
1 INTRODUCERE SAU DE CE ESTE NEVOIE 
DE EDUCAŢIE VIZUALĂ 


În plin postmodernism, trăim într-o lume dominată de vizual, 
populată în exces cu imagini de diferite feluri, aparţinând 
interiorităţii umane sau exteriorităţii obiectuale, dar mai ales 
intervalului, construind de fapt legături/relaţii, mai mult sau mai 
puţin fluide, mai mult sau mai puţin evidente, dar întotdeauna 
existente între cele două universuri, constituind o adevărată 
imagerie: desene de copii şi artişti, fotografii, imagini de presă, 
picturi, reclame, afişe, spoturi publicitare, filme, imagini tv în direct, 
imagini digitale, ilustraţii, timbre, bancnote, ambalaje garnisite cu 
imagini, semne de circulaţie, umbre, oglindiri, imagini urme, imagini 
video, radiografii, encefalograme, seismograme, imagini 
tridimensionale (mulaje, statui, holograme, bazoreliefuri etc.), 
diagrame, pictograme, logo-uri, hărţi, scheme, siluete, imagini 
microscopice, în infraroşu etc., ca imagini exterioare/obiectualizate. 
Pe lângă aceste imagini exterioare sau devenite exterioare o bună 
parte dintre ele, în marea lor majoritate construite de om cu mîinile 
sau cu ajutorul diferitelor aparate, noi mai avem acces, simţim, 
cunoaştem, gândim şi imaginăm, uneori chiar suferim (imaginile 
patologice) la/prin imagini interne: imagini perceptive, fantasme, 
imagini mentale, imagini hipnagogice, halucinaţii, imagini delirant- 
halucinatorii,  heautoscopii, metamorfoze corporale, pareidolii, 
imagini onirice, imagini eidetice etc. Dar şi unele şi celelalte sunt 
relativ externe sau interne, marea lor majoritate întrunind condiţia 
intervalului, căci prin intermediul lor luăm cunoştinţă de noi înşine şi 
percepem realul. Sfera imaginilor dă naştere uniu dublu care se 
interpune între om şi lume, participând inevitabil cu ceva la fiecare 


din aceste universuri. Desigur, lumea nu se reduce doar la imagini, 


fie ele externe/fizice sau interne/psihice; ea mai este populată cu o 
mulţime de obiecte, cele mai multe construite de om, dar şi cu 
obiecte/elemente naturale, cu fiinţe umane, cu sunete şi cuvinte, cu 
miresme şi gusturi. Dar în această lume populată cu aceste stranii 
alcătuiri numite fiinţe, lucruri, oameni, mirosuri, gusturi, sunete, 
cuvinte şi imagini/reprezentări, ultimele tind să prolifereze tot mai 
mult, să ne acapareze, înlocuind treptat contactul nostru direct 
tactil/olfactiv/vizual/auditiv cu lumea reală. Şi dacă tot mai mult 
timp din timpul nostru diurn şi nocturn este ocupat, invadat după 
unii autori (Sartori 2005) de imagini, fie ele interne, externe sau 
intervalice, şi dacă ne relaţionăm cu lumea reală tot mai mult prin 
intermediul imaginilor, nu e firesc să ne întrebăm mai mult, mult 
mai mult, despre ce este această alcătuire ciudată, despre educaţie 
şi imagine, despre creativitate şi imagine, despre comunicarea prin 
imagine, despre imaginile artistice şi relaţiile acestora cu celelalte 
imagini, despre receptarea imaginilor artistice, despre imagine şi 
cunoaştere, despre imagine şi vis, despre manipularea prin imagine, 
despre imageria ştiinţifică şi relaţiile ei cu imaginile artistice, despre 
imaginile patologice şi relaţiile acestora cu imaginile artistice, 
despre noile imagini şi videosfera contemporană etc.? 

Considerăm că pe tărâm educaţional, în special în cadrul 
educaţiei vizual-plastice, ar trebui extinse, diversificate zonele de 
explorare estetică şi jucare creativă, neînpotmolindu-ne doar la 
imaginile grafice, picturale, sculpturale. Pot fi explorate şi 
exploatate creativ toate tipurile de imagini artistice (fotografia 
clasică şi digitală, filmul, imaginea video, imaginea tv., inclusiv 
imaginea prelucrată pe computer care generează realitatea 
virtuală), precum şi numeroase alte imagini (perceptive, mintale, 
onirice, oglindirile, tehnoştiinţifice, halucinaţiile, umbrele, imaginile 
urmă, imaginile patologice etc.). 

Dacă nu vom extinde şi complexifica câmpul de explorare, 
jucare, înţelegere, cunoaştere a imaginilor şi a relaţiilor acestora cu 


lumea reală şi cu noi înşine începând de pe băncile şcolii, atunci 


profeţiile lui Giovani Sartori despre video-copil ar putea să se 
adeverească, ajungându-se nu doar la o post-gândire, ci chiar la o 
mortificare mecanică : 
„Acolo unde lumea reală se schimbă şi se transformă în 
simple imagini, acestea devin la rândul lor nişte fiinţe 


reale, ce motivează eficient un comportament hipnotic 


(Debord, apud lon Manolescu, 
2003) 


Educația vizual-plastică a tinerilor, indiferent de vârsta, sensibilitatea, 


E 


inteligența, starea lor fizică şi socială, este o „aventură” culturală şi socială de mare 
responsabilitate pentru profesor. Este o „aventură” în care profesorul de educație 
plastică este implicat în întregime în orice moment cu tot ce crede, simte, spune şi 
face, cu întreaga personalitate. După tonul pe care îl adoptă, privirea aruncată, gestica 
mâinilor şi a corpului, sunetul paşilor, linia modulată pe tablă, imaginea pe care o 
analizează, explicatia sau incurajarea oferita unui elev, mesajul său poate lua o 
valoare specifică pentru toţi elevii şi are rezonanţe particulare pentru unii dintre ei. Ca 
şi psihoterapeutul, preotul sau magicianul, profesorul, prin arta sa pedagogică, 
produce schimbare, influențând, produce noul fără să atingă. Ca să influenţeze, ca să 
dezvolte sensibilități, să promoveze şi să dezvolte comportamente creative, profesorul 
de educaţie plastică trebuie să ştie cum, trebuie să intuiască dorinţe şi curiozități, să 
sesizeze sensibilități şi tendinţe particulare, uneori mici ciudăţenii, să prevadă reacții 
şi comportamente şi să fie pregătit să le preîntâmpine, rămânând fidel profesiunii sale 
de credință. Pentru toate acestea profesorul sau viitorul profesor de educaţie plastică 
trebuie să se pregătească, să-şi sistematizeze informaţia de specialitate, să-şi scruteze 
analitic propria personalitate, să redescopere jocul şi copilăria, să se inspire din 
experienţa proprie şi a altora, să-şi consolideze şi să-şi construiască competențele 
necesare, să studieze mereu, să fie responsabil, liber interior şi prin urmare creativ si 


democrat. 

2 ÎN CE CONSTĂ COMPETENȚA 
PROFESORULUI DE EDUCAŢIE 
VIZUAL-PLASTICĂ 


Competent : care este bine informat intr-un anumit domeniu; care este in 
masura/capabil sa judece un anumit lucru. 
Competenta : capacitatea cuiva de a se pronunta asupra unui lucru, pe temeiul unei 
cunoasteri adanci a problemei in discutie. 
Competenta didactica (in sens de eficacitate) : 
- calitatea transmiterii cunostiintelor; 

- competent e profesorul care produce la elevi cele mai multe schimbari dezirabile; 

- cel care este capabil sa stimuleze la maximum pe elevi, dezvoltandu-le 
aptitudinile. 

Dimensiuni ale competentei didactice : 

- competenta morala 

- competenta profesional-stiintifica 

- competenta psihopedagogica ( capacitatea de a face materialul de invatare 
accesibil prin gasirea celor mai adecvate metode si mijloace; capacitatea de a intelege 
elevul, de a patrunde in lumea sa interioara); 

- competenta psihosociala ( ansamblu de capacitati necesare optimizarii 
relationarii interumane :1.capacitatea de a adopta un rol diferit; 2.capacitatea de a 
influenta usor grupul de elevi precum si indivizii izolati; 3. capacitatea de a comunica 
usor si eficient: 4. capacitatea de a stabili usor si adecvat relatii cu ceilalti; 5. 
capacitatea de a utiliza adecvat puterea si autoritatea; 6. capacitatea de a manui 
reactiile celuilalt. 

Competenta didactica este o dimensiune nu atat intrapersonala cat interpersonala cu 
multe fatete relationale : 
- cognitive 
- functional- simpatetice 
- comunicationale 
- motivationale 
- operationale 


competenta morala : ansamblu de capacitati ce asigura o buna functionalitate 
conduitei etico-morale a cadrului didactic. 


Competenta profesional - stiintifica : ansamblu de capacitati necesare cunoasterii 
unui obiect de invatamant. Ce cunostinte detine profesorul de educatie vizuala despre 
morfologia si sintaxa limbajului plastic; ce tehnici plastice cunoaste si practica; ce 
cunostinte despre evolutia stilurilor in artele vizuale detine; ce cunostinte are despre 
imagine si relatiile acesteia cu relitatea si omul etc. De asemeni sunt foarte 
importanate informatiile privind metodica desfasurarii (predarii/invatarii) activitatilor 
vizual-plastice : 
- obiectivele educatiei vizuale, 

- continutul activitatilor vizual-plastice 
metode, procedee, strategii, tehnici si materiale specifice activitatilor plastice; 
proiectarea activitatilor vizual-plastice; 
in ce consta evaluarea in cazul educatiei vizuale; 

- care este specificul creativitatii vizual-plastice si cum poate fi ea dezvoltata. 
Empatia si orientarea helping in structura competentei didactice. 

Empatia - factor mijlocitor între profesor si elev; însuşire specifică de tip atitudinal 
pentru activitatea didactică. 


Dăm mai jos un model taxonomic al competenţelor de predare/coordonare a activității 
instructiv-educative cu elevii (după Standarde profesionale pentru profesia didactică, 
coordonator Lucia Gliga, Ministerul Educaţiei şi Cercetării, Bucureşti, 2002): 


I. Analiza pedagogică a conţinuturilor nou introduse în programe presupune 
competenţe legate de: 

e identificarea noțiunilor noi introduse, ierarhizarea lor logică 

e stabilirea „„noțiunilor-cheie” 

e identificarea modelelor de raţionament 

e elaborarea unei planificări anuale de parcurgere a conţinutului 


e identificarea materialului bibliografic şi a materialelor didactice 


necesare 


II. Analiza caracteristicilor cunoştinţelor care urmează să fie predate: 
e identificarea, în programele şcolare şi în manuale a simplificărilor, 
a erorilor, a cunoştinţelor „savante” care urmează să fie transpuse 
didactic 
e tratarea pedagogică necesară a conținutului învățării: sistematizări. 
lărgirea bazei explicative, conceperea de noi aplicaţii, stabilirea 


unor conexiuni interdisciplinare 


III. Aprecierea şi evaluarea comportamentului elevilor implică formarea unor 


competenţe specifice legate de: 


selectarea instrumentelor de evaluare adecvate 

proiectarea şi realizarea unor instrumente de evaluare 

colectarea şi prelucrarea informaţiilor obţinute prin aplicarea 
instrumentelor de evaluare 

diagnoza abilităților sau a dificultăților elevilor în activitatea de 
învăţare 

sinteza şi interpretarea informaţiilor despre aceste abilități sau 
dificultăți 

implicarea elevilor în autoevaluare 

diagnoza caracteristicilor afective ale elevilor 


stabilirea nevoilor reale de instruire/formare ale elevilor 


IV. Proiectarea instruirii presupune următoarele cerințe: 


selectarea obiectivelor educative care vor fi propuse elevilor 
operaționalizarea obiectivelor 

alegerea conținuturilor învățării 

elaborarea unor variante de prezentare a aceluiaşi mesaj în forme 
diverse 

alegerea strategiilor de învățare adecvate fiecărui 
obiectiv/caracteristicilor elevilor/comportamentul colectiv al clasei 
elaborarea unor variante de lucru care să ţină seama de diferențele 
individuale 

conceperea modului de organizare a activităților elevilor în funcție 
de situația de învățare 

selectarea şi realizarea materialelor/activităților de instruire 
conceperea unor secvențe de evaluare formativă 


elaborarea unor secvențe de exerciții intermediare, de natură să le 


permită elevilor să-şi autoevalueze progresul 


conceperea unor secvenţe cu activităţi de remediere, destinate unor 
grupe omogene 

elaborarea unui test sumativ 

conceperea procedurilor de acţiune în clasă (managementul clasei) 


colaborarea cu alte persoane în definitivarea proiectelor 


V. Conducerea proceselor de instruire presupune competenţe legate de: 


organizarea mediului fizic al clasei 

motivarea şi stimularea elevilor 

prezentarea sarcinilor de lucru 

stabilirea/menționarea regulilor de comportare în clasă 
punerea întrebărilor şi formularea răspunsurilor 
prezentarea sistematică a conținutului 

conducerea discuţiilor/a activităţilor în grupuri mici 
conducerea activităţilor individuale diferenţiate 
furnizarea feedback-ului 


stimularea gândirii inductive/deductive a elevilor şi antrenarea lor 
în dezvoltarea de probleme 
utilizarea diferitelor tipuri de hardware (echipamente audio-vizuale, 


calculatoare, etc.) 


VI. Indeplinirea unor îndatoriri organizatorice/administrative: 


organizarea meditaţiilor, consultaţiilor, a ajutorului la învățătură 
conducerea unor întâlniri de lucru cu profesori/părinţi ş.a. 
păstrarea/întreţinerea documentelor, înregistrărilor, etc. 


păstrarea, organizarea, întreţinerea materialelor didactice, a 


echipamentelor, etc. 


VII. Dezvoltarea personalităţii copilului presupune competenţe legate de: 


inițierea unor demersuri menite să dezvolte conştiinţa de sine a 
copilului şi a capacităților sale metacognitive 
inițierea unor acţiuni educative pentru dezvoltarea deprinderilor 


elevilor de a învăţa-cum-să-înveţe 


e inițierea unor activități educative pentru dezvoltarea simțului 
responsabilități 

VIII. Dezvoltarea măiestriei profesionale personale implică: 

e evaluarea critică a propriilor prestații didactice 

e planificarea dezvoltării personale 

e preocuparea de autoperfecționare 

e interacțiunea optimă cu alte persoane 

e rezolvarea cu uşurinţă a problemelor profesionale 
e încrederea în sine 

Cercetătorii au pus în evidență pe lângă competențele de bază, mai sus 
menţionate, o serie de calități personale ale profesorului, care urmează să fie 
dezvoltate prin experienţă şi o educație profesională adecvată. 

Noua calitate a raporturilor afective care se stabilesc între profesor şi elevi în 
învăţământul contemporan, de natură să evite traumele psihice sau apariția 
complexelor de inferioritate, solicită profesori care să posede trăsături de 
personalitate, cum sunt: 

e autoritate reală (dobândită prin profesionalism, moralitate, flexibilitate, 

consecvență), nu impusă prin diferite forme de constrângere 

e fact pedagogic 

e  permisivitate. 

3. LIMBAJUL VIZUAL - PLASTIC 


(Elemente de gramatică vizuală) 


3.1. Elementele si mijloacele limbajului plastiv 

Limbajul vizual — plastic constituit ca atare în primul rând în practica 
artistică, s-a structurat apoi treptat sub influența limbajului prototip (lingvistic) 
vorbindu-se chiar despre o gramatică a limbajului vizual (morfologie, sintactică, 
semantică). Apoi sub influenţa „modelului războiului” s-a considerat că imaginea 
vizual — plastică (tabloul) este mai degrabă un câmp (spaţiu delimitat — planul originar 
pentru pictură, cubul originar pentru sculptură) în care se confruntă forțe vizual — 
plastice decât un discurs plastic. Didactic vorbind limbajul plastic este constituit din 
elemente, mijloace plastice, o anumită sintaxă (probleme de compoziţie), o anumită 
semantică (sensuri, semnificaţii ale culorilor, formelor, liniilor, petelor şi ale 
diferitelor combinaţii ale acestora etc.) precum şi diferite tehnici: 

1. Elemente de limbaj plastic: 

- punctul 

- linia 

- pata 

- culoarea 

- valoarea 

- forma 


2. Mijloace de limbaj plastic 


- contrastul 

- acordul 

- armonia 

- gama cromatică 

- gama formică 

- simetria / asimetria 

- ritmul 

- secțiunea de aur etc. 

3. Tehnici plastice: creion, cărbune, tuş, acuarelă, guaşă, tempera, culorile în 
ulei, culorile acrilice, tehnicile gravurii, modelajul (lut), fresca, mozaicul, sculptura în 
diferite materiale, fotografia mecanică / chimică, digitală etc. 

Într-o sistematizare mai riguroasă (Fernande S. M. 1987) cu iz de semiologie a 


limbajului vizual se vorbeşte despre Planul originar pictural, Cubul virtual sculptural 


(amândouă având o infrastructură specifică —Arnheim R.1977), despre variabile 

vizuale (plastice, perceptuale) şi de o sintaxă a limbajului vizual (raporturi topologice 
şi raporturi gestaltiste). 

A. Planul originar 

Despre planul originar pictural (pătratul de fapt) cu structura lui ascunsă 
determinată de central, marginile şi diagonalele sale care induc în percepția imaginii 
un schelet structural găsim consistente analize şi experimente la Arnheim (1995), 
Kandinsky (1968), Klee (1959). Acest plan originar pictural (care este concretizat în 
artele vizuale prin suprafaţa / câmpul pătrat, dreptunghiular, tondo / rotund al 
tablourilor, al ecranelor de cinema, televizor, fotografie etc.) cu structura lui ascunsă 
este o consecință a proceselor de organizare ce făuresc percepția vizuală existente în 
creierul uman. Psihologul gestaltist Köhler W. (1947) a arătat că procesele de 
organizare ce făuresc percepția vizuală derivă din cauze inabordabile în mod direct. 
Percepem rezultatele organizării vizuale şi, într-o oarecare măsură, putem chiar simţi 
tensiunile dinamice pe care le antrenează aceste procese, cauzele lor rămân însă 
ascunse în sistemul nervos (Arnheim R. 1988). Acelaşi autor susține că presupunerea 
cea mai practică în legătură cu natura proceselor neuronale ce susțin percepția par să 
constea în faptul că acestea sunt structurile similare cu cele demonstrate de imaginile 
vizuale. Într-o lucrare de fiziologie a văzului (Dodwell P. 1984, Hoffmann W. C. 
1984) autorii consideră că „câmpurile vectoriale drept mecanisme formale care susțin 
organizarea modelelor vizuale”. Ei afirmă că în interiorul creierului, câmpurile 
vectoriale au fost înzestrate în timpul evoluției biologice pentru a realiza transformări 
necesare obținerii stabilităţii perceptive. Se presupune că astfel de mecanisme ar fi 
indispensabile, deoarece informaţia vizuală despre mediu este deplasată şi deformată 
de mişcarea noastră spațială şi proiecția optică a mesajelor luminoase pe retina ochilor 
noştri. Sarcina vitală a compensării acestor deplasări şi deformări ar necesita trei tipuri 
de transformări: translație laterală, dilatare şi contracție precum şi rotaţie. Conform 
celor doi autori citați, modelele de bază care fac aparente aceste mecanisme se 
compun din seturi de paralele orizontale şi verticale şi forme concentrice (Fig. 6). 
Experimentele realizate de Dodwell cu sugari şi pisicuțe au sugerat o sensibilitate 
nativă distinctă față de aceste modele. Arnheim (1988) a ajuns la structuri 
asemănătoare în studiile sale privind compoziţia plastică (Fig. 6). Probabil această 
similitudine aparentă între câmpurile vectoriale din cercetările lui Hoffman şi 
Dodwell şi structurile spaţiale compoziționale deduse de Arnheim din cercetările 


privind compoziţiile plastice derivă din procese neuronale similare. Rămâne de văzut 

dacă aceste procese sunt controlate de mecanisme ereditare specifice adaptate pentru a 
asigura percepția cu invarianții necesari (Hoffman şi Dodwell 1984), ori dacă ele se 
datorează mai ales acţiunii stimulilor vizuali atunci când sunt supuşi autodistribuţiei 
dinamice de forțe în zonele corespunzătoare din creier, aşa cum doreşte să ne facă să 
credem psihologia gestaltistă (Arnheim R. 1988). 

Deci un element de bază al limbajului vizual — plastic este planul originar cu 
structura lui vectorială subadiacentă. 


B. Variabile vizual — plastice 


În acest spaţiu (planul originar, descris mai sus, creatorul manipulează, 
grupează o serie de variabile vizual - plastice): 

- culoarea (nuanţe, tonuri); 

- frontiera (conturul care produce forma); 

- textura; 

- dimensiunea; 

- orientarea (sau vectorialitatea); 

- implantarea în plan (sau poziţia în plan). 

Aceste variabile vizual — plastice sunt întotdeauna prezente  structurând 
împreună câmpul vizual - plastic al imaginii plastice. În analiza imaginii vizual — 
plastice se foloseşte noțiunea de cromorfemă (coloreme), noţiune ce circumscrie 
perceptul care coagulează o regrupare de variabile vizuale într-o unitate în cazul 
centrării privirii (culoarea, forma, textura sunt percepute intr-o singura entitate). 

Unii autori împart aceste variabile vizuale în două tipuri: 

- variabile vizual plastice, a căror natură este mai direct legată de caracteristicile 
obiective ale materiei colorate care constituie câmpul vizual (culoarea şi textura); 

- variabile vizuale perceptuale, care sunt produsul unei activități de sinteză 
perceptivă efectuată asupra acestei materii, deci care rezultă dintr-o manipulare / 
prelucrare endogenă particulară a stimulilor, prin raportare la stimulii din mediu şi 
prin raportare la scheme conceptuale (analiză descendentă in limbaj cognitivist); 
acestea sunt: frontiera / conturul, dimensiunea sau cantitatea, implantarea sau 
poziţia în plan, vectorialitatea sau formele. 

Alţi autori, sub influenţa psihologiei cognitive, vorbesc de variabile retiniene (textura, 

tonalitatea, culoarea, dimensiunea, orientarea, forma, adâncimea în plan). Vom vedea 

în continuare pe scurt în ce constau aceste variabile vizual — plastice (Fernande S. M. 


1987). 

Dimensiunea sau cantitatea unui element (cromorfemă) este în funcţie de 
relaționarea acestuia cu diferite elemente prezente în câmpul vizual — plastic (planul 
originar, tabloul) şi cu dimensiuni relative ale acestuia. Acelaşi element (cromorfemă) 
poate părea mic / puțin într-un dreptunghi / suport foarte mare sau dimpotrivă poate 
părea mare într-un dreptunghi / suport mic ca suprafață. 

Implantarea (adâncimea) sau poziția în plan, poate fi produsă de profunzimea 
optică, valoarea termică, valoarea gravitațională sau de profunzimea iluzorie. 
Profunzimea optică este cea produsă prin interacțiunea elementelor colorate 
influențate de textură, de claritate, de contururi care fac să avanseze sau să se retragă o 
zonă în raport cu alta din câmpul vizual — plastic. De exemplu roşul avansează, 
albastrul se depărtează, galbenul se situează între ele (aici intră în discuţie distincția şi 
jocul cald - rece) precum şi greu — uşor sau valorile gravitaționale. Profunzimea 
iluzorie este un fenomen perceptiv care rezultă nu numai din energia variabilelor 
vizual — plastice dar mai ales prin punerea în operă a unui sistem de convenţii care 
ajută mecanismele perceptive prin impactul cunoaşterii logice şi conceptuale, să 
producă iluzia unor distanțe foarte mari în câmpul vizual — plastic al reprezentării. 
Aici vorbim despre sisteme perspectivice, specifice diverselor culturi, tendinţe, 
curente artistice . 

Vectorialitatea (direcţia) sau orientarea desemnează direcția în cele trei 
dimensiuni care prinde mişcarea, dinamica care animă o cromorfemă sau o grupare de 
cromorfeme. Este percepută ca o tensiune orientată susceptibilă de o prelungire 
virtuală. Mişcarea e definită în limbajul plastic şi în imaginile vizual plastice mai mult 
ca tensiune decât ca o direcție. 

Frontierele sau contururile se referă la schimbările calitative între / dintre două 
regiuni vecine ale câmpului vizual — plastic. Analiza tradițională vedea şi admitea 
doar forme în imaginile plastice. Frontierele sau contururile sunt nişte gradienţi 
marginali: 

- contururile pot fi nete, clare sau neclare, difuze, sau marcate printr-o linie, contur, 
printr-o zonă degradată, printr-un plan linear sau printr-o simplă juxtapunere de 
plane contrastante; 

- contururile ca şi textura au efecte asupra culorii: când un contur este net, clar, 
culoarea internă are un aspect solid şi dens; când conturul este neclar, difuz, 
culoarea devine moale, suplă, grațioasă, aeriană, dând impresia de volum 


penetrabil (sfumato). 

Formele sunt aglomeratele formate de către toate variabilele vizual — plastice. 
Toate formele rezultă dintr-o intensificare sau regrupare de variabile vizual — plastice, 
coagulându-se din / prin raporturile totpologice şi gestaltice. Rezultând dintr-o 
convergență şi dintr-o interacțiune de forțe, toate formele posedă o orientare sau 
vectorialitate determinată, adică o tensiune spre o variaţie unghiulară în cele trei 
dimensiuni (staționară, centripetă / implozie, centrifugă / expansivă / explozie şi 
pulsatorie). Vorbim despre forme şi vedem forme închise sau deschise, volume 
interne sau externe. Dar pe lângă formele actuale prezente fizic şi optic în imaginea 
plastică, aceasta, prin felul cum este structurată poate induce în structurile perceptive 
şi forme virtuale. Astfel poligoanele simetrice (pătrat, cerc, câmp regulat etc.) au 
tendinţa spre rotație periferică în jurul axei lor centrale în câmpul perceptiv. Cel mai 
adesea, mecanismele perceptive accentuează în avantajul mişcării lor pe axa 
orizontală. Această mişcare laterală orizontală spre dreapta sau spre stânga, spre una 
sau spre alte din frontierele planului originar poate fi mai mult sau mai puțin solidă 
sau mai închisă (clară, netă, difuză, grea, uşoară, închisă de unde rezultă ideea de 
compoziție închisă / deschisă, dinamică / statică). Patrulaterul sau triunghiul, de 
exemplu, mai înalt decât lat are o mişcare dirijată de-a lungul axei verticale. De 
asemeni, toate formele având ca element de frontieră o dreaptă este posibil să facă o 
rotaţie în jurul acestui element de articulaţie (ca o balama) născând o formă 
volumetrică simetrică virtual. De asemeni toate formele simetrice (bisimetrice) induc 
o oscilație şi toate formele deschise — unidirecţionale şi polidirecționale — se 
prelungesc în câmpul vizual înconjurător numai spre orientarea lor vectorială. 

Putem vorbi de asemenea despre repertoriu de forme (geometrice, organice, 


naturaliste, abstracte, unghiulare, rotunde, mixte, ramificate, etc.). 


C. Sintaxa limbajului vizual — plastic 


Variabilele vizual — plastice populează planul originar concretizat în 
suprafeţe / volume de forme şi mărimi diferite în diverse structurări / organizări după 
nişte reguli sintactice. Regulile sintactice care condiţionează legăturile şi transformă 
funcțiile interne / externe ale cromorfemelor pot fi grupate pe trei nivele principale 
(Fernande S. M. 1987): 

1. Reguli de grupare / regrupare a cromorfemelor între ele care depind: 

a. de raporturi topologice; 


b. de raporturi (principii) gestaltiste; 

c. de legile interacțiunii culorilor; 

2. Reguli rezultate din raporturile cromorfemelor cu structura energetică 
(vectorială) ascunsă a câmpului vizual - plastic în care ele sunt inserate — fie Planul 
originar pentru pictură, Cubul virtual pentru sculptură sau extensiunea ambientală 
pentru arhitectură; 

3. Reguli modale care prezidează efectele de distanță (spaţiale) înscrise în 
diverse sisteme sau moduri perspectivice. 

Le vom descrie în continuare pe scurt pe cele mai importante reguli sintactice. 
Raporturile topologice se referă la: 

- vecinătatea, este relația fundamentală prin care se constituie ceea ce numim funcția 
continuu — lui într-un câmp spațial oarecare. 

- Separarea sau juxtapunerea este o relaţie între două cromorfeme necesarmente 
percepute ca separate. Stabilirea unei diferenţe / disjuncţii între variabilele vizual- 
plastice ca şi crearea de continuu — uri este foarte important în crearea şi perceperea 
imaginilor vizual plastice. 

- încastrarea (îmbucarea) ca fenomen se produce când o cromorfemă este situată 
perceptiv între alte două cromorfeme, asemănătoare sau diferite ca de exemplu B în 
ABC, ABA etc. Acest raport modifică vectorialitatea cromorfemelor încastrate, 
accentuând separarea lor într-o regiune, fiind o relație asimetrică. 

- înfăşurarea este de asemeni o relaţie vectorială legând mai multe cromorfeme unele 
de altele atunci când fiecare înconjoară total sau parțial altă cromorfemă. Această 
relație creează o relație de dependenţă foarte puternică, care le uneşte, între 


înfăşurare şi înfăşurat ca de exemplu 


AA 
AB A 

AA 
- ordinea succesiunii (recurenţa, simetria, asimetria, alternanţa, inversiunea) este un 
tip de raport care se instaurează între cromorfeme, când unele variabile vizual — 
plastice se repetă între cele trei dimensiuni. Serialitatea este o ordine de succesiune, 
repeţie. Ansamblul ordinilor de succesiune stabilit / perceput între regrupări de 
regiuni, constituie materialul de bază al ritmului — structurat spațial particular al 


imaginii plastice (continuitate — discontinuitate spațială prin ruperi de ritm). 

- vectorialitatea este o relație ce rezultă / emerge în primul rând din structurile 
topologice, constituite dintr-un strat central de densitate mare şi de un strat periferic 
de densitate redusă. Vectorialitatea transformă masele cromorfemice într-o mişcare / 
dinamică centrifugă / centripetă, sau închide sau deschide regiuni sau superregiuni. 

Raporturile gestaltice. La nivelul agregatelor cromorfemice, variabilele vizuale 
se regrupează în mişcări vizuale descrise de legile percepției gestaltiste: raportul 
figură fond, principiul proximității, similarității, bunei — continuări, închiderii etc. 
Astfel raportul figură — fond instituie un raoprt de superpoziţie şi de profunzime; 
regiunile se grupează în funcție de proximitate de unde rezultă „presiunea bunei 
forme”; factorul similitudine (cromatică, formică, texturală, facturală) tinde să 
stabilească omogenitatea câmpului; frontierele sau vectorii care tind să închidă o 
întindere creează legături puternice între diferite elemente separându-le de altele; 
vectorii care seamănă / se dirijează în aceeaşi direcție se regrupează în percepție etc. 

Legile interacțiunii culorilor constau în: 

- contraste (simultane, succesive); 

- amestecul optic, amestecul fizic; 

- acord, armonie, game cromatice. 

Regulile rezultate din raporturile cromorfemelor cu structura energetică a 
câmpului vizual — plastic în care sunt înserate se referă la raportul plin — gol, la 
distribuţia plinului şi golului în planul originar / cubul virtual / extensiunea ambientală 
(sus, Jos, dreapta, stânga, în faţă, în spate, aglomerat, dispersat, centric, excentric, pe 
diagonale, orizontale, verticale etc.). 

Regulile modale din care rezultă efectele de distanță mică, mare, foarte mare 
constau de fapt în diverse sisteme perspectivice ) : 

a. Perspective proxemice: 

- optică 

- paralelă 

- arabesc sau entrelacs (arta orientală, persană, Pollok); 

-  focală (obiectul ocupă aproape în întregime Planul originar - portret, gros - 

plan în cinematografie); 

- reversibilă (este o perspectivă optică în care înaintele şi în spatele îşi 

schimbă mereu locurile - reversibilitatea figură-fond, Echer); 

-  unistă; 


-  taşistă; 

- în tabelă de şah (Mondrian, Klee); 
- microscopică; 
b. Perspective proxemice relative sau mixte: 
- sferică; 
-  axială; 
- frontală; 
- prin rabatere, eşalonare (arta egipteană, infantilă, Dubuffet); 
-  cavalieră (utilizată adesea în organizarea picturală a naturii moarte, 
Cezanne, cubiştii); 
-  cubistă (cubism analitic, sintetic); 
-  proiectivă; 
- barocă; 
-  izometrică. 
c. Perspective ale distanțelor îndepărtate: 
- liniară; 
- inversă; 
- oblică; 
- atmosferică (aeriană); 
- în zbor de pasăre; 
- în etaje (registre, planuri); 
- în înălțime (pictura chineză clasică); 
-  anamorfotica. 
Bibliografie : 
Ailincăi, Cornel, 1982, 2002, Introducere în gramatica limbajului visual, Ed. 
Dacia, Ed. Paralela 45. 
Ailincăi , Cornel, 1991, Opera fereastră, Ed. Dacia. 
Andrei, Pleşu, 1974, Călătorie în lumea formelor, Ed. Meridiane. 
Rudolf, Arnheim, 1977, Arta şi percepția vizuală, Ed. Meridiane. 
Rudolf, Arnheim, 1995, Forţa centrului vizual,Ed. Meridiane. 


Zvon, Hasan, 1999, Paul Klee şi pictura modernă, Ed. Meridiane. 


3.2 COMUNICAREA PRIN IMAGINE 


(Fundamentele imaginii şi culturii vizuale) 

Comunicarea este una din dimensiunile esenţiale ale existenței, ea regăsindu-se la 
toate palierele de sructurare/organizare a materiei. Pentru biolog comunicarea este o 
acțiune a unui organism sau a unei celule care alterează modelele probabile de 
comportamant ale altui organism sau ale altei celule, într-o manieră adaptativă pentru 
unul sau pentru ambii participanți (Mihai Dinu, 1997). Probabil, psihologul şi 
sociologul 
nu concep comunicarea în absenţa unui subiect dotat cu conştiinţă deşi acesta nu este 
totdeauna conştient de informaţia pe care o vehiculează. O altă definiție accentuează 
alt aspect : Comunicarea este un proces prin care un individ (comunicatorul) transmite 
stimuli (de obicei, verbali) cu scopul de a schimba comportarea altor indivizi 
(auditoriul). 

Trebuie să subliniem faptul că sunt mai multe posibilități de comunicare, nu doar 
verbală; 

ba mai mult, s-a constatat că persoanele aflate în interacţiune nemijlocită îşi transmit 
cu precădere mesaje nonverbale. De asemeni menţionăm faptul că nu orice 
comunicare urmăreşte să provoace modificări comportamentale. Poezia, muzica, 
artele plastice sunt nişte mijloace puternice de influențare a conştiințelor şi de 
modelare a emoționalităţii, chiar dacă în intenția artistului emiţător nu este ideea 
schimbării conduitei receptorului de artă. Viaţa complexă a grupurilor sociale, a 
societății umane, necesită o interacțiune continuă între membri şi instituțiile sale, 
comunicarea (idiferent de mijloacele prin care se realizează) fiind ceea ce leagă 
organismele între ele. Dar „aspectul cel mai spinos al comunicării, care ne interesează 
aici, rezidă tocmai în contradicția dintre nevoia interlocutorilor de a-şi transmite 
mesaje şi imposibilitatea practică în care se află ei de a emite şi recepționa altceva 
decât semnale”(Mihai Dinu, 1997). Operele de artă, imaginile transmit mesaje sau 
semnale? Termanul generic de mesaj acoperă o mare varietate de realități : gânduri, 
sentimente, trăiri, idei, emoții, stări de conştiinţă sau produse ale 
fanteziei/imaginației. Aceste manifestări complexe ale psihismului uman nu pot fi 
sesizate direct de sistemele noastre senzoriale. De aceea cel care vrea să transmită 
mesaje (fie el scriitor, politician, profesor, artist plastic, actor etc.) este obligat să 
încredinţeze unor semnale materiale, perceptibile senzorial (sunete, vocale, consoane, 
culori, linii, forme, gesturi, mişcări etc.) misiunea de a reprezenta indirect, prin 


vicarianță, produsele impalpabile ale conştiinţei şi afectivității. Acest proces de 


19 


traducere/transformare a mesajului în semnale (codificare) se dovedeşte a fi o 
activitate indispensabilă, iar transmițătorul care o efectuează, un participant de 
neânlăturat la procesul comunicării. Transmițătorul, în cazul artistului este şi sursa sau 
enunțătorul mesajului (el îşi transmite mesajul prin opera creată de el însuşi). 
Enunţătorul mesajului (artistul/creatorul imaginii) preia conştient sau inconştient idei, 
viziuni, simboluri, motive, soluţii tehnice/plastice etc. formulate, configurate de alți 
artişti dinaintea sa. Prin imaginile sale nu vorbeşte doar el, artistul, ci şi părinţii, 
educatorii, prietenii, grupul de apartenenţă socială sau profesională, muzeul imaginar, 
spiritul epocii. Aşa , de exemplu, pictorul Botticelli ca şi publicul său, aparțineau unei 
culturi foarte diferite de a noastră, şi anumite aspecte ale activității lor vizuale erau 
puternic impregnate de aceasta ( Pierre Bourdieu, 1998). Putem spune că, 
comunicarea este polifonică şi că mesajul artistului codificat în opera plastică, este 
mult mai complex decât pare la prima vedere şi are în spatele său acumulări/aluviuni 
deversate /decantate/precipitate în fiinţa artistului. 

Mesajul poate fi considerat, fie ca un dat (telegramă, ordin) fie ca un fenomen pe 
cale de costituire. În momentul emisiei, mesajul este întotdeauna o acţiune personală 
(mai ales în cazul artei), individualizată, trăită de o fiinţă care îi conferă un moment 
unic în istoria sa. Activitatea artistică începe chiar de la sursă. Mesajul plastic, ca şi 
mesajul poetic, nu corespunde niciodată într-un chip cu totul adecvat, unei 
semnificaţii prestabilite (Rene Berger1976). Mesajul/semnificația se coagulează în 
timpul facerii operei plastice din tensiunea, interferența, precipitarea semnelor pur 
plastice şi lumea interioară a artis- tului grea de aluviuni, totul într-o combustie 
potenţată de voinţa de a crea. Opera de artă propune o nouă adecvare între semnele 
care o constituie şi semnificaţia pe care o poartă acestea, semnificaţie pe care fiecare 
nouă privire o face mai amplă (Rene Berger1976). Deci semnificaţia operei de artă 
se  constituie/ia naştere/se configurează la intersecția dintre universul 
creatorului/sursei/transmițătorului, universul operei propriu-zise şi universul 
receptorului de artă. În cazul receptorului de artă, este implicată/activată pe lângă 
alte multe instanţe psihice, şi cultura artistică (cultura vizuală). Receptorul fără cultură 
artistică sau cu o cultură precară, se mulţumeşte de regulă, să extragă din mesajul 
operei acele elemente prin care să identifice obiectele sau grupul de obiecte. Avem 
în acest caz o receptare tip recunoaştere elementară : copaci, grup de copaci fără 
frunze, toamnă, peisaj de toamnă. Oare opera de artă este un mesaj cifrat de 


artist pe care spectatorul trebuie să-l descifreze? Sunt specialişti (istorici, psihologi, 

psihanalişti, socio- logi etc.) care reduc operele de artă la nişte documente istorice, 
psihanalitice etc., desci- frându-le mesajul împunându-le în prealabil codul la care 
s-au acordat ei (cod istoric, psihanalitic, sociologic etc.). Dar dacă mesajul, în cazul 
operei de artă, nu este un dat nici la emisie nici la transmisie, cu atât mai mult nu este 
un dat la recepție. Rezultă deci că opera de artă nu e niciodată supusă unei simple 
descifrări. Actul receptării, în cazul operei de artă, poate fi instaurator nu doar de tipul 
recunoaştere. În receptarea operei de artă se vorbeşte de fapt de trei intenţii posibile 
ale consumatorului de artă : îl poate inte-resa intenţia autorului (ce vrea să spună de 
fapt autorul prin intermediul operei/imaginii), intenţia operei (ce îmi spune efectiv 
opera/imaginea pe care o am acum şi aici sub privirile mele), sau intenția proprie (ce 
îmi activează opera/imaginea în mintea mea şi ce semnificații pot construi eu pornind 
de la lumea mea interioară), perspectivă ce scoate în evidență coplexitatea 
comunicării/dialogului cu opera de artă. Ca urmare,” gîndirea critică... trebuie să 
atragă atenția spectatorului că nu trebuie să se lase în seama unei recepții standard 
prin intermediul unui criteriu valabil pentru toți, fiindcă fiecăruia i se cuvine să 
participe la existenţa artei după cum i se cuvine artei să participe la existența 
fiecăruia” (Rene Berger1976). 

După această introducere în problema comunicării în general şi a comunicării în 
artă şi prin artă în special, şi avertismentul formulat de R. Berger care nu trebuie uitat 
de nici un educator, vom prezenta , pe scurt, principalele caracteristici vizuale care se 
regăsesc, într-un fel sau altul, în picturi, desene, fotografii, în imaginile filmice, tv şi 
video şi care constituie, totodată, fundamentele unei culturi vizuale fireşti omului 
contemporan care trăieşte într-o lume dominată de vizual. Pentru a putea dialoga 
cu opera de artă, cu imaginea bidimensională sau tridimensională, elevul are 
nevoie de o minimă cultură vizuală care să-i mijlocească experiențe estetice care, la 
rândul lor să-i inducă satisfacţii contemplative. 

COMPOZIȚIA/COMPUNEREA IMAGINII (centre de interes/de forță, linii de 
forță) 


COMPOZITIA PLASTICĂ presupune următoarele condiții gramaticale ale imaginii 


(cu două sau cu trei dimensiuni spaţiale ): 

CROMATICE D - GAMA(in cazul culorilor)simpla/compusa 
I. (VALORICE): O majoră minora; 
Familia mai mult sau M - INTINDERE, MASA, MARIME, PROPORTIE; 
mai putin dezvoltata a I - POZITIE (fata de liniile geometrice principale 
EXISTENTA | unei anumite calitati N ale spatiului compus fata de ,<axele>, 
UNEI LINIARE : un anumit A... direcţiile sensurile tensionate); 
DOMINANT | tip de linii (si variatiile N subliniata - CRESTERI, DEZVOLTARI RITMICE, 
E ei) T prin : MODULARE 
FORMICE - TRATAREA DETALIILOR, ACCENTELOR. 
(VOLUMICE) : in A 
raportul gol-plin;un 
anumit caracter de 
factura (structura), o 
anumita masa de o 
anumita intindere etc. 
II. -VALORICA (prin ruperea 
UN ANUMIT ACORD DE ANALOGIE tonului) 
TIP DE - CROMATICA: - prin 
RAPORT DE ACORD juxtapunere 
INTRE aia (in ordine 
SEMNE SI naturala) 
INTRE - prin ruperea 
PARTILE tentei 
ACESTORA - la distanta, prin 
(INCLUSIV pasaj de : 
INTRE - valoare 
INTERVALE - culoare 
, GOLURI CROMATIC: - insine 
ACORD DE CONTRAST - cantitativ 
- calitativ 
-  cald-rece 
- clarobscur 
(clar- 
obscur) 
- complement 
ar 
- succesiv 
LINIAR : - de pozitie 
- de grosime 
- de tip : drept, taios, 
aspru , organic 
; - - de 
factura / textura 
DISONANTE(accidente tonice) : - accente sau pasaje din alta 
gama decat a 
dominantei; 
DE DEZACORD - juxtapuneri cromatice 
(PARTIAL) violente 
ACCIDENTE VOLUMICE : -de factura 
- de cantitate 
III. 
UN ANUMIT - AXE TENSIONALE 
SENS AL INTERIOR -- COMPOZITIE INCHISA SENS (LINII DE FORTA) 
ORGANIZA SUBLINI - UNUL SAU MAI 
RII AT MULTE CENTRE DE 
ANSAMBLU EXTERIOR -- COMPOZITIE 23 PRIN: INTERES 
LUI DESCHISA - RITM (succesiunea sau 
(FORMEI gruparea diversa sau 


TOTAI F) 


echilibrata a cemnelar * 


(După Şuşală I., 1982, Culoarea cea de toate zilele, Ed. Albatros) 


Compoziţia/compunerea unei imagini se referă, într-o primă şi elementară 
aproximaţie, la organizarea/gruparea unui număr oarecare de elemente identificabile 
prin văz : pete, mase/suprafeţe colorate, segmente de dreaptă, puncte, figuri 
geometrice, elemnte semnificative (motive, obiecte, personaje). Aceste elemente 
grupate/compuse/organizate pot fi identificate în picturi, gravuri, desene, fotografii, 
afişe, timbre etc. În artele vizuale, organizarea formelor/cromorfemelor reprezintă 
un mod esenţial al creației, arta fiind concepută de-a lungul vremurilor de 
dezvoltare estetică ca un proces de compoziţie (Herbert Read 1971). Prin 
compoziţie vizuală, Rudolf Arnheim înțelege modul în care operele de artă sunt 
alcătuite din forme, culori sau mişcări. De obicei , aceste organizări de forme, culori 
etc. când sunt analizate, există tendinţa vizibilă în majoritatea tratatelor de a reduce 
imaginea/opera plastică, la forme şi direcții privite drept osatură constitutivă, adică la 
pătrate, triunghiuri, pentagoane etc., cu alte cuvinte la nişte diagrame ce scot în 
evidență părțile concrete ale materiei vizibile. R. Arnheim (1995), subliniind 
faptul că aceste diagrame corespund sau se regăsesc doar la un grup de opere sau 
la un artist şi că de obicei ele sunt unice, priveşte şi analizează compunerea 
imaginilor artistice, ca de altfel şi percepțiile, ca pe un „câmp de luptă” , unde toate 
formele sunt configurații de forţe care se organizează în virtutea a două principii 
adânc înrădăcinate în structurile noastre mentale : centricitatea şi excentricitatea. El 
descrie structura compozițională, fie ea un sistem compozițional centric, excentric sau 
combinaţii ale acestora, pornind nu de la lucruri sau forme, pete, culori ci de la 
vectori, căci toate formele sunt configurații de forțe direcționate. 

Elementele care se compun după diferite principii (simetrie, asimetrie, centricitate, 
excentricitate, polaritate, închidere, deschidere etc.) , fie că le considerăm forme, pete, 
mase/suprafețe colorate, linii, motive, personaje sau centri dinamici cu reţeaua de 
relații dintre ei ori diferite îngrădiri sau arii restrânse, pot fi identificate în picturi, 
desene, sculpturi, fotografii, afişe etc. Se constată, de-a lungul vremurilor, o 
evoluţie a compoziţiei după unii autori de la compoziţii închise/centrice spre 
compoziţii deschise/excentrice. Această evoluție a avut urmări asupra manierei în care 


compoziţia se înscrie într-un spațiu dat : monument, tapiserie, tablou, pagină de carte, 

afiş, ecran etc. În antichitate stilul unor monumente (frontoane, frize, bazoreliefuri) a 
dus la prezentarea de forme alungite şi repetate. În evul mediu, stilul romanic şi gotic 
au antrenat prezenţa de forme, cadre rotunjite sau ogivale. Dezvoltarea picturii de 
şevalet (pânză pe un şasiu de lemn) a făcut din dreptunghi forma dominantă în care se 
organizează progresiv imaginea în occident. Desigur se întâlnesc forme, cadre 
diferite: pătrat, cerc, triunghi, oval, hexagon, pentagon etc., dar forma dominantă a 
cadrului în care se compune imaginea în occident este dreptunghiul. Cele mai multe 
tablouri sunt dreptunghiulare; cărțile, timbrle, ilustrațiile, afişele, inclusiv ecranul 
televizorului, cinematografului sunt dreptunghiulare. Cadrul în care se desfăşoară 
imaginea are o anumită structură vizual-geometrică (axe de simetrie, diagonale) care 
poate fi exploatată. 
CENTRE DE INTERES / CENTRI DINAMICI SI LINII DE FORŢĂ 

În organizarea/compunerea elmentelor imaginii sesizăm puncte puternice (centre de 
interes) şi linii de forță. Punctele puternice/centrele de interes sau centri dinamici sunt 
opriri obligatorii pentru ochii care examinează imaginea şi pot fi marcați prin : 

- pată clară, luminoasă într-un ansamblu întunecat; acest singur element 
constituie un pol de atracție imediat: 

- mai multe pete luminoase divers repartizate; ele constituie un veritabil traseu 
luminos al imaginii care orientează privirea; 

- elemente identificate ca intervenind în semnificația globală a imaginii : 
motive, obiecte, personaje; un element viu (om sau animal) constituie un punct 
puternic într-un ansamblu inanimat. 

Liniile de forță corespund unor linii simple (direcția unui perete, curbura unui corp, 
linia de orizont) care străbat fotografia, tabloul sau altă imagine. Ele există virtual în 
spațiul geometric al dreptunghiului cadru (diagonale, perpendiculare, paralele) şi 
permanet ajută la fel de bine la construirea cât şi la citirea imaginii. Combinarea de 
verticale, orizontale şi de oblice în cadrul dreptunghiului imaginii oferă diferite 
gruparea acestor linii de forță şi centre de interes imaginea poate fi simetrică sau 
asimetrică, închisă sau deschisă, dinamică sau statică. 

În organizarea şi lectura vizuală a imaginii au o mare importanţă liniile şi direcţiile 
orizontale, verticale, oblice şi cele curbe. Linia orizontală este rece, calmă şi plată şi 
poate evoca orizontul şi imobilitatea unui corp întins. Ea se armonizează perfect cu 


formatul dreptunghiular. 

Linia verticală evocă poziţia în picioare şi exprimă hotărârea. Ea nu are, în schimb, 
proprietatea de a sugera profunzimea spaţiului : dacă privirea este confruntată cu mai 
multe verticale ea se opreşte şi nu penetrează în profunzimea imaginii. 

Diagonala (linia sau direcția oblică) este animată de-o mişcare care atrage 
privirea.Ea este cea care orientează, de obicei, sensul, direcția lecturii imaginii. De 
altfel, în câmpul perceptiv, atât animalele cât şi omul este atras în primul rând de 
țintele/obiectele care se mişcă şi dintre liniile şi direcțiile orizontale, verticale şi 
oblice, ultima este cea care sparge optic planitatea bidimensională şi induce senzația 
de mişcare/dinamism în privitor. 

În structura compoziţională a imaginii pot intervenii mai multe linii oblice precum și 
combinaţii de linii verticale şi orizontale, verticale şi oblice, oblice plus verticale plus 
orizontale obținându-se efecte diferite (mişcări ascendente puternice, instabilitate, 
nelinişte, senzaţia de ruptură etc.). Mai trebuie spus, că în funcţie de felul cum este 
structurată imaginea, liniile şi direcţiile orizontale, verticale şi cu precădere cele 
oblice pot avea o mare importanţă în orientarea citirii vizuale a acesteea. 

CERCURI ŞI CURBE 

Cercul este o figură geometrică perfectă în măsura în care este întreagă şi închisă. 
Cercul ocupă un loc preponderent în arta monumentală religioasă (cupole, rozase, 
vitralii etc.). Curbele conferă imaginii o blândeţe care temperează duritatea dreptelor 
şi unghiurilor. 

Cadrul circular e mai puțin utilizat decât cel dreptunghiular. Se întâlneşte mai cu 
seamă în Renaştere (tondo) la unele tablouri destinate să orneze interiorul bisericilor. 
De asemeni apare ulterior ca şi cadru de portret -medalion (la Grigorescu de 
exemplu). 

Cadrul circular în care este circumscrisă imaginea, naşte alte curbe în interiorul 
imaginii cu unul sau mai multe centre de interes care sunt centrul cercului cadrului 
imaginii şi centrele altor cercuri imaginare sau efectiv construite. Aceste linii 
circulare, curbe corespund unor forme concrete (rotunjimea unei feţe, unui bust sau a 
unui braţ, conturului unui vas etc.) sau apar construite ca atare în osmoză cu diferite 
câmpuri cromatice (în constructivism sau în arta abstractă de factură geometrică. 

Cercul şi curbele sugerează o serie de conotaţii specifice diferitelor culturi. Cercul 
este împreună cu centrul, crucea şi pătratul, al doilea simbol fundamental. El poate 
însemna perfecțiune, omogenitate, cerul cosmic, divinitatea, timpul, poate fi simbol al 


sinelui, protecție, soarele etc. 

In imaginile complexe unde sesizăm alături de forme circulare, linii drepte, oblice, 
libere, curbele introduc un element de temperanţă care contribuie la efectul general de 


armonie şi echilibru. 


NUMĂRUL DE AUR (SECŢIUNEA DE AUR) 

În lumea formelor şi structurilor naturale ca şi în cele artistice întâlnim o mare 
diversita- te de raporturi între mărimi liniare, suprafeţe, volume etc. Aceste 
raporturi/relații pot fi grupate în două mari categorii : două sau mai multe mărimi pot 
fi egale sau inegale. În cazul celor inegale (o dimensiune este mai mare iar cealaltă 
sau celelalte sunt mai mici) întâlnim o mare varietate. Totuşi în această mare varietate, 
oamenii au descoperit un raport care apare foarte des în alcătuirea unor cristale, 
plante, animale, ființa umană şi chiar în foarte multe alcătuiri/construcții umane. 
Acest raport, exprimat prin relația dintre două segmente inegale, în aşa fel, încât 
raportul dintre segmentul mare şi segmentul mic să fie egal cu raportul dintre suma 
celor două segmente şi segmentul mare, este exprimat numeric prin tr-un număr 
irațional :  1,618...Acest număr a fost numit numărul de aur sau proporția divină. 
Acest raport între diferite mărimi (segmente, suprafeţe), acest număr de aur irațional, 
poate costitui un element de referință în fotografie, pictură, sculptură sau arhitectură, 


şi dă naştere unei compoziţii echilibrate, armonioase. 


ILUZIA PROFUNZIMII ÎN CADRUL IMAGINII 
Iluzia profunzimii spaţiului, în cazul imaginii bidimensionale, se poate realiza prin 
mai multe modalități : 

- prin crearea unor plane distincte, sugerate prin diferite repere (grupuri 
de personaje, obiecte, copaci etc.) ; 

- obiecte, forme acoperite, mascate parțial de alte obiecte/forme; 

- perspectiva colorată (aeriană) : în natură obiectele îndepărtate le vedem într- 
o tentă albăstruie; în pictură prin estomparea contrastelor pe măsură ce 
formele sunt tot mai depărtate; 

- perspectiva liniară care e fondată pe o iluzie optică care ne face să 
vedem obiectele îndepărtate mai mici decât cele apropiate de noi. 
Elementele perspectivei liniare sunt : punctul de vedere, raza vizuală 


principală, linia de orizont, punctul de fugă, linii de fugă. Există 

perspective liniare cu un punct de fugă, cu două sau cu trei puncte de 
fugă. Într-o abordare complexă, cu tendințe exhaustive, putem vorbi de 
sisteme perspectivice -- ipoteze spaţiale construite de mintea artiştilor sau 
a  geometrilor (sisteme unitare, unificate de tratare şi regrupare a 
cromorfemelor în planul tabloului/imaginii)-- proxemice, relative sau mixte 
şi ale distanțelor îndepărtate : 
a. Perspective proxemice : 
- optică 
- paralelă 
- arabesc sau entrelacs (arta orientală, persană, Pollok) 
- focală (obiectul reprezentat ocupă aproape în întregime suprafaţa 
tabloului-- 5 portret, gros-plan în cinematografie) 
- reversibilă (este o perspectivă optică în care înaintele şi în spatele îşi 
schimbă 
mereu locurile -- reversibilitatea figură-fond, Echer) 
- taşistă 
- în tablă de şah (Mondrian, Klee) 
- microscopică; 
b. Perspective proxemice relative sau mixte : 
- sferică 
- axială 
- frontală 
- prin rabatere, eşalonare (arta egipteană, arta infantilă, Dubuffet) 
- cavalieră (utilizată adesea în organizarea picturală a naturii moarte -- 
Cezanne 
cubiştii) 
- - cubistă (cubism analitic şi sintetic) 
- proiectivă 
- barocă 
- izometrică; 
c. Perspective ale distanțelor îndepărtate : 
- liniară 
- inversă 


- oblică 

atmosferică (aeriană) 


în zbor de pasăre 


în etaje (registre, planuri) 


în înălțime (pictura chineză clasică) 


anamorfotică. 


SCARA  PLANURILOR 


Scara planurilor corespunde mărimii fiinţelor animate, obiectelor sau elemntelor 


de decor reprezentate în îmagine raportate la mărimea acesteia. Ea nu depinde de 


mărimea imaginii dar traduce un raport de proporţie între subiect şi cadru. Dăm mai 


jos o scară a planurilor care se regăseşte în diferite imagini picturale, benzi 


desenate, fotografii, în imagini filmice : 


Planul 


Plan 
general 


Plan 
larg 


Vedere în 
picioare 
sau plin 
cadru 


Plan 
mijlociu 


Funcţia 
generală 


descrie 


situează 


atestează 


atrage 
atenția 


În ce imagine îl găsim 


- pictură sau fotografie 

de peisaj; 

- vinete în benzi desenate 
sau în debutul 

romanelor foto 


-peisaj care însoţeşte 

drept fundal unele scene 
religioase sau prezente în 
pictură 


- portrete oficiale (pictură 
sau fotografie); 
- vinete în benzile desenate 
corespunzând unui 
moment sau acţiune care 
privilegiază un personaj. 


-portret afişând o atitudine 


şi un costum cu un anumit 
rol semnificativ 

În cinema la ce 
foloseşte el? 


- arată contextul 
scenei; 
- suscită o emoție 


estetică; 


- sugerează 
singurătatea eroului 
(personaj redus la 


starea de siluetă de 
punct în imensitatea 
planului). 
- evocă 
global; 

- sugerează contextul 
fără să-i acorde 

un loc particular 
(exemplu: scenă de 
luptă). 

-distinge un personaj 
de cea ce îl 
înconjoară, îi conferă 
importanță 

-îl prezintă 
acțiune. 


acțiunea 


în 


-acordă o importanță 
sporită 


unui personaj şi 


gesturilor sale; 
-intensifică acțiunea. 


Gros dramatizează -portret încercând să -exprimă 
plan emoționează transmită o stare interioară sensibilitatea, 
comunică 
spectatorului 
sentimentele 
personajului. 
Tres gros atrage atenția -imagini publicitare -scoate în evidență 
plan duce emoția scoțând în evidență valoa- un detaliu pentru a-i 
până la rea unui detaliu; acorda © valoare 
paroxism - fotografie şi pictură cu simbolică sau 
caracter simbolic sau fantastică. 
fantastic; 


-vinete de benzi desenate 
sugerând...intensitatea 
emoției. 


Menţionăm că în cinema şi în benzile desenate se regăsesc trei variante de plan 
mijlociu : 
prim-plan (fața şi bustul personajului), plan american (personajul este văzut până la 


ceva mai sus de genunchi), plan italian (personajul este văzut până la genunchi). 


VEDEREA SAU UNGHIUL DE VEDERE 
În diferite imagini (fotografii, picturi, desene, filme, spoturi publicitare etc.) un 
personaj sau un obiect poate fi văzut şi reprezentat din față, din spate, din profil sau 
din trei sferturi. De asemeni, vederea şi reprezentarea se poate realiza de la acelaşi 
nivel cu subiectul, de sus în jos sau de jos în sus, obținându-se efecte şi expresivități 
diferite. 

Astfel vederea din față, numită şi vedere frontală, are o funcție de contact. Ea dă 
impresia că personajul reprezentat se adresează direct spectatorului sau ascultătorului. 
Este utilizată în publicitate, în afişele electorale unde personajul reprezentat poate da 
impresia că se uită direct în ochii publicului dar poate da impresia şi de agresivitate. 

Vederea din spate sau din profil sunt mai puţin folosite decât cea din față. Ele 
exprimă întotdeauna intenţii personale. Vederea din spate crează un efect insolit, 


enigmatic. Un personaj desenat, fotografiat sau filmat din spate este indescifrabil. 

Vederea din profil cu umbra personajului proiectată poate sugera o dimensiune 
fantastică sau evoca iminenţa unui pericol. Acest procedeu este frecvent în westernuri 
şi filme polițiste. 

Vederea din trei sferturi poate apărea cea mai neutră, mai puţin subiectivă ca 
cea frontală; în acest caz afirmarea personajului este mai puţin dură şi invită a fi 
privită. 

Vederea la nivelul subiectului este cea mai des utilizată şi apare neutră şi obiectivă. 

Vederea de sus în jos domină personajul sau decorul. Ea poate de asemeni servi la 
descrierea unui peisaj. 

Vederea de jos în sus dă impresia celui care priveşte imaginea respectivă că este mai 
Jos. 

Personajul reprezentat astfel încât să fie văzut de jos în sus poate da impresia de forță, 
voinţă, personalitate dar şi de autoritate şi despotism. 
CULOAREA 

Culoarea este un element ubicu în această lume şi probabil cel care contrubuie din 
plin la farmecul, poezia şi spiritualizarea acesteia. Să ne închipuim, doar pentru o 
clipă, lumea noastră colorată numai în alb, negru şi cenuşiu : fără răsăriturile şi 
apusurile exploziv colorate ale soarelui, fără mirifica lume a florilor atât de divers 
colorată, fără simfonia coloristică a toamnelor, fără ochii albastri, natura fără bogăția 
de verzuri a vegetației sau multitudinea de culori a diferitelor viețuitoare (fluturi, 
păsări, mamifere etc.) sau misterioasele lumini colorate ale cristalelor ori ale 
aurorelor boreale, cerul fără apele lui adânci, bisericile, muzeele, locuinţele fără 
picturi, oamenii şi casele doar în alburi, negruri şi cenuşiuri ? 

„Culorile influenţează sufletul; ele pot să ne provoace senzaţii, să evoce emoţii, idei 
care să ne liniştească sau să ne frămînte, să ne întristeze sau să ne bucure”, scrie 
Goethe cel care astudiat toată viața culoarea mai ales din punct de vedere sufletesc şi 
spiritual. 

Culorile, fie ele culori lumină sau culori pigment, ca şi sunetele muzicale, constituie 
bazele unui limbaj care, datorită faptului că sunt mai puţin rigide decât cuvintele, 
oferă mai multe nuanţe pentru a transmite integral stări de spirit (Marc Havel, 1980). 
În timp, înţelegem, simţim, intuim cu toţii că pictura/culoarea nu este, de fapt, decât 
un mijloc material (legat cei drept de un element mai subtil -- lumina) de a transmite 


“lucruri ce 

privesc” spiritul. Kandinski, referindu-se la culoare, într-o celebră carte, remarcă 
faptul că atunci când îți plimbi privirea pe o paletă acoperită de culori, rezultă două 
efecte principale : 

1) un efect pur fizic, ochiul însuşi fiind cucerit de frumuseţea şi de calitățile 
culorii, privitorul resimţind mulțumire, bucurie, ochiul fiind înviorat, sau el se 
calmează sau se răcoreşte la fel ca degetul care atinge o bucată de ghiaţă; 

2) un efect psihic, culoarea trezind, inducând o vibrație sufletească, ea fiind un 
mijloc de a exercita o influenţă directă asupra sufletului. 

Dar pe lângă efectul impresiv (fizic, fiziologic) şi expresiv (psihic) culoarea poate 
avea, în cazul ființei umane şi o funcție simbolică, spirituală (vezi Cornel Ailincăi, 
Opera fereastră 1991). 

Relevante din perspectiva unei culturi vizuale minime, esențiale în cea ce priveşte 
culoarea sunt de reținut următoarele aspecte : 

- culoarea ia naştere pentru receptor din interacțiunea lumină-materie/substanță- 
ochi; 

- în artele vizuale şi în artele spectacolului întâlnim două câmpuri de culori: 
culori lumină şi culori pigment; 

- culorile lumină : primare (lumina roşie, lumina albastră, lumina verde); 
secundare (lumina galbenă, lumina magenta/roşu-oranj, lumina cyan/albastru- 
verde); 

- sinteza aditivă (amestecul aditiv) a culorilor lumină : 
lumina roşie + lumina verde = lumina galbenă 
lumina albastră + lumina roşie = lumina magenta (lumina roşie-oranj) 
lumina verde + lumina albastră = lumina cyan (lumina albastră-verde); 
fotografia, cinematograful şi televiziunea apelează la aceste operaţii de 
amestec de lumini colorate; 

- putem grupa, clasifica, ierarhiza culorile pigment în : 

a) culori primare (roşu, galben, albastru); 
b) culori binare (oranj, verde, violet); 
c) culori calde, culori reci ( roşu, oranj, galben şi albastru, violet, verde); 
d) culori complementare ( roşu-verde, albastru-oranj, galben-violet); 
e) nonculori (alb, negru, griuri intermediare); 
- amestecul fizic al culorilor (cu alb, cu negru, cu complementara,cu semenele); 


- amestecul optic; 

- contrastele cromatice ( în sine, de calitate, de cantitate, clar-obscur, cald-rece, 
complementar, simultan); 
- acord, armonie, game cromatice; 
- semnificaţii simbolice ale culorii (vezi Jean Chevalier, Alain Gheerbrant, 1994, 
1995, Dicţionar de simboluri). 
ILUMINAREA (ECLERAJUL SAU ILUMINAREA 
OBIECTELOR/FORMELOR) 


Obiectele nu sânt vizibile decât dacă sunt iluminate. Noaptea, când toate sursele 
de lumină sunt stinse în cameră noi nu vedem nici un obiect. Dacă aprindem un 
chibrit, o veioză aşezată pe masă, un bec montat în tavan sau o lanternă pe care o 
plimbăm în dreapta şi în stânga şi de jos în sus, vor apare din întuneric deodată sau 
rând pe rând diferite obiecte aflate în cameră. Iluminarea în funcţie de felul în care se 
face, poate îndulci o faţă sau un loc, poate crea impresia de realism sau din contră 
poate crea un efect dramatic, misterios . Sursele de lumină care iluminează obiectele 
pot fi naturale sau artificiale, directe sau difuze. Când iluminarea este directă obiectul 
iluminat prezintă zone contrastante, unele mai deschise altele mai închise. În acest caz 
spunem că lumina este modelantă : planele sau suprafețele luminate ne atrag privirea 
instantaneu în timp ce părțile umbrite rămân ascunse. Privirea este ghidată de aceaste 
relații dintre părțile iluminate şi cele umbrite şi trece de la clar la neclar sau mai puțin 
clar pe nişte itinerarii construite de către pictor, fotograf sau cineast. Pe o vreme 
frumoasă, de exemplu, obiectul reprezentat apare contranstant (sub formă de volum) : 
culorile sunt violente/saturate în zonele luminate dar inexistente în zonele din umbră. 
Lumina poate fi difuză când cerul este acoperit cu un strat de ceață, nori negri sau 
stropi deşi de ploaie. Atunci lumina devine difuză, în acest caz obiectele apar plate, 
omogene la fel şi culorile devin estompate, şterse, armonioase. Iluminarea indirectă 
estompează volumetria şi efectul umbrelor. 

Lumina poate deveni plasticizantă, element de expresie şi prin dirijarea direcției sale 
vizavi de obiectul reprezentet. Astfel iluminarea se poate face din față, din lateral 
(profil), din trei sferturi, razant, contre-jour, obținându-se efecte diferite : volum, 
dramatism, detaşare de fond sub formă de aureolă, siluietă etc. 

Eclerajul sau iluminarea este caracterizată prin intensitate, dominantă cromatică şi 


unghiul format de razele de lumină şi subiectul reprezentat. Lumina este un element 

plasticizant şi de expresie deosebit la îndemâna artistului plastic, fotografului, 


coregrafului, regizorului de teatru şi film , fie ea naturală, artificială sau compozită. 


DOMENIILE IMAGINII ŞI GENURILE ACESTORA 


a) Pictura : portretul, autoportretul, peisajul, scena de gen, natura moartă, trompe- 
l'oeil, pictura nonfigurativă; 

b) Desenul : ilustraţia, caricatura, benzile desenate, schema, schema explicativă, 
organigrama, desenul tehnic, harta, graficul: 

c) Fotografia : instantaneul, fotografia de presă, fotografia de modă, fotografia 
ştiinţifică, fotografia aeriană, legenda fotografiei, trucaje fotegrafice, romanul foto; 

d) Artele grafice : copertă de disc, etichetă, copertă de carte, siglă, marcă, afiş, 
colajul, afişul publicitar, afişul politic, afişul de cinema, tipografia; 

e) Filmul : filmare cu camera fixă, travelling, montajul, efecte speciale cu camera, 
trucaje cinematografice, scenariul, succesiunea imaginilor, filmul de ficțiune, filmul 
documentar, desenele animate, imaginea televizată, clipul video, imaginea procesată 
pe calculator. 

Această trecere în revistă rezumativă a principalelor probleme, principii, teme, 
genuri, domenii ale imaginii ne atestă complexitatea şi marea varietate a domeniului. 
De asemeni rezultă, credem, responsabilitatea educatorului de artă indiferent de vârsta 
elevilor cu care lucrează, în a crea acestora experienţe vizuale cât mai diverse, 
concrete şi apropiate de cea ce le oferă viaţa, extrăgând şi conştientizând mereu 
aspectele esențiale şi comune diverselor tipuri de imagini cât şi aspectele specifice. 
Numai explorând împreună bogata junglă a lumii imaginilor elevii vor reuşi treptat să 
descifreze şi să înţeleagă structura acestora, modalitățile de elaborare şi de expresie 
utilizate în transmiterea unor informaţii sau mesaje, vor învăţa treptat să să le citească, 
să le interpreteze. Rezultă de asemeni faptul că, cantonarea doar în experiențe vizual- 
plastice legate de pictură, desen şi modelaj nu este suficientă pentru a-l face pe elev 
capabil să dialogheze cu orice tip de imagine, descurcându-se în hățişul acestora şi 
lăsându-se mai puțin manipulat şi devenind astfel mai liber, mai independent în luarea 
deciziilor. 

Comunicarea noastră cu natura, cu ceilalți oameni, cu Dumnezeu, cu noi înşine şi 
cu produsele noastre cultural-artistice, realizându-se în mare parte prin intermediul 


imaginilor, e firesc să ne preocupe problemele şi întrebările legate de imagine, mai 

ales când e vorba de educaţie şi mai acut azi cînd trăim într-o civilizaţie dominată de 


aceste stranii alcătuiri. 

3.3 PRELUCRAREA INFORMATIEI DE SPECIALITATE 


Informaţia vizual-plastică 
Am văzut în capitolul precedent că imaginea plastică este un câmp în care sunt 
grupate, corelate mai multe variabile vizual-plastice: 
- culoarea 
- textura 
- dimensiunea sau cantitatea 
- implantarea (adancimea) sau pozitia in plan 
-  vectorialitatea (directia) sau tensiunea orientata 
- frontierele sau contururile 
- formele (sunt aglomeratele formate de catre toate variabilele vizual 
plastice. 
Gruparea, organizarea acestor variabile vizual-plastice se face in functie de anumite 
reguli sintactice: 
- topologice 
-  gestaltiste 
- interactiunea culorilor 

- reguli privind raporturile dintre cromorfeme si structura ascunsa a 
campului vizual-plastic (planul sau cubul originar) 

- reguli perspectivice 
Toate aceste variabile vizual-plastice si reguli sau principii sintactice/compozitionale 
se regasesc atat in imaginile plastice fizice, in mintea creatorului si, intr-o anumita 
masura in structurile mentale ale privitorului. Toate aceste continuturi formale ale 
imaginii plastice fie ele variabile vizual-plastice sau reguli compozitionale, sunt 
purtatoare de informatii. Aceste informatii vizual-plastice formale (ele sunt pur si 
simplu semne artificiale — pete de culori, linii, puncte, virgule, texturi etc) pot fi 
utilizate ca atare sau pot fi transcodate (traduse) in cuvinte, propozitii, notiuni etc. in 
cadrul educatiei plastice. Educatia vizual-plastica se realizeaza in mare parte prin 
utilizarea/manipularea acestui camp informational si prin relationarea lui cu alte 
campuri informationale specifice altor domenii (literatura, muzica, stiinta, religie 
etc.). Probabil reusita actului educativ depinde in mare masura si de calitatea acestor 
informatii, de relationarile cu celelalte campuri informationale, de exersarea 
prelucrarii cat mai diverse a acestor informatii caci sa nu uitam ca esential pentru 
individ nu este cantitatea de informatii ci calitatea prelucrarii/transformarii acestora. 


Informaţia care vizează domeniul vizual-plastic se materializează sub forma 
următoarelor elemente : 

- imagini (reprezentări, variabile vizual-plastice); 

- concepte , noţiuni plastice (în special legate de gramatica limbajul plastic); 

- operații vizual-plastice (aplicate formelor, culorilor, liniilor, punctelor, 
petelor etc.); 

- proceduri vizual-plastice (probleme de tehnologie plastică şi diferite strategii 
privind realizarea unui studiu, crochiurilor, copertei de carte, afişului, unui 
monument, analiza imaginii plastice, analiza unui film etc.); 

- paradigme vizual-plastice privind forma, spatiul, timpul, compoziția . 
Informaţia vizual-plastică este codificată sub formă de cuvinte, propoziţii, descrieri, 
comparații, caracterizări, definiţii, clasificări, concepte, teorii, imagini, forme, culori, 
principii compoziționale, scheme, schițe etc. Şi în cadrul activităţilor plastice ne 
folosim de : 

- definiții (definirea punctului, liniei, culorii, contrastului, compoziției etc.), 

- clasificări (clasificarea tipurilor de linii, compozițiilor, gamelor cromatice 

etc.), 

- descrieri (calitățile vizual plastice ale unui obiect, ale unei imagini etc.); 

- amalize (analiza unei compoziţii, unei forme, unei linii plastice etc.); 

- analize comparative (anlizăm două tipuri de linii plastice arătând calitățile 
asemănătoare şi diferite); 

-  caracterizări (caracteristicile unui curent artistic ale unui artist ale unei culori 
etc.); 

- concepte (spatiul plastic, spatiul real, compoziţie , compoziţie deschisă, ritm, 
etc.); 

- teorii (teorii privind compoziţia, culoarea, frumosul, expresivul, unitatea şi 
echilibrul compoziţiei etc.); 

- operații plastice (aplicate formelor, culorilor, liniilor, punctelor, petelor) : 
măriri, micşorări, segmentări/fragmentări, recompuneri, aglutinări, aglomerări, 
ritmări, dispuneri pe diferite trasee/direcții/scheme etc.(vezi Vasile Cioca, 
2007, Jocul de-a arta). 

- scheme (cercul cromatic, steaua culorilor, turnul culorilor etc.), etc. 

Important pentru dascălul de educație vizual-plastică este cunoaşterea acestor 

aspecte într-o viziune structurală şi adecvarea lor la specificul vârstei elevilor şi 
chiar la particularităților lor individuale (esenţial în cazul liceelor vocaţionale). 
Tinând cont de aceste particularităţi, profesorul va prelucra informaţiile de 
specialitate folosindu-se de manualele de educație plastică, de cultura sa de 
specialitate, de noutăţile bibliografice la care are acces şi-şi va stabili strategia prin 
care aceste informaţii vor fi construite/descoperite/livrate împreună cu elevii. 

Profesorului trebuie să-i fie foarte clar faptul că aceste informaţii vizual-plastice 

pot fi accesate/asimilate prin diferite strategii : 

- ele pot fi transmise verbal de către profesor; 

- ele pot fi transmise verbal şi cu exemplificări imagistice; 

- ele pot fi transmise prin demonstraţii plastice concrete; 

- ele pot fi redescoperite de către elevi prin analiza unor imagini plastice; 

- ele pot fi costruite de către elevi şi profesor prin învăţare prin descoperire ; 

- ele pot fi asimilate de elevi prin parcurgerea/analiza unor materiale (texte, 
imagini, manual, internet etc.); 

- ele pot fi asimilate prin strategii născute din combinarea unora din cele 
enumerate. 

Elevii învață auzind, văzând, auzind şi văzând înacelaşi timp, făcând, auzid şi 

făcând, auzind/făcând/văzând etc. Esenţial este să înțelegem şi noi profesorii 

precum şi elevii că, cunoaşterea este o construcţie, ea nu se dă, nu se 
primeşte, nu se fură ci se construieşte. Se construieşte prin observarea unor 
fenomene/fapte plastice, prin analiza lor, prin depistarea structurii şi 

fenomenologiei lor, prin conceptualizarea treptată a caracteristicilor, relaţiilor, a 

problemelor majore specifice domeniului vizual-plastic şi implicațiile în formarea 

personalităţii umane. O să dăm, în continuare, un exemplu de posibilă strategie de 

construire a cunoaşterii în cadrul activităţilor plastice la clasa a V-a. 

Din câmpul obiectivului cadru Dezvoltarea sensibilităţii, imaginaţiei şi 
creativităţii , ne concentrăm asupra obiectivului de referință, din Programa de 
Educaţie plastică pentru clasa a V-a, după cum urmează: Să observe şi să 
obţină contraste cromatice în diferite compoziţii. Ca exemple de activități de 
învăţare, Programa şcolară sugerează : exerciţii de identificare pe reproduceri de 
artă a contrastelor; exerciţii de obţinere a contrastelor studiate; realizarea unor 
compoziţii figurative/nonfigurative prin folosirea contrastelor. La o primă analiză 
lucidă a celor propuse în Programă observăm : 

- obiectivul de referinţă se concentrează pe două verbe/acţiuni : să observe şi să 
obțină (să observe ceva gata constituit, finalizat , care poate fi anlizat, 
decriptat şi pasul doi să încerce să obțină asemena contraste cromatice 
observate); 

- exemplele de învăţare sugerate sunt concentrate pe exerciţii de identificare, 
exerciţii de obţinere şi pe realizarea unor compoziții . 

Observăm că elevul este pus să observe imagini în care să identifice/descopere 

contraste cromatice, accentul căzând pe extragerea informaţiei din ceva 

exterior lui — reproducerea de artă. Ori este bine ştiut că în mintea elevilor 
există deja informație. Cum este activată informaţia pe care elevii o dețin în 
memoria de lungă durată? Şi apoi , identificăm ceva ce ştim dinaite, identificăm 
pe baza unui portret/ definiții, deci reiese că elevilor, în prealabil, contrastul 
respectiv şi în ce constă el trebuie prezentat de profesor. Cu alte cuvinte li se 
furnizează caracteristica/definirea contrastului respectiv , ei urmând să-l găsească 
prin reproducerile prezentate. Deci elevul este semipasiv. După ce la identificat în 

mai multe reproduceri el trece să-l obțină, să-l reproducă după exemplele/modele 
identificate anterior. După mai multe exerciţii/exersări în obținerea/reproducerea 
contrastului respectiv, elevul trece la realizarea unei compoziţii în care foloseşte 
contrastul respectiv. Noi am experimentat o strategie de construire a cunoaşterii şi 
folosirii contrastului clarobscur bazată pe învăţarea prin descoperire. O 
prezentăm în continuare. 


CONTRASTUL CLAROBSCUR (schiţă de strategie didactică). 

Schema conceptuală : 

Contrastul 

Contrastul în domeniul vizual-plastic 

Contrastul clarobscur (clar — obscur) 

Clar, claritate, forme clare, modalităţi plastice de reali- 

zare a unor forme clare 

Compoziţie cu forme clare 

Obscur, obscuritate, forme obscure, modalităţi plastice 

de realizare a unor forme obscure 

Compoziţie cu forme obscure 

Clarobscur (clar-obscur), forme clarobscure, modalităţi de realizare a unor 
. forme clarobscure 

Compoziție cu forme clarobscure (natură statică cu pere 

pe o draperie albastră închisă) 

Analiza lucrărilor (compozițiilor) realizate de elevi şi a unor reproduceri de 
artă . (Rembrandt, Caravagio). 


Scenariu didactic (3 ore): 

1. Se porneşte de la cuvântul contrast. Elevii sunt solicitaţi sa dea exemple de 
contraste întâlnite în diferite domenii. Apoi şi din domeniul plastic. Din exemplele 
date se construieşte o definiţie, deci ce este un contrast/contrastul? 

Se anunță tema nouă : contrastul clar-obscur. Elevii sunt solicitați să explice (în 
scris şi verbal) ce înțeleg prin clar, claritate ; eventual sinonime. Ce înțeleg prin forme 
clare, când simțim şi putem spune despre o formă plastică că este clară ? 

Realizarea unei forme clare : elevii îşi aleg o formă simplă şi încearcă plastic să o 
facă cât mai clară. Se expun şi se analizează câteva forme realizate de elevi : sunt 
clare? De ce ? Cum a realizat plastic/tehnic această claritate a formelor? 

Realizarea unei compoziţii cu 4-6 forme clare (poate fi multiplicată forma 
inițială). 

Analiza câtorva compoziţii realizate de elevi, insistându-se pe modalitățile tehnice 
(contrast închis-deschis, contur puternic etc.). 

2. Se porneşte de la cuvântul obscur. Elevii sunt solicitați să explice ce înţeleg prin 
obscur, obscuritate; eventual sinonime. Ce înțeleg prin forme obscure, când simţim şi 
putem spune despre o formă că este obscură? 

Realizarea unei forme obscure : elevii reiau aceeaşi formă pe care au făcut-o clară 
şi vor încerca să găsească soluţii plastice ca ea să devină obscură. Se expun şi se 
analizează câteva forme obscure realizate de elevi : sunt obscure? De ce ? Cum a 
realizat plastic această obscuritate (calitate ) a formei? 

Realizarea unei compoziţii cu 4-6 forme obscure (poate fi multiplicată forma 
inițială). 

Analiza câtorva compoziţii realizate de elevi, insitându-se pe modalitățile tehnice de 
sugerare a obscurităţii formelor (contururi neclare, formele şi fondul/ambianţa 
aproape la fel de închise etc.). 
3. Se cere elevilor să reia aceeaşi formă făcută clară apoi obscură în orele 
anterioare, dar acum ea să fie clar-obscură, adică să conţină ambele calități - şi 
claritate şi obscuritate. În timp ce elevii caută soluţii plastice petru ca aceeaşi formă 
să apară şi clară şi obscură li se atrage atenția ca forma să nu fie ruptă în două. 
Analiza câtorva soluţii, încercări realizate de elevi. Se va insista pe soluţiile tehnice 
(pasajul şi pe efectul obţinut - iluzia de volum). 

Realizarea unei naturi statice cu 5-6 pere galbene pe o draperie albastră 
închisă. Se cere elevilor ca toate formele (perele) să să fie realizate plastic în aşa fel 
încât să fie clarobscure. 

Analiza câtorva lucrări, scoțându-se în evidență calitatea clarobscură a formelor şi 
efectele obţinute : volum, atmosferă de mister. 
Expunerea şi contemplarea unor reproduceri de artă reprezentative 
(Rembrandt). Sublinierea soluției plastice şi a efectelor/expresivităţii obținute. 


Modalităţi practice de învăţare, descoperire, construire, exersare cu 
elevii a diferitelor entităţi/operaţii informaţionale (exemple). 


Definiţia/definirea 

Şi în cadrul educației plastice este necesar să definim anumite lucruri, elemente, 
probleme, structuri plastice etc. Definirea, circumscrierea unui lucru, a unui element 
sau idee/concept înseamnă a şti ce este acesta, care-i sunt calitățile esențiale, specifice, 
din ce clasă de elemente asemănătoare face parte, cu ce se aseamănă, cum ia naştere, 
a-l recunoaşte în diferite contexte, a-l putea descrie, a-i găsi analogii, a-l putea 
reproduce/produce. Să luăm ca exemplu un element de limbaj plastic - linia. Ce 
modalităţi practice avem la dispoziție ca să-l ajutăm pe elev să intuiască, să înțeleagă, 
să ştie ce este linia plastică şi să o folosească şi în cunoştinţă de cauză la un moment 
dat? Să exemplificăm câteva dintre ele : 

- prin exemplificări (se vizionează cu elevii reproduceri de artă, planşe 
didactice, lucrări realizate de alți elevi în care linia plastică este personajul 
principal); 

- prin descrierea împreună cu elevii a două trei linii (descrieți tot ce vedeţi la 
această linie : forma, ductul, mărimea, grosimea, direcția, forţa/energia cu care 
a fost realizată, desfăşurarea spațială etc.); 

- prin definirea ei genetică : linia este un punct în mişcare (punctul este vârful 
creionului sau al pensulei care se deplasează pe suport prin mişcarea braţului); 

- prin demonstraţie la tablă sau pe alt suport (profesorul sau mai mulți elevi 
fac diverse linii; ce sunt acestea?); 

- prin caracterizare (linia are o singura dimensiune, poate fi dreapta, curba, 
franta, intrerupta, in duct continuu, spiralata, si se poate desfasura pe directie 
orizontala, verticala sau oblica); 

- prin analiza comparativă a unei linii plastice cu o pată plastică sau cu alt 
element plastic (ce au comun şi ce au diferit linia şi pata de pe tablă sau de pe 
o planşă didactică?); 

- prin definirea logică arătând genul proxim şi diferenţa specifică (linia este un 
element de limbaj plastic care are o singură dimensiune dar care poate avea 
grosimi diferite); 

- apelând la intuiţia copiilor (unde vedem linii în jurul nostru aici sau în altă 
parte? Răspunsurile pot fi extrem de diverse de la banal la surprinzător : fire 
electrice, aţa, firele de păr, muchiile camerei, scrisul, zborul unei insecte, 
arterele, fulgerul, şuierul, urmele patinelor pe gheaţă etc.); 

- prin exersarea naşterii liniilor plastice apelând la diverse tehnici şi 
instrumente (creion, pensulă cu acuarele pe suport uscat sau umed, tuş cu 
peniță şi pensulă, scurgere, suflare, stropire, incizii în diverse suporturi şi 
monotipii etc.) la joc şi întâmplare, la plăcerea de a te juca cu urmele liniare. 

Modalităţile de circumscriere de intuire şi înțelegere a specificului şi calităților liniilor 
plastice se utilizează şi în funcție de vârstă, nivelul elevilor şi specificul şcolii. 


Descrierea 

Descrierea este un procedeu literar, constând în prezentarea sugestivă a unor 
particularități aparținând obiectelor, fenomenelor şi personajelor zugrăvite de scriitor. 
A descrie înseamnă a prezenta, a înfățişa, a zugrăvii, prin enumerarea detaliilor, 
aspecte ale realităţii. Putem descrie, prezenta o linie plastică, o formă, o pată, o 
imagine plastică enumerând toate aspectele/detaliile? Avem în imaginea de mai jos 
patru linii plastice şi câteva cuvinte. Încercăm să descriem prima linie din dreapta : 

- este o linie curbă complexă cu trei zone care dau naştere la forme închise sau 
rela- 
tiv inchise; 

- are o desfăşurare pe verticală şi pare a fi fost trasată de sus în jos; 

- linia este uşor modulată fără să fi fost trasată cu forță; 

- linia are o anumită eleganţă caligrafică; 

- deşi curge cu sensibilitate de sus în jos, linia are trei zone unde face nişte 
volute la dreapta apoi la stânga şi dreapta (născând două forme îngemănate) şi 
ultima la stânga. 

Implicând elevii în exerciţii de descriere a unor elemente şi realități plastice îi punem 
în situația să observe şi să descopere aspecte, calități, detalii plastice subtile care de 
cele mai multe ori ne scapă la o percepere globală. Aceste descrieri bazate pe 
observaţii minuțioase îi prijeluieşte tânărului experienţe vizual-plastice inedite, trăiri 
estetice şi sensibilizarea vizuală. Iar efortul de a transpune în cuvinte cea ce vede şi 
simte îl va ajuta în dezvoltarea capacităţii de comunicare a trăirilor estetice personale. 

Subliniem faptul, nu lipsit de importanţă, că definiţia/definirea şi descrierea 
dezvăluie conţinutul noţiunii/realităţii respective. 


Analiza (analiza comparativă) 

A analiza : a cerceta un întreg, un fenomen etc., examinând fiecare element în parte. 
Analiza este o metodă ştiinţifică de cercetare care se bazează pe studiul sistematic al 
fiecărui element în parte. Să încercăm să analizăm aceeaşi linie pe care am descris-o 
înainte. Analiza e o metodă a minţii umane mult mai riguroasă decât descrierea, ea 
desface întregul în părți , le examinează pe fiecare în parte după anumite criterii 
pentru a 
înțelege modul de alcătuire şi funcționare a întregului. Am trasat o axă verticală pe 
care se desfăşoară curgerea liniei sinuose de sus în jos şi am delimitat, cu ajutorul a 
patru linii orizontale, cinci zone cu caracteristici specifice. Axa verticală ne dezvăluie 

că în primele patru zone, de sus în jos, desfăşurarea liniei curbe este echilibrată 
dreapta/stânga, în schimb în ultima zonă de jos este o rupere a acestui echilibru în 
favoarea părţii stângi a axei verticale. Dacă examinăm acum cele cinci zone delimitate 
de liniile orizontale, observăm următoarele aspecte: 


în trei zone, 1, 3 şi 5, linia sinoasă formează trei forme închise, iar în cazul 
zonei 3 (cea din mijloc), formează şi o formă uşor deschisă ce seamănă cu un 
sân; această alternare de formă liniară/linie/formă liniară/linie/formă 
liniară dă naştere unui ritm care probabil induce în noi acel sentiment de 
eleganță caligrafică muzicală; 

dacă ne uităm cu atenţie, vom observa că deşi linia nu este realizată cu 
forță/apăsare mare, ea este uşor modulată, contrastul dintre subțire/gros fiind 
foarte discret; această uşoară monotonie care induce linişte/calm este 
contrapunctată de ritmul jucăuş dar elegant şi el al alternanței formă 
liniară/linie prezentat anterior; 

dacă ne uităm la raportul dintre spaţiile cu forme liniare şi la cele cu linia 
curgând în Jos, observăm că primele sunt mai mici: după încolăcire/revenire se 
simte nevoia de relaxare/degajare/calm, sau altfel spus avem şi un ritm 
înşurubare/curgere lentă/înşurubare/curgere lentă/înşurubare deci un fel 
de balet elegant al liniei sinuoase de-a lungul axei verticale (balet elegant, 
aproape clasic, căci şi înşurubările sunt relativ lente; mişcările mâinii/creion 
sunt mai complexe la înşurubări care sunt făcute, începând de sus, la dreaptea, 
apoi iar la dreapta dar uşor central şi în final la stânga; 

dacă ne uităm cu atenţie la formele din registrele 1, 3 şi 5 observăm că ele se 
înscriu, începând de sus în jos, pe orizontală, pe oblica armonică şi ultima 
pe oblica dizarmonică dând naştere unui nou ritm orizontal/vertical/oblic la 
dreapta/vertical/oblic la stânga; Deci eleganța caligrafică/muzicală este 
indusă prin  întretăierea/jocul simultan al celor trei ritmuri: formă 
liniară/limie/formă  liniară/linie/formă liniară, spațiul  mic/spaţiu mai 

mare/spațiu mic/spațiu uşor mai mare/spaţiu mic,  înşurubare/curgere 

lentă/înşurubare/curgere lentă/înşurubare la care se adaugă discreta modulare a 

liniei pe tot parcursul ei. 
După cum se observă analiza minuțioasă a liniei prezentată scoate în evidenţă 
elementele liniei plastice care induc prin intermediul percepţiei sentimentul de 
eleganță caligrafică muzicală, calmă, uşor jucăuşă, armonioasă, asemeni unui balet 
clasic. Deci în urma analizei întregul este refăcut, înțeles, şi explicat efectul pe care-l 
are asupra noastră. Încercaţi acum o analiză comparativă între această linie şi una din 
celelalte trei din imaginea de mai sus. 

Iniţierea unor astfel de analize cu elevii, pornind de la configurații plastice mai 
simple apoi din ce în ce mai complexe, credem că sunt benefice pentru dezvoltarea 
spiritului de observaţie şi a priceperii de a analiza, a capacităţii de analiză necesară în 
multe domenii de activitate. 


Analiza comparativă a două fotografii (după Cuciurcă loan, 1974, Brancusi 
fotograf, revista Steaua) : 


59. The Kiss 
354”; stone; 1910 


Imaginea A (fotografia lucrarii Sarutul Imaginea B (fotografia lucrarii 
realizată de Brâncusi) Sarutul realizată de Sidney 
Geist) 


Fotografia A supusă analizei este executată en plein air. De asta data, artistul nu mai 
are posibilitatea de a interveni în relația stabilită între elemente: va selecționa 
mijloacele de expresie, restrânse şi acestea de lumina existentă, pe care artistul nu o 
mai dirijează ci o alege. 

Este o lucrare de răscruce în creaţia brancusiană, fiind primul pas pe un traseu în care 
artistul se va detaşa de relaţiile exterioare pentru a pătrunde în zona esenţelor. 
Discutând cu Bohdan Urbanowicz despre această lucrare, Brancusi spunea că, prin 

Sărutul, a urmarit să aducă [lumii] aminte nu numai de această unică pereche, dar şi 
de toate perechile care s-au iubit. În cartea lui Peter Neagoe, artistul spune: ... am 
despuiat forma esenţială de toate trăsăturile care ar putea povesti despre o anumită 
epocă. 

Sculptura este fotografiată într-o lumină aproape verticală, care generează un contrast 
puternic între lucrare şi atmosfera schimbătoare, de factură impresionistă, a spaţiului 
ce o conţine, evidențiind desenul formelor interioare. Un prim contrast apare între 
sculptura de piatră şi spațiul vegetal în continuă schimbare, contrast marcat prin 
puternice diferenţe de luminozitate. 

Aceasta redare a spatiului si a atmosferei specifice s-a realizat prin reducerea claritatii 
in profunzime. Contrastul alb-negru obtinut prin diferenta de luminozitate dintre 
imaginea sculpturii si cea a spatiului, la care se adauga diferenta mare de claritate, duc 
la crearea unei puternice senzati spatiale. 

Plasarea imaginii sculpturii pana aproape de marginea superioara a fotografiei, 
rezervarea unei suprafete mari imaginii spatiului, fotografierea frontala, alegerea unei 
linii de orizont coborate si plasarea imaginii lucrarii pe axa de simetrie sporesc 
verticalitatea sculpturii. Linia descendenta, dinamica si voalat-impresionista a 
gardului din planul indepartat accentuiaza prin contrast spatialitatea, verticalitatea si 
stabilitatea lucrarii. 

Toate relatiile stabilite intre imaginea sculpturii si spatiul in care este plasata sculptura 
fac din imaginea sculpturii o prezenta verticala, dominanta si continua, intr-o lume 
trecatoare, efemera. 

Aceasta fiind si semnificatia lucrarii de care vorbea Brancusi. 

Sa analizam, prin comparatie, fotografia (imaginea B) facuta de Sidney Geist aceleiasi 
lucrari, reprodusa din studiul Brancusi — A Study of the Sculpture. Este o imagine 
perfecta din punct de vedere tehnic, dar nu reuseste sa surprinda decat elementele de 
ordin formal-expresiv ale lucrarii. Daca in fotografia lui Brancusi, imaginea sculpturii 
domina imaginea spatiului, in cea a lui Geist, imaginea sculpturii umple imaginea. 
Imaginea spatiului aproape este eliminata. Cadrul este strans, lucrarea pare sufocata. 
Folosirea liniei de orizont ridicate reduce monumentalitatea lucrarii. Imaginea 
spatiului, avand o valoare apropiata de cea a sculpturii diminueaza efectul spatial, 
concureaza imaginea sculpturii, aplatizeaza astfel imaginea, ansamblul pare decorativ. 
Fotografia reda doar o imagine a lucrarii. Semnificatia, atmosfera, nu. Ramane 
interesanta doar ca o fotografie document. 

Fotografiile lui Brancusi devin o propunere de lectura a operelor sale intr-o 

lumina si dintr-un unghi care reusesc sa surprinda si sa sugereze elemente definitorii, 
intr-o imagine ce devine ea insasi o metafora revelatoare, cum ar spune Lucian Blaga. 


Aceasta lectura mijloceste intelegerea sensurilor, a mesajului transmis de imaginea 
sculpturii; un mod in care Brancusi a vorbit, fara cuvinte, despre sine. 


Paşi premergători descrierii şi analizei propriu zise. 


Structurarea unui algoritm de descriere şi analiză a unor elemente de limbaj plastic 
sau a unor configurații plastice mai complexe se face treptat. Iniţial elevii sunt 
solocitați să observe tot ce văd şi să traducă în cuvinte sau sunt ajutaţi cu întrebări de 
genul: - ce formă are linia, ce forme vedem în imagine; 

- linia, imaginea este simplă sau complexă? 

- cum este linia pe tot parcursul ei? 

- - putem descompune/împărți linia/imaginea în mai multe fragmente? 
- ce elemente plastice întâlnim în imagine? 

- ce culori vedem în imagine ? Ce contraste vedem ? 

- ce elemente plastice se repetă în imagine ? 

- ce zone, ce elemente din imagine sar în ochi de la bun început ? 

- ce simboluri sesizăm în imagine? 

- ce trasee vectoriale se impun în imagine ? 


Caracterizarea 


A caracteriza: a constitui caracteristica cuiva sau a ceva; a descrie, a înfățişa, a face să 
reiasă trăsăturile caracteristice ale unei persoane, ale unui lucru sau ale unui fenomen. 
Caracteristic, -ă : însuşire specifică predominantă, proprie unei fiinţe, unui lucru, 
fenomen etc. şi care diferențiază o ființă de alta, un lucru de altul. Reproducem mai 
Jos, o caracterizare a picturii lui Dărăscu, făcută de Andrei Pleşu: 

„€a (pictura) apartine unui impresionist (în cel mai bun şi cel mai pur înţeles al 
cuvântului), dar unui impresionist care tinde spre un sens mai plastic al picturii, 
asimilând — fără fanatism — lecţia cezanniană. E un colorist voluptos, un pictor 
de tuşă cărnoasă dar totodată un constructor, cu preferința de organizări 
spaţiale generos panoramate, într-o lumină arsă, de litoral balcanic” (.Pleşu, A., 
1986, Ochiul şi lucrurile,Ed. Meridiane). 


Schema 


Plan redus la cateva linii sau idei generale principale, care permite o vedere de 
ansamblu asupra unei lucrari, domeniu; reprezentare grafica simplificata a 
elementelor sau caracteristicilor structurii unui aparat, a unui proces, domeniu etc. A 
schematiza : a prezenta ceva in mod schematic, a simplifica (in mod excesiv), a 
reduce ceva la cateva elemente esentiale; schema are de cele mai multe ori si o 
structura vizuala care subliniaza problematica respectiva. Si in cadrul educatiei 
plastice ne folosim uneori de anumite scheme: steaua culorilor, cercul cromatic, turnul 
culorilor sau o clasificare a formelor (schema realizata in anul 2005 de studentul 
Adrian Macea). 

Schemele organizează/structurează informația esențială despre culoare şi formă, în 
exemplele date; deşi simplifică/schematizează informația ele facilitează înțelegerea şi 
reținerea şi prin suportul vizual. Elevii din clasele mai mari pot fi inițiați în realizarea 
unor scheme privind clasificarea liniilor plastice, tipurile de compoziții, ritmul plastic 
etc. 


Clasificarea 
Clasificare : acțiunea de a clasifica şi rezultatul ei: distribuire, repartizare sistematică 


pe clase sau într-o anumită ordine. A clasifica: a împărți sistematic, a repartiza pe 
clase sau într-o anumită ordine diferite elemente pe baza unor caracteristici comune. 

Şi în cadrul educaţiei vizuale suntem nevoiţi să clasificăm liniile, culorile, formele, 
compoziţiile etc : 
Compozitia : 
= Deschisă 


= Închisă 

=" Dinamică 

= Statică 

. Difuză 

Culorile : 

= primare 

=" binare 

= terțiare 

=" calde 

= reci 
Linia : 

Dupa formă : 
= dreaptă 
= curbă 
= frântă 


După poziţia în spaţiu : 
= orizontală 
= verticală 
= oblică 
În cazul clasificării informaţiilor esenţiale despre un element de limbaj plastic, o 
problemă plastică etc. sunt importante criteriile după care le grupăm. 


Operatii plastice 
Operatie: actiune, lucrare; a opera: a intreprinde o actiune, a realiza, a face, a 
infaptui, a efectua. 

Şi în activităţile vizual-plastice utilizăm o serie de operaţii (componente). Într-o 
sistematizare relativă (să nu uităm că e vorba de activităţi artistice), aceste operaţii 
aplicate punctelor, liniilor, formelor, culorilor, petelor etc. pot fi: 
accentuări, diminuări, expandări, deformări; 
armonizări, ordonări, legări, structurări, ritmări,; 
distanţări, oglindiri, simetrizări, aglutinări, hibridări; 
modulări, structurări fractale, permutări; 
secționări, împăturiri, îndoiri, desfăşurări, geometrizări, răsuciri, texturări; 
transformări (geometrice), anamorfozări, metamorfozări. 

Unele operații se aplică unor entități individuale (vezi operaţiile de la punctele a, 
e, f), altele implică două sau mai multe elemente asemănătoare sau diferite (vezi 
operaţiile de la punctele b, c şi d). 

Am putea lua în discuţie şi o serie de operaţii tehnice oarecum pregătitoare: 
înmuierea pastilelor de acuarelă, aşezarea culorilor din tub pe paletă, amestecarea 
culorilor pe paletă sau direct pe suport, prepararea suportului, frământarea lutului etc. 
(vezi Cioca Vasile, 2007, Jocul de-a arta, Ed. Limes). 


me ao pp 

Diferite operatii plastice aplicate cercului (Tara Sorin, 2005, student Grafica) 


Teorii plastice 

Teoria purei vizualităţi a lui Conrad Fiedler. Într-un studiu din 1878 Fiedler spune 
despre activitatea artistică următoarele: ea nu este nici imitație de rob, nici senzaţie 
arbitrară, ci creaţie liberă. Relaţia artă — realitate este privită de Fiedler prin 
prisma contemplării naturii, rezultând pe lângă cele două principii din vechime: cel al 
imitării şi cel al transformării realității, un al treilea — principiul producerii realității 
(realităţii vizual-plastice). Arta nu are de-a face cu configurații pe care le găseşte 
înainte de activitatea ei, ci începutul şi sfârşitul ei constă în creația de configurații. 
Fiedler defineşte arta ca modelare a vizibilului. Activitatea artistului şi scopul 
acesteia este producerea construcţiilor formale pure căci nu realitatea lucrurilor 
este elementul permanent, ci numai forma pe care realul o ia prin noi. Numai prin 
faptul că schiţăm chiar un contur stângaci.... producem ceva nou, ceva altfel decât 
stabilea posesiunea reprezentării optice. Chiar în momentul apariţiei gesturilor 
nesupravieţuitoare, în cele mai elementare încercări care se reprezintă imagistic, 
nu face oare mâna ceva ce ochiul făcuse deja? Mai curând ia naştere ceva nou şi 
mâna preia dezvoltarea în continuare a ceea ce ochiul face, conducând mai 
departe, prelucrarea având loc tocmai în momentul în care ochiul însuşi a ajuns 
la sfârşitul activităţii sale. Pictura nu se petrece nici în cap nici în senzații, ea nu se 
face nici cu ochii raționali, nici cu ochii avizi de impresii; locul evenimentului ei este 
pe pânză. Cu alte cuvinte, mijloacele de comunicare şi de exprimare ale artiştilor — 
punctele lui Seurat, cloisonne-ul lui Gauguin, ritmurile vibrante de pensulă ale lui Van 
Gogh şi formele colorate ale lui Cezanne, sunt realităţi morfologice pentru care nu 
există ceva comparabil nici în percepția, nici în senzaţia, nici în prezentarea artistului. 
În concluzie pictura se îndeletniceşte cu semne artificiale (după Werner Hofman, 
1977, Fundamentele artei moderne, Ed. Meridiane). 


Concepte plastice 


Concept: idee generală care reflectă just realitatea; noţiune. In logică conceptul este 
folosit pentru acele noţiuni care reflectă însuşirile esențiale, necesare şi generale ale 

unei clase de obiecte şi care se disting de alte noțiuni printr-un mare grad de 
generalitate. 

Spaţiul plastic: un sistem de linii, pete, culori, suprafeţe, texturi, forme, goluri care 
sunt structurate bidimensional sau tridimensional. El are o anumită structură, poate fi 
descompus în diferite elemente, are anumite caracteristici. Spaţiul plastic poate fi 
structurat ca loc în viziune topologică, proiectivă sau euclidiană sau în variante ale 
acestora. 

Compoziţia 

Armonia 


4. ROLUL VIZUALITĂŢII/IMAGINII ÎN 
SRUCTURAREA FIINTEI UMANE 


4.1 OMUL, NATURA, DIVINITATEA ŞI IMAGINEA 
Vorbind despre tragic , Gabriel Liiceanu (Tragicul, 1993, Humanitas) începe 
construcția cu descrierea configurației umane în ordinea reală şi posibilă a fiinţei, 
desenând o geografie a ființei sub forma a trei teritorii sau registre : 
1. Ordinea naturală a ființei (NATURA); 
2. Ordinea umană a fiinţei (OMUL); 
3. Ordinea transcedentală a fiinţei (DIVINUL). 
Descriind relieful acestor teritorii sau ținuturi, filozoful reţine principalele 
caracteristici : 
NATURA : - incoştientă 
- pură corporalitate, 
- realitate neschizoidă, neatinsă de distincţia subiect-obiect. 
„Ea poate fi deopotrivă haosul tuturor goniilor primitive sau universul astrofizicii 
noastre, după cum poate fi mineralul, vegetalul şi animalul ca specii ale naturii intrate 
în cosmicitate. Insensibilitatea pură a pietrei şi senzoriul complicat al animalului sînt 
aici moduri şi grade de organizare a NATURII, perfect indiferente în raport cu 
identitatea suverană a registrului ontologic respectiv : fiinţa inconştientă” (Liiceanu, 
G., 1993, Tragicul, pag. 46). 


OMUL : - este o ambiguitate ontologică, este porţiunea hibridă a fiinţei 
(supusă deopotrivă codului cauzalităţii naturale şi celui divin, al libertăţii 
spirituale). 


- este natura care se eliberează în conştiinţă şi conştiinţă maculată încă 
(plină, pătată de date ale naturii); 

- libertatea lui este pe de o parte libertatea celui îngrădit şi limitat 
(de datele naturale/biologice), aceea care, punând în joc proiectul, dorinţa, aspirația 
etc., ţine cont de necesitate şi de limită ca de corelatul necesar al împlinirii lor reale; 

- pe de altă parte, libertatea gândului este absolută şi ea se vădeşte ca 
atare în simpla proiecţie gratuită, în aspiraţia infinită, în fantezia fără hotar etc; 

Deci în om are loc o întretăiere a libertăţii infinite a conştiinţei cu necesitatea 
absolută căreia îi este supusă natura finită (omul este o ființă finită corporal şi 
supusă cauzalităţii naturale : sunt obligat să respir oxigen şi să mă hrănesc dacă vreau 
să trăiesc/exist). 

DIVINUL : - a fost închipuit ca posibilitate abstractă a conştiinţei pure; 
- deoarece este spiritul infinit, absolvit de tribulaţiile corporalității, 
determinarea lui este libertatea pură. 


NATURA -- OMUL -- DIVINUL 
incoştientă ambiguitate ontologică conştiinţă pură 
pură corporalitate  subiect/obiect, coştient/inconştient spiritul infinit 
neschizoidă rațional/iraţional etc. libertatea pură 


libertate îngrădită/limitată (în plan real) 
libertate absolută (în plan mental) 


Dacă în această geografie simetrică a ființei omul se învecinează/contaminează cu 
natura de o parte şi cu divinul pe de altă parte, ne putem întreba care este câmpul 
unde fiinţează imaginea şi care este rostul ei indiferent de natura sa (umbră, 
oglindire, imagine perceptivă/mintală/onirică/fantasmă/halucinaţie, desen, pictură, 
sculptură, fotografie, film etc.). Imaginea există şi-n spațiul naturii (oglindiri, umbre, 
urme, imaginile perceptive la diferite animale) şi-n spațiul uman( imagini psihice, 
imagini realizate de om prin diferite mijloace materiale). Dintr-o perspectivă mai 
largă, ştiinţifică, filozofică, ea este o modalitate de relaționare cu mediul de viață. Din 
perspectivă umană imaginea este un medium , o alcătuire stranie care relaționează 
omul cu obiectele (Natura), omul cu sine, omul cu ceilalți oameni (tribul, poporul, 
societatea, umanitatea), omul cu divinitatea, omul cu trecutul, prezentul şi cu viitorul. 
Imaginea este şi o formă a memoriei personale, colective, este şi o formă de 
cunoaştere, de comunicare, de joacă, dar este mai ales o formă de imaginare, de 
invenţie, de creaţie, de descoperire dar şi o formă de învăţare, influențare, de seducţie, 
de manipulare şi nu în ultimul rând o formă de manifestare/jucare a libertăţii 
interioare (mentale, culturale, artistice, spirituale). 

Din toate acestea şi din multe altele, care vor fi detaliate pe parcursul cursului, 
rezultă, credem, rolul şi importanţa imaginii în structurarea ființei umane şi de ce nu 
şi importan-ţa educaţiei vizuale şi responsabilitatea ce revine profesorului de educație 
vizual-plastică. 


4.2 IMAGINEA - PERSONAJ PRINCIPAL ÎMPREUNĂ 
CU ELEVUL ÎN EDUCAŢIA VIZUAL- PLASTICĂ 


Într-o condensare şi esenţializare maximală, procesul 
instructiv-educativ poate fi redus la tetrada: proiectare, predare, 
învăţare, evaluare. Dacă aportul profesorului de educaţie plastică 
este maximal în primele două secvenţe, elevul este actorul 


principal în ultimele trei şi ţinta vizată în prima. Dar peste elev şi 

profesor sau împreună cu aceştia, în toate cele patru secvenţe ale 
actului didactic mai este un personaj la fel de prezent şi de 
neînlocuit - imaginea. 

Proiectarea vizează obiective, competenţe, resurse 
informaţionale, psihice, materiale, procedurale, strategii, scenarii, 
metode de evaluare, toate menite să activizeze structurile mentale, 
psihice, motrice etc. ale elevului prin intermediul explorării, 
realizării, analizării, destructurării/restructurării, semantizării etc. a 
diferitelor imagini:  manuale/mecanice/digitale, naturale/mintale, 
interne/externe, artistice/publicitare /tehnoştiinţifice etc. 

Predarea, idiferent cât de clasică sau de modernă, pasivă 
sau activă este concepută, se desfăşoară tot prin intermediul 
imaginilor, fie că acestea sunt explorate, analizate, construite, 
realizate ludic/imaginativ/creativ sau mimetic/ naturalist. 
Învăţarea în cadrul activităţilor vizual-plastice se învârte, se 
realizează în jurul şi prin intermediul diferitelor imagini simple, 
minimale sau complexe, realizate în diferite tehnici, analizate, 
descompuse, combinate, comparate, semantizate de către elevi. 

În evaluare imaginea poate fi prezentă ca produs al elevului 
prin intermediul caruia se cuantifică performanţele plastice ale 
acestuia, gradul de înţelegere şi asimilare a problemelor plastice, 
expresivitatea şi creativitatea elevului sau ca mijlocitor al 
evaluării sub formă de imagine test. Din aceste motive şi multe 
altele, este necesar ca profesorul de educaţie vizual- plastică să 
deţină o serie de competenţe privind imaginea : 

- informaţii despre diferitele tipuri de imagini existente (o 
adevarată junglă), caracteristicile, clasificarea acestora, 
interferenţe posibile; 

- analiza mediumului reprezentării/imaginii; 

- reprezentarea mentală a ceea ce numim scara iconicităţii 
imaginii vizual-plastice; 

- să deţină mai multe scheme/algoritmi (priceperi 
metodologice) de analiză a imaginii vizual-plastice; 

- să poată oricând descrie, defini, exemplifica, demonstra, 
compara, analiza diferitele tipuri de imagini cu care elevul 
vine în contact, scoțând în evidenţă caracteristici proprii, 


asemănări, deosebiri etc. 


4.3 ANALIZA MEDIUMULUI REPREZENTĂRII ŞI 
SCARA ICONICITĂŢII IMAGINII (REPREZENTĂRII) 


(Elemente de analiză şi contemplare a imaginii) 

Lumea în care trăim e plină de obiecte şi fenomene reale dar 
şi de „reprezentări.” Înţelegem prin reprezentare orice imagine sau 
obiect a cărei funcţie este de a reprezenta/ reda/ reproduce/ 
configura/ construi anumite lucruri: un obiect, un concept, un 
vis, o emoție, o stare etc. Aceste reprezentări/ imagini (în două 
dimensiuni: picturi, timbre, afişe publicitare, fotografii de presă, 
desene de modă, fotograme extrase dintr-un film; în trei dimensiuni: 
sculpturi, machete, mulaje, ochi de sticlă etc.) fac parte integrantă 
din real, căci ele, prin formele lor tot mai diverse, sofisticate 
(imagini TV, video, digitale, imageria ştiinţifică etc) şi multiplicate la 
nesfârşit, înlocuiesc experienţa directă cu acesta. Putem noi 
despărţi precis cunoaşterea directă, legată de experienţă, contactul 
cu realitatea obiectuală/ reală de cunoaştera indirectă, mediată prin 
aceste substitute, duplicate care sunt reprezentările/imaginile? 
Trăim şi ne exprimăm într-o lume sufocată de obiecte reale şi 
imagini/reprezentări, acestea din urmă formând o adevărată lume 
paralelă. În cadrul educaţiei vizual-plastice ar fi, considerăm, firesc 
ca imaginea să fie abordată ca făcând parte din realitate, din 
realitatea noastră zilnică, indiferent de natura sa internă sau 
externă, artistică, naturală sau ştiinţifică, arhaică, clasică, modernă 
sau posmodernă, culturală sau politică etc. 

Lumea imaginilor trebuie să fie explorată, cercetată, jucată, 
interogată şi în sine, în funcţie de specificul acestora (imagine 
picturală, grafică,  sculpturală, fotografică, filmică, TV, video, 

digitală, internă, externă,  perceptivă, mintală, onirică, naturală, 
artistică etc.) şi în relaţie cu realitatea exterioară sau cea 
interioară. Gândită şi explorată prin prisma  „asemănării” 
(mimesis-ului) şi „diferenţei” imaginea apare a fi „imaginea a 
ceva,” adică ea nu există numai prin sine ci trimite la ceva 
preexistent (obiect, concept). Deci imaginea depinde de un alt lucru 
decât de ea însăşi, depinde de un model/lucru în sensul unei 
asemănări morfologice. Nu există imagine decât dacă o realitate 
ideală sau materială se reproduce, adică iese din sine şi dă 
naştere la ceva diferit de sine. Imaginea fotografică a unui măr, deşi 
seamănă cu mărul real, este diferită de acesta (vezi celebra lucrare 
a lui Magritte „Cesi n'est pas une pipe”). Obiectele/fiinţele au 
proprietatea spontană, naturală de a face să apară dubluri ale lor - 
umbre, siluete, imagini speculare (oglindiri). Oamenii produc o 
cohortă întreagă de imagini utilizând diferite medii/tehnici. Putem 
analiza cu elevii reprezentarea/imaginea ca medium folosindu-ne 
de o grilă care cuplează diferite opoziții tehnice, structurale, 
perceptive etc. 

Imaginile/reprezentările pot fi: 


(desen, modelaj) MANUALE - MECANICE 
(fotografie, filme ) 

(fotografie, desen) FIXE - ANIMATE 
(filme,desene animate) 

(opera de artă originală) UNICE - MULTIPLICATE 


(reproducerea unei 
opere, imagini TV, 
afişe) 
(sculptură, fotografie, TANGIBILE - VIRTUALE (anamorfoze 
catroptice) 
desen, pictură) 
(fotografie, film, ALB/NEGRU - COLORATE 
(tablou, fotografie) 
desen) 

(fragment de statuie, FRAGMENTE - ÎNTREGI (reprezentare 


din care nu 

afiş rupt) 
nici o parte) 

(imagine neinclusă 
(imagini care se 

într-un ansamblu de 
integrează într-un 

de imagini) 
ansamblu) 

(imagini nemanipulate) 


fotografii 


trucate) 


lipseşte 


IZOLATE - SECVENŢIALE 


BRUTE - REELABORATE (colaj, 


Să luăm un caz concret: tabloul Gioconda pictat de Leonardo 


da Vinci şi reproducerea acestui tablou într-un album de artă: 


TABLOUL GIOCONDA PICTAT 
ÎNTR-O 
DE LEONARDO DA VINCI 
manuală 
fixă 
unică 
tangibilă 
colorată 
sau alb/negru 
întreagă 
sau fragmentată 
izolată 
brută 
(reprodusă printr-o 


tehnică) 


REPRODUCEREA TABLOULUI 


REVISTA DE ARTA 
mecanică 
fixă 
multiplicată 
tangibilă 
colorată 


întreagă 


izolată 


reelaborată 


altă 

Imaginea presupune faptul că fiinţa/realitatea nu este unică, 
ci poate da naştere unei duplicări cel puţin a formei sale. Imaginea 
trebuie acceptată Şi cercetată simultan ca duplicare 
asemănătoare şi ca abatere de la model. În absenţa unei asemănări 
evidente, imaginea poate fi percepută ca o nouă fiinţă, ca o nouă 
alcătuire. Doar respectarea caracteristicilor modelului (obiectului) 
în copie ne permite să simţim/percepem caracterul de imagine a cea 
ce apare. Deci, condiţia de posibilitate/de existenţă a unei 
adevărate imagini rezidă într-o bună imitație, într-un mimesis fidel 
(Wunenbourger 2004). De unde concluzia că imaginea e la fel de 
periculoasă prin lipsă sau exces de asemănare. Dacă ar exista 
procese de reproducere perfectă, identică, ele ne-ar pune în 
dificultate, neştiind care e imaginea, duplicarea şi care e obiectul 
real,  originar/original.  Fiinţele gemene, sosia, mulajul-copie, 
manechinul de ceară, reproducerea în serie a aceluiaşi obiect, 
trompe l'oeil, clonarea de indivizi vii au suscitat întotdeauna 
nelinişte şi fascinaţie (vezi motivul dublului şi la Borges, 1999). Deci 
o prea mare asemănare face ca imaginea să fie luată drept cea ce îi 
dă naştere, să fie confundată cu obiectul real; o prea mare 
neasemănare face să dispară aspectul de imagine, până a ne face 
să credem că imaginea este o realitate nouă. Rene Berger (1975) 
surprinde cu acuitate sinuozităţile relaţiei dintre artele plastice 
şi realitate : „ De-a lungul secolelor, arta pare să oscileze între 
realism şi irealism, dar, pritr-un tainic simţ al naturii, se fereşte să 
depăşească vreuna din limite. Constrânsă la imitație, nu mai e decât 
un deşeu; împinsă spre irealitate, începe să se dizolve”. Între 
aceste extreme oscilează diferite tipuri de imagini, fie ele interne 
sau externe (vise, coşmaruri, halucinaţii, fantasme,  percepte, 
reprezentări mentale, sau  crochiu, desen realist, hiperealist, 
fotografie alb/negru sau color, sculptură realistă sau 
hiperealistă, modelaj sumar, mulaj, hologramă etc), naturale, 
artistice sau tehnoştiinţifice. Aceste multitudini de imagini, care 


se mişcă între cele două extreme, ne influenţează de-a lungul 

întregii vieţi, în mod diferit, în funcţie de vârstă, personalitate, 
experienţele trăite şi nu în ultimul rând, de cultura vizuală. Acest 
joc, această mişcare a imaginilor pe o „scară a iconicităţii” este 
utilizată şi în persuasiunea vizuală prin manipularea iconicităţii. De 
exemplu, fotografiile au caracter demonstrativ, ele acţionând ca 
„probe” ale existenței realității, prin comparaţie cu efectul 
desenelor, care sugerează un nivel fictiv. Este interesant că şi în 
domeniul artelor vizuale, de-a lungul istoriei, artiştii, diferitele şcoli, 
tendinţe, curente, stiluri au exploatat această iconicitate mai mare 
sau mai mică a imagini picturale, grafice, sculpturale, fotografice, 
filmice mai cu seamă din raţiuni estetice. Din punct de vedere 
psihopedagogic rezultă că pentru o asimilare, înţelegere şi 
dialogare mai structurate cu _ vizibilul, putem iniţia cu elevii şi 
jocuri/exerciţii vizual-plastice de tipul „scara iconicităţii.” Fie că se 
fac colecţii de imagini care reproduc opere de artă din diferite 
perioade şi realizate în diferite tehnici, dar care pornesc de la 
aceeaşi realitate (măr, pipă, ghete, oală, portret, flori, natură 
statică etc.), fie se realizează de către elevi aceste imagini care 
redau/configureză acelaşi obiect, dar de iconicităţi diferite. 
Scara iconicitaţii imaginilor : 

Hologramă 

Mulaj 

Sculptură hiperrealistă 

Fotografie color stereoscopică (fotografie relief, anaglife) 

Fotografie color 

Fotografie alb/negru 

Desen realist 

Desen de modă 

Crochiu 

Desen simbolic reprezentând obiectul prin analogie 

Desen arbitrar care prin convenţie este asimilat obiectului 

Cuvântul scris sau imprimat care redă obiectul (numele 


obiectului) 

Număr-indice (făcînd parte dintr-un repertoar specific : 
număr de înmatriculare, cod numeric 
personal etc.). 
Această scară a iconicităţii are, în exemplul de mai sus, 12 trepte. 
Dar ea poate fi concepută cu mai multe sau mai puţine astfel de 
trepte prin care trece, rând pe rând, imaginea unui obiect real sub 
formă de hologramă, mulaj, sculptură hiperealistă, fotografie color, 
desen realist etc. Aceste scări de iconicitate ne ajută mental dar şi 
concret/operaţional în analiza şi realizarea imaginilor, ele 
structurându-se în funcţie de gradul de similaritate sau realism între 
un semn şi cea ce el reprezintă (referentul său). Se poate observa 
că gradul de iconocitate este invers proporţional cu gradul de 
abstractizare. Este interesant că întâlnim grade diferite de 
iconicitate nu numai în cazul imaginilor artistice ci şi în cazul 
imaginilor naturale - umbre, oglindiri, amprente/urme, sau chiar a 
celor psihice - percepte, reprezentări mentale, imagini onirice, 
coşmaruri, halucinaţii etc. De aceea ne putem pune o întrebare 
fundamentală: este iconicitatea o valoare general umană sau este 
produsă în funcţie de diferenţe culturale, ideologice sau ligvistice? 
Dacă urmărim  avatarurile imaginilor  artistice-plastice, de-a 
lungul istoriei, în frământata noastră Europă, constatăm că au 
avut influenţe asupra iconicităţii/abstractizării/epurării imaginii atât 
ideile filozofice, religioase, politice, cât şi descoperirile şi realizările 
tehnoştiinţifice (vezi Alain Besancon, 1996). Cu atât mai mult aceste 
exerciţii/jocuri tip „scara iconocităţii imaginii”, iniţiate cu elevii, nu 
sunt gratuite, ba mai mult, ele se constituie în experienţe/scheme 
cognitive care structurează informaţiile vizuale acumulate şi 
favorizează navigarea acestora, în oceanul nesfârşit de imagini, şi în 
funcţie de nişte repere valorizate estetic. În plus această schemă 
cognitivă, vizual-mentală, poate facilita înţelegerea raporturilor 
dintre imaginea perceptivă - imaginea artistică - realitatea 


exterioară - realitatea interioară, căci să nu uităm că sensurile 

conceptului de imagine pot fi grupate în două mari categorii de 
referinţă : 

a) imaginea considerată din punct de vedere psihofiziologic, 
legată şi implicată în procesele senzoriale şi de cunoaştere (calităţile 
imaginii păstrează o relaţie directă şi intuitivă cu obiectul pe care îl 
reprezintă - vezi imaginea perceptivă, desenul de observaţie); 

b) imaginea considerată din punct de vedere psihologic, ca 
imagine mintală cu semnificaţie simbolică şi metafizică, în relaţie cu 
inconştientul personal şi colectiv (imaginea-viziune, imaginea şi 
reprezentarea mitică, imaginile onirice etc.). 

Imaginea artistică se plasează la interferența dintre aceste 
două categorii: obiectele reale sunt subiectiv reflectate după 
însuşirile lor, ele nefiind totuşi numai reflectate ci şi receptate 
(înţelese) şi resintetizate; în plus, în perspectiva creaţiei, ele sunt 
reconstruite, convertite şi codificate (creierul transformă semnalele 
în semne în funcţie şi de paradigmele estetice, vizual-plastice pe 
care le deţine). În creaţia artistică, imaginea capătă semnificaţie 
(conotaţii), ea nu mai imită obiectele reale în aspectul lor concret, ci 
devine o configuraţie caracterizată prin complexul formă- 
semnificaţie, semnificaţia fiind strâns legată de simbol. Cu alte 
cuvinte, am putea spune împreună cu Wunenburger, că imaginea 
are statutul de „entre-deux” tradus prin „spațiu dintre” (Sorin 
Alexandrescu, 2004, în posfaţa la Filozofia imaginilor de J.J. 
Wunenburger), adică spaţiul dintre „intuirea realului sensibil” şi 
„activitatea conceptuală”. În acest spaţiu dintre sensibil şi 
conceptual se regăsesc atât tendinţele naturaliste, realiste, 
hiperrealiste,  academiste, clasice, romantice, simboliste, 
impresioniste, expresioniste, cubiste,  dadaiste, suprarealiste, 
futuriste, constructiviste, abstracționiste, minimaliste şi toate 
tendințele postmoderniste. 

Prezentam in continuare alte doua viziuni asupra scarii 


iconicitatii imaginii (Daniela Roventa-Frumusani si Abraham 


Moles): 


Unul dintre teoreticienii moderni care, printre primii, a remarcat graduzlitatea a 


fost Ch. Monis: “lconicitatea este o chestiune de grad”, afirma el. A. Moles a alcătuit 


o scară de iconicitate, formată din 12 trepte. 


Scara de iconicitate descrescândă 


DEFINI[IE 
Obiectul insuşi 


Model tridimensional la 
scară 

Schema tridimensională 
redusă sau mărită _ 
Reprezentare 
anamorfozată 
Fotografia sau proiectia 
realistă pe un plan 
Fotografia cu conturul 
bine delimitat (operatie 
vizuală a universului 
aristotelician) 

Schema anatomică 


Schema “de:;compusă” 


Schema “de principiu”, 
electricitate şi electronică 


Organigrama sau schema 
Block 


Schema de formulare 


Schema în spații 
abstracte ý 


Schema în spațiu pur 
abstract şi schema 
vectorială 


(sau de abstractie crescândă) 


raportată la obiecte 


CRITERIU 


Culori şi materiale arbitrare 


Culori sau materiale alese după 
criterii logice 


Culori reale 


Criteriu de continuitate a 
conturului şi de închidere 


Deschiderea carterului sau a 
invelişului — Respectarea 
topografia 


Dispozitie, perspectivă a 
pieselor conform relațiilor de 
invecinare topologică 


Înlocuirea elementelor prin 
simboluri normate — Topografie 
la trecerea de latopografie la 
topologie — Geometrizare 
Elementele sunt cutii negre 
functionale, legate prin 
conexiuni logice: analiza 
funcțiilor logice 

Relatie logică şi topologică între 
un spațiu non geometric intre 
elementele abstracte — legăturile 
sunt simbolice, toate elementele 
sunt vizibile 

Combinatie în acelaşi spatiu de 
reprezentare a elementelor 
schematica (săgeată, dreaptă, 
plan, obiect) aparținând unor 
sisteme diferite 

Reprezentare grafică într-un 
spatiu metric abstract a relațiilor 


intre mărim: vectoriale 

DIFERITE EXEMPLE 
Un obiect de vânzare în vitrina 
unui magazin 

Un modei redus, reducția unei 
sticle i 

Hartă cu trei dimensiuni- globul 
pământesc 


Anuntul în culori, afişul, filmul 
în culori al unei acțiuni 

O fotografie izolată pe fond 
gegru sau gri 


Sectiune anatomică - sectiunea 
unui motor cu explozie — Plan de 
cablaj al unui aparat de radio — 
Hartă geografică 

Imagini comerciale sau 
publicitara. Desene tehnice pe 
film pentru învățământ audio- 
vizual ` 

Pian schematizat al metroului 
din Londra — Plan de cablare al 
vanui receptor TV sau a une: părți 
dintr-un radar i 
Organigrama unei Întreprinderi — 
Fiow chart al unui program pe 
calculator — Serie de operații 
chimice 

Formule chimice desfașurate 


Forta şi poziția geometrică pe 
care o structură metalică schemă 
pe statică grafică, poligonul lui 
Cremona 


Grafic vactorial în electrotehnică 
- Triunghiul lui Kapp — 
Poligonul lui Blondel pentru un 
motor asincron — Diagrama lui 


Maxwell, sonore, tnunghiul 
vocalelor 


12 Descriere cu cuvinte Ecuatii şi formule — Texte 
normate sau puse în 
formule algebrice 


(A.Molles, 1974, pp. 256 — 258) 


Analiza imaginilor din perspectiva modului in care sunt 
realizate 


(dupa Lucian Ionica, imaginea vizuala, Ed. Marineasa 


Pentru a înţelege mai bine natura imaginilor vizuale, îndeosebi 
a celor ce nu aparţin artei le vom analiza din perspectiva 
modului în care sunt produse. Se pot distinge trei mari 
categorii: 
1. imagini artizanale (toate reprezentările artelor 
plastice :picturi, gravuri, desene, mozaicuri, fresce etc. , 
precum şi cele folosite în alte domenii , dar care au fost 
executate manual): 
2.imagini instrumentale (realizate cu ajutorul aparatelor, 
fără intervenţia directă a omului); 
3. imagini naturale (umbra, urmele animalelor, amprenta 
întipărită în piatră a frunzelor sau a altor vietăţi fosilizate etc.) 
Imaginile instrumentale pot fi grupate pornind de la relaţia de tip 
indicial existentă între realitate şi consemnarea ei vizuală. Imaginile 
din această categorie sunt urme ale unui fapt concret, fără a se 
reduce în chip necesar doar la atât: 
- imagini de tip camera obscură (se referă la fotografie, film şi 
televiziune fără modificări ulterioare); 
- imagini obţinute prin proiecţie (radiografiile); 
- imagini obţinute prin reflexia unor unde (realizate cu ajutorul 
unor aparate precum radarul, ecograful sau sonarul care folosesc 
acelaşi principiu general, dar care dar care sunt utilizate cu finalităţi 
şi în medii diferite); 
- imagini obţinute prin emisie (scintigrafia, RMN-ul, fotografia în 
infraroşu, tomografia); 

- imagini obţinute cu ajutorul calculatorului (această categorie 
nu este unitară, dimpotrivă reprezintă o foarte mare diversitate de 
tehnici şi modalităţi de construire a imagininilor cum ar fi tomografia 
computerizată, realitatea virtuală, modelarea prin reprezentarea 
vizuală a unor fenomene şi procese complexe etc.Primele patru au 
ca element comun câte un principiu de generare - camera obscură, 
reflecţia, proiecția sau emisia -prin care fenomenele sau stările din 
realitate sunt transformate într-un document vizual.Calculatorul, 
prin programele pe care le derulează, este eclectic . Calculatorul 
poate îngloba şi imita orice fel de principiu de generare ca apoi să 
construiască reprezentări vizuale în conformitate cu acesta.PC-ul îşi 
poate asuma şi rolul de instrument (complex) în mâna unui artist, 
iar imaginile realizate astfel vor fi considerate , în contextul discuţiei 
de faţă, drept artizanale. 

O altă deosebire majoră faţă de celelalte echipamente rezidă în 
faptul că un calculator, oricât de performant ar fi , nu obţine , prin el 
însuşi informaţii primare. Rolul său începe după aceea şi implică 
două aspecte : 

1. asistă aparate cu funcţie de senzor (chiar dacă acele 
echipamente nici nu ar putea funcţiona fără actualele performanţe 
ale calculatorului, acesta doar primeşte informaţiile primare); 

2. stochează şi procesează datele primare , care adesea nu sunt de 
natură perceptibilă, aducându-le la o formă vizual inteligibilă, în 
conformitate cu un anumit cod ; în urma acestor operaţii , a căror 
varietate şi complexitate este aproape nelimitată , se obţin noi 
informaţii. 

Căutaţi informaţii de spre camera obscură, radiografii 
(investigaţii/imagini cu ajutorul razelor X), imaginile prin 
reflexie (radarul, ecograful, sonarul - unde electromagnetice, 
ultrasunete), imaginile prin emisie (emisia de raze gama dintr- 
un produs farmaceutic slab radioactiv introdus în organism) 
etc. 

Reţineţi diferenţa dintre concepere şi execuţie : imaginile artizanale 
pot fi concepute de om sau de un aparat; în unele situaţii omul 
poate prelua doar partea de execuţie; imaginile instrumentale sunt 
şi concepute şi realizate de un aparat (excepţie făcând unele din 
cele realizate pe calculator). Calculatorul electronic poate concepe 
singur o imagine , pornind de la datele pe care le primeşte , ori 


poate fi utilizat ca un simplu instrument. 

4.4 ELEVII ŞI IMAGINILE VIZUAL-PLASTICE 


Despre importanța activităților artistice plastice în 
structurarea personalității elevilor prin exersarea funcției plastice, 
prin stimularea şi dezvoltarea vizualităţii şi a creativităţii s-a scris, s- 
a cercetat şi s-a argumentat mult. Despre importanţa exersării, 
învăţării limbajului plastric în vederea exprimării plastice şi accesului 
la actul creaţiei şi pătrunderii contemplative în lumea artelor 
plastice, de asemenea s-a scris şi s-a argumentat peste măsură. 
Despre componenţa limbajului plastic, despre fiecare element şi 
mijloc plastic, despre posibilele relaţii instituite între acestea, despre 

valoarea lor impresivă, expresivă, simbolică şi uneori proiectivă şi 
terapeutică s-a scris stufos de mult. 

Dar despre nevoia analizei lucrărilor plastice, a operelor de 
artă, a imaginilor artistice-plastice, a oricăror imagini vizuale 
(externe dar şi interne, artistice, publicitare, manuale, macanice, 
electronice, naturale, ştiinţifice etc.) s-a scris, s-a cercetat şi s-a 
experimentat parcă ceva mai puţin. Oare e suficient să-l ajutăm pe 
elev să descopere, să înveţe, să experimenteze şi să se exprime şi 
cu ajutorul limbajului plastic? E suficient să simtă, să ştie, să facă tot 
felul de construcţii plastice, să se joace cu linii, puncte, pete, culori, 
ritmuri, armonii, compuneri spațiale,  simetrizări, deformări, 
modulări, structurări bidimensionale, tridimensionale etc.? Elevii 
desenează, pictează, modelează forme, îşi exprimă emoții, stări, 
sentimente, idei proprii prin intermediul limbajului plastic, dar când 
sunt solicitaţi să explice, să-şi explice, să vorbească despre lucrările 
lor sau ale colegilor, sunt de obicei blocaţi. Ei vin în contact zilnic cu 
o sumedenie de imagini: picturi, desene, ilustraţii, afişe, timbre, 
fotografii de presă, imagini video, tv, digitale, spoturi publicitare, 
benzi desenate, filme, imagini procesate pe computer, scheme 
explicative, sigle, tatuaje, radiografii, hărţi, ilustraţii didactice, 
semne de circulaţie etc., iar în timpul somnului vizionează visele 
proprii preponderent vizuale. Ei se mişcă, trăiesc de fapt într-o 
adevărată junglă de imagini de o mare varietate care comunică 
informaţii diferite, influenţează, activând anumite instanţe psihice - 
cognitive, afective - la nivel conştient, subconştient sau chiar 
inconştient, manipulează inducînd dorinţe, reacţii, comportamente, 
stări de spirit programate de alţii. Cum se descurcă elevii, tinerii, 
viitori maturi, în această junglă de imagini, multe dintre ele 
elaborate şi difuzate cu precădere în scopul manipulării? Cine îi 
iniţiază, cine îi învaţă să le descifreze, să le „citească”, să le 
înţeleagă, nu doar să le perceapă şi să fie speriaţi, fascinaţi, 
subjugaţi, excitaţi etc., având libertatea şi puterea să se distanţeze 


critic nelăsându-se manipulaţi ? 

Într-o frumoasă şi complexă pledoarie pentru educaţia prin 
artă, Lavinia Bârlogeanu (2001) menţionează faptul că la noi s-a pus 
accentul în învăţământ pe cunoaşterea şi utilizarea limbajului plastic 
şi prea puţin pe receptarea artei, deşi în cea mai mare parte elevii 
vor fi receptori de artă. Autoarea încearcă şi reuşeşte în mare parte 
să răspundă la întrebarea „de ce este necesară receptarea artei ?”. 
Credem la rândul nostru că nu se face destul pentru iniţierea elevilor 
în actul analizei imaginilor, obiectelor artistice, a celor de tip design, 
publicitare etc. Această iniţiere a elevilor în analiza lucrărilor 
plastice, a diferitelor tipuri de imagini, nu se face de dragul analizei 
ci în vederea înţelegerii şi asimilării reale a virtuţilor estetice, 
simţuale,  intelective, metafizice, terapeutice, formative ale 
acestora. Această iniţiere în analiza produsului artistic va deschide 
treptat, chiar dacă foarte încet, fiinţa elevului spre acel joc subtil şi 
esenţial pentru fiinţa umană care se cheamă „nevoia de a vizualiza 
abstractul şi a transcende vizibilul”. „Când dăm piept cu abundenta 
familiară a concretului perceptibil, încercăm să îi spargem cămaşa 
în căutarea unui ceva mai adânc, mai vast, mai esenţial, care 
vorbeşte de dincolo de obiect, de aparenţă. Când dimpotrivă, ne 
întâlnim cu faţa epurată de haina materială a abstracţiei, ne 
străduim să avem o percepţie a drumului invers sublimării care ne 
stă în faţă, să-i căutăm o noimă, o întrupare, să reînviem lumea 
comprimată în austeritatea semnului” (Ailincăi Cornel, 1990). 
Această nevoie a fiinţei umane de a vizualiza abstractul şi de a 
vedea dincolo de vizibil, nu se poate dezvolta, structura valoric fără 
exersarea treptată a analizei semnelor vizual-plastice, a analizei 
configuraţiilor/structurilor/compoziţiilor  artistice-plastice, cu alte 
cuvinte, a modalităţilor de comunicare prin imagine în cadrul 


activităţilor şcolare de tip artistic. 


4.5 TIPOLOGIA IMAGINILOR 


(Elemente de analiză si contemplare a imaginii) 

Studiul imaginilor, acestui univers vast, multicolor, proteic poate fi făcut din 
multe perspective, pornind de la preocupările şi modalităţile de abordare a diferitelor 
discipline (istoria şi teoria artei, psihologia, etnologia, etnografia, semiotica, filosofia, 
imagologia, fizica optică, fiziologia, etc.) dar chiar şi în cazul acestor „perspective” 
particulare vom depista tendințe empirice, raționaliste, pozitiviste, funcționaliste, 
reducționste, structuraliste, constructiviste, atomare, holiste etc. De asemeni în aceste 
perspective particulare de abordare a imaginii vom sesiza abordarea concretă, 
factuală, referitoare la anumite clase de imagini, tendința de clasificare a multiplelor 
imagini ale acestora precum şi formularea unor generalități, concepte, principii 
generale. Pentru faptul că şi noi utilizăm aici diverşi termeni, diverse teorii, explicaţii, 
informaţii care acoperă mai mult sau mai puțin realități atât de diverse din 


lumea/jungla imaginilor, vom face un excurs tipologic. 


Corpul şi imaginile sale 


Fiecare activitate senzorială dă naştere unei varietăți de imagini: 
— imaginea vizuală 
— imaginea auditivă 
— imaginea olfactivă 
— imaginea gustativă 
— imaginea tactilă (haptică) 
— imaginea formată de kinestezia corporală internă 
— imaginea formată prin mimica gestuală 
— crearea de imagini prin limbaj (pune problema complexă a raporturilor dintre văz 
şi voce — metafora) 
— imaginea senzori-motorie (interne şi funcționale-schema corporală; externe prin 


intermediul expresiilor mimice şi gestuale involuntare sau controlate) 


Imaginea vizuală 


— imaginea „imediată” 
— imaginea remanentă 


— imaginea consecutivă a retinei 

— imaginea eidetică (sau tabloul intuitiv — o reprezentare mentală foarte vie şi 
colorată independentă de voință, fenomen intermediar între percepţie şi 
reprezentare) 

— imagini hipnagogice 

— imagini halucinatorii 

— imagini delirante 

—  imagini/reprezentări deformate ale schemei corporale sau a propriei persoane 
global considerate (heautoscopii, tranzitivism, dedublare, metamorfoze corporale, 
ambivalenţă) 

—  pareidolii 

— imagini delirant — halucinatorii 

Imaginile mentale/psihice şi imaginile materiale 

— imaginea mentală sau psihică (care nu ajunge la obiectivări independente de 
subiect); 

— imaginea materială (care este fixată pe un suport extern, care face posibile 
experienţe împărtăşite de recepție). 

Această clasificare în imagini mentale/psihice şi materiale se face din unghiul formei 

lor reprezentative. 

Imaginile mentale (psihice) legate între ele prin raportul pe care îl au cu timpul. 

— imaginea perceptivă (imaginea mentală cea mai imediată — 600-800 milisecunde); 


— imaginea mnezică (amintirea): 


- imagine slăbită 

- imagine conservată integral 

Mecanisme de prezentificare a imaginilor amintiri: 
- memoria senzorio-motorie 

- memoria socială 

- memoria autistică 


— imaginea anticipatoare 


A 


Imagini conştiente, inconștiente, verbale, matriceale, materiale (în afara_ 


categoriei imaginilor psihice) 


Imaginea inconștientă 


—  fantasmă, imagine de vis nocturn (imaginea onirică) 

99 A. 


imagine de vis „treaz” în momentul stării de adormire 
imagine hipnagogică 

reverie în stare de veghe 

amintire 


percepție (subliminală). 


Imaginea verbală 


tropii; metonimia, sinecdoca 


metafora, alegoria 


Imaginile matriceale (imagini care nu au ajuns încă la stadiul de reprezentare 


manifestă împlinită nici în plan psihic nici sub formă materială; un fel de imagini 


embrionare care conţin o informație matriceală despre imaginile derivate). 


schema (un fel de matrice dinamică) 

arhetipul (o imagine generică a unei serii); arhetipurile corespund instinctului în 
planul comportamental; este un sediment, o formă fundamentală tipică a unei 
anumite trăiri sufleteşti ce revine mereu; 

tipul 

prototipul (imagine primă şi exemplară, serveşte drept model pentru toate 
replicile); 

stereotipul sau clişeul 

paradigma (este o imagine relativ simplificată dar semnificativă, care poate fi 
aplicată în domenii diferite). 


tipul ideal 


Aceste imagini pot fi gândite ca fiind primare sau primitive. 


Imaginea materială (transpunere materială pe un suport extern, independent de 


subiect). Imagine — artefact care se subordonează unor necesități: 


de expresie (artă) 
de comunicare (scriere pictografică) 
de acțiune magică (imagine apotropaică) 


religioase (rituală sau cultică) 


Din punct de vedere al suportului imaginile materiale pot fi: 


o imagine pe suport instabil, fluid, evanescent, (reflectarea pe o materie lichidă) 
imagine pe un suport solid şi imobil (piatră, pânză, hârtie, film etc.) imaginile 


filmice pot fi fixe, imobile sau animate (film proiectat, imagine de sinteză); 

Din punct de vedere al formei reprezentării: 


Clasificarea imaginilor din punctul de vedere al tehnicii de producere 


prin intermediul ochilor, (vederii) şi al unui instrument care 


figură, contur, linie (imaginea reprezintă ceva numai prin formă, fixă, textură); 


culoare fără margini sau înscrierea culorii într-o formă; 


eboşă, schiță, crochiu, profil, schemă, siluetă (sugerată, stilizată, neterminată); 


monogramă, diagramă, pictogramă, iconografie, plan al unei hărți (simplificare, 


geometrizare); 


reproducere integrală, completă, „realistă” a unui referent real vizibil (fotografie) 


sau a unei realități fictive invizibile (desenul unui monstru, al unui zeu); tablou, 


portret, figură, efigie. 


face să apară fizic o imagine (vârf, pensulă, electricitate, etc.) întipărită într-un 


suport (desen, gravură, pictură, relief, etc.); 


prin imprimare fizică fără medierea ochilor (fotografia); 


prin reconstituirea de sinteză pornind de la informaţii numerice 


(fotografii, imagini digitale); 
imagini bidimensionale 


— prin proiecţie — umbrele obiectelor în natură sau în teatrul de umbre 


— prin reflectare — oglinzi 
— prin imitație — desen, pictură 
imagine tridimensională: 
— completă: - mulaje 
- statui 
- bazorelief 
- altorelief 
— parțială: - amprentă 
- urmă 
- vestigiu (fragmentarea obiectului) 
imagine bidimensională + imagine tridimensională: 
—  colajul 


— instalațiile 

Clasificarea imaginilor din punctul de vedere al modurilor de reproducere: 


- imagini naturale (imaginile speculare, umbrele, amprente neintenţionate, imaginile 
eterice în parapsihologie); 

- exemplar unic (nereprodus sau nereproductibil); 

- număr mare de exemplare (duplicate, copii, fotografii); 

- reprezentare mimetică (mulaj, model redus); 

- aparență iluzorie, simulare (simulacru, trompe — l'oeil); 

- icoană (conduce către model); 

- idol (tinde să se confunde cu ceea ce reprezintă); 

La încheierea acestei abordări tipologice (făcută în cea mai mare parte după 
Wunenburger I.I. 2004) putem spune împreună cu acest autor, că imaginea nu există 
decât la plural şi este dificil să vorbim mereu despre o categorie generică de imagine 
care adună reprezentanți atât de diverşi. Cu toate acestea ne putem întreba dacă 
metodele de abordare a imaginii din diferite discipline ca şi orice teorie interpretativă 
a imaginilor, nu se bazează oare, inevitabil, pe un tip de imagine privilegiat, ale cărui 
caracteristici impregnează discursul respectiv? În psihologia cognitivă cea mei bine 
studiată este percepţia vizuală şi imaginea vizuală. În clasificarea izotopică a 
imaginilor Durand G. (1977) porneşte de la imaginile (schemele, reflexele ) 
senzoriomotorii. Nu întrezărim apoi în spatele unor direcții sau curente artistice 
existența unor imagini prototip (imaginea retiniană la impresionişti, imaginea onirică 
la suprarealişti etc.)? Nu putem avea decât o gândire şi o abordare dispersată asupra 
imaginii în multiple teritorii şi secvenţe autonome? Oare psihologia imaginii mentale, 
de exemplu, este izolată, fără nici o legătură cu o imagine a teoriei artistice? Sau 
putem totuşi să ne raportăm la viziuni interdisciplinare ajungând la o gândire globală, 
totalizantă? Filosofia cu siguranță nu se poate lipsi de categoria generică de imagine. 
O teorie mai generală, mai atotcuprinzătoare de abordare a imaginii este de natură 
semiotică — abordarea imaginii din puntul de vedere al semnificației (Martine I. 1994). 
Perspectiva antropologică de abordare a imaginii s-a impus şi ea ca o viziune 
structurală prin lucrările lui Eliade M. (1972), Strauss C.L. (1993), Durand G. (1977), 
viziune ce presupune existenţa unor structuri psihice universale şi invariante (vezi 
clasificarea imaginilor la Durand G. 1977). 

Indiferent de forma şi de fondul lor, de structura şi de sensul lor, originea şi 
de geneza lor, imaginile, departe de a fi nişte entităţi accidentale şi izolate de viaţa 


noastră psihică, cu vitalitatea lor debordantă participă la o totalitate vie, prin care luăm 

cunoştinţă de noi înşine şi prin care percepem realul. Prin imagini (desigur şi prin 
concepte, cuvinte) trăim, ființăm în lume, putând da sens şi culoare aventurii noastre 
existențiale. Sfera imaginilor dă naştere unui „dublu” care se interpune între om şi 
lume participând inevitabil cu ceva la fiecare dintre aceste universuri. Lumea aceasta 
a imaginilor pe care o desemnăm, în genere prin noţiunea de imaginar ar putea fi 
numită mai degrabă „imagerie” (Wunenburger J.J. 2004) sugerând viaţa foşgăiala, 
mişcarea perpetuă a acestora. Din această imagerie fac parte şi imaginile vizual - 
plastice (unele dintre ele cu calități estetice) care împreună cu celelalte imagini, atât 
de numeroase şi de diferite, ne invadează, ne înconjoară, ne influenţează, aducându-ne 


bucurii sau nelinişti, imagini care fac cu precădere obiectul cercetării noastre. 


5. STUDIUL STRUCTURILOR NATURII ŞI PROBLEMA ANALIZEI 
CALITĂȚILOR VIZUAL PLASTICE CA SURSE INTERPRETATIVE A 
IMAGINII ARTISTICE. 

(Elemente de analiză şi contemplare a imaginii) 


Natura ne relevă neîncetat o infinitate de forme, culori, texturi, structuri interne, 
fenomene, stări, manifestări şi desfăşurări de energii în micro şi macrodimensiuni, 
aspecte statice, dar şi dinamice, explozive, catastrofice, coerențe structurale, ordine dar şi 
dezordine şi haos, totul într-un caleidoscop halucinant, înspăimântător dar şi mirific, 
armonios, ecologic. Intervenţia modificatoare, restructurantă, destructurantă, constructivă 
dar şi destructivă a omului în natură, la diferite paliere şi adâncimi, a produs şi va produce 
probabil mari mutații, multe din ele imprevizibile.Arta nu este şi nici nu poate fi în afara 
acestei ecuaţii natură-om, natură-cultură, structuri naturale-structuri artistice plastice, 
obiecte naturale-obiecte artistice inclusiv designice.Fără să intrăm în disputele filozofice 
şi estetice, menţionăm doar faptul că arta, cu toate orgoliile sale de autonomizare şi de 
abstractizare, nu se poate desprinde total de structurile naturii, căci omul însuşi, pe lângă 
faptul că este o ființă socială şi spirituală, prin structurile sale biologice şi chimice face 
parte din natură. 

Coborând în problematica didactică a temei în discuție vom spune că studiul 
structurilor naturii, în cadrul activităților artistice-plastice, are ca scop reliefarea 
aspectelor vizual-plastice ale lumii naturale, precum şi a analogiilor ce se pot face între 
formele, structurile naturale şi lumea formelor şi structurilor artistice.Deasemeni un alt 
scop este inițierea elevilor cu transcodarea structurilor naturii în structuri plastice. 

Elevii prin diverse observaţii, studii, schițe vor descoperi şi înțelege geneza, legile 
construcției şi creşterii, dezvoltării formelor în lumea organică şi anorganică. Înțelegerea 
acestor forme nu înseamnă doar cunoaşterea şi desenarea învelişului exterior, ci 
cunoaşterea şi înțelegerea structurilor şi legilor organizării acestora: ritmurile de creştere, 
de adiționare, constrângerile şi libertățile în apariția şi dezvoltarea formelor, proporţiile şi 

echilibrul static sau dinamic, predominarea anumitor structuri şi forme în diferite sisteme, 
paliere, regiuni ale macrosistemului numit natură, etc. 

Toate aceste date, observaţii, informaţii pot fi fructifiate în plăsmuirile plastice, în 
analiza lucrărilor plastice. O corelare, o comparare a problemelor vizual-plastice cu unele 
informaţii din biologie, anatomie, fizică, chimie, geologie, geomorfologie, matematică 
poate fi extrem de fructuoasă în educaţia vizual-plastică şi estetică a elevilor. 

Nu este lipsită de interes, de exemplu, studierea "vizual-plastică" a stărilor materiei: 

-lichidă 

-solidă:anorganică-minerale, roci;organică - plante, animale, bacterii, viruși, etc; 

-gazoasă 

-luminoasă 

-câmpică 

-aurică 

Aceste stări se regăsesc în arhitectură, pictură, sculptură, arte decorative etc. sublimate 
mai mult sau mai puțin.Despre arhitectura gotică se spune că este o muzică împietrită, iar 
lumina ce emană din picturile lui Rembrandt pare a fi o lumină lichefiată.Didactic 
vorbind, putem propune, imagina jocuri plastice de tipul : să ne imaginăm că aceste 
obiecte expuse au consistență gazoasă, de nori, de aburi şi deci le vom trata plastic ca 
atare; obiectele expuse sau imaginate vor fi transformate plastic în jeturi sau pete de lumină; 
formele solide pot fi tratate, înmuiate lichidic, etc. Sunt exerciții-joc creative care solicită 
imaginația şi induc în mintea elevilor posibile structuri sau piste inte:rpretative.Se pot face 
multe paralele inte:rpretative între stările de agregare ale materiei şi stările de agregare, de 
compunere, organizare a substanţei plastice în configurații artistice. Această stare de mai mare 
sau mai mică organizare, structurare a materialităţii artistice-plastice se mişcă de la haos, 
informal, incoerență trecând prin diferite trepte de iconicitate (coerență optică), ajunge în 
zonele de coerență geometrică-plastică, spulberându-se sau sublimându-se în pură abstracție 
supergeometrică sau în taşism şi gestualism mai rafinat sau mai brut. Între aceste stări plastice 
şi stările materiei există multe analogii la diferite nivele : exterior-optic (contur, formă, 
textură, culoare, proporții); interior-optic (prin segmentare, secţionare efectivă sau imaginară 
şi chiar pătrundere în structura internă sau chiar microscopică); acțional-plastic (modificări, 
metamorfozări de forme şi structuri prin intermediul diferitelor operaţii plastice). 

Câte opere de artă plastică nu au, cel puţin la nivel optic, o structurare tip cristal, sau o 
structurare tip creştere vegetală.Sunt opere abstracte în care "formele informale" curg lichidic, 
vâscos sau plutesc în suspensii. Sau câte opere plastice nu operează cu structuri mimetice unde 
se regăsesc multe elemente naturale prelucrate minim. 

Analizând şi comparând structurile naturale şi structurile artistice-plastice la nivelul 
acțional-plastic vom descoperi diferite forţe şi energii ce determină apariţia formelor în natură 
şi artă (forţe, energii interne sau externe, presiuni, irnplozii, explozii, torsionări, răsuciri, 
ruperi, smulgeri etc.); toate aceste desfăşurări de forțe şi energii din lumea formelor sunt tot 
atâtea surse inte:rpretative, puncte de lectură vizuală a discursului artistic-plastic sau al 
discursului optic impasibil al naturii. 

Numeroase analogii şi surse inte:rpretative ne oferă mişcarea, ritmul, armonia, echilibrul, 
proporțiile, simetriile şi asimetriile formelor din natură şi artă. Configurațiile şi organizările 
spaţiale ale diferitelor forme din natură şi corespondența lor în planul expresiilor artistice sau 
ale formelor create de om fără intenţie estetică ne oferă de asemeni nesecate izvoare 
inte:rpretative. 

Ramificaţiile sunt forme expresive ale mişcării în natură : rădăcinile, ramurile, frunzele, 
aripa, pana, scheletul uman, fulgerul, fluviul şi afluenții săi etc. 

Sinuozitatea, care exprimă mişcarea lentă sau rapidă, specifică formelor lichide sau 
gazoase, dar pe care o întâlnim şi în structura materiei solide; linia curbă, sinuoasă, o simțim 
vizual dar şi tactil în râu, drum, vrejul unei plante, dune de nisip dar şi în atâtea ornamente 
(calea ratacită) sau viziuni picturale. 

Spirala care este una din formele cele mai dinamice ale mişcării din natură o întâlnim 
peste tot: vârtej de apă, cochilii de moluşte, galaxii spiralice, floarea soarelui, tornade, În 
construcții geometrice dar şi în broderii, cusături şi compoziţii picturale mai mult sau mai 
puţin abstracte. 

Formele circulare, concretizate în cerc simbolizează armonia, perfecțiunea. Le întâlnim 
la bacterii, flori, frunze, secționarea orizontală a trunchiului de copac, căderea stropilor de 
ploaie pe suprafaţa apei dar şi în arta populară, arhitectură, arta modernă. 

Forme în expansiune aflăm la nivel cosmic dar şi terestru : vulcani în erupție, avalanşe, 
nori modificaţi de vânt, dar întâlnim şi pictură explozivă, adică compoziţii deschise şi 
dinamice, linii de forță bazate pe curbe şi spirale asemeni unor valuri în furtună. 

Forme geomerice rectangulare, dominate de linia dreaptă şi de unghiul drept, le 
găsim în scorțe de copac dar mai ales în constructivismul uman, în pictura şi sculptura 
cubistă, în arta populară şi în pictura abstractă geometrică. Tot forme geometrice, statice, 
rigide găsim în minerale, roci, cristale, ultimele dominate de simetrii. Simetria este o 
prezență obişnuită în natură, în lumea vie, ea fiind o manifestare a legii economiei .0 
găsim în lumea vegetală, animală, la om. Se pare că în natura vie predomină simetriile în 
pentagon iar în natura inertă simetriile în hexagon (cristale de gheaţă, fagure de miere). 
Simetria este una din legile dominane în arhitectura gotică şi în arta populară românească. 

Formele specifice care apar ca fiind volumul maxim al dilatărilor pentru o anumită 
suprafață le regăsim la seminţe, fructe, plante, unele lichide, scoici, coajă de ou dar şi în 
arhitectură. 

După acest mic periplu în lumea formelor, structurilor mai ales naturale, schițăm un 
posibil scenariu/schemă/algoritm de analiză vizual-plastică a unui obiect/element natural, 
artificial sau artistic. 

Un obiect/element real, material are sau poate avea: 

O formă care poate 

fi - simplă, 

complexă 

- simetrică, asimetrică 

- bidimensională, tridimensională 

- compactă, ramificată, torsionată 

- de diferite proporții şi dimensiuni 

- rotundă, unghiulară, mixtă, concavă, convexă etc. 
O textură (sau structură de suprafaţă) care poate fi 
: - punctiformă 

- alveolară 

- lamelară 

- fibrilară 

- complexă 

Rigiditate, elasticitate, fragilitate, duritate 
O culoare, culori, contraste cromatice 

O anumită relație cu timpul 

: - tânăr 

- proaspăt 

- bătrân 

- VIU 

- mort 

- ofilit 

- uscat 

O anumită relație cu lumina: 

- opac, translucid, opalescent, transparent 

- cum absoarbe, reflectă lumina 

- cum influenţează direcția de unde vine lumina expresivitatea obiectului 
e O anumită relație cu spațiul (direcţia vectorilor vizuali ): 

- imploziv 

- expansiv în una sau mai multe direcții 

- exploziv 

- staționar 

- pulsatoriu 

- poziţia relativă în spaţiu față de verticală şi orizontală 

Un anumit câmp semantic (obiecte, elemente apropiate vizual, structural, 

cromatic, genetic, simbolic etc.) 

O anumită funcţie, funcționalitate şi anumite relații cu omul. 

Considerăm că elevii pot fi iniţiaţi în analiza aspectelor vizual-plastice a lumii (obiecte 
naturale, artificiale, artistice) treptat, din clasele mici insistând prin jocuri, exerciţii-joc de 
observații, manipulări de obiecte, schițări, verbalizări, permutări de attribute/însuşiri etc. 
asupra carcteristicilor legate de formă, textură, structură, stare, culoare, relația cu lumina 
şi spațiul, relațiile posible cu alte obiecte, forme etc. Aceste mici observații, analize, 
studii se pot efectua asupra unor obiecte simple, reale, naturale, obiecte construite şi 
funcționale precum şi asupra unor obiecte artistice ficționale.De fapt exerciții de analiză 
vizuală se pot iniția asupra oricăror tip de obiecte (chiar şi obiece visate sau virtuale) şi e 
foarte bine dacă elevul este plimbat printr-o varietate de obiecte. Aceste analize vizuale 
simple la început vor creşte treptat în amplitudine şi adâncime şi vor pune în mişcare acea 
funcție specific umană de "vizualizare a abstractului şi de transcendere a vizibilului”. 
Jocul acesta "ce pot vedea în acest obiect/imagine, unde mă poate duce cu gândul, ce alte 
obiecte/imagini/fenomene/stări î-mi trezeşte în minte”, asociat cu cel care îşi propune să 
vizualizeze o idee, un sentiment, o stare (ce culoare sau formă poate avea tristeţea, 
infinitul, setea, zborul etc.) au o mare valoare formativă, stimulând comportamentul 
creativ. 

Considerăm că în cadrul educației plastice (vizual-plastice) nu se acordă importanța 
cuvenită educației vizuale, adică a exersării inteligenței vizuale, care să permită 
specatorului (contemplatorului de lumi prezente) viitor contemplator de artă, să extragă şi 
să folosească în diverse scopuri, inclusiv contemplativ estetic, informaţii vizual-plastice 
despre fața vizibilă a lumii. Elevul poate descoperi fața cameleonică a lumii vizibile 
imediate, micro şi maroscopice precum şi a lumii reprezentărilor mai mult sau mai puțin 
artistice, prin apropieri ludice, prin exersări analitice verbale dar şi concret plastice, prin 
scoaterea din context a obiectului şi plasarea lui în altă ambianţă, prin 
modificări/permutări de însuşiri vizuale, prin asocieri, segmentări, prin semantizări 
diferite etc. 

Dacă elevul va fi inițiat în a vedea, a simți, desena, picta, vorbi despre calitățile 
vizual-plastice şi simbolice ale unei pietre, ale unui bob de grâu sau măr efemer, va avea 
cu siguranţă şansa de a se iniția concomitent şi în lectura operei de artă plastică. Dacă nu 
ştii să guşti şi să te bucuri de aroma apei de izvor, nu vei şti să simţi nici aroma subtilă a 
unui vechi vin nobil. 


6. OMUL SI OBIECTELE (mediul artificial, obiecte, kitsch). 
6.2 Analiza comparativă a diferitelor obiecte. 


„Putem oare clasifica întreaga vegetaţie a obiectelor ca pe o floră sau o faună, cu 
specii tropicale şi glaciale, cu mutații bruşte şi cu specii pe cale de dispariţie?In 
civilizația urbană vedem succedându-se în ritm accelerat generații de produse, de 

aparate, de gadgeturi (dispozitiv sau obiect nou şi amuzant) faţă de care omul pare o 
specie deosebit de stabilă. Dacă ne gândim bine, această viermuială nu e mai 
neobişnuită decât cea a nenumăratelor specii naturale. lar pew acestea omul le-a pus 
deja în ordine. Şi pe vremea când a început să facă acest lucru în mod sistematic, a 
fost în stare şi să ofere un tablou exhaustiv al obiectelor practice şi tehnice de care era 
înconjurat, în Enciclopedie. De atunci însă, echilibrul s-a rupt: obiectele cotidiene (nu 
avem în vedere dispozitivele automate) proliferează, nevoile se înmulțesc, producția 
accelerează apariţia şi dispariția acestora , iar vocabularul nu mai ajunge sa le 
definească.Putem oare spera că vom reuşi să clasificăm o lume de obiecte care se 
schimbă văzând cu ochii şi să ajungem la un sistem descriptiv al acestora”? se 
întreabă cu o anumită nelinişte Baudrillard (Sistemul obiectelor, 1996, Ed. Echinox, 
Cluj-Napoca).Avem enorm de multe criterii de clasificare: 
- după mărime 
gradul de funcționalitate (adică raportul cu propria lui funție obiectivă) 
gesturile legate de ele (bogate sau sărace, tradiționale sau nu) 
forma 
durata 
- clipa din zi în care se manifestă (prezența mai mult sau mai puțin intermitentă şi 
conştiinţa pe care o avem despre acest fapt) 
- materia pe care o transformă (orice obiect transformă ceva) 

- gradul de exclusivitate sau de socializare în folosire (personală, familială, 

publică, 


indiferentă) 
- structura 
- materialele din care este confecționat 
- la ce nevoi răspunde (în afara celor structurale) 
- după modul de utilizare 
- după gradul de periculozitate 
- cum sunt ele trăite zi de zi 
- etc. 
Să analizăm pe scurt câteva obiecte.: 

Râşniţa de cafea : 

- lucrul esenţial şi structural, cel mai concret obiectiv la o râşniță de cafea e motorul 
electric, adică energia distribuită de centrală şi legile de producere şi transformare 
a energiei; 

- funcția definită de a măcina cafeaua (e mai puțin obiectiv, deoarece e în legătură 

cu nevoile unuia sau altuia ); 

- faptul că râşniţa e verde sau dreptunghiulară, sau roz şi trapezoidală sau are forma 
turnului Efeel este inesențial şi deloc obiectiv dar, aceste caracteristici pot fi analizate 
şi judecate după criterii estetice, criterii care sunt relative (sunt în mare parte 
construcții, viziuni/proiecții umane în funcție de dorințe, aspirații, fantezii, obsesii, 
mentalități, obişnuinţe, spiritul epocii etc.). 

Creativitatea umană unde se manifestă cu precădere în conceperea şi producerea 
acestor obiecte ? Creativitatea se manifestă oriunde se poate modifica ceva, schimba, 
înlocui, simplifica, reduce, camunfla, mării, micşora, metamorfoza etc. Problema e 
cum se simte omul, utilizatorul în relația cu obiectul şi de ce îl alege pe acesta şi nu pe 
altul, şi în ce măsură alege singur, în cunoştinţă de cauză sau este sedus/manipulat 
din afara sa. 

Un lucru e sigur: avem nevoie de diferite obiecte, de multe obiecte în viaţa de zi cu zi 
şi avem de unde alege. Dar alegem obiectele în funcţie de ce? În funcţie de insticte, de 

obişnuințe, de tradiție, bazaţi pe propunerile stiliştilor, design-erilor, pe propria 
cultură şi experienţă de viaţă? Şi apoi în ce măsură simțim şi gândim 
structural/ambiental/sinergic? 

În aceste probleme mai importante sunt întrebările decât răspunsurile caci rezolvările 
pot oricând fi contestate sau depăşite pe când întrebările nu sun niciodată definitiv 
epuizate în substanţa lor , ele rămânând veşnic cea ce sunt 
întrebări/îndoieli/nedumeriri/ 
neîncrederi/ neânţelesuri/inexplicabil. 


Obiecte (structurile de aranjare) : elementele (mobila) 
pereţii şi lumina 
luminarea 
oglinzi şi tablouri 
ceasul de pe perete 

Structurile de ambianțţă : 


culoarea tradițională 
culoarea : culoarea natural 

culoarea funțională 

caldul şi recele 


materialul : lemn natural 
metal 
sticla 
plasticul 
etc. 
Naturalitate - funcţionalitate 
estetic - inestetic 
Kitsch 

7. TIPURI DE LECTURĂ/ANALIZĂ A IMAGINII 
VIZUAL-PLASTICE 


Elevul este beneficiarul activităţii vizual-plastice desfăşurate în 
cadrul educaţiei vizuale care este de dorit să fie formativă. În cadrul 
acestor activităţi care ţin de sfera esteticului elevul poate fi implicat 
sub diferite ipostaze: experimentator, creator, explorator care se 
joacă cu limbajul vizual-plastic prin intermediul diferitelor tehnici, 
exprimându-se pe sine şi lumea în care trăieşte (sentimente, emoţii, 
stări, aspecte şi situaţii din mediul ambiant), sau privitor, 
contemplator, comentator, critic al unei picturi, sculpturi, fotografii 
sau film artistic. Aici ne interesează cu precădere ipostaza de 
receptor/contemplator de imagini artistice-plastice. Trebuie spus de 
la bun început că receptarea artei este un concept vag, inexact, 
discret, sfera lui fiind atât de extinsă, încât este aproape 
indeterminabilă. Este un concept ce implică aprecierea şi presupune 
credinţă şi alegere subiectivă (Bârlogeanu 2001). Fiind un concept 
funcţie şi de concepte ca educaţie, cunoaştere, creaţie, comunicare, 
cu care relaţionează complex, receptarea artei se pretează unei 
analize situaţionale. În ipostaza de receptor/contemplator de artă, 
elevul interacționează cu diferite opere de artă, deci implicit cu 
creatorul acestora, acest lucru petrecându-se şi în funcţie de 
finalitatea actului de receptare (ce scopuri urmăresc când 
analizez/receptez imaginea); de asemenea sunt importante în actul 
receptării tehnicile, metodele, formele de dialogare cu opera vizual- 
plastică (observ, inventariez doar mijloacele/semnele pur plastice; 
compar opera cu alte opere cunoscute; deduc cărui curent artistic îi 
aparţine; vreau să aflu intenţia autorului etc.). De asemenea, vom 
vedea că avem două mari modalităţi de valorizare estetică a 
imaginilor artistice-plastice: modalităţi de restaurare semantică, 


pornind de la opera propriu zisă şi centrându-ne pe aceasta, sau 

modalităţi de instaurare semantică, unde pornim în acelaşi timp de 
la noi şi de la operă, dar centrându-ne cu precădere pe sinele 
propriu, deci investind în opera receptată semnificaţii proprii. 
Observăm, chiar şi din această eboşă, că actul, procesul receptării 
imaginii artistice este complex şi implică mai multe repere care se 
interconexează cu accente diferite, costituind ceea ce se cheamă 
situaţia de receptare. Reperele analizei situaţionale în cazul 
fenomenului de receptare a artei sunt următoarele (vezi loan Petru 
1995 şi Bârlogeanu 2001) : 
- subiectul receptor (S); 
- creatorul operei (C) prezent prin opera receptată sau în curs 
de receptare; 
- intenţionalitatea sau finalitatea actului de receptare a artei 
(F); 
- formele, tehnicile, metodele stilurile, activităţile de 
interpretare a operei (A); 
- modalități de restaurare semantică (R); 
- modalități de instaurare semantică (I). 
Noi vorbim aici de receptorul elev care este implicat efectiv şi în 
activităţi creatoare (desenează, pictează, fotografiază, modelează), 
chiar dacă acestea sunt de tipul a ceea ce am numi jocul de-a arta 
(vezi Cioca 2007), care îi dau posibilitatea cunoaşterii din interior a 
procesului creator, elevul parcurgând toate etapele acestuia. Lavinia 
Bârlogeanu (2001) consideră că fenomenul receptării este prioritar 
în raport cu asimilarea şi exersarea anumitor limbaje artistice, 
putându-se ajunge la o reconciliere între afectiv şi cognitiv 
(autoarea citată considerând că prioritatea cognitivului chiar şi în 
raport cu fenomenul artistic, reminiscență a modernismului, 
marchează încă învăţământul). Fără să minimalizăm fenomenul 
receptării în raport cu jucarea/exersarea limbajului plastic şi 
concomitent exprimarea de sine şi a lumii prin intermediul aceluiaşi 
limbaj plastic, considerăm, cel puţin în domeniul educaţiei vizuale, 


că cele trei aspecte se intercondi-ţionează reciproc, iar din punct de 

vedere psihopedagogic nu cred că putem susţine cu argumente tari, 
infailibile, prioritatea unuia sau altuia. 

După cum bine se ştie, dintre toate conținuturile învăţării, 
artele ne implică efectiv în cel mai înalt grad. Această implicare 
afectivă are loc atât în procesul receptării imaginii artistice-plastice, 
cât şi în timpul elaborării acesteia în cadrul activităţilor plastice. 
Cele două tipuri de activităţi, „crearea imaginii” şi „receptarea 
imaginii”, se conjugă complementar, completându-se una pe 
cealaltă, sprijinându-se una pe cealaltă. Noi pledăm pentru o 
împletire a celor două tipuri de activităţi, lucru posibil în practica 
curentă, căci să nu uităm, elevul construieşte imagini pornind 
inclusiv de la alte imagini (opere de artă), el receptea- ză şi 
analizează diferite opere de artă dar şi lucrările colegilor şi chiar 
cele proprii. De altfel încercăm în paragrafele următoare să arătăm 
cum studiul limbajului plastic, al problemelor compoziţiei, studiul 
structurilor naturii etc. sunt şi prilejuri de coagulare a unor structuri 


interpretative benefice receptării diferitelor imagini artistice 
* 


Vom prezenta în continuare variabilele fenomenului de 
receptare a artei cu unele precizări, detalieri, pentru ca în final să 
schiţăm câteva tipuri/scheme de lectură/receptare a imaginilor 
artistice (o analiză detaliată , profundă şi de multe ori pasionantă, a 
acestor variabile din perspectivă psihologică, pedagogică şi 
interdisciplinară aflăm în lucrarea plină de înțelesuri a Laviniei 
Bârlogeanu, Psihopedagogia artei, 2001, a cărei lectură incitantă a 
constituit materia de bază a acestui capitol). 

1. SUBIECTUL RECEPTOR este beneficiarul, cel căruia i se adresează 
imaginea artistică, opera de artă. El este subiect care intervine 
activ, care descifrează,simte, costruieşte înţelegeri, interpretează 
imaginea, dar concomitent este şi obiect al influențelor exercitate 
de imaginea/opera de artă pe care o receptează. Dacă receptorul 
este elev, atunci activismul acestuia este mai complex prin 


implicarea efectivă a subiectului receptor şi în activităţi creatoare 

(elevul plăsmuieşte el însuşi lucrări plastice cu virtuţi estetice unde 
personalitatea lui este implicată din plin). În cazul subiectului 
receptor, fie el şi elev, procesul receptării operei de artă subântinde 
concepte/procese ca trăire, înţelegere, interpretare, contemplare. 

2. CREATORUL OPEREI, IMAGINEA, LUCRAREA PLASTICĂ vizionată 
este corelatul principal al receptorului. Creatorul este prezent în 
operă în primul rând prin intenţionalitate, aceasta sublimând dorinţe 
dar şi modelând influenţe culturale. Subiectul receptor se 
relaţionează cu creatorul prin intermediul operei, nu direct; 
opera/imaginea fiind deci un „interval” între creator şi receptor, 
interval ce poate fi influenţat (sărăcit, îmbogăţit, citit şi altfel) şi 
dinspre receptor. 

3. A treia variabilă care intervine în relaţia dintre receptor şi 
creator/operă este INTENŢIONALITATEA sau FINALITATEA actului de 
receptare. Această variabilă este una de relaţie: ea leagă elevul 
care e în căutarea propriei fiinţe (prin structurarea personalităţii şi 
conştientizarea sinelui) de creaţiile spiritului (valorile umane). 
Finalităţile, scopurile educaţiei, inclusiv ale receptării operei de artă, 
acoperă prin jocul lor spaţiul dintre dorinţă (rădăcinile fiinţei) şi 
înălțimile dezirabilului (idealurilor). Această oscilare în câmpul 
pedagogic între dorinţă şi dezirabil înseamnă a fundamenta 
educaţia pe valorile umane autentice, esenţiale (vezi psihologia 
umanistă). Autoarea menţionată mai sus subliniază faptul extrem de 
important (mai cu seamă când este vorba de educaţia 
vizual/artistică, zicem noi) că „a vorbi de intenţionalitate fără a 
evidenția valoarea din spate, este un lucru de care pedagogia 
trebuie să se ferească (este cazul pedagogiei prin obiective, care de 
dragul preciziei, pierde legăturile cu rădăcinile fiinţei propuse spre 
formare)” (Bârlogeanu 2001). 

4. ACTIVITĂŢILE DE INTERPRETARE A OPEREI, FORMELE, TEHNICILE, 
stilurile de analiză, metodele, constituie o altă variabilă. Pentru că 
limbajele artistice se caracterizează prin echivocitate iar sensurile 


operelor artistice sunt multiple, sau cristalizat o serie de tehnici, de 

metode de lectură vizuală. Există în acest sens, în demersurile 
didactice actuale, mai ales în învăţământul vocaţional, două 
tendinţe oarecum extremiste: reducerea procesului de receptare a 
artei la activităţi explicative (analize structurale a imaginii), 
eliminând orice raportări subiective sau  intersubiective; sau 
dimpotrivă, în numele importanţei exacerbate a subiectivităţii în 
receptarea artei, sunt respinse ca străine de domeniul artistic 
analizele obiective. Aici lucrurile se mişcă între explicare şi 
interpretare, între activităţi explicative şi activităţi interpretative. 
Analiza structurală sau sintactică a imaginii constă în segmentarea, 
identificarea, distingerea elementelor, clasificarea lor, compararea, 
stabilirea nivelurilor de integrare a părţilor în întreg (simetrie, 
asimetrie, deschidere, închidere, unitate formică, unitate cromatică, 
coordonare ritmică etc.) A explica o imagine la nivel 
structural/sintactic înseamnă a sesiza  principiile/regulile de 
îmbinare, aranjare, compunere a elementelor şi mijloacelor plastice, 
puterea întregului de a le interconexa. Explicaţia poate cobori până 
la analize morfologice (după ce am segmentat imaginea în 
elemente, le analizăm pe fiecare separat: cum sunt, să zicem, cele 
cinci forme din imagine - geometrice, figurative, realiste, picturale, 
grafice, impresioniste etc.). Aceste activităţi explicative sunt un prim 
pas absolut necesar spre sesizarea valorii estetice obiectivată, 
încarnată, reificată în cromorfemele imaginii vizuale bidimensionale 
sau tridimensionale. Explicaţia şi nu numai ea se naşte firesc şi în 
cazul limbajului plastic prin transferul analogic de la unităţile mici 
(pete, culori, linii, forme, puncte) la unităţile superioare (mijloace 
plastice: contraste, acorduri, armonii, ritmuri; structuri 
compoziționale: simetrice, asimetrice,  centrice, excentrice, 
dinamice, statice etc.). Aceste activități explicative se desfăşoară de 
la analiză la sinteză. 

Un alt tip de activitate în raport cu imaginea/opera de artă 
este „interpretarea” adică mişcarea operei către semnificație. 
Interpretarea e posibilă pentru că opera de artă este deschisă (vezi 

Umberto Eco) spre alceva decât spre ea însăşi: spre asocieri, 
analogii cu alte opere, cu experinţe personale, cu vise, cu idei, cu 
diferite trăiri, dorinţe, fantasme, mituri, simboluri, spaţii, locuri, 
bucurii, tristeţi, nostalgii, timpuri etc. Prin interpretare ne apropiem 
de operă şi de noi înşine, căci în ultimă instanţă, cum spune Pleşu, 
„opera ne restituie ceea ce avem în noi”, cea ce explică de ce ne 
înţelegem/ne cunoaştem mai bine prin faptul că înţelegem opera. 
„Comprehensiunea de sine trece prin ocolul comprehensiunii 
semnelor de cultură în care sinele se documentază şi se formează” 
(Ricoeur P. 1996). 

Explicaţia are caracter metodic, este obiectivă, pe când 

comprehensiunea este metodică şi are caracter subiectiv (pentru că 
receptorul îşi însuşeşte sensul şi se înţelege astfel pe sine în faţa 
operei). Concomitenţa acestor două tipuri de activităţi face ca 
educaţia să fie vie, autentică, acordând  subiectivităţii 
receptorului/elevului locul pe care îl merită în viziunea psihologiei 
umaniste şi a culturii postmoderne. 
5. MODALITĂŢILE DE RESTAURARE SEMANTICĂ se prezintă ca o 
recuperare a sensului înscris în operă, deci descrierea, înţelegerea 
operei ca obiect [intenţia operei, adică analiza morfologică şi 
sintactică), degajând totodată ţinta şi corelatul ei - intenţia 
autorului. Se mai poate adăuga la acestea şi intenţia receptorului, 
ceea ce are acesta în el şi care e răscolit, activat şi pus în mişcare 
de contactul cu opera percepută (fie că se cheamă fantasme, 
obsesii, tensiuni, tendinţe, idei, reverii personale etc.). În înţelegerea 
semnificaţiilor semnelor care alcătuesc imaginea/opera este un 
parcurs gradual (forme, culori, linii, puncte, ritmuri, simetrii, 
asimetrii etc.), ajungându-se la sensuri, conotaţii. 

Restaurarea sensului operei se face printr-o decizie finalizată 
într-o judecată de valoare făcută de receptor. „Conţinutul asupra 
căruia subiectul receptor decide este înţeles mai întâi literal (drept 
semnificaţie), apoi implicit (drept conotaţiii) şi în cele din urmă, 
referenţial (drept ansamblu de valori)” (Bârlogeanu 2001). La baza 

acestei înţelegeri, după autoarea citată, se află o mare valoare 
umană, credinţa - acea credinţă raţională care interpretează, 
ascultă, priveşte, recuperează,  restaurează sensul. Obiectul 
credinţei este acela că orice operă are sens şi, dacă o urmăm cu 
supunere, aceasta se va releva. Urmarea operei „cu credinţă” este, 
fapt ce trebuie subliniat, rodul unei judecăţi artistice anterioare care 
a oferit temeiuri, raţiuni, argumente acestor credinţe, judecăţi ce le 
depărtează de credinţa oarbă, necondiționată. Fundamentele 
credințelor artistice se bazează încazul receptorului (educat, format, 
structurat, maturizat, specializat) pe o bogată cultură şi experienţă 
artistică (studiul categoriilor universale cu analiza operei în 
unicitatea ei, studiile structuraliste, arhetipologiile imaginarului 
etc.). 

6. Ultima variabilă, în prelungirea celei anterioare, este cea a 
MODALITĂŢILOR DE INSTAURARE SEMANTICĂ. Această variabilă se 
referă la contribuţiile personale ale receptorului, preferințelor sale 
tematice, stilistice, dorințelor sale, paradigmelor în care se mişcă 
gândirea şi tendinţele sale dominante în raport cu lumea şi cu arta. 
Această variabilă presupune activarea unor valori/atitudini opuse 
credinţei: îndoiala, critica, libertatea, spontaneitatea. 

Sensul,  dezvăluirea lui, construirea lui este mult mai 
complexă, el nu ni se dezvăluie imediat. El nu este legat numai de 
conştiinţă, de gândire, de zona raţională, el implică şi travaliul 
inconştient, este cosubstanţial legat de afectivitate şi de imaginaţie. 
Ficţiunile artistice, sensuri inventate, imaginate devin treptat lumi 
posibile, alternative ale realului. În relaţia dintre artă şi lume apar 
aceste lumi posibile (imaginarul) aflate în apropierea acestei lumi 
actuale, intersectându-se cu ea sau distanţându-se miraculos. 
Aducerea acestor lumi imaginare la o existenţă intersubiectivă 
(recrearea lor în mintea receptorului) devine axa fundamentală a 
discursului artistic. Semnul artistic nu mai uneşte un nume şi un 


lucru (ca în unele viziuni mimetice) ci un concept şi o imagine, 

ambele fiind elemente mentale, unite în creierul receptorului printr- 
o legătură asociativă 

Deci nu mai avem relaţia semn-realitate, ci relaţia imanentă 
semnificant-semnificat (în cadrul arteisemnul are adesea calitatea 
specială de simbol). Trebuie subliniat faptul că sensul în domeniul 
artistic nu este niciodată independent de forma de expresie (arta 
conceptuală contestă acest fapt). Din această relaţie specială a 
semnificantului cu semnificatul emană libertatea constituirii lumilor 
posibile în universul artistic şi în cel al constituirii de sensuri în cazul 
receptorului. 

Construcţiile artistice, fiind caracterizate prin unitate, 
totalitate şi obiectualitate, pot fi numite şi percepute ca „lumi”. 
Aceste lumi, altfel decât cea reală, se mai relaţionează cu ea? Cum 
se relaţionează de exemplu pictura sau muzica cu realitatea (prima 
poate fi mimetică, a doua nu)? Ilmaginea/opera de artă ca semn 
poate avea două tipuri de legături cu realitatea: o legătură cu 
realitatea concretă (referinţă particulară) şi o legătură cu realitatea 
în general (referinţă universală); aceste relaţii referenţiale ne ajută 
să percepem, să înţelegem, să semnificăm atât imagini 
figurative/mimetice, cât şi imagini abstracte sau informale. Referinţa 
universală arată că imaginea/opera nu desemnează o realitate 
anume, localizabilă, ci experienţele existenţiale ale creatorului şi 
receptorului care ne trimit în zona imaginarului, imaginalului, 
posibilului, virtualului, transcendentului. 

x 
MODALITĂŢI/SCHEME SIMPLE DE ANALIZĂ TIP RECUNOAŞTERE: 
1. Ce culori observați în această lucrare? 
Ce linii, ce forme, ce pete etc. vedem în această lucrare? 
Ce contraste sesizăm ? 
2. Ce elemente plastice vedem? 
Ce mijloace plastice observăm? 
Ce tehnică s-a folosit? 


3. Ce elemente plastice sesizăm în lucrare? 

Ce mijloace plastice vedem? 
Ce tehnică s-a folosit? 
Ce semne (forme) iconice întâlnim? 
4. Titlul şi autorul lucrării. 
Elemente plastice. 
Mijloace plastice. 
Tehnica. 
Ce ne trasmite lucrarea? 
5. Titlul şi autorul. 
Elemente plastice prezente. 
Mijloace plastice prezente. 
Principii compoziționale evidente. 
Tehnica. 
Felul tratării suprafeţei. 


Semnificaţia lucrarii. 


MODALITĂŢI DE SEMANTIZARE RESTAURATOARE: 

Se referă sau trimit la mecanismele înţelegerii şi operaţionalizării 
imaginii. Desluşirea intenţiei autorului şi a intenţiei opereişi, tot 
astfel, manifestarea intenţiei lectorului (receptorului, privitorului) se 
consumă gradual: a) prin înţelegerea explicită (capacitatea 
receptorului de a înregistra semnificaţia formelor, culorilor şi a 
construcţiei compoziționale - peisaj, portret, scenă de gen, scenă 
biblică, fantastică etc.); 

b) prin înţelegerea implicită (abilitatea receptorului de a vedea 
dincolo de imaginea propriu-zisă şi de a-i surprinde posibilele 
conotaţii); 

c) prin înţelegere referenţială (accesul receptorului la sistemul de 
valori al operei, la relaţiile sale cu extraimaginarul şi cu autorul, 
adică de exemplu să ştie ce viziune şi atitudine faţă de viaţă, lume, 
artă aveau futurişti sau cubiştii) etc. 


SCHEME DE ANALIZĂ/SEMANTIZARE RECONSTITUTIVĂ: 

1. Titlul şi autorul lucrării. 
Elemente şi mijloace plastice. 
Semne iconice. 
Cum sunt tratate formele (grafic, pictural, decorativ,sculptural 
etc.). 
Tehnica folosită şi expresivitatea rezultată. 
Care este intenţia autorului? 
2. Titlul şi autorul lucrării. 
Elemente şi mijloace plastice. 
Relaţiile, problemele compoziționale. 
Semnele plastice - semnele iconice - simbolurile. 
Tehnica folosită şi felul tratării formelor, suprafeţelor. 
Tipul de expresivitate ( armonică, tensionată, exacerbată, 
patologică). 
Paradigma formică . 
Intenţia autorului şi a operei. 
3. Titlul şi autorul lucrării 
Date despre autor şi epoca sa. 
Elemente şi mijloace plastice. 
Relaţiile, problemele compoziționale. 
Semnele plastice - semnele iconice - simbolurile. 
Tehnica, tratarea suprafeţei, formelor. 
Tipul de expresivitate. 
Paradigma formică. 
Intenţia autorului, intenţia operei. 
Păreri ale criticilor. 
Rolul lucrării în ansamblul operei. 
4. Titlul şi autorul lucrării. 
Date despre autor şi epoca sa. 
Elemente şi mijloace plastice. 
Relaţiile, problemele compoziționale. 
Semnele plastice - semnele iconice - simbolurile. 


Tehnica, tratarea suprafeţei, formelor. 

Tipul de expresivitate. 

Paradigma formică. 

Paradigma spaţială şi temporală. 
Intenţia autorului, intenţia operei. 
Păreri ale criticilor. 


Rolul lucrării în ansamblul operei 


MODALITĂŢILE DE  SEMANTIZARE  INSTAURATOARE, cele care 
conduc de la restructurarea matricii semantice a imaginii, la 
impunerea de sensuri insolite prin permutări, aranjamente şi 
combinări multiple ale elementelor din interiorul imaginii, din familia 
respectivă de imagini, respectiv prin contribuţii personale ale 
receptorului în sfera temelor, motivelor, a stilului şi a căilor de 
compunere/ semantizare/ simbolizare asupra cărora zăboveşte, 
conform competenţelor, dorinţei şi putinţei sale de cooperare cu 
autorul prezent în operă/imagine. Această coordonată este punctul 
central şi loc de convergenţă între acţiunea autorului şi cea a 
receptorului, căci acest pol este însăşi dorinţa, putinţa de a se 
exprima vizual-plastic autorul şi de a interpreta vizual-plastic 


imaginea receptorul, cel care contemplă opera. 


SCHEME DE ANALIZĂ/SEMANTIZARE INSTAURATIVĂ : 
1. Titlul lucrării şi autorul 

Elemente şi mijloace plastice. 

Semne iconice, plastice, simbolice. 

Tipul de expresivitate. 

Unde am întâlnit ceva asemănător? 

Legături, asocieri cu experienţe personale. 
2. Titlul lucrării şi autorul. 

Date despre autor şi epoca sa. 

Elemente şi mijloace plastice. 

Probleme compoziționale. 


Semne plastice, iconice, simboluri. 


86 


Tehnica, tratarea suprafeţelor şi formelor. 
Tipul de expresivitate/unde am întâlnit ceva similar (în artă, în 
viaţă). 
Paradigmele formice, spaţiale şi temporale. 
Păreri ale criticilor. 
Analogii, corespondențe cu experienţe personale. 
Interpretări posibile. 


8. GENEZA ŞI FAZELE EXPRIMĂRII VIZUAL - 
PLASTICE LA COPIL. 


(Introducere în elaborarea imaginii plastice de către copil) 
8.1 Desenele copiilor, ale bolnavilor psihici şi imaginile artistice-plastice. 
(copiii - artiştii plastici - bolnavii psihici). 
8.2Explorarea vizuală şi evoluţia exprimării plastice la copil. 
8.3 Spontaneitate şi antrenament în cadrul educaţiei vizual plastice. 
8.4 Inteligența emoţională şi activitățile vizual-plastice 


8.1 DESENELE COPIILOR, ALE BOLNAVILOR PSIHICI 
ȘI IMAGINILE ARTISTICE - PLASTICE 


Imaginile vizual-plastice, imaginile în general, pot fi privite, analizate, cercetate, 
abordate şi din pespectiva relaţiei dintre normal-patologic, rațional-irațional, arhaic- 
modern, infantil-matur etc. În acest sens producțiile artistice nu doar ale 
profesioniştilor ci şi ale primitivilor, copiilor şi nebunilor au stârnit interesul 
psihologilor, psihiatrilor, esteticie- nilor, pedagogilor şi desigur a artiştilor mai ales în 
secolul XX. festările artistice ale copiilor şi bolnavilor psihici au atras atenția, au 
stârnit interes din varii motive. Dar printre acestea erau cu siguranță, în ambele cazuri, 
angajarea spontană a întregii personalități a copilului sau a bolnavului psihic în 
activitatea plastică-artistică şi naivitatea, arhaismul, stranietatea producţiilor plastice 
ale acestora în comparaţie cu imaginile realizate de maturii normali, mai mult sau mai 
puţin artişti. Maladia mentală se situează, în cadrul evoluţiei, ca o perturbare a 
propriului curs ; prin aspectul său regresiv, ea face să se ivească atitudini infantile sau 


forme arhaice ale personalității (Foucault M., 2000, Boala mentală şi psihologia). 

Psihiatrul german Hans Prinzhorn a cules între anii 1919-1921 în jur de 5000 de 
picturi, desene,sculpturi etc. realizate de bolnavi psihici, prezentând această adevărată 
colecție publicului. De asemeni el publică cartea « Creaţia plastică a bolnavilor 
psihici ». Ambele evenimente au avut influenţe considerabile asupra artiştilor vremii 
fie ei poeți sau pictori. 

Dacă în generația fovilor şi cubiştilor, în intenția de depăşire a viziunilor artistice 
accep- tate de oficialități dar considerate depășite, inexpresive, sursele de inspirație 
erau luate din arta africană sau din arta naivă (artă a autodidacţilor), pentru 
expresionişti, dadaişti şi suprarealişti aceste surse erau arta infantilă şi arta alienaţilor 
mitali. Paul Klee aprecia atât desenele copiilor cât şi cele ale bolnavilor psihici : “Iată 
cel mai bun Klee! Priviţi aceste subiecte religioase: au o profunzime şi o forță de 
expresie pe care eu nu o să o ating niciodată. O artă cu adevărat sublimă” (remarcă 
prilejuită la contactul cu cartea lui Prinzhorn, în Felix Klee, 1963). Dacă desenele 
bolnavilor psihici l-au impresionat prin forța lor expresivă, desenele copiilor l-au atras 
ca fiind o cale importantă de innoire, o revenire la punctul zero al formării plastice, 
pentru a putea porni la drum fără balastrul academic (Zvonne Hasan, 1999). Dacă 
Klee considera arta infantilă „ca începuturi ale artei”, ca porniri originare spre semne 
esenţializatoare ale experienţei, Kandinsky merge până la a echivala întru totul 
desenul infantil cu cel profesionist. Joan Miro, artist care pare cufundat uneori cu totul 
în universul de semne plastice ale copiilor, spunea despre copii că sunt mult mai puri, 
mai puţin corupți şi reacționează mult mai spontan. Privind lucrările lui copiii nu 


x ce 


întrebau niciodată “ce reprezintă asta”? lucru pe care adulţii îl făceau foarte des 
(referitor la caracteristicile exprimării plastice la copil vezi cap. 3.4. şi 3.5.). 

Pentru Dubuffet şi demersul său artistic circumscris universului numit art brut, 
lucrările bolnavilor psihici au jucat un rol similar măştilor africane Dogon pentru 
Picasso în configurarea cubismului. Dubuffet se opunea categoric oricărei diferențieri 
între creaţia patologică şi cea nepatologică, afirmând că “arta nu este altceva decât un 
produs al extazului şi nebuniei, fiecare fiind un pictor”. 

Relaţionarea dintre arta psihopatologică şi arta de avangardă s-a făcut şi în sensul 
de a „demonstra “ chipurile, caracterul de artă degenerată (vezi regimurile totalitare de 
la Moscova şi Berlin care au desfințat avangarda rusă şi au interzis „arta morbidă “). 

După Enăchescu (1977) creaţia patologică are un caracter deschis, direct de 


„descărcare impulsivă imediată.” Ea apare ca o descărcare morbidă, particulară, a 


spiritului, supus unor tendinţe imperative, aparent necontrolate, care depăşesc cenzura 

conştientă a bolnavului, făcându-şi drum înafară într-o formă brută, neprelucrată. În 
schimb în creația normală conrolul criticii conştiente ar fi întotdeauna prezent. El 
reprezintă un feed-back care controlează, corectează, îmbogățește şi verifică opera în 
cursul procesului creator. În schimb în cazul creaţiei patologice, feed-back-ul va 
întreţine dorinţa de eliberare a bolnavului de tensiunea sa intrapsihică conflictuală şi 
morbidă (halucinaţii onirice, obsesii, fobii, idei delirante, automatisme, complexe 
etc.).Printre caracteristicile artei psihopatologice, autorul citat mai sus, menţionează : 

-  repetări stereotipe; 

- încărcarea compoziţională; 

-  umplereaspațiului şi dezorganizarea acestuia; 

- aparenta atemporalitate a imaginii; 

- lipsa perspectivei (liniare); 

-  suprapunerile; 

- fenomenul de transparenţă; 

-  bizareriile; 

- absurdul; 

-  dezorganizarea formelor printr-un proces disolutiv-disociativ (mâzgăleala). 
Lipsa perspectivei liniare, fenomenul de transparenţă, mâzgăleala se regăsesc şi în 
dese-nele copiilor la anumite vârste, iar persistenţa acestor caracteristici la vârste mai 
mari ridică semne de întrebare asupra dezvoltării lor mentale. Pentru unii autori, 
factorii esen-ţiali ai creației psihoatologice ar fi autismul, jocul şi delirul. Alţi autori 
menționează halucinațiile, fenomenele de automatism mental, stările complexuale 
ideo-afective sau erotizerea generală a gândirii, simțirii şi acțiunii. Jung consideră 
creația polastică normală sau patologică ca fiind în raport cu tendinţele primare, 
individuale sau colective, desci-frând în imaginarul artistic arhetipurile. 


La schizofrenici factorii creativităţii ar fi : 


creşterea bruscă a capacităţii de trăire a unui eveniment ; 


noi modalități de trăire a unui eveniment din punct de vedere calitativ ; 


transformarea formelor obişnuite de exprimare ; 


elaborarea unor forme expresive noi. 

Este interesant că aceste aspecte au fost constatate şi în psihozele experimentale 
induse de psihodisleptice (mescalina, psylocibină, LSD) care declanşează diferite 
activităţi creatoare. Se ştie că substanţele care provocau halucinații vizuale, 


transformări fantastice ale realității etc. au stârnit interesul a numeroşi artişti de-a 

lungul timpului. Pentru a înţelege mai bine în ce constă « creativitatea » 
schizofrenicilor, spicuim din consemnă-rile făcute cu ocazia unui experiment cu o 
intocxicaţie controlată cu mescalină, realizat de psihiatrul Eduard Pamfil (1976) sub 
controlul a doi colegi de breaslă care au notat comentariile şi răspunsurile la diversele 
întrebări, reacțiile la muzică, la stimulări senzoriale etc. 

e [Lao oră după administrarea de mescalină (cantitate strict controlată) 
apare o senzație de modificare a materiei corporale. Subiectul se 
simnte mai uşor ca şi cum ar scăpa de atracția gravitațională. Uşoară 
stare de anxietate şi de greață. Tremurături fine ale extremităților. O 
bucată de zahăr e amară. 

e  Culcatpe divan, cu ochii deschişi : lampa devine o sursă de lumină 
pulsantă ca un fel de vietate trasparentă. Ea e centrul de producere a 
unor unde luminoase, concentrice, care se răspândesc diafan în spațiu. 
Abajurul e ca o rochie de dansatoare ce face piruiete. Subiectul începe 
să fie cuprins de senzaţia că pulsaţia luminoasă i se transmite şi lui. 
Îchide ochii.. Sub pleoape se declanşează un joc de motive luminoase. 
La început, vârtejul generator este situat în toată musculatura 
periorbitală. Tremurăturile fine musculare se transformă într-un fel de 
scăpărări uluitoare, care apoi se propagă în tot câmpul vizual. Apar 
elemente ce ţin de caleidoscop, de spectrul solar, de curcubeu, de filme 
colorate. Instabilitatea motivelor luminoase este mare şi constituie o 
cascadă de toate culorile, de toate intensitățile. 

e Subiectul redeschide ochii : întreaga cameră oscilează gelatinos cuprin- 
zându-l în masa sa tremurătoare. Se simte într-o uşoară stare de 
euforie. Starea de uşoară anxietate s-a transformat într-o relaxare 
generală. 

e Cuochii din nou închişi subiectul asistă, participă la un nou spectacol . 
El devine, este acest spectacol prodigios de lumină, de fluvii 
sclipitoare, de cascade de materie impalpabilă, incandescantă de ploaie, 
de perle străluci-toare şi de spirale luminoase ca nebuloasele, spații 
visate, ocean fosfores-cent, alge translucide, peşti de cristal, draperii 
unduitoare. Imaginea corpo-rală suferă o dezagregare progresivă : 


mâinile şi picioarele îşi păstrează materia, dar se depărtează de trunchi 


90 


la distanţe enorme ; subiectul simte cum se topeşte în spaţiu ca o 
bucată de zahăr în apă. Substanţa corpului se transformă în fenomenele 
luminoase descrise. Halucinaţiile nu conţin imagini simbolice ; toate 
sunt echivalate cu nişte semne , dar nu sunt semne ; intensitatea lor 
este incomparabil mai mare. Muzica pusă de psihiatri experimentatori 
este percepută de subiect ca venind de departe, dintr-o altă lume, el 
simțindu-se acum într-o lume independentă. Sunetele sunt făcute dintr- 
un material transparent foarte subtil.Muzica se insinuează şi se 
confundă cu materia universului luminos a subiectului pe care-l ani- 
mă, imprimându-i pulsiuni fantastice. 

Subiectul este trezit din reverie de către experimentatori pentru a fi 
supus unui test de apreciere a timpului. Acesta i se pare absurd : 
timpul nu există pentru el, e înlocuit de ceva pluridimensional, infinit 
mai bogat. Deperso- nalizarea e din ce în ce mai accentuată. Limitele 
subiectului se destramă, se dizolvă, se simte vast ca un fel de spațiu 
stelar. Nu mai are corp : « sunt lumină, sunt legea fantastică, universală 
ce animă această lume fără mar-gini...». Voința, imaginația, respirația, 
totul se transformă imediat în acest univers halucinator, plin de 
lumină. Toate elementele exterioare sunt con-vertite în lumină în 
subiectul care s-a dizolvat : « Nu mai există simţuri, totul e înlocuit de 
un supra simţ. E fals să vorbim de audiții colorate. Nu mai sunt sunete. 
E suprasonor, e supra-luminos ». Subiectul se simte un fel de imens 
spațiu cosmic, în care cea mai fantastică lume de constelații, de 
cascade luminoase, de descărcări electrice în gaze rare, de fluvii 
incandes-cente, se mişcă după legi fantastice. Efectul muzicii (Bach, 
Debussy, Jazz) este foarte puternic asupra halucinaţiilor, care se animă 
neliniştit ca într-o furtună. Subiectul cade într-o transă contemplativă, 
nu mai poate vorbi. Când i se citesc versuri de Puşkin, cuvintele se 
transformă într-un echiva-lent ce se topeşte în halucinaţiile generale, 
conținutul noțional se pierde, frazele nu mai există. 

Spre sfârşitul experimentului, după plecarea psihiatrilor asistenți, 
subiectul (Eduard Panfil) vede materia lumii înconjurătoare ca o 


gelatină modifi-cându-şi încontinuu forma cu care se confruntă, el 

însuşi fiind gelatină mişcătoare. Mâinila pe care şi le priveşte sunt când 
mari, când mici ca şi când le-ar privi printr-un binoclu întors. Oscilează 
tot timpul ca nivel de conştiinţă. Încearcă să mănânce dar îşi simte 
dinţii dislocaţi. Îi controlează în oglindă dar nimic nu pare la locul lui ; 
corpul şi faţa se modifică încontinuu ca formă. Păstrând caracterele de 
nediferenţiere personală -- somatică -- subiectul se cufundă într-o 
lume din ce în ce mai figurativă, de Brueghel, Bosch, Durer, Cranach, 
Grunewald. Subiectul este şiel personaj sau chiar personajele 
respective ca şi când ar fi un fel de comunicație de substanţă fără limite 
clare, ca în sânul unui lichid din care sunt constituite. Raportul de 
obiectivitate nu se instalează, subiectul fiind mereu ceea ce vede, ceea 
ce se vade. Lumea înconjurătoare i se pare mult mai urâtă decât de 
obicei. Toată camera e transformată. Face eforturi ca să devină clar. 
Conştiinţa oscilează ca valurile oceanului, între două extreme : una 
dezo-lantă, un fel de depersonalizare disperată, alta, un fel de 
confuzie vidă, omogenă. Tulburările de schemă corporală sunt ciudate. 
Dinţii şi măselele nu sunt la loc ; zgomotul lovirii lor e anormal. Îi este 
imposibil să se evoce în stare normală, aşa cum a fost înainte de 
experienţă. Stinge lumina şi se culcă. Lumea de imagini fantastice 
apare din nou. E un fel de călătorie fantastică de la Bosch la 
suprarealism. Încearcă să se detaşeze de cortegiul acesta monstruos, să 
se vadă în gând. E imposibil să se reconstituie. Când se aprinde lumina 
imaginea corporală se reface sub controlul vizual. Încearcă să evoce 
un tablou cunoscut sau o fizionomie familiară. În locul evocării se 
dezvoltă elemente fantastice, ca şi cum intenția ar servi numai ca 
impuls primitiv şi nespecific pentru o activitate halucinatorie. După un 
timp subiectul adoarme cu o senzaţie generală de epuizare psihică şi 


fizică ( după Eduar Pamfil şi D. Ogodescu, 1976). 


Regăsim evocate stări halucinatorii în multe din mărturisirile artiştilor, ca surse de 


inspi-raţie pentru operele lor. Joan Miro mărturiseşte într-un număr din revista 


suprarealiştilor 


(Minotaure) : « Imi este greu să vorbesc despre pictura mea, căci ea sete totdeauna 


rodul unei stări de halucinație, provocată de un şoc obiectiv sau subiectiv, şi de cxare 


sunt cu desăvârşire străin ». 

Imagini halucinatorii, reprezentând deformări imense, monstruoase, neverosimile, 
amintind medicului cazurile de elefantiazis, se întâlnesc des, mai ales în operele din 
perioada suprarealistă a lui Dali. Fără îndoială, remarcă un alt psihiatru şi om de 
cultură (Ion Biberi, 1985), un artist ca Dali, dezechilibrat prin structură prin structură 
mentală, nu se va limita la procesele creatoare naturale/normale ale subconştientului. 
El se va pune voluntar în stare de transă. Aşa cum Rimbaud îşi provoca starea de 
plutire, print-o lungă, imensă şi rațională dereglare a tuturor simţurilor, Dali a folosit, 
fără nici o îndoială -- deşi neagă cu hotărâre faptul-- substanţe halucinogene, pentru 
aşi provoca viziuni. 

Dacă în halucinaţiile schizofrenicilor sau în cele provocate de consumul de substanţe 
halucinogene ruptura față de lumea înconjurătoare şi eul somatic este totală, arta 
supra-realistă nu reprezintă o emancipare totală de sub forma şi consistenţa obiectelor 
cotidiene sau reale. Dar acestea vor suferi deviații, modificări de articulații, vor fi 
cufundate în ambiante noi, înatmosfere lunare, lacustre, viscerale, vegelale. Arta 
suprarealistă, spre deosebire de halucinaţiile patologice, va fi populată de obiecte cu 
funcţii simbolice : măşti, manechine, automate, fiinţe compozite,fragmente corporale 
şi organice deformate sau nu, hipertrofii monstruoase şi insolite, obiecte şi construcții 
fanteziste de neregăsit în real, mecanisme, maşinării, forme animale sau vegetale 
proiectate pe potative imense, extraterestre ; asocieri impisibile, împerecheri absurde, 
dezagregări de forme şi lumi şi reconstrucţii de noi peisaje, astrale, somnambulice. 
Amputea spune împreună cu psihiatri că, cunoaşterea halucinatorie este catatimică 
(adică psihicul coboară, regresează spre niveluri primitive, arhaice ale gândirii 
oniroide) chiar şi în cazul artiştilor suprarealişti, ea funcționând după mecanisme de 
copenetrare, de simpa-tie, de identificare substanţială, cum am văzut în cazul 
experimentului cu intoxicația de mescalină ? Nu ajung unii artişti suprarealişti la 
crearea unui nou regim de realitate, o presimţire de spaţii planetare emancipate de 
timp, totul părând un adevărat salt dincolo de materie, de terestru, de timp (vezi 
lucrările lui Tanguy) ? 

Halucinațiile provocate de substanțele halucinogene sau de psihicul bolnav al 
schizofre-nicului, nu conțin întradevăr imagini simbolice, aşa cum susțin unii 
psihiatri? Sau acese imagini sunt fie simboluri ale tendinţelor primare individuale sau 
colective (ale sinelui individual şi/sau colectiv ? Iar în cazul artiştilor imaginile 


halucinatorii/halucinaţiile 


93 


Creatoare devin simboluri prin travaliul infuzat de culturaacumulată? Dar în cazul 
artşti- lor atinşi de alienare? 

Este interesant faptul că cu cât activitatea halucinatorie se intensifică, cu atât sistemul 
de referință somatică, personală devine mai inutil, cum sa văzut în experimentul 
prezentat mai sus. Această răsturnare a raportului între persoană şi lume alimentează 
procesul de depersonalizare şi difuzează conştiința/mintea spre nivele mai primitive. 
Aceste nivele primitive, arhaice, cu siguranţă mitice (vezi Mircea Corneliu, 2000) 
au fascinat mereu artiştii care au vrut să se apropie de gradul zero al creaţiei (vezi 
cazul pictorului "Țucules-cu care vroia să simtă şi să picteze cu sufletul şi în viziunea 
primitivului). 

În relaţiile posibile dintre artă şi nebunie, care sunt la fel de vechi, se poate 
pune accentul pe diferenţe, pe ceea ce le desparte sau pe asemănări, pe găsirea unor 
puncte comune. Atunci când privim lucrările schizofrenicilor noi recepționăm mesaje 
care de fapt nu ne-au fost destinate, căci destinaţia comunicării se pierde în mlaştina 
dramei psihotice, în acest regim nocturn al sufletului. Alenatul desenează, pictează 
fără intenţie creatoare şi fără nevoia de a comunica, spun o serie de psihiatri. Rezultă 
că schizofreni- cul rămâne în afară de « poesis » ca şi de realtate. Derealizarea şi 
autismul, izolarea într-o lume ruptă total de ceilalți şi de realitate, se repercutează 
asupra mijloacelor de expresie care devin fie « forme golite de sens » fie configurații 
circumscrise unui « simbolism ermetic ». Dar cu siguranţă îndrăzneala mişcării 
suprarealiste de a se apleca asupra zonei nocturne, de adâncime a sufletului uman, 
fructificând cunoaşterea oniroidă, automatismul psihic, delirurile halucinatorii în 
direcția unei fantezii creatoare, neinhibate de interdicții sociale şi/sau culturale, s-a 
hrănit cu siguranță şi din descoperirea “artei psihopatologice.” 

La fel de adevărat este şi faptul că ființa umană nu poate fi redusă la această zonă 
primitivă, elementară, a vieţii sufleteşti, ori cât de adâncă ar fi ea, căci omul 
presupune deopotrivă vis şi disciplină a veghei, automatism şi rațiune. Artistul 
suprarealist poate produce opera de artă detaşându-se de pânza sa, pe când alienatul, 
ataşat indisolubil de „operă” constituie împreună „obiecte estetice” care măresc 
nucleul de mister al ființei umane. Aşa cum copilul, în evoluţia sa spre maturitate, nu 
poate rămâne la stadiul mâzgă-lelilor în exprimarea plastică, oricât de originară, 
spontană, expresivă, primitivă şi intim legată de inconştientul arhaic/pulsional/genetic, 
nici arta nu poate rămâne cantonată doar în zonele nocturne, arhaice, primitive, 


originare ale ființei umane, ea având de explorat şi exprimat şi alte zone, stări, 

interferenţe. Dar probabil omul va fi mereu interesat, iar din când în când de-a dreptul 
fascinat, de începuturile sale, de nucleul său originar (vezi şi Mircea Corneliu, 


2000). 


8.2 Explorarea vizuală şi evoluţia exprimării plastice la copil 


Natura a dat prioritate simțului vederii. Cu şase luni înainte de naştere, ochii 
fătului fac mişcări uşoare şi independente sub pleoapele lipite. Cu timpul ei ajung să 
se mişte la unison, astfel încât copilul se naşte cu doi ochi combinaţi parțial într-un 
singur organ. Sugarul „apucă” lumea cu ochii cu mult timp înainte de a o apuca cu 
mâinile, faptul fiind foarte semnificativ inclusiv pentru educator. În primele opt 
săptămâni de viaţă, mâinile copilului stau mai mult strânse pumn, pe când ochii şi 
creierul sunt active, privind, căutând şi, într-un motiv rudimentar, apucând şi 
înțelegând. Până la două luni aproape toţi copiii examinează preferențial dungile, apoi 
după două luni privesc mai mult cercurile. Când ţintele vizuale variază în acelaşi timp 
ca formă şi culoare, preferința apare - în general - mai mult legată de formă decât de 
culoare. Între 3 - 9 luni preferința pare să fie în favoarea numărului mai mare de 
contraste; de asemeni un obiect tridimensional (o minge de exemplu) este în general 
preferat unui obiect plat care dau de fapt aceeaşi imagine pe retină. 

La trei ani se pare că copiii culeg unele informaţii privind mărimea şi doar foarte 
puţine privind forma. În cazul explorării vizuale a figurilor geometrice, copii de trei 
ani efectuează câteva mişcări în lungul axei figurii, dar nu efectuează mişcări oculare 
pe conturul figurilor. La patru ani, fixaţiile privirii sunt mai numeroase, mai scurte, 
adesea localizate în interiorul figurii, iar unele sunt grupate pe un detaliu caracteristic. 
La şase ani se observă o adevărată metodă de explorare pe baza urmăririi în special a 
contururilor. La vârsta preşcolară (6-7 ani), în familie şi grădiniță, dându-i-se 
copilului sarcini care îi sunt adecvate, se ajunge treptat la organizarea explorării 
vizuale. Dacă diferenţierea între figură şi fond există deja la copilul de 15 zile, la 9-10 
ani el va cerceta mult mai amănunțit figura, mai adecvat, va anticipa mai multe 
elemente şi relaţii. Învăţarea perceptivă se coagulează în jurul vârstei de 7 ani şi este 


mai intensă începând cu vârsta la care se constituie primele operaţii logico - 

matematice (12 ani), atunci când activitatea perceptivă poate fi mai eficient dirijată de 
inteligență. 

După această prezentare succintă şi lacunară a evoluţiei explorării vizuale a lumii, 
deci a percepţiei la copil, al cărui comportament este dominat de „tendinţa spre”, ne 
putem opri puţin şi asupra debutului exprimării plastice, desenul/reprezentarea fizică - 
plastică fiind strâns legată de procesele perceptive. 

Toţi copii din lume, indiferent de vârstă, şcoală, condiţii materiale, mediu cultural, 
desenează, modelează cu instrumentele şi materialele pe care le au la dispoziție. La 
toți oamenii normali precum şi la cei cu anumite afecțiuni psihice, se manifestă 
funcția plastică a creierului (Enăchescu C, 1977), funcţie care ne dă posibilitatea să ne 
exprimăm prin intermediul liniilor, punctelor, culorilor, petelor, formelor 
bidimensionale şi tridimensionale (lut, plastelină, etc.), comunicând emoţii, stări, 
sentimente, idei, atitudini, etc. Exprimându-se şi prin intermediul limbajului plastic 
(de cele mai multe ori înaintea exprimării scrise şi verbale) copilul comunică, 
explorează lumea, simte plăcere, îşi consumă (sublimează) energia, surplusul de 
energie, îşi exersează şi îşi structurează afectivitatea, îşi construieşte imaginarul 
propriu. Exprimarea prin intermediul limbajului plastic debutează în jurul vârstei de 
1,5 ani şi trece prin diferite stadii de dezvoltare care reflectă etape succesive de 
dezvoltare mintală. Aceste stadii de dezvoltare mintală apar în forma lor cea mai pură 
şi mai completă în producţiile artistice ale copiilor. Găsim analogii frapante, afirmă 
Arnheim R. (1977) cu arta copiilor în fazele de început ale artei primitive din întreaga 
lume. Evident, există diferențe însemnate între atitudinile şi producţiile copiilor 
occidentali şi cele ale copiilor de eschimoşi, între cele ale copiilor inteligenţi şi cele 
ale copiilor mărginiți, între cele ale copiilor bine îngrijiţi şi ale copiilor neglijaţi, între 
cele ale orăşenilor educați şi cele ale vânătorilor din sălbăticie; dar şi în aceste cazuri 
pentru un educator mai utile sunt asemănările, nu diferenţele. 

Formele timpurii de reprezentare vizuală ne solicită atenţia nu doar pentru că ele 
sunt de un vădit interes educaţional, dar şi pentru că toate trăsăturile fundamentale 
care acționează în moduri rafinate, complicate şi modificate în arta matură, se vădesc 
cu o limpezime elementară în imaginile create de copii sau de primitivi, afirmă 
autorul citat mai sus. Aceasta se referă la relaţiile dintre forma desenată explorată 
vizual şi cea inventată plastic pe hârtie sau în lut, la percepția spaţiului în raport cu 


tehnicile bi- şi tridimensionale, la interacțiunea dintre comportamentul motor şi 

controlul vizual, la legătura strânsă dintre percepţie, cunoaştere şi reprezentare 
plastică. 

Imaginea plastică concretă este ceea ce rămâne pe suport, pe hârtie, pânză, etc. În 
actul plastic care este un comportament motor şi în urma căruia rezultă imaginea 
plastică concretă/fizică, avem legături directe între minte (creier), ochi, mână şi 
desenul concret. După desenare, pictare, modelare, legătura respectivă rămâne 
încorporată în desenul urmă de pe suport. 

Cum ia naştere desenul (numim astfel generic rezultatul exprimării plastice, dar, la 
fel de bine am putea să-l numim pictură, sculptură, etc.)? Cine sunt părinții desenului? 
Cum desenează copiii la 1-2 ani, la 3-4 ani, dar la 6-8 ani? De ce desenează, pictează, 
modelează copiii aşa la aceste vârste? Cum ne-am aştepta să deseneze copiii? 

De fapt, care sunt constituenţii actului grafic (ne referim în special la modalitatea 
grafică de exprimare plastică, deşi aceasta din urmă poate fi picturală sau 
sculpturală)? Probabil că în fiecare entitate grafică putem observa alternanțe şi 
convergente între contribuțiile motrice, perceptive şi ideatice (Philippe W., 2008). 
Desenul, faptul plastic, este deopotrivă semn al autorului lui şi semn al obiectului. Ca 
semn al autorului desenul povesteşte ce sunt, cum sunt, deoarece gesturile care i-au 
dat naştere îmi aparțin şi urmele astfel produse sunt expresia şi traducerea momentană 
a existenței mele, a gândirii mele, a interiorității mele. Indiferent că este vorba despre 
urmele lăsate de cineva undeva, despre paşii pe nisipul umed, despre semnele de pe 
un geam aburit sau despre liniile mâzgălite de un copil pe o foaie de hârtie, toate 
acestea indică întotdeauna, mai mult sau mai puţin convențional, trecerea, activitatea 
şi gândirea autorului lor. Oricare ar fi originea urmei, chiar dacă este vorba de un 
desen făcut de copil la şcoală sau de o gravură realizată de un artist cunoscut, de 
fiecare dată efectul e determinat de mişcări, de gesturi care au lăsat urme, mai mult 
sau mai puţin permanente, mai mult sau mai puțin structurate. Aceste urme marchează 
felul nostru de a fi, de a acţiona, de a gândi; ele sunt la propriu şi la figurat, semnătura 
existenţei noastre (Anne Cambier, 2008). 

Această valoare a desenului, în calitate de semn şi de expresie a persoanei noastre, 
apropie activitatea grafică şi produsul ei, desenul, de orice sistem simbolic de 
comunicare, mediere între ceea ce aparține subiectului, între lumea interioară a 
persoanei şi lumea exterioară, cea a obiectelor, cea care nu aparţine subiectului. Deci 
desenul, faptul plastic relatează ce sunt şi cum sunt în momentul desenării, integrând 


desigur şi trecutul şi istoria mea personală. Pe de altă parte, desenul povesteşte 

obiectul, el este imaginea obiectului. A desena înseamnă a crea un înţeles cu ajutorul 
unor linii, a spune cu alte semne sau cu nişte imagini ceea ce este uneori greu de spus 
în cuvinte. Dar despre ce semne şi imagini este vorba? De o imagine fotografică, 
realistă? De un simulacru al obiectului? De o ilustrare simbolică? De un semn iconic? 
Probabil urmele lăsate de copil sau desenator aparțin succesiv şi simultan când uneia, 
când alteia din aceste categorii; desenul, faptul plastic este un suport în care se 
amestecă şi se intersectează valorile obiectului şi valorile persoanei. Aceste aspecte 
sunt foarte importante în cazul abordării educaţiei plastice în sensul stimulării şi 
dezvoltării creativităţii copiilor. Într-o astfel de abordare a creaţiei plastice vom 
înțelege importanța stimulării spontanietăţii copiilor, a manifestării libere, neîngrădite 
a interiorității proprii, a eului, inclusiv corporal, în actul desenării, pictării, cât şi al 
exersării, dezvoltării sensibilităţii în sesizarea şi traducerea în semne plastice a 
calităților vizual-tactile şi motrice a realității exterioare. Dacă gestul este semn al 
persoanei şi nu povesteşte decât despre el însuşi şi este principalul agent al 
expresivităţii imaginii plastice, urma, dimpotrivă, deoarece este obiect, poate deveni 
semn al obiectului şi poate să povestească, în felul său, o altă reprezentare a realității. 
În naşterea faptului plastic am putea spune că experienţe kinestezice, impresii vizuale 
şi alte informaţii perceptive vor negocia cu gestul, cu fabricarea urmelor, cu crearea 
semnelor, a ideogramelor şi a schemelor. Deci alături de gest, mişcare, contribuția 
perceptivă este una din condiţiile necesare realizării desenului; se înţelege de la sine 
că, la nivelul perceptiv, informaţia vizuală constituie un pol organizator primordial: 
desenul este un spectacol care se lasă văzut şi care povesteşte în tăcere o viziune 
banală, insolită, minunată sau înspăimântătoare, de obiecte şi de scene familiare. 
Semnele grafice nu sunt nişte semne arbitrare; ele impun o asemănare (iconicitate) 
minimă cu obiectul evocat. 

Din cele expuse mai sus se înțelege că învăţarea desenului (exprimării plastice) 
este deopotrivă o învăţare motorie, un exercițiu al gestului, dar şi o învăţare 
perceptivă, învăţare a privirii asupra gestului şi a percepției asupra obiectului. Ca 
urmare a acestor constatări, ne putem gândi la efectele negative ale anumitor tipuri de 
învăţare şcolară, care limitează repertoriul copilului/elevului la nişte forme rigide, 
convenţionale şi stereotipe centrate pe „reproducerea corectă” a obiectelor. De 
asemeni ne putem gândi la efectele pozitive ale experienţelor centrate pe expresivitate 
şi pe explorarea şi exploatarea operațiilor plastice aplicate punctelor, liniilor, 


formelor, culorilor. 

Pentru a sublinia importanța cunoaşterii dezvoltării exprimării plastice la copil de 
către educator şi învăţător, în perspectiva conceperii creative a educaţiei plastice, vom 
analiza câteva desene realizate la vârste diferite şi apoi vom formula câteva concluzii, 
spunem noi, edificatoare. 

Pornim de la constatarea (Anne C., 2008) că în exprimarea plastică (deci în 
realizarea unor desene, picturi, etc.) se întretaie, colaborează spaţiul motor, spaţiul 
perceptiv şi spaţiul intelectual în proporții şi accente diferite în funcție de vârstă, 
informaţii, experiență perceptivă şi caracteristici personale ale desenatorului. 

Fig. 1 Vedem urmele (mâzgăleala) mişcărilor unui pix negru care este prelungirea 
mâinii copilului (un an şi trei luni). Liniile au o traiectorie circulară şi sunt destul de 
apăsate. 

Fig. 2 Dacă primesc materiale pentru pictat, copiii vor face pete. Copiii care 
„pătează”, care mâzgălesc „ghemuri” de linii resimt o plăcere asemănătoare celei de a 
murdări, de a produce un efect exterior sieşi şi de a-şi afirma în acest fel existenţa. În 
ambele mâzgăleli, dar cu deosebire în prima, se observă că factorul determinant este 
mişcarea braţului care ţine instrumentul. Liniile sunt în relaţie directă cu eul copilului 
şi în forţa sau încetineala, în amplitudinea lor sunt transferate stările copilului. 
Aspectul gestic, expresiv este evident, lipsind intenţia de reprezentare a obiectelor 
reale. 

Fig. 3 Din magma de linii sau pete (depinde de instrumente şi materiale) la un 
moment dat, copilul desprinde nişte cocoloaşe, bucle închise. Unii autori consideră că 
ei imită scrisul adulților; alţii consideră că aceste rotocoale sunt la început doar urmele 
unor mişcări corespunzătoare ale brațului şi că foarte curând în experienţa copilului 
linia curbă trasă cu creionul sau penelul se transformă într-un obiect vizual 
bidimensional - un disc perceput ca o figură aşezată pe un fond. În jurul vârstei de doi 
ani se situează ceea ce specialiştii numesc „controlul punctului de plecare”, permiţând 
copilului legarea liniilor de liniile deja existente şi închiderea unei linii, rezultând 
figuri închise. Aceste figuri închise (bucle, cocoloaşe) sunt decisive în apariția funcţiei 
simbolice. La copil se instalează foarte precoce o plăcere de a se juca cu „obiectul 
urmă”, de a-l identifica, plăcere asemănătoare celei a jocului simbolic. Se ştie că un 
copil este încântat să elaboreze obiectul jocului în funcție de dorința sa momentană, 
cutia de carton devine „casa camionului” sau „cada pentru baia păpuşii”, cocoloşul de 
linii desenat devine „elicopterul” sau „raţa”, în funcție de fantezia de moment sau de 


nevoile acțiunii jucate şi trăite în prezent. 

Fig. 4 Copilul descoperă că aceste forme rotunde pot reprezenta (seamănă cu) 
obiecte din mediul său (funcţia semiotică). În desen, ca şi în joc, apariţia reprezentării 
(a funcției semiotice) va fi confirmată de discursul copilului, care îşi explicitează 
verbal acțiunea. Imaginile reprezintă oameni (figura centrală a stadiului „omului 
mormoloc” sau structură cap-trunchi, braţe şi picioare; figura din dreapta este o 
depăşire a figurii mormoloc căci apare cap-gât-trunchi-braţe, picioare). 

Fig. 5 Copilul desenează obiecte, ființe, plante, etc., adică ceea ce întâlneşte în 
jurul său; aici copilul reprezintă nişte copaci unde reţine rectiliniaritatea şi ramificaţia. 

Fig. 6 Maşinile fac parte din ambianța contemporană; copilul reține (componenta 
vizuală, perceptivă) şi redă în acest desen masa ovală, uşor prelungă şi roțile. 
Percepția vizuală a profilului maşinii s-a impus şi a fost reținută. Gestul, mişcarea sunt 
încă bine prezente în desenul urmă şi reprezentare în acelaşi timp. 

Fig. 7 Aici copilul a reprezentat tot o maşină, dar gestul, mişcarea sunt mult mai 
prezente decât în desenul precedent, aspectul expresiv copleşind/opturând oarecum 
componenta vizuală, reprezentarea formei percepute. 

Această alternare, combinare, obturare între componenta gestică şi cea vizuală 
sunt extrem de importante în adecvarea unor exerciţii, exerciții-joc, jocuri vizual- 
plastice de către educator şi învăţător în stimularea şi dezvoltarea creativităţii plastice 
la nivel de expresivitate şi combinatorică (Vasile C., 2007). 

Fig. 8 Cercul, ovalul este utilizat de copil în reprezentarea omului în sens aditiv 
(aici oarecum fărâmiţat), de asemeni chiar şi în redarea dinţilor unui fierăstrău. Între 3 
şi 4 ani se remarcă prezenţa formelor circulare de mărimi diferite, dovadă a unui 
excelent control perceptiv-motor; adăugarea la formele existente a unor linii rectilinii 
a căror orientare, direcție şi dimensiuni sunt controlate. 

Fig. 9 Între 4 şi 5 ani progresele sunt considerabile. Apar tot mai multe detalii: 
buzele, nările, genele, pupilele şi globul ocular, de asemeni se simte tendința de 
unificare a formelor (braţul cu palma şi degetele) şi o anumită coordonare a 
elementelor desenate (doi oameni ridică un copil şi-l trec peste o baltă care este jos, 
pasărea este sus). 

Fig. 10 Desenul redă o imagine mai complexă, componenta vizual-perceptivă 
fiind dominantă: la sanie pe nişte dealuri, la marginea unui cartier de blocuri; este 
prezentă rabaterea (tălpile săniilor) iar în cazul blocurilor linia pământului; interesant 
cum sunt reprezentate dealurile iar omul cu schiurile oferă o rezolvare plastică inedită 


pentru vârsta de 4-5 ani, în schimb săniile alunecă singure la vale. 

Desenul în jurul vârstei de 4-5 ani este alcătuit din ideograme sau din scheme, 
plasate unele alături de altele, cel mai adesea plutind în mod aparent independent într- 
un spaţiu sumar organizat, într-o perspectivă larg egocentrică. Copilul îşi 
perfecționează modul de operare, îşi transformă şi îşi acomodează schemele (pentru 
casă, maşină, om, copac, etc.), încearcă să le facă mai obiective, mai conforme cu 
realitatea culturală. Desenul se individualizează, fiecare copil are modalitatea sa, 
deopotrivă asemănătoare şi diferită de a altuia. Este vârsta transparențelor, a rabaterii, 
a disproporțiilor şi a altor particularităţi grafice, descrise în mod curent ca tot atâtea 
imperfecțiuni şi erori, numitor comun al unei producții luxuriante, dovadă a 
creativităţii infantile (în figura 10 e vizibilă ingeniozitatea copiilor în reprezentarea 
omulețului între 2-5 ani). 

Şase-şapte ani constituie din multe puncte de vedere o vârstă a schimbărilor. 
Şcolarizarea are, desigur, o influență asupra evoluţiei modului de a fi şi de a acționa al 
copilului. Familiarizarea cu materialul plastic (hârtie, carton, vopsele, creioane, tuşuri, 
etc.) are, în general, un efect benefic asupra interesului pe care îl acordă copilul 
exprimării plastice; apoi numeroase exerciții motorii şi perceptive, precum decupajele, 
colajele, clasarea formelor, jocurile de observaţie, etc. sunt tot atâtea situaţii care 
colaborează la îmbogățirea potențialului copilului şi la elaborarea unor scheme, soluții 
plastice foarte diversificate. Prin transmiterea cunoştinţelor, şcoala contribuie la 
construirea referinţelor/modelelor/paradigmelor şi modifică deseori într-un mod de 
neşters proiectul desenatorului. Într-o mult mai mare măsură decât în primii ani, 
contextul sociocultural va fi atât de determinat, încât va fi riscant să judeci valoarea 
unui desen fără a te referi la condiţiile şi la momentul realizării lui. 

Între şase şi nouă ani se remarcă dispariţia progresivă a aditivităţii (forme/scheme 
aşezate unele lângă altele, fără să se țină cont de raporturile şi relațiile dintre ele, altfel 
spus viziunea topologică) şi trecerea la integrarea formelor (coordonarea lor spaţială şi 
realizarea unei imagini închegate). Se observă o atenţie crescândă față de datele 
vizuale. Indiferent că este vorba de un omuleţ, de o casă sau de altă temă, detaliile se 
vor multiplica şi vor fi combinate unele cu celelalte, dispuse într-un mod coerent. În 
reprezentarea scenelor, personajele stabilesc raporturi unele cu altele, îşi dau mâna sau 
desfăşoară activităţi precise: se joacă, lucrează, culeg flori, dansează, etc. Alegerea 
culorilor este dictată de o grijă convențională pentru obiectivitate şi dovedeşte un 
interes crescând pentru o reprezentare de tip naturalist. Creşte interesul pentru peisaj, 


amestecând, într-o aceeaşi alcătuire diferite modalităţi reprezentative. 

Vârsta de şapte-opt ani va fi în multe cazuri apogeul, dar va înregistra deja 
declinul unei activităţi plastice dominate de o tendinţă de schematizare şi de o nevoie 
de reprezentare convenţională. Primatului contribuţiei motrice care domina fabricarea 
primelor desene îi ia locul acum preponderența unei contribuţii perceptive şi ideatice, 
acordându-se în general o prioritate şi un accent datelor vizuale. Desenul redă obiectul 
în absenţa sa, el evocă o realitate potențială şi se înscrie într-un câmp semiotic. Mai 
mult decât o oglindă sau o reflectare, desenul este o reconstrucție reprezentativă, 
centrată, în funcție de cerințele momentului, pe anumite detalii sau anumite relații. 
Procedeele de configurare plastică vor ţine când de marcarea prin indicaţii schematice 
şi geometrice, când de un sistem de reprezentări înrudite, de exemplu, cu naturalismul 
vizual sau cu un cu totul alt sistem de semne, aici având o mare influență mediul 
sociocultural, massmedia şi şcoala. 

Zece ani înseamnă deja sfârşitul copilăriei. Desenele vor fi un amestec de 
imaginaţie şi de reprezentare a obiectului; ele sunt mai puțin schematice, mai puţin 
stereotipe, mai elaborate şi se vor, de regulă, figurative. Modurile de reprezentare se 
apropie tot mai mult de modurile familiare adultului; ele dovedesc un efort de 
observaţie si de reflecţie, o grijă pentru conformitate, fenomen care, din păcate, în 


multe cazuri va diminua activitatea creativă a copilului. 

8.3. Spontaneitate si antrenament in cadrul educatiei 
plastice 


Metodele, strategiile de activare, stimulare a potenţialului creativ în domeniul vizual- 
plastic, prin intermediul activităților artistice-plastice, indiferent de vârsta subiecților, 
se înscriu, după părerea noastră într-un spațiu triunghiular delimitat de trei teritorii 


denumite sensibilitate, spontaneitate şi antrenament. 


108 


SPONTANEITATE ANTRENAMENT 


SENSIBILITATE 


sea aia 


informaţia din mediu (natural, social, cultural, artistic) şi se dezvoltă capacitatea de 
reprezentare a acestor informaţii (imagistic, lingvistic, sonor, vizual-plastic, gestic) 
scăldate afectiv şi colorate expresiv. 

Prin activităţi tip antrenament (exercițiu, exersare) se învață, se exersează, se 
generează diverse tehnici, operaţii, proceduri, strategii de transpunere a potenţelor în 
acte, produse. Prin cultivarea şi încurajarea spontaneității se creează condiţii pentru 
cunoaşterea (de fapt autocunoaşterea), simțirea şi promovarea fiinţei proprii (elevului, 
studentului). La noi s-a lucrat, în domeniul vizual-plastic mai mult în zona de 
antrenament şi sensibilitate şi prea puţin în zona de spontaneitate (libertate interioară). 
În zona de antrenament s-a pus accentul pe informaţii despre limbajul plastic, pe 
exersarea diferitelor tehnici plastice şi mai puţin pe operaţii, proceduri, strategii, 
perceperea şi reprezentarea informațiilor din mediul natural, material, social (mai 
puţin) şi prea puţin pe perceperea şi reprezentarea vizual-plastică a informaţiilor din 
mediul cultural, spiritual (imaginarul simbolic, artistic, religios). Putem vorbi astfel de 
metode, procedee, situații plastice, procedee combinatorice etc. care se înscriu cu 
precădere în zona de cultivare a spontaneităţii, în zona de antrenament sau în zona de 
sau stimulează / activează zone de interferență între spontaneitate — sensibilitate — 


antrenament. 

Zona de cultivare a spontaneitatii 
Cum provocam, cum stimulam spontaneitatea? Comportamentul spontan este holistic, 
este adanc inradacinat in afectiv, este direct, transant, sincer. Ceea ce ne place ne 
atrage, ne cufundam in el; ce nu ne place respingem. 
- în primul rând prin crearea unui climat de libertatew, de exprimare liberă şi de 
securitate personală; 
- prin intensificarea aspectului ludic al activităților plastice şi cultivarea 
sentimentului de muncă-joacă; 
- prin somare afectivă, cognitivă, imaginativă, experenţială (prin simularea unor 
situații limită); 
- prin jocul situaţiilor plastice (jocuri de spontaneitate); 
- prin persuasiune (fii tu însuţi, real, aşa cumeşti, asumă-ţi personalitatea reală, intră 
empatic în tine însuţi şi fii ceea ce eşti acum şi aici - spune, exprimă, vizualizează 
ceea ce simţi, gândeşti, imaginezi chiar acum şi aici etc.) 

Zona de antrenament 
Sfîntul Augustin vorbea deja de exercitatio animi - antrenamentul sufletului, de 
exerciții de gimnastică intelectuală. 
- antrenamente prin care se exersează diferite tehnici, procedee, operaţii, strategii 
operaţionale, procedee combinatorice (procedee generative); 
- cunoaşterea, exersarea, stăpînirea diferitelor tehnici, tehnologii vizual-plastice 
(inclusiv procesarea imaginii pe calculator); 
-  eXersarea unor mecanisme, gramatici vizuale generative (trecerea de la aspectul 
combinator la cel generativ); 
- sẹ exersează, formează diverse3 deprinderi, priceperi specifice de prelucrare, 
transformare, transcodare a informaţiilor prin intermediul limbajului plastic; 
- exersarea unor trucuri (familiarul ca nou, noul ca familiar etc.). 

Zona de interferenţă antrenament - spontaneitate 

- antrenamente, jocuri de tip brainstorming pentru reducerea provizorie a spiritului 
critic, a restricțiilor raționale de orice fel în vederea emiterii spontane a cât mai multe 
soluţii, idei; 
- acţiuni, pregătire în vederea în vederea situațiilor de hazard fericit (serendipitate); 
- provocarea, autoprovocarea reveriilor şi exploatarea lor plastică; 
- sondarea şi exploatarea viselor inclusiv a celor nocturne. 

8.4. INTELIGENȚA EMOȚIONALĂ ȘI ACTIVITĂȚILE 
VIZUAL — PLASTICE 


Teoria neurobiopsihologică a creativităţii reuneşte într-un model unitar şi mai 
integrativ cât mai multe dintre componentele creativității care sunt plasate (localizate) 
în diferite zone de funcționare ale creierului pe orizontală (emisfera dreaptă, stângă) 
sau pe verticală (cortex, subcortex), (Rocco M. 2001). Rezultă din aceste teorii 
aparținând neuroştiinţelor din aceste cercetări ale creierului şi a minţii, că în procesul 
de creaţie sunt implicate analiza şi sinteza, imaginea şi cuvântul, conştientul şi 
subconştientul, cogniția dar şi afectivitatea etc. 

Creierul uman, afirmă McLean (apud. Sgan C. 1977) „constă din trei 
calculatoare biologice interconectate”, fiecare având „propria sa inteligență şi 
subiectivitate, propriul său simţ al spaţiului şi a timpului, propria sa memorie, 
dinamică şi alte funcții”: complexul reptilian (creierul reptilian), creierul limbic şi 
cortexul. 

Creierul reptilian, primitiv sau primar este dezvoltat în totalitatea lui la reptile; 
la om el corespunde sistemelor nervoase ale trunchiului cerebral. Acesta (creierul 
reptilian) asigură supraviețuirea animalelor, răspunde de comportamentele care 
satisfac nevoile fundamentale (reproducere şi autoconservare, reglarea bătăilor inimii, 
a circulaţiei sangvine şi a respirației). Creierul reptilian are un rol important în 
comportamentul agresiv, cel de apărare a teritoriului, în manifestările rituale, precum 
şi în stabilirea ierarhiei sociale. Este locul rutinei al itinerarelor fixate dinainte, al 
gesturilor automatizate. În acest creier arhaic se află un univers nonverbal de gesturi 
şi comportamente automatizate, pe care este bine să le cunoaştem, să le detectăm, să 
le înțelegem (Rocco M. 2001). 

Creierul limbic, creierul anterior sau visceral este unul din sectoarele esenţiale 
ale encefalului de punere în raport a cortexului cu formațiunile cerebrale mai vechi. 
Funcționarea lui domină afectivitatea şi memoria. Sistemul limbic s-a dezvoltat 
pornind de la simţul olfactiv, de la lobul olfactiv de la celulele care preiau şi 
analizează mirosurile. „Orice entitate vie, indiferent că este ceva nutritiv, otrăvitor, de 
un partener sexual, de un animal de pradă sau de o victimă, totul are o anumită 
semnătură moleculară distinctă ce poate fi purtată de vânt”; în vremurile ancestrale 


mirosul era un simţ de o importanță capitală pentru supraviețuire (Goleman D. 2001). 

De la lobul olfactiv au început să evolueze centri străvechi ai emoției. În fazele sale 
rudimentare, centrul olfactiv era format din straturi foarte subțiri de neuroni care 
împreună analizau mirosul. Fiecare strat de celule absorbea mirosul, îl analiza, 
împărțindu-l pe diverse categorii: comestibil sau otrăvitor, disponibil din punct de 
vedere sexual, duşman sau hrană. Un al doilea strat de celule trimitea mesaje prin 
sistemul nervos, informând trupul ce are de făcut ca relaţie: să muşte, să scuipe, să se 
apropie, să fugă sau să urmărească. (Paul D. MacLean 1990). 

Pe măsură ce a evoluat sistemul limbic a lărgit repertoriul creierului rafinându- 
şi două instrumente extrem de eficiente: învățatul şi memoria. Decizii cum ar fi ce 
anume trebuie mâncat şi ce nu continuă să depindă în mare măsură de miros; 
conexiunile dintre bulbul olfactiv şi sistemul limbic au preluat sarcina de a face 
distincţie între mirosuri şi de a recunoaşte, comparând un miros actual cu unul din 
trecut , distingând astfel între bine şi rău. Acest lucru s-a făcut prin „rinocefalon” 
(creierul nasului) parte din circumvoluțiunile  limbice pe bază rudimentară pentru 
neocortex (sistemul limbic este denumit şi rinocefal adică creierul olfactiv). Creierul 
limbic nu se exprimă verbal iar funcţia sa esenţială este să asigure supraviețuirea 
printr-o bună adaptare la mediul social. Empatia, statutul social, integrarea în grup, 
convingerile şi credințele, impulsul de atac sau de apărare, sentimentul de securitate 
sau de insecuritate sunt principalele aspecte ale unei adaptări eficiente. Acest sistem 
nervos răspunde deci de afectivitate, el fiind considerat centrul fiziologic al emoțiilor. 
Emoțiile declanşate prin stimuli, care acționează asupra sistemului limbic, nu se află 
total sub controlul cortexului sau, cu alte cuvinte, creierul limbic are o anumită 
autonomie în raport cu cortexul. Din punct de vedere anatomic, sistemul emoțional 
poate acţiona independent de neocortex; „unele reacţii emoţionale şi memoria 
emoțională pot fi fără nici o participare conştientă cognitivă” (Goleman D. 1995, 
2001). Cum este posibil acest lucru ştiind rolul esențial al neocortexului în economia 
ființei umane, şi care sunt consecințele posibile în învăţare, în situaţiile limită, în 
creativitate? Conform teoriei convenţionale, în neuroştiință, ochiul, urechea şi alte 
organe senzitive transmit semnalele la talamus şi de acolo la zonele de prelucrare 
senzorială din neocortex, unde semnalele sunt reunite în obiectele aşa cum le 
percepem noi; semnalele sunt triate după semnificaţie, astfel încât creierul recunoaşte 
ce este fiecare obiect în parte şi ce înseamnă prezența sa. Din neocortex (după vechea 
teorie) semnalele sunt trimise către creierul limbic şi de acolo este radiată (expediată) 


reacția potrivită către creier şi restul trupului. Probabil că aşa funcționează de cele mai 

multe ori dar sunt situaţii (extreme, speciale etc.) când semnalele de la talamus merg 
direct printr-un grup de neuroni la nucleul amigdalian (un fel de serviciu de urgenţă al 
sistemului limbic şi al întregului psihic) permiţând acestuia să aibă o reacţie înainte ca 
acestea să fie înregistrate complet de neocortex. Descoperirea acestei poteci mai 
înguste şi mai scurte (de la talamus direct la nucleul amigdalian fără via neocortex) îi 
detronează ideea că nucleul amigdalian depinde integral de semnalele de la neocortex 
pentru formularea reacțiilor emoționale. Cu alte cuvinte nucleul amigdalian poate 
declanşa o reacție emoţională prin intermediul acestei căi de urgență chiar dacă este 
înregistrat şi un circuit reverberativ paralel între nucleul amigdalian şi neocortex. 
Această ocolire a neocortexului pare să-i permită nucleului amigdalian să devină 
depozitul unor impresii emoționale şi amintiri despre care n-am ştiut niciodată total 
sau în mod conştient. În vreme ce hipocampul (care a fost considerat multă vreme 
structura cheie a sistemului limbic) are rolul de a asigura o memorie cât mai ascuțită 
a contextului , nucleul amigdalian reține partea emoţională care însoţeşte obiectele din 
contextul respectiv. Creierul limbic are rol selectiv, detectiv, el fiind un filtru care 
asigură o selecție a stimulilor după plăcere, frică, interes, motivație, reuşită etc. 
Informaţiile apreciate ca interesante, noi, neobişnuite ajung mai repede la creier — 
limbicul stimulează zonele cortexului la care se referă informația pozitivă (Zonele 
emoţionale sunt întrepătrunse de miriade de circuite legate între ele şi care străbat 
neocortexul) fiind rădăcina la care s-a dezvoltat noul creier; acest lucru dă o enormă 
putere centrilor  emoționali, putând astfel să influențeze funcționarea restului 
creierului — inclusiv a centrilor gândirii. Această influență poate fi în unele cazuri 
benefică (în pasiune, perseverenţă, extaz, gândire analogică, imaginaţie) iar în altele 
mai puţin benefică (mânie, furie oarbă, frică). Creierul emoțional este rapid, dar el 
poate fi imprecis şi confuz, şi în cazul vieții emoționale a oamenilor poate duce la 
consecințe dezastruoase. Nucleul amigdalian poate reacționa într-o criză de furie sau 
de frică înainte ca însăţi cortexul să-şi dea seama ce se întâmplă şi de ce o asemenea 
emoție este declanșată independent sau anterior gândirii. În realitate, de obicei, zonele 
prefrontale din neocortex generează reacţiile noastre emoţionale încă de la început. 
Nu trebuie să uităm că cea mai mare proiecţie a informaţiei senzoriale ce provine de la 
talamus nu merge la nucleul amigdalian, ci la neocortex şi la numeroşi centri de 
prelucrare şi de analizare a ceea ce a fost perceput; aceste informaţii şi reacția noastră 
în raport cu ele sunt coordonate de lobii prefrontali, care sunt locul în care se planifică 


acțiunile în raport cu un scop, inclusiv cele emoţionale. Am putea spune oarecum 

metaforic că legăturile dintre nucleul amigdalian (şi structurile limbice aferente) şi 
neocortex sunt centrul luptelor sau al tratatelor de cooperare dintre minte şi suflet, 
dintre gând şi sentiment. Sunt momente când mintea rațională este copleşită de cea 
emoțională dar şi momente şi situații când lobii prefrontali (lobul prefrontal stâng) 
potolesc sau chiar închid emoţiile tulburătoare. Emoţiile pot întrerupe gândirea („nu 
mai pot gândi limpede”) dar pe de altă parte pot potenţa imaginația, intuiţia, empatia 
şi pot avea un anumit rol în cazul luării unor hotărâri. Subscriem ideilor lui Damasio 
(Damasio A. 1994) care susține că aceste creier emoţional este implicat în 
raționamente în aceeaşi măsură ca şi creierul gândirii; în acest balet al sentimentelor şi 
al gândurilor, capacitatea emoțională ne călăuzeşte hotărârile de moment, lucrând în 
colaborare cu mintea raţională, ajutând — sau dimpotrivă — gândirea; tot aşa, creierul 
gândirii joacă un rol conducător la nivelul emoţiilor în afară de momentele în care 
emoțiile scapă de sub control şi creierul emoțional o ia razna. Putem spune că într-un 
fel avem două computere, două creiere, două minţi, şi de ce nu, două feluri diferite de 
inteligență — cea relațională şi cea emoţională. Reuşita în viață şi în diferite tipuri de 
activități şi mai ales în activităţile creatoare este determinată de ambele inteligente. 
Intelectul nu poate funcţiona la capacitatea maximă fără inteligenţa emoţională. De 
obicei complementaritatea dintre sistemul limbic şi neocortex, dintre nucleul 
amigdalian şi lobii prefrontali este esenţială: atunci când aceşti parteneri 
interacționează bine, inteligenţa emoțională iese la suprafață împreună cu capacitatea 
intelectuală. Între rațiune şi simţire pot exista tensiuni dar şi stări de armonie. Pentru 
creativitate ce este mai benefic? Ce relevanță au pentru creativitatea vizual — plastică 
inteligența emoțională şi relaţiile ei cu inteligenţa rațională? 

Putem vorbi despre structurile vizual — plastice şi aspectele lor raționale? Dar 
despre structurile vizual — plastice ca stări expresive sau aspectele lor emoționale? Dar 
despre implicarea empatică a subiectului în percepția şi comunicarea expresivă vizual 
— plastică? 

Nu numai separarea dintre minte şi creier e falsă: probabil că separarea dintre 
minte şi trup e şa fel de fictivă. Ba mai mult, parteneriatul creier corp care constituie 
organismul, interacționează cu mediul ca un întreg , iar această interacţiune nu e 
numai a creierului, nici numai a corpului (Damasio A. 2005). Emoţiile şi sentimentele 
— aspecte centrale ale reglării biologice — creează o punte între procesele raţionale şi 
cele neraționale, între structurile cortexului şi cele subcorticale. Hipotalamusul, 


trunchiul cerebral şi sistemul limbic intervin în reglarea corpului şi în toate procesele 

neurale pe care se bazează fenomenul minții, de exemplu percepția, învăţarea, 
amintirile, emoţiile, sentimentele, ba chiar şi raţionamentul şi creativitatea (Damasio 
A. 2005). Din păcate cele mai multe cercetări ştiinţifice asupra cogniţiei nu includ 
emoțiile şi sentimentele în studiul sistemelor cognitive. Emoţiile şi sentimentele sunt 
considerate entități vagi, nedemne de a împărți scena cu conținuturile tangibile ale 
gândurilor, pe care totuşi emoţiile şi sentimentele le modelează. Apoi emoția e trăită 
deopotrivă sub controlul structurilor subcorticale şi neocorticale. Şi un lucru mai 


important, sentimentele sunt la fel de cognitive ca oricare altă imagine perceptivă, şi 


la fel de dependente de procesele din cortex ca oricare altă imagine. Dar ele au ceva 
aparte — ele se referă înainte de toate la corp, ne oferă cunoaşterea stării noastre 
viscerale şi musculo — scheletale. Sentimentele ne dau o imagine a ceea ce se petrece 
în corp, o străfulgerare de moment a acestui corp, suprapusă pe imaginile altor obiecte 
şi situaţii; astfel sentimentele ne modifică înțelegerea acestor obiecte şi situaţii. Cu 
ajutorul suprapunerii, imaginile corporale dau altor imagini calitatea de a fi bune sau 
rele, plăcute sau dureroase. (Damasio A. 2005). 

Inteligența emoțională este o condiţie principală a creativității iar în domeniul 
creaţiei artistice probabil fundamentală. De ce? În primul rând creierul limbic are un 
rol cognitiv care constă în producerea de imagini (J. Brown 1977). Rolul imaginii în 
creație — faptul că în momentele de maximă creativitate creierul operează cu 
precădere la imagini şi nu la idei — este bine cunoscut; de asemeni faptul că imaginea 
este iradiată afectiv din plin; sistemul limbic fiind sediul emoțiilor, impulsurilor, al 
memoriei de lungă durată, al acţiunilor imediate, spontane. 

Sănătatea emoţională este vitală pentru o minte creativă. Emoţiile şi 
sentimentele — aspectele centrale ale reglării biologice — creează o punte între 
procesele raţionale şi cele nonraționale, între structurile corticale şi cele subcorticale. 
În general, deoarece atât semnalele provenite de la starea corporală (pozitivă sau 
negativă), cât şi stilul şi eficiența cunoaşterii sunt controlate de acelaşi sistem, ele tind 
să concorde. Există însă posibilitatea distrugerii concordanței dintre semnalul stării 
corporale şi stilul cognitiv în stări patologice dar şi în stări normale. În cazul stărilor 
corporale negative, generarea imaginilor este lentă, diversitatea redusă şi motivarea 
insuficientă; în cazul stărilor corporale pozitive, generarea imaginilor este rapidă, 
diversitatea amplă şi motivarea suficient de puternică (Damasio A. 2005). 

O persoană care prezintă un sistem limbic foarte dezvoltat are mai multă 


uşurinţă decât alta în a elabora imagini. Creierul limbic are rol selectiv şi detectiv. El 

este un fel de filtru care asigură o selecţie a stimulilor după plăcere, interes, motivaţie, 
reuşită etc. Soţia pictorului şi microbiologului Ion Țuculescu, ne mărturisea că de 
multe ori când picta artistul trăia o plăcere intensă, stimulativă dacă îşi picta mai întâi 
palmele cu anumite culori (avea o relaţie aparte cu culoarea pe care o simţea şi o trăia 
şi prin proximitatea fizică (tactilă, olfactivă, nu numai vizuală). Un student de la 
sculptură mărturisea în cadrul unui seminar, cum într-o vacanță când era fără chef de 
creaţie, coborând în beci după varză pentru sarmale a simțit mirosul de ipsos care i-a 
redeschis pofta de lucru. 

Probabil în aceste două cazuri proximitatea tactilă a culorii şi mirosul de ipsos 
au devenit (prin exercițiu / învăţare) markerii somatici, sentimente generate de emoții 
secundare care au fost legate, prin exerciţiu / învăţare, de rezultatele viitoare 
previzibile ale anumitor scenarii (în cazul acesta de elaborare a unor imagini / opere 
de artă). 

Inteligența emoțională include autocontrolul, zelul, perseverenţa şi capacitatea 
de automotivare. Perseverenţa, motivaţia acțiunii (mai ales a acțiunii creatoare) rezidă 
în plăcerea intrinsecă, aspect cu precădere emoţional. 

Extazul sau tranşa creatoare sunt stări emoţionale, momente de inteligență 
emoțională maximă. Psihologul Mihaly Csikszentmihaly a adunat o serie de relatări 
ale momentelor de vârf din punct de vedere profesional, momente pe care le-a numit 
tranşă şi care se regăsesc în relatările artiştilor, alpiniştilor, chirurgilor etc. Dăm mai 
Jos o astfel de descriere a unui compozitor (după Mihaly Csikszentmihaly 1975): „Te 
afli într-o stare de extaz într-o asemenea măsură încât simţi că aproape nu exişti. Am 
trăit asemenea momente de multe ori. Parcă mâna este desprinsă de trupul meu şi nu 
am nimic de-a face cu ceea ce se întâmplă. Stau doar şi mă uit şi mă minunez. Totul 
curge de la sine”. Capacitatea de a intra într-o asemenea tranşă indiferent dacă e vorba 
de un artist, savant, sportiv, mistic, chirurg etc., este de fapt un moment de inteligență 
emoțională maximă. Este o stare în care oamenii sunt complet absorbiți de ceea ce 
fac, se simt bine, emoțiile sunt stăpânite şi canalizate fiind pozitive şi pline de energie 
şi concentrate pe direcţia respectivă. Concentrarea atenţiei este atât de mare încât 
oamenii nu mai percep decât ceea ce este strâns legat de acțiunea imediată, pierzând 
noțiunea timpului şi a spațiului. Mihaela Rocco (2001) preferă termenul de 
„revărsare” în locul celui de tranşă, considerând că aceasta constituie o formă sui — 
generis de pasiune (poate şi pentru faptul că, Goleman asociază tranşa creativă cu 


momentele de extaz în care cei doi parteneri fac dragoste şi ajung la o stare de 

armonie totală). În această stare — tranșă, revărsare, extaz — plăcerea pură a actului în 
sine (pictarea, compunerea, ascensiunea, rezolvarea problemei etc.) îi motivează pe 
oameni. Într-un studiu făcut asupra a 200 de artişti plastici la 18 ani, după ce au 
terminat artele plastice, Csikszentmihaly a constatat că aceia care în studenţie au 
savurat din plin bucuria de a picta au devenit pictori importanți; de unde trage 
concluzia că : „Pictorii, mai presus de toate trebuie să picteze. Dacă artistul aflat în 
faţa pânzei începe să se întrebe cu cât o va vinde sau ce vor spune criticii, nu va mai fi 
în stare să meargă pe calea originală pe care a pornit. Reuşitele în domeniul creației 
depind de o implicare totală, care presupune un singur obiectiv” (Csikszentmihaly 
1992, interviu în The New York Times). Ne putem întreba cum se naşte, cum se 
formează, cum se constituie această plăcere intrinsecă actului respectiv, ce 
componente biologice, fiziologice, emoţionale, cognitive, sociale etc. participă ca 
ingrediente? Probabil plăcerea se naşte din conjugarea unor talente, aptitudini, 
deprinderi, descoperite / simțite spontan prin uşurinţa / spontaneitatea cu care intrăm 
în activitate şi obținând rezultate. Howard Gardner (1993) cel care a dezvoltat teoria 
inteligenţelor multiple, consideră tranşa şi stările pozitive care o însoțesc, drept cea 
mai sănătoasă cale de a-i învăţa pe copii, motivându-i din interior. Ar trebui să 
folosim starea pozitivă a copiilor, susține el, pentru a-i determina să înveţe la materiile 
la care şi-ar putea dezvolta anumite competențe. Tranşa este o stare interioară care 
denotă că acel copil este antrenat într-o misiune corectă, în care există un acord, o 
armonie între structurile cognitive şi cele emoţionale pe de o parte şi între acesta şi 
activitatea respectivă. În general, susține Gardner, trebuie să găseşti ceva de care să te 
tii. Pornind de la modelul inteligențelor multiple descoperit de Gardner, rezultă că 
şcoala, procesul didactic ar trebui să se axeze pe identificarea profilului competenţelor 
fireşti ale copilului, punând accent pe punctele tari şi încercând un ajutor pe punctele 
lui slabe. Un copil cu talent înnăscut la sport sau la desen, va intra mai uşor în tranşă 
în doemniul respectiv decât un altul care are o înclinație mai mică. Cunoscând profilul 
copilului, profesorul poate să adapteze modul în care e prezentată o anumită materie, 
începând cu faza de iniţiere şi până la cele mai avansate, oferindu-i astfel un stimulent 
optim. Aşa se învaţă mai cu plăcere şi nu mai apar nici frica şi plictiseala, mari 
duşmani ai creativităţii. Speranța, mai spune acelaşi Gardner, este ca atunci când 
copiii întră în tranga învățatului aceasta să-i îndemne să mai încerce şi în alte domenii. 
În principiu, acest model al tranşei sugerează faptul că stăpânirea unui talent sau a 


unui set de cunoştinţe ar putea să aibă loc de la sine, pe măsură ce copilul este atras în 

zonele în care se angajează în mod spontan — adică, în esență care îi plac. Această 
mică pasiune inițială poate fi sămânţa ce va determina reuşita de cel mai înalt nivel, 
pe măsură ce copilul va înţelege şi va simți că urmând un anumit domeniu — indiferent 
că este vorba de pictură, matematică, dans sau informatică — acesta devine o sursă de 
bucurie pe care nu o poţi avea decât în starea de tranşă. Şi cum, desigur pentru a 
ajunge în această stare de tranşă este nevoie de a trece dincolo de anumite limite ale 
capacității fiecăruia, ea devine o motivaţie primordială de progres iar copilul va fi mai 
fericit. 

Această viziune bazată pe modelul inteligenţelor multiple şi pe fenomenul 
numit tranşă, este o viziune pozitivă privind învăţarea şi educaţia în sens creativ dar, 
din păcate, prea rar întâlnită în practica şcolară. Tranşa se bazează în cea mai mare 
parte pe implicarea inteligenței emoţionale împreună cu inteligența personală 
specifică subiectului. Urmărirea obținerii unei stări de tranşă prin intermediul 
învățăturii este mai uman, mai firesc şi desigur mai eficient pentru canalizarea 
emoţiilor în serviciul educaţiei şi al creativităţii. Rezultă că dobândirea măiestriei în 
orice calificare sau orice sistem de cunoştinţe ar trebui în mod ideal să se întâmple în 
mod firesc, atunci când copilul este condus către zone care îl absorb spontan , tranga 
devenind o primă şi intrinsecă motivaţie de a face totul mai bine. Acest model de 
instruire şi educare ar fi cel mai recomandabil în şcoli, deoarece el va duce cu 
siguranţă la educarea şi stimulare creativităţii (Mihaela Rocco 2001). 

Prin prisma ideilor invocate mai sus, afirmăm că activitățile vizual — plastice 
dispun de mari resurse emoţional seductive care pot fi utilizate cu măiestrie în 
învăţământ în inducerea / crearea stării de tranşă la elevi în cadrul educației plastice. 

Amintim aici puterea de fascinație şi seducţie a culorii, a experiențelor tactil / 
chinestezice şi vizual în explorarea texturilor, experiențelor de tip sinetezic (vezi şi 


paragraful despre situațiile plastice). 

9. OBIECTIVELE EDUCATIEI VIZUALE 


9.1 Dimensiunea teleologică a educaţiei. 

9.2 Idealul educativ ca personalitate dezirabilă. 

9.3 Noul Curriculum Naţional 

9.4 Competenţele cheie în Uniunea Europeană. 

9.5 Educaţia estetică, ed. artistică, ed. vizuală. Învăţarea exploratorie. 
9.6 Programele şcolare de educaţie plastică (clasele V - VIII). 

9.7 Analiza obiectivelor cadru. 

9.8 Analiza programelor şcolare pt. clasele a IX-a şi a X-a. 


9.1 Dimensiunea teleologică a educatiei. Ca orice actiune umană, educatia 
vizează formularea si implinirea unui scop, a unui proiect de devenire umană. Nu 
se poate face educaţie vizuală eficientă fără a avea în vedere finalitatea demersului 
- prototipul de personalitate către care se tinde. Dacă scopul, finalitatea sunt bine 
conturate, îți poți găsi si mijloacele, resursele si căile necesare. 
Finalitatile educatiei - scopurile/obiectivele/competentele - sunt ghidate de un 

sistem de valori. 
Ideal educativ - Scop al educatiei - Obiective educationale. 
Idealul educativ surprinde paradigma de personalitate, proiectul devenirii umane 
la un moment dat, intr-o societate data. El este determinat de : 
- tipul si esenta societatii; 
- modelul dezvoltarii ideale a personalitatii (tipul de personalitate ideal); 
- valorile fundamentale ale lumii contemporane ( democratia, umanismul, 
civismul, toleranta, respectarea drepturilor omului etc); 
- traditiile culturale, valorile nationale intemeiate istoric. 
Daca in ultima instanta continuturile educatiei il reprezinta cultura, adica valorile, 
ne putem intreba care sunt aceste valori ¿ Valorile : etern umane, comunitatii 
nationale, valorile specifice epocii. Valorile sunt repere, omul are nevoie de repere 
stabile. 
9.2 Idealul educativ ca personalitate dezirabila. 
GRECIA - kalokagathia : Adevarul, Binele, Frumosul. 
ROMA : Mens sana in corpore sano (Minte sanatoasa in corp sanatos). 
EVUL MEDIU ; calugar/monah si cavaler - sfintenia. 
RENASTEREA : Uomo universale (omul deplin, armonios 
dezvoltat).Redescopera trupul (corporalitatea). 
MODERNITATEA : omul cu simtul riscului si al raspunderii, descoperitorul, 
intreprinzatorul, cetateanul. La valorile clasice (adevarul, binele, frumosul, 
sfintenia) sunt atasate valorile sociale (libertatea, egalitatea, fraternitatea, 
legalitatea). 
IDEALUL EDUCATIV se fundamenteaza pe aceste valori : 

- adevarul 

- binele 

- frumosul 

- sfintenia (sentimentul sacrului) 

- libertatea 

- egalitatea 

- fraternitatea 

- legalitatea 

- democratia 

- umanismul 

- civismul 

- toleranta 

- respectarea drepturilor omului 
9.3 Noul CURRICULUM national se fundamenteaza pe aceste valori care se 
reflecta in Profilul de formare al adolescentului absolvent al scolii obligatorii, in 
Planurile de invatamant, in Programele scolare si in manualele diferitelor 
discipline. 
Profilul de formare al adolescentului reprezinta o componenta reglatoare a 
Curriculumului national. Acest portret reprezinta o schita posibil de reaslizat si el 
descrie asteptarile fata de absolventii invatamantului obligatoriu si se 
fundamenteaza pe cerintele sociale exprimate in legi si in alte documente de 
politica educationala, precum si pe caracteristicile psihopedagogice ale elevilor. 

Absolventii invatamantului general si obligatoriu ar trebui : 

1. sa demonstreze gandire creativa; 
2. sa foloseasca diverse modalitati de comunicare in situatii reale; 
3. sa inteleaga sensul apartenentei la diverse tipuri de comunitati; 
4. sa demonstreze capacitate de adaptare la situatii diferite; 
5. sa contribuie la construirea unei vieti de calitate; 
6. sa inteleaga si sa utilizeze tehnologiile in sens adecvat ; 
7. sa-si dezvolte capacitatrile de investigare si sa-si valorizeze propria experienta ; 
8. sa-si construiasca un set de valori individuale si sociale si sa-si orienteze 
comportamentul in functie de acestea. 

CICLURILE CURRICULARE (periodizari ale scolaritatii care au in comun 
obiective specifice) : 

Clasele I-II: achizitii fundamentale ( asimilarea elementelor de baza ale 
principalelor limbaje conventionale - scris/citit, calculul aritmetic, limbajul 
plastic ; stimularea potentialului creativ al copilului, a intutitiei si imaginatiei): 

Clasele IN- IV- V- VI dezvoltare; 

Clasele VII - VIII - IX observare si orientare ( dezvoltarea capacitatii de a 
comunica, inclusiv prin folosirea diferitelor limbaje specializate); 

Clasele X - XI aprofundare ( exersarea imaginatiei si a creativitatii ca surse ale 
unei vieti personale si sociale de calitate); 

Clasele XII - XII specializare (dobandirea increderii in sine si construirea unei 
imagini pozitive asupra reusitei personale). 

ARIILE CURRICULARE : 

- Limba si comunicare 

- Matematica si stiinte ale naturii 

- Om si societate 

- Arte 

- Educatie fizica si sport 

- Tehnologii 
Sopul educatiei detaliaza idealul educativ (scopul unei teme, unei unitati de 
invatare, unui obiect de invatamant - scopurile educatiei vizuale/plastice). 

Obiective educationale (operationale). Este ipostaza cea mai concreta a 
finalitatilor si desemneaza ce schimbare este asteptata si realizata de procesul de 
invatamant. 

9.4 COMPETENTELE CHEIE (în Uniunea Europeana) 

Curriculumul național pentru învățământul primar şi gimnazial se axează pe 8 
categorii de competenţe cheie care determină profilul de formare al elevului: 

a) Competenţe de comunicare în limba maternă şi în două limbi de circulaţie 
internațională; 

b) Competenţe fundamentale de matematică, ştiinţe şi tehnologie; 

c) Competenţe digitale (de utilizare a tehnologiei informaţiei pentru cunoaştere şi 
rezolvarea de probleme); 

d) Competenţe axiologice (ca set de valori necesare pentru participarea activă şi 
responsabilă la viața socială); 

e) Competenţe pentru managementul vieții personale şi al evoluției în carieră; 

f) Competenţe antreprenoriale; 

g) Competenţe de expresie culturală; 

h) Competenţe de a învăţa pe tot parcursul vieții. 

(2) Disciplina Tehnologia informaţiei şi comunicării (TIC) va constitui o 
disciplină opțională pentru elevii din clasele I-IV şi disciplină obligatorie în 
clasele V-XII.(din Proiectul de Lege Miclea). 


95 EDUCATIE ESTETICA. EDUCATIE ARTISTICA. EDUCATIE 
VIZUALA. 

ÎNVĂŢAREA EXPLORATORIE ŞI CREATIVITATEA ÎN EDUCAȚIA 
VIZUALĂ 


Educaţia plastică tinde sa fie înlocuită cu termenul de educație vizuală sau după 
unii autori cu educație estetică vizuală. Fără a intra în dezbaterea problemei 
schițăm doar 

unele aspectele esenţiale ale educaţiei estetice, educației artistice şi educaţiei 
vizuale 

pe noi interesându-ne aici problema învățării exploratorii şi creativitatea. 


Educatie estetica : (aisthesis : simtire, percepere, senzatie); frumosul din natura, 
societate si arta. Obiectivele educatiei estetice : educatia sensibilitatii si cultivarea 
vointei de a crea. 


Educatia artistica : frumosul din operele de arta (ed.muzicala, ed. literara, ed. 
artistica-plastica etc.). Pune accentul pe facerea imaginii, deci pe învăţarea 
tehnologică , învăţarea gramaticală si pe proceduri (etapele realizarii unui studiu 
în carbune sau creion, în culoare etc). 


Educatie vizuala : formarea unei culturi vizuale ( armonizarea omului cu realul si 
imaginarul prin intermediul imaginilor). 

Ca o primă concluzie sa retinem trinomul esential , coloana vertebrala care 
structurează educaţia artistică/vizuală, viziunea de ansamblu, finalităţile şi tot 
demersul profesorului indiferent de vârsta şi personalitatea scolarului : 

ELEV --- IMAGINE --- REALITATE 


Armonizarea omului/elevului cu realul şi imaginarul presupune două 

activități/acțiuni fundamentale : 
- contemplarea imaginii 
- inițierea în facerea imaginii. 

După unii autori, în cazul educatiei vizuale, accentul ar trebui pus pe 
contemplarea/receptarea imaginii. Un lucru e cert, indiferent pe ce se pune 
accentul, armonizarea elevului cu realul şi imaginarul prin mijlocirea imaginilor se 
realizează prin cele două acţiuni/activități : contemplarea/analiza imaginii şi 
inițierea în facerea imaginii. Pentru aceste activităţi/acțiuni avem nevoie de : 

a. LIMBAJUL PLASTIC: 
- morfologia limbajului plastic (elementele de limbaj plastic) 
- sintaxa limbajului plastic (probleme de compoziție) 
Deci de ÎNVĂŢARE GRAMATICALĂ 
b.TEHNOLOGIE PLASTICĂ : 
- tehnici 
- materiale 
- instrumente 
Deci de ÎNVĂŢARE TEHNOLOGICĂ 
c. EXPLORAREA : 
- Realităţii 
- Lumii intrapsihice 
- Imaginarului 
- Necunoscutului, viitorului 
Deci de ÎNVĂȚARE EXPLORATORIE (vezi şi schema de mai jos) 

În România s-a pus accentul pe primele două modalitaţi de educaţie plastică, 
învățarea gramaticală şi învăţarea tehnologică.În studierea, asimilarea, exersarea 
limbajului plastic s-au experimentat diferite metode, strategii şi s-au obținut 
rezultate notabile, unii autori vorbind chiar de o adevărată alfabetizare plastică 
(Şuşală I.). Studierea şi folosirea limbajului plastic în exprimarea de sine a fost în 
mod firesc îngemănată cu învăţarea şi exersarea diferitelor tehnici plastice, cu 
folosirea unor materiale şi instrumente variate (învăţarea tehnologică). Ambele 
tipuri de învăţare - gramaticală şi tehnologică, îl ajută pe elev să 
contemple/analizeze şi să facă imagini. 

Studierea şi exersarea limbajului plastic este într-un fel un proces de 
destructurare a imaginii, de desfacere a ei în elemente şi mijloace plastice 
(puncte, linii, culori, forme, pete, valori, ritmuri, contraste, armonii, game 
cromatice, simetrii, asimetrii etc). De aceea studierea limbajului plastic este o 
premisă pentru lectura/contemplarea imaginii artistice-plastice. Facerea imaginii 

este un proces invers - coagularea unor elemente şi mijloace plastice, structurarea 
lor la întâmplare, în virtutea nivelului detvoltării mintale sau pe baza unor 
principii compoziționale folosind anumite tehnici şi materiale. La facerea imaginii 
îşi aduc aportul ambele tipuri de învăţare : gramaticală şi tehnologică.Dar pentru 
realizarea şi/sau receptarea creativă a imaginilor nu sunt suficiente aceste două 
tipuri de învăţare. Pentru declanşarea şi susținerea comportamentului explorator şi 
ludic al elevilor atât de benefic pentru declanşarea creativităţii, este nevoie şi de 
învăţarea exploratorie. A explora înseamnă a cerceta o regiune, o zonă mai puțin 
cunoscută cu intenția de a descoperii ceva nou, necunoscut; a cerceta, a căuta, a 
investiga, a examina, a încerca noi combinaţii, noi variante , noi alcătuiri. Nu 
studiem limbajul plastic în sine doar pentru a-l înțelege ci şi-n ideea de a-l folosi 
în realizarea diferitelor imagini, configurații plastice prin explorarea cu ajutorul lui 
a lumii reale vitibile, invizibile, a lumii intrapsihice cu marile sale necunoscute, a 
imaginarului, a viitorului. Învăţarea exploratorie în cadrul educaţiei plastice se 
referă la diverse modalităţi de cercetare şi transcodare în semne plestice a 
diverselor semnale vizuale, sonore, olfactive, tactile, gustative, kinestezice, a 
diverselor stări, emoţii, sentimente, idei, vise, viziuni, fantasme etc. Învăţarea 
exploratorie necesită curaj, îndrăzneală, risc, imaginație, spontaneitate şi nu în 
ultimul rând, activarea instictului ludic. Descoperirea şi/sau inventarea noului, 
schimbarea, modificarea/deformarea realității, inventarea viitorului, se realizează 
în mare parte prin prisma comportamentului explorator care se structurează prin 
învățarea exploratorie-ludică. Învăţarea exploratorie se suprapune în mare parte pe 
ceea ce se cheamă învăţare constructivistă, ca un mod de învăţare prin căutare, 
cercetare, care promovează rolul experienţei reale, autentice de căutare, de 
înțelegere, de soluţionare a problemelor sau situaţiilor (vezi Elena Joiăa, 2006, 
Învăţarea constructivistă). Diferenţa ar fi că instruirea constructivistă este mai 
aproape de metodologia cercetării şi cunoaşterii ştiinţifice, pe când învăţarea 
exploratorie-ludică, aşa cum o concepem noi în cadrul educaţiei vizuale, este mai 
aproape de cercetarea, cunoaşterea şi ludicul artistic. Strategia centrată pe 
cercetarea liberă multi-disciplinară, intra-, inter- şi transdisciplinară a unei teme 
sau abordări tematice, ideea de activitate liberă a elevului de cercetare este 
esențială în ambele cazuri fie că e vorba de ştiinţe sau de arte. Dezvoltarea 
creativităţii elevilor, presupune din partea profesorilor, a-i învăţa astfel pe elevi, 
încât să vadă direct că pentru o problemă/situație/temă/caz/activitate există mai 
multe abordări, interpretări, ipoteze, soluţii de valoare diferită. În domeniul artistic 
abordările, interpretările, soluțiile la diferite teme date sau libere, probleme etc. 
sunt şi mai numeroase, aici fund din plin implicată combinatorica, paradigmele 
asupra formei, spațiului , timpului şi sensibilitatea/afectivitatea în determinarea 
expresivității. 

A explora culoarea şi posibilitățile ei de expresie înseamnă căutare, rezolvare, 
reflecţie, dezvoltări ludice/muzicale/ritmice/spaţiale. Căutăm cu elevii culoarea în 
natură, în lumea minerală, vegetală, animală, chiar şi microscopică; desprindem 
anumite caracteristici, dominante cromatice specifice anumitor structuri naturale, 
soiuri de plante, regnuri şi specii, inclusiv fenomene de camunflaj, cameleonism 
etc. Căutăm, cercetăm culoarea, folosirea ei în diferite perioade istorice la diferite 
popoare în ceramică, arhitectură,, vestimentaţie, mobilier, etc. Căutăm, cercetăm 
culoarea în artele vizuale (pictură, fotografie, film, televiziune, video, imagine 
digitală, desing ambiental şi de obiect, artele spectacolului). Rezolvăm diferite 
probleme reale : creăm ambianţe cromatice calme, liniştitoare sau dimpotrivă 
incitante, energizante; pentru astfel de probleme căutăm informaţii despre 


124 


influența culorilor asupra psihicului uman; facem mici experimente cu contexte 
cromatice diferite (calde, reci, violente, armonioase etc.) şi receptarea lor de către 
oameni cu vârste şi preocupări diverse. Reflectăm, de exemplu, de ce 
impresioniştii au divizat pata de culoare până au ajuns la puncte; de ce cubiştii 
reduc treptat bogăţia de culori la griuri şi brunuri (Picasso, Braque). Încercăm apoi 
căutări şi rezolvări de transcodări cromatice a unor zgomote, sunete, fragmente 
muzicale, gesturi, mirosuri, senzații tactile etc. Ne jucăm apoi cu elevii dezvoltând 
o mulțime de contexte cromatice mergând pe diferite restricții : o culoare plus alb 
şi negru; două culori plus alb şi negru; două culori complementare; tri culori calde 
plus alb şi negru etc. Putem căuta, explora, dezvolta diferite relaționări între 
formele bidimensionale/tridimensionale şi culoare (pătrate albe pe fond cald, rece, 
plat, vibrat; forme rotunde în culori calde/reci, plate sau vibrate pe diferite 
fonduri; cuburi, piramide, cilindri calde/reci în culori plate, vibrate pe fonduri sau 
în ambiante diferite etc.) Putem cerceta folosirea culorii în Op-art, în publicitate, 
în artele spectacolului etc. Putem cerceta, explora cu elevii nu doar valoarea 
impresivă şi expresivă a culorii ci şi culoarea ca semn , ca simbol. Dar la fel de 
bine putem cerceta diferite tehnici, materiale şi instrumente (aspectul tehnologic) 
de folosire a culorii, de aşternere a ei pe diferite suporturi şi cu diferite 
instrumente (acuarelă, tempera, guaşe, tuşuri, cerneluri tipografice, ulei, acril, 
pastel, pensulă, cuţit, stropit, picurat, amprentare etc.), fie prin experienţe directe, 
personale dar şi prin explorarea diferitelor opere de artă. O astfel de abordare cu 
aspecte constructiviste ar face ca predarea să nu fie transmitere de cunoştinţe 
(după manual) ci un prilej de a angaja elevul în construirea cunoaşterii artistice- 
plastice, în înțelegerea problemelor plastice abordate şi realizarea unei învățări 
personalizate. Rolul profesorului este să le provoace elevilor experiențe de 
învăţare directă care să-i incite şi să le stimuleze toate resursele psihice şi să le 
stuctureze/consolideze comportamentul explorator. 

În domeniul educaţiei plastice explorarea realității, lumii intrapsihice, 
imaginarului şi chiar a limbajului plastic, înseamnă cercetarea, reprezentarea, 
deformarea, destructurarea şi reconfigurarea, descoperirea sau inventarea de noi 
soluţii plastice în realizarea imaginilor plastice.Să luăm un exemplu banal din 
lumea reală : apa. Ce înseamnă a explora, cerceta tema apei în domeniul vizual- 
plastic? Apa poate fi cercetată din punct de vedere fizic, chimic, biologic, poetic, 
mitic, simbolic, artistic. Cercetăm cu elevii diferite modalităţi de reprezentare a 
apei în pictură,, desen şi sculptură, de exemplu : modalităţi tehnice - acuarelă, ulei, 
creion dar şi de limbaj plastic - culoare, pete , linii.Încercăm apoi diferite 
experimente plastice de sugerare a ploii, a unui râu, a valurilor mării, a unei 
cascade, a zăpezii, a sloiurilor de gheaţă etc. Ne putem folosi de fotografii, de 
reproduceri de artă şi de încercări, experimente personale. Se pot iniția cu elevii 
explorări în zona simbolului : valori simbolice ale apei în diferite mitologii, 
culturi, religii. Toate aceste explorări pot avea caracter inter-, multi-, intra- şi 
transdisciplinar (se poate apela la informații şi experienţe din celelalte arte şi chiar 
din ştiinţele naturii şi omului). 

În concluzie trebuie să spunem că învățarea exploratorie este esenţială atunci când 
ne propunem să activăm şi să dezvoltăm potențialul creativ al elevilor mai ales în 
cadrul disciplinelor artistice. 


Ca o concluzie sa retinem trinomul esential, coloana vertebrala care 


structureaza educatia artistica-plastica/vizuala, viziunea de ansamblu, 

finalitatile si tot demersul profesorului indiferent de varsta si personalitatea 


scolarului. 


ELEV --- IMAGINE —- REALITATE 


Bibliografie 
Cioca, V., 2007, Imaginea şi creativitatea vizual-plastică, Ed. Limes 
Joița, E., 2006, Instruirea constructivistă, Ed. Aramis 
Joița, E., 2002, Educaţia cognitivă, Ed. Polirom 
Marcus, S., 2003, Jocul ca libertate, Ed.Scripta 
Şuşală, I., 2000, Estetica şi psihopedagogia artelor plastice şi designului, 
Ed.Sigma 


9.6 PROGRAMELE SCOLARE (de educatie plastică) 

Curriculumul national are ca elemente centrale programele scolare si 
activitatea de proiectare.Curriculumul national este elaborat de un grup de 
experti care au pornit de la asteptarile societatii prefigurate in <Profilul 
absolventului invatamantului liceal> : 

1. Sa demonstreze gandire creativa. 
Sa foloseasca diverse modalitati de comunicare in situatii reale. 
Sa inteleaga sensul apartenentei la diverse tipuri de comunitati. 
Sa demonstreze capacitate de adaptare la situatii diferite. 
Sa contribuie la construirea unei vieti de calitate. 
Sa inteleaga si sa utilizeze tehnologiile in mod adecvat. 
Sa-si dezvolte capacitatile de investigare si sa-si valorizeze propria 
experienta. 
8. Sa-si construiasca un set de valori individuale si sociale si sa-si 
orienteze comportamentul si cariera in functie de acestea. 
Aceste capacitati, atitudini si valori au un caracter transdisciplinar. Ele 
se pot dezvolta/forma prin intermediul tuturor disciplinelor — inclusiv prin 
educatia vizuala. 


SUON M EO 


Programele scolare sunt structurate in ideea de programare a traseului 
elevului propus la nivel national. Programele scolare si traseul pe care il 

propun sunt centrate pe obiective/competente si au in vedere rolul 
reglator al achizitiilor elevilor in plan formativ. 
Programele scolare la educatie plastica pentru clasele I — VIII propun : 

- obiective cadru cu un grad ridicat de generalitate si care se 
realizeaza 

pe parcursul mai multori ani; 

- obiective de referinta care se refera la rezultatele asteptate ale 
invatarii ..... si urmaresc progresul elevilor la sfarsitul fiecarui an de 
studiu; 

- activitati de invatare propuse ca exemple de modalitati de 
organizare a lectiei de educatie plastica; 
- continuturile sau mijloacele prin care se urmareste 
atingerea obiectivelor cadru si de referinta propuse. 
Programele scolare actuale incearca sa puna accent pe o gandire 
spe- 
cifica fiecarui obiect de studiu, pe caracterul formativ al invatarii 
prin 
invatarea centrata pe elev. 
9.7 Analiza obiectivelor cadru. 
La educatie plastica programele scolare urmaresc in ciclul 
primar si gimnazial urmatarele obiective generale (cadru) : 
- dezvoltarea capacitatii de exprimare plastica utilizand 
materialele si instrumentele specifice; 
- dezvoltarea sensibilitatii, imaginatiei si creativitatii; 
- cunoasterea si utilizarea elementelor de limbaj plastic; 
- formarea unor judecati de valoare artistica. 
Profesorul trebuie sa analizeze din perspectiva cognitiva si 
constructi- 
va aceste obiective in scopul operationalizarii lor . Sa analizam 
peimele doua obiective. 


Dezvoltarea capacittii de exprimare plastica utilizand materiale 


si instrumente specifice : 
Capacitate : sistem de insusiri functionale si operatinale in 


uniune cu deprinderile,cunostintele si experienta necesara, care 
duc la actiuni eficiente si de performanta.Este intotdeauna 
demonstrata si demonstrabila prin fapte. 

Exprimare plastica : comunicarea unor idei, stari, emotii, 
sentimente, atitudini,viziuni, vise, conceptii prin intermediul 
limbajului plastic folosind anumite tehnici si materiale. 
(exprimarea plastica presupune invatare tehnologica, 
gramaticala si exploratorie) 

Materiale : hartie, carton, textile, lut, baghete, lemn, creta, 
plastelina, plastic, fire textile, etc. 

Instrumente : pensule, ebosoare, pene, echer, rigla, foarfece, 
cater,etc. 

Tehnici : creion, carbune, modelaj, acuarela pe umed/uscat, tus cu 
pensula si penita, monotipie, colaj, frotaj, pastel etc. 

CUM DEZVOLTAM aceasta capacitate? Prin activitati 
practice :desenand, pictand, modeland, combinand, incercand 
diferite tehnici si materiale; contempland si analizand diferite 
imagini plastice, realizand expozitii cu lucrarile copiilor, vizitand 
muzee si galerii de arta, folosind diferite situatii plastice si 
metode/jocuri creative. 


Dezvoltarea sensibilitatii. imaginatiei si creativitatii 
(dezvoltarea acestora se realizeaza in principal prin invatarea_ 


exploratorie , explorand realul sensibil, imaginarul, realul abstract, 
lumea  intrapsihica dar si prin invatarea gramaticala si 
tehnologica) :_ 

Sensibilitate : facultate de a simti, de a reactiona la excitatii, de 
a-si schimba intr-o anumita masura , starea initiala sub actiunea 
unui agent exterior (culoare, sunet, miros, forme, imagini etc.); 
acuitate a simturilor; capacitate de reactie afectiva, intensitate 
afectiva, emotivitate; in arta capacitatea de a transmite, de a 
provoca emotii artistice; receptivitate artistica. 

CUM DEZVOLTAM SENSIBILITATEA ARTISTICA? 
Sensibilitatea de a simti forme, culori, relatii/tensiuni diferite si 
expresivitatea acestora se dezvolta prin activitati practice de 
desenare,  pictare, modelare, prin  observarea/analiza si 
reprezentarea  formelor/texturilor/culorilor/ritmurilor/contrastelor 
din natura, din operele de arta. Prin exrcitii/jocuri/experimente 
plastice de expresivizare a imaginiilor create, prin transcodari 
dintr-o modalitate de expresie in alta (vezi Cioca <Jocul de-a arta. 
2007). 

IMAGINATIA : facultate sufleteasca sintetizatoare care exista 
intre sensibilitate si intelect. In cadrul psihicului uman imaginatia 
se dezvolta ca un subsistem tributar celorlalte subsisteme, dar 
individualizat prin strategia  transformativa/deformativa si 
combinativa, alternand dezorganizarea si reorganizarea, 
destructurarea cunoscutului si fortarea corespondentelor ipotetice 
(analogii), generarea de noi semnificatii — in ordinea construirii, a 
compensatiei, in genere a echilibrarii cu lumea si cu sine, a unor 
ansambluri dinamice de imagini ce simbolizeaza necunoscutul din 
sine si din lume, absentul, posibilul, componentele complementare 
ale vietii omului (dupa Paul Popescu Neveanu). Ea opereaza cu 

imagini.Rezervorul imaginatiei este memoria.In cazul transformarii 
reconstitutive sau constructive, imaginatia este paralela cu 
inteligenta. In depasirea realului imaginatia este sinonima cu 
fantezia. Sub forma de fantezie, imaginatia DEFORMEAZA 
REALUL (deformeaza copiile pragmatice furnizate de perceptie si 
inmagazinate in memorie). FORMA DEFINITORIE A 
IMAGINATIEI - COMBINATORICA  NESTANJENITA, 


NEINGRADITA. 
Imaginatia cumuleaza (aduna) si reconstituie timpurile. Functia 
principala a imaginatiei — perceperea viitorului, 


INVENTAREA VIITORULUI (anticipatia). 
Imaginatie — afectivitate : izomorfismul/concordanta/congruenta 
dintre dinamica afectiva si continutul imaginat : in plan imaginativ 
apar obiectele si evenimentele corespunzatoare dorintei, sperantei, 
invidiei, dragostei, urii, geloziei, fricii, placerii, neplacerii. Socurile 
emotionale pot genera fantasme, viziuni cvazionirice, halucinatorii 
(vezi Cioca V., Imaginea si creativitatea vizual-plastica, paragrafle 
2.5, 2.7 si 2.11). IMAGINARUL este fondul, domeniul, taramul creat de 
imaginatie(semne, imagini, opere de arta, simboluri, alegorii, embleme, mituri, 
mitologii, arhetipuri, reprezentari schematice, imagini onirice, hibridatii, 
anticipatii, fantastic etc., vezi Durand, G., Structurile antropologice ale 
imaginarului). 
Imageria ste derularea calma (sau precipitata), contemplativa intr-un circuit 
aproape inchis a imaginii. Imageria/imaginatia este travaliu, activitatea de 
elaborare bazata pe imaginar (imaginarul cultural, imaginarul colectiv, 
imaginarul 
Individual reveria). Imaginarul apare ca premiza si produs al imaginatiei. 
CUM DEZVOLTAM IMAGINATIA ? Daca imaginatia deformeaza/modifica 
realul, (imaginile perceptive stocate in memorie) deducem implicit ca trebuiesc 
exersate/jucate cu elevii tehnici/operatii de modificare a formelor, culorilor, 
structurarii spatiale a imaginii (vezi operatiile plastice, paradigmele formice/spatiale 
in Cioca V., 2007, Jocul de-a arta). Avem de asemeni la dispozitie jocul situatiilor 
plastice si o multime de jocuri/probleme plastice de tipul /jocul de-a arta/. 
Creativitate (vezi capitolul 12) 


9.8 Analiza programelor şcolare pt. clasele a IX —a sia X -a 


Educatia plastica — inteleasa ca educatie vizuala. 

Studiul artelor vizuale (de ce numai a artelor vizuale si nu a tuturor 
tipurilor de imagini?) urmareste DEZVOLTAREA CAPACITATII DE 
COMUNI-CARE PRIN IMAGINE , superioara celei verbale prin 

calitatea universala de transmitere, depasind granitele hgvistice. Nu cred 
ca este <superioara> dar cu siguranta este mai complexa, mai calda. 
Orientarea activitatilor are la baza deosebirea dintre : 
- comunicarea de tip stiintific (univoc, precis, logic, rational, 
rece) 
- comunicarea de tip artistic (mai complexa implicand toate 
fuctiile psihice : emotii, sentimente, gandire, imaginatie, 
inclusiv corpul). 


COMENTARII : intre cele doua domenii sunt numai deosebiri ? Sa 
comparam imageria stiintifica cu imageria artistica (vom descoperii multe 
analogii, corespondente structurale etc.). Apoi exista zone unde cele 
doua domenii se intalnesc/conlucreaza : arhitectura, designul de obiect, 
ambiental etc.Sa analizam activitatea unor creatori ca LEONARDO DA 
VINCI, PAUL KLEE, GOETHE, PAUL VALERY, TUCULESCU, 
MIRCEA ELIADE. 

Putem aborda teme esentiale (viata, moartea, dragostea, libertatea, 
spatiul, timpul, sacrul, infinitul, etc.)prin prisma celor doua domenii. 
CE DORESTE NOUL CURRICULUM : 
- o cheie universala pentru decodarea oricarei imagini 
- tanarul sa nu fie manipulat prin imagine ( gandirea critica) 
- inzestrarea cu noi valente de traire plenara ( contemplarea 
. estetica). 
COMENTARII : 
1. Exista o cheie universala pentru decodarea imaginii? 
Ce modalitati, ce tehnici, ce strategii avem la dispozitie pentru 
receptarea / analiza imaginii? 
Cum ma ajuta morfologia si sintaxa limbajului plastic la decodarea 
imaginii ? 
Cum ma ajuta cunoasterea tehnicilor plastice si a potentialului lor 
expresiv in recepterea imaginilor? 
2. De ce suntem relativ usor manipulati prin imagine? 
Detasarea de imagine (distanta critica) inseamna cunoasterea ei? 
Cum dezvoltam gandirea critica in receptarea si analiza imaginii? 
5 
3. Cum dezvoltam la elevi capacitatea contemplativa? 
Cum dezvoltam/formam simtul si gustul estetic la elevi ? 


COMPETENTE GENERALE : 


1. Receptarea intr-o maniera personala a mesajului artistic din/la 
universul vizual. 

2. Folosirea unor mijloace artistice pentru exprimarea 
sensibilitatii artistice. 


COMENTARII : accentul se deplaseaza pe recepterea imaginii: 

CONTEMPLAREA IMAGINII/OPEREI 
ANALIZA IMAGINII 
ALGORITM / SCHEMA DE ANALIZA: 

- analiza morfologica 

- analiza sintactica (probleme de compozitie) 

- analiza semantica 

(denotatii,conotatii/semnifi- 
catii posibile, hermeneutica imaginii) 


VALORI ŞI ATITUDINI 


o Manifestarea interesului pentru cunoaşterea şi interpretarea operelor de 
artă plastică şi decorativă. 

o Manifestarea inițiativei în aprecierea critică a operei de artă, compararea 
propriului punct de vedere cu părerile celorlalți. Evaluare şi autoevaluare. 

o Motivația pentru ocrotirea şi punerea în valoare a patrimoniului artistic 
național şi universal. 

o Disponibilitatea pentru cultivarea capacităților estetice ca fundament 
pentru participarea la viaţa culturală. 

o Înțelegerea şi aprecierea diverselor forme de expresii din patrimoniul 


artelor plastice universale. 


COMENTARII : 


CUM STARNESC SI CULTIV INTERESUL PT. CUNOASTEREA SI 
INTELEGEREA OPERELOR DE ARTA ? 
CUM CULTIV INITIATIVA / CURAJUL IN EXPRIMAREA unei OPINII 
PERSONALE? 
CUM II CONVING PE ELEVI DE VALOAREA OPERELOR DE ARTA SI 
DE NECESITATEA OCROTIRII LOR? 
CUM IL FAC, CUM IL CONVING PE TANAR (cum il persuadez / seduc) 
SA SIMTA NEVOIA DE A PARTICIPA LA VIATA CULTURALA (sa mearga la 


131 


muzee, expozitii, concerte, sa citeasca poezie si proza, sa mearga la teatru, sa 
contemple natura etc.) ? 

CUM IL AJUT SA INTELEAGA SI SA APRECIEZE DIVERSE 
MODALITATI, FORME DE EXPRESIE ? 


CE MIJLOACE, CE METODE, CE STRATEGII AM LA DISPOZITIE ? 

CE COMPETENTE, CAPACITATI, APTITUDINI PERSONALE AM SI 
CUM 

POT SA LE PUN IN VALOARE ? 


COMPETENŢE SPECIFICE ŞI CONȚINUTURI 


1.  Receptarea într-o manieră personală a mesajului artistic la universul vizual 


Competenţe specifice Conţinuturi 
1.1 Evidenţierea elementelor de limbaj plastic | - morfologia şi sintaxa imaginii bi- şi 
şi a relațiilor dintre ele în scopul interpretării tridimensionale; 
imaginilor artistice bi- şi tridimensionale — - mijloace specifice: 
desen, pictură, foto, sculptură şi arhitectură o desenul; 


o acorduri şi contraste valorice; 
o acorduri şi contraste cromatice; 
o sugestiile materialului. 


1.2 Analiza modului în care sunt reprezentate | - structurile compoziționale artistice clasice sau 

timpul şi spaţiul în imaginea bi- şi romantice, statice sau dinamice; 

tridimensională 

1.3 Identificarea unor materiale şi tehnici, a - materiale şi tehnici; 

funcţiei lor expresive şi a relaţiei dintre - sculptura de exterior şi de interior; 

imaginea lor bi- şi tridimensională şi ambient |- arhitectura integrată în mediul natural urban 
sau în peisajul artificial; 

1.4 Analiza plastică, prin prisma unei - analiza unor imagini bi- şi tridimensionale 

interpretări proprii şi a unor lucrări de artă bi- (desen, pictură, monument statuar sau 

şi tridimensionale din patrimoniul artistic arhitectural, o sculptură de interior, o statuie 

local de exterior, stradă sau parc, o biserică şi o 
primărie). 


Folosirea unor mijloace artistice pentru exprimarea sensibilităţii estetice 


Competenţe specifice Conţinuturi 
2.1 Realizarea unor crochiuri care evidențiază | - compoziție, desen, lumină şi umbră, culoare, 
calităţile artistice ale unor lucrări bi şi material, tehnică şi factură; dezvoltarea simțului 
tridimensionale de observaţie; 
2.2 Realizarea unor schițe ale unor lucrări bi- |- dezvoltarea fanteziei. 


şi tridimensionale imaginate 


COMENTARII LA COMPETENTE SI CONTINUTURI: 

Evidentierea elementelor de limbaj plastic si a relatiilor dintre ele (adica analiza 
morfologica si sintactica) in orice imagine artistica bi si tridimensionala (desen, 
pictura, foto, sculptura si arhitectura) in scopul interpretarii acesteia. 

RECEPTAREA IMAGINII ARTISTICE (interpretarea acesteia) PRESUPUNE 
DESTRUCTURAREA EI IN ELEMENTE DE LIMBAJ PLASTIC SI 
EVIDENTIEREA RELATIILOR DINTRE ACESTEA ? 

INTERPRETAREA IMAGINII BI SAU TRIDIMENSIONALE SE BAZEAZA PE 
ANALIZA MORFOLOGICA SI PE CEA SINTACTICA (de la elementar/simplu la 
relationari/complex) ? 

CE SCHEME DE ANALIZA A IMAGINII CUNOSC/DETIN? 

SUNT MAI MULTE METODE DE ANALIZA A IMAGINII? 

ANALIZA MODULUI IN CARE SUNT REPREZENTATE TIMPUL SI 
SPATIUL IN IMAGINEA BI SI TRIDIMENSIONALA presupune cunostinte 
minime dar esentiale despre SPATIU, TIMP si IMAGINE . 

RELATIA DINTRE IMAGINE SI SPATIU SE REDUCE LA SISTEME, 
PARADIGME PERSPECTIVICE ? 

RELATIA IMAGINII CU TIMPUL SE REDUCE , in cazul artelor vizuale , LA 


SPATIALIZAREA TIMPULUI? 


Bibliografie : 


Neacşu, I; 1990,Instruire şi învăţare, Ed. Ştiinţifică 
* % % 2002, Ghid metodologic pentru aplicarea programelor şcolare din aria 
curriculară Arte pentru clasele I-XII, M.E.C. 
Cioca, V; 2005, Educaţie visual-plastică (caiet de lucrări), Eurodidact, 


Manualele de educaţie plastică alternative pentru clasele V-XI 

10. PROIECTAREA SI DESFASURAREA 
ACTIVITATILOR PLASTICE 


(Act de anticipare si de prefigurare ale unui demers educational) 


10.1 De ce este nevoie de proiectare? 

10.2 Planificarea calendaristică. 

10.3 Lecţia/activitatea de educaţie vizual-plastică. 
10.4 Etapele proiectării didactice. 


10.1 De ce este nevoie de proiectare? 
- educatia este un demers teleologic; 
- educatia este complexa; 
- ed. este un act de responsabilitate (cum predam/invatam 
asa se structureaza gandirea; 
- eliminarea amatorismului/improvizatiei si securizarea 
profesorului. 
Proiectarea : - globala (plan de invatamant, programe scolare); 
- esalonata (specifice unei discipline, unei lectii/unitati de 
învatare. 
Proiectarea vizeaza : - anul scolar (planificare) 
- semestrul scolar (planificare) 
- ora scolara / unitatea de invatare ( proiect de 
lectie/plan/scenariu/proiect pedagogic). 


10.2 PLANIFICAREA CALENDARISTICA (pe sem. I, pe sem. II, pe 
an scolar) 

Programa de educatie plastica pentru clasa a V —a, a VI-a, a VII-a 
si A VIII-a. 

Anul scolar are 36 de saptamani. 


EXEMPLE DE PLANIFICARI : 

PROIECTAREA CALENDARISTICA PE TERMEN LUNG 


EDUCATIE PLASTICA 
CLASA A VI-A 
PROFESOR FLORINA NITA 
2006-2007 
UNITATEA DE OBIECTIVE CONTINUTURI NR SATTAMIANA | 
INVATARE DE REF. DE 
ORE | 

1.AMESTECURI FIZICE AMESTECURI CROMATICE SI 
1.2 TONURI SI NUANTE 5 s2 

3.4 DOMINANATA CROMATICA s3 

GAME CROMATICE S4 

AMESTECURI ACROMATICE s5 

al s6 

2.FORME ELABORATE 3.2 STUDIUL FORMELOR NATURALE S7 
IN URMA STUDIULUI 3.3 STUDIUL FORMELOR ARTIFICIALE 4 S8 
STUDIUL PLANTELOR s9 

STUDIUL ARHITECTURII 

S10 

3.ELEMENTE DE 1.1 PATA DECORATIVA 7 S11 
LIMBAJ PLASTIC SI 3.1 PATA PICTURALA $12 
TEHNICI 3.2 PUNCTUL ELEMENT DECORATIV S13 
41 SUPR APUNEREA GRAFICA S14 
LINIA DECORATIVA S15 
S16 

| RITMUL IN NATURA SI 

4.RITMUL IN ARTELE 2.1 s2 
PLASTICE 2.2 RITMUL PLASTICA 7 S3 

23 S4 

55 

Şcoala: Liceul pentru deficienţi de vedere 
Profesor: Elena-Daniela Mihăescu 


Clasa a-Vl-a 


Disciplina: Educaţie vizuală  (2lore) 


“PLANIFICARE SEMESTRIALĂ 


Semestrul II, 2004-2005 
Director: 
Şef comisie metodică: 


Conţinut Strategie didactică 
Unitate de învăţare Nr.: | Obiective | Teme Termen Metode: Mijloace de | Evaluare 
ore. | de calendaristic învățământ 
referință 

-Ritmul în compoziția | 3 211:2:2 -ritm de linii, forme,puncte 10ian.-14ian. Exerciţiu practic, | Exemple, Observare | temele ṣi 
plastică şi decorativă . -static şi dinamic 17ian.-2 lian. © | explorări creative | planşe sistematică |: modurile de 

-verticalitate, orizontalitate | 24ian.-28ian. . | prin exemplificări „evaluare | rezolvare. 

sumativă___ | plastică vor 

-Compoziția 6 2.1, 2.2, | =joc spontan, haotic 3lian-4febr Explicaţia prin Planşe, Evaluare fi adaptate. 
plastică(principii de 2.3, 2.4 -centru de interes 7febr.-11febr. | studiu de imagine, | albume, practică, nevoilor 
organizare) -compoziție închisă 14febr-18febr. | albume, manual, sumativă, | speciale 

-compoziție deschisă 21febr.-25febr. | exemplificări tehnici mixte, | sistematică | specifice 

-suprafață de lucru:cerc, 28febr.-4mart.” | plastice la tablă, materiale unora dintre 

ptrat, fâşie, etc! Trăart.-l mart. | pe diferite variate, elevi 

-relații sus-jos, stânga- suporturi colaje 

dreapta, mare mic i i 
-Rolul decorativ al 5 2.3, 2.4, `| -joc'creativ afectiv l4mart.18mart | Joc'creativ prin Materiale de | Analiză pe 
punctului şi al liniei 31,32 -Semne populare - 4apr.-8apr. `| explorari practice, | lucru variate, | lucrări,eval 

-pictură pe obiect 1lapr-l5apr ` | studiu unor texturate, uare 

-pictură pe material 18apr.-22apr. | imagini plastice colorate, sumativă, 

-suprafețe texturate, incizăti | 25apr.-29apr. suporturi formativă 

i variate i 

-Rolul culorii în arta 3 3.1, 3.2, -| -interpretări psihologice 2mai-6mai Exerciţiu paractic | Planşe, Evaluare 
decorativă 3.3 -personalizări ale culorilor | 9mai-13 mai spontan şi elaborat | manual, formativă 

-personalozări ale obiectelor |'16mai-20mai reproduceri,te 

hnici mixte 

-Arta Renaşerii , 4 4., 4.2 -Romanicul şi Goticul 23mai-27 mai | Dialog interactiv | Manual, Evaluare 
Romanicul, Goticul, -Arta Bizanțului 30mai-3iun. pe baza imag., reproduceri sumativă, 
Bizanţ -Renaşterea Giun.-10iun. analiză de imagini formativă ; 

-Omul şi arta în Renaştere 13iun.-17iun 


10.3 Lecția/activitatea de educație vizual-plastică 
ORGANIZAREA INVATARII PE CLASE SI LECTII 
Modalitati de organizare a activitatii didactice : 


frontal 


pe grupe (invatare prin cooperare) 
individual 


LECTIA : PROIECTARE SI DESFASURARE 
(Lectia ca microsistem pedagogic) 
lectie -- lat. Lectio, derivat din legere = lectura cu glas tare a unui 
manuscris important. 
Componentele , caracteristicile si conceptia care fundamenteaza 


procesul de invatamant , se regasesc la nivelul lectiei. 
VARIABILELE LECTIEI : 


136 


l. 


2 


10.4 
Un 


l; 
2. 
3. 


4. 


dimensiunea funcionala (orice lectie presupune un scop si obiective 
bine determinate). 

dimensiunea structurala (orice lectie angajeaza resurse umane, 
materiale si de continut, presupune selectarea unor metode — resurse 
procedurale — si mijloace de invatamant, se realizeaza intr-un timp 
determinant si intr-un mediu pedagogic). 


. dimensiunea operationala (vizeaza desfasurarea lectiei cu strategii si 


procese specifice si evaluarea cu functie de optimizare). 


TIPURI SI VARIANTE DE LECTII: 
- lectia mixta 
- lectia de comunicare/insusire de noi cunostinte 
variante : - lectia introductiva 
- lectia prelegere 
- - lectia seminar 
- - lectia mixta 
- - lectia programata 


- lectia de formare de priceperi si deprinderi 

variante : - lectia de formare de deprinderi de activitate 

intelectuala 

lectia de formare a unor deprinderi motrice 
lectia de formare a unor deprinderi tehnice 
lectia de laborator 
lectia/activitatea de atelier, predominant 
practica 
lectia excursie 
- lectia de fixare si sistematizare 
- lectia de verificare si apreciere a rezultatelor scolare 


. ETAPELE PROIECTARII DIDACTICE 

lucru bine facut este rezultatul unui proiect bine gandit. 
Ce voi face ? (obiectivele educationale0 
Cu ce voi face ? (resursele educationale de care dispune profesorul) 
Cum voi face ? (stabilirea unei strategii educationale pt. atingerea 
scopurilor) 
Cum voi sti daca cea ce trebuia facut a fost facut? (stabilirea unei 
metodologii de evaluare) 


a) Precizarea clara a obiectivelor educationale ale lectiei 

Obiectivul educational vizeaza delimitarea unei conduite sau 
achizitii educative care sa fie redata in termeni de comportamente 
identificabile, vizibile, concrete. 

Obiective : generale, obiective cadru, obiective de referinta, 
obiective operationale. 

Obiectivele operationale sunt concrete si vizeaza o singura 
operatie 
(verbe de actiune, ceea ce va sti elevul, ceea ce va sti sa faca dupa 
lectie/activitate; identificarea performantei finale/ conditiile in care 
se produce performanta/nivelul performantei) 


b) Stabilirea resurselor educationale : 


- delimitarea continutului invatarii (informatii, abilitati, atitudini, 
valori) 
- stabilirea resurselor psihologice (capacitati de invatare/exprimare, 
motivatie,personalitatea elevului, profesorul cu experienta sa) 
- stabilirea resurselor materiale (spatiu, timp, mijloace materiale) 
- stabilirea resurselor procedurale (forma de organizare a clasei, 
metode de predare, alocarea de timp) 
c) Conturarea strategiei didactice optime ; 
cei trei M : Metode, Materiale. Mijloace; 
stabilirea scenariului didactic (programare — 
hazard/intamplare; nu se poate programa totul). 
d) Etapa finala : stabilirea tehnicilor de evaluare, a nivelului de 
realizare a obiectivelor propuse. Evaluarea se face pornind de la 
obiectivele operationale ale activitatii. 


Un exemplu de proiectare didactica la clasele I-IV : 


PROIECT DIDACTIC 


Înv. VARVARI FLOAREA 

Data: mai 2007 

Clasa a Ill-a B 

Obiectul: desen — TEHNICI PLASTICE DE LUCRU 

Subiectul lectiei: Tehnica ştampilelor din cartofi 
Tema la alegerea elevilor 

Tipul lectiei: formare de priceperi si deprinderi 


Obiective operationale : 

A — cognitive: 
O. să aplice corect “tehnica ştampilelor din 
cartofi”; 
O, să utilizeze corect ustensilele necesare 
realizării temei alese; 
O; să aplice în ordine corectă etapele de 
realizare a lucrării; 
O, să combine materiale şi tehnici pentru crearea 
produsului propus. 
B — psihomotorii: 
O; să aplice şablonul, să completeze cu altă 
culoare scobiturile şablonului; 
O, să-si întareasca muşchii mâinii. 
C — afective: 
O; să participe cu interes şi placere la lecţie; 
O, să se bucure de rezultatul muncii lor. 


Resurse materiale: 


pb pentru învăţător: 
m planşe modei; 


m alte lucrări realizate prin aceeaşi tehnică; 
m şabloane pentru fiecare elev; 
m casetofon, casetă audio 
pb pentru elevi: 
m foi de bloc A4; 
m acuarele, pensule; 
a ştampile din cartofi; 


Metode si procedee: 
- explicaţia; 
- demonstraţia; 
- exerciţiul; 
- conversaţia; 
- munca independentă. 
Bibliografie: 
+ llioaia, Maria, Metodica predării desenului la clasele | — IV, 
Editura Didactică si Pedagogică, 1990, Bucureşti 
+ Faliboga, Violeta, Abilităţi practice, Ghid metodic, Editura 
Axa, 2001, Botoşani 


+ Rotaru, Maria, Educatia plastică în învăţământul primar, Editura 
“Gheorghe Cârţu”, 1996, Craiova 

Momente 
pedagogi- 
ce 

Moment 
organizato- 
ric 


Discutii 
pregătitoa- 
re 


Anuntarea 
temei si a 
obiectivelor 


Prezenta- 
rea şi 
intuirea 
modelului 


Desfăşurarea lecţiei 


Activitatea învățătorului 


+ Vor fi asigurate condiţiile 
optime desfăşurării lecţiei 
de desen. 


Se poartă discutii despre 
ceea ce poate fiecare să 
exprime prin desen; 
Se vor face referiri şi la 
sentimentele ce pot fi 
exprimate prin culori; 

+ Va fi abordat şi subiectul 
legat de tehnicile de lucru în 
care se poate lucra; 


Astazi, la desen, vom realiza o 
lucrare unde vom folosi unele 
tehnici de lucru cunoscute şi o 
tehnică nouă, numită 


tehnica stampilelor din 
cartofi. 

Obiectivele urmarite vor fi: 

- Folosirea întregii foi ; 

-  exersarea tehnicii 
ştampilelor din cartofi; 

- intercalarea diferitelor 
ştampile în realizarea 
lucrării; 

+ Voi prezenta câteva lucrări, 
precum şi modul de 
realizare al acestora. 

+ Ce tehnici am folosit? 

Activitatea 
elevilor 


Pe bancă fiecare 
elev are 
materialele 
necesare 

Elevii vor 
argumenta de ce 
le place să 
deseneze, ce 
elemente 
reprezintă cu 
plăcere în 
desenele lor şi 
cum pot fi 
exprimate 
sentimentele cu 
ajutorul culorilor; 


Elevii repetă tema 


propusă 


Elevii recunosc 
tehnicile si 
materialele 
folosite: 

- Voi insista pe 


Metode si 
procedee 


Conversa- 
tia 


Explicația 
Problema- 
tizarea 


Explicația 
Învăţarea 
prin 
descope- 
rire 


Conversa- 
tia 


Analiza 


Explicarea 
Şi 
demonstra- 
rea tehnicii 
de lucru 


Realizarea 
(execuţia) 


lucrării 


Evaluarea 
lucrărilor 


+ În demonstrare voi insista 
pe modul cum se aplică 
culoarea pe ştampilă, 
insistând adupra ideii de a 
folosi puţină apă; 

Voi avea în vedere 
observaţia ca spațiul de 
lucru să fie echilibrat şi 
folosit în totalitate; 
Revenirea cu culoare, în 
spaţiile rămase libere, se va 
face după uscarea 
prealabilă a formrlor aplicate 
în jur; 

Aprecierile asupra modului 
de lucru vor fi pozitive. 


Lucrarile elevilor vor fi 
expuse pe panouri şi 
apreciate de catre ei, prin 
autoevaluare şi evaluare 
Se va face o apreciere 
generala a activitatii. 

Va fi mentionata utilitatea 
tehnicii folosite; 

observarea 

formelor 

obținute cu 

ajutorul 

ştampilelor 
Elevii urmaresc cu | Explicatia 
atentie explicatiile 
si etapele realizării 
lucrarii; 
Adresează 
întrebări dacă au 
nelămuriri; 


Demon- 
strația 


Munca 
indepen- 
dentă 


Elevii vor lucra 
independent, dar 
pot colabora cu 
colegul de bancă 
pentru a realiza 
schimb de 
ştampile. 

Vor primi indicații 
individuale 
suplimentare, 
atunci când este 
cazul 


Exercitiul 


Conversa- 
tia 

Auto- 
evaluarea 


Elevii vor analiza 
corectitudinea 
tehnicilor utilizate 
si vor aprecia 
gustul pentru 
frumos la colegii 
care au realizat 
lucrarile în mod 
estetic. 


Analiza 


Bibliografie : 


1. loan Neacsu (1990) — Instruire si invatare, Ed. Stiintifica, Bucuresti 

11. EVALUAREA ÎN CADRUL EDUCAȚIEI VIZUAL- 
PLASTICE. 


11.1 Cum evaluăm sensibilitatea, creativitatea şi libertatea intereioară în cazul 

edu- .. caţiei vizual-plastice. 

11.2 Evaluarea potențialului expresiv în domeniul vizual-plastic (caracteristicile 

structurale : forțţă/energie, simplitate/complexitate, tensiune, desfăşurare 

spațială, ritm, volum, formă). 

11.3 Investigații proprii privind expresivitatea vizual-plastică. 

11.4 Aspecte şi principii ale asigurării calităţii în cadrul educaţiei vizuale. 

11.5 Evaluarea potențialului creativ (combinatorică, paradigme formice, spațiale, 
compoziționale) în domeniul vizual-plastic (teste de creativitate, operații 

plastice) 


11.1 Cum evaluăm sensibilitatea şi libertatea interioară în cadrul 
educaţiei vizual-plastice ? 


Evaluarea ca acțiune umană ţine de dimensiunea noastră teleologică. Ştim că 
acțiunea didactică este premeditată şi vizează atingerea unor scopuri/obiective. Este 
firesc deci să ne intereseze dacă ceea ce trebuia făcut a fost făcut şi la ce nivel a fost 
făcut. Putem evalua sistemul de învățământ, instituţia, programele, profesorii, elevii, 
etc. 

Evaluarea scolară presupune trei momente: măsurarea, aprecierea rezultatelor 
şcolare şi adoptarea măsurilor ameliorative. 

Simpla acumulare de date (măsurarea) nu constituie încă o evaluare. Trebuie să se 
emită o apreciere, o judecată de valoare după o scară de valori. Se nasc o serie de 
întrebări: ce trebuie evaluat, o stare existentă a individului sau procesul de 
transformare, evoluția acestuia? De unde vin aceste criterii în funcție de care se face o 
apreciere ? Cine are sarcina să le prescrie? Într-o societate postmodernă deci 
pluralistă, unde coexistă mai multe scări valorice şi se realizează o educație 
interculturală, la care cod valoric se va face referință? Când evaluăm? Ce evaluăm 
(cunoştinţe, deprinderi, interacțiuni, comportamente observabile, competențe?)? Cum 
evaluăm? Pentru ce evaluăm şi în numele a ce evaluăm? 

Când se pune problema evaluării elevilor în cadrul educatiei artistice- plastice 
lucrurile sunt şi mai complexe. Evaluăm gradul de însuşire a limbajului vizual-plastic, 
abilitatea folosirii acestuia în exprimarea proprie, competențele necesare dialogării cu 


1. vu. 


creative activate, gradul de libertate interioara atins în promovarea propriei 
personalități în activitățile de tipul “jocul de-a arta”, etc? Iar aceste evaluări le facem 
în funcție de care paradigme vizual-plastice sau estetice? 

Pornind de la unele cercetări şi construcții teoretice apartinând psihologiei 
cognitive, psihologiei umaniste, şi altor ştiinţe socio-umane vom prezenta câteva 
observaţii, experimente, exemple, consideraţii privind evaluarea în cadrul educației 
plastice (artistice-plastice). 


jeg. 


Evaluarea repertoriului de operaţii vizual-plastice aplicate formelor, culorilor, etc. 

Evaluarea competenţelor simfonice/compoziționale 

Evaluarea achizițiilor privind diferite paradigme vizual-plastice asupra formei, 
compoziţiei, spațiului 

Evaluarea libertăţii de a visa în elaborarea sau/şi în receptarea imaginilor vizual- 
plastice. 


11.2 EVALUAREA POTENTIALULUI EXPRESIV 
În cadrul acestor activităţi artistice, artele vizuale sau activităţile vizual-plastice 
pot avea un rol important în declanşarea potenţelor creative şi dezvoltarea creativității 
umane, mai ales în perioada timpurie (2-16 ani), dar şi la alte vârste. Activităţile 
vizual-plastice implică subiectul într-o serie de acțiuni-comportamente care vizează : 

- mişcări din ce în ce mai complexe şi mai rafinate ale mâinilor care 
desenează, modelează, pictează, cioplesc, lipesc, decupează, rup, 
montează, explorează tactil diferite obiecte şi structuri materiale etc. ; 

- explorarea vizuală a diferitelor obiecte, structuri, realități, imagini, opere 
de artă, lucrări proprii, explorare influențată de educația vizuală din 
şcoală, de mas-media etc. ; 

- o multitudine de mecanisme şi structuri cognitive şi desigur şi afective; 


- o serie de instanțe, structuri ale personalității subiectului. 


Activităţile vizual-plastice favorizează contactul subiectului prin mai multe 
canale cu diferite materiale, cu calități diverse (forme, culori, texturi, structuri etc.) şi 
expresivități diferite (rigidități, elasticităţi, concavităţi, convexităţi, muchii tăioase sau 


blânde, suprafeţe calde, moi, aspre, culori vii, aprinse, stinse, surde, contraste de 

culori şi forme etc.); subiectul acționează pe diferite suporturi (hârtie, placă de lut, 
ipsos, pânză, perete etc.), cu diferite instrumente (creion, cărbune, pensulă, daltă etc.). 
Elevul are posibilitatea să se exprime aparent jucându-se (latura ludică a activităților 
artistice fiind un argument tare în stimularea şi dezvoltarea creativităţii, ludicul fiind 


producător/sursă de plăcere) mimetic, simbolic, expresiv, constructiv, arhitectonic etc. 


În aceste activităţi artistice (vizual-platisce) sunt implicate o serie de deprinderi, 
priceperi, o mulțime de informaţii codate sub formă de imagini, calități vizual- 
plastice; de asemeni sunt utilizate o serie de operaţii vizual-plastice care sunt aplicate 
formelor, culorilor, liniilor, punctelor, suprafeţelor, volumelor, substanţelor, 
materialelor etc. Prin prelucrarea informațiilor specifice vizual-plastice, prin utilizarea 
diverselor strategii acţionale, sub imboldul diferiților factori interni şi externi, 
spontani sau organizați (educaţie), copiii, artiştii creează nişte obiecte „ciudate”, nişte 
obiecte ficționale pe care le numim artistice. Aceste imagini vizual-plastice sunt 
create de copil, primitiv, artist plastic sub umbrela unor paradigme de cele mai multe 
ori neconştientizate (vezi cap. Creativitatea vizual-plastica - o viziune cognitivă, in 
Cioca , V., Jocul d-a arta, Ed. Limes). Aceste obiecte ficționale (imaginea pictată, 
desenată a unui măr nu este mărul însuşi), aceste imagini vizual-plastice pot fi 
abordate, analizate din multe puncte de vedere. Pe noi ne interesează aici doar două 
perspective : „cantitatea de creativitate”, de noutate, ingeniozitate, originalitate 
prezente în imaginea plastică şi „calitățile expresive” conţinute, topite în fiinţa 
materială, substanţială a imaginii. Desigur pare uşor artificială această abordare 
oarecum dihotomică a imaginii plastice sub zodia creativității şi sub zodia 
expresivității; ea are însă un temei pragmatic în abordarea didactică a creativității 
vizual-plastice, după cum sperăm că va reieşi pe parcursul acestei cărți. Orice imagine 


artistică-plastică este mai mult sau mai puțin originală (existând posibilitatea 


144 


imaginării unei scale care urcă de la originalitate O până la noutate absolută), mai mult 
sau mai puţin expresivă (putându-se imagina şi în acest caz o scală a expresivităţii), cu 
alte cuvinte aspectul creativ (combinatoriu, constructiv, generativ ) şi cel expresiv 
(forţă, calm, armonie, tensiune dramatică etc.) sunt prezente sau absente, în mai mare 
sau mai mică măsură, împreună în imaginile plastice. Taylor C. W. (1989) distinge 
următoarele niveluri ale creativităţii: 

- creativitatea de expresie 

- creativitatea procesuală 

- creativitatea de produs 

- creativitatea inovativă 

- creativitatea inventivă 


- creativitatea emergentă 


Imaginile vizual-plastice finalizate într-o anumită tehnică, într-un anumit 
material (lut, culoare, acuarelă, creion etc.) şi pe un anumit suport (hârtie, pânză etc.) 
se înscriu în ceea ce se cheamă creativitate de produs (aici obiect, produs ficțional) şi 
creativitate expresivă (ne referim aici la modul general şi nu atât la operele plastice 
apogetice care au avut dimensiuni emergente în epoca respectivă). De obicei 
creativitatea expresivă sau de expresie se referă la mimico-gesticulaţie şi vorbire şi 
este specifică artei teatrale şi oratoriei. Obiectul vizual-plastic, imaginea plastică 


fizică poate fi analizată prin prisma: 


noutăţii 

- originalității 

-  expresivității 

-  coerenţei plastice 
- valorii 


În testul Torrance (1974) de gândire creativă (TTCT), forma figurală — desenele 
provocate sunt evaluate calitativ şi cantitativ. Cantitativ sunt evaluate: originalitatea, 


flexibilitatea, fluiditatea, elaborarea, rezistenţa la închidere, abstractizarea semantică. 

Evaluarea calitativă a performanţelor se face în testul Torrance pe baza următoarelor 
trăsături: 

- expresivitate emoțională 

- gradul de complexitate al desenului 

- mişcarea şi acțiunea în desen 

- expresivitatea titlului 

- rezistența la închidere 

- perspectiva vizuală neuzuală 

- perspectiva vizuală internă 

- umor în titluri şi desen 

- bogăția imageriei 


- viteza de angajare creativă 


A 


In TTCT expresivitatea emoțională se referă la reprezentarea emoţiilor sau 
sentimentelor în desene şi în titlurile acestora. În desene pot apărea expresii faciale, în 
special poziția gurii, mimica, postura corpului. De asemenea, alţi indicatori nonverbali 
ai emoțiilor sunt desenele reprezentând lacrimi, dans, râs, îmbrățişare, sărut, luptă, 
zâmbet, încruntare, braţe întinse a extaz etc. E vorba de o ilustrare fiziognomică a 
emoțiilor sau pur şi simplu naturalist-indicială (lacrimi, sărut etc.). Nu în acest sens 
ilustrativ, exterior înțelegem expresivitatea imaginilor plastice. 
Expresia/expresivitatea imaginilor plastice (desene, picturi, sculpturi etc.), a gesturilor 
şi mişcărilor corporale ale balerinului, a mişcării şi posturii oamenilor în diferite stări 
etc. rezidă în calitățile perceptuale ale configurației de stimuli. Aceste calități 
percepute au un caracter general: noi înregistrăm calitatea de roşu, rotunjimea, 
micimea, rapiditatea, masivitatea, efortul, răsucirea, dilatarea, supleţea etc. 
concretizate în cazuri individuale, dar transmițând o anumită clasă de experiențe şi nu 
o unică experiență particulară. Definim expresia, împreună cu Arnheim (1979), prin 
modurile de comportament animat sau inanimat dezvăluite de aspectul dinamic al 


obiectelor sau fenomenelor perceptuale. Când privim, de exemplu, o balerină, starea 

ei sufletească de tristeţe sau de fericire pare a fi în legătură directă cu mişcările pe 
care le execută. Succesiunea în timp, precum şi proprietăți ca intensitatea, volumul, 
simplitatea sau complexitatea, schimbarea lină sau violentă, repausul sau agitația, sunt 
de regulă calități structurale atribuite atât fenomenelor fizice cât şi celor mintale. Max 
Wertheimer (apud Arnheim R. 1979) susţinea, referitor la expresia/expresivitatea 
balerinei, că factorii formali din cadrul dansului reproduc factori identici din starea 
sufletească. De unde deducem existenţa unor raporturi, corespondențe între anumite 
calități structurale ale celor două tipuri de fenomene, mintale şi fizice. Parteneriatul 
dintre aşa-numitele procese cognitive şi procesele numite de obicei „emoţionale” ar 
trebui să fie evident, susține neurologul Damasio (2005), enunţând ipoteza markerului 
somatic pe baza cuplării anumitor clase de stimuli cu anumite clase de stări somatice. 
De altfel neurologul susţine cu o serie de argumente faptul că emoţiile şi sentimentele 
(aspectele centrale ale reglării biologice) creează o punte între procesele raționale şi 
cele nonraționale, între structurile corticale şi cele subcorticale. Rezultă că problema 
expresivității, a sensibilităţii în general şi a celei vizual-plastice în particular, în 
sensul receptării (cognitive şi emoţionale sau emoționale şi cognitive) şi/sau 
exprimării/codificării vizual-plastice a calităţilor structurale a realităților/stărilor 
exterioare/interioare, poate fi abordată prin prisma ideii că nu corpul singur sau 
creierul singur interacționează cu mediul (natural, social, cultural), ci întregul 
organism. Arnheim (1979) ilustrează această corespondenţă structurală dintre fizic şi 
mental, dintre emoțional şi cognitiv printr-un experiment realizat cu un club de balet 
studenţesc. Balerinii au fost solicitați separat să improvizeze pe teme ca tristețea, forța 
sau noaptea. Interpretările lor au prezentat un mare grad de concordanță. În 
reprezentările tristeţii, de pildă, mişcările erau lente şi limitate la o gamă restrânsă, cu 


evoluţii mai ales curbe şi reduse ca tensiune; direcția era vagă, schimbătoare, ezitantă, 

iar corpul părea să cedeze pasiv forţei gravitaționale, nefiind propulsat de propria sa 
inițiativă. Se admite în general, susține autorul citat, că starea sufletească de tristețe 
are o configurație similară. La o persoană deprimată procesele mintale sunt lente şi 
rareori trec dincolo de probleme referitoare la întâmplări imediate şi interese de 
moment; toate activitățile legate de gândire sau de acțiune sunt molatice şi lipsite de 
energie. Desigur, interpretările studenților au putut fi influențate şi de modurile 
tradiționale de a reprezenta tristețea în dans. Esenţial este faptul că mişcările, fie 
inventate spontan, fie copiate după alţii, vădeau o structură formală foarte 
asemănătoare cu cea a stării sufleteşti în cauză. Pe scurt, dacă anumite calități vizuale 
ca forma, viteza, direcția ori ritmul sunt nemijlocit accesibile, pare îndreptățit să 
presupunem că aceste calități structurale sunt purtătoarele unei expresii direct 
comprehensibile ochiului. Din cele prezentate mai sus nu trebuie să deducem că 
expresia perceptuală se raportează neapărat la un intelect „dinapoia ei”. Noi percepem 
mişcările lente, molatice, „adormite” ale unei persoane în contrast cu cele vioaie, 
prompte şi viguroase ale alteia, dar nu trecem neapărat dincolo de înfăţişare, la 
oboseala sau agerimea psihică dinapoia ei. Oboseala şi vioiciunea sunt conţinute în 
însuşi comportamentul fizic; ele nu se disting în esenţă (structural vorbind) de 
„oboseala” smoalei care curge încet sau de soneria „energică” a telefonului (Arnheim 
1979). De unde rezultă că putem găsi expresie vizuală în orice obiect sau fenomen 
coerent structurat. O stâncă abruptă, o salcie plângătoare, culorile unui amurg, fisurile 
dintr-un zid, o frunză care cade, un izvor care curge, o simplă linie sau pată de 
culoare, ori dansul unei forme abstracte pe un ecran cinematografic sau limbile 
jucăuşe ale unui foc deschis au tot atâta expresivitate ca şi corpul omenesc şi îl pot 
servi pe artist la fel de bine. Subliniem din nou, în concluzie, că 


expresia/expresivitatea este o caracteristică inerentă a configurațiilor perceptuale care 

rezultă din conbinaţia unor calități structurale ca forma, viteza, energia, direcția, 
poziţia,  complexitatea/simplitatea, tensiunea, ritmul. Regăsim aceste calități 
structurale în obiecte, plante, animale, minerale, peisaje, în obiecte artistice, imagini, 
în dans, muzică, fenomene naturale (vânt, furtună, freamăt de frunze etc.), fenomene 
economice, politice, sportive etc. Revenind la creativitatea vizual-plastică şi la 
expresia/expresivitatea vizual-plastică după această incursiune în problemele 


expresivității vizuale, ne punem două probleme pragmatice: 


- poate fi expresia/expresivitatea vizual-plastică cuantificată (putem vorbi de un 
indice de expresivitate), poate fi creativitatea vizual-plastică cuantificată, putem vorbi 
de un indice de creativitate vizual-plastică ? 

- cum poate fi stimulată, dezvoltată creativitatea vizual-plastică; poate fi dezvoltată , 


rafinată expresivitatea vizual-plastică? 


11.3 INVESTIGAȚII PROPRII PRIVIND EXPRESIVITATEA 
VIZUAL - PLASTICĂ 


Am văzut în capitolul precedent că expresia/expresivitatea obiectelor şi 
imaginilor vizual-plastice şi a oricăror realități percepute rezidă în calitățile 
perceptuale ale configurației de stimuli. Expresia este fixată în structura perceptuală şi 
ea se constituie pe baza relațiilor dintre/între diferitele calităţi structurale, ca: 

- forța, energia, viteza (mare, foarte mare, repede, încet, fulgerător); 

- forma (rotundă, curbă, unghiulară, dreaptă, ramificată, concavă, convexă etc.); 

- desfăşurarea spațială (orizontală, oblică, verticală, câmpică, sus-jos, Jos-sus, 
dreapta-stânga, stânga-dreapta, față-spate, spate-faţă); 

- tensiunea (conflict între forţe: apăsat-delicat, direcții opuse: sus-jos, dreapta- 
stânga; forme contrastante: ascuţit-curb; convergenţa sau divergenţa forţelor); 

- simplitatea sau complexitatea (formei, gestului, obiectului); 

- volumul (mult, puţin, mic, mare, mijlociu, insignifiant, copleşitor etc.); 

- ritmul (liniar, crescător, simplu, pulsatoriu, sincopat etc.). 

Astfel putem vorbi de expresia/expresivitatea percepută vizual dar şi auditiv, 
kinestezic, tactil, olfactiv, gustativ a diferitelor obiecte, vieţuitoare, structuri naturale, 


fenomene, desene, oameni, picturi, sculpturi, filme, edificii arhitecturale, sunete, 

opere muzicale, gesturi, dans, mirosuri (alimente, băuturi) etc. 
Expresia/expresivitatea, fiind o caracteristică inerentă a configurațiilor perceptuale, o 
descoperim deci şi în manifestările corpului uman. Expresia poate fi antropomorfizată 
- găsim feminitate în unduirea valurilor sau a lanului de grâu, salcia poate fi 
plângătoare etc. Dar se întâmplă şi invers: vorbim de oameni ca de nişte caractere tari, 
ferme, elastice, flexibile, rigide, dure, fluide (calități, termeni din fizica coeziunii). 
Dacă ne ghidăm după configuraţiile de forțe percepute (calități structurale), unele 
obiecte şi evenimente precum şi unele stări sufleteşti sau sentimente seamănă între 
ele, iar altele nu. Pe baza aspectului lor expresiv, ochiul nostru creează spontan un fel 
de clasificare sistematică a tuturor lucrurilor existente (să nu uităm că percepția 
porneşte de la generalități, că abstractizarea este prezentă deja în mecanismele 
perceptive). Această clasificare perceptuală contrazice ordinea sugerată de alte tipuri 
de categorii, indusă nouă de educaţie, de influenţe culturale. De exemplu, în civilizația 
occidentală modernă, suntem obişnuiţi să distingem între animat şi inanimat, între 
fiinţe umane şi non-umane, între aspecte mintale şi aspecte fizice. Sub raportul 
calităților expresive însă, caracterul unei anumite persoane poate semăna mai mult cu 
cel al unui anumit copac sau animal decât cu cel al altei persoane (Arnheim 1979). 
Reiese că expresia, deşi este o caracteristică inerentă a configuraţiilor perceptuale şi 
putem constata prioritatea expresiei în conținutul primar al vederii în viața cotidiană, 
este mai mult sau mai puţin modificată la adulți în urma unei educații pe baze 
ştiinţifice, unde cantitativul, măsurabilul şi eficienţa obturează sensibilitatea. Pentru a 
înțelege mai bine ce se întâmplă cu expresia/expresivitatea plastică sub influența 
maturizării, a educației şi în corelaţie cu „reprezentarea”, ne vom opri puțin la 
debutul exprimării vizual-plastice la copil. Părinţii desenului (numim desen primele 
exprimări plastice ale copiilor de pretutindeni, deşi am putea la fel de bine să le 
numim picturi, mâzgălituri, pete, pătări, mişcări, gesturi scrise, urme etc.) sunt mâna, 
ochii şi mintea (campul vizual, campul motor si campul mental), iar primele 
mâzgăleli, trasee linear-plastice sau pete plastice derivă din două tipuri de mişcări: 
mişcări expresive şi mişcări descriptive. Mişcările expresive, aproape reflexe, 
instinctive ale mâinii care se prelungesc prin creion sau un alt instrument într-un 
arabesc de linii/mâzgălituri pe hârtie sunt intim legate, dictate de nervozismul, de 
starea stenică sau astenică a copilului, de bucuria sau răutatea lui neconştientizate. 
Aceste linii-mişcări sunt dictate, impuse aproape automat mâinii copilului de starea 


lui generală din acel moment, stare mai mult sau mai puţin vagă sau precizată. Deci 

desenul, traseul linear e impus de starea internă neuropsihică. Expresia acestor stări 
este brută, directă, automată, reflexă, nefiltrată prin conveniențe, coduri, semne etc. 
Expresivitatea acestor linii este natural biologică, neuropsihică, aspectul social- 
cultural fiind prezent doar prin instrumente - creion, hârtie şi eventual prin imitarea 
gestului scrierii sau desenării. Expresivitatea, expresia tâşneşte în afară ca o lavă 
linear-fierbinte, năvalnică, vizibilă prin amplificarea liniilor accentuat curbate sau 
curbat zigzagate, prin forţa sau oboseala apăsării creionului, prin ritmul aiuritor sau 
molcom al arabescurilor desfăşurate pe spaţiul plan al hârtiei. 

Apoi, la un moment dat se întâmplă minunea: copilul descoperă legătura 
mimetică între mâzgăleala, scrierea sa haotică şi obiectele din afară, din mediul său. 
Intră în arenă funcţia semiotică. Aici o mare importanţă au gesturile descriptive, 
mişcările descriptive (să nu uităm că după Piaget (1966) prima treaptă a inteligenței 
este senzoriomotorie, care înseamnă mişcări, deplasări de obiecte văzute, pipăite, 
auzite, precum şi scheme, trasee ale acestor mişcări, deplasări). Este ilustrativ în acest 
sens desenul din MA 1 în care copilul imită/reproduce mişcarea mierii de albine care 
se prelinge pe felia de pâine, aici fiind prezentă doar mişcarea-traseu. Primele 
reprezentări ale obiectelor, ale oricărui fel de obiecte, animate, neanimate, sunt făcute 
prin intermediul cercului, rotundului. Acest cerc primordial reprezintă la început 
calitatea de lucru, de obiect şi nu forma acestora. Apoi treptat el se diferenţiază (forme 
container, forme tip solar etc., vezi BI] 2), reprezentând mai mult sau mai puţin 


mimetic forma generalizată, 

abstractizată a diferitelor obiecte. Desenul îşi deplasează centrul de greutate, interesul, 
atenţia de la mişcare, care e sesizată şi de reptile şi în general este esențială pentru 
animale, spre reprezentarea lumii, a obiectelor în sine ca entităţi, ca insule mărginite 
(întră în joc un fel de analitică vizuală, o analitică globalistă, abstractă, nediferențiată 
a formelor). Treptat accentul, interesul cade pe lumea exterioară, comportamentul 
copilului remarcându-se prin tendinţa „spre”. El desenează, desemnează, circumscrie 
graniţe de obiecte/forme, bucăţi de realitate şi nu mişcări, stări interne. Acum intervin 
şi modele culturale: cărți cu desene, fotografii, imagini TV, copilul vede desenele 
altor copii. Influențele socioculturale încep să-l împânzească. Lumea obiectelor 
concrete, reale şi reprezentările acestora vor fi mediul sub influența căruia copilul 
vede, descoperă, înţelege, asimilează, reprezintă lumea. Nu ştim încă prea bine ce 
influenţe, ce repercusiuni mentale au televizorul şi mai apoi calculatorul asupra 
copilului. 

Accentul în desen se deplasează deci de la expresivitate (starea internă a 
copilului influențată la început de interocepție) la reprezentare influențată mai ales 
de exterocepție (re-prezintă, prezintă din nou obiectele exterioare prin intermediul, cu 
ajutorul liniei, petelor, deci construieşte nişte „modele” vizual-plastice; în această 
construire de modele vizual-plastice pentru diferite obiecte, imaginea mintală este 
esenţială (Piaget 1966) ). Plasând desenul între joc şi imaginea mintală, Piaget susține 
că în realitate desenul constituie când o pregătire a imaginii mintale, când o rezultantă 
a acesteia, între imaginea grafică şi imaginea interioară („modelul intern” al lui 
Luquet, 1927) existând nenumărate interacțiuni, amândouă derivând direct din 
imitație. 

Această re-prezentare în care se transformă treptat desenul copilului (re- 
prezentarea înseamnă „a prezenta din nou sau în locul a altceva, adică a dubla o 
prezenţă” - Louis Marin 1981) tinde mai repede sau mai încet să fie iconică, cât mai 
iconică. De ce iconică? Iconicitatea ţine de imitație, de instinctul de imitare (imitaţia 
care începe în stadiile II şi III ale inteligenței senzoriomotorii este un instrument al 
cunoaşterii propriului corp prin analogie cu corpul altora şi Piaget o consideră ca un 
fel de reprezentare în acțiune). Şi treptat iconicitatea căutată, urmărită în sine duce la 
scăderea expresivităţii desenului. Copilul vrea să cunoască ce re-prezintă acest desen. 
Fidelitatea re-prezentării obiectului real (prezentării din nou pe un suport, chiar în 
lipsa lui din momentul respectiv) necesită grijă, atenție, urmărire limpede a formei 


contur a obiectului. Accentul pus pe forma obiectului pentru a-l re-cunoaşte, a-l 

cunoaşte din nou, obiectul prezentat aici doar prin reprezentare vizual-plastică, 
micşorează treptat participarea stării intrapsihice în actul reprezentării, desenării 
(scade tot mai mult influența interocepției în actul desenării şi creşte tot mai mult 
aportul exterocepţiei şi al propriocepției). Desenele tind să desemneze realități 
exterioare văzute dintr-un anumit punct şi unghi (realismul vizual, desenul 
fizioplastic). Şi astfel se ajunge, şi sub influenţa unor mentalități şi a unei anumite 
foarte mulți copii, educaţia bazându-se în cea mai mare parte, din păcate, pe 
exterocepţie. Asta probabil şi datorită mentalități dihotomice europene interior- 
exterior, lume interioară - lume exterioară, spirit-materie etc., mentalitate care pune 
accentul pe una sau alta din cele două fațete ale unei realități unice, contradictorii, 
complementare. 
Pornind de la aceste realități cu care se confruntă orice profesor de educaţie 
plastică (scăderea interesului pentru activitățile plastice, acestea neinducând plăcere la 
elevii claselor VII - VIII - IX etc., şi scăderea treptată a expresivității imaginilor 
plastice realizate de aceştia) ne-am propus să  cercetăm problema 
a. poate fi cuantificată expresia/expresivitatea vizual-plastică, ştiut fiind gradul mare 
de subiectivitate în aprecierea imaginilor vizual-plastice ? 

b. se pot elabora metode, strategii, programe de ameliorare, stopare a scăderii, a 
pierderii expresivităţii vizual-plastice, ba chiar de dezvoltare, amplificare, rafinare 
a acesteia (la nivel plastic factual şi/sau vizual-plastic perceptiv)? 

În acest sens, împreună cu un colectiv de profesori de educaţie plastică din Cluj- 
Napoca şi cu studenți de la Universitatea de Artă şi Design din acelaşi oraş, am inițiat 
un experiment longitudinal începând din februarie 2002 în care am cuprins mai multe 
grupe de elevi din clase şi şcoli diferite. Experimentul îşi propunea găsirea şi 
elaborarea unor modalități de facilitare la elevi a comprehensiunii (simțirii şi 
înțelegerii) virtuţilor expresive ale elementelor şi mijloacelor vizual-plastice, ale lumii 
percepute (inclusiv ale operelor de artă). Obiectivele experimentului au fost formulate 
după cum urmează: 


a. Trăirea şi conştientizarea diferitelor expresii pe care diferite configurații de stimuli 


(vizuali, auditivi, gestuali, olfactivi etc.) le conțin şi le transmit prin calitățile, 


însuşirile lor perceptuale. 

b. Înțelegerea faptului că formele desenate, pictate, modelate au pe lângă calităţi 
reprezentative (reprezintă, redau forma, identitatea obiectelor) şi calități expresive 
(aceeaşi formă tratată diferit, modificată plastic, poate transmite expresii diferite - 
vivacitate, pasivitate, agresivitate, linişte, finețe, asprime, rigurozitate, nelinişte, 
tristețe, muzicalitate etc.). 

c. Explorarea, încercarea şi găsirea unor echivalenți plastici calităților structurale ale 
gesturilor, zgomotelor, sunetelor, formelor (obiectelor reale), mişcărilor, stărilor şi 
proceselor mintale, mirosurilor, etc. 

d. Citirea calităților structurale ale diferitelor imagini vizual-plastice sau de altă 
natură (desene, picturi, sculpturi, fotografii, secvențe de film, dans, joc scenic, 
edificii arhitecturale etc.). 

Bazându-ne pe bibliografia de specialitate, pe experienţa proprie şi a unor 
profesori de educaţie plastică de excepţie din ţară şi din Europa (Franța, Italia), am 
ajuns la concluzia - ipoteză de lucru că aceste obiective pot fi atinse nu doar prin 


exersarea, învățarea limbajului plastic, ci mai ales prin exersarea, relaționarea 


limbajului plastic cu realități perceptuale cât mai diferite (obiecte, stări, sunete, 
zgomote, senzaţii tactile şi kinestezice, sentimente, emoţii etc.) şi conştientizarea 
treptată a corespondenţelor structurale, a izomorfismelor expresive. 

De fapt esenţa experimentului psihopedagogic constă în explorarea şi găsirea, 
prin activitățile vizual-plastice din cadrul ariei curriculare arte, a unor echivalenți 
plastici (linii, pete, culori, forme etc.) calităților structurale ale gesturilor, zgomotelor, 
sunetelor, formelor obiectelor reale, stărilor sufleteşti etc. şi citirea calităților 
structurale ale diferitelor imagini  vizual-plastice. Pe parcursul derulării 
experimentului au început să se contureze o serie de aspecte, probleme, soluții menite 
a ajuta elevii să simtă şi să înțeleagă mai bine interfața expresivă dintre/între lumea 
exterioară şi cea interioară, să citească şi să descifreze la nivel semantic şi estetic orice 
imagine sau obiect, pentru a fi mai puţin manipulaţi şi deci mai liberi inclusiv în 
luarea deciziilor. Aici vom prezenta doar încercarea/schițarea construirii unui test de 
cuantificare a potențialului expresiv vizual-plastic. Conceperea, schițarea unui astfel 
de test ne-a fost impusă de logica internă a experimentului: care este nivelul de 
expresivitate vizual-plastică a subiecților înainte de experiment şi care va fi pe 
parcursul şi la sfârşitul lui, pentru a vedea eficienţa strategiilor, a modalităților 
utilizate în stimularea, dezvoltarea a ceea ce numim creativitate expresivă. În schiţarea 


acestui test pentru evaluarea potențialului expresiv în domeniul vizual-plastic am 

pornit de la ideea calităților structurale prezente în diferitele configurații de stimuli. 
Presupunem că unii oameni percep mai multe calități structurale, alții mai puţine 
(probabil şi la nivel inconştient, cu siguranţă la nivel conştient). De asemenea, unii 
subiecţi pot reda prin culoare, linie, desen, volum etc. mai multe sau mai puţine 
calități structurale ale obiectelor, corpurilor însuflețite, fenomenelor, gesturilor, 
sunetelor, stărilor sufleteşti etc. Deci unii oameni sunt mai sensibili atât la nivel 
perceptiv (percep mai multe însuşiri/calități structurale specifice unor configurații 
perceptuale), cât şi la nivel reprezentativ (redau prin mijloace plastice mai multe 
însuşiri, calități structurale specifice unor configurații perceptuale). Pornind deci de la 
calitățile structurale ale diferitelor configurații de stimuli (gestuali, sonori, vizual- 
cromatici, verbali), cât şi de la faptul că acestea pot fi percepute dar şi 
reprezentate/redate plastic (grafic, cromatic, linear etc.) am formulat următoarele 
ipoteze şi probleme: 

a. Cu cât un subiect percepe mai multe calităţi structurale, cu atât este mai sensibil şi 
deci mai expresiv la nivel perceptiv, emoțional şi probabil comunicativ; 

b. Cu cât un subiect poate cuprinde şi reda plastic cu ajutorul liniei, culorilorilor etc. 
mai multe calități structurale ale diferitelor configurații de stimuli (externi, 
interni, fizici, vizuali, verbali etc.), cu atât este mai sensibil şi mai expresiv vizual- 
plastic; 

c. Dacă reuşim să construim nişte probe/exerciţii plastice în care să se vadă câte 
asemenea calităţi structurale sesizează, percepe şi redă dintr-o configuraţie de 
stimuli cu ajutorul mijloacelor plastice (linie, punct, culoare etc.) într-un timp dat, 
înseamnă că putem contura un profil calitativ al expresivităţii vizual-plastice a 
subiectului (profil calitativ în sensul că se va depista prezenţa sau absenţa cu 
precădere în reprezentările plastice a anumitor calități structurale); 

d. Urmărită în timp (prin testări succesive), această frecvență a prezenței/absenţei 
anumitor calități structurale poate contura evoluția sau involuția (obturarea) 
profilului expresiv vizual-plastic sau, de ce nu, a creativității expresive vizual- 
plastice a subiectului; 

e. Dacă redarea, desenarea, exprimarea plastică este intenţională, în ce măsură este 
gândită, controlată şi în ce măsură este automată, reflexă, necontrolată perceperea 
şi redarea calităților structurale, ştiut fiind faptul că în actul desenării sunt 
implicate, mai mult decât în alte comportamente, informaţii exteroceptive, 


interoceptive şi proprioceptive în proporții şi ecuaţii extrem de aleatorii şi aproape 

imposibil de apreciat. Ținând cont de aceste aspecte, ce poate face educaţia în ceea 
ce priveşte expresivitatea vizual-plastică a elevilor şi studenţilor din învățământul 
artistic sau de altă natură? 

Aici ne vom referi cu precădere la punctele b. şi c., făcând referire la prima 
probă din test, care ni se pare cea mai relevantă, mai structurată şi probabil legată şi 
de scriere, nu numai de exprimarea plastică propriu-zisă. De asemenea, această probă 
este relativ simplă, subiectul trebuind să deseneze practic nişte linii şi având nevoie 
doar de hârtie şi creion. În cadrul primei probe i se cere subiectului să deseneze în 
nişte spaţii date (aceleaşi pentru toţi subiecții şi pentru şase stimuli verbali) una sau 
mai multe linii care să fie pe rând moale/moi, agitată/agitate, nepăsătoare, 
obraznică/obraznice, înceată /încete, grăbită/grăbite. Pornind de la faptul că expresia 
se defineşte prin modurile de comportament animat sau inanimat dezvăluite de 
aspectul dinamic al obiectelor sau fenomenelor perceptuale (Arnheim 1997), ne-am 
concentrat atenția asupra expresivității gestuale (care conţine energii, forțe 
direcționate, senzaţii musculare şi postural-kinestezice, precum şi componente 
vizuale). Ne putem întreba ce legătură este între gest şi linie ca modalitate de expresie 
plastică. Într-o clasificare pragmatic executorie şi didactică a ipostazelor liniei, pe 
lângă linia ca element de sine stătător, ca ornament, ca element de construire a formei 
sau ca element de structurare a suprafeţei, apare şi linia ca gest. Gestul este o mişcare 
sau nemişcare a unei ființe sau lucru, mişcare determinată de o energie lăuntrică sau 
exterioară. Să ne gândim la chircirea vreascurilor sau hârtiei sub acțiunea flăcărilor 
sau la zbârlirea de frig a omului sau la gesturile de lehamite ale mâinii. Gestul ar fi 
starea interioară a unei ființe sau a unui lucru (stare determinată de conjugarea 
acestora cu lumea, cosmosul) exprimată în afară printr-o mişcare totală sau 
fragmentară. 

Trasarea, desenarea, scrierea liniilor se face prin mişcare, prin mişcarea mâinii 
care ţine un creion, o pensulă etc., această mişcare, acest dans desfăşurându-se pe un 
suport. Indiferent dacă linia descrie o formă reală (mişcare descriptivă) sau are o 
desfăşurare în sine, liberă, ca în primele manifestări plastice ale copilului, ea se 
încarcă de mişcare, de energie, ea este şi gest. Gestul linear are însă o autonomie 
expresivă, distinct perceptibilă de obiectul căruia îi circumscrie hotarele spațiale, chiar 
dacă se pregăteşte să ne trimită la o reprezentare (Ailincăi, 1991). Mai mult chiar, 
afirmă autorul citat, ne-am obişnuit să apreciem valoarea şi forța de convingere a 


reprezentării în funcție de expresivitatea liniară. Gestul linear (este linear pentru că are 

o traiectorie şi o direcţie) se prezintă ca o matcă ce posedă un potențial nesfârşit de 
expresivitate. El aleargă, face salturi, se ghemuieşte, se îngroaşă, vibrează, zvâcneşte, 
se încolăceşte, are viteză, căldură, sonoritate, „culoare”, conversează, face aluzii la 
fapte, obiecte şi stări, la traiectoriile gândului, ale vieții, naturii şi istoriei, dar mai ales 
comunică acel ceva care se află mereu dincolo de aluziile posibile, ceva ce numai el 
poate transmite adânc şi stârnitor, murmurul inefabil al lăuntricului, acel fluid ce 
străbate şi uneşte prin mii de fire ființa cu etajele universului (prin fenomenul numit 
incantaţie, vezi Matila C. Ghyka, 1981). În spatele şi în ființa gestului linear se află un 
agent generator, o ființă umană care îşi manifestă energia psihofizică temperamentală 
şi nevoia de comunicare a intelectului. Desenul, asemenea scrisului, înțeles ca o 
configurație pură, spontană, ce nu evocă fizionomia unui lucru, este capabil să 
simbolizeze energia radiantă a ființei, presiunea fizică încărcată în adâncurile sale 
sensibile şi turnată sublimat într-o vibraţie seismică fără să se descarce şi fără să 
altereze înalta tensiune a trăirii. Putem vorbi astfel de capacitatea gestului linear de a 
exprima simbolic existența umană, prin supleţea sau robustețea ce radiază din 
organismul său - ca expresie manifestă a viului, a lumii organice, a instinctelor 
ancestrale ale ființei abisale -, prin lirismul sau dramatismul său, prin brutala luare în 
posesie a lumii, expurgatoare a trăitului de-o clipă, sau prin trasee fine, minuţioase, 
fără răbufniri, asemenea unei scriituri a conştiinţei pregătite de mult, cu o încărcare 
treptată, inițiată. După Cornel Ailincăi (1991), de ideile şi observaţiile căruia am 
abuzat din plin mai sus, linia ca modalitate de expresie plastică ar transmite, ar 
exprima mai mult prin încărcătura sa gestică decât prin puterea ei de reprezentare de 
obiecte, ființe şi ansambluri. El vorbeşte chiar de puterea de simbolizare a gestului 
linear, nu doar de calitatea sa de seismograf al furtunilor sau liniştii umane interioare. 
Concluzionând, putem spune că gesturile ca mişcare, precum şi ca 
scriere/reprezentare lineară, deci ca gesturi lineare, pot fi făcute, văzute şi simțite moi, 
tari, aspre, apăsate, nervoase, agitate, blânde, nepăsătoare, obraznice, cursive, 
sacadate, monotone, repezite, ruginite, încremenite, virile, vâscoase, săltăreţe, 
nesigure, alunecoase, tăioase, incisive, ezitante, rotunde, unghiulare, calde, reci etc. 
Revenind la prima probă a testului expresivității vizual-plastice, după această 
incursiune în „fenomenologia şi filozofia” gestului linear, subliniem faptul că prin 
prezentarea subiecților a stimulilor verbali (moale, agitat, nepăsător, obraznic, încet, 
grăbit) şi nu a unor fragmente imagistice (fotografii, secvențe filmice) s-a încercat 


evitarea tendinței de copiere/imitare a gestului vizionat. Din multitudinea de gesturi 

regăsite la obiecte, fiinţe, fenomene, oameni, gânduri, stări, sentimente etc. am ales 
doar şase (gesturi-stări exprimate prin adjectivele moale, agitat, nepăsător, obraznic, 
încet şi grăbit). Această opţiune ne-a fost sugerată de o clasificare a gesturilor în 
raport cu linia mediană a virtuții dintr-un studiu realizat de Jean-Claude Schmitt 
(1998). Această clasificare a gesturilor s-a făcut pe baza raporturilor de „similitudine” 


între gesturi şi viciile corespunzătoare (vezi tabelele de mai jos). 


Tabelul 1.1.1. Raporturi de similitudine între gesturi şi viciile 


corespunzătoare(după Jean-Claude Schmitt 1998) 


lascivitate > moale ==== obraznic E orgoliu 
neglijență > nepăsător ==== lent €E lene 
nerăbdare > violent ==== grăbit €&  nestatornicie 


==== similis (similitudine) 


Tabelul 1.1.2. Clasificarea gesturilor în raport cu linia mediană a virtuții(după 


Jean — Claude Schmitt 1998) 


VICI GEST GEST TR cast VICH 
SEMNIFICATIVE CONTRAR în acelaşi timp CONTRAR SEMNIFICATIVE 
lascivitate > moale <€ grațios şisever > agitat € nerăbdare 
neglijență > nepăsător €& calm şi cumpătat > obraznic € orgoliu 

lene > încet € grav şi vioi > grăbit € nestatornicie 


+ tendința către exces a unui gest 
— tendința către insuficiență a unui gest 
< > amplificare a tendinței unui gest 


€ > exprimare a unui viciu prin gest 


Dacă privim acum comparativ rezolvările linear-plastice a cinci subiecți de 10, 12, 
12, 15 şi respectiv de 40 de ani, care au rezolvat prima probă a testului de 
expresivitate vizual-plastică, la o primă inspecție vizuală constatăm următoarele (vezi 
Fig. 3): 

- la primul subiect constatăm o desfăşurare spațială mereu pe orizontală şi prezența 


ritmului în toate cele şase linii-gest,; 

- la al doilea subiect sare în ochi simplitatea aproape minimală şi tendința spre 
desfăşurări orizontale; 

- laal treilea subiect depistăm tendinţa spre desfăşurări spaţiale pe direcţii oblice 
ascendente şi o repetiție de linii paralele; 

- la al patrulea subiect se impune tendinţa spre o complexitate câmpică de linii şi 
diferențieri de energii şi forțe; 

- la ultimul subiect (40 de ani, pictor) observăm diferențieri de energii, forțe, forme 
de linii, desfăşurări spaţiale. 

De asemenea, observăm tot la o primă analiză globală că la subiecții 1, 3, 4 şi 5 
gesturile-linii „moale”, „nepăsător”, „încet” se remarcă prin lipsa de energie sau forță, 
în schimb gesturile-linii „agitat”, „obraznic” şi „grăbit” se impun prin forță, energie. 
Altfel spus, se observă o polarizare în sensul excesului sau insuficienţei energiei, a 
forței celor şase gesturi lineare, cu alte cuvinte există o corespondență cu 
„clasificarea gesturilor” prezentată mai sus după J. C. Schmitt. 

Făcând acum o analiză a fiecărui gest linear după lista celor şapte calități 
structurale sau factori care determină expresivitatea vizual-plastică, începând cu 
gestul „moale”, în cazul celor cinci subiecți constatăm următoarele aspecte : 
Subiectul1(10ani) gestul linear moale: 
Forţă, energie 
slabă 
Simplitate / 
complexitate : simplitate 


Ritm 


monoton 
Tensiune 

slabă 
Desfăşurare spațială : orizontală 

Volum 

puțin Forma 


: curbă 


Subiectul 2 (12 ani) gestul linear moale: 

Forţă, energie : slabă 


Simplitate / complexitate : simplitate 
Ritm : absent 
Tensiune :slabă 
Desfăşurare spaţială : orizontală 
Volum “puţin 
Forma : dreaptă 


Subiectul 3 (12 ani) gestul linear moale: 


Tr i Forță, energie :slabă 
MOALE — 5 


Simplitate / complexitate : simplitate 


Ritm : monoton 

Tensiune : slabă 

Desfăşurare spațială : câmpică 
Volum : mult 
Forma : curbă 


Subiectul 4 (15 ani) gestul linear moale: 
Forţă, energie:slabă 


Simplitate / complexitate : simplitate 


Ritm : monoton 
Tensiune : foarte slabă 
Desfăşurare spațială : câmpică 
Volum : relativ mult 
Forma : curbă 


Subiectul 5 (40 ani) gestul linear moale: 


Forță, energie:slabă 


Simplitate / complexitate : simplitate 


Ritm : monoton 

Tensiune : slabă 


Desfăşurare spaţială : câmpică 
Volum : mult 
Forma : curbă 


— a 072 Pa N 
NEPĂSĂTOARE | OBRAZNIC ÎNCEATĂ i | GREBITA 


AGITATA 


E | AP a aa 


zi Eee, A 
MOALE . 2] AGITATA [uetasireaee | oBRALNLCA p Mesra |Peter 


— Ei mei name Dic SI ii 
== pe VI | dă —— ; | 


Poe E 
ASALE __3| AGITATA NEPAGATOARE | ORRAZNICA > ela EE RRT 
PR pr 
o A r 
rg £ Fai 
/ pi a A A 
T 
i i e 
| / 
= E z 
NEPASATOARE | OBRAZNICĀ p Oezis e || else 


MORI 5 | AGITATA NEPASATÜARE OBRAZ CA 
7 ] 
| i „7 Af 
S -oo i 
S 
Jaa 5 Pat iii er ema 


Dacă aşezăm caracteristicile constatate la cele şapte însuşiri structurale sau 


factori care determină expresivitatea vizual-plastică a gestului linear „moale” în 


cazul celor cinci subicţi într-un tabel şi citim pe verticală, rezultă următoarele: 


Tabelul 1.1.3. Caracteristicile structurale ale gesturilor lineare reprezentând 


stimulul „moale”. 

Forţă 
energie 
Slabă 
Slabă 
Slabă 
Slabă 


Subiecţii 


PP VW D= —= 


5 Slabă 


Dacă facem câteva adunări simple, rezultă următoarele concluzii statistice: 


Gestul linear „„moale”: 


Forţă, energie 
Simplitate / complexitate 
Ritm 

Tensiune 

Desfăşurare spaţială 
Volum 


Forma 


Simplitate 
complexitate 
simplitate 
simplitate 
simplitate 
simplitate 


simplitate 


Ritm 


Monoton 
Absent 

Monoton 
Monoton 


Monoton 


: slabă foarte slabă 


3 2 
: complexitate simplitate 
0 5 
: monoton absent 
4 1 
: slabă foarte slabă 
3 2 
: orizontală 
2 2 
: puțin relativ mult 
3 1 
: curbă 
4 1 


dreaptă 


câmpică 


Tensiune 


slabă 
slabă 
slabă 
foarte slabă 


foarte slabă 


oblică 
1 


mult 
1 


Desfăşurare 
spațială 
orizontală 
orizontală 
câmpică 
câmpică 


oblică 


Putem construi, cu alte cuvinte, un portret robot sau prototip al caracteristicilor 


structurale a gestului linear-plastic corespunzător stimulului verbal „moale”: 


Forţă, energie 
Simplitate / complexitate 
Ritm 

Tensiune 

Desfăşurare spaţială 
Volum 


Forma 


: slabă 
: simplitate 
: monoton 


: slabă 


: orizontală, câmpică 


: putin 


: curbă 


Dacă facem acelaşi lucru pentru gestul linear „obraznic”, obținem următoarele 


rezultate: 


Tabelul 1.1.4. Caracteristicile structurale ale gesturilor lineare reprezentând 


stimulul „obraznic”, 


Forţă 
energie 
l Mare 


Subiecții 


Simplitate 
complexitate 


complexitate 

Ritm 


Sincopat 


Tensiune 


mare 


Desfăşurare 
spațială 
orizontală 


Volum 


puțin 
puțin 
mult 
relativ 
mult 
puțin 


Volum 


mult 


2 Slabă simplitate Monoton slabă oblică 


3 Mare complexitate Sincopat mare oblică 

4 Mare complexitate Sincopat mare câmpică 

5 foarte complexitate Sincopat mare câmpică 
mare 


Gestul linear „obraznic”: 


Forță, energie : mare foarte mare slabă 
3 2 1 
Simplitate / complexitate : complexitate simplitate 
4 1 
Ritm : sincopat monoton 
4 1 
Tensiune : mare slabă slabă 
4 1 
Desfăşurare spațială : orizontală câmpică oblică 
1 2 2 
Volum : puțin relativ mult mult 
1 1 3 
Forma : curbă zigzagată 
1 4 


Rezultă următorul portret robot sau prototip al gestului linear „obraznic”: 
Forță, energie : mare 


Simplitate / complexitate : complexitate 


Ritm : sincopat 

Tensiune : mare 

Desfăşurare spațială : câmpică, oblică 
Volum : mult 

Forma : zigzagată 


Fiecare portret robot al celor şase gesturi-desene, construit pe baze statistice, are 
un număr de trăsături structurale specifice, rezultate din studiile făcute de noi pe un 
eşantion mai mare de subiecţi, studenți la arte plastice. 

Pentru a avea o validitate mai mare a acestor portrete robot statistice ale celor 
şase gesturi lineare vizual-plastice, este necesară o cercetare pe un eşantion mult mai 
mare şi grupat pe categorii de vârstă, nivel de educație, profesie, sex etc. 

Din cercetările noastre de până acum au rezultat portrete tip pentru cele şase 


gesturi linear-plastice cu următorul număr de trăsături caracteristice pentru fiecare: 


MOALE — 6 caracteristici structurale 

puţin 
relativ 
mult 
mult 


mult 


AGITAT — 7 caracteristici structurale 
NEPĂSĂTOR - 5 caracteristici structurale 
OBRAZNIC — 7 caracteristici structurale 
ÎNCET — 5 caracteristici structurale 


GRĂBIT -— 5 caracteristici structurale 


Revenind la problema cuantificării expresivităţii  vizual-plastice, din cele 


prezentate mai sus rezultă următoarele concluzii: 


1. Putem constata prezența sub diferite forme sau absenţa unor calități structurale din 
lista celor şapte, analizând reprezentările plastice lineare chiar la nivelul primei probe; 
2. Putem construi portrete robot sau prototipuri specifice pentru cele şase gesturi- 
desene pe baza unei analize statistice; 

3. Comparând aceste portrete robot cu rezultatele obținute de fiecare subiect în parte 
la cele şase gesturi-desene putem vedea câte calități structurale corespunzătoare 


prototipului apar la fiecare item al probei şi la fiecare subiect (vezi tabelul de mai jos). 


Tabelul 1.1.5 Calitățile structurale care apar în rezolvările celor 5 subiecţi şi 


corespondenţa lor cu portretul tip pentru gestul „moale” 


PORTRETUL TIP PENTRU SUBIECŢII 

S3ESTUL LINEAR-PLASTIC i 2 3 4 
MOALE” 

FORŢĂ > i ` 2 3 
-NERGIE SLABĂ Slabă slabă slabă slabă 
SIMPLITATE Paen DE PaM, bait ati 
-OMPLEXITATE SIMPLITATE Simplitate simplitate simplitate simplitate 
RITM MONOTON Monoton absent monoton monoton 
[TENSIUNE SLABĂ Slabă slabă slabă foarte slabă 
DESFĂȘURARE ORIZONTALĂ Orizontală rizontală câmpică câmpică 
SPŢIALĂ CÂMPICĂ i ziua p p 
VOLUM PUȚIN, Puțin puțin mult relativ mult 
“ORMA CURBA Curbă dreaptă curbă curbă 

5 
slabă 


simplitate 


monoton 
foarte 
slabă 


oblică 


puțin 
curbă 


Dacă acordăm câte un punct pentru fiecare prezență a unei caracteristici 
structurale corespunzătoare portretului tip în cazul celor două gesturi linear-plastice 


„moale” şi „obraznic”, obținem următoarele scoruri pe subiecți: 


Tabelul 1.1.6. Scorurile obținute la gesturile „moale” şi „obraznic” 


GESTUL SUBIECŢII 

LINEAR — PLASTIC S1 S2 S3 S4 S5 
GESTUL LINEAR 7 5 6 6 
„MOALE” -2 -1 -1 -1 
GESTUL LINEAR 6 1 6 

„OBRAZNIC” -1 -6 -1 

SCOR 13 6 12 13 13 
TOTAL -1 -8 -2 -1 -1 


Cifrele pozitive arată câte calități structurale specifice portretului tip al gestului linear- 
plastic respectiv se regăsesc în rezolvările plastice ale subiectului, iar cele negative 
arată câte asemenea calități sunt absente. Din acest tabel reiese că în cazul subiectului 
S2 la gestul linear „moale” se regăsesc cinci calități structurale din portretul tip şi 
lipsesc două (ritmul şi forma curbă), iar la gestul linear „obraznic” se regăseşte doar o 
calitate structurală (desfăşurarea oblică), lipsind şase (forța mare, simplitatea, ritmul 
sincopat, tensiunea mare, volumul puțin şi forma zigzagată). Pe baza acestor date se 
poate aprecia că subiectul S2 este slab expresiv, mai puțin sensibil vizual-plastic (doar 
şase trăsături structurale sesizate, simțite şi codificate plastic şi opt trăsături 
structurale nesesizate şi neredate plastic) şi probabil cu o empatie modestă. Relaţiile 
dintre empatie ca trăsătură comună de personalitate şi expresia/expresivitatea în 
general este o problemă complexă (Marcus S. 1997, Arnheim, R. 1977, Worringer W. 
1908 etc.) care poate fi abordată şi în cazul expresivităţii vizual-plastice. În cazul 
subiecţilor S1, S3, S4 şi S5, unde s-au obţinut scoruri mari (12-13 trăsături 
caracteristice celor două gesturi au fost sesizate, simţite, şi doar 1-2 trăsături nu au 
fost sesizate şi nici redate plastic) se poate vorbi de o sensibilitate ridicată, deci de o 
expresivitate mare. Observăm deci că cele şapte caracteristici structurale ale 
configurațiilor gestual-vizuale transformate în gesturi-plastice grafice (lineare) ale 
celor şase stimuli - „moale”, „agitat”, „nepăsător”, „obraznic”, „încet”, „grăbit” - pot 
fi transformate prin prezența sau absenţa lor, prin corespondenţa sau nu cu datele din 


„portretul statistic” al acestora, în valori numerice, pozitive şi negative. Într-o situație 

ideală, dacă subiectul x obţine punctele maxime pozitive la toți cei şase itemi vom 


avea, conform cercetărilor noastre de până acum, următorul scor: 


MOALE 6 
AGITAT 7 
NEPĂSĂTOR 5 
OBRAZNIC 7 
Î 5 

5 


Adunând numărul de caracteristici structurale specifice fiecărui gest plastic 
obținem un total de 35 de puncte (pentru validarea caracteristicilor structurale 
specifice şi numărul acestora pentru fiecare gest plastic, repetăm, sunt necesare încă 
studii statistice). Deci subiectul x în cazul acesta ideal are calități expresive vizual- 
plastice deosebite. Am văzut în cazul studiului realizat pe baza rezolvărilor plastice 
ale celor cinci subiecți, prezentat mai sus, că subiectul S2 la cei doi itemi a obţinut 
doar 6 puncte din totalul celor 14. Am putea vorbi de carenţe expresive, deficit 
expresiv în unele cazuri, de calități expresive slabe, modeste, bune, foarte bune, 
excepţionale? Sau ar fi mai nimerit să vorbim de sensibilitate vizual-plastică mai mare 
sau mai mică, punând accent pe latura perceptivă? Dar expresivitatea vizual-plastică 
nu se referă doar la aspectul perceptiv, la sesizarea, simţirea forței, energiei, tensiunii, 
ritmului etc., ci şi la codificarea acestor calităţi, la redarea lor cu ajutorul mijloacelor 
plastice, deci la exprimarea lor printr-un limbaj (limbajul plastic) şi deci comunicarea 
acestora. Suntem conştienţi de faptul că problema calificării şi cuantificării 
expresivităţii vizual-plastice este mult mai complexă şi mai delicată decât pare la 
prima vedere. În primul rând, cum definim forma, desfăşurarea spaţială, forța, energia, 
tensiunea, ritmul etc. în cazul gesturilor linear-plastice? Apoi, o dată definite aceste 
calități structurale (lucru deloc uşor), cum devin ele operaţionale pentru a le putea 
aplica la orice răspuns gestual-linear-plastic (câte forțe, tensiuni, ritmuri, poziții 
spațiale etc. luăm în considerare?). De exemplu, tensiunea definită ca şi conflict între 
forțe, energii, viteze, direcţii, poziţii, forme, mase poate fi foarte uşor, în unele cazuri, 
confundată cu forţa, energia puternică, mare. Sau în cazul ritmului, cum îl definim 
vizual-plastic, sau simpla lui prezenţă este suficientă (cel puțin trei celule ritmice) sau 
diferenţiem între ritmuri monotone, liniare, crescătoare, descrescătoare, pulsatorii, 


sincopate, simple, complexe etc. ? Apoi faptul că unii oameni sunt mai sensibili, mai 

atraşi şi mai empatici de/cu aspecte mai accentuate, mai contrastante, bazate pe 
abaterea lor de la medie, şi orientaţi cu precădere spre o alegere sau selectare 
subordonate comunicării caracteristic intensive, paroxistice chiar, în timp ce alții 
empatizează mai degrabă cu aspecte echilibrate, armonioase în sens clasic, înseamnă 
că primii sunt mai expresivi? Ne aducem aminte de multele dihotomii europene: 
romantism - clasicism, apollinic - dionisiac, abstracţie - intropatie, frumos - expresiv, 
simetrie - asimetrie, imagist - senzorial (stiluri de artă determinate pe de o parte de 


imaginea percepută exterior, pe de altă parte, de senzația resimițită lăuntric — Read H. 


1970). Apoi, repertoriul de expresii nu se reduce la cele şase, este mult mai complex 
dacă ne gândim la sentimente, stări (bucurie, tristeţe, melancolie, frică, spaimă etc.). 
Referitor la această complexitate, experimentăm în continuare diferite alte probe în 
care subiectul este pus în situația să codifice, să transpună stimuli de naturi diferite 
(sonori, cromatici, gestuali  propriu-zişi, tactili fără vizionare optică, olfactivi, 
gustativi) în imagini vizual-plastice liniare, formice sau cromatice. Deja suntem pe 
cale să structurăm probe de reprezentare plastică pentru sunete/fragmente muzicale, 
aranjamente cromatice (agresive, calme, vesele, triste, uşoare, grele) şi gesturi 
vizionate. Desigur, în ceea ce ne priveşte suntem conştienţi că abordarea acestor 
probleme este dificilă, complexă şi extrem de delicată întrucât expresia/expresivitatea 
implică, la nivel uman, numeroase structuri şi procese mintale. Dar, cu siguranță, 
urmărirea cuantificării calităților structurale ale configurațiilor de stimuli percepuți şi 
transformați în gesturi linear-plastice în situații cât mai diferite, care să cuprindă un 
câmp cât mai larg de posibile relaționări între lumea intrapsihică şi mediul fizic, 
social, cultural, între teritoriile numite exterocepție, interocepție, propriocepție şi 
imaginile/reprezentările vizual-plastice, măreşte şansa cuantificării mai acurate a 
nivelului de expresivitate vizual-plastică. Credem că ar fi benefică şi o cercetare a 
expresivităţii vizual-plastice, în sensul manifestării cu precădere a anumitor calități 
structurale, şi în cazul bolnavilor psihici (Enăchescu 1977). De asemenea, benefică ar 
fi, mai ales pentru învățământul artistic, inițierea unor cercetări ale expresivității 
vizual-plastice prin prisma calităţilor structurale prezente în permanenţă şi chiar cu 
insistență în opera plastică a anumitor artişti sau curente, stiluri, şcoli. De asemenea, 
ar fi extrem de importante cercetări privind percepţia calităţilor structurale 
(conştientă, implicită) în condiţii de laborator strict controlate (perceperea lor în 


expunerea temporală strict controlată a unor stimuli vizuali, auditivi, tactili etc.). De 

asemenea, cred că ar fi benefică şi plină de sugestii exploatarea rezultatelor din 
domeniul grafologiei, scrisul având la rândul lui valenţe gestuale. 

Considerăm că şi inițierea unor cercetări privind corelaţia dintre expresivitatea 
vizual-plastică şi empatie (cercetările existente se referă mai ales la expresivitatea 
scenică, literară şi la percepția estetică în general) ar scoate în relief aspecte, situații 
surprinzătoare şi cu siguranță benefice pentru stimularea, antrenarea, dezvoltarea 
expresivităţii vizual-plastice a elevilor şi studenţilor (mai ales a celor din învăţământul 
artistic). De asemenea, studii privind corelaţii între expresivitatea vizual-plastică şi 
inteligența emoţională etc. Toate aceste studii, cercetări pot fi benefice pentru 


învățământ, pentru învăţământul artistic, pentru art — terapie etc. 


11.4 MODALITATI DE EVALUARE A POTENTIALULUI 
CREATIV 


Nevoia de creativitate, de rezolvări creative este cu atât mai mare cu cat 
problemele cu care ne confruntam azi sunt tot mai numeroase, mai complexe, mai 
dificile si mai presante. De asemenea exploatarea, valorificarea resurselor (potentelor) 
creative de care dispunem este cu atât mai imperioasă cu cat resursele externe 
cunoscute, existente sunt din ce în ce mai limitate. Ba mai mult, utilizarea judicioasă, 
ingenioasă şi ecologică a resurselor existente depinde în mare măsura de implicarea, 
activarea potentelor creative existente în indivizi, în colective de cercetare etc. Faptul 
că se consideră creativitatea ca fiind nu doar apanajul unor puțini indivizi (oameni de 
geniu), ci o însușire caracteristică tuturor oamenilor, mai ales ca potențialitate, este o 
idee şi o stare pozitivă insuficient exploatată în domeniul educației. Mai ales într-o 
societate care se vrea democratică şi cu o economie de piață funcțională, unde 
tendința omului de a se actualiza pe sine, de a deveni ceea ce este potenţial (C. Rogers 
1959, 1968) ar trebui încurajată, sprijinită, promovată pe toate căile. Această tendință 
de autoactualizare a sinelui exista în fiecare individ, poate fi îngropată sub diferite 
straturi de mecanisme psihice, poate fi opturată de mediul social (câmpurile de 


producţie culturală pot fi reactive — M. Csikszentwihalyi 1996, 1997), se poate 

ascunde în spatele unor fațade elaborate de psihicul propriu sub presiunile spra-eului 
sau pur şi simplu din cauza ostilităţii politice (regim totalitar). Interesul pentru 
cercetarea diverselor aspecte, dimensiunii, fațate ale creativităţii este cu atât mai mare 
cu cat aceasta mina de aur (potenţialul creative uman) este insuficient stimulata, 
dezvoltată, folosită de către societate. De aceea atât în procesul educațional cât şi în 
diverse sectoare de activitate, promovarea creativității prin diverse modalități 
presupune cunoaşterea potențialului creativ, a specificității acestuia în vederea 
elaborării strategiilor stimulative. Depistarea cât mai precoce a caratelor creativității şi 
a specificului acestuia a fost şi este o preocupare impulsionată de nevoia de succes 
(rezultate) garantat(e) (vezi selecţiile precoce în diferite sporturi, preocuparea pentru 
copii supradotaţi). 

Deşi cercetarea pe teren a creativităţii se pare că debutează în 1869 prin F. 
Galton (1969), primele metode de evaluare a creativităţii sunt legate de abordarea 
psihometrică şi de numele psihologului I.P. Guilford (1959). De aceea înainte de a 
prezenta unele aspecte mai generale ale evaluării potențialului creativ precum şi ale 
evaluării creativităţii vizual-plastice vom aborda problema evaluării ca domeniu al 
psihologiei ştiinţifice. 

Evaluarea este un domeniu, o acţiune, o apreciere, un calcul care se regăseşte 
în multe sectoare de activitate umană (ştiinţă, tehnică, economie, artă, politică etc.). A 
evalua ceva, înseamnă a determina, a stabili valoarea, numărul, cantitatea, locul într-o 
ierarhie, preţul. Evaluarea nu este specifica doar ştiinţelor economice, ştiinţelor 
naturii; ea se regăseşte ca domeniu de activitate, ca metodă şi în ştiinţele omului, deci 
şi în ştiinţele psihologice. Evaluarea ca domeniu al psihologiei ştiinţifice este în parte 
metodologică, în parte aplicativă. In psihologie evaluarea se ocupă cu explorarea, 
aprecierea şi măsurarea unor evenimente psihologice (Fernandez-Ballesterros, 1993). 
Evaluarea psihologica are drept scop să aprecieze individual în legătura cu una sau 
mai multe probleme specifice cum sunt: funcțiile intelectuale, trăsăturile de 
personalitate, aptitudinile speciale, problemele de sănătate, dificultățile de învăţare, 
comportarea şcolară, diverse variabile emoționale şi sociale etc. Ea a apărut o data cu 
testele de inteligență la începutul secolului XX (1905-Scala metrica a inteligenţei 
elaborate de Binet şi Simon; 1916-Scala Stanford-Binet, L.M. Terman multiplica 
coeficientul de inteligenta cu 100 si propune utilizarea abrevieri “IQ” pentru 


coeficientul obținut astfel). 

Evaluarea psihologică s-a dezvoltat pe măsură ce au fost elaborate testele de 
personalitate, educaţionale şi vocaţionale, din necesitatea de a se pune la punct 
proceduri statistice care să permită crearea, analizarea şi îmbunătăţirea testelor. Teoria 
si tehnologia instrumentelor propuse în acest scop au fost denumite “psihometrice”, 
iar evaluarea bazată pe ele evaluare psihometrică. Această evaluare psihometrică 
reprezintă una dintre variantele evaluării psihologice tradiționale. 


Faptul că apariția psihometriei este legata de utilizarea pe scară largă a testelor 
a făcut ca sintagmele “metoda testelor” şi “metoda psihometrică” să fie uneori folosite 
ca sinonime. In principal, psihometria (“arta de a impune operaţiilor spiritului măsura 
şi numărul” — Meuris, 1985) se ocupa cu analiza de itemi, cu studiul validității şi al 
fidelității şi cu etalonarea testelor. De obicei, prin scorurile obţinute la diverşi itemi 
care sunt grupaţi în diferite scale se cuantifică diferite trăsături (vom reveni cu detalii 
ceva mai încolo când vom aborda modelul trăsăturilor) psihice constituindu-se treptat 
un model al trăsăturilor. Pe lângă evaluarea psihometrică (analiza unor itemi, 
conturarea unor trăsături şi structurarea statistică a unor factori) s-a constituit treptat 
evaluarea comportamentală. Aceasta a apărut prin anii 1960, având ca obiectiv 
măsurarea directă a comportamentului subiecților. Evaluarea comportamentală 
încearcă să descopere ce fac indivizii, unde, când şi în ce circumstanţe. Baza pentru 
evaluarea şi predicția comportamentului o formează, în această abordare, 
comportamentul motor şi verbal manifest; nu se mai fac inferenţe sau interpretări ale 
unor rezultate de teste. Noţiunea de „evaluare comportamentală” a devenit comună în 
cercetările legate de modificările de comportament şi în terapie la jumătatea 
deceniului al optulea al sec. XX, când se considera că abordarea comportamentală are 
rolul „de a identifica şi măsura unitățile de răspuns şi variabilele care le controlează 
(ce ţin de mediu sau de organism)în scopul înţelegerii şi al modificării 
comportamentului uman” (Silva, 1993). 


Evaluarea comportamentală a încercat să se delimiteze de evaluarea 
psihometrică atât în privinţa scopului cât şi a metodelor utilizate. Ea şi-a fixat printre 
altele următoarele norme metodologice: 


- principala metodă de măsurare este observarea comportamentului; 

- chestionarele de personalitate sunt incapabile să descrie probabilitatea 
răspunsurilor sau variabilele care afectează aceste probabilităţi, deci ele 
vor fi abandonate; 

- se va renunţa la testele tradiționale, care evaluează trăsături psihice (cum 
sunt structurile mintale) şi la principiile lor psihometrice. 


Aceste reguli nu au putut fi însă respectate, constatându-se mai multe tendințe 
de apropiere a evaluării comportamentale de evaluarea psihometrică (s-au construit 
instrumente de evaluare a comportamentului utilizându-se tehnici statistice, s-au făcut 
studii asupra structurii factoriale a chestionarelor, s-a cercetat validitatea concurentă a 
măsurătorilor furnizate de observaţii sau interviuri — M.Albu, 1998). 


La noi, critici serioase a formulat în legătură cu limitele psihometriei şi a 
testelor Vasile Pavelcu (1943 şi 1972) care se întreabă, retoric „oare...psihometria, 

înțeleasă ca metodă statistică, nu este o metodă de investigaţie, ci numai un 
instrument, cu adevărat prețios, dar auxiliar, al altor metode, psihologice”?. 


Atât evaluarea psihometrică cât şi cea comportamentală au avut tendinţa de a 
folosi instrumente specifice de măsurare (prima abundă de lucrari care vorbesc despre 
construcția testelor, tehnicilor proiective, scalelor psihopatologice, testelor de 
inteligență, a doua cuprinde lucrari referitoare la observaţii, design experimental, 
chestionare de autoevaluare şi interviuri). 


Metodele de evaluare comportamentală pot fi reduse la două (Silva,1993); 
abordarea nomotetică a trăsăturii şi abordarea ideografică a comportamentului. Prima 
are ca obiect de studiu trăsături sau sindroame, a doua are ca obiect de studiu un 
comportament specific; prima foloseşte instrumente pentru evaluarea deductivă a 
trăsăturilor şi sindroamelor pe când a doua utilizează procedee pentru evaluarea 
inductivă a comportamentului. Abordarea nomotetică stabileşte adecvanţa 
instrumentelor folosite pe baza modului în care variază scorurile lor între indivizi pe 
când abordarea ideografică stabileşte adecvența procedurilor ținând cont de modul în 
care variază scorurile aceluiaşi individ. În abordarea nomotetică se caută legile 
generale sau ecuaţiile care se aplică tuturor persoanelor (se bazează pe „ideea falsă” 
că orice trăsătură este universal aplicabilă tuturor persoanelor); abordarea ideografică 
susține că fiecărei persoane îi sunt specifice anumite determinante ale 
comportamentului şi pe acestea încearcă să le identifice. 


Comparând cele două tipuri de evaluări care s-au cristalizat în două teorii — 
psihometrică şi comportamentală (mai ales cea ideografică), este de observat faptul că 
prima apreciază ca bun un instrument de măsură, dacă scorurile observate la o aceeaşi 
persoană, în două ocazii (într-un interval scurt de timp) nu diferă prea mult, în timp ce 
a doua nu consideră comportamentul în mod necesar stabil (ea susține dependenţa de 
situație a comportamentului, luând în considerare interacțiunile). 


Pentru că în abordarea creativităţii generale şi specifice şi mai ales în 
evaluarea potențialului creativ şi deci în predicția creativităţii sunt foarte importante 
relațiile dintre trăsăturile generale/globale ale creativităţii/personalităţii şi cele 
specifice vom schiţa pe scurt câteva teorii ale personalității (operaţionalizate) şi 
impactul lor asupra evaluării psihometrice şi comportamentale a 
personalității/creativităţii. Şi asta pentru faptul că înțelegerea şi folosirea relaţiilor 
între general şi specific, între global şi individual au o relevanță deosebită prin 
consecinţe in abordarea pragmatică (mai ales în educație) a creativităţii. 


În mod firesc când se pune problema evaluării psihologice apare întrebarea — 
care trăsături este mai important să fie evaluate de către psihologi, educatori, cele 
specifice sau cele globale? Probabil că alegerea trebuie dictată de scopul examinării 
psihologice: pentru „explicare” sunt mai utile trăsăturile globale, în timp ce pentru 
„predicție”, cele specifice (Lay,1997). 


Micile sau marile deosebiri dintre teoriile referitoare la personalitate constau în 
esență în ponderea acordată factorilor interni (legaţi de persoană - trăsături, stare) şi 
celor externi (legaţi de situație) în declanşarea, menţinerea şi modificarea 
comportamentului (regăsim aceste aspecte şi în teoriile care încearcă să explice 
complexul fenomen al creativității). 


Esenţializând problematica personalităţii în câmpul generat de întrebarea „de ce 
variază comportamentul intrapersonal şi cel interpersonal”, ni se relevă trei metode 
operaţionale: 

- modelul trăsăturilor;: 
- modelul situaționist; 
- modelul interacționist. 


Până în anii 1960-1970 teoriile şi cercetările referitoare la personalitate au fost 
dominate de modelul trăsăturilor(M.Albu, 1998). După acest model, comportamentul 
(C) este determinat de predispoziţii latente stabile ale persoanei (P), numite trăsături. 
Deci C=f (P) 


Ce sunt trăsăturile, cum au fost ele definite? Pentru unii autori trăsăturile 
(dimensiuni, dispoziţii, caracteristici stabile) sunt o realitate obiectivă, ele existând 
sub formă de caracteristici, calități sau procese în persoane. Pentru G.W.Allport 
(1981) trăsătura este „o structură neuropsihică”. Guilford consideră trăsătura ca pe o 
manieră durabilă în care o persoană diferă de altele. Trăsătura poate fi privită ca o 
dimensiune de-a lungul căreia indivizii ocupă poziţii diferite, în funcție de tendințele 
pe care le au de a produce patterne consistente de gândire, simţire şi acțiune (Mc 
Crae, Costa, 1995). Mihai Golu (1993) menţionează că o trăsătură este privită ca o 
mulțime de comportamente care tind să covarieze (să fie corelate) într-o manieră 
relativ constantă în decursul timpului, în grupe de indivizi şi în variate situaţii, în care 
individul se deosebeşte de alții. După alţi autori, trăsăturile sunt constructe de 
personalitate create de psihologi, deci noțiuni abstracte, fără existență reală, care se 
manifestă prin diverşi „indicatori ai trăsăturii” (patterne de motive, atitudini, 
comportamente — Mc Crae, Costa, 1995). Trăsătura poate fi conceptualizată ca „o 
tendinţă relativ stabilă a individului de a percepe lumea într-un anumit mod şi/sau de 
a reacționa ori a se comporta într-o anumită manieră, cu o regularitate predictibilă” 
(M.Albu, 1998). În concluzie, trăsăturile sunt stabile în timp, considerate de la o 
situație la alta, sunt de durată lungă, au o cauză internă şi prezenţa lor poate fi 
constatată prin mai multe observaţii în situații variate şi permit predicția viitorului pe 
baza trecutului (M.Albu 1998). În acest sens şi trăsăturile specifice comportamentului 
creativ (ne referim la factorii cognitivi care circumscriu gândirea pe axa divergent — 
convergent: fluiditatea, flexibilitatea, originalitatea, elaborarea, rezistenţa la 
închiderea prematură, capacitatea de abstractizare semantică dar şi la atitudini şi 
motive benefice creativităţii) dacă sunt consistente şi stabile pot avea o anumită 
valoare predictivă. 


Revenind la modelul trăsăturilor trebuie să spunem că el oferă posibilitatea de a 
concentra într-un set limitat de trăsături, caracteristici afective, atitudinale şi 
comportamentale ale subiecților. Au fost elaborate modele cu o singură trăsătură şi 
modele cu mai multe trăsături. În primul caz trăsătura este un aspect specific al 
personalităţii şi îndeplineşte următoarele condiții: este prezentă la toate persoanele dar 
în grade diferite; este invariabilă intraindividual; joacă un rol important în 
determinarea comportamentului; poate fi măsurată cu precizie. În cazul modelelor cu 
mai multe trăsături, acestea presupun că există un număr redus de trăsături 
fundamentale, globale- factori de nivel înalt, superfactori, pe care încearcă să-i 
identifice prelucrând prin analiză factorială rezultatele unor chestionare, observaţii şi 
teste obiective referitoare la trăsături specifice. Se constată că modelul cu o singură 
trăsătură evaluează trăsături specifice pe când cele cu mai multe trăsături au un nivel 
de abstractizare mai înalt şi înceracă să identifice trăsături fundamentale, globale 
(modelul lui Eysenck bazat pe neuroticism, extraversiune şi psihoticism, teoria 
tipurilor de personalitate, modelul cuboid a lui Harrison Gough (1989), modelul Big 
Five). Fiecare trăsătură (specifică sau globală) este pusă în legătură cu un grup de 

comportamente care servesc ca indicatori ai acesteia. Aprecierea gradului în care 
trăsătura este prezentă la fiecare persoană se face după o structură aditivă care are 
următoarele secvenţe: 


a. se evaluează unul sau mai multe din următoarele criterii: 
- frecvența cu care apar comportamentele; 
- varietatea situaţiilor în care apar; 


- intensitatea cu care se manifestă; 


- durata lor. 
b. se cumulează măsurile (scorurile)obținute. 
C: pe baza valorii rezultate, se fac inferențe asupra măsurii trăsăturii. 


Pentru aceasta se aplică un algoritm specific instrumentului utilizat la evaluarea 
criteriilor sau se compară valoarea obținută pentru o persoană cu cele ale altor 
subiecți. 


Cele mai folosite teste şi chestionare pentru strângerea datelor în cercetare cât şi 
în psihologia aplicabilă (clasificare, selecţii, consultanţa) au la bază modelul 
trăsăturilor. Trebuie menționat de asemenea că metodele matematice utilizate frecvent 
de psihologie (analiza factorială, teoria clasică a testelor, teoria răspunsului la itemi) 
pornesc de la ipoteza existenţei unor variabile latente (corespunzătoare trăsăturilor) 
care sunt stabile în timp şi se manifestă prin intermediul variabilelor observate. 
Analiza factorială reduce o mulțime de variabile observate (scoruri de itemi, scale sau 
teste, rezultatele unor observaţii), corelate liniar între ele, la un număr mai mic de 
variabile necorelate (factorii extraşi). Factorii extraşi sunt concepte statistice şi ei 
reprezintă variabile latente care nu pot fi observate direct şi care au legătură de 
corelație liniară cu variabilele observate şi prelucrate. 


Modelul situaționist care a început să se coaguleze pe la începutul secolului al 
XX-lea, a fost influenţat de cercetările sociologice referitoare la rolul mediului 
(factorii geografici, socio-economici, profesionali, familiali, culturali, etc.). Amintim 
aici aportul etologiei (Uexküll şi noțiunea de Umwelt; 1921); aportul lui K.Lewin 
(1967) care prin topologia acţiunii a vizualizat situația ca sistem de forțe 
„motivatorii”; al fenomenologiei care arată că orice om gândeşte şi există nu în, ci 
prin mediul său uman; aportul lui M.Sherif care intuieşte că există un mod cultural de 
a percepe lucrurile (1936), a şcolii culturaliste etc. 


Potrivit modelului situaţionist, rolul principal în determinarea 
comportamentului (C) îl au factorii situaționali prezenți în fiecare situaţie (S): 


C= f(8) 


Modelul situaționist neagă sau diminuează considerabil rolul caracteristicilor 
personale, al factorilor intrapsihici şi al antecedentelor personale asupra 
comportamentului. Adepții modelului situaţionist au crezut că relația persoană-mediu 
poate fi reprodusă prin diverse experimente în laborator şi că variabilele independente 
şi cele dependente pot fi identificate şi operaţionalizate clar în factori cauzali şi efecte. 
Reprezentanţii acestui curent nu au creat metode noi de colectare sau prelucrare a 
datelor. Metoda statistică cea mai frecvent aplicată a fost analiza de varianță. 

Modelul interacționist s-a dezvoltat după anul 1960 deşi bazele lui teoretice au 
fost puse între anii 1920-1930. Acest model recunoaşte atât influența mediului cât şi a 
factorilor personali în determinarea comportamentului. Comportamentul este deci 
rezultatul unei interacțiuni continue între mecanismele psihologice şi factorii de 
mediu 


C= f(P,S) 


În cadrul teoriilor interacționiste (care susțin că lumea este constituită de un 
ansamblu de interacțiuni construite) putem identifica următoarele moduri de 
interacțiune între persoană şi situaţii (Albu M. 1998): 


a. interactiune statică: trăsăturile personale şi caracteristicile mediului rămân 


relativ neschimbate o perioadă mai îndelungată; 

b. persoana alege situația: persoana caută mediul care convine cel mai mult 
caracteristicilor proprii şi ocolesc sau părăsesc situaţiile care nu le satisfac; 

c. situația alege persoana: unele situaţii sunt accesibile numai anumitor 
persoane; 

d. persoana transformă situația: se presupune că persoana şi-a formulat un 
scop şi acţionează pentru a-l realiza modoficând situația; 

e. situația transformă persoana: persoana îşi adaptează comportamentul la 
cerințele situaţiei, iar dacă este confruntată repetat cu aceleaşi constrângeri, îşi 
modifică propriile caracteristici; 

f. persoana şi Situația tranzacţionează între ele: persoana schimbă unele 
caracteristici ale mediului pentru a-l face convenabil trăsăturilor sale, şi în acelaşi 
timp îşi schimbă unele caracteristici (comportamente, acţiuni, scopuri, gânduri, 
sentimente, motive) pentru a se adapta situației. 


Chiar şi această operaționalizare a posibilelor interacțiuni dintre persoană şi 
mediu (situaţie) este suficientă pentru a sublinia complexitatea câmpului de 
interacțiuni dintre cele două entități din care rezultă, emerge comportamentul. Dacă 
la început se punea accentul pe interacțiunea reciprocă, dinamică şi continuă dintre 
individ şi mediu, modelele moderne ale interacţionismului se ocupă cu interacțiunea 
dintre acțiuni şi scopuri, dintre emoție şi cogniție, dintre factorii bilogici şi cei sociali, 
arătând un interes deosebit studiului adaptării şi al copingului la stres (Miclea 1997). 


Adepții acestui model au înlocuit chestionarele obişnuite cu chestionarele de 
tip S-R (situaţie-răspuns) în care răspunsurile şi situaţiile sunt luate în consierare 
simultan. Dacă în spiritul modelului traăsăturilor latente, pe baza teoriei clasice a 
testelor erau măsurate persoanele, pe baza teoriei stărilor şi a trăsăturilor care emană 
din modelul interacționist, sunt măsurate persoanele în situaţii. 


Să vedem, pe scurt, în ce constă teoria stărilor şi trăsăturilor latente, care are la 
bază modelul interacționist. Evaluarea psihologică explică şi descrie în ultimă instanță 
stabilitatea şi schimbarea comportamentului uman. Orice atribut psihologic poate fi 
analizat din cel puțin două perspective: al diferentelor interindividuale (psihologia 

diferentiala) sau al diferențelor intraindividuale (schimbările care au loc în fiecare 
individ — psihologia generală, psihologia socială şi psihologia dezvoltării). 


Teoria stărilor şi a trăsăturilor admite pentru atributele psihologice existența 
atât a deosebirilor dintre indivizi (stabilite in timp) cat si a schimbarilor 
intraindividuale. După această teorie fiecare atribut psihologic observat este afectat 
(modificat) într-un anume grad de: 


- caracteristici ale individului; 

- caracteristici ale situației şi/sau ale influențelor care interacționează; 

- eroarea de măsură. 
De aici reiese că rezultatul măsurării unei variabile observate se descompune în: 

a. o componentă care nu depinde de situaţie şi/sau de efectele interacțiunilor 
(denumită trăsătură); 

b. o componentă care depinde de situaţie şi/sau de interacțiuni (suma 
componentelor a şi b este denumită stare); 

c. o eroare de măsură (Albu M.1998). 


Existenţa componentei b are implicaţii importante asupra evaluării psihologice, 
pentru faptul că, construirea şi folosirea instrumentelor de măsură impune să se 
cunoască nu numai fidelitatea acestora ci şi cât de mult măsoară acestea caracteristici 
stabile ale persoanelor şi cât de mult aceste instrumente sunt afectate de situaţia în 
carese face măsurarea. Această teorie încearcă să răspundă la întrebările: cum putem 
afla dacă în răspunsurile date de un subiect la un chestionar care măsoară o trăsătură 
de personalitate intervin sau nu efectele situaţiei de măsurare? Dacă există efecte ale 
situației, ce relație există între scorul obținut la scală şi trăsătura măsurată? Ce relație 
există între stări şi trăsături? Răspunsul este dat de modelul matematic al teoriei 
stărilor şi al trăsăturilor latente, care exprimă următoarea idee de bază: atributele 
manifeste (variabilele observate) au următoarele componente: 


- o componentă eroare; 
- o componentă stare latentă care constă din: 
— componentă trăsătură latentă; 
— un reziduu care depinde de situaţia prezentă cu ocazia măsurării 


şi/sau de interacțiunile dintre persoană şi situație. 


Această teorie utilizează trei coeficienți: coeficientul de fidelitate, coeficientul 
de consistenţă şi coeficientul de specificitate a ocaziei. Coeficientul de fidelitate este 
egal cu suma celorlalți doi coeficienți (Albu M.1998 pag.127-128). De aici putem 
trage concluzia că un instrument de măsură este precis, dacă valorile înregistrate de el 
(scorurile observate) surprind atât trăsătura psihică a persoanei, cât şi influența 
situației de măsurare asupra acesteia. Dacă o variabilă observată este puternic 
influențată de situație şi dacă trăsătura persoanei considerate are doar o mica 
importanta, atunci coeficientul de specificitate a ocaziei va fi mare şi coeficientul de 
consistență va fi mic. În schimb, un coeficient de consistență mare şi un coeficient de 
specificitate a ocaziei mic arată că variabila observată este influenţată în principal de 
caracteristicile individului şi că situația şi/sau interacțiunea persoanei cu situaţia nu 

are importanţă prea mare (Albu M.1998). Faptul că, comportamentul persoanei este 
influenţat/determinat de caracteristicile sale (trăsături) şi de situația în care se află şi 
de interacțiunea dintre persoană şi situația respectivă are relevanţă atât la nivel 
teoretic cât şi concret, faptic chiar şi în domeniul artistic atât de exagerat “blamat” ca 
subiectiv, personalizat de către mulți psihologi care abordează creativitatea. Vom 
schița, pe scurt, patru exemple în care importanța situaţiei sau a personalității 
(trăsăturilor specifice) precum şi a relaționării lor (slabe sau puternice) influenţează 
elaborarea operei plastice. Cele patru exemple se referă la impresionism (Monet), 
Picasso (Guernica), Kandinsky (pictura abstractă) şi suprarealism (Dalli). În primele 
două cazuri (Monet şi Picasso) importanţa situației şi a relaționării ei cu artistul este 
mare: la impresionişti importanţa situației, a relaționării motivului pictat (catedrală, 
peisaj) cu lumina şi momentul zilei (dimineaţa, la prânz, seara);la Picasso, în cazul 
lucrării Guernica, relaționarea artistului cu evenimentul concret, situațional- 
bombardarea atroce a localităţii Guernica. În celelalte cazuri (Kandinsky şi surealism) 
creşte importanţa trăsăturilor latente (interoare): la Kandinsky este expres formulată 
ca “necesitate interioară” exprimarea de sine, a interiorității prin intermediul 
limbajului plastic; la surealişti, lumea interioară cu elaborările ei necenzurate, sub 
forma dicteului psihic, de fapt a experienţelor onirice invadează operele plastice 
picturale. 


După această scurtă incursiune în problemele teoretice ale evaluării 
psihologice, în care se încadrează şi problema evaluării potențialului creativ vom 
aborda unele aspecte ale evaluării creativităţii generale şi specifice. 


Se poate vorbi despre creativitate în contextul celor patru direcții de abordare a 
complexităţii acesteia, care s-au conturat tot mai pregnant: 


a. studiul contextului social, ca generator şi receptor al expresivității creative; 

b. studiul performanţelor, al caracteristicilor care asigură produsului recunoaşterea 
calităţii de originalitate; 

c. studiul proceselor mintale implicate în creaţie; 

d. studiul personalităţii, definită ca un “cluster”, care determină comportamentul 
creativ şi un anumit tip de performanță. 


In abordările diferențiale ale creativităţii, în contextul tematic schițat mai sus, se 
regăsesc cel mai frecvent două criterii: 


- primul criteriu este reprezentat de procesele psihice asociate unei 
performanţe (Guilford, 1950; Roşca Zorgo, 1972; Stoica, 1983, Torrance 1989); 

- al doilea criteriu este reprezentat de modalitatea de structurare a 
trăsăturilor de personalitate (Barron, 1989, Roco, 1993; Popescu-Neveanu, 1971; 
Maslow 1986). 


Astfel că evaluarea potenţialului creativ se face măsurând (cuantificând) nivelul 
performanţei creative prin intermediul unor variabile (fluiditatea, flexibilitatea, 
originalitatea, elaborarea, Guiford, 1950); la acestea Torrance (1992) adaugă 
rezistenţa la închiderea prematură şi capacitatea de abstractizare semantică sau pe 
baza chestionarelor sau inventarelor de personalitate. 

Unii autori (Munteanu A. 1994) consideră că în depistarea potenţialului creativ, 
a comportamentului creativ este necesar să facem distincție între predictorii 
creativităţii şi metodele ei de psihodiagnostic (adică între mijloacele nespecifice şi 
cele specifice de identificare). Printre predictorii creativității autoarea menționată mai 
sus menţionează: 


- randamentul şcolar global; 

- notele obținute la materia preferată; 

- activități în afara programei (cercuri, concursuri, activități de timp liber); 
De asemenea, după E.P.Torrance, se recomandă urmărirea unor conduite ca: 

- capacitatea de a-şi ocupa timpul într-un mod atractiv; 

- preferință pentru o vestimentație deosebită; 

- tentația de a depăşi prin preocupări suplimentare sarcinile strict şcolare; 

- posibilitatea de a se amuza ingenios cu lucruri simple; 

- inflaţia de întrebări „de ce” şi „cum”; 

- plăcerea de a organiza jocuri; 

- înclinația de a relata despre descoperirile sale; 

- găsirea unor utilizări neobişnuite pentru jucăriile şi obiectele sale; 

- curajul de a încerca ceva nou; 

- tendința de a desena în timp ce profesorul îşi predă lecţia; 

- capacitatea de a-şi fructifica simţurile cât mai profund. 


Aceşti indicatori au un caracter nespecific, extrinsec, deci ei nu oferă decât 
aproximări cu privire la profilul creativ al tânărului (elevului). De aceea se apelează 
pentru conturarea profilului creativ (temperamentului creativ) al subiectului la 
condiții/situații experimentale, de laborator unde se pot folosi metode diversificate. 


Referitor la randamentul şcolar foarte mulți autori străini şi români, au aprecieri 
critice, în sensul că acesta este un criteriu defectuos, lacunar de diagnostic. 


D.W. Taylor a găsit o corelație doar de 0,26-0,35 între notele claselor terminale 
de colegiu şi creativitate. Torrance se interesează de corelaţia dintre notele şcolare la 
diferitele obiecte şi creativitate, găsind, de exemplu o corelaţie între matematică şi 
creativitate de numai 0,28 în timp ce între literatură şi creativitate indicele creşte la 
0,48. Ana Stoica (1983) găseşte o corelaţie de 0,40 pentru 11-12 ani şi de 0,41 pentru 
14-15 ani dintre randamentul şcolar şi creativitate; în schimb găseşte o corelaţie de 
0,50 şi respectiv 0,49 (pentru vârstele de 11-12 şi 14-15 ani) între randamentul şcolar 
şi fluiditate, lucru explicabil prin caracterul preponderent verbal al învățămantului. 
Munteanu Anca (1994) în urma unui experiment, a găsit o serie de corelaţii între 
randamentul şcolar şi inteligență (gândire convergentă), randamentul şcolar şi gândire 
divergentă şi potențialul creativ, corelaţii prezentate în tabelul de mai Jos: 

Primul termen 


Al doilea 


Coeficient de 


Eganton al corelației (x) A corelație (r) 
E.N R.Şc. GC 0,50 
GD 0,33 
PC 0,42 
ESI R.Şc. GC 0,41 
ES2 R.Şc. PC 0,03 


În cazul eşantionului neselecţionat (E.N.) se observă o corelaţie mai mare (0,50) 
între randamentul şcolar şi gândirea convergentă (GC) ceea ce arată că învățământul 
actual (inclusiv cel românesc) este mai dependent de inteligența tradițională, cum 
califică autoarea citată gândirea convergentă (GC). În cazul eşantionului ES2 (care 
reuneşte cei mai buni subiecți după inteligență) când gândirea convergentă nu mai 
contează, corelaţia dintre creativitate (PC) şi randamentul şcolar este puternic 
nesemnificativă (r=0,03). În cazul ES1 au fost aleşi subiecţii cu gândire convergentă 
mare dar gândire divergentă modestă, prima (GC) corelează semnificativ cu 
randamentul şcolar (r=0,41). 


Analizând evoluţia comparativă a randamentului şcolar pe eşantionul ES2 (cei 
mai buni subiecţi după inteligenţă) şi pe eşantionul ES3 (cei mai buni elevi din punct 
de vedere al creativităţii), Munteanu A. găseşte că valorile medii ale distribuţiei se 
plasează cu predilecție în jurul notelor de 8-9 (56,25% din subiecții vizați) şi 
respectiv de 9-10 (31,25% din acelaşi ES2) faţă de ES3 unde gravitează mai ales în 
jurul notelor de 7-8 (37,20%)şi respectiv 8-9 (34,88%). Concluzia este că şansele de a 
obţine un randament şcolar superior sunt favorabile, în special, pentru cei care 
excelează prin inteligență, faţă de cei care se detaşează prin creativitate. Discrepanţele 
sunt mai evidente între randamentul şcolar şi creativitate (subiectul A.M. plasat pe 
primul loc în ceea ce priveşte potențialul creativ şi gândire divergentă are şi media 
anuală la şcoală de numai 7,10 în timp ce B.R. cu media anuală 9,87 ocupă locul opt 
la potențialul creativ şi nouă la gândire divergentă). 


Munteanu A. (1994), analizând notele obținute la materia preferată, găseşte 
următoarele corelaţii ale acestora cu gândirea convergentă (GC), gândirea divergentă 
(GD)şi potenţialul creativ (PC) în cadrul celor patru eşantioane (E.N.-neselecţionat; 
ES selecționat după gândire divergentă; ES2 selecționat după gândire convergentă şi 
ES3 selecționat după potențialul creativ): 


Eşantion 


E.N. 


ESI 


Primul termen 
al corelaţiei (x) 


O.Pr. 


O.Pr. 


Al doilea 
termen al 
corelației (y) 


GC 
GD 
PC 
GC 


Coeficientul de 
corelaţie (r) 

0,52 

0,42 

0,44 

0,81 

GD 0,41 
PC 0,47 
ES2 O.Pr. GC 0,01 
GD 0,34 
PC 0,37 
ES3 O.Pr. GC 0,57 
GD 0,41 
PC 0,47 


Autoarea conchide după analiza configurației din tabelul de mai sus că obiectul 
preferat, deşi aproximează cu mai multă fidelitate creativitatea şi inteligența elevului, 
comparativ cu randamentul şcolar global (probabil şi datorită implicării inerente a 
segmentului motivațional şi atitudinal al personalității în cazul obiectului preferat), 
reiese din nou privilegiul de care se bucură inteligenţa față de creativitate în 
învățământul actual. 

Munteanu A (1994) susține, asemănător cu Roşca A. (1981) că activitățile din 
afara programei sunt mai edificatoare pentru creativitate comparativ cu inteligența, 
constituind un criteriu preţios şi la îndemâna oricărui cadru didactic. 

Desigur toţi aceşti predicatori prezentaţi pe scurt (media anuală, media la 
obiectul preferat, activitățile extraşcolare, unele conduite ale elevului menționate de 
Torrance) nu potoferi decât aproximări cu privire la profilul creativ al elevului. De 
aceea subiectul, fie el copil sau matur, trebuie să fie plasat în condiţii experimentale, 
de laborator unde se poate utiliza un registru diversificat de metode pentru a putea 
circumscrie o imagine mai complexă, mai obiectivă şi mai subtilă despre virtuțile 
creative. 

Metodele de evaluare a potențialului creativ sunt numeroase (în special 
testele), unele cu aplicabilitate universală, altele folosite cu precădere pentru 
identificarea creativității copilului, altele pentru investigarea adultului cu performanţe 
creatoare certe, etc. 

Metodele cele mai frecvent invocate în psihodiagnoza creativităţii sunt: 

- Analiza produselor activităţii; metodă ce foloseşte mai multe instrumente (de 
exemplu chestionarul Minnesota care inventariază numai activităţile desfăşurate 
din inițiativă personală; scalele de evaluare Holland cu variante pentru a investiga 


creativitatea artistică şi creativitatea ştiinţifică); 

- Studiu de caz; 


- Metoda aprecierii (interevaluării şi autoaprecierii, eutoevaluării); 


- Metoda testelor (ocupă un loc privilegiat printre instrumentele de psihodiagnoză a 


creativității). 


Problema metodelor de evaluare a creativităţii fiind foarte stufoasă ne vom referi doar 


la unele din ele nu înainte însă de a prezenta două clarificări a testelor de creativitate 


prima făcută pornind de la autori a doua pornind de la diferite criterii (factorul testal, 


sarcină, modalităţi verbale/nonverbale etc.). 


Teste de creativitate (după Şchiopu Ursula 1992): 


Testul ca atare, material şi 


Destinația ca 


Autor E $ S Observații 
manipularea cerută vârstă i 
1 2 3 4 
E.G. Andrews Jucării, jocuri deconstrucții | 2-6 ani 
(exprimări verbale) 
G.şi M. Mavroidis | Jocuri de construcţii, jocuri | Preşcolari 
cu subiect — rol şi povestiri 
M.C. Hurting şi | Jocuri diferite de construcţii. | Preşcolari 
Colab. Dificultăţi crescânde 
V.B. Grippen 7 grupaje de itemi ce solicită | Preşcolari 
Jucării şi jocuri cu povestiri | Şcolari 


imaginate 


şi părți separate 


obişnuite 

-enumerări de consecințe 
posibile la situaţii obişnuite 
şi bizare 

-elaborări de sinonime, 
figuri de stil 

J.H. McPherson | Povestiri după imagini Puberi 
(E. Verza) gradate în complexitate. Adolescenţi 

Eventual finaluri diferite 

(solicitate) 
J.C. Flanagon Tipuri de probleme. Se cere | Puberi 

alcătuirea de rezolvări Adolescenţi 

inedite 
P.E. Vernon 4 tablouri — imagini. Se cere | Puberi 

pentru fiecare alcătuiri de Adolescenţi 

povestiri. La şcolarii mici 

una, la cei mai mari două, 

trei 
J.P. Guilford şi | -Elaborări de cuvinte cu Puberi Este test de 
colab. sufixe date (cât mai multe) Adolescenţi gândire 
Divergent thinking | -semnalări de utilizări Studenţi divergentă, cu 
(1954) se folosesc | neobişnuite la obiecte Adulţi timp ce e dat 


-combinări de propoziţii, 


J.W. Getzels 
P.W. Jackson 
Se folosesc 


secvenţe separate 


şi 


-solicitări de titluri de 
imagini date 

-se cer definiții la cuvinte- 
stimuli 

-semnalări de utilizări 
neobişnuite la obiecte 
obişnuite 

-perceperea unor forme 
simple încorporate în unele 
complexe 

-solicitarea de finaluri la 
fabule (finaluri umoristice, 
moralizatoare şi triste) 


Adolescenţi 
Studenţi 
Adulti 


Influențat de 
Guilford şi 
Cattell 


-elaborarea de probleme 


-completări de cercuri şi 
pătrate (date egale ca start), 
de făcut desene din linii 
(drepte şi curbe) plus baline 
de diferite mărimi şi culori 
*Itemi nonverbali-solicitări 
de răspunsuri verbale: 

-cât mai multe întrebări cu 
privire la obiecte imagini- 
evocări de cauze şi 
consecinţe posibile, legate 
de conţinutul lor 
-modificări de jucării spre a 
le face atractive 

-evocări de utilizări 
neobişnuite la obiecte 
obişnuite 

*Itemi verbali — răspunsuri 
verbale: 

-consecințe pentru situaţii 
imposibile (varianta A şi B) 
-enumerări de activități cât 
mai obişnuite de autoservire 
-povestiri imaginate 
(formele A şi B) 

-imagini — formulări de 
titluri cât mai multe şi mai 

S.A. Mendrick - se dau cuvinte de Puberi 1964 
Remate complexitate diferită şi se Adolescenţi 
Association solicită diferite feluri de Studenţi 
Test asociaţii verbale; are şi Adulţi 

dimensiuni proiective. 
E.P.. Torrance şi | “Teste nonverbale- Puberi Se folosesc 
Colab. răspunsuri nonverbale: Adolescenţi părți separate; 
Bateria -completări şi construiri de | Studenţi este o baterie 
Minnesota figuri Adulţi foarte folosită; 


influenţe ale lui 
Guilford 


interesante chenk list. 


M.A. Wallach *Probe (itemi) verbale Puberi Este mai 
N.Kogan -enumerarea de cât mai Adolescenţi pregnant de 
multe obiecte rotunde, care | Studenţi creativitate; se 
nu fac zgomot, pătrate care | Adulţi foloseşte 
se mişcă pe roți individual, cu 
-similitudini între perechi de timp liber şi 
cuvinte date, tipuri de într-o atmosferă 
similitudini ce se dau ludică, destinsă 
*Itemi nonverbali-răspunsuri 
verbale 
-interpretări de figuri (9) 
-interpretări de tot felul de 
linii (9) 
F.R. Heindrichson | temi verbali — Conţine 
- se solicită compoziţii cu | Adolescenţi elemente 
titluri sugerate Studenţi proiective în 
Itemi nonverbali Adulţi dominația 
- se solicită desene tematică şi în 
diferite finaluri 
E.A: Kirkpatrick -pete de cerneală — se Tineret Cotaţie de 
solicită relevări perceptive şi | Studenţi originalitate 
povestiri compuse; sugerate | Adulţi bună 
de planşe; are elemente 
proiective 
F. - 10 planşe cu pete de Tineret Cotaţie de 
Barron cerneală necolorate se Adulţi originalitate 
solicită câte un răspuns de bună 


planşă (are elemente 


proiective) 


F. Barron 
Test de creativitate 
(1963) 


- se dau cuvinte diferite; se 
solicită alcătuiri de povestiri. 
Interesează tematica, 
finalurile şi numărul 


Tineret 
Adulţi 


Creaţie literară 


scenariilor compuse 


F.Barron 
Welsch 
(1952) 


-se dau figuri perechi 
oarecum asemănătoare; se 
solicită preferințe. 
Figurile sunt cotate de 
experţi ca inspirate sau 
banale. Preferinţele 
subiecților se decodifică 


Tineri 
Adulţi 


Testează gustul 
artistic 


proiectiv 


Selier 


*Itemi nonverbali, 
răspunsuri nonverbale 

-se dau figuri, cercuri, 
dreptunghiuri de completat 
şi de transformat în imagini 
independente sau integrate 
prin linii, cercuri 


Tineri 
Adulţi 


Conţine 
elemente 
proiective 

*Itemi nonverbali, 
răspunsuri verbale 

-se dau imagini, schițe 
ambiguu, se solicită cât mai 
multe răspunsuri, titluri 
originale şi interesante 
*Itemi verbali, răspunsuri 
verbale 

-se dau trei cuvinte şi se 
solicită cât mai multe 
asociații verbale la fiecare 


I. Barcoszi şi colab. | *Probe nonverbale — Tineri 
răspunsuri nonverbale şi Adulţi 
verbale 


-se dau labirinte (tip 
Portens) de dificultăți 
crescânde, cu grade de 
dificultate şi complexitate 
implicate în încrucişările de 
trasee şi cu capcane de 
trasee prelungite în 
continuare. 

*Itemi verbali — solicitări 
nonverbale 

-se solicită producerea de 
figuri cât mai numeroase şi 
mai originale 

Testul proiectelor | Test verbal — solicitări Studenţi 
D.P.T nonverbale Adulţi 
-se solicită proiecte şcolare 
(pedagogice) din domeniul 
sanitar, din cel urbanistic, 


etc. 
K. Itemi verbali — răspunsuri Studenţi Este test 
Y ammamoto verbale Adulţi dominat de 
-se solicită povestiri despre creativitate 
oameni şi animale literară 
neobişnuite 


-se dau episoade 
contorsionate din istoria 
omenirii şi se solicită 
consecinţele pe care le-ar fi 


produs 

Fodor *Itemi nonverbali — Elevi Testul are şi 
răspunsuri verbale Studenţi dimensiuni de 
-se dau labirinte cu Adulţi creativitate 
dificultăţi crescânde la literară 


încrucişările de trasee 
-se solicită producerea de 


figuri 

*Itemi verbali — răspunsuri 
verbale 

-se solicită decodificări de 
metafore şi producerea de 
metafore complementare 


M. Gîrboveanu -12 termeni. Se solicită să se | Elevi Testul are 
A.Onofrei elaboreze la fiecare cât mai | Studenţi dimensiuni 
Probă generativ | multe comparații, cât mai adulți creative literare 
metaforică multe metafore 


-elaborarea de compuneri cu 
titluri banale (creion, stele) 
-elaborarea de cât mai multe 
întrebări — probleme cu 
privire la „joc”, „piatră”, 
„aer”, „stele”, „frunze”, 
„ocean” 

-cât mai multe probleme ce-i 
preocupă, descoperiri, 


invenţii 

N. şi I. Mitrofan Itemi verbali — răspunsuri Tineret Conţine 
verbale Studenţi dimensiuni 
-se solicită definiții corecte | Adulţi creative literare 


şi figurate 

-se solicită evaluări de 
exprimări poetice, prezentări 
de metafore 

-se solicită valorizări de 
expresii literare, reconstituiri 
de texte ce conţin cuvinte 


amalgamate 


O altă clasificare a testelor evidenţiază în schimb aspectul operaţional, al sarcinii de 
realizat etc. Deşi este o clasificare fragmentară, ramificată şi are aspectul unor 
permutări cu un număr de piese stabile scoate totuşi la suprafață unele aspecte 


structurale şi tehnice. 


Astfel, după criteriul factorului operațional testat, se disting: 
1. teste pentru factorii fluidității: 


a. pentru fluiditatea verbală: alcătuirea unor cuvinte din litere sau combinaţii de 
litere; 

b. pentru fluiditatea ideațională: se cere să se dea răspunsuri cu sens, formate din mai 
multe cuvinte (de exemplu să enumere obiecte rotunde, dure, pătrate, mai mici 
decât o minge de ping pong, albastre etc.); 

c. pentru fluiditatea asociativă: se dă un cuvânt şi se cer subiectului sinonimele sau 


un text în care cuvântul trebuie completat; 


184 


d. pentru fluiditatea vizual-plastică: se cere subiectului să deseneze/picteze/modeleze 
cât mai multe forme rotunde, triunghiulare, cilindrice, ramificate etc. 


2. teste pentru flexibilitate: 


a. pentru flexibilitate spontană: într-un timp determinat (10 minute), subiecții să 
carton, lingură etc.); 

b. pentru flexibilitatea adaptativă: din bețe de chibrit alăturate se formează pătrate 
sau triunghiuri. Subiectului i se cere să înlăture un număr de bețe, indicându-i-se 
câte figuri să păstreze, având totodată obligaţia să nu lase bețe suplimentare; 

c. pentru flexibilitatea vizual-plastică: într-un timp determinat i se cere subiectului, 
intervenind asupra unor cartofi reali (sau desenaţi) cu diferite instrumente şi 
materiale, să-i transforme în obiecte total diferite (vezi Capitolul 5.5). 

3. teste pentru sensibilitatea față de probleme: 

Se cere subiectului să descopere defectele unor obiecte de consum, să prezică 
complicațiile posibile în manuiera unor obiecte familiare, să indice deficiențele unui 
plan de acţiune. Se măsoară rapiditatea cu care subiecții sesizează greşelile, 
inadvertenţele, contradicţiile. Adaptat pentru domeniul vizual-plastic (se cere 
subiectului să sesizeze/descopere deficiențele compoziționale existente într-un afiş, 


copertă de carte, ambalaj etc.). 


4. teste pentru originalitate: 

Se dă subiectului o fabulă şi i se cere s-o titreze; sau se cere să indice cât mai multe 
întrebuinţări neobişnuite ale unui obiect. Adaptat pentru domeniul vizual-plastic: se 
cere subiectului, într-un timp determinat, să facă cât mai multe variante de imagini — 
schițe pornind mereu de la aceleaşi 3-5 elemente plastice date cărora să le pună şi un 
titlu (de exemplu: formă de frunză, pată roşie, linie, cruce greacă — vezi capitolul 
5.5.). 

5. teste pentru redefinire: 

Se cere subiectului să selecteze răspunsul corect la întrebări de tipul: ce obiect poate fi 
folosit pentru aprinderea focului? A. O sfoară; b. O căpățână de varză; c. un ceas de 
buzunar; d. un peşte; e. Un ac. 

După criteriul sarcinii de realizat: 

1. Testul asemănător — scrie, în timpul dat (30°), cât mai multe asemănări între 


diferitele perechi de cuvinte ca: tristețe / căciulă, femeie/găleată, etc. 

2. Testul claselor — enumeră, în timpul dat (25°), cât mai multe elemente albe, 
albastre, galbene etc. 

3. Testul clasificărilor — clasifică, în timpul dat (15°), după cât mai multe criterii, 
elementele unor serii de cifre, litere, forme, etc. 

4. Testul  completărilor — construieşte, în timpul dat (30°), trei finaluri diferite 
(exemplu: umorist, moralist, trist) pentru fiecare povestire dată. 

5. Testul consecinţelor — enumeră, în timpul dat (25°), cât mai multe consecinţe ale 
unei situaţii imaginare, ca de exemplu: ce s-ar întâmpla dacă oamenii ar fi orbi? 

6. Testul construirii de propoziții- alcătuieşte în timpul dat (8°), cât mai multe 
propoziții compuse din patru cuvinte ale căror inițiale sunt... 

7. Testul de desen abstract — reprezintă în timpul dat (30°) diferite cuvinte, expresii 
ca de exemplu: bătrâneţe, puncte de vedere, prin cât mai multe desene. 

8. Testul figural — desenează, în timpul dat (30°) cât mai multe figuri pornind de la 
uncerc (triunghi etc.)- 

9. Testul soluţiilor — în timpul dat (25°) dă cât mai multe soluţii la următoarea 
situație (exemplu: ce s-ar putea face pentru ca oamenii să nu mai arunce biletele 
de autobuz pe stradă?). 

10. Testul titlurilor — în timpul dat (30°) dă cât mai multe titluri pentru o poveste, 
poezie, caricatură etc. 

11. Testul utilizărilor — enumeră, în timpul dat (25°) cât mai multe utilizări pentru o 
serie de obiecte (cărămidă, cui, cleşte etc.). 

Testele de creativitate existente mai pot fi clasificate şi în alte categorii: 

a. Teste neverbale de creativitate (modelul Torrance). Se dă subiecților un cerc sau 
un oval şi li se cere să-l încadreze într-un ansamblu cât mai original şi să se dea 
compozițiilor realizate un titlu. Testul mai cuprinde linii de diferite forme din care 
trebuie să se realizeze o compoziţie reprezentând un obiect sau o ființă. Într-o a treia 
parte a testului sunt date două linii paralele în 35 de casete şi se cere subiecților să le 
folosească în construcții cât mai diferite. (Vom reveni cu o analiză mai detaliată, 
ceva mai încolo, a testului Torrance de gândire creativă, forma figurală). 

b. Teste „figuri ascunse” — din bateria lui Cattel: se dă subiecţilor o foaie de 
hârtie cu figuri imprimate. Pe aceeaşi pagină cu patru figuri complexe, sunt 
imprimate şi 18 figuri geometrice simple; subiectul trebuie să identifice figurile 
simple şi figurile complexe în care ele au fost „ascunse”. Proba are implicaţii 


perceptuale şi de perspicacitate. 

c. Teste de asociaţii de cuvinte — solicită subiectul să răspundă, într-un timp limitat, 
la cuvântul stimul, cu cât mai multe cuvinte şi variaţii, asociaţii de cuvinte, sau să 
dea cât mai multe şi diferite definiţii unor cuvinte cunoscute. Prin astfel de probe se 
cotează: fluenţa (numărul total al cuvintelor), flexibilitatea (în funcție de deosebirile 
dintre categoriile cărora aceste cuvinte le aparțin), originalitatea asocierii sau 
definirii (determinată pe baza răspunsului). 

d. Formarea unui număr cât mai mare de cuvinte dintr-o silabă dată — (con, 
pa, sa, etc). Cu o asemenea probă se cotează fluiditatea, flexibilitatea, originalitatea. 
e. Testul complex de flexibilitate — (elaborat de Guilford). Testul este compus din 7 

subteste: 

- test de cuvinte; 

- test de relaţii de cuvinte; 

- formarea unor propoziţii din elemente limitate (exemplu: scrieți o propoziție din 
patru cuvinte, cu condiția ca fiecare cuvânt să înceapă cu una din literele: c.g.o.a); 

- utilizarea cuvintelor cu sens apropiat (exemplu: câte cuvinte au aproape acelaşi 
înțeles ca şi cuvântul „nou'”?); 

- test de consecințe; 

- test privind utilizarea neobişnuită a unor obiecte; 

- test de utilizare adecvată a unui obiect într-o operaţie dată (exemplu: care din 
următoarele obiecte este cel mai potrivit pentru a tăia o bucată de brânză: şiret de 
gheață, sticlă de termos, chitară, ciocan, ceas de mână ); 

f. Teste de determinare a consecințelor (de imaginaţie)- pa baza unor date tehnice 
sau istorice. Se cer subiectului răspunsuri la întrebări de genul: ce s-ar fi întâmplat 
dacă maşina cu abur ar fi fost inventată cu 50 de ani mai târziu? Aceste teste 
presupun pe lângă imaginație anticipativă, cunoştinţe complexe, capacitate de 
sinteză, sesizarea multiplelor interacțiuni dintre evenimente, procese şi gândire 
divergentă. 


g. Test de îmbunătăţire a unui produs — constă dintr-un desen/proiect de 


jucărie (la Torrance) care este dat subiecților, cerându-li-se să introducă elemente 
noi pentru a face ca jucăria să fie cât mai atractivă şi să poată avea cât mai multe 


întrebuințări. Testul implică imaginaţie şi ingeniozitate. 


h. Testul de completarea unei povestiri — Se dă subiecţilor o povestire cu o 
întâmplare oarecare, dar care nu are final. Li se cere să completeze cu un final cât 


mai original. Se cotează originalitatea răspunsului. Cotarea se face pe mai multe 

criterii: răspuns adecvat, răspuns în concordanță cu restul povestirii, răspuns 
original. 

i. Test gândire productivă (de determinare a consecinţelor, elaborat de_ 
Torrance): constă în enunţarea unei situații improbabile, cerându-li-se subiecților 
să-şi imagineze ce s-ar întâmpla în acest caz. Exemple: ce s-ar întâmpla în cazul 
scăderii nivelului mării în mod neobservabil, până ce apa va dispărea complet? Ce s- 
ar întâmpla în cazul apariţiei unei ceți dese care i-ar împiedica pe oameni să vadă 
mai sus de genunchi; care vor fi consecinţele? Se testează originalitatea. Adaptat 
domeniului vizual plastic: ce s-ar întâmpla cu pătratele, triunghiurile şi cercurile 
dacă s-ar rostogoli un an de zile? Dar dacă ar cădea de la etajul zece sau ar mânca 


lămâie fără zahăr?(vezi capitolul 5.5). 


j. Test de elaborare a unei probleme; se dau subiectului o serie de elemente de 
problemă cuprinzând diverse situaţii şi cifre (cumpărarea unei case, costul ei, 
disponibilul de bani ai cumpărătorului, etc.) şi i se cere să elaboreze cât mai multe 
probleme folosindu-se de cifrele şi datele situaţionale date. Se cotează 
productivitatea, producția divergentă, originalitatea. Adaptat domeniului vizual- 
plastic: se dau subiectului o serie de elemente (spaţiu interior, uşi, ferestre, diverse 
materiale, accesorii etc.) şi i se cere să elaboreze cât mai multe probleme folosindu- 
se de aceste date. 


k. Test de gândire divergentă — (utilizarea neobişnuită a obiectelor, elaborat de 


Guilford): constă în indicarea cât mai multor utilizări posibile, dar neobişnuite, ale 
unor obiecte cu utilizări stereotipizate (cărămidă, cutie de conserve etc.). Testul 
presupune disiparea, destrămarea stereotipului (a imaginii utilizării obişnuite). Proba 
implică trei grade de dificultate prezentate subiecților, pentru a li se prescrie 
întrebuinţări neobişnuite: obiecte simple (cărămidă, cui etc.), unelte (ciocan, cleşte, 
etc.), obiecte compuse (maşină de tocat carne, maşină de râşnit cafea etc.). După 
această trecere în revistă succintă a diferitelor teste de creativitate putem reține 
câteva aspecte: 

- unele se aplică preşcolarilor, şcolarilor, altele puberilor, adolescenților, studenților, 
adulților; unele sunt specifice anumitor vârste; 

- testele au preluat unele idei, probe unele de la altele, un clasic al testelor propriu zis 
de creativitate fiind considerat Guilford; 

- în general testele de creativitate încearcă să măsoare potenţialul creativ (creativitatea 


generală); unele din ele au dimensiuni de creativitate literară; 

- itemii utilizaţi sunt verbali, nonverbali iar răspunsurile pot fi verbale, figurale, 
motorii; întâlnim diverse combinaţii; itemi nonverbali, răspunsuri verbale; itemi 
nonverbali răspunsuri nonverbale; itemi verbali, răspunsuri verbale; 

- unele părți din teste pot fi utilizate separat pentru a măsura anumiţi factori, aspecte, 
trăsături ale creativității (fluiditatea, originalitatea etc.); 

- în privinţa sarcinilor (problemelor) de realizat se regăsesc următoarele: asemănări, 
enumerări, clasificări, completări, consecințe, construiri, realizări de desene 
abstracte, transformări de forme, imaginări de soluţii, titluri, utilizări noi, 
descoperiri de figuri ascunse, formări de cuvinte şi silabe date, sinonime, 
întrebuințări de produse, completări de finaluri de povestiri, elaborări de probleme. 

Testele psihologice reprezintă, după unii autori (Murphy Davidshofer, 1991) cea mai 

bună, cea mai corectă şi cea mai precisă tehnologie disponibilă pentru a lua decizii 

importante asupra indivizilor. Tendinţa (după unii autori, revoluția) psihometrică în 
măsurarea creativităţii a avut atât efecte pozitive, cât şi efecte negative în domeniul 
acesta complex al studierii, evaluării şi stimulării creativităţii (Roco M.2001). Pozitiv 

a fost faptul că testele au facilitat cercetarea creativității prin faptul că au folosit 

metode scurte, uşor aplicabile şi care duceau la evaluări relativ obiective, cercetarea 

realizându-se pe oameni obişnuiţi. 

Efectele negative se datoresc atât viziunii asupra fenomenului creației cât şi 
tipul de probe folosite. Creativitatea, oricât am încerca s-o esențializăm, nu poate fi 
redusă, limitată doar la factori intelectuali, fie că aceştia se numesc gândire divergentă 
sau imaginaţie creatoare. Mulţi autori consideră factorii nonintelectuali precum 
motivaţia şi atitudinile creative ca fiind la fel de importante ca imaginaţia creatoare şi 
gândirea divergentă. Interesant este şi faptul că rezultatele cercetărilor empirice au dus 
la concluzia că între răspunsurile la testele de creativitate şi cele de la chestionarele 
privind motivele şi atitudinile creative, nu există o concordanță (Roco M.2001). Una 
din cauzele acestor nonconcordanțe se poate afla în modul relativ defectuos de 
construire a probelor de creativitate (teste şi chestionare), fie în faptul că cele două 
variabile sunt relativ independente, lucru care nu se confirmă însă pentru persoanele 
înalt creatoare. De asemenea folosirea excesivă a prelucrărilor statistico-matematice 
duce la distorsionarea rezultatelor şi mai ales a interpretărilor. 

Cu toate aprecierile exagerat optimiste (Murphy, Davidshofer 1991) sau critice 
(Roco M.2001), testele continuă să fie folosite pe scară largă atât în cercetare cât mai 


ales în evaluare. Ce sunt de fapt testele psihologice (inclusiv cele de creativitate) în ce 

constau ele şi la ce servesc? Un prim aspect este faptul că testele psihologice servesc 
la măsurarea unor atribute psihice (de exemplu: atenția, flexibilitatea gândirii etc.) sau 
la predicția unor comportamente (spontaneitate, succesul profesional, etc.). Testul 
psihologic constă în una sau mai multe probe. Fiecare probă induce, determină o 
reacție comportamentală a subiectului testat sau îi cere acestuia să facă aprecieri 
asupra unui comportament al său (să indice frecvenţa vizionării unor galerii de artă, 
muzee, spectacole de teatru, concerte etc.). Răspunsurile la probele, sarcinile 
respective sunt evaluate în funcţie de nişte reguli fixate, obținându-se una sau mai 
multe valori numerice denumite scoruri. Testul este constituit dintr-un număr de itemi 
şi scale. Itemul este un element al testului constituit dintr-o situaţie stimul, care 
solicită un răspuns ce poate fi evaluat separat de restul testului şi el poate consta dintr- 
o întrebare însoţită de mai multe răspunsuri posibile, dintr-un desen care trebuie 
completat (testul Torrance de gândire creativă varianta figurală) sau dintr-o listă de 
termeni care trebuie ordonați după un criteriu specific. La fiecare răspuns dat de 
subiect fiecărui item i se atribuie un scor. Un set de itemi care se referă la acelaşi 
aspect (un atribut psihic pe care testul îl măsoară — flexibilitatea figurală, sau un 
comportament pe care îl prezice - nonconformist) formează o scală. Pe baza scorurilor 
itemilor componenți se calculează scorul scalei, conform regulilor stabilite de autorul 
testului (întâlnim diferite reguli de calculare a scorului unei scale: acesta poate fi egal 
cu suma scorurilor itemilor rezolvaţi corect sau scorul celui mai dificil item rezolvat 
corect sau cu scorul celui mai uşor item rezolvat greşit). Numărul de itemi care 
formează o scală, sau numărul de scale pot varia de la o singură scală cu un singur 
item până la zeci de scale fiecare cu mai mulți itemi. Trebuie subliniat faptul că nici 
un test nu evaluează toate comportamentele care ar putea fi utilizate la definirea sau la 
măsurarea unui anumit atribut ci doar un eşantion de comportamente din această 
mulţime care să fie reprezentativ. În utilizarea corectă a testelor trebuie respectate o 
serie de reguli care se referă la: 

- conținutul testului (care sunt stimuli prezentaţi pentru a provoca reacțiile 

comportamentale evaluate de test); 

- condițiile de administrare (modul de cotare a reacţiilor); 

- modul de interpretare a rezultatelor obţinute de un subiect (Albu M.1998). 

O probă sau o serie de probe formează un test psihologic numai dacă este 
însoțită de regulile de utilizare, adică dacă este standardizată. Majoritatea testelor au o 


structură fixă: tuturor subiecților li se administrează aceeaşi itemi şi în aceeaşi ordine. 

Tuturor subiecților testaţi trebuie să li se asigure condiţii similare de testare şi aceste 
condiții să fie optime. Regulile pentru calculul scorurilor sunt de regulă fixe şi 
formulate în aşa fel încât ele să nu depindă de persoana care le calculează. Există însă 
teste unde scorul reflectă aprecierea subiectivă a celui care calculează (de exemplu 
testele de creativitate care cer să se indice cât mai multe posibilități de utilizare pentru 
un anumit obiect, unde punctajul acordat fiecărui răspuns este stabilit de examinator, 
în funcție de cât de neobişnuită i se pare utilizarea propusă). 

Scorurile obținute de o persoană sunt interpretate fie prin comparaţie cu 
rezultatele obținute de alte persoane care fac parte din aceeaşi populaţie ca şi 
subiectul, fie cu anumite praguri, indicate de test, care delimitează mai multe 
categorii. Categoria în care poate fi încadrat subiectul testat pe baza scorurilor 
obţinute, poate reprezenta un tip de temperament, o boală psihică, un anumit nivel al 
creativităţii, etc. Modul de interpretare a rezultatelor este stabilit de autorii testului. 

Se consideră că un test este obiectiv dacă el permite să se măsoare fără 
ambiguitate capacitățile unei persoane. Dar pentru a fi obiectiv testul trebuie să 
îndeplinească unele condiții: persoana examinată să nu poată ghici cum se 
interpretează răspunsurile la itemi; fiecare răspuns posibil la un item să fie interpretat 
la fel (ca fiind corect sau greşit, favorabil sau nefavorabil, original sau banal etc.) de 
mai mulți experți care analizează testul; scorul obținut de subiect să nu fie influențat 
de personalitatea examinatorului, adică testul să fie cu cotare obiectivă. Ultima 
condiţie nu este îndeplinită de multe teste (în special de cele proiective şi de testele de 
cunoştinţe ai căror itemi sunt cu răspunsuri deschise, Albu M.1998). O caracteristică 
comună tuturor testelor psihologice (inclusiv a celor de creativitate) este precizia lor 
limitată. Sunt extrem de rare cazurile când un test furnizează o măsură exactă a unei 
variabile care are efecte importante asupra comportamentului uman. Din acest motiv, 
nici deciziile care se iau pe baza lor nu sunt totdeauna corecte. Deci evaluările făcute 
pe baza testelor sunt relative. Faptul că valoarea predictivă a rezultatelor la teste este 
în general redusă, a determinat pe unii cercetători să aprecieze testele de creativitate 
ca fiind nerelevante, inadecvate pentru măsurarea creativităţii. S-a sugerat chiar 
folosirea unor metode mai semnificative, cum ar fi desenele, eşantioanele de scriere 
literară sau realizările vocaționale. Fluiditatea, flexibilitatea,  originaliltatea şi 
elaborarea par a nu fi suficiente pentru aprecierea creativității. După Gardner (1993), 
în cazul creativității intervin cel puţin şapte competenţe discrete: lingvistică, logico- 


matematică, spațială, kinestezică, muzicală, interpersonală şi intrapersonală. Probabil 

mai aproape de natura şi complexitatea creativității sunt teoriile de confluență şi 


cercetările multidisciplinare, intradisciplinare şi paradisciplinare. 


Testul Torrance de gândire creativă — probă pentru determinarea factorilor_ 


intelectuali ai creativității. 


Testul TTCT a fost elaborat şi publicat în anii 60 fiind apoi utilizat în ţări ca 
Germania, China, Japonia, Norvegia etc. La noi a fost utilizat în diverse studii privind 
creativitatea elevilor de către Neacşu (1971), Liiceanu (1981), Stoica (1983), Dincă 
(1996). 

TTCT este compus din două teste (forme): testul verbal (Thinking Creatively 
with Words) şi testul figural (Thinking Creatively Pictures); primul test presupune 
şapte activităţi-stimul, al doilea trei seturi de activități — stimuli. 

Testul Torrance de gândire creativă permite măsurarea performanţelor 
creative la copii, adolescenţi şi adulți prin intermediul a şase variabile operaţionale din 
sfera proceselor cognitive: fluiditatea, flexibilitatea, originalitatea, elaborarea, 
rezistenţa la închidere prematură, capacitatea de abstractizare semantică. 

Vom prezenta în continuare aspecte teoretice şi practice (administrare şi 
scorare) privind TTCT — forma figurală. 

Forma figurală a testului Torrance de gândire creativă cuprinde trei activități: 
1. Construcția unui tablou; 2.Completare de desene; 3.Linii paralele. Pentru fiecare 
activitate este acordat un timp de lucru de 10 minute. Cel care utilizează testul trebuie 
să fie familiarizat cu conceptele de gândire creativă aşa cum le utilizează autorul 
TTCT. lată pe scurt sensul variabilelor operaționale şi al trăsăturilor creative: 

-  Fluiditatea figurală indică rapiditatea şi uşurinţa de asociere între imagini, 
abilitatea de a produce un mare număr de imagini, idei, cuvinte, indicele de 
fluiditate este dat de numărul total de răspunsuri. 


- Flexibilitatea figurală este un indicator al capacităţii de restructurare a gândirii în 


raport cu noile situaţii; indicele de flexibilitate este dat de numărul total de 


categorii diferite în care se pot include răspunsurile. 

- Originalitatea figurală indică independența de raționament, capacitatea de 
integrare a unor elemente diverse în acelaşi camp perceptiv; indicele de 
originalitate semnifică raritatea răspunsului prin raportare la o repartiție 
procentuală. 

- Elaborarea figurală reprezintă capacitatea de transformare şi combinare de idei 
în procesul construcției mintale; indicele de elaborare reprezintă numărul de 
detalii care completează şi nuanţează răspunsul. 


- Rezistența la închidere prematură măsoară capacitatea de rezistență perceptivă 


la figura indusă prin stimul sau rezistenţa la „gestalt”; indicele de rezistenţă la 
închidere reprezintă măsura în care subiectul este independent la învăţarea 


perceptivă, şi este specific creativităţii figurale. 


- Capacitatea de abstractizare semantică este capacitatea de interpretare abstract- 
verbală a figuralului; indicele reprezintă nivelul de abstractizare al conţinutului 
titlului. Performanţele (răspunsurile la itemi) sunt evaluate calitativ pe baza celor 
treisprezece trăsături creative: 


1. Expresivitatea _ emoţională este reprezentarea emoțiilor sau 


sentimentelor în desene şi în titlurile acestora. Permite evaluarea nivelului de 
implicare emoţională. În actul de creaţie este necesară o balanţă, un echilibru între 
emoție şi cogniție (Parnes, Noller, Biondi 1977). 


2. Gradul de complexitate al desenului este un indice al combinatoricii 


mentale (interacțiunea elementelor componente ale desenului). 
3. Mişcarea şi acţiunea în desen sunt de asemenea, un indice al 
combinatoricii mentale (poziţia figurilor în desen, titlul). 


4. Expresivitatea titlului este un indice al trăirilor afective implicate în 


procesul creativ (se evaluează strict la nivelul titlului). 

5. Combinarea mai multor figuri incomplete reprezintă un indice 
suplimentar în evaluarea rezistenţei la închidere. Se consideră acest parametru prezent 
atunci când se depăşesc limitele induse prin stimulii prezentaţi şi când liniile se 
combină într-un desen unic. 

6. Combinarea de două sau mai multe seturi de linii reprezintă al 
doilea indice corelativ evaluării capacităţii de rezistență la închiderea prematură. Este 
prezent atunci când se reunesc într-un desen unic mai multe perechi de drepte 
paralele, pentru a reprezenta o idee (abilitatea de a combina şi sintetiza alternativele 


descrise de ultimele două trăsături enumerate este rar întâlnită). 

7. Perspectiva vizuală neuzuală este dată de reprezentarea obiectelor şi 
a personajelor dintr-un unghi în care în mod normal nu pot fi percepute. 

8. Perspectiva vizuală internă este prezentă atunci când sunt desenate 
obiecte, ființe etc. într-o perspectivă internă (aceste perspective interne şi neuzuale 
sunt forme de redefinire a problematicii în alte contexte). 

9. Capacitatea de a depăşi limitele induse de stimul este al treilea 
indice corelativ evaluării capacității de rezistență la închidere prematură. Această 
trăsătură este considerată prezentă atunci când fiecare linie dintre cele două paralele 
este utilizată ca stimul de sine stătător. 

10. Umor în titluri şi desene - desenele, titlurile separat sau împreună 


exprimă ironie, satiră, sau altă formă de umor. 


11. Bogăția imageriei — caracteristică a desenului care reprezintă nivelul 
de realism (iconicitate) al imaginii şi „vioiciunea” acesteia. 

12. Bogăția coloristicii — desenul face apel la alt tip de percepții, în plus 
faţă de cele vizuale (polisenzorialitatea desenului — tact, miros etc.) 


13. Viteza de angajare creativă în probă — trăsătură care indică 


rapiditatea angajării originale într-o sarcină. 
Testul Torrance de gândire creativă — forma figurală cuprinde trei activități: 


Activitatea 1 — construcția unui tablou. Li se cere subiecţilor să deseneze un tablou 

sau un obiect care să includă şi forma rotunjită, de pe pagina caietului — test, 
incluzând-o ca parte integrantă. Sunt solicitați să se gândească la un desen la care 
nimeni nu s-a gândit. După ce s-a completat tabloul acestuia i se dă un nume sau titlu 
care se scrie în partea de jos a paginii. Timp la dispoziție 10 minute. 


Activitatea 2 — Completare de desene. Li se cere subiecților ca adăugând linii la 


figurile incomplete de pe alte două pagini, să schițeze câteva obiecte sau desene. Din 
nou sunt solicitați să se gândească la lucruri la care nimeni altcineva nu s-ar gândi. 
De asemenea se solicită ca povestea să fie cât mai completă şi mai interesantă cu 
putință, adăugând noi construcții în jurul primei idei care vă vine în minte. Apoi 
subiecții trebuie să elaboreze un titlu original pentru fiecare dintre desene. Subiecţii 
nu sunt obligați să completeze toate desenele. Timp la dispoziţie 10 minute. 

Activitatea 3 — Linii paralele. Li se cere subiecților ca în 10 minute să vadă câte 
obiecte sau tablouri pot face din perechile de linii drepte de pe cele trei pagini. 
Perechile de linii vor fi incluse în desen, se pot plasa semne între linii, pe linii şi în 


afara liniilor, oriunde se doreşte, pentru a se realiza un desen complet. Se solicită din 

nou originalitate, desene diferite care să exprime o cât mai completă şi interesantă 
istorie cu putință. Se dau nume sau titlu în spaţiile prevăzute. Nu este obligatoriu să se 
completeze toate desenele. 

Partea cea mai complexă şi interesantă din perspectiva noastră (evaluării 
creativităţii generale şi a creativităţii vizual plastice) este constituită de ghidul de 
scorare/notare şi instrucțiunile pentru utilizarea lui (Margareta D. 2001). 

Activitatea de scorare/notare după aplicarea testului Torrance de creativitate — forma 
figurală se desfăşoară în derularea a şase paşi: 

Pasul 1. - se determină prezenţa trăsăturilor creative pentru activitățile 1,2, şi 3 
Pasul 2. -Activitateal: Construcţia unui tablou — se determină scorurile pentru 
factorii: originalitate, elaborare şi abstractizare semantică. 

Pasul 3. -Activitatea2: Completare de desene — se determină scorurile pentru 
factorii: originalitate, flexibilitate, fluiditate, elaborare, rezistenţa la închidere şi 
abstractizarea semantică. 

Pasul 4. -Activitatea 3: Linii paralele — se calculează scorurile pentru factorii: 
fluiditate, flexibilitate, originalitate şi elaborare 

Pasul 5. -Se face sumarul punctelor la cele trei activităţi în funcție de fluiditate, 
originalitate, flexibilitate şi elaborare. Pe foaia de cotare se adaugă şi punctajele 
obţinute la „abstractizare semantică” (Activităţile 1 şi 2) şi „rezistenţa la închidere” 
(Activitatea 2) 

Pasul. -Se transformă notele brute în note standard, în conformitate cu 
indicațiile foii de profil. Se determină indicele de creativitate prin sumarea mediilor 
notelor standard ale factorilor cognitivi ai creativității (fluiditate, originalitate, 
abstractizare semantică, elaborare, rezistenţă de închidere prematură) la care se 
adaugă suma bonificaţiilor obținute la trăsături creative. 

Vom prezenta pe scurt şi uneori vom face unele observaţii sau aprecieri asupra paşilor 
1-4. 

Primul pas este determinarea şi scorarea celor treisprezece trăsături creative (care au 


fost prezentate la pag.). Aceste trăsături creative (bonificația respectivă) nu sunt egale 


Margareta Dincă a efectuat studii de adaptare şi etalonare a testului Torrance 
de 

gândire creativă pe un eşantion de 100 de elevi, între 14 şi 18 ani în urma cărora au 

putut fi calculaţi principalii indici statistici necesari normelor pentru populaţia din 

România (M. Dincă, 2001, Teste de creativitate, Paideia). 


195 


în importanţă cu factorii fluiditate, originalitate, flexibilitate, elaborare, abstractizare 

semantica, rezistenta la inchidere, dar prezența lor (a unora dintre ele) poate fi folosită 
pentru elaborarea / folosirea unor metode stimulative şi a unor strategii didactice şi 
conţinuturi adecvate. Prezenţa unei trăsături creative este indicată pe foaia de scorare 
cu semnul + dacă ea apare o dată sau de două ori, sau cu semnul ++ dacă are de la trei 
apariţii în sus. „Combinarea de figuri” apare doar la Activitatea 2, „Combinarea de 
linii” la Activitatea 3, „rezistenţa la închidere” la Activitatea 3 „rapiditatea de intrare 
în sarcină” la Activităţile 2şi 3, celelalte trăsături pot apărea la toate cele trei activităţi. 

Expresivitatea emoţională a desenului sau exprimarea de sentimente şi 
emoții în desen, prin titlu sau prin ambele modalităţi. Cele mai comune indicaţii 
verbale sunt: tristeţea, bucuria, dragostea, mânia, ura, zgârcenia, frica, groaza, extazul, 
singurătatea, dezgustul. Indicaţiile nonverbale în desene includ expresii faciale, în 
special poziţia gurii, mimica, postura corpului. Cei mai întâlniți indicatori nonverbali 
ai emoţiilor şi sentimentelor sunt desenele reprezentând lacrimi, dans, râs, 
îmbrățişare, sărut, luptă, zâmbet, încruntare, braţe întinse simbolizând extaz, 
îngrijorare, pumni strânşi în semn de teamă sau mânie, raze pentru a simboliza 
mândria, succesul. Sentimentele, emoţiile, cu alte cuvinte stările afective pot fi 
exprimate în desen prin cel puţin trei modalităţi: prin reprezentarea / ilustrarea unor 
aspecte vizuale: lacrimi, sărut etc. prin culoare şi prin anumite calități structurale 
(intensitate, viteză, forță, ritm, formă, poziţie, direcţie, tensiune a ductului grafic). 
Credem că ultimul aspect cu precădere este relevant pentru creativitatea vizual- 
plastică (ținând cont de faptul că testul nu apelează la culoare) sau în general artistică. 
Probabil, dacă ținem cont de faptul că aceste calităţi structurale sunt exprimate plastic 
de cele mai multe ori necontrolate conştient, numărul şi frecvenţa lor în cele trei 
Activităţi ar fi un indiciu al sensibilităţii, al implicării afective în răspunsul la itemii 
testului mult mai fidel. Vom reveni, în capitolul 4.2. asupra problemei expresivității 
vizual-plastice şi evaluarea acestuia. Probabil într-o adaptare a testului Torrance — 
forma figurală pentru creativitatea vizual — plastică s-ar putea construi o baterie 
specifică, care să evalueze expresivitatea vizual-plastică a subiectului. 

Gradul de complexitate al desenului sau articularea unei povestiri rezultă 
din interacțiunea între elementele componente care creează un context care comunică 
o idee (prin indicatori figurali şi/sau verbali). Această trăsătură indică abilitatea de a 
reprezenta un tablou unitar care comunică ceva. Este întâlnită cel mai des în 


Activitatea. 

Mişcare şi acţiune în desen. Mişcarea poate fi reprezentată în mai multe 
feluri: prin titlu, prin replici ale personajelor din desen, prin diferite poziţii ale 
personajelor sau ale lucrurilor din desen. Indicatorii cei mai comuni a acestei trăsături 
includ alergarea, zborul, dansul, schiatul, mâncatul, băutul, lupta, înotul, plutirea, 
scufundarea, lovirea etc. Poate să apară în toate cele trei activități. Dacă în activitatea 
l apar mai mult de trei exprimări ale mişcării se acordă ++ de la început, trecându-se 
la celelalte trăsături creative. Nu vor fi punctate pentru mişcare: răsăritul soarelui sau 
al stelelor, om în picioare sau odihnindu-se (copil în leagăn, om în pat, în hamac) față 
zâmbind, tristă, încruntată etc. moară de vânt fără indicația mişcării, apă în piscina 
fără valuri. 

Expresivitatea_ titlului este prezentă atunci când acesta depăşeşte simpla 
descriere; el trebuie să comunice sentimente sau emoţii şi să spună ceva despre tablou 
care să vă poată fi aflat din desen (dacă înlătur titlul, tabloul îmi va mai spune întreaga 
poveste?). Ea poate apărea şi poate fi scorată, pentru un desen, o dată cu 
„Expresivitatea emoţională” şi „Umor în titluri şi desene”. 


Combinarea a două sau mai multe figuri incomplete (Activitatea 2). 


Manifestarea acestei trăsături este foarte rară şi indică o persoană cu capacitatea de a 
o dărâma structura existentă şi limitările şi de a recombina totul într-un nou întreg. 

Combinarea a două sau mai multe seturi de linii (Activitatea 3) Trăsătură 
uşor de recunoscut şi întâlnită mai des decât cea anterioară. Reprezintă abilitatea de a 
sesiza componente separate (seturi de linii) într-un obiect sau tablou. Ea indică 
persoanele care, în condiţii restrictive, sunt capabile să folosească orice portiţă de 
libertate care se ivește. 


Perspective vizuale neuzuale. Persoana creativă poate percepe lucrurile şi 


situațiile în diferite moduri (desenul prezintă obiectul dintr-un unghi în care în mod 
normal nu-l vedem — de sus, de jos în sus, la distanţe neperceptibile sau în relații şi 
poziţii neobişnuite). Pentru creativitatea vizual-plastică ar fi relevantă tendința spre 
perspective  proxemice, relative sau a distanțelor  îndepărtate.In domeniul 
reprezentarilor artistice-plastice, specialistii (Fernande Saint-Martin 1987, Erwin 
Panofsky 1975, Ernst Gombrich 1973) au depistat de-a lungul istoriei arelor plastice o 
serie de perspective : 

- perspectiva optica 

- perspectiva paralela 


- perspectiva arabesc sau in entrelax 

- perspectiva focala 

- perspectiva reversibila 

- perspectiva tasista 

- perspectiva in tabla de sah 

- perspectiva microscopica 

- perspectiva sferica 

- perspectiva axiala 

- perspectiva frontala 

- perspectiva prin rabatere 

- perspectiva cavaliera 

- perspectiva cubista 

- perspectiva proiectiva 

- perspectiva baroca 

- perspectiva izometrica 

- perspectiva liniara 

- perspectiva inversa 

- perspectiva oblica 

- perspectiva aeriana 

- perspectiva in zbor de pasare 

- perspectiva in etaje 

- perspectiva in inaltime 

- perspectiva anamorfotica 
Aceste perspective care constituie sisteme unitare (unificante) de tratare si regrupare a 
cromorfemelor in reprezentarile plastice, explicitand diverse structuri spatiale, sunt 
constituite din variabile vizuale : distanta (in inaltime, in latime, in profunzime), punct 
de vedere (vedere frontala, perpendiculara, angulara —de sus in jos, de jos in sus, de la 
dreapta spre stanga sau invers), continuitate, discontinuitate. 


Perspective vizual interne. Persoanele creative sunt capabile să vizualizeze 


dincolo de aspectul exterior şi să sesizeze funcționarea internă, dinamică a lucrurilor. 
Exemple pentru această trăsătură: desenul interiorului unei case, avion văzut prin 
pereți; un vapor văzut de fundul mării, părți ale corpului văzute prin haine, un fetus în 
abdomenul mamei, oameni într-un submarin, boabe de mazăre într-o păstaie, etc. 


Capacitatea de a depăşi limitele induse de stimul. Această trăsătură este 


întâlnită doar în cadrul Activității 3, unde există numeroase căi de a extinde limitele 

dreptunghiurilor imaginare configurate de liniile paralele. Cele două linii pot fi 
utilizate separat, în desene diferite sau pot di utilizate mai multe într-un desen. 

Umor în titluri și desene. Umorul poate fi exprimat prin absurditatea 
desenului, prin expresia facială, aspectul caricatural, ironie, satiră (în titlu). 

Bogăția imageriei. În această categorie se încadrează răspunsurile (desenele) 
care se caracterizează prin varietate, vivacitate şi intensitate. Imaginile dotate cu 


acestă trăsătură creează în mintea privitorului o imagine clară, puternică, distinctă. 


Bogăția coloristicii. Coloristica este definită ca excitantă în ispitirea 
simţurilor: gustului văzului, pipăitului, auzului etc. Exemple de răspunsuri colorate: 
fantomă, înger, demon, figuri fantastice, extraterestru, sirenă, covor magic, figuri 
nude, activităţi sexuale, spiriduşi, etc. Unele desene pot fi bogate imagistic şi colorate, 
în timp ce altele pot fi colorate fără a fi bogate imagistic. Un răspuns colorat implică 
simţurile. 

Viteza de angajare creativă în probă. Această trăsătură este simplu de 
detectat, deoarece presupune ca fie primul răspuns la Activitatea 2, fie primul răspuns 
la Activitatea 3 să fie cotat cu un punct pentru originalitate. 

În cadrul Pasului 2 se scorează Activitatea 1: Construcţia unui tablou. Se calculează 
scorurile pentru factorii originalitate, abstractizare semantică şi elaborare. 

Originalitatea. Scorarea originalității se face pe o scară cuprinsă între 0-5 
puncte, corespunzătoare frecvenţelor din eşantionul studiat (vezi Margareta Dincă 
2001). Răspunsurile a căror frecvență depăşesc 5% dintre respondenţi primesc 0 
puncte; cele a căror frecvenţă se situează între 4,00 şi 4,99% primesc 1 punct; cele cu 
frecvenţă între3,00 şi 3,99% primesc 2 puncte; cele cu frecvenţă între 2,00 şi 2,99 
primesc 3 puncte; cele cu frecvenţă între 1,00 şi 1,99 primesc 4 puncte; cele a căror 
frecvenţă se situează sub 1% primesc 5 puncte. Este de subliniat faptul că stabilirea 
ultimei categorii precum şi eliminarea răspunsurilor banale, noncreative, cer o 
practică de scorare. Lista de mai jos exemplifică cele cinci categorii de răspunsuri 


(Margareta D. 2001). 


Categorii Puncte 
Accesorii vestimentare (ochelari, pălării, inel) 4 
Animale (maimuţă, şoarece, câine, arici) 4 
Antropomorfizări, ființe fantastice (om de zăpadă, ciclop, | 4 
dinozaur) 

Arme (scut) 5 
Caricatură (faţă de om) 0 
Clovn 5 

Corp ceresc (planetă, soare, cometă, meteoriți) 

Craniu 

Desen abstract 

Elemente anatomice (celulă) 

Extraterestru 

Fortificaţii (cetate, închisoare) 

Fructe 

Geografie (peisaj, picturi, colină, hartă, insulă, lac) 
Jucării (piese de şah, hopa-mitică, balon, rahat) 

Maşini şi părți de maşini 
Mobilier (pat, pat de copil) 
Navă spațială 

Obiecte de iluminat 
Om (cap + trup) 

Ou (de dinozaur, în cuib, embrion) 

Pasăre, fluture 

Părți ale corpului 

Plante (flori, cactus, răsăcini de copac) 


Recipiente (cană) 
Simbol (figură geometrică) 


Spaţiu cosmic 
Ţestoasă 
Unelte (ciocan) 
Urme (de om sau de animal) 
Vietăţi marine (rac, peşte, scoică) 


Pl UAI C|lAIBIAIL/IEI = Cloe/lul=|p]u|PIOluAulu lw anowu |— 


Abstractizarea semantică sau originalitatea titlului se scorează pe o scală de la O la 3 
puncte astfel: 

0 puncte — titluri banale, care repetă desenul („om” „ou”, „iepure”); 

1 punct — titluri descriptive concrete, implicând o raportare la o altă clasă („om cu 
bereta albastră”, „Iepurele de pe gard”); 

2 puncte — titluri descriptive, dar imaginative („Universul din bereta albastră a 
bunicului”, „Iepurele care a păcălit-o pe Alice”) 

3 puncte — titluri abstracte, dar adecvate, care merg dincolo de ceea ce se poate vedea 
(„Ciclul înţelepciunii”). 

Elaborarea. În acest caz se acordă puncte în funcţie de numărul de elemente, detalii, 
idei adăugate la figura dată ca stimul inițial. Aceste detalii pot fi plasate în interiorul 


sau în exteriorul figurii-stimul. 


Număr de elemente desenate Puncte 
0-5 1 
6-12 2 

(95) 


13-19 
20-26 
27-33 


Peste 34 


aje 


o) 


În cadrul Pasului 3 se scorează Activitatea 2: Completare de desene. Aici se 
calculează scorurile pentru factorii: fluiditate, flexibilitate, originalitate, abstractizare 
semantică, elaborare şi rezistență la închidere. 

Pentru a determina scorul factorului fluiditate, se ia în considerare numărul total de 
figuri completate inteligibil, cu sens. Scorul maxim este de 10 puncte; dacă două sau 
mai multe figuri sunt combinate într-un singur răspuns, se acordă câte un punct pentru 
fiecare figură folosită (în cadrul Activităţii 2 sunt zece figuri - stimul). 

Flexibilitatea se calculează prin numărul categoriilor diferite în care se încadrează 
răspunsurile (pentru această operaţie se folosesc atât desenele cât şi titlurile). Lista cu 
categorii posibile eşantionul de 100 subiecţi testaţi de Margareta Dincă (2001) este 
următoarea: 

1.Accesorii (mărgele, coif, pălărie, perlă, fundă, cercei, ceas, pipă, ochelari, evantai, 
perucă, briliant, mască). 

2.Aerospaţiale (avion, rachetă, navă spaţială, OZN, deltaplan) 

3. Îngeri şi alte forme mitologice (drac, vrăjitoare, balaur, sirenă, fantomă) 

4. Animale — corp, cap, (şarpe, crocodil, pisică) 

5.Fiinţe acvatice (scoică, pisică de mare, cal-de-mare, caracatiță, peşte). 

6.Insecte (cărăbuş, albină, fluture etc.) 

7.Pasăre (cap de pasăre, gheară de pasăre) 

8.Urme de animale 

9.Jucării (minge, balon, colac, zmeu, leagăn, labirint, sanie, bicicletă, tonomat, jocuri 
electronice, pion de şah) 

10.Barcă (vapor, corabie, navă, vas de pânze). 

11.Părţi ale corpului (ureche, buze, ochi, sân, gură, inimă, mână, creier, craniu, măsea, 
os, bust) 

12.Carte, caiet, jurnal 

13.Ambalaje (cutie, geamantan, bust) 

14.Loccuinţă de orice fel, inclusiv pentru animale (casă, clădire, bloc, oraş, castel, 
palat, turn, moară, coteţ, cuib). 


15.Părţi ale locuinţei (uşă, gratii, yală, coloană, trepte, fereastră, clanță, WC, parchet). 

16.Par, stâlp, arac. 

17.Vehicule (caleaşcă, automobile, camioane); accesorii auto. 

18. Îmbrăcăminte (ie, cămaşă, rochie, palton, buzunar); 

19.Nor. 

20.Cruce 

21.0Ou, coajă de ou. 

22.Divertisment (clovn, figură mascată) 

23.Floare, plante, seminţe 

24.Hrană (înghețată, covrig) 

25 Încălţăminte (papuc, cizmă) 

26.Fruct 

27.Mobilă (pat, masă, scaun, oglindă, cuier) 

28.Geografie (falii, râu, crater vulvanic, groapă, albie de râu, munţi, mare, prăpastie, 
peşteră, insulă, aisberg, valuri, peisaj) 

29.Formă geometrică 

30.Corp ceresc (astru, soare, planetă) 

31.Obiecte de uz casnic (spărgător de nuci, sticlă, urcior, vază, ceainic, coş, mătură, 
găleată, butoi, pâlnie, mosor, foehn, telefon, sifon, solniță, balanţă, ceaun, cană, cârlig, 
rufe) 

32. Fiinţă umană, formă şi figură umană, nud, mască. 

33.Lumină (lumânare, bec, flacără) 

34.Litere, numere 

35.Rahat 

36.Instrumente muzicale (saxofon, tobă, corn, liră) 

37.Articole de cancelarie (plic, foaie de hârtie) 

38.Drum şi sisteme de circulaţie (şosea, intersecţie, semn de circulaţie, indicator, 
potecă, pod, etc.) 

39.Adăpost (cort) 

40.Unde sonore 

41.Spaţiu (cosmonaut, peisaj aerian, extraterestru) 

42.Simbol şi desen abstract. 

43 Instrumente de măsură (oscioscop, radar, clepsidră) 

44.Unelte (seceră, topor, cui, piron, ferăstrău, furcă) 


45.Copac, frunze, ram 

46.Cişmea, fântână, jgheab, stropitoare 

47.Umbrelă 

48.fenomene naturale (fulgi de zăpadă, etc.) 

49.Arme (praştie, scut, arc, săgeată, puşcă, trăgaci, bici) 

50.Discotecă, film 

51.Roţi 

52.Cimitir, țărână 

53.Lacrimi 

54.Ornamente 

55.Căpiţă 

56.Pânză de păianjen 

57.Piramidă 

58.Scenă, peron de gară 

59.Paraşută 

Răspunsurile care nu pot fi raportate la această listă formează categorii noi. 
Originalitatea se calculează astfel: 

0 puncte — pentru răspunsuri cu o frecvență mai mare de 5 %; 

1 punct — pentru răspunsuri cu o frecvenţă de 2% - 4,99%; 

2 puncte — pentru răspunsuri cu o frecvență sub 2%. 

Pe baza rezultatelor obţinute pe eşantioanul de 100 de subiecți, Margareta Dincă 
(2001) a întocmit următorul ghid de scorare pentru cele zece figuri — stimul ale 


activităţii 2: 


Figura 1 Numărul categoriei conform factorului 
„flexibilitate” 

0 puncte: 

Pasăre 

Inimă 11 

Figură umană 32 

Ochelari 1 

1] punct: 

Simbol 42 

Animal 4 

Om, cap, trup 32 

Valuri 28 

2 puncte: 

Bec 33 

Arc 49 

Măsea 11 

Papuc 25 

Figura 2 Numărul categoriei conform factorului 
„flexibilitate” 

0 puncte: 

Copac, creangă, frunză 45 

Praştie 49 

Simbol 42 

| punct: 

Par, stâlp, arc 16 

Flori 23 

Arme 49 

2 puncte: 

Avion 2 

Cort 39 

Căpiţă 55 

Figura 3 Numărul categoriei conform factorului 
„flexibilitate” 

0 puncte: 

Om, cap+ trup 32 

Simbol 42 

1] punct: 

Ambalaje 13 

Accesorii 

2 puncte: 

Cosmonaut 41 

Rachetă 2 

Figura 4 Numărul categoriei conform factorului 
„flexibilitate” 

0 puncte: 

Animal 4 

Simbol 42 

Om, cap+trup 32 

1 punct: 

Bici 49 

Pisică 

Pălărie l 

2 puncte: 

Clanţă 15 

Arc 49 


Figura 5 Numărul categoriei conform factorului 

„flexibilitate” 

0 puncte: 

Simbol 42 

Barcă 10 

Figură umană 32 

1 punct: 

Legăn 9 

Peşte 5 

2 puncte: 

Balanţă 31 

Tobă 36 

Figura 6 Numărul categoriei conform factorului 
„flexibilitate” 

0 puncte: 

Simbol 42 

Chip de om,caricatură 32 

1] punct: 

Coloană 15 

Jucării 

2 puncte: 

Clepsidră 43 

Balaur 3 

Figura 7 Numărul categoriei conform factorului 
„flexibilitate” 

0 puncte: 

Cârlig 31 

Maşină 17 

1] punct: 

Casă, clădire 14 

Groapă, albie de râu 28 

2 puncte: 

Caleaşcă 17 

Telefon 31 

Figura 8 Numărul categoriei conform factorului 
„flexibilitate” 

0 puncte: 

Copac 45 

Om, cap + trup 32 

1 punct 


Carte 12 

Mască 32 

2 puncte: 

Bloc 14 

Palonic 31 

Figura 9 Numărul categoriei conform factorului 

„flexibilitate” 

0 puncte: 

Munti 28 

Figură umană 32 


1] punct: 


Figură geometrică 29 

Buze 11 

2 puncte: 

Insulă 28 

Peşteră 28 

Figura 10 Numărul categoriei conform factorului 
„flexibilitate” 

0 puncte: 

Om, cap + trup 32 

Pasăre T 

1] punct: 

Figură mascată 32 

Cifră 34 

2 puncte: 

Maşină 17 

Sifon 31 


Răspunsurile care nu se regăsesc în acest ghid şi dovedesc forță creativă vor fi cotate 


cu 2 puncte. În privința originalității principiul aplicat este raritatea răspunsului / 


soluției la figura stimul. Ne putem întreba: oare raritatea răspunsului este automat 


ingeniozitate, noutate? 


Abstractizarea semantică. Se aplică aceleaşi criterii ca în cazul Activităţii 1; se 


punctează titlul fiecărei figuri completate, apoi se adună tot, obținându-se un scor 


pentru întreaga activitate. Scorul maxim poate fi de 30 de puncte (10x3=30). 


Elaborarea. Se acordă câte un punct pentru fiecare detaliu, amănunt (inclusiv pentru 


umbră). Se adună apoi punctele obținute pentru fiecare figură şi scorul obţinut se 


transformă astfel: 


pentru 0 — 8 detalii 1 punct; 

- pentru 9 — 17 detalii 2 puncte; 

- pentru 18 - 28 detalii 3 puncte; 

- pentru 29 — 39 detalii 4 puncte; 

- pentru 40 — 50 detalii 5 puncte; 

- pentru peste 51 detalii se acordă 6 puncte 


Rezistenţa la închidere. Persoanele cu creativitate scăzută închid figurile incomplete 


de la Activitatea 2 prin linii drepte sau curbe pierzând şansa de a desena imagini 

originale. În schimb persoanele creative pot amâna închiderea impusă de desenul — 

stimul suficient de mult pentru a permite apariția unor idei originale. Răspunsurile se 
evaluează astfel: 

0 puncte - figura este închisă pe cea mai rapidă şi directă cale, printr-o linie 
dreaptă sau o curbă simplă. Literele sau numerele sunt notate tot cu 0 
puncte; 

1 punct - figura poate fi prelungită şi apoi închisă, poate fi închisă direct şi apoi 
să fie adăugate detalii în afara închiderii. Dacă detaliile sunt adăugate 
în interiorul figurilor închise se cotează cu 0 puncte; 

2 puncte - închiderea nu este completă, sau figura este închisă prin linii 
neregulate, care formează mai degrabă o parte a desenului. 

Scorul maxim poate fi de 20 de puncte obținute doar dacă se completează toate cele 

10 figuri. Faptul că unii subiecți nu completează toate cele 10 figuri în cele 10 

minute dă o imagine eronată asupra abilității de a amâna închiderea. Chiar dacă se va 

ține cont de acest aspect când se va face interpretarea, limitarea timpului de 
completare a liniilor-stimul poate fi un impediment pentru unii subiecți în etalarea 
capacității creative. 

În Pasul 4 are loc scorarea Activităţi 3: Linii paralele. Se calculează scorurile pentru 

factorii: fluiditate, flexibilitate, originalitate şi elaborare (suma scorurilor pentru 

fiecare desen, plus bonificaţii pentru grupaje de linii). 

Scorul de Fluiditate este dat de numărul de răspunsuri minus răspunsurile repetate 

sau irelevante. 

Flexibilitatea se calculează prin numărul categoriilor diferite în care pot fi încadrate 

răspunsurile (se iau în considerare atât desenele cât şi titlurile). Dăm mai jos lista 

categoriilor rezultată din studiul făcut pe un eşantion de 100 de subiecţi de Margareta 

Dincă (2001): 


1. Accesorii vestimentare (pălărie, bonetă, bijuterii, umbrelă). 

2.Adăposturi construite de animale (vizuină, cuib, etc.). 
3.Aerospaţiale (avion,navă spaţială, rachetă, satelit) 
4.Anexe gospodăreşti (hambar, cotet, bară pentru covoare). 
5.Animale, părți de animale 

6.Aparatură (computer, telefon, televizor) 
7.Arheologie (piramide, construcţii megalitice etc.). 
8.Arme şi efectele lor (explozii). 

9.Artă şi instrumente pentru activitatea artistică (obiecte de atelier, tablouri, afişe). 
10.Auto şi accesorii auto. 

11.Bani 

12.Cale ferată, transport pe şină (tren, metrou), tunel. 
13.Camping 

14.Cavou, sicriu, mormânt, piatră funerară, cruce. 
15.Cărți şi caiete. 

16.Chimie-fizică 

17.Cifre 

18.Conducte (gaz,apă). 

19.Construcții (coş) 

20.Copaci. 

21.Corespondenţă (ştampile). 

22.Corp omenesc şi părţi ale corpului 

23.Corpuri cereşti. 

24.Decoraţiuni interioare. 

25.Desen abstract, simboluri 

26.Detalii de construcții 

27.Figuri geometrice 

28.Gard, zid, gard viu. 

29.Geografie (râu, cascadă, munţi). 

30.Ghilotină, spânzurătoare 

31.Hrană (fructe, dulciuri, panificație, etc.). 

32.Igienă (burete, săpun) 

33.Insecte (omidă, fluture). 

34.Instrumente de măsurat timpul, temperatura, de cântărit. 


35.Intrare (uşă, poartă) 

36. Îmbrăcăminte 

37. Închisoare (gratii, celule). 

38.Jocuri 

39.Jucării 

40.lenjerie (de pat) 

41.Linii şi stâlpi (de telefon, de rufe, de înaltă tensiune). 
42.Litere 

43.Lumină şi obiecte de iluminat 

44.Meteorologie (fulgi de zăpadă, ploaie). 
45.Mobilă 

46.Muzicale 

47.Navigaţie (vapor, barcă, pânză de corabie). 
48.Obiecte de uz casnic. 

49.Obiecte pentru cusut, împletit, brodat. 

50.Optică 

51.Ornamente (modele, decoruri). 

52.Părţi interne ale corpului uman (organe, tesături, celule) 
53.Păsări 

54. Personaje (din filme, din poveşti, din religie, SF.) 
55.Plante (flori, celulă vegetală) 

S6.recipiente (containere) 

57.Recreaţie şi divertisment 

58.Regalitate (tron, rege, coroană). 

59. Robot 

60.Săgeată 

61.Scară 

62.Sistem rutier (străzi, intersecţii, indicatoare, poduri etc.). 
63.Sport (trenuri, părți, aparat gimnastică). 

64.Steag (drapel). 

65.Şcoală (tablă, sală de clasă). 

66.Şcoală (rechizite, ghiozdan). 

67.Transport pe cablu 

68. Tutun 


69.Unelte (de grădinărit, ciocan, undiţă etc.). 

Răspunsurile care nu se regăsesc aici vor forma categorii noi. 


Originalitatea. 


Performanţele la originalitate sunt în funcţie de frecvenţa fiecărui răspuns astfel: 


o puncte pentru frecvenţa mai mare de 2%; 


1 punct pentru o frecvență de 0,51%-1,99%,; 


2 puncte pentru o frecvenţă de 0,21%-0,50%,; 


3 puncte pentru o frecvență de 0%- 0,20%. 

lată mai jos lista cu răspunsuri scorate cu 0,1,2 şi 3 puncte pe baza studiului realizat 
de Margareta Dincă pe eşantionul de 100 de subiecți. 

Răspunsuri cotate cu 0 puncte: 

Bloc, cană, casă, cărți, cilindru, copaci, fereastră, litere, om, pătrat, stradă (drum); 


Răspunsuri cotate cu 1 punct: 


Bec, cale ferată, cartier, clepsidră, coloană, condensator, creion, cruce, cutie de 
chibrituri, flori, fluture, gard, gratii, horn, indicator rutier, masă, navă spaţială, oală, 
perete, plic, robot, săgeată, scară, schemă din fizică, steag, sticlă, tablou, televizor, 
teren de fotbal, țigări, vapor; 

Răspunsuri cotate cu 2 puncte: 

Acvariu, antenă, avion, bețe, biserică, calculator, cap de animal, cap de om, căciulă, 
ceas, celulă de închisoare, cifre, ciupercă, construcție industrială, extraterestru, 
fotoliu, fruct, furnal, îngheţată, labirint, linii de înaltă tensiune, lumânare, maşină, 
moment, munţi, ornament, os, papion, pălărie, pensulă, picioare, poartă de fotbal, pod, 
rachetă, scaun, scrisoare, suliță, tacâmuri, telefon, vierme; 

Răspunsuri cotate cu 3puncte:; 

Ac de siguranţă, adăpost, afiş, andrele, aparat de gimnastică, aragaz, aripi, artificii, 
ate, balanţă, balcon, balon, bancă, bancnotă, bară pentru covoare, biscuiţi, boabe de 
cafea, bobină, bomboane, bonetă, boxă muzicală, brichetă, burete, butelie, butoi, 
butuc, cabană, cactus, cadou, camion, carte de joc, cartuş, cascadă, casetă, castel, 
cavou, cazan, căluşei, celulă vegetală, ceaţă, chei, ciocan, cişmea, clovn, cobilită, coif, 
colac, conductă, construcții megalitice, coroană, cort, coş de gunoi, coşciug, coteţ, 
cristal, cuib, cuşcă, desen abstract, dop, dovleac, eprubetă, explozii, far, faţadă de 
templu, fântână, felicitare, frigider, frunze, fulgi de zăpadă, gard viu, ghilotină, 
ghiozdan, ghişeu, grătar, hamac, hamburger, hartă, hârtie de muşte, ibric, inel, inimă, 
insectă, înger, joben, lacăt, leagăn, lift, magnet, maşină de spălat, mărgele, mână, 


metrou, microfon, moară, ochelari, oglinzi, om de zăpadă, omidă, panou de baschet, 

pâine, pânză de corabie, pânză de păianjen, perdea, perie, periscop, picioroange, pilă, 
piramidă, piscină, placă de ceramică, plane paralele, poartă de rugby, portativ, poşetă, 
prăjitură, prezervativ,, pupitru, rampă auto, răzătoare, râu, riglă, sacoşă, sală de clasă, 
săpun, spânzurătoare, sperietoare, spirală, stadion, stâlp, stea, stropitoare, stup, suport 
de rufe, şerveţele, şevalet, ştampilă, tablă şcolară, tanc, telecomandă, termometru, 
topor, trecere de pietoni, tron, tunel, turban, ţeapă, umbrelă, undiță, viță-de-vie, 
vulcan, zmeu, zodiac. 

Pentru Activitatea 3 se acordă bonificații în scorarea originalității care se 
includ în suma generală. Aceste bonificații se acordă când subiectul combină două sau 
mai multe seturi de linii paralele pentru a construi un singur răspuns. În asemenea 
cazuri este vorba de un înalt grad de originalitate. Torrance (1974), autorul testului 
prezentat aici, recomandă următoarea schemă de semnificaţie: 


- combinarea a 2 seturi (ex.:gard, case etc.)....2 puncte; 


- combinarea a 3-5 seturi... 5 puncte; 

-  combinareaa 6 —10 seturi ..........ceeeee. 10 puncte; 

- combinarea a 11-15 seturi... 15 puncte; 

- combinarea a mai mult de 15 seturi ......... 20 puncte. 
Elaborarea 


Scorarea se face la fel ca la Activităţile 1 şi 2: se acordă câte un punct fiecărui detaliu, 
fiecare amănunt. Pentru titlu nu se acordă nici un punctaj. După ce s-a punctat 
elaborarea pentru fiecare desen se face un scor total care se transformă astfel: 

- pentru 0-7 detalii se acordă 1 punct; 

- pentru 9-16 detalii se acordă 2 puncte; 

- pentru 17-27 detalii se acordă 3 puncte; 

- pentru 28-37 detalii se acordă 4 puncte; 

- pentru 38-47 detalii se acordă 5 puncte; 

- pentru peste 48 detalii se acordă 6 puncte. 
Ultimii doi paşi Sşi 6 sunt consacraţi realizării cotelor (sumelor) la cele trei activităţi, 
în funcție de fluiditate, originalitate, flexibilitate, elaborare, abstractizare semantică şi 
rezistența la închidere; transformarea notelor brute în note standard şi calcularea 
indicelui de creativitate (QCr) (vezi Foaia de cotare şi Foaia de profil / interpretare din 


Anexa ). 


211 


Aprecieri generale asupra testului Torrance de gândire creativă — forma 
figurală. În primul rând se remarcă simplitatea lui în ceea ce priveşte probele 
administrate (mai ales din punctul de vedere a celui care testează). Apoi remarcăm 
complexitatea  scorării factorilor fluiditate, flexibilitate, originalitate, elaborare, 
capacitate de abstractizare semantică, rezistența la închidere, în cele trei activități. 
Dacă cotarea fluidității, a flexibilității şi a elaborării este relativ uşor de realizat, în 
schimb în cotarea originalității, a capacităţii de abstractizare semantică şi a rezistenței 
la închidere prematură cer experienţă, fiind mai dificile. 

Evaluarea calitativă a performanţelor se face pe baza listei de trăsături (13 
trăsături), este o activitate mai dificilă ea necesitând experienţă serioasă din partea 
celui care testează. 

Testul permite măsurarea performanţei creative prin intermediul celor şase 
variabile din sfera proceselor cognitive care se definesc în contextul gândirii pe axa 
convergent — divergent. Cu alte cuvinte testul se ocupă de factorii intelectuali 
implicație în creativitate. Acest aspect marchează, am putea spune, limitele testului 
doar în parte atenuate de evaluarea calitativă prin cele treisprezece trăsături. O bună 
interpretare, analiză a rezultatelor la test (de exemplu relația dintre indicele de 
elaborare şi cel al flexibilităţii, fluidității şi originalității) poate constitui o bază de 


elaborare a unor acțiuni de stimulare / dezvoltare a creativităţii elevilor, studenților. 


Scala de evaluare cu ancore comportamentale 


Descriind stuctura performanţei creative, Taylor (1989) susține că aceasta 
poate lua forma unor „comportamente, idei, obiecte sau altceva, cu condiţia să fie 
îndeplinit criteriul de noutate, indiferent de modul în care este exprimat”. Cu alte 
cuvinte, creativitatea poate avea şi forma unor comportamente originale care pot fi 
recunoscute şi descrise de către experți sau chiar de persoane obişnuite. 
Interaprecierea apare aşadar ca mijloc de evaluare a unor comportamente şi 
performanţe creative. Sternberg (1989), în cadrul modelului trifactorial al creativității, 
susține necesitatea unei metodologii de evaluare care să ia în calcul conceptele 
empirice asupra factorilor psihici (oamenii au o imagine conceptualizată corectă 
asupra factorilor „creativitate”, „inteligență”etc.). Studiile sale pentru construirea 
scalei multidimensionale de evidențiere a comportamentelor asociate creativității 
(metoda de evaluare prin intermediul comportamentelor — scala cu ancore 


comportamentale) au condus la stabilirea unor liste de comportamente diferențiate, în 

funcție de nivelul de creativitate prezent. După Stenberg, comportamentele care 

reprezintă ancorele pentru recunoaşterea creativității se caracterizează prin: 

- lipsa de convenţionalitate (se conduce după reguli proprii, are libertate în gândire, 
este non conformist). 

- niveluri înalte de inteligență şi integralitate (este capabil să facă noi conexiuni, 
analogii, sintetic şi analitic); 

- estetică şi imaginaţie (este interesat de arte, are bun-gust, are simț estetic); 

- flexibilitate şi capacitate de a lua hotărâri rapid; 

- nevoie de realizare şi recunoaştere (este energic, îi place să fie recunoscut). 

O scală de evaluare cu ancore comportamentale permite evaluarea unui nivel de 

performanță şi stabilirea poziției într-o ierarhie; ea diferă de metodele de evaluare 

cunoscute, atât prin construcție cât şi prin faptul că utilizează exemple de 

comportamente în locul unor întrebări sau adjective. Ancorele constau în propoziții 

explicative, prin care se poate diferenția cu acuratețe un profesionist slab de unul bun. 

Fără a intra în detalii spicuim unele aspecte legate de „Scala de evaluare cu ancore 

comportamentale a creativităţii” (SEAC CREAT) elaborată de Margareta D. (1995) ca 

metodă de interevaluare prin prisma evaluărilor făcute de grupul social din care face 

parte subiectul, cu ajutorul ancorelor sau al seturilor de comportamente recunoscute 

ca fiind tipice pentru o performanță bună, medie sau inferioară. 

În elaborarea scalei s-au folosit mai multe grupe de subiecţi între 14-18 ani şi 
30de experți în psihologie. Etapele construirii scalei de evaluare cu ancore 
comportamentale a creativităţii au fost: 

a. Identificarea dimensiunilor creativităţii; 

b. Retroversiunea exemplelor comportamentale; 

c. Scalarea ancorelor comportamentale; 

d. Validarea experimentală a funcționării sistemului de apreciere. 
În prima etapă s-a cerut unui grup de 30 de adolescenți să numească trăsăturile 
/dimensiunile specifice unei persoane creative să le definească şi să le exemplifice cu 
comportamente specifice pentru trei niveluri de performanță: maxim, medii, 
inferioare. A rezultat o listă de 29 trăsături şi 308 comportamente. 
În etapa a doua, un grup de 30 elevi creativi au primit două liste care cuprindeau într- 
o ordine aleatoare, una dimensiunile şi cealaltă comportamentele. Fiecare exemplu de 


comportament trebuia repartizat la dimensiunea pentru care a fost inițial indicat. Prin 

această retroversiune ancorele ambigue au fost înlăturate, păstrându-se 19 (65%) 
dimensiuni şi 86 (28%) comportamente, realizându-se validarea de construct. 

În etapa a treia, subiecţilor experţi li s-a cerut să evalueze fiecare dimensiune pe o 
scală cu nouă trepte. S-a calculat, pentru fiecare exemplu comportamental, media 
valorilor scalare acordate şi abaterea standard. Aceşti indici au fost utilizați ca ghid în 
selecția finală a exemplelor comportamentale care vor figura ca ancore pe fişa de 
evaluare (s-au eliminat comportamentele — exemplu care au avut o abatere standard 
mai mare de 1,70). În final au fost reţinute 12 dimensiuni şi 60 de comportamente — 
ancoră specifice persoanei creative, realizându-se validarea de conținut. Rezumatul 


static al aprecierii experților arată astfel: 


Dimensiuni creative Media A.S: 
A fi deosebit 8,03 1,69 
Ambitie 6,83 1,59 
Curiozitate 7,14 1,59 
Energie neconsumată 8,38 1,45 
Fără limite 7,60 1,69 
Haz 7,60 1,63 
Inventivitate 7,63 1,32 
Încăpățânare 7,20 1,58 
Nonconformism 7,16 1,22 
Spirit de observație 7,70 1,55 
Spontaneitate 7,66 1,58 
Umor („sare şi piper”) 7,96 1,32 


Spicuim câteva definiții ale dimensiunilor creativității aşa cum au fost formulate de 
adolescenți: 

A fi deosebit = mod de a se comporta, acționa şi gândi personal, diferit de ceilalți; 
Curiozitate = tendința de a-şi „băga nasul unde nu-i fierbe oala”; 

Fără limite = disponibilitatea de a nu fi niciodată mulțumit de ceea ce s-a obținut; 
Inventivitate = capacitatea de a transforma o idee aparent nerealizabilă într-o idee 
realizabilă; 

Nonconformism = capacitatea de a gândi şi a acționa făcând abstracție de convențiile 


existente; 

Spontaneitate = capacitatea de a gândi şi acţiona rapid, în conformitate cu ideile de 
moment. 

În etapa a patra s-a realizat validarea experimentală a funcţionării sistemului 
de apreciere, prin evaluarea de către colegii de clasă a subiecților lotului experimental 
(în care au fost incluşi elevi foarte creativi, mediu creativi şi noncreativi). Pentru 
determinarea nivelului real de creativitate al elevilor ce vor fi apreciați, s-au aplicat 
Inventarul Psihologic California şi testul Torrance de gândire creativă. 

Autoarea recomandă utilizarea scalei de evaluare cu ancore comportamentale a 
creativității pentru intervalul de vârstă 12-18 ani. Subliniem că este o scală de 
evaluare a comportamentelor creative prin interevaluare; poate fi administrată 
individual sau în grup. În cazul când se aplică colectiv este bine ca grupul ce urmează 
a fi evaluat să nu fie mai mare de 10 persoane şi 30 de evaluatori (este indicat ca 
fiecare subiect să fie evaluat de minimum trei evaluatori). Evaluatorii trebuie să fie 
familiarizați cu conceptele de comportament creativ, să poată să înțeleagă itemii. 
După ce se împart probele evaluatorilor, se precizează persoanele care trebuie să fie 
caracterizate de fiecare evaluator în parte. După ce se fac scorurile pe scală şi suma 
răspunsurilor la itemii cuprinşi în scală per evaluator şi media acestor evaluări pentru 
fiecare persoană evaluată (de către trei evaluatori) se pot face comparații, ierarhii, 
analize, interpretări. Menționăm un lucru important: fiind un test de interevaluare, se 
aplică doar în grupuri structurate (care au o durată în timp de 2-4 ani). Prezentăm în 
Anexa nr. Foaia de evaluare şi trei itemi. Vom prezenta în final sub formă de eboşă 
(schiță) câteva încercări, propuneri de evaluare a creativităţii şi imaginaţiei vizual- 


plastice din România. 


TESTUL RORSCHARCH ŞI PROPUNEREA LUI ŞUŞALĂÄ ION 


Testul Roschach s-a impus ca una din metodele de bază în explorarea 
personalităţii. El se bazează pe interpretarea liberă a formelor fortuite. Este interesant 
faptul că ideea utilizării petelor fortuite pentru stimularea imaginației apare la 
Boticelli (1440-1510) şi Leonardo da Vinci (1452-1519). 

De asemenea A.Biult şi V. Henri, prin 1895, folosesc testele de pete de 
cerneală pentru explorarea imaginaţiei. Rorschach, în perioada 1909-1910, studiază 


producțiile artistice ale bolnavilor din clinica psihiatrică unde lucra, în scopul stabilirii 

structurii personalităţii. Îi pune pe bolnavi să facă pete de cerneală şi să scrie dedesubt 
cuvântul pe care-l evocă pata. Testul acesta este considerat test de imaginaţie. 

Originalitatea constatărilor făcute pe parcursul cercetărilor experimentale de 
către Rorschach se referă la stabilirea (experimentală) a relației percepție — 
personalitate. El arată că răspunsurile kinestezice (de mişcare) sunt în relație cu 
imaginaţia şi tendința spre introversie, în timp ce răspunsurile culoare se referă la 
viaţa afectivă şi la tendința extravertită. Culoarea exprimă sensibilitatea pentru lumea 
externă, gustul pentru contactul cu această lume. Kinestezia, dimpotrivă, exprimă 
replierea asupra lui însuşi, gust pentru viaţa interioară. Pornind de la aceste constatări, 
după aplicarea testului  Rorschach şi întocmirea psihogramei, din semnificațiile 
modului de cuprindere şi a determinanţilor putem afla de exemplu şi următoarele 
aspecte: 

- Numărul total de K (percepţia unor forme umane, animale, forțe ale naturii în 
mişcare) în proporție mare, este un indice al unei bogate vieți interioare, 
productivitate interioară, imaginaţie. 

- Numărul mare de G (cuprinderea şi interpretarea globală a planşei) şi de FC 
(percepția este influențată în primul rând deforma petei şi apoi de culoare), 
semnifică atitudine creativă. 

- Critica formei, etc. semnifică prudență, rezerve, anxietate, lipsă de imaginaţie. 

Pornind de la unele sugestii ale testului Rorschach, mulţi profesori de educaţie 
plastică folosesc formele fortuite obţinute prin diverse procedee tehnice (stropire, 

presare, scurgere etc.) ca modalitate de explorare şi cuantificare relativă a 

potențialului creativ, fie cerându-se elevilor să scrie ce văd în aceste pete, ce le 

sugerează ele, fie transformându-le prin intervenţii minime în imagini figurative. lon 

Şuşală (2000) propune un test Rorschach amplificat şi adaptat pentru a diagnostica 

candidații la facultățile sau secțiile cu profil artistico-designic (performanțele vizual- 

plastice). Autorul citat l-a amplificat la patru baterii de câte zece planşe fiecare, 
planşele din fiecare serie având aceeaşi caracteristică esenţială (simetrie + caracter 
proiectiv univoc, simetrie + caracter proiectiv echivoc, simetrie + sugestie fantastică, 
asimetrie + sugestie fabuloasă). Se aplică selectiv sau aleatoriu, îndeosebi spre 
sfârşitul anilor de liceu, de artă, dar şi de cultură generală, vizând ceea ce autorul 
numeşte creativitate vizuală cu artă (design) şi creativitate artistică (artă propriu-zisă). 
Redăm pe scurt conţinutul TRA (Testul Rorschach aplicat) aşa cum apare în concepția 


autorului (Şuşală2000). 

Prima baterie: cuprinde zece forme spontane, simetrice, cu caracter proiectiv 
univoc (se selectează dintre cele obținute prin îndoirea hârtiei suport peste picătura/ 
picăturile din aceeaşi sau din mai multe culori de tub şi apăsând cu degetele sau cu 
toată palma într-un sens sau în mai multe): 

Se cer: 

- fie precizarea în scris a formei care are atributele esenţiale cele mai evidente ale 
unui obiect real, fabulos sau fantastic, obiect ce poate fi denumit printr-un cuvânt 
sau printr-o expresie verbală scurtă; 

- fie compunerea unei imagini în care forma aleasă să fie folosită de mai multe ori, 
dar nu identic, ci modificată, completată, amplificată etc. 

A doua baterie: zece forme spontane simetrice, cu caracter proiectiv, echivoc 
(de genul „imagine” de frunză, dar şi „imagine” de copac, selectate ca şi cele 
univoce). 

Se cere: 

- compunerea unei imagini în care cele două sau mai multe sugestii descoperite în 
una din formele spontane echivoce, se regăsesc parțial în semnele similare create, 
individualizate bine şi articulate într-un tot unitar şi echilibrat, pe orizontală sau pe 
verticală, materialele, instrumentele şi utilizarea lor fiind liberă. 

A treia baterie: zece forme simetrice, de sugestie fantastică (de genul 
grifonului, de pildă) obţinute prin acelaşi procedeu. 

Se cer: 

- descoperirea a cel puţin două fragmente de sugestie figurală clară şi 
„recompunerea” lor (în desen sau/şi în culoare) într-o altă formă fantastică 

- compunerea bidimensională sau tridimensională a unei forme fantastice 
„combinând” fragmentele de sugestie realistă descoperite la una din cele zece 
forme propuse. 

A patra baterie: zece forme spontane asimetrice, de sugestie fabuloasă (care 
nu pot fi comparate cu ceva real) obţinute fie prin stropire, picurare, scurgere, etc. fie 
prin fotocopierea unei microstructuri naturale, biologice ori minerale sau prin mărirea 
unor fragmente de picături sau sculpturi abstracte etc. 

Se cere: 

- compunerea în plan sau tridimensional a unei imagini figurale asimetrice, dar 
echilibrate, cu o organizare sugerată de una din formele fabuloase oferite (Şuşală 


2000) 

Se observă că în toate cele patru cazuri se cere subiectului să descopere în cele 
zece forme spontane sau fotocopii mărite, sugestii figurale pe care să le folosească în 
compunerea unei imagini bidimensionale sau tridimensionale, instrumentele, tehnica 
fiind la alegere. Subiectul alege o singură imagine din cele zece în toate cele patru 
cazuri. Se urmăreşte gradul de inventivitate, de fantezie creatoare, originalitatea, dar şi 
valoarea plastică, expresivitatea. Se va depista şi zona de manifestare a imaginației 
(combinatorică în zona realului, combinatorică fantastică, onirică, fabuloasă). După 
autorul citat mai sus, pe baza acestui test se poate depista şi tendinţa spre creații cu 
artă (creații cu valoare de întrebuințare, designice) şi creaţii artistice (creaţii cu 


valoare de contemplare). 


EXPERIMENTUL ZAICA 


Profesorul şi artistul Dorel Zaica, un împătimit al renovării creative a 
învățământului artistic (în speță a educației plastice) a experimentat o serie de exerciţii 
şi metode stimulative pentru creativitatea copiilor. Celebre sunt mai ales exercițiile 
sale de creativitate aplicată, concepute sub formă de întrebări. Aceste întrebări 
provocatoare pentru copii s-au constituit atât în modalități de stimulare cât şi de 
predicție a creativităţii. Prezentăm câteva din aceste întrebări (Alexandrescu D. 2000): 
Ce este timpul? 

Ce sunt buruienile? 
Ce este casa? 

Ce este Biblia? 
Ce este plopul? 

Ce este pielea? 

Ce este lemnul? 

Ce este secunda? 
Ce este focul? 

Ce este vântul? 

Ce sunt farfuriile zburătoare? 
Ce este sângele? 
Ce este zâmbetul? 
Ce este ceasul? 


Ce este pădurea? 

Ce sunt roboții? 
Ce este bateria? 
Ce este luxul? 

Ce sunt țăranii? 
Ce este talentul? 
Ce este cenuşa? 
Ce este peisajul? 
Ce este viața? 

Ce este arta? 

Ce sunt scânteile? 
Ce este hotărârea? 
Ce este experiența? 
Ce este politica? 
Ce este aerul? 

Ce este leşinul? 
Ce este eclipsa? 


Ce este ceața? 


Ce este ziarul? La ce foloseşte el? 
Ce este curcubeul? Cum se face el? 
Ce este săpunul? Cum se face? 


Ce este carnavalul? La ce foloseşte? 


Cum se face marmelada? 
Cum se face o carte? 
Cum se face laptele praf? 
Cum se face parfumul? 


Cum luminează licuricii? 


Cum poți vedea pisicile noaptea? 

Cum este bradul verde tot timpul? 

Cum facem noi să ținem minte? 

Cum rezistă păsările călătoare să zboare zi şi noapte mii de kilometrii? 


Cum au ajuns pisicile nişte animale de casă? 

Dacă pământul se învârteşte, cum de nu cădem de pe el? 
De ce le-a crescut girafelor gâtul atât de lung? 


De ce ziua soarele e galben, iar dimineaţa şi seara e roşu? 


De ce are laptele culoarea albă, şi nu ca iarba, verde? 

De ce închid oamenii peştii în acvarii, şi păsările în colivii? 
Ce s-ar întâmpla dacă nu s-ar mai învârti pământul? 

Ce mănâncă pomul de creşte uneori mai înalt decât casa? 
Ce culoare are apa? 

De unde vin microbii? 

La ce folosesc sprâncenele? 


Din ce se face hârtia? 


De ce există ceasul cu cuc şi nu cu cocoş, din moment ce cocoşul e cunoscut că ne 
trezeşte dimineața? 

Dacă ştim că murim, şi încă pentru totdeauna, de ce nu suntem trişti toată viața? 

De ce ceaşca e într-o ureche, iar cratița le are pe amândouă? 

De ce pun oamenii usturime de ochi în săpun? 


De ce picătura este bombată şi nu întinsă? 


Întrebările, ingenios concepute, solicită subiecţii să definească obiecte, fenomene, 
procese din cele mai diverse; sa descrie cum se fac (procesul) anumite produse; să 
găsească explicaţii, cauzalități anumitor fenomene, procese, realităţi, să găsească 
explicaţii unor situaţii relativ paradoxale, stranii, neobişnuite, contradictorii, etc. Din 
analiza răspunsurilor se pot infera diverse concluzii cu o relativă valoare predictivă: 
tendinţa spre construcții raţionale, logice sau metaforice, poetice; imaginație bogată 
sau săracă; gândire cauzală, gândire prospectivă; fluență, flexibilitate, originalitate etc. 
Probabil miile de întrebări formulate şi zecile de mii de răspunsuri construite de 
copii de diferite vârste ar necesita o selectare şi grupare a lor după criterii 
creatologice, o reexperimentare şi o etalonare. Oricum munca, experimentul fantastic 


al profesorului şi artistului Dorel Zaica îşi aşteaptă fructificarea. 


TEST DE IMAGINAŢIE ŞI CREATIVITATE VIZUAL-PLASTICĂ 

Proba 1 


Se dau zece figuri. Sarcina dumneavoastră constă în a adăuga fiecărei figuri câteva 


elemente noi transformându-le în forme figurative evidente. 


Proba 2 
Gândiţi-vă la cât mai multe asemănări posibile între formele/imaginile de mai jos 


luate două câte două. 


Proba 3 
Alegeţi-vă o formă din cele înşirate mai Jos şi aplicaţi pe rând cât mai multe operații 


(procesări) plastice. 


Proba 4 


Sugeraţi următoarele idei, stări cu ajutorul unor elemente şi forme plastice 
nonfigurative: 
Calm, mister, complexitate, muzicalitate, înăuntru, armonie, dezastru, melancolie, 


infinit, început. 


Proba 5 
Desenaţi un cub care să sugereze rând pe rând greutate, feminitate, fragilitate, mister, 


plutire, raționalitate, iraționalitate, agresivitate. 


Proba 6 
Se dau: 
- formă de cal 
- formă de valuri 
- formă de nori 
- formă de scaun 
- ritm de creştere 
Se cere să se realizeze în 30 de minute cât mai multe schițe/imagini (compoziţii) 


originale, cărora să li se dea şi un titlu. 


Proba 7 

I.Ce s-ar întâmpla în domeniul artistic dacă oamenii nu ar mai percepe culoarea roşie? 
II.Ce s-ar întâmpla în arhitectură şi în celelalte arte dacă omul nu ar putea face decât 
forme rotunde? 

III.Ce s-ar întâmpla în domeniul artistic dacă omul ar avea trei mâini? 

IV.Ce s-ar întâmpla în domeniul artistic dacă nu ar exista alb şi negru? 

Este un test pe care noi il folosim cu studentii de la arte in cadrul seminariilor 
de didactica activitatilor vizual-plastice si cu elevii claselor V -X .Dar de obicei 
folosim doar unele probe ( 1 si 2, proba 3, proba 4, proba 5 sau proba 6 individual) 
pentru o estimare relativa dar rapida a potentialului creativ vizual-plastic si de multe 


ori ca modalitati de stimulare a creativitatii. 


11.5. ASPECTE ŞI PRINCIPII ALE ASIGURĂRII 
CALITĂȚII ÎN CADRUL EDUCAȚIEI VIZUALE 
(VIZUAL - PLASTICE) 


Problema calităţii educaţiei nu este o temă nouă, însă în regimurile totalitare ea a 
fost deformată ideologic. Nou este tipul de abordare care încearcă să se adapteze la 
schimbările şi provocările datorate trecerii la structurarea/dezvoltarea unei societăți 
democratice. 

Dacă calitatea educaţiei este ansamblul de caracteristici al unui program de studiu 


şi al furnizorului acestuia prin care sunt satisfăcute aşteptările beneficiarilor, precum 


şi standardele de calitate, ne punem imediat întrebările: 

- care sunt aşteptările beneficiarilor (părinţii, societatea, comunitatea)? 

- care sunt standardele de calitate? 

Aşteptările beneficiarilor (societăţii) sunt conceptualizate într-un construct ideal 
de personalitate umană. Acest construct este elaborat de experți şi el poate fi 
influențat mai mult sau mai puțin de factorul politic. Şcoala nu a scăpat de ingerinţele 


ideologice, dar nu mai avem de-a face cu o ideologie unică, invariabilă, impusă cu de- 

a sila, ci cu una plurală, variabilă (Constantin Cucoş, 2002). De aici şi o anumită 
independenţă a şcolii. 

Educaţia trebuie să se centreze pe un sistem axiologic congruent, relativ stabil, 
ataşat unor valori constante şi fundamentale, care să scape perisabilității şi facticităţii 
cotidiene. 

În România, în cadrul noului curriculum naţional, este schiţat profilul de formare 
al adolescentului absolvent al şcolii obligatorii. Acest portret descrie aşteptările față 
de absolvenţii învăţământului obligatoriu (de 10 ani) şi se fundamentează pe cerințele 
sociale exprimate în legi şi în alte documente de politică educațională, precum şi pe 
caracteristicile psiho-pedagocice ale elevilor. Astfel, după acest construct, absolvenţii 
învățământului general şi obligatoriu ar trebui: 

1. să demonstreze gândire creativă; 
să folosească diverse modalităţi de comunicare în situaţii reale; 


să înțeleagă sensul apartenenţei la diverse tipuri de comunități; 


2 
3 
4. să demonstreze capacitate de adaptare la situaţii diferite; 
5. să contribuie la construirea unei vieți de calitate; 
6. să înţeleagă şi să utilizeze tehnologiile în mod adecvat; 
7. să-şi dezvolte capacităţile de investigare şi să-şi valorizeze propria 
experiență; 
8. să-şi construiască un set de valori individuale şi sociale şi să-şi orienteze 
comportamentul şi cariera în funcție de acestea. 

Capacităţile, atitudinile şi valorile vizate de profilul de formare au un caracter 
transdisciplinar. Deci ele se pot dezvolta, forma prin intermediul tuturor disciplinelor, 
inclusiv prin educaţia vizual-plastică. 

Dar în ce condiţii? O condiție esenţială este trecerea de la centrarea pe predare la 
centrarea pe învăţare (accentul punându-se pe competențe, pe ceea ce pot face elevii 
în timpul şi în urma învăţării). De altfel metodologia asigurării calităţii educaţiei este 
centrată şi ea pe rezultatele învăţăturii. Rezultatele învățării sunt exprimate în termeni 
de cunoştinţe, competenţe, valori şi atitudini care sunt obţinute de elevi prin 
parcurgerea şi finalizarea unui nivel de învățământ sau program de studii. Dar 
calitatea/nivelul rezultatelor învățării depind de mai mulţi factori. De aceea indicatorii 
şi standardele privind calitatea se referă la intrări, procese şi ieşiri. Putem analiza şi 
cuantifica calitatea „intrărilor”, în cazul educaţiei e vorba de cerinţe, obiective, ideal 


educațional. In cazul educaţiei vizuale „intrările? se referă la obiectivele cadru, 

obiectivele de referință, competenţe şi conținuturile învățării (existente în programele 
şcolare pentru toate clasele). Procesele se referă la responsabilitatea coordonării, a 
managementului predării şi al învăţării, a evaluării şi a îmbunătățirii predării şi a 
învățării, a folosirii inteligente a resurselor umane şi materiale care depind în mare 
parte de competențele profesorului. Dăm mai jos un model taxonomic al 
competenţelor de predare/coordonare a activităţii instructiv-educative cu elevii (după 
standarde profesionale pentru profesia didactică, coordonator Lucia Gliga, Ministerul 
Educaţiei şi Cercetării, Bucureşti, 2002): 

IX. Analiza pedagogică a conținuturilor nou introduse în programe presupune 

competenţe legate de: 


e identificarea noţiunilor noi introduse, ierarhizarea lor logică 

e stabilirea „„noțiunilor-cheie” 

e identificarea modelelor de raționament 

e elaborarea unei planificări anuale de parcurgere a conţinutului 


e identificarea materialului bibliografic şi a materialelor didactice 


necesare 


X. Analiza caracteristicilor cunoştinţelor care urmează să fie predate: 
e identificarea, în programele şcolare şi în manuale a simplificărilor, 
a erorilor, a cunoştinţelor „savante” care urmează să fie transpuse 
didactic 
e tratarea pedagogică necesară a conținutului învățării: sistematizări. 
lărgirea bazei explicative, conceperea de noi aplicaţii, stabilirea 


unor conexiuni interdisciplinare 


XI. Aprecierea şi evaluarea comportamentului elevilor implică formarea unor 
competenţe specifice legate de: 


e selectarea instrumentelor de evaluare adecvate 
e proiectarea şi realizarea unor instrumente de evaluare 


e colectarea şi prelucrarea informaţiilor obținute prin aplicarea 


instrumentelor de evaluare 

diagnoza abilităților sau a dificultăților elevilor în activitatea de 
învăţare 

sinteza şi interpretarea informaţiilor despre aceste abilități sau 
dificultăți 

implicarea elevilor în autoevaluare 

diagnoza caracteristicilor afective ale elevilor 


stabilirea nevoilor reale de instruire/formare ale elevilor 


XII. Proiectarea instruirii presupune următoarele cerinţe: 


selectarea obiectivelor educative care vor fi propuse elevilor 
operaționalizarea obiectivelor 

alegerea conținuturilor învățării 

elaborarea unor variante de prezentare a aceluiaşi mesaj în forme 
diverse 

alegerea strategiilor de învățare adecvate fiecărui 
obiectiv/caracteristicilor elevilor/comportamentul colectiv al clasei 
elaborarea unor variante de lucru care să ţină seama de diferențele 
individuale 

conceperea modului de organizare a activităților elevilor în funcție 
de situația de învățare 

selectarea şi realizarea materialelor/activităților de instruire 
conceperea unor secvențe de evaluare formativă 

elaborarea unor secvențe de exerciții intermediare, de natură să le 
permită elevilor să-şi autoevalueze progresul 

conceperea unor secvențe cu activități de remediere, destinate unor 
grupe omogene 

elaborarea unui test sumativ 

conceperea procedurilor de acțiune în clasă (managementul clasei) 


colaborarea cu alte persoane în definitivarea proiectelor 


XIII. Conducerea proceselor de instruire presupune competențe legate de: 


organizarea mediului fizic al clasei 

e motivarea şi stimularea elevilor 

e prezentarea sarcinilor de lucru 

e stabilirea/menționarea regulilor de comportare în clasă 

e punerea întrebărilor şi formularea răspunsurilor 

e prezentarea sistematică a conținutului 

e conducerea discuţiilor/a activităților în grupuri mici 

e conducerea activităților individuale diferenţiate 

e furnizarea feedback-ului 

e stimularea gândirii inductive/deductive a elevilor şi antrenarea lor 
în dezvoltarea de probleme 

e utilizarea diferitelor tipuri de hardware (echipamente audio-vizuale, 
calculatoare, etc.) 

XIV. Îndeplinirea unor îndatoriri organizatorice/administrative: 

e organizarea meditaţiilor, consultaţiilor, a ajutorului la învățătură 

e conducerea unor întâlniri de lucru cu profesori/părinți ş.a. 

e  păstrarea/întreţinerea documentelor, înregistrărilor, etc. 

e păstrarea, organizarea, întreținerea materialelor didactice, a 
echipamentelor, etc. 

XV. Dezvoltarea personalităţii copilului presupune competenţe legate de: 

e inițierea unor demersuri menite să dezvolte conştiinţa de sine a 
copilului şi a capacităților sale metacognitive 

e inițierea unor acțiuni educative pentru dezvoltarea deprinderilor 
elevilor de a învăţa-cum-să-înveţe 

e inițierea unor activități educative pentru dezvoltarea simțului 
responsabilități 

XVI. Dezvoltarea măiestriei profesionale personale implică: 


e evaluarea critică a propriilor prestații didactice 


planificarea dezvoltării personale 
e preocuparea de autoperfecționare 
e interacțiunea optimă cu alte persoane 


e rezolvarea cu uşurinţă a problemelor profesionale 

e încrederea în sine 

Cercetătorii au pus în evidență pe lângă competențele de bază, mai sus 
menţionate, o serie de calități personale ale profesorului, care urmează să fie 
dezvoltate prin experienţă şi o educație profesională adecvată. 

Noua calitate a raporturilor afective care se stabilesc între profesor şi elevi în 
învățământul contemporan, de natură să evite traumele psihice sau apariția 
complexelor de inferioritate, solicită profesori care să posede trăsături de 
personalitate, cum sunt: 

e autoritate reală (dobândită prin profesionalism, moralitate, flexibilitate, 

consecvență), nu impusă prin diferite forme de constrângere 

e fact pedagogic 


e  permisivitate. 


Nivelul competenţelor profesorului au un rol major în determinarea calităţii 
predării şi învăţării (gândirea copilului se structurează şi se dezvoltă operaţional în 
funcție de felul predării şi învăţării). Ne putem întreba cum evaluăm cât mai acurat 
calitatea/nivelul de performanţă didactică al profesorului de educaţie vizuală? În urma 
analizei mai multor modele de evaluare a componenţei pedagogice a profesorului, am 
reținut patru aspecte esențiale: 

]. testarea aptitudinii de predare 

2. aprecierea deprinderilor de predare 

3. aprecierea gradului de integrare a deprinderilor de predare în coordonarea 
unor activităţi de învăţare ale unui grup de elevi 

4. aprecierea stabilităţii în obţinerea performanţelor, adaptabilitatea la situații 
noi şi curba progresului personal 

Pentru testarea aptitudinii de predare în cazul unui profesor de educaţie vizuală, i 
se propune acestuia să susțină o activitate plastică cu tema contrastul clarobscur la 2-3 
clase paralele. Evaluatorii urmăresc: 

- felul în care profesorul răspunde la critici 
- cât de realist este în evaluarea propriei prestații 
- măsura în care se constată o perfecționare a prestaţiei de la o lecție la 


alta 

- măsura şi modul în care îşi modifică demersul didactic în urma 
observațiilor primite 

Pentru aprecierea deprinderilor (priceperilor) de predare se urmăresc gradul de 
stăpânire a unor "tehnici", metode de lucru (captarea atenţiei elevilor, suplețea 
utilizării unor jocuri creative, utilizarea tehnicilor de chestionare, a metodelor de 
evaluare), ingeniozitatea utilizării imaginilor, a altor mijloace şi materiale etc. 

Pentru aprecierea gradului de integrare a deprinderilor de predare-învăţare în clasă 
se pot simula situaţii la care profesorul va oferi soluţii, modalități de acțiune. Se 
testează capacitatea de structurare a informaţiilor, felul propriu de a lua decizii, ce 
observă, cum percepe şi analizează diferite situaţii şi cum reacționează la ele. 

În cazul aprecierii stabilităţii în obţinerea performanţelor, adaptabilitatea la situaţii 
noi şi curba progresului personal, se apelează la analiza rezultatelor elevilor la diferite 
concursuri, expoziţii plastice, la consultarea aprecierilor primite de-a lungul timpului 
din partea persoanelor abilitate, care i-au asistat la diferite activităţi, analiza 
parcursului profesional, inclusiv la Portofoliul de evaluare a activităţii proprii. În 
cazul profesorului de educaţie vizuală se apelează şi la mapele cu lucrările copiilor, 
materiale care oglindesc expoziţiile realizate în scoală etc. 

Pentru că în ultimă instanță, esențiale sunt "ieșirile", valoarea adăugată şi 
valoarea creată, competențele, valorile, atitudinile, ceea ce ştiu elevii sa facă cu ce au 
invăţat, in diferite situații, în viaţă, pe piaţa muncii, calitatea educaţiei se certifică prin 
calitatea acestora, a elevilor. 

Cum apreciem, măsurăm (cantitativ şi calitativ) calitatea, nivelul competenţelor, 
cunoştinţelor, valorilor şi atitudinilor legate de domeniul vizual-artistic la elevii de 
diferite vârste, din şcoli diferite, inclusiv vocaţionale? 

Aparent pare simplu: avem cerinţele, obiectivele, competențele şi descriptorii de 


performanţă (standardele curriculare de performanță). Să analizăm un caz concret: 


Educaţie plastică clasele I-IV 


Standarde curriculare de performanţă 


la finele învățământului primar 


Standard 
S1. Selectarea tehnicilor şi a materialelor 


Obiectiv cadru 
1. Cunoaşterea şi utilizarea materialelor 


de lucru şi a unor tehnici specifice artelor | necesare pentru realizarea unei compoziţii 

plastice plastice cu mesaj intenţionat. 

S2. Aplicarea unor tehnici specifice 
artelor plastice, în funcție de rezultatul 
planificat şi de condiţiile concrete de 


realizare. 
2. Analiza formelor, culorilor şi a | S3. Identificarea culorilor şi a 


amestecurilor acestora în mediul | amestecurilor acestora, pe reproduceri de 
înconjurător şi în imagini artă şi în natură. 

S4. Localizarea culorilor şi a 
amestecurilor acestora pe cercul cromatic. 
S5. Descrierea formelor identificate pe 
reproduceri de artă şi în natură, din punct 


de vedere al expresivității şi al 


potențialului decorativ al acestora. 
3. Cunoaşterea şi utilizarea elementelor | S6. Recunoaşterea unor elemente de 


de limbaj plastic limbaj plastic pe lucrările elevilor şi pe 
reproduceri de artă. 

S7. Generarea elementelor de limbaj 
plastic în exerciții dirijate. 

S8. Realizarea tonurilor din amestecul 
culorii cu alb sau negru. 

S9. Realizarea de dominante cromatice, 


folosind culori şi amestecuri ale acestora. 
4. Exprimarea prin şi despre compoziții | S10. Organizarea intenționată de 


plastice compoziții, cu ajutorul elementelor de 
limbaj plastic. 

S11. Realizarea de compoziții pe o temă 
dată, organizând spațiul plastic, folosind 
potențialul expresiv al liniilor şi al 
culorilor. 

S12. Formularea de opinii argumentate 
referitoare la propriile compoziții plastice 


(claritatea mesajului intenționat, ipostaze 


ale elementelor de limbaj plastic folosite 

sau dominanta cromatică, sau amestecuri 


cromatice şi acromatice folosite). 


Suntem într-o clasă a V-a la un liceu din Cluj Napoca. Este început de octombrie. 
Vrem să evaluăm, în cadrul practicii pedagogice cu studenţii de la arte (viitori 
profesori de educație vizuală) nivelul elevilor la sfârşitul clasei a IV-a şi implicit 
calitatea demersului educativ al învățătoarei. Ştim că este considerată o clasă foarte 
bună cu copii „isteţi”. 

Alegem împreună cu studenții din standardele curriculare de performanţă, 
obiectivul 4 (exprimarea prin şi despre compoziții plastice) şi standardul 12 
(formularea de opinii argumentate referitoare la propriile compoziții plastice). Este 
standardul cel mai complex şi mai dificil. Pentru a „testa” capacitatea elevilor de a 
formula opinii argumentate referitoare la propriile compoziţii plastice le propunem un 
joc intitulat „rotirea planşei în jurul centrului ei sau lumea pe dos”, varianta cu ochii 
închişi (vezi Vasile Cioca, Jocul d-ea arta, 2007) în ideea de a-i pune într-o situaţie, 
într-un context de învăţare nou, care să nu repete experienţe anterioare. O competenţă 
bine formată şi structurată iese în evidență în împrejurările şi provocările noi. După ce 
li s-au explicat condiţiile „jocului” (desenăm pe planga de hârtie albă cu creionul cu 
ochii închişi diferite elemente, lucruri, fenomene, plante, fiinţe, etc. solicitate, dar 
rotind mereu planga în direcţia acelor de ceasornic după fiecare formă desenată), s-a 
trecut la punerea lui în practică. După 15 minute elevii au deschis ochii privind 
surprinşi, unii șocați, propriile lucrări. Li s-a cerut apoi să-şi contemple fiecare propria 
lucrare şi să transpună universul plastic de linii şi forme de pe hârtie în gânduri, idei, 
opinii exprimate sub formă de versuri albe, proză sau pur si simplu comentarii. Mulți 
au spus că n-au scris niciodată versuri sau proză. „Dar ştiţi atâtea cuvinte, nu trebuie 
decât să le folosiți în traducerea, descrierea, comentarea imaginilor de pe hârtie”. Şi- 
au dat drumul, în clasă făcându-se o linişte născută din concentrare. După 15-20 de 
minute au ieşit rând pe rând în faţa colegilor, au arătat lucrarea şi au citit „opiniile”. 


Dăm mai jos câteva dintre ele. Comentariile sunt de prisos. 

12. CREATIVITATEA VIZUAL _ PLASTICA 


12.1 Creativitatea generala si specifica 

Creativitate, creaţie, creativitate generală, creativitate specifică, creativitate 
ştiinţifică, tehnică, artistică, creativitate de expresie, creativitate procesuală, 
creativitate de produs, creativitate inovativă, creativitate inventivă, creativitate 
emergentă, creativitate literară, muzicală, teatrală, plastică, vizuală, etc. Lista poate 
continua, între conceptul de creativitate generală şi specifică încăpând toate tipurile de 
creativitate încât se ajunge la ideea că sunt atâtea tipuri de creativitate câte feluri de 
activități există. 

Parcurgând mai multe surse bibliografice referitoare la creativitate, fiecare poate 
constata că creativitatea este un concept destul de vag şi oarecum imprecis. 

A crea înseamnă: a face să existe, a aduce la viață, a cauza, a genera, a produce, a 
fi primul care interpretează rolul şi care dă viaţă unui personaj, a compune repede, a 
zămisli, a inventa un nou mecanism, etc. Cine poate fi numit creativ? Cel care se 
caracterizează prin originalitate şi expresivitate, cel care este imaginativ, generativ, 
deschizător de drumuri, inventiv, inovativ, etc. A fi creativ înseamnă în general a crea 
ceva nou, original şi adecvat realităţii. 

În perspectivă metodologică (perspectivă care poate fi fructificată de educatorul 
de artă, inclusiv de către învăţător), prin creativitate se poate înţelege acea aptitudine 
mintală de reorganizare, de rearanjare în mod original a câmpului cunoştinţelor; o 
reorganizare, o rearanjare a ceea ce alcătuieşte zestrea mintală, cultura intelectuală a 
fiecărui individ, adică a fondului de idei, de atomi de semnificaţii, de fragmente de 
idei, imagini, etc. de care dispune orice gândire (Ion Moraru, 1997). 

D. W. Mackinnon (apud A. Roşca, 1981) consideră creativitatea ca fiind mai 
degrabă un fenomen multifaţetat decât un concept teoretic care să fie precis definit. El 
găseşte astfel diferite aspecte ale creativităţii: produsul creativ, procesul de creaţie, 
personalitatea creatoare, mediul creativ/noncreativ, grupul creativ, factori interni ai 
creativităţii, factori externi, factori cognitivi şi  noncognitivi, gândirea 
divergentă/convergentă, imaginația creatoare, atitudini creative/noncreative, abordare 


algoritmică/euristică a problemelor, rezolvarea de probleme, probleme bine/slab 

structurate, metode creative, etc.. O astfel de abordare a creativităţii prin tematizarea 
multiplelor sale aspecte şi înfățişări este şi ea folositoare dascălului care e nevoit să 
găsească soluții concrete, practice pentru stimularea potențialului creativ al copiilor. 
Asta nu înseamnă că practicianul în câmpul educativ nu trebuie să facă efortul de a 
înțelege caracteristicile creativităţii, esența sa la nivel conceptual. Astfel, după 
Sternberg I. R. (2005), există şapte abordări sau viziuni/paradigme, care au contribuit 
la înțelegerea conceptului de creativitate: mistică, psihanalitică, pragmatică, 
psihometrică, cognitivă, socială/de personalitate şi cea a confluenţelor teoriilor. Toate 
cele şapte abordări sunt interesante, seducătoare şi multe din ideile lor pot sugera 
soluții pragmatice. 

Astfel din abordarea psihanalitică reținem ideea conform căreia creativitatea este 
rezultatul tensiunii dintre realitatea conştientă şi pulsiunile inconştiente într-o formă 
acceptabilă din punct de vedere social (pulsiunile inconţtiente pot fi legate de putere, 
prestigiu, onoare, dragoste, posesiuni materiale, etc.). Oare în sufletul copiilor nu sunt 
conflicte de multe ori între realitatea în care trăiesc acasă, la şcoală şi dorinţele lor 
nemărturisite din frică, din necunoaştere, tensiuni care de multe ori se proiectează în 
lucrările lor plastice? Ca educator nu trebuie să uităm că omul nu este doar raţional, 
condus de rațiune, el este şi un om al dorințelor, scăldat de dorinţe. 

Abordarea psihometrică a creativităţii, considerată la debutul ei o adevărată 
revoluţie în ceea ce priveşte măsurarea gândirii creative, şi-a propus, în esenţă, să 
studieze creativitatea la subiecți obişnuiţi prin teste creion-hârtie. Unele teste conţin: 

a) elaborarea întrebărilor: subiectul scrie toate întrebările pe care le poate 
concepe, pe baza unei imagini desenate; 

b) optimizarea produsului: subiectul enumără posibilitățile de transformare a unui 
animal de jucărie (sau alt obiect) astfel încât copiii să se joace cu ea cu mai 
mare plăcere; 

c) utilizările originale: subiectul enumără modalități interesante şi neobişnuite de 
întrebuințare a unei cutii de carton, cărămidă, etc.; 

d) cercuri: subiectul trasează câteva cercuri goale pentru a le integra apoi în 
diferite desene cărora le dă un titlu. 

Aceste teste au facilitat cercetarea şi au putut fi întreprinse pe oameni obişnuiţi. 

Jucarea lor cu elevi de diferite vârste mobilizează gândirea, imaginaţia, antrenându-le, 
după unii chiar dezvoltându-le. În câmpul practicii educaţionale diferite variante din 


aceste teste transformate în jocuri plastice pot fi folosite ca modalități de 

incitare/solicitare creativă a elevilor. Pare mai incitantă, mai interesantă pentru elevi 
solicitarea „ce pot face cu patru dreptunghiuri şi două triunghiuri” decât „desenaţi o 
casă”. 

Şi acestor teste de creativitate li s-au adus critici, ele fiind considerate triviale, 
recomandându-se sarcini mai complexe - probe scrise sau desenate (Sternberg, 2005). 
S-a considerat de asemeni că punctajele obținute la fluentă, flexibilitate, originalitate 
şi elaborare nu pot cuprinde întreaga sferă a creativităţii care cu siguranță nu se reduce 
doar la aspecte cognitive. Pentru dascăl este extrem de important să nu ia în calcul în 
proiectarea şi desfăşurarea activităților plastice doar aspectele cognitive; aspectele 
afective, motivaţionale, dorinţele sunt la fel de importante, iar în modalitatea de 
expresie artistică - plastică ele sunt chiar esenţiale în primii 10-12 ani şi chiar ulterior, 
mai ales în implicarea acestora în ceea ce priveşte dimensiunea expresivă sau 
creativitatea la nivel de expresivitate (vezi Vasile C., 2007, Jocul de-a arta). 

Abordarea pragmatică a creativității a pus accentul pe ideea dezvoltării 
creativității prin orice mijloace şi mai puţin pe înțelegerea şi testarea validității 
ipotezelor teoretice. Sunt binecunoscute tehnicile abordate de Osborn (1953): 
brainstorming şi Gordon (1961): sinectica. Prima metodă stimulează oamenii să 
rezolve probleme descoperind, imaginând cât mai multe soluţii într-un mediu 
constructiv, nu inhibitor şi critic. Ea se bazează de fapt pe principiul „evaluării 
amânate”. Într-o anumită fază a rezolvării problemelor critica este interzisă, toți 
participanţii trebuie să emită cât mai multe soluţii, indiferent cât de fanteziste sunt ele. 
Pentru educatorul de artă „amânarea evaluării” înseamnă cât mai multe idei, schițe, 
proiecte schiţate la o temă dată (compoziţie, copertă de carte, afiş, copiii şi natura, 
cartea de poveşti, fiinţe extraterestre, copii, valuri şi nori, etc.). La clasele mici, dar şi 
la celelalte, de obicei se elaborează o singură variantă de lucrare/imagine. Când 
copilul este implicat, captat afectiv de tema la care lucrează are tendinţa să facă o 
singură variantă, definitivă, el manifestându-se spontan. Cum putem fructifica 
potenţialul productiv al acestei metode? În realizarea unor lucrări de grupe de 5-6 
copii şi în discuţiile preliminare înaintea realizării unor lucrări individuale- Vom 
reveni într-un alt capitol cu exemplificări (metoda deplasării planşelor, stârvul sublim 
pe faţă, etc.). 

Din metoda creativă, elaborată de Gordon, reținem recurgerea la analogii, la 
gândirea analogică şi principiul abordării neobişnuitului ca ceva obişnuit şi a 


obişnuitului ca ceva neobişnuit. Deşi sinectica este o metodă mai complexă şi se 

pretează la colective de cercetători, ingineri, tehnicieni, etc., gândirea analogică 
trebuie implicată şi stimulată prin jocuri simple cu explorări, observări de asemănări şi 
deosebiri formice, cromatice, texturale, dimensionale, etc. între diferite obiecte, 
plante, forme, imagini, clădiri, sculpturi, animale, insecte, maşini, unelte, etc. 
(inclusiv jocuri kim). 

Sugestii interesante pot fi preluate şi aplicate la activitățile plastice din abordările 
cognitive. Ne referim aici la modalitățile de reprezentare plastică a obiectelor, 
contextelor, senzaţiilor, sentimentelor, etc. apelând la elementele şi mijloacele 
plastice, la descoperirea, jucarea şi generarea operaţiilor plastice aplicate culorii, 
formelor, liniilor, petelor şi punctelor. La clasele mai mari se pot aborda şi aspecte 
legate de paradigme asupra formei spaţiului şi compoziţiei (Vasile C., 2007, Jocul de- 
a arta). 

Studiile sociale privind creativitatea au pus accentul pe rolul variabilelor de 
personalitate, motivaţie şi mediul sociocultural ca surse ale creativităţii. Astfel au fost 
depistate anumite trăsături de personalitate caracteristice indivizilor creativi: gândirea 
independentă, încrederea în sine, fascinația complexităţii, orientarea estetică, 
asumarea riscurilor, curajul, îndrăzneala, spontaneitatea, autoacceptarea, actualizarea 
de sine, motivaţia intrinsecă. În ce măsură noi ca educatori sesizăm asemenea trăsături 
şi încurajăm manifestarea, concretizarea lor în activitățile plastice? De asemeni, la 
nivel social, au fost studiate influenţe privind diversitatea culturală, starea de război, 
existenţa unor modele, resursele, numărul competitorilor dintr-un anumit domeniu. 
Referitor la existenţa modelelor, câți dintre noi, educatorii, evocăm aspecte din viața 
unor mari inventatori, savanţi, artişti, exploratori în cadrul activităţilor şcolare? 

O altă perspectivă asupra creativității, care s-a impus în ultimele decenii, este cea 
interacționistă, care porneşte de la ipoteza că există mai mulți factori care trebuie să 
conveargă la dezvoltarea creativităţii (Amabile T., 1983, Csikzentmihalyi, 1996). 
Mihaela Roco (2001) susţine că pentru studiul unui fenomen atât de complex, cum 
este creativitatea, este necesară abordarea din perspectiva diferitelor ramuri ale 
psihologiei, precum şi a teoriilor din domenii cum ar fi antropologia, neurofiziologia, 
sociologia, etc. 

O altă perspectivă care se înscrie în viziunea cognitivă este cea care consideră 
gândirea creativă ca o formă aparte a comportamentului de rezolvare de probleme. 
Această idee apare la Newell, Shaw şi Simon (1963) şi la Weisberg (1986). După cei 


trei autori, activitatea creatoare pare să fie o clasă specială a activităţii de rezolvare de 

probleme, caracterizată prin noutate, neconvenţionalitate, persistenţă şi dificultate în 
formularea problemei. Pentru Weisberg, creativitatea reprezintă doar o „rezolvare de 
probleme în trepte”. Probabil oamenii soluţionează problemele pornind de la ceea ce 
este deja cunoscut şi abia ulterior modifică schema în conformitate cu noile cerințe; 
atunci intervine gândirea creativă care implică abilitatea de a te „rupe” de orice 
modalitate veche de gândire sau de soluționare cunoscută a problemelor, putând astfel 
genera mai multe soluţii posibile. 

Se consideră că mai importantă decât „rezolvarea de probleme” este capacitatea de 
a găsi probleme, de a descoperi, a inventa, a recunoaşte şi a formula probleme. 

Rezolvarea de probleme, descoperirea de probleme pot fi folosite, fructificate şi în 
cazul educației plastice chiar la clasele I-IV. Organizarea, ameliorarea vizual-plastică 
a sălii de clasă, a holului sau curții şcolii se poate transforma într-o veritabilă 
problemă de formulat şi de rezolvat. Cum putem face ca holul să pară mai mare decât 
este acum? Cum putem interveni cu mijloace plastice astfel încât pereţii să pară mult 
mai uşori? Avem aici două probleme formulate care pot fi rezolvate prin mai multe 
modalităţi. E nevoie de experienţă şi imaginaţie din partea educatorului de artă în a 
formula probleme vizual-plastice adecvate vârstei şi particularitătilor specifice 
copiilor. În fond, cât trăieşte omul rezolvă mereu probleme, legate de hrană, adăpost, 
haine, resurse, dorinţe, vise, idealuri, etc. deci abordarea învăţării, creativităţii sub 
această manieră îl formează pe elev pentru viaţă, dezvoltându-i capacitatea de a intra 
în spaţiul problemelor şi de a le rezolva. Vom reveni asupra acestei probleme legate 
de rezolvarea de probleme. 

Probabil că am înţelege mult mai bine fenomenul complex care este creativitatea 
dacă cercetătorii nu s-ar concentra atât de exagerat doar asupra creativităţii umane. 
Astfel, constatând că cele mai multe specii produse de evoluţia biologică sunt astăzi 
dispărute, iar din cele existente cele mai multe au intrat în faza de stagnare, Koestler 
(apud Vasile C. 2007, Imaginea şi creativitatea vizual-plastică) crede că principala 
cauză a extincției şi stagnării sunt supraspecializarea şi pierderea concomitentă a 
adaptabilității la modificările mediului ambiant. Esenţa specifică a înzestrării naturale 
a omului este tocmai lipsa de specializare, prin aceasta deosebindu-ne de animale. 
Pentru educatorul creativ relaționarea dintre diferitele discipline prin intermediul 
învățării integrate este benefică pentru antrenarea integrată/complexă a tuturor 
instanțelor psihice şi a diferitelor câmpuri informaţionale şi procedurale de care 


dispune elevul. Interdisciplinaritatea, multi-disciplinaritatea şi trans-disciplinaritatea 

sunt aspecte extrem de importante în structurarea şi abordarea creativă a învăţării. În 
acest sens inițierea copiilor în realizarea unor proiecte în care aceştia să-şi fructifice 
cunoştinţele asimilate la mai multe discipline şi propriile experienţe sunt benefice pe 
plan formativ. Putem propune, discuta şi apoi forma colective de copii care să 
realizeze mici proiecte având teme ca: „noi şi culorile”; „mărul ca fruct, mărul în 
pictură, mărul în poveste, mărul ca aliment”; „linia în scris, desen, matematică, 
arhitectură, tehnică, viaţa de zi cu zi”; „călătorie în lumea formelor naturale, artistice, 
tehnice, matematice” etc.. Important este ca elevii să exerseze şi să conştientizeze 
abordarea unei teme, idei, obiect, realităţi, probleme din mai multe perspective 
descoperind însuşiri, aspecte, calități diferite, noi. 

Pentru a înțelege mai bine unele aspecte privind relațiile dintre creativitate ca 
procesualitate şi structurarea în timp a personalităţii umane, este benefic să ne oprim 
puţin asupra teoriei transformaționiste a lui G. T. Land (apud Mihalea Roco, 2001). 
Pornind de la ipoteza că cheia pentru găsirea noului, soluţiei noi se află în nevoia de 
restructurare, de degradare a unui echilibru printr-un proces de „deschidere la 
închidere”. Acest proces de „deschidere la închidere” este de fapt procesul creativ şi 
el este comun şi necesar tuturor sistemelor şi el ar avea următoarele funcţii: 

— absorbirea informației; 

—  defalcarea informației; 

—  rearanjarea informației într-un mod diferit; 

— evaluarea utilității acestei noi configurații; 

— acționarea; 

— furnizarea de răspunsuri la reacțiile din partea mediului. 

Autorul acestei teorii consideră că procesul creativ la fel ca orice sistem vin, 
parcurge pentru stadii: 

— formativ 

— normativ 

— integrativ 

—  transformațional. 

Stadiul formativ sau cel de creştere aditivă se defineşte prin formarea identității 
eu-lui într-un mediu nou. În acest stadiu predomină egocentrismul, persoana învățând 
regulile mediului nou, fapt care îi asigură treptat siguranţa de sine. 

Stadiul normativ sau de creştere replicativă se caracterizează prin tendinţa de 


identificare cu mediul (inclusiv social, cultural). Persoana are tendința de a se 

identifica în cel mai înalt grad cu mediul social respectiv, semănând cât mai mult cu 
membrii grupului; nu gândeşte şi nu doreşte să fie diferit de ceilalți. Aceste stadii, 
formativ şi normativ, au următoarele particularități: 

— convergență 

—  conformism 

— certitudini. 

Aceste stadii sunt favorabile doar pentru definirea unei probleme, dobândirea de 
cunoştinţe noi, verificarea soluţiilor. În schimb aceste caracteristici, enunțate mai sus, 
devin frâne pentru creativitate dacă persoana nu poate renunţa la lucruri, metode, 
soluţii care de obicei au dus la reuşită. 

Următorul stadiu, „integrativ” sau de creştere acomodativă se defineşte prin 
„dorinţa persoanei de a fi ea însăşi”. Tendinţa este de diferenţiere şi distanţare de 
ceilalți, pentru regăsirea de sine şi cunoaşterea unicității eu-lui. 

Stadiul „transformaţional” sau de creştere creativă se referă la momentul 
întreruperii/ruperii în mod radical a legăturilor cu trecutul întrucât acesta împiedică 
regăsirea şi dezvoltarea, actualizarea de sine. Se conştientizează faptul că pentru a 
îndrăzni să faci ceva este nevoie să renunți la confortul şi siguranța pe care le oferă 
stadiul normativ. 

Pentru educator este important faptul că reiese clar că pentru creaţie, indiferent în 
ce domeniu s-ar desfăşura, sunt specifice ultimele două stadii - integrativ şi 
transformaţional - şi care de regulă presupun divergență, nonconformism, 
incertitudine şi renunțarea la ceea ce este tradițional în vederea conceperii unui nou 
mod de abordare a problemelor. 

Din punct de vedere educativ, este esențial să înțelegem că găsirea şi căutarea 
noului presupune renunţarea temporară la cunoscut, la tradițional, marcând un 
moment de criză în viața individului, implicând asumarea riscului, incertitudinii, un 
puternic disconfort psihic, fiind nevoie de mult curaj şi perseverență. Creația, 
indiferent de domeniu, nu este doar o joacă, ea necesită mult curaj, muncă, 
perseverenţă, risc. În acest context sunt benefice exemplele de creatori, inventatori, 
oameni de ştiinţă, artişti, exploratori, sportivi, etc. cu momentele de cumpănă, curaj, 
perseverenţă, dar şi cu cele de depăşire a obstacolelor şi cu bucuria reuşitei, 
descoperirii, învingerii, invenției, creării operei, cuceririi piscului. 

Pentru omul de şcoală care munceşte rând pe rând cu alte generaţii de copii, este 


benefică viziunea care se regăseşte la majoritatea cercetătorilor occidentali actuali şi 

potrivit căreia creativitatea este o sursă de bucurie şi poate fi chiar mijlocul esențial 
prin care oamenii învață şi se dezvoltă ca ființe umane. Pentru Teresa Amabile (1997) 
creativitatea este un mod de viață pentru faptul că procesul de gândire creativă - 
procesul de aducere la lumină a unei creații - este, în principiu acelaşi, indiferent de 
rezultat şi domeniu. În viziunea acestuia, în bună tradiţie americană, creativitatea este 
în mod clar o trăsătură comună a vieții oamenilor obişnuiţi, nu ceva care apare numai 
la persoanele neobişnuit de talentate. Modelul structurat al creativității, indiferent de 
domeniul de manifestare, elaborat de Teresa Amabile, şi care are virtuți pragmatice 
evidente, include următoarele componente: 

1. calificarea, gradul de specializare în domeniul respectiv; 

2. abilități creative; 

3. motivație intrinsecă. 

Vom detalia în continuare acest model deşi pare simplu şi cu siguranţă nu explică 
decât în mică măsură acest fenomen complex care este creativitatea, dar are, în 
schimb, valoare pragmatică deosebită, surprinzând principalele dimensiuni ale 
procesului de creaţie şi putând ghida demersul didactic ce se vrea creativ. În prima 
componentă a modelului sunt incluse cunoştinţele de specialitate (în cazul nostru 
limbajul plastic şi problemele aferente), abilitățile tehnice (diferite tehnici plastice, 
operaţii plastice) şi talentul special în domeniul respectiv (uşurinţa cu care transpune 
idei, sentimente, stări în configurații vizual-plastice expresive). A doua componentă a 
modelului, „abilităţile creative” includ: 

— un set cognitiv şi unul perceptiv favorabile abordării din perspective noi în 

rezolvarea unei probleme (probabil în cazul educației plastice ceea ce Vasile 
Cioca numeşte în lucrarea „Jocul de-a arta” paradigme formice, spaţiale, 
compoziționale); 

—  euristici pentru generarea ideilor noi (în cazul educaţiei plastice o serie de 
Jocuri, exerciţii-joc şi metode, procedee creative specifice care în mare parte se 
regăsesc descrise la autorul citat mai sus în lucrarea „Jocul de-a arta”); 

— stilul de muncă specific creaţiei care este cel perseverent şi plin de energie. 

Aici trebuie să subliniem faptul că abilităţile creative depind şi de unele trăsături 
de personalitate, după cum urmează: independenţa, autodisciplina, toleranța la 
ambiguitate şi la frustrare, orientarea spre risc, relativ dezinteres pentru aprobare 
socială, etc.. A treia componentă a modelului, „motivaţia intrinsecă” pentru sarcină, 


ceea ce înseamnă realizarea unei activități pentru că mi se pare interesantă, plăcută, 

provocatoare prin ea însăşi, pentru că ne generează bucurie şi ne aduce satisfacţii. 
„Motivația intrinsecă” adică „motivaţia creativă” este foarte importantă în demersul 
creativ pentru că ea este supusă influențelor din exterior, creativitatea putând fi altfel 
influențată; ea are un rol primordial în creație, ea nu poate fi înlocuită de nici un fel de 
set de abilităţi creative, oricât de mare ar fi acesta. Ba mai mult, după autoarea acestui 
model, motivaţia creativă poate suplini deficienţele privind abilitățile în domeniu sau 
pe cele creative. Acest aspect ne poate pune pe gânduri şi ne putem întreba ce putem 
face în cadrul activităților plastice pentru a stârni interesul elevilor, pentru a simţi 
plăcere, bucurie în cadrul activităţilor de pictare, desenare, modelare, exprimare de 
sine şi exprimare a lumii în care trăiesc. Aici probabil câmpul de acţiune se leagă de 
joc, ludic, de situațiile plastice, de varierea tehnicilor plastice şi de relaționarea 
explorărilor plastice de viața reală a copiilor, de preocupările, gândurile, frământările, 


doriţele lor efective. 


Fără să epuizăm teoriile şi problemele legate de complexul fenomen care este 
creativitatea, credem că putem să reținem câteva idei, concluzii călăuzitoare în 
vederea abordării creative a activităților vizual-plastice cu elevii. Enumerăm pe scurt 
cele mai importante şi mai pragmatice concluzii/idei: 

- În perspectivă metodologică prin creativitate se poate înțelege acea 
aptitudine mentală de reorganizare, de rearanjare în mod original a câmpului 
cunoştinţelor, a ceea ce alcătuieşte zestrea mintală, cultura intelectuală a 
fiecărui individ; deci o mare parte din ingredientele creației/creativităţii se 
găsesc în mentalul elevului; 

— Temele, fațetele creativităţii: produsul creativ, procesul de creaţie, 
personalitatea creatoare, mediul creativ/noncreativ, grupul creativ, factori 
interni şi externi ai creativității, factori cognitivi şi noncognitivi, gândirea 
divergentă/convergentă, imaginaţia creatoare, atitudini creative/noncreative, 
abordare algoritmică/euristică a problemelor, rezolvarea de probleme, 
probleme bine structurate/slab structurate, metode creative, blocaje ale 


creativităţii, etc.; 

Creativitatea/creaţia poate fi rezultatul tensiunii dintre realitatea conştientă şi 
pulsiunile inconştiente (dorințe inconştiente legate de putere, prestigiu, 
onoare, dragoste, posesiuni materiale, etc.); 

Multe din probele testelor de creativitate pot fi transformate în jocuri, 
exerciții-joc de antrenare, activare a potențialului creativ al copiilor; 

În proiectarea şi desfăşurarea activităţilor plastice sunt importante atât 
aspectele cognitive cât şi cele afective, motivaționale, iar în perioada 2-10 
ani cele afective sunt determinante; 

Din metodele clasice de stimulare a creativităţii (brainstorming şi sinectica) 
sunt de reținut principiul „evaluării amânate a soluţiilor/ideilor” şi rolul 
gândirii analogice precum şi relația obişnuit-neobişnuit, benefice pentru 
antrenarea şi dezvoltarea creativității; 

Din abordările cognitiviste reținem în special ideea reprezentării cu ajutorul 
limbajului plastic a lucrurilor, stărilor, ideilor, sentimentelor; importanţa 
setului de operaţii aplicate formelor, culorilor, liniilor, compunerii spațiului 
plastic precum şi problema paradigmelor plastice şi reprezentarea mentală a 
scării iconicității imaginilor; 

Importanţa trăsăturilor de personalitate implicate în creativitate: gândirea 
independentă, încrederea în sine, fascinația complexităţii, orientarea estetică, 
asumarea riscului, curajul, îndrăzneala, spontaneitatea, autoacceptarea, 
actualizarea de sine, motivaţia intrinsecă; 

Abordarea creativităţii ca rezolvare de probleme inclusiv în activitățile 
plastice; 

Relaţia dintre creativitate, specializare şi lipsa de specializare şi antrenarea 
elevilor în realizarea unor proiecte în care să-şi fructifice cunoştinţele 
asimilate din mai multe domenii (învăţarea integrată); 

Procesul creativ, ca orice sistem viu, parcurge patru stadii: formativ, 
normativ, integrativ şi transformaţional; primele două se caracterizează prin 
convergenţă, conformism şi certitudini şi ele devin frâne pentru creativitate; 
ultimele două faze se caracterizează prin dorința persoanei de a fi ea însăşi şi 
actualizarea de sine; 

Creaţia, indiferent de domeniu, nu este doar o joacă, ea necesită multă 
muncă, curaj, perseverenţă, risc; rolul exemplelor de creatori, inventatori, 


exploratori, oameni de ştiinţă, artişti, sportivi, etc.; 

— Creativitatea este o sursă de bucurie, este un mod de viață; ea este o trăsătură 
comună a tuturor oamenilor, prin practicile didactice şi mediul psihosocial şi 
cultural ea poate fi stimulată sau blocată; necesitatea cunoaşterii blocajelor şi 
a factorilor stimulativi; 

— Importanța în abordarea creativă a problemelor, a cunoştinţelor de 
specialitate (limbajul plastic), abilităților tehnice (stăpânirea tehnicilor 
plastice), un set cognitiv şi unul perceptiv favorabile abordării problemelor 
din perspective noi,  euristice pentru generarea ideilor noi 
(operaţii/combinatorică şi o serie de metode creative specifice), stil de 
muncă perseverent; motivația intrinsecă generatoare de bucurie, plăceri, 


satisfacţii. 


12.2 SENSIBILITATE, SPONTANEITATE ȘI ANTRENAMENT ÎN 
ACTIVITĂȚILE VIZUAL -PLASTICE 


În decembrie 1996, dintr-un sondaj despre imaginea învăţământului artistic în 
Franţa, reiese că 52% dintre persoanele interogate consideră că acest învăţământ este 
insuficient, 56% cred că redeşteptarea şi practicarea disciplinelor artistice pot constitui 
un remediu al eşecului şcolar, 72% sunt de părere că ar trebui acordată acestor 
discipline aceeaşi importanță ca şi matematicii sau limbilor (sondaj IPSOS/ Ministerul 
Culturii / Lumea educaţiei, în “Le monde de I'Education”, decembrie 1996, R. 
Davido,1998). Şi, continuă autorul articolului, miniştri se succed şi noi tot aşteptăm. 
Parcă am fi în România. 

Fără să intrăm în problematica complexă şi stufoasă a importanţei rolului artei 
vizualului, nu putem să nu remarcăm că starea de fapt, menționată în publicația 
franceză, este cu atât mai paradoxală cu cât imaginea ne invadează seductiv, 
pătrunzând în toate spaţiile şi domeniile vieţii noastre pe zi ce trece: pe străzi, la 
televizor, la cinema, pe internet, în publicaţii, magazine, stadioane etc. Trăim mai ales 
într-o lume de imagini: publicitare (afişe, ambalaje, fotografii de presă, spoturi 


publicitare), ştiinţifice (radiografii, tomografii, ecografii, fotografii microscopice, 

imagini transmise de sonde spațiale, filmări în interiorul organismului uman etc.), 
artistice (fotografii, filme, desene, picturi, sculpturi, fotografii digitale, holograme, 
imagini virtuale, desene animate etc.) sau chiar naturale (umbre, oglindiri). Dacă la 
aceste imagini alăturăm şi imaginile psihice (percepții vizuale, imagini mintale, 
imagini onirice şi imaginile patologice) constatăm că trăim într-o adevarată videosferă 
cu spaţii imagistice în noi şi în afara noastră tot mai extinse. În aceste condiţii nu ar fi 
oare firesc să se acorde un interes şi un sprijin mult mai mare din partea instituțiilor 
abilitate, fenomenului de proliferare şi invazie a imaginii în societatea postmodernă şi 
deci studierii, înțelegerii, exersării în şcoală a aspectelor esenţiale a acestora? Dacă 
trăim într-o societate dominată şi manipulată în mare parte de vizual, vorbindu-se tot 
mai mult de “homo videns” (Sartori S. 1997), nu ar fi normal să se investească timp şi 
resurse mai mari pentru educaţia vizual-plastică, pentru exploatarea tuturor resurselor 
imaginii, inclusiv a valenţelor sale creative? 

Din punct de vedere psihologic, imaginea, sub diversele sale ipostaze — 
perceptivă, mintală, onirică, patologică, artistica etc. Poate fi abordata din diferite 
perspective  (behavioristă, psihanalitică,  gestalistă, umanistă, fenomenologică, 
cognitivă etc.) şi în relații cu cogniția, afectivitatea, personalitatea, starea patologică, 
conştientul, inconştientul, creativitatea etc. 

Pe noi ne interesează aici cu precădere relaţia dintre imagine (imaginea vizual- 
plastică) şi creativitate în/din perspectiva găsirii modalităţilor de activare a 
potențialului creativ în domeniul vizual-plastic. 

Întâlnim în literatura psihologică dar şi în alte zone cultural-ştiinţifice diferiţi 
termeni care descriu, circumscriu geografia complexă a ceea ce numim cu un termen 
generic imagine: imagine perceptivă, imagine mintală, imagine onirică, post- 
imaginea, ilustrațiile gândirii, reprezentările schematice, diagramele, sinesteziile, 
sinopsiile, simboluri (scheme simbolice), imaginea eidetică, imaginea mnezică, 
imaginea imaginată, imagini arhetipale, simulacru, pareidolii, imagini halucinatorii, 
imagini  delirant-halucinatorii, imagini deformate a propriei persoane global 
considerată  (heautoscopii,  tranzitivism,  dedublare, metamorfoze corporale, 
ambivalență — Enăchescu 1977), desenul şi pictura ca imagini plastice fizice 
bidimensionale, reprezentările sculpturale ca imagini tridimensionale, imaginile fizice 
realizate cu mijloace mecanice, chimice, electronice, informatice etc. În creația 
vizual-plastică normală şi patologică sunt implicate în mai mare sau mai mică măsură 


multe elemente din teritoriile, fenomenele acoperite sau descrise de termenii înşirați 

mai sus. Între aceste imagini si intre procesele şi structurile psihice care stau în spatele 
lor există nenumărate relații. Profunde şi complexe relații se dezvoltă între imaginea 
perceptivă, imaginea mintală (reprezentări), imaginea onirică (normală şi patologică), 
imaginea artistică, plastică şi afectivitate. Psihanaliza (Freud, Jung etc.), diverşi 
psihologi de alte orientări, epistemologi, neuropsihologi, psihiatri, etnologi, filosofi ai 
culturii, istorici ai religiilor etc. au relevat în studiile şi cercetările lor subtile 
interferenţe între imagine şi afectivitate (imaginaţie şi afectivitate), interferenţe din 
care germinează prin intermediul gândirii simbolice (imaginaţia mitopoetică) lumea 
fascinantă a imaginarului. 

Meditând asupra originarului, Corneliu Mircea (2000) ne aminteşte în lucide şi 
frumoase cuvinte despre inconştient că purtăm în adâncul fiinţei şi conştiinţei noastre 
o constelație simbolico-arhetipală specifică şi concretă, ce conferă o anume temă şi 
semnificație atmosferei afective ori energiei instinctuale. “Adeseori recad — pentru 
mai multe clipe ori pentru un răstimp — în tărâmul magic, spune autorul amintit, atunci 
când amplitudinea şi intensitatea deschiderii diminuiază, iar Absolutul “se 
îndepărtează” de mine însumi, pierzându-se pe nesimţite în noaptea trăirii misterioase, 
acolo unde se aprind, una câte una, stelele arhetipale, preluându-mi ființa şi 
alimentând-o cu umbrele şovăitoare ale străvechii lumi pe care o actualizez mereu şi 
de care mă îndepărtez mereu, revenind în matca ei mult mai frecvent decât mi-aş 
putea imagina, în cursul aceleiaşi zile, dar cu regularitate noaptea în somnul cu vise, 
atunci când subconştientul magic mă preia cu suverană forță, şi mă transfigurează, 
lăsându-mă să gust frumuseţea lumii în care am locuit odinioară” (gândirea fiecăruia 
dintre noi a fost odinioară magică). Desigur acest tip de trăire caracterizează “gândirea 
sălbatică” (Lévi-Strauss CI. 1970) dar el poate fi recunoscut cu uşurinţă, după acelaşi 
autor, şi în trăirea delirantă (din marile dezordini biochimice, specifice psihozelor 
discordante, intoxicaţiilor acute sau cronice ale creierului, proceselor inflamatorii 
meningo-encefalitice ori deteriorărilor organice din stările demenţiale), evident, într-o 
manieră specifică fiecărei cauze maladive, dar cu acelaşi final: trecerea evidentă din 
imperiul conştiinţei de sine în dimensiunea magică a subconştientului. Delirul 
(nesistematizat, sistematizat, expansiv, oniroid sau oniric, axat pe o sumedenie de 
teme descrise pe larg de psihopatologie) are tocmai această esență: relația magică. 
Imaginea, această alcătuire stranie de sensibilitate şi sens, scăldată permanent în 
afectiv şi structurată, structurantă în/prin gândirea simbolică (sălbatică, magică, mito- 


poetică, laterală etc.) este bogată în resurse inepuizabile, niciodată suficient 

valorificate în sens creativ. Ştim, de exemplu, că privirea, îmaginea intervine în 
momentele esențiale în care se structurează personalitatea copilului. Ştim de asemenea 
că vederea (imaginea) a ocupat întotdeauna un loc privilegiat atât în mituri, în vise cât 
şi în psihopatologia vieții cotidiene. Mai ştim că imaginea, vizionarea imaginii 
trezeşte, declanşează în noi alte imagini, că o imagine se lipește foarte uşor de altă 
imagine, de sentimente, emoţii, afecte etc. Ştim de asemeni împreună cu Enăchescu C. 
(1977) că elementul fundamental în jurul căruia se orientează orice proces de creaţie 
mentală este imaginea. Am aflat de asemeni din relatările multor savanți, creatori şi 
din cercetările cognitiviste, că în momentele de maximă creativitate creierul apelează 
cu precădere la imagini. Ştim de asemeni, împreună cu Gilbert Durand (1999) că 
“rațiunea şi ştiinţa nu leagă oamenii decât cu lucrurile, dar ceea ce leagă oamenii între 
ei, la umilul nivel al fericirilor şi necazurilor cotidiene ale speciei umane, este această 
reprezentare afectivă, pentru că e trăită, constituită din imperiul imaginilor”. 
Concluzionând în “Filosofia imaginilor” Wunenburger (2001) arată că la fel sau chiar 
în mai mare măsură decât conceptul, imaginea permite punerea unor întrebări 
fundamentale în filosofie, despre ființă şi neființă, Acelaşi şi Altul, Unu şi multiplu, 
adevărat şi fals, şi nu doar despre real şi ireal, despre vis şi opere de artă” cum ne-am 
obişnuit a crede. Din cele schiţate aici, din studiile şi cercetările prezentate în 
capitolele anterioare putem deduce resursele informative, formative, seductive, 
mediumice, creative care stau ascunse în ființa complexă a imaginii, a imaginației şi a 
imaginarului. 

Înainte de a prezenta o serie de metode, direcţii de activare a potenţialului 
creativ în domeniul visual-plastic, vom schița pe scurt câteva argumente privind 
valoarea formativă, virtuțile creative ale activităților artistice-plastice. 

Se ştie de mult (Lâwenfeld, V. 1939) faptul că în special activităţile artistice 
(deci şi cele vizual-plastice) constituie mijlocul cel mai adecvat de stimulare, 
dezvoltare a creativităţii generale. De ce? Una din explicațiile majore este prezenţa 
masivă a imagisticii în momentele de maximă creativitate indiferent de specificitatea 
acesteia. În opinia psihologilor cognitivişti, aceasta e determinată de una din 
caracteristicile esenţiale ale imagisticii mintale — independența de sintaxă a 
producţiilor imagistice. Imaginile mintale se combină relativ liber (haotic, 
imprevizibil, spontan) fapt care facilitează obţinerea produsului creativ. În activităţile 
artistice-plastice, imaginea, inclusiv cea mintală, este la ea acasă, jocul combinatoriu 


al imaginilor, al fragmentelor de imagini etc. desfăşurându-se fără oprelişti. Desigur, 

în fiecare act de creaţie intuiţia spontană şi strategia elaborată sunt deopotrivă 
prezente în varii proporţii. Dar în momentele de maximă creativitate şi savanții, nu 
numai artiştii, apelează la experienţe imaginare: “toți oamenii de ştiinţă, mărturiseşte 
Jacques Monod (1970) au trebuit cred, să devină conştienţi că, la nivel profund, nu 
gândesc în cuvinte: e vorba de o experienţă imaginară, simulată cu ajutorul formelor, 
forțelor, interacțiunilor care alcătuiesc doar cu greu o imagine în sensul vizual al 
termenului.” 

Un alt argument ar fi relațiile complexe ale demersului artistic-plastic cu 
personalitatea în întregul ei, nu pe felii. “Nu e gest care să nu fie legat de corpul 
artistului, de gândirea sa, de sufletul său şi care să nu devină pentru celălalt mesaj şi 
stil (Berger R. 1968). 

Un alt argument este faptul că în cazul activităţilor artistice-plastice se 
exersează mult capacitatea de reprezentare vizual-mentală şi concret plastică precum 
şi capacitatea combinatorică, compoziţională. Se ştie că pentru un sistem cognitiv- 
creativ nu caracteristicile fizice, naturale sunt determinante ci capacitatea sa de 
reprezentare a mediului, a diverselor probleme şi capacitatea de a efectua combinaţii, 
operaţii cu aceste reprezentări. 

Un alt argument este caracterul ludic al activităților artistice-plastice, 
procesualitatea demersului vizual-plastic putându-se transforma în joc, ca plăcere 
exuberantă a descărcării emoţionale, deci un bun prilej de descătuşare a capacităților 
creative. Desigur, creaţia nu se reduce la joacă. La întrebarea — în creaţie simți mai 
degrabă că munceşti sau te joci? — cei mai mulți creatori răspund: totul este şi 
seriozitate şi joacă. Latura ludică este cea care produce plăcere, care poate seduce 
elevii, studenţii, creatorii. Motivația intrinsecă are o rădăcină şi în plăcerea / bucuria 
care se resimte din combinaţia de muncă şi joacă (vezi şi cap. 2.3). 

Un alt argument al stimulării, antrenării creativităţii prin activităţile vizual- 
plastice, este faptul că personalitatea este implicată în aceste activităţi nu numai în 
elaborarea mentală, psihic interioară ci şi proiectiv, expresiv, instrumental, operațional 


şi concret obiectual. 


Metodele, strategiile de activare, stimulare a potențialului creativ în domeniul 


vizual-plastic, prin intermediul activităților artistice-plastice, indiferent de vârsta 

subiecților, se înscriu, după părerea noastră într-un spaţiu triunghiular delimitat de trei 


teritorii denumite sensibilitate, spontaneitate şi antrenament. 


SPONTANEITATE ANTRENAMENT 


SENSIBILITATE 


E IRI 


informaţia din mediu (natural, social, cultural, artistic) şi se dezvoltă capacitatea de 
reprezentare a acestor informaţii (imagistic, lingvistic, sonor, vizual-plastic, gestic) 
scăldate afectiv şi colorate expresiv. 

Prin activităţi tip antrenament (exercițiu, exersare) se învaţă, se exersează, se 
generează diverse tehnici, operații, proceduri, strategii de transpunere a potențelor în 
acte, produse. Prin cultivarea şi încurajarea spontaneității se creează condiţii pentru 
cunoaşterea (de fapt autocunoaşterea), simțirea şi promovarea fiinţei proprii (elevului, 
studentului). La noi s-a lucrat, în domeniul vizual-plastic mai mult în zona de 
antrenament şi sensibilitate şi prea puţin în zona de spontaneitate (libertate interioară). 
În zona de antrenament s-a pus accentul pe informaţii despre limbajul plastic, pe 
exersarea diferitelor tehnici plastice şi mai puţin pe operaţii, proceduri, strategii, 
perceperea şi reprezentarea informaţiilor din mediul natural, material, social (mai 
puţin) şi prea puţin pe perceperea şi reprezentarea vizual-plastică a informaţiilor din 
mediul cultural, spiritual (imaginarul simbolic, artistic, religios). Putem vorbi astfel de 
metode, procedee, situații plastice, procedee combinatorice etc. care se înscriu cu 


precădere în zona de cultivare a spontaneităţii, în zona de antrenament sau în zona de 

EIRO T 


sau stimulează / activează zone de interferență între spontaneitate — sensibilitate — 


antrenament. 


12.3 CREATIVITATEA VIZUAL - PLASTICĂ - O VIZIUNE COGNITIVĂ 


Creativitatea, inclusiv cea vizual — plastică, poate fi abordată sub următoarele 
aspecte: 

- produsul creativ (noutate, originalitate, valoare, consistență logică / coerență 
estetică etc.); 

- procesul de creație (faze: prepararea, incubația, iluminarea, verificarea; 
serendipitie; încercare şi eroare; asociația întâmplătoare; strategiile euristice; 
problematizarea — generarea / descoperirea de probleme etc.); 

- personalitatea creativa ( creatia este rezultatul convergentei factorilor cognitivi cu 
cei emotionali, motivartionali ; inteligenta,aptitudini speciale, atitudini/motivatii 
climatul creativ (mediul familial permisiv / inhibitiv, profesori stimulativi / 
nonstimulativi etc.). 

Creaţia este rezultatul convergenţei factorilor cognitivi cu cei emoționali, 
motivaționali într-un climat creativ. Constelaţia acestor factori este extrem de 
complexă şi studierea lor dificilă. De aceea avem, deocamdată, bine articulate doar 
modele ale factorilor intelectuali implicaţi în procesul de creaţie (modelul lui 
Guilford, 1967). Pe baza cercetărilor din psihologia cognitivă (teoria triarhică a 
inteligenței — subteoria componențială, Sternberg 1989; cercetările privind schemele 
epistemice ale subiectului; studiile de epistemologie genetică; unele dat din istoria şi 
psihosociologia ştiinţei) se poate conchide că activitatea cognitivă (deci şi cea 
implicată în creaţie) se desfăşoară pe trei registre sau niveluri, componențial, 
metacomponențţial şi epsitemic (paradigmatic, normativ). La nivel componenţial 
activitatea intelectuală constă într-o mulțime de operaţii de prelucrare a informației. 
Aceste operaţii le numim componente. O componentă este o prelucrare elementară a 
informaţiei, ce operează asupra simbolurilor sau reprezentării interne a obiectelor. Şi 
în activitățile vizual plastice de elaborare a imaginilor fizice se aplică o serie de 
operaţii punctelor liniilor, petelor, formelor, culorilor: gruparea punctelor, 
intersectarea liniilor, gruparea ritmică de linii, puncte, pete, forme; închiderea sau 


deschiderea unei culori ; mărirea, micşorarea, segmentarea formei etc. Multe 

probleme plastice pot fi rezolvate recurgând la repertoriul de operații plastice 
achiziționate de subiect. Prin introducerea unor relaţii de ordine în mulțimea 
operațiilor se formează o strategie rezolutivă (procedura). Pentru însuşirea acestor 
proceduri (algoritmice, euristice, imaginative) individul are nevoie de o serie de 
cunoştinţe despre aceste operații. Şi în activităţile plastice se exersează, se învaţă 
diferite proceduri: proceduri de realizare a crochiurilor, schițelor, eboşelor, strategia 
realizării unui portret (etapele: schiţare, plasare în pagină, stabilirea proporțiilor, 
construirea formelor în mare, precizarea formelor, detaliilor semnificative, stabilirea 
dominantei cromatice şi a gamei şi aşa mai departe), strategia realizării unei 
compoziţii, unui afiş, copertă de carte, monument etc. Strategiile rezolutive împreună 
cu cunoştinţele ce stau la baza lor formează nivelul metacomponențial al gândirii. 
Toate problemele plastice se rezolvă (uneori şi în sens creativ şi expresiv) apelând la 
diferite strategii rezolutive, învăţate exersate, existente, transmise pe cale practică, de 
atelier sau prin erminii, tratate, lucrări didactice etc. (Da Vinci L. 1981, Dionisie din 
Furna 1979, Annre Lhote 1969, Klee P. 1959 şi numeroasele cărți didactice care 
descriu şi exemplifică toate operațiile şi paşii în realizarea unei naturi statice, portret, 
peisaj sau compoziţii cu personaje). 

Orice activitate, ştiinţifică sau artistică se desfăşoară într-o paradigmă. 
Paradigma cuprinde o mulţime de presupoziţii (angajamente ontologice, estetice, de 
viziune spaţio — formică — temporală şi compozițională în cazul activităților plastice), 
norme şi valori de cercetare, creație, împărtăşite de o comunitate ştiinţifică sau 
artistică. Proiecţia pe care o are o paradigmă în mintea oricărui cercetător / creator 
individual exprimă registrul (nivelul) epistemic / estetic al activității intelectuale/ 
artistice (şi activitatea artistică este o activitate intelectuală ca şi cea ştiinţifică dar cu 
anumite particularități). Conținuturile paradigmatice „teleghidează” oarecum procesul 
de creație, rezolvare de probleme. De obicei conținuturile paradigmatice sunt 
subconştiente sau implicite, dar ele pot fi scoase la lumină printr-un efort de reflexie a 
creatorului asupra temeiurilor practicilor sale. În domeniul artistic, istoria artelor, 
teoria artelor şi estetica nu fac altceva, în ultimă instanţă, decât să scoată la lumină 
aceste conţinuturi paradigmatice, să le ordoneze, să le compare, să le analizeze şi să le 
valorizeze. Desigur acest model cognitivist asupra creativității poate fi aplicat, aşa 
cum s-a văzut deja în cele expuse şi creativităţii vizual plastice. Şi în activităţile vizual 


— plastice utilizăm o serie de operații (componente). Într-o sistematizare relativă (să 

nu uităm că e vorba de activităţi artistice) aceste operaţii aplicate punctelor, liniilor, 
formelor, culorilor, petelor etc. pot fi: 

g. accentuări, diminuări, expandări, deformări; 

h. armonizări, ordonări, legări, structurări, ritmări; 

i.  distanţări, oglindiri, simetrizări, aglutinări, hibridări; 

j.  modulări, structurări fractale, permutări; 

k. secționări, împăturiri, îndoiri, desfăşurări, geometrizări, răsuciri, texturări; 

|. transformări (geometrice), anamorfozări, metamorfozări. 

Unele operații se aplică unor entități individuale (vezi operaţiile de la punctele 
a, e, f) altele implică două sau mai multe elemente asemănătoare sau diferite (vezi 
operaţiile de la punctele b, c şi d). 

Am putea lua în discuţie şi o serie de operaţii tehnice oarecum pregătitoare: 
înmuierea pastilelor de acuarelă, aşezarea culorilor din tub pe paletă, amestecarea 
culorilor pe paletă sau direct pe suport, prepararea suportului, frământarea lutului etc. 

ŞI în activitățile plastice se utilizează o serie de proceduri (strategii) la baza 
cărora stau o serie de cunoştinţe despre culori, linii, forme, ritm, contrast, materiale, 
tehnici cum s-a arătat ceva mai sus. În domeniul artistic sunt o puzderie de proceduri 
aparținând diferitelor curente, centre, şcoli, tendințe artistice, ateliere şi chiar unor 
personalităţi. De aceea aceste proceduri sunt greu de sistematizat (chiar şi la nivel 
tehnic, al materialelor, instrumentelor, procedeelor, suporturilor, etapelor etc. sunt o 
mulțime de variante, variabile), 

Şi în domeniul artistic, vizual — plastic putem vorbi de nivelul paradigmatic 
(viziunea spaţio — formică — temporală şi compoziţională). Astfel se vorbeşte de 
viziune realistă, nonfigurativă, abstractă, decorativă, picturală, topologică, tensională, 
hiperrealistă, instantanee, caleidoscopică, perspectivă liniară, în zbor de pasăre, 
dinamică, statică etc. etc. „Geometrizând” problemele putem spune că întâlnim 
diferite paradigme în care e gândită, imaginată, simțită şi elaborată imaginea plastică 
sub forma celor patru componente: 

- paradigme asupra formei; 

- paradigme asupra spațiului; 

- paradigme asupra timpului / mişcării; 

- paradigme asupra compoziţiei (structurii vizual — plastice fizice a imaginii 


artistice). 


252 


Paradigma asupra spaţiului şi cea asupra timpului / mişcării pot fi comprimate 
(spaţiu, timp. mişcare) căci să nu uităm mişcarea se caracterizează prin: direcţie, 
viteză şi traiectorie; direcția (de la stânga la dreapta, de sus în jos, de jos în sus etc.) şi 
traiectoria (dreaptă, curbă, orizontală, oblică, verticală etc.) sunt atribute spațiale, 
viteza (deplasării, derulării evenimentelor) este cu precădere un atribut temporal, în 
parte şi direcţia (în sensul de direcţie unică - înainte) poate şi un atribut temporal. De 
asemeni este de reţinut faptul că mişcarea are trei componente: mobilul (obiectul care 
se mişcă), spaţiul (în care se deplasează) şi timpul (durata deplasării). Primele două — 
mobilul (obiectul) şi spațiul pot fi reprezentate vizual plastic. Cu temporalitatea e mai 
dificil căci „noi nu vedem şi nu percepem niciodată timpul ca atare, noi nu percepem 
decât mişcări, acțiuni, viteze” (Piaget 1948). Timpul va fi perceput atunci ca 
parcurgere de drumuri / traiectorii, ca evenimente şi fenomene în succesiunea lor şi 
va fi reperat ca ceva prin referire la un înainte şi la un după. Codurile, semnele vizual 
— plastice prin care reprezentăm mişcarea şi timpul sunt cele care se referă la 
intervenții / modificări asupra formei, spațiului, duratei (instantaneu / secvența, 
succesiune de secvențe etc.). Există diferite „trucuri” de sugerare a mişcării, 
dinamismului formelor, petelor, liniilor, culorilor care nu sunt altceva decât 
componente / operaţii plastice (o parte se regăsesc în clasificarea prezentată ceva mai 
sus). Încercări de gândire şi construire a imaginii plastice într-o viziune dominată de a 
anumită paradigmă temporală găsim la M. Duchamp, la cubişti, futurişti (suprapuneri, 
întretăieri, combinaţii de instantanee etc.). 

Prin percepţia spaţiului înţelegem (Radu I. 1991) reflectarea senzorial — 
intuitivă a însuşirilor spaţiale ale lucrurilor (mărimea şi forma), a relațiilor spațiale 
dintre ele (dispunerea lor unele față de altele şi de subiectul care percepe, atât în plan 
— dreapta / stânga, sus / jos — cât şi în adâncime — în față aproape, în spate / departe) a 
mişcării lor (viteza de deplasare a unora față de altele şi faţă de subiect). Interacțiunea 
omului cu mediul implică şi propriul corp (vezi Merleau P. M. 1999) cu sistemul său 
specific de coordonate: acesta are o anumită mărime, o formă un volum, ocupă o 
poziţie în spaţiu; mişcările se realizează cu o anumită amplitudine şi viteză, au o 
direcție. Corpul reprezintă un reper la care se raportează omul în perceperea 
dimensiunilor spațiale ale realității. Cu alte cuvinte, observ obiectele exterioare cu 
ajutorul corpului meu, le mânuiesc, le inspectez, le înconjur, dar corpul meu nu il 
percep ca un obiect al lumii, ci ca un mijloc de comunicare între mine şi lume 


(Merleau P. M. 1999). La baza diferitelor forme de percepții spațiale se află 

funcționarea unor sisteme complexe de analizatori: vizual, kinestezic, cutanat, auditiv, 
vestibular, olfactiv etc. ponderea fiecăruia variind de la o situaţie la alta; cea mai mare 
cantitate de informație despre spațiu omul o primeşte pe cale vizuală (circa 90%). 
Studii numeroase, s-au făcut în ceea ce priveşte procesarea informaţiilor şi localizarea 
structurilor implicate privind percepția mişcării, adâncimii, formelor, culorilor, 
texturilor. De exemplu se ştie (vezi diagrama de mai jos) că datele de intrare duale din 
nucleul geniculat lateral (NGL) — mango şi parvo — sunt transformate de către cortexul 
vizual primar (regiunea V1) într-un flux triplu de date la ieşire: mango, parvo şi 
combinat. La acest nivel (V1) începe împărțirea informaţiei de la retină în numeroase 
subsisteme necesare vederii. Mişcarea şi adâncimea nu sunt izolate complet în acest 
stadiu, dar se presupune că procesul are loc la nivele mai înalte în cadrul sistemului 
vizual. Din regiunea VI, semnalele sunt trimise la alte zone din creier. Zona vizuală 
secundară V2 se află în jurul zonei VI şi menține tripla împărțire funcțională. Din 
regiunile V1 şi V2 informaţia trece în alte zone învecinate de cortex care formează un 
mozaic în jurul regiunii V2. Aceste regiuni „superioare” V3, V4 şi V5 par să fie părți 
componente ale unor subsisteme separate care se ocupă cu diferite tipuri de stimuli: 
V3 pentru structuri, V4 pentru culori şi V5 pentru direcţia mişcării şi distanţe 
aproximative (vezi diagrama sistemului neural a căilor procesării vizuale — David 
Rose, 1985). 

În schimb un domeniu marginalizat, care nu a fost analizat în detaliu din punct 
de vedere neurobiologic, este localizarea stimulilor în spațiu (stânga versus dreapta, 
sus versus jos, înainte) şi configuraţia generală a spațiului vizual. Reprezentarea 
spaţiului este foarte importantă pentru artă (Francastel P. 1970). În picturile lui Van 
Gogh, de exemplu, apar curburi şi distorsiuni care ies din perspectiva liniară; Heelan 
(1983) sugerează că pictorul era conştient de faptul că spațiul vizual nu este euclidian: 
spațiul depărtat pare comprimat şi doar spaţiul apropiat se încadrează în geometria 
euclidiană. Gradul de diversiune variază în funcție de fundalul scenei vizuale 
devenind mai apropiată de planul euclidian pe măsură ce complexitatea şi naturaleţea 
fundalului cresc. Reiese că spaţiul perceput (spaţiul experimental bazat pe observație) 
este o ipoteză legată de organizarea spaţiului fizic, sau altfel spus, percepția este o 
problemă de interpretare a indiciilor prezente în spaţiul înconjurător. Dacă spaţiul 
perceput este o ipoteză construită de minte înțelegem cu atât mai mult diversitatea de 


perspective existente în structurarea spaţiului plastic. 

Revenim, după această paranteză privind relațiile dintre spațiu — timp — 
mişcare în domeniul vizual plastic, la nivelul paradigmatic în domeniul artistic, 
abordând mai întâi problema existenței unor paradigme în care e simțită, văzută, 
gândită şi elaborată forma. Astfel putem depista în domeniul creațiilor vizual plastice 
diferite paradigme asupra formei: 

- realistă 

-  naturalistă 

-  mimetică 

- impresionistă 

- expresionistă 

- futuristă 

-  cubistă 

-  fovistă 

-  minimalistă 

- suprarealistă 

- informală 

-  hiperrealistă 

- romantică 

- clasică 

- barocă 

-  academistă 

-  abstracționist - geometrică 

-  matieristă 

-  gestualistă etc. 

Sau putem vorbi de paradigme în care e gândită şi elaborată forma la unii artişti 
deschizători de drumuri, personalități marcante, artişti „geniali”: Leonardo da Vinci, 
Dürer, Halss, Rembrandt, Monet, Cezanne, Picasso, Braque, Brâncuşi, Klee, 
Kandinsky, Mondrian, Hartung etc. 

Putem depista de asemeni o serie de paradigme în care sunt gândite, 
imaginate, construite imaginile plastice din punct de vedere spațial, putem vorbi astfel 
de sisteme perspectivice — ipoteze spațiale construite de mintea artiştilor plastici - 
(sisteme unitare, unificate de tratare şi regrupare a cromorfemelor în Planul Originar) 


proxemice, relative sau mixte şi ale distanțelor îndepărtate: 


d. Perspective proxemice: 

optică 

paralelă 

arabesc sau entrelacs (arta orientală, persană, Pollok); 

focală (obiectul ocupă aproape în întregime Planul originar — portret, gros 
— plan în cinematografie); 

reversibilă (este o perspectivă optică în care înaintele şi în spatele îşi 
schimbă mereu locurile — reversibilitatea figură — fond, Echer); 

unistă; 

taşistă; 

în tabelă de şah (Mondrian, Klee); 

microscopică; 


Perspective proxemice relative sau mixte: 


sferică; 

axială; 

frontală; 

prin rabatere, eşalonare (arta egipteană, infantilă, Dubuffet); 
cavalieră (utilizată adesea în organizarea picturală a naturii moarte, 
Cezanne, cubiştii); 

cubistă (cubism analitic, sintetic); 

proiectivă; 

barocă; 

izometrică. 

Perspective ale distantelor îndepărtate: 

liniară; 

inversă; 

oblică; 

atmosferică (aeriană); 

în zbor de pasăre; 

în etaje (registre, planuri); 

în înălțime (pictura chineză clasică); 


anamorfotică. 


Subiecţii de cele mai multe ori nu conştientizează în ce paradigmă spațială 


(perspectivă) concep şi realizează imaginile vizual — plastice. Chiar şi la studenţii în 


arte aceste aspecte paradigmatice, mai ales cele referitoare la spațiu nu sunt în prim 

plan (în sensul că nu sunt conştientizate şi urmărite expres). În mod frecvent ele sunt 
însă însuşite mimetic, contextual. În legătură cu paradigmele privind compoziţia aici 
lucrurile sunt ceva mai clare, fiind vorba de o problemă sintactică, structurală se 
vorbeşte de obicei de: 

- compoziții deschise 

- compoziții închise 

- compoziții dinamice 

- compoziții statice 

- compoziții difuze 

- compoziții cu un centru de interes 

- compoziții cu două sau mai multe centre de interes 

- compoziții cu n centre de interes 

- compoziții ierarhice: axiale, centrale, polarizate. 

După cele prezentate putem spune, în concluzie, că subiectul (elevul, studentul 
artistul) aplică unor informaţii vizual — plastice (forme, culori, linii, pete, texturi etc.) 
diferite operaţii, proceduri în cadrul unor paradigme plastice (în care este concepută 
forma, spaţiul şi compoziţia), obținând imagini plastice noi cu un anumit coeficient de 
originalitate. Cu cât subiectul deţine mai multe operaţii, un repertoriu bogat de 
informaţii şi proceduri, cu cât se poate mişca în mai multe paradigme (eventual 
combinându-le), cu atât şansa de a realiza lucrări plastice originale este mai mare. Şi 
dacă la aceste date cognitive se adaugă o sensibilitate, expresivitate vizual — plastică 
cultivată, dezvoltată, rafinată şansele realizării unor imagini plastice cu virtuți 
creative la nivel structural / combinatoriu / generativ şi la nivel expresiv cresc 
semnificativ. 

Rezultatele spectaculoase obţinute de Şuşală în primul an al experimentului 
longitudinal, prezentate în cadrul expoziției din 1974 la Muzeul Naţional de Artă cu 
lucrările copiilor de la clasa I-a A de la Şcoala Generală Nr. 198 din Bucureşti, s-au 
datorat cu precădere explorării, învățării şi aplicării fără rezerve a diferitelor operații 
aplicate culorii, mai ales culorii dar şi liniei şi punctului sau acestora împreună 
(Şuşală I. 2000). Acei copii dintr-un cartier oarecare din Bucureşti nu erau, statistic 
vorbind, nici mai sensibili nici mai inteligenți decât alţi copii de vârsta lor. Dar, 
datorită strategiilor didactice şi a viziunii creative a profesorului lor au ajuns să 
redescopere şi să aplice un set însemnat de operații şi proceduri vizual — plastice la 


teme libere, într-un climat ludic. Asta aveau în plus față de alţi copii de vârsta lor — un 

set de operaţii şi proceduri plastice mult mai bogat şi aplicabile la orice temă liberă, şi 
nu în ultimul rând, un profesor creativ. 
x 

Oricât de important ar fi rolul elementelor cognitive în creația de orice fel, ele 
nu sunt suficiente. Revoluția cognitivă apărută la sfârşitul anilor 1960 a mutat 
accentul în psihologie asupra registrelor mintale, al stocării şi prelucrării de informații 
şi asupra naturii inteligenței. Mulți savanți cognitivişti au fost seduşi de calculator ca 
model operativ al minții, inteligența fiind socotită ca rezultanta unui proces la rece a 
faptelor, uitând că în realitate materia creierului este scăldată într-o budincă 
dezordonată pulsând de produse neurochimice şi nu se apropie în nici un fel de siliciul 
ordonat şi aseptic din care a ţâşnit metafora călăuzitoare pentru minte (Goleman D. 
2001). Dar această versiune ştiinţifică unilaterală conform căreia ar exista o viață 
mintală fără influențe emoționale — care a călăuzit ultimii optzeci de ani de cercetări 
asupra inteligenței — se schimbă treptat, pe măsură ce psihologia a început să 
recunoască rolul esențial al sentimentelor în gândire (Goleman D. 2001). Astfel s-a 
ajuns în gândire la ceea ce se numeşte inteligență emoţională, pe care Salavey (apud. 


Goleman 2001) o circumscriere la cinci domenii principale: 


l. Cunoaşterea emoţiilor personale; 
2. Gestionarea emoțiilor; 

3. Motivarea de sine 

4. Recunoaşterea emotiilor în ceilalți 
5. Manevrarea relațiilor 


Cu siguranță aceste dimensiuni ale inteligenței emoționale sunt implicate în 
proporții diferite în procesul creator şi au o importanţă cel puţin la fel de mare cu cea 
a ingredientelor cognitive. lar când e vorba de creația artistică, elementul emoţional 
are o valoare imensă. Dar despre relaţiile dintre inteligența emoţională şi creativitatea 


vizual plastică vom reveni în paragraful 2.3. 


12.3.1. OPERAŢII VIZUAL - PLASTICE. PROCEDEE COMBINATORICE. 
TRUCURI VIZUAL - PLASTICE 


Am văzut în capitolul 2.2 unde am schiţat o viziune cognitivă asupra 
creativităţii vizual-plastice, că şi în activitățile artistice-plastice utilizăm o serie de 


operaţii sau componente care le aplicăm formelor, punctelelor, culorilor, petelor. Am 

văzut acolo că aceste operaţii aplicabile unor entităţi sau unor grupe de elemente, pot 
fi sistematizate aproximativ în câteva categorii: 

a) accentuări, diminuări, expandări, deformări; 

b) armonizări, ordonări, legări, structurări, ritmări; 

c) distanţări, oglindiri, simetrizări, aglutinări, hibridări; 

d) modulări, împăturiri, îndoiri, desfăşurări, geometrizări, răsuciri, texturări; 

e) transformări( geometrice), anamorfozări, metamorfozări. 

Într-o abordare pragmatic-didactică a stimulării şi dezvoltării creativităţii 
vizual-plastice la nivel componențial ne putem pune problema implementării şi apoi a 
autogenerării operațiilor plastice la diferite vârste. Aceste operaţii, sistematizate mai 
sus, nu pot fi exersate, jucate ca atare la orice vârstă, în toate situaţiile şi cu toți 
subiecţii la fel. Încă din primele noastre abordări creative ale educaţiei vizual-plastice 
la nivelul elevilor din clasele V-VIII, începând din anul 1980, ne-am pus problema 
sporirii zestrei de proceduri plastice, de operaţii plastice aplicate formelor şi culorilor. 
De la început ne-am pus ca problemă de principiu faptul că elevii trebuie ajutați să 
conştientizeze treptat că esențial în procesul de creaţie nu este cantitatea de elemente 
care intră în constituirea imaginii, compoziției plastice, ci felul îmbinării acestora, 
ingeniozitatea şi expresivitatea structurării, aglutinării lor şi gradul de fuziune între 
formele plastice (semnele plastice) şi posibile semnificații. De aceea ne-am pus 
problema exersării acestor operații plastice şi asimilarea lor sub forma unor “procedee 
combinatorice” formalizate oarecum la nivel vizual-cognitiv. Aşa s-au coagulat în anii 
"80 câteva tehnici, procedee de combinare a elementelor care intră într-o lucrare 
vizual-plastică (tehnici culese din explorările ludice ale artiştilor şi copiilor), tehnici 
oarecum formalizate (vezi imaginea) pentru a intra mai rapid în structurile operante 
ale minţii şi pentru a putea fi concomitent lucrate, adaptate, jucate, reinventate şi 
variate mereu, generând structuri vizual-plastice la nesfârşit. Aceste procedee 
combinatorice pot fi acum exersate, jucate, învăţate creativ şi pe calculator. 


Procedee combinatorice (formalizate vizual) 


- Aşezarea frontală a elementelor. 

- Aşezarea în diverse poziţii a elementelor. 
- Modificări dimensionale. 

-  Multiplicări de elemente. 

-  Intersecţii de elemente. 


-  Includeri şi multiincluderi de elemente. 

- Modificări uşoare ale formei. 

-  Descompuneri şi recompuneri de elemente. 

-  Stilizarea. 

- Analogie între elemente. 

-  Aglutinări de elemente. 

-  Aglutinări de fragmente de elemente. 

-  Suprapuneri de elemente structurale peste elementele formă. 

-  Sugerarea elementelor formă cu ajutorul elementelor structurale. 

-  Sugerarea formelor cu ajutorul jocului de plin şi gol. 

- Combinarea a doua/trei puncte de vedere. 

-  Mascări parţiale de elemente. 

- Modificări accentuate ale formei. 

-  Sugerarea unor forme cu ajutorul altor forme. 

- Aceste procedee plus diverse procesări (aranţări) compoziționale. 

- Aceste procedee plus procesări cromatice (nuanțări, închideri, deschideri, 
grizări, vibrări, aplatizări etc). 

După cum se observă în imaginile aferente, procedeele combinatorice 
prezentate, sunt în mare parte formalizate, adică ilustrarea lor se face apelând la trei 
forme geometrice (pătrat, triunghi, cerc), la puncte, linii şi doar patru forme iconice; 
nu sunt exemplificate explicit procesările compoziționale (amplasările, compunerile 
elementelor într-un cadru dat după anumite principii) şi procesările cromatice (nuante, 
tonuri, game cromatice). 

Exersarea, jucarea, asimilarea acestor procedee combinatorice se poate realiza în 

diferite variante: 

a) Se dau subiecţilor cele trei forme — triunghi, pătrat, cerc; se cere să se construiască 
diverse combinaţii cu cele trei forme, realizând 5-10 etc. schițe de lucrări cu 
caracter geometric-abstract. Aceste schițe formice pot fi apoi tratate cromatic. 
Apoi aceste schiţe vor fi analizate evidenţiindu-se procedeele combinatorice găsite 
de subiecți (ele pot fi denumite). 

b) După ce se exersează cu subiecţii diverse combinări ale celor trei elemente 
formice plus culoare, se trece la înlocuirea lor cu forme iconice în funcție de 
dorinţele şi interesele personale. De exemplu: copac, om, pasăre sau cal, nor, 
floare sau ochi, aripă, val etc. Se analizează apoi lucrările figurative evidențiindu- 


se procedeele combinatorice şi ineditul vizual-plastic al rezolvărilor. 

c) Se poate porni de la analiza unor lucrări plastice (reproduceri de artă, lucrări 
realizate de alţi elevi, studenți) din punct de vedere combinatoric care pot fi apoi 
formalizate vizual-plastic (nu neapărat sub formă de pătrat, triunghi şi cerc, ci sub 
formă de ....), apoi aceste procedee pot fi folosite în realizarea unor lucrări 
personale. 

d) Se porneşte de la un subiect, o temă ( de exemplu libertate, melancolie, armonie, 
linişte, etc.); se aleg 3-5 elemente formice şi cromatice care pot exprima, sugera 
tema respectică; apoi aceste elemente formice figurative se reduc la nişte forme 
abstracte (inclusiv geometrice) cât mai simple. Se realizează apoi câteva schiţe de 
compoziţii în care nu se va uita că formele abstracte la care au fost reduse formele 
figurative iniţiale pot sugera armonie, forță, stabilitate, expansiune, irațional, 
greutate etc. 

e) Se pot încerca şi găsi şi alte variante de exersare a acestor procedee combinatorice 
şi de implementare în elaborarea lucrărilor plastice (de exemplu sub forma unor 
jocuri sau scenarii cu 3-4 personaje-forme care străbat un parcurs presărat cu tot 
felul de întâmplări care îl pun pe subiect să inventeze diverse combinaţii). 

Subiecţii pot explora ludic un câmp cât mai mare de operaţii ş tehnici creative, 
cu alte cuvinte se vor aventura şi în latura operaţională a creativităţii, încercând, 
jucând, dărâmând, combinând, restucturând diferite metode, procedee, tehnici, 
procedee combinatorice la nivelul formelor, culorilor şi organizărilor compoziționale 
într-un spaţiu dat (dreptunghiular, pătrat, circular, oval etc.). 

Învăţarea, exersarea, descoperirea acestor procedee şi a altora precum şi a 
diverselor variante posibile incită elevii care rămân de obicei uimiţi, încântați de noile 
şi multiplele posibilități ce li se deschid în față în realizarea imaginilor în urma 
cercetării acestor posibilități combinatorice relativ libere. Aceste tehnici, procedee 
combinatorice pot fi găsite, exploatate în literatură (Ana & Mircea P., 1996), film, 
benzi desenate, chiar şi pe calculator. În fond folosirea, descoperirea, combinarea 
acestor “trucuri combinatorice” îi învaţă pe elevi jocul de-a arta. Jocul de-a arta nu 
este altceva decât o făbricuță de imagini care foloseşte ca materie primă forme, culori, 
linii, puncte. Să ne amintim aici şi de lista principiilor, tehnicilor şi mijloacelor artei 
moderne întocmită de Alfred H. Barr (1947) care cuprinde următoarele “trucuri”: 

- tablou simplu compus; 
- tablou dublu; 


- lucrare cooperatistă (de mai mulţi artişti); 


261 


- perspectivă fantastică; 

-  însufleţirea lucrurilor neînsuflețite; 

- metamorfoză; 

- izolarea unor fragmente anatomice; 

- îmbinarea lucrurilor incoerente; 

- minuni şi anomalii; 

- abstracții organice; 

- construcții fantastice; 

- imagini onirice; 

- crearea “haosului evocator”; 

- desen şi pictură automată sau cvasiautomată; 
- compoziții întâmplătoare; 

- frotaj; 

- colaj; 

-  combinaţiuni de lucruri reale şi pictate; 
- “ready-made”; 

- “ready-made” corectat; 

- obiecte dadaiste şi suprarealiste. 

Aceste “trucuri”, componente manipulate liber şi orchestrate cât mai inventiv 
dau naştere la nesfârşite jocuri hazlii, vesele, triste, uneori cu note dramatice, 
halucinante, poetice, onirice. Folosirea cât mai variată a acestor “trucuri”, 
descoperirea altora şi mereu combinarea lor în varii configurații, pe un fond emoţional 
benefic şi cu o susținere motivațională intrinsecă născută din plăcerea demiurgică de a 
plăsmui forme, culori, imagini, activează potenţialul creativ şi facilitează transferul 
acestora datorită asimilării lor formalizate vizual-cognitiv, în alte domenii de 


activitate (literatură, design de obiect, vestimentar, film, publicitate, arhitectură etc.). 


12.4. JOCURI, METODE CREATIVE SPECIFICE EDUCAȚIEI VIZUAL 
- PLASTICE 


Noul, originalul nu apar doar din combinatorică, din jocul ingenios al 


procesărilor formelor, culorilor, compunerii spațiale ci şi din incitarea diverselor 

“situații plastice” şi din modul de abordare a lucrurilor la nivel paradigmatic. Am 
expresivității plastice; am constatat importanța diversificării operaţiilor vizual- 
plastice, a procedeelor combinatorice în abordarea creativă a problemelor vizual- 
plastice; am văzut de asemenea valoarea propulsivă, incitativă, de mare deschidere 
ontologică şi creativă pe care o reprezintă “situaţiile plastice” dacă sunt folosite cu 
subtilitate, ingeniozitate şi sensibilitate. 

Pentru punerea la lucru a resurselor şi energiilor interne de care dispune 
subiectul (elev, student), pentru  incitarea  curiozității, interesului, pentru 
permutări/jocuri paradigmatice, ieşirea din banal, obişnuit şi transpunerea/intrarea în 
neobişnuit, posibil, nou, inedit avem la îndemână o serie de metode, procedee, tehnici 
care încearcă să-l pună pe acesta în contexte/situații cognitiv-afective insolite, 
paradoxale care să-i declanşeze potenţele creative exprimabile (şi) prin limbajul 
plastic. 

Numărul metodelor practicate astăzi în lume în scopul educării creativităţii la 
tineri şi al reeducării creativității adulților era cu mult peste 100 în anii '80 ai abia 
încheiatului secol (Stoica A.,1983).Astăzi numărul lor este şi mai mare. Pe noi nu ne 
interesează aici discuțiile despre clasificarea metodelor de stimulare a creativității. 
Vom prezenta o serie de metode creative care pot fi folosite în activitățile vizual- 
plastice cu subiecţii de vârste foarte diferite (6-70 ani). Multe din aceste metode sunt o 
adaptare a unor tehnici binecunoscute la specificul activităților vizual-plastice, altele 
sunt culese şi prelucrate/experimentate de la diverşi profesori din Bucureşti, Galaţi şi 
Cluj, unele ne aparțin. Unele au fost imaginate, elaborate împreună cu studenții 
interesați de problematica stimulării creativității. Altele au fost induse de invențiile 
unor scriitori, poeţi, artişti plastici, inventatori, savanţi etc. Toate au fost folosite, 
experimentate sau mai degrabă jucate în cadrul activităţilor plastice desfăşurate cu 
elevi de diferite vârste, în cadrul seminariilor de didactica specialității cu studenţii sau 
a unor ateliere deschise. Aceste metode pot fi folosite individual sau în cazul unor 
grupuri mici (până la 30 de subiecţi). Prezentarea lor se va face într-o ordine relativă. 

Cine abordează problematica creativităţii şi creației vizual-plastice, fie elev, 
student, artist plastic, psiholog şi cu deosebire educator de artă, va fi asaltat mai 
devreme sau mai târziu de cel puțin trei întrebări esenţiale din perspectivă 
pragmatică : Ce facem la activităţile vizual-plastice? Din ce se naşte lucrarea plastică? 


Şi cum intăm în starea de a face? 

În câmpul acestor activități vizual-plastice întotdeauna facem ceva concret, 
material, obiectual , gestic-motor şi în acelaşi timp ceva spiritual, mental, imaterial. 
Realizăm o lucrare bidimensională sau tridimensională, elaborată sau doar schițată 
folosind o anumită tehnică. Această lucrare/compoziţie plastică este un “obiect” cu 
existenţă proprie care poate include în el o serie de elemente mai mult sau mai puţin 
prelucrate, codificate: idei, forme, culori, sentimente, texturi, cromorfeme, elemente 
structurale, semnificaţii, simboluri, linii, pete, combinaţii ale acestora. Obiectul 
vizual-plastic se vrea a fi un lucru nou, care să conţină ceva nou, noutate, originalitate, 
inventivitate, oricât de mici ar fi acestea. Cum putem realiza lucrări plastice care să 
externe, materiale şi spirituale, raționale şi iraționale, diurne şi nocturne (onirice), 
digitale şi analogice, sensibile şi combinatorice, situaționale şi paradigmatice etc. 


Lucrarea plastică nu apare din senin, ea se naşte în urma unei munci intense, 
mintale şi concret-plastice, în urma conlucrării unor mecanisme şi procese psihice de 
elaborare mentală, interioară şi realizare, transpunere concret obiectuală. În elaborarea 
mentală şi concomitent concret-obiectuală a unei lucrări plastice pot fi antrenate, 
activate o serie de elemente (reprezentări în sens cognitiv), procesări/operaţii sau o 
parte dintre acestea: 


elemente idei (viaţă, armonie, melancolie, complexitate, muzicalitate etc.); 

- elemente formă (unghiulare, rotunde, mixte, ramificate, plane, spaţiale, figurative, 
abstracte etc.); 

- elemente culoare (mai multe, mai puţine, tonuri, nuanțe, în diverse contraste sau 
deşfăşurări armonice etc.); 

- elemente structurale şi structurante (grupări de puncte, de linii, de pete, grupări de 
elemente stropite, pulverizate, presate, repetiții ritmice desfăşurări fractate etc.); 

- structuri de suprafață (texturi) inspirate din natură, prelucrate sau pur şi simplu 
inventate prin jocul elementelor de limbaj plastic şi al tehnicilor plastice (care vor 
sugera senzaţii vizual-tactile — moale, aspru, lucios, mat, zgrunţuros, uscat, umed 
etc.); 

- structuri de adâncime, organizări interne la nivel macro şi microscopic care 
sugerează organizări existente şi posibile ale datului şi creatului dar şi ale 
posibilului; 

- combinații de structuri, texturi, idei; 

- motive intrate în circuitul artistic (motive mai mult sau mai puțin arhetipale, 


simboluri, semne, teme etc.); 

- combinații, configurări de culori, forme, motive, simboluri, idei, sentimente, 
semne iconice, semne pur plastice, emoţii, stări etc.; 
- combinații, asocieri diverse ale celor înşirate mai sus etc. 


Cantitatea de elemente din care se poate constitui, naşte o lucrare plastică este 
considerabilă; posibilițăţile de alegere a anumitor elemente, combinarea lor tinde spre 
infinit. Noul, originalul poate lua naştere, uneori la dimensiuni surprinzătoare dacă 
sunt puse la lucru cât mai multe resurse şi mecanisme psihice ale subiectului implicate 
în creativitate şi dacă se creează un climat favorabil. Pregătirea intrării în “starea de a 
face” poate fi facilitată de unele metode de încălzire a mâinilor, ochilor şi minţii, de 
deblocare a funcțiilor imaginative etc. Subiectul angajat într-un demers vizual-plastic 
creativ, antrenat treptat în acest sens, va cunoaşte şi va exersa elementele şi 
procesările care converg într-o lucrare plastică;el va descoperi jucându-se, exersând, 
elaborând, reelaborând, faptul că elementele lucrării şi procesările la care sunt supuse 
se aleg conştient şi inconştient în funcție de preferinţe, problema plastică, idee 
(subiect), de impulsuri, obsesii, preocupări, stări de moment, de paradigma vizuală 
(formică, spațială, compozițională acceptată conştient sau subconștient) în ultimă 
instanță de personalitatea proprie. Şi pentru că noul, originalul apare undeva la 
confluența dintre combinatorică, subtilitatea şi sensibilitatea alegerii şi codificării 
vizual-plastice a constituenților lucrării plastice şi modul de abordare a lucrurilor, 
problemelor la nivel paradigmatic, totul scăldat de emoțţionalitate si susținut energetic 
de motivații cultivate cu curaj, profesorul de educaţie plastică, studentul şi elevul pot 
apela împreună la o serie de metode, tehnici care facilitează această întâlnire inducând 
stări creative. 


Exerciţii, metode vizual-plastice de încălzire a mâinilor, ochilor şi a minții. 
imaginative: 
1. Priviţi intens acest punct de pe tablă apoi mutați-vă ochii pe tavan şi cuprindeți cu 
privirea o suprafață mai mare. 
2. Plimbaţi-vă privirea pe această linie (trasată pe tablă) de sus în jos, de jos în sus. 
3. Plimbaţi-vă privirea pe acest cerc spre dreapta, spre stânga (pe cicumferință) apoi 
căutați centrul lui nemarcat. 
4. Urmăriţi cu privirea diferite obiecte care cad sau planează (fulg de găină, pană, 
coală de hârtie, bob de mazăre, fir de aţă etc.). 
5. Plimbaţi-vă privirea pe toate conturile posibile ale acestui obiect tridimensional 
(se expune un obiect tridimensional). 
6. Mutaţi-vă privirea pe diferite suprafeţe colorate de dimensiuni diferite (expuse în 
faţa subiecților). 
7. Mişcaţi-vă ochii pe o cruce greacă de la centru spre capetele orizontale 
(divergenţa ochilor) apoi înapoi spre centru (convergenţa ochilor) iar de aici 


acelaşi exercițiu pe verticală. 

10. 


11. 


12. 


13. 


14. 


15. 


16. 


17. 


18. 


19. 
20. 


21. 


22. 


Desenaţi în aer cu mâna dreaptă apoi cu stânga şi în final cu amândouă deodată, 
cercuri, case, fiinţe etc. 

Imitații în aer cu mâinile diferite gesturi ale unor ființe, lucruri, oameni (zbor, 
salturi, târâre, înot, alunecare, scurgere, rostogolire etc.). 

Desenaţi pe spatele colegului cu un deget diferite forme urmând ca acesta să le 
recunoască. Inversaţi apoi locurile. 

Desenaţi pe o suprafață plană diferite forme fără creion sau alt instrument ci doar 
cu un deget şi fără urme. 

Plasaţi un punct pe o suprafață cu creta sau creionul. Pornind din acel punct “ 
desenaţi” cu privirea diferite forme neântrerupte. 

Subiecţilor li se arată rând pe rând diferite cartonaşe colorate cu o singură culoare, 
cu două sau trei (pată plată). Fiecare culoare trebuie transformată într-un gest 
exprimat în aer sau pe hârtie cu un creion. 

Subiecţii ascultă şi transformă în gest exprimat în aer sau pe hârtie diferite 
zgomote, sunete. 

Diferite gesturi pe care le face educatorul sau un elev, ceilalți le transformă în 
zgomote, sunete realizate doar cu posibilitățile proprii 

Elevii imită rând pe rând sunetele emise de diferite fiinţe sau fenomene; ele vor fi 
transformate în semne grafice, cromatice sau în scriituri ritmice. 

Vizualizarea sub formă grafică sau cromatică rapidă a diferitelor cuvinte, noţiuni, 
stări, sentimente (complicat, sus, simplu, uşor, prietenie, somn, extaz, tristeţe, 
dulce, infinit etc.). 

Desenaţi, pictaţi, modelați simplu şi rapid copacupasărea, pădureacalul, 
casapeştele, frunzamaşina, vioarafluture, linguramâna etc. 

Găsiţi cât mai multe semnificaţii, înțelesuri unui punct, pete, forme, linii etc. 
Culcat pe burtă în iarbă (efectiv sau îmi imaginez) privesc: firele de iarbă sunt mai 
mari decât omul, copacul, casa din depărtare. 

Privesc un mic strop sferic de apă/rouă; ce văd în el? Privesc în căucul unei linguri 
de argint apoi pe suprafața bombată; ce văd? Privesc in ochii colegului de bancă; 
ce văd? 

Lipit cu corpul vertical de trunchiul unui copac (efectiv sau îmi imaginez) privesc 
în sus de-a lungul tulpinei şi coroanei până sunt copleşit vizual de forța şi măreția 


acestuia. 

23. Privesc intens şi admirativ un obiect sferic (natural sau artificial) aşezat în 
mijlocul unei dezordini (hârtii mototolite, fire de aţă încâlcite etc.). 
24. Privesc cu lupa textura unor obiecte, fructe, seminţe etc. (portocală, fir de nisip, 
rocă, piele, strop de apă) şi descopăr relief planetar sau cosmic. 
25. Privesc o fantă (rază) de lumină albă, albastră sau de altă culoare; sunt uimit, 
înfiorat de perfecțiunea şi irealitatea razei. 
26. Explorări vizuale formice 
Privesc, explorez vizual şi tactil încercând să descopăr, să înţeleg, să mă bucur de 
formele, culorile, texturile, de relaţiile formice existente într-un obiect tridimensional, 
natural sau artificial (rocă, frunză, lingură de lemn, rădăcină, cană, ou de găină, piatră 
de râu, măr, fus, blid de lut ars etc.). Încerc să descopăr forma mare, mă plimb cu 
privirea şi degetele pe diferite contururi posibile, curbe, moi sau mai aspre, 
unghiulare; descompun vizual forma în diferite forme mai mici, compar dimensiunile 
părților componente, caracterele lor uşor sau accentuat diferite (rotunde, unghiulare, 
mixte, liniar-ramificate, expansive, explozive, staționare, implozive, pulsative, 
centripete etc.). Încerc să descopăr chipul formei — liniştit, torsionat, răsucit, presat, 
uscat, chircit, ars, încordat, calm, distins, trist, greoi, zvelt etc. altfel spus posibile 
urme (efecte) ale unor forţe interne (de creştere, îmbătrânire, uscare) sau externe 
deformatoare (presare, împingere, ardere, uscare, lovire etc.). Explorez apoi posibile 
modificări expresive ale formei, texturii suprafețelor în funcție de interacțiunea cu 
lumina mişcând-o şi poziționând-o cât mai divers. Desigur, forma poate fi “simțită” ca 
fiind fină, moale, delicată, alveolată, rece, caldă, uşoară, grea, simplă, complicată, 
zveltă etc. dar pentru a fi înţeleasă ea trebuie să-şi facă loc în clasele de forme sau 
calități formale pe care le am în minte; deci trebuie să o compar cu prototipuri de 
forme: cerc, pătrat, triunghi, cub, sferă, cilindru, con etc. precum şi cu prototipuri de 
calități structurale: simetrie, asimetrie, dinamism, staticism, centripet, centrifug, 
feminitate, masculinitate, mineral, vegetal, organic, solid, fluid etc. Eventual o 
descompun, o segmentez vizual dacă e complexă în forme mai simple şi-i cercetez şi 
relațiile dintre părți, încercând să-i descifrez calitățile expresive: unitară, tensionată 
(contraste între părțile unghiulare şi cele rotunde, între cele compacte şi cele 
ramificate, între zonele / suprafeţele netede şi cele texturate, între cele liniştite şi cele 
contorsionate etc.), lamelară, fibroasă, corpusculară, tânără,bătrână, proaspătă, uscată 
etc. Şi în tot acest periplu exploratoriu, vizual-tactil, mă identific empatic cu peisajul 


molcom sau adânc brăzdat al formei privind-o detaşat de restul lumii, simțind treptat 

că ea este în mintea mea şi nu înafară în faţa ochilor (vezi contemplația, la Plotin: “Eu 
însă nu desenez, ci doar contemplu, iar liniile corpurilor capătă realitate de parcă ar 


ieşi din mine”, citat în Pierre Hadot 1997). 


Metode care induc noi viziuni asupra naşterii, elaborării formelor plastice 
27. Maşina de cusut ... desene 


În actul desenării, naşterii formelor prin plimbarea / alergarea liniei pe o 
suprafață plană, cea care produce mişcarea şi deci curgerea, mai lină sau mai sacadată, 
mai avântată sau mai estompată, a formelor dintr-un vârf de grafit mai tăios sau mai 
moale sau dintr-un trup de cărbune catifelat este mâna, cea mai inteligentă prelungire 
a corpului şi a minții ca instrument senzoriomotor. Ea plimbă unghiular sau rotund, 
delicat sau aspru, şovăitor sau sigur instrumentul respectiv pe hârtie, carton, pânză sau 
alt suport. Suportul rămâne relativ inert şi suportă dezlănțuirea sau dansul mai 
molcom al mâinii şi al creionului / cărbunelui pe trupul său. 

Jocul numit “maşina de cusut desene” propune, pornind de la principiul 
funcționării maşinii croitorului, o inversare de funcții: mâna cu instrumentul născător 
de linii (creion, cărbune, carioca etc.) stă pe loc, în schimb suportul (hârtia) se mişcă 
“cosând” diferite forme. Un elev este maşina de cusut iar altul este croitorul. Elevul 
“maşină de cusut” ține un creion, pix etc., ca pe un ac de cusut şi face mişcări de sus 
în Jos, circulare sau segmentate de mică amploare, sau stă pe loc cu instrumentul 
(acul-creion) înfipt în suport; elevul “croitor” deplasează foaia de desen (materialul) 
sub ac (creion) “cosând” (desenând) un portret, un obiect, un peisaj sau orice altceva. 
Ce se câştigă şi ce se pierde prin acest procedeu-joc în elaborarea formelor plastice? 
Se obţine o mai mare libertate şi lejeritate în configurarea formelor, o bucurie şi 
plăcere dată de noutatea tehnicii, o anumită cursivitate / muzicalitate a liniilor şi a 
formelor şi poate chiar o ingenuă, feciorelnică stângăcie a gestului desenării. Se 
pierde din siguranța desenării şi din “aroganța”mâinii drepte (sau stângi). 

Mişcarea planului suport în vederea curgerii unor forme din creion modifică 
într-un fel relaţia ochi — mişcare — desen în sensul creşterii responsabilităţii vederii în 
stăpânirea suprafeţei mişcătoare. 

Acest joc poate fi practicat sub diferite variante: 

- un subiect ține creionul altul deplasează hârtia; 
- acelaşi subiect ţine creionul nemişcat cu mâna stângă şi mişcă hârtia cu mâna 


dreaptă (sau invers); 


268 


- un subiect deplasează hârtia cu ambele mâini, altul ține fixe două creioane; 
- acul (creionul) poate face diferite mişcări ritmice în ax vertical, în plan orizontal 
sau poate apăsa mai tare sau mai slab; 
- în loc de creion se poate folosi orice alt instrument inclusiv un recipient perforat 
din care curge culoare. 
28. Metoda forțelor dirijate 
Este o metodă de naştere a unor forme noi pornind de la nişte forme date, 
existente, geometrice sau oarecare, iconice sau mai puțin iconice, asupra cărora se 
aplică diferite forțe deformatoare din exterior spre interior sau invers, din interiorul 
formei spre exteriorul ei. Aceste forțe pot fi puternice, slabe, lente, rapide şi de durate 


diferite. 


E EA Fat 


Este o metodă prin care subiectul descoperă, îşi imagineazăşi realizează plastic 
dinamica transformării formelor sub influența unor forțe. Formele nu mai apar statice, 
împietrite ele fiind trăite / modificate elastic, dinamic, reținând în ele efectele forțelor 
şi scurgerea timpului. Se poate aplica această metodă şi la formele iconice. Se pot 
orchestra cu aceste forme în desfăşurare dinamică-ritmică configurații plastice 
complexe care pot fi conjugate în diverse registre cromatice. Metoda poate fi folosită 
şi asupra formelor tridimensionale modelate în lut. 

29. Spălarea picturilor 

Spălarea rufelor, farfuriilor, mâinilor, fetelor, creierelor, a banilor etc. De ce 
nu şi spălarea picturilor. Spălarea, ca operaţie clasică, presupune înlăturarea totală sau 
în parte a murdăriei, petelor de pe sau dintr-un obiect. Spălarea este o acțiune de 
înmuiere, săpunire, frecare, limpezire după care urmează stoarcerea, uscarea şi 
călcarea, după caz. Şi ființele vii pot fi spălate total sau fragmentar. Din punct de 


vedere vizual-plastic, ca efecte asupra câmpurilor / petelor cromatice de pe o 

suprafaţă, ne rețin atenția din acțiunea numită spălare, secvențele care se referă la 
înmuiere, săpunire, frecare şi uscare. Prin înmuiere, adică prin realizarea unui mediu 
lichid, culorile încep să se dilueze (fie în apă culorile de apă, fie în ulei de in sau 
diverşi diluanți celelalte culori) să se deplaseze realizându-se diverse fuziuni 
(amestecuri necontrolate). Prin frexare cu pensula, cârpa, buretele, degetele etc., 
masele cromatice, muiate in prealabil, suferă suprapuneri, amestecuri, deplasări, 
modificări noristice (asemeni norilor). Metoda “spălării” poate face minuni plastice în 
cazul unor lucrări realizate prea rigid, clasic, exact, cuminte; după realizarea cuminte, 
exactă a unei teme date sau libere, planşele se “spală”, adică se introduc şi se scot 
rapid într-o/dintr-o găleată cu apă sau se toarnă pe ele puţină apă care se întinde apoi 
cu mâna, cu buretele sau cu o cârpă prin diferite mişcări (circulare, liniare, zigzagate 
etc.). Formele cuminţi se deformează lichidic, fumic sau noristic. Prin această metodă 
se introduce în elaborarea clară, cuminte, rigidă, exactă a cromorfemelor o anumită 
cantitate de hazard, ce poate fi exploatat creativ dând naştere, uneori, la evenimente 


vizual-plastice inedite, expresioniste, onirice, lirice, poetice. 


30. Metoda petelor întâmplătoare 
Pe o suprafață de hârtie se aştern la voia întâmplării câteva pete de culoare de 
forme şi mărimi diferite, de consistenţe sau transparenţe diferite şi care eventual se 
pot suprapune pe anumite porțiuni. Petele întâmplătoare pot fi realizate prin diferite 
tehnici: stropire, presare, frecare, picurare, scurgere etc. Apoi se intervine adăugând, 
completând, transformând jocul de pete într-o imagine iconică. Subiectul, la fel ca în 
cazul testului Rorschach, învârte planşa şi o priveşte în patru poziţii descoperind 
(proiectându-şi) în petele colorate diferite forme de plante, animale, fiinţe, lucruri, 
peisaje, situaţii; dar aici subiectul intervine cu mijloace plastice şi face vizibil şi 
pentru ceilalți ceea ce întrevede el. De asemeni petele întâmplătoare sunt realizate de 
subiect. Această metodă solicită capacitatea de imaginare, gândirea analogică, 
capacitatea de semnificare. Subiecţii pot realiza fiecare lucrarea proprie pornind de la 
petele produse de ei sau pornind de la aceleaşi pete scanate şi reproduse. Variante: 
- prelucrarea formelor din tencuiala pereților scorojiți; 
- prelucrarea norilor din fotografii speciale; 
- prelucrarea petelor de apă colorată etc. 


31. Metoda substituţției 


Constă în înlocuirea unui element formic rând pe rând cu alte elemente 


formice. De exemplu la tema “copaci”, deci nu peisaj, aceştia pot fi înlocuiţi rând pe 

rând cu alte elemente formice: mâini, scaune, stâlpi, pisici, femururi, degete, bastoane, 
linguri etc. Elementele iconice care înlocuiesc copacii împrumută unele atribute 
vizuale ale acestora — verticalitatea, alungirea, faptul de a fi bine înfipți în pământ, 
ramificarea etc. Metoda se bazează pe descoperirea unor analogii (în exemplul de mai 
sus vizuale), ea stimulând gândirea analogică — o veritabilă sursă creativă. 

32. Transpunerea atributelor de la un element la altul 

În lumea vizuală întâlnim o infinitate de forme, culori, texturi, configurații 
etc., bogăţie care l-a făcut pe Roger Celoix (1975) să afirme că Natura are mai multă 
imaginaţie decât noi. În această diversitate de “obiecte vizuale” omul navighează 
ghidându-se după anumite criterii, însuşiri constante. Astfel noi constatăm că unele 
obiecte vizuale se mişcă cu diferite viteze, altele sunt imobile, unele sunt rotunde, 
altele ramificate, unele sunt moi, elastice, altele tari, aspre, unele sunt transparente, 
translucide, lichide, altele fumice, instabile, altele stabile aproape veşnice sau din 
contră efemere etc. Aceste atribute, caracteristici vizual-plastice ale obiectelor vizuale 
pot fi exploatate creativ în configurarea unor imagini plastice inedite, originale şi 
expresive. Aceste atribute (transparenţa, fluiditatea, opacitatea, încremenirea etc.) pot 
fi preluate de la unele obiecte vizuale şi transpuse la alte obiecte vizuale (ceasuri care 
se preling ca mierea de albine, copaci transparenţi ca de sticlă, portrete împietrite, 
obiecte pământii, obiecte fumice, cuburi ramificate etc.). Metoda prilejuieşte 
configurarea unor expresivități noi, surprinzătoare (flori carnale, osoase, metalice, 
fumice, lichide etc.), poetice, metafizice şi de asemeni stabileşte relaţii, transferuri, 
analogii între diferitele regnuri, stări de agregare, substanțe, tărâmuri. 

33. Metoda schimbării sexelor sau a sexualizării 

Fiinţele se impun vizualităţii şi prin dihotomia masculin — feminin (plantele 
mai puţin). Metoda constă în schimbarea sexelor (prin masculinitate înțelegând 
atribute ca forță, duritate, energie, acţiune, virilitate, raţional etc. iar prin feminitate 
înțelegând sensibilitate, căldură, receptacol, maternitate, pasivitate, irațional etc.) sau 
în sexualizarea (masculinizarea sau feminizarea) unor obiecte, plante, fenomene etc. 
De exemplu se cere ca roata să fie feminizată apoi masculinizată (fără 
antropomorfizare) sau un cub, cele patru anotimpuri, un peisaj etc. Metoda presupune 
exersarea şi transpunerea unor expresivități dihotomice în diverse elemente. 


34. Metoda blănii de urs 


Pielea unui urs cu blana respectivă (sau a unei vulpi, oi etc.) tratată chimic 


poate fi aşezată pe jos într-un interior. Pielea ursului este de fapt forma ursului 

desfăcută ca o coajă şi întinsă pe o suprafață plană; este forma tridimensională 
(carcasa acesteia) desfăcută şi transformată într-o formă bidimenasională. Ne putem 
propune să desfacem “pielea” diferitelor forme tridimensionale în forme plane: pielea 
unui copac, a unei case, a unui nor, pielea unui sentiment, pielea unei idei etc. 

Când se aplică în reprezentarea formelor reale, metoda dezvoltă capacitatea 
translării vizual-plastice de la tridimensional la bidimensional (desfăşurarea formelor 
ca şi rabaterea lor ținând de inteligența spațială). Când se aplică unor fenomene, 
procese nemateriale sunt activate structurile imaginative, fantezia. 

35. Metoda umbrelor colorate 

În spatele unui panou alb de pânză subţire se aşează un grup de obiecte sau 
forme decupate din carton în aşa fel încât acestea iluminate cu un reflector / veioză să 
arunce diferite umbre. Subiecții vor vedea jocul de umbre pe pânza albă asemănător 
teatrului de umbre. Li se sugerează să picteze jocul de umbre imaginând diferite 
contexte, situaţii cromatice (contraste, game cromatice). Variantă: se poate sugera 


folosirea contrastului clar obscur reliefând astfel umbrele. 


36. Metoda obiectelor îmbrăcate / acoperite 

Se aşează mai multe obiecte care sunt apoi acoperite, învelite cu material textil 
(alb sau colorat); apoi sunt introduşi elevii în atelier. Li se propune să deseneze, să 
picteze obiectele întrevăzute, bănuite ca şi cum nu ar fi acoperite. 
Variante: 
-  Schițarea unui peisaj sau portret şi apoi învelirea lor plastică direct în lucrare; 
- Jocul de-a îmbrăcatul: peisaj, portret, natură statică îmbrăcată cu - haine, flori, 

iarbă, fluturi, aripi, nori, ochi etc. 


37. Metoda oglinzilor 


Este o metodă prin care pornind de la o formă desenată sau de la un fragment 
al acesteia se ajunge la forme noi, simetrice, trisimetrice sau chiar mai complexe, 
exploatându-se jocul fascinant al oglinzilor. E nevoie de una sau două oglinzi mici, 
hârtie, creion. Oglinda aşezată perpendicular pe hârtie la marginea unei forme o 
dublează simetric; se desenează din nou forma de pe hârtie şi lipită de ea forma 
inversată din oglindă etc. 

Variante: se pot folosi fotografii sau orice fel de imagini precum şi oglinzi concave, 
convexe etc. 


38. Metoda ciocanului 

Este o metodă care se bazează pe imaginarea posibilelor transformări ale 
formelor sub acțiunea unei forțe puternice. Forma dată (sferă, copac, şoarece etc.) este 
comprimată între două suprafeţe (ciocan şi un plan) de sus în jos, din dreapta spre 
stânga sau din față spre spate. Subiectul desenează forma modificată. Este o metodă 
care facilitează apropierea subiecților de anamorfozele liniare înainte de a putea 
înțelege explicațiile geometrice. 

Variante: înlocuirea imaginativă a ciocanului uriaş cu furculiţă, pantof, elefant, arici 
etc. de asemeni uriaşe. 

39. Viziunea elastică asupra lumii 

Ne putem imagina că toate lucrurile, formele sunt elastice încât le putem 
întinde cât vrem. Jocul poate începe, subiecții realizând lucrări (portrete, compoziţii, 
naturi statice etc.) în care deformează formele alungindu-le în direcții diferite. 
Variantă: Se porneşte de la o reproducere de artă care este reelaborată prin alungirea 
formelor. 

40. Metoda punctelor unite cu linii 

Subiecţii primesc hârtii cu diferite reţele de puncte aleatorii sau li se cere să 
plaseze ei un anumit număr de puncte de diverse mărimi unde vor. Apoi sunt solicitați 
să le unească între ele prin linii drepte sau curbe, ori prin ambele feluri de linii, 
obținându-se diferite configurații. Se încearcă apoi transformarea traseelor respective 
în forme care să figureze lumea reală sau lumi imaginare. 

41. Metoda rostogolirii (erodării) formelor 

Metoda constă în imaginarea modificărilor posibile a diferitelor forme prin 
rostogolirea lor îndelungată. De exemplu ce se întâmplă vizual-plastic cu pătratele, 
cuburile, triunghiurile, piramidele care se tot rostogolesc? Dar cu alte forme: cranii, 
case, fructe, diferite obiecte etc? 

42. Metoda descompunerii şi aglutinării cu alte elemente 

Se descompune un element-formă în mai multe părți componente. Apoi aceste 
fragmente sau o parte din ele se aglutinează rând pe rând cu elemente-formă cât mai 
diferite. De exemplu corpul uman se descompune în cap, gât, trunchi, braţe, picioare, 
apoi o parte din aceste elemente se combină rând pe rând cu diferite elemente-formă — 
masă, copac, cheie, pasăre, porc, cub, vultur, sticlă etc. rezultând om-masă, om-copac, 
om-cheie etc. 

Variante: 


- se aglutinează fragmente provenind de la două forme; 

- se aglutinează fragmente provenind de la trei sau mai multe forme; 
- se aglutinează fragmente de plante cu fragmente de obiecte; 
- se aglutinează fragmente organice cu fragmente de obiecte; 
- se aglutinează fragmente de plante cu fragmente organice. 
43. Metoda trecerii de la tridimensional la bidimensional şi invers 
Metoda antrenează elasticitatea trecerii de la tridimensional la bidimensional şi 
invers în procesul elaborării unor forme dezvoltând inteligenţa spaţială a subiecților. 
Astfel li se propune subiecților să realizeze în lut, prin modelare, diferite forme pe 
care le transpun apoi în desen. Sau mai întâi subiecții desenează formele apoi le 


transpun în tridimensional sub formă de machete din carton / hârtie sârmă sau lut. 


44. Metoda scheletului 


Scheletul este în ultimă instanţă o structură formată din tije mai lungi sau mai 
scurte, mai subţiri sau mai groase şi articulații (modalități de cuplare a două sau mai 
multe tije). În lumea vieţuitoarelor întâlnim astfel de structuri precum şi în lumea 
uneltelor şi maşinilor. Pornind de la aceste realități, li se propune subiecților să 
construiască, să-şi imagineze bidimensional sau chiar tridimensional structuri 
scheletice pentru forme moi, instabile: nori, cartofi, stropi de apă, valuri, vânturi 
(curenţi de aer), masă de aluat, aburi, fum etc. 

Variante: 
-  Imaginarea structurii scheletice a unor sentimente (frică, uimire, dragoste etc.) 
- Imaginea structurii scheletice a unor procese (gândire logică, imaginare, creştere, 


explozie, îmbătrânire etc.) 


45. Metoda reliefului sau a curbelor de nivel 


Este o metodă care se inspiră din reprezentarea reliefului în cazul hărților 
geografice. E vorba de metoda curbelor de nivel. Această metodă poate fi folosită la 
construirea, reducerea oricărei forme tridimensionale în bidimensional. După 
structurarea formelor pe baza curbelor de nivel se pot pune probleme de culoare (de la 
închis la deschis, de la culoare pură la culoare ruptă etc.). Formele pot fi reliefate spre 
privitor sau “săpate în adâncime”. 

46. Desenul vectorial 

De obicei când desenăm diferite obiecte, corpuri reale ne preocupă aspecte ce 
tin de formă, proporţii, caracterul formei, textură, relația cu lumina, poziția în spațiu şi 


relația cu spaţiul din jur. Ce legătură poate exista între desen şi noţiunea de vector, 

noţiune pe care o întâlnim în fizică, geometrie? Noţiunea de vector se formează printr- 
un proces psihic natural, legat de fenomene ale realităţii în care intervin aşa numitele 
“mărimi vectoriale”: ne deplasăm; în ce direcție? cât de departe? sau: o greutate este 
legată cu frânghie; tragem de ea; în ce direcție? cât de tare? Se vorbeşte de “spațiu 
vectorial”. În geometria elementară un segment pe care s-a fixat un sens se numeşte 
vector (Eugen R. 1976) şi în desen se indică printr-o săgeată. Săgeata este un 
instrument vizual-plastic, simbolic foarte prezent în tablourile lui Paul Klee (Yvonne 
H. 1999) şi în scrierile sale didactice. Săgeata simbolică îi serveşte lui Klee pentru a 
găsi soluţii la întrebarea: cum să scoţi în evidenţă o anumită direcţionare — săgeata 
principală — faţă de celelalte direcționări, dat fiind că o compoziţie plastică este o 
structură complexă cu multiple elemente. Pornind de la aceste considerente metoda 
propune realizarea unor desene (de fapt a unor diagrame de forţe / direcții sau forţe 
vizuale direcționate) care sa nu pună accentul pe contururile formei ci pe direcțiile 
forțelor care se întrevăd în structura sa vectorială. Se propune subiecților realizarea 
unor desene vectoriale pornind de la analiza vizual plastică a configurațiilor de direcții 
a unor obiecte binecunoscute: scaun, frunză, sticlă, roată etc. 

47. Metoda elementelor geometrice (Tangram). 

Japonezii folosesc un joc distractiv pentru copii, pentru a le înfățişa desenul ca 
un joc. Acest jos distractiv se numeşte Tangram sau „jocul celor 7 figuri” care se 
obțin printr-o segmentare anumită a pătratului (vezi schema de mai jos). După ce se 
decupează cele 7 figuri geometrice în care a fost împărțit pătratul (hârtia din care sunt 
decupate e bine să fie neagră) poate începe jocul propriu — zis; se construiesc diferite 
siluete, umbre ale diferitelor obiecte (vapoare, căni, case etc) animale (cocoş, cocor, 


câine, pisică, etc) sau oameni în diferite poziții sau acţiuni. 


Specific acestui joc este faptul că formele tridimensionale sunt reduse la forme 
bidimensionale apelându-se la lumea umbrelor şi la silueta formelor (forma 
tridimensională văzută în anumite condiţii — contre jour) şi faptul că se construiesc 


formele folosind mereu toate cele şapte figuri geometrice. Jocul dezvoltă puterea de 


275 


analiză şi descompunere a formelor complexe în forme simple şi invers, construirea 
formelor siluetate (umbre) după modele combinând cele şapte forme geometrice. 


Variante: - împărțirea unu disc (cerc) în şapte figuri. 


Metode de schimbare / jucare a viziunii plastice (Fig. 54-63) 
48. Risipeşte singurătatea . 


Se porneşte de la un obiect concret care este aşezat în fața subiecților. Se 
solicită realizarea unor lucrări plastice (natură statică, peisaj, compoziţie, portret, etc. ) 
pornind de la obiectul expus care trebuie, sub o formă sau alta înglobat într-o structură 
plastică. Se cere ca elementele plastice care vor fi structurate (forme, culori, etc) să se 
armonizeze cu obiectul expus el însuşi transcodat plastic. Obiectul poate fi: oală de 
lut, măr, craniu, flori, pălărie, ciocan, scoică, mănuşi etc. 

Variante: 

- se poate cere ca elementele asociate / adăugate obiectului dat să nu se potrivească 
cu acestea, rezultând o lucrare stranie, misterioasă, iraţională; 

- se poate solicita subiecților inclusiv schimbarea ambiţiei în care se află obiectele 
(pe masă, în aer, în nori, pe apă, sub apă, în foc etc.). 

Metoda solicită mecanismele şi resursele subiecţilor implicate în procese 
numite armonizări de obiecte, forme, elemente, crearea de ambianţe sau dimpotrivă 
crearea de tensiuni, situaţii paradoxale care induc sentimentul de straniu, irațional, 
situaţii şi viziuni onirico — poetice. 


49. Decorarea lucrurilor. fiintelor. ideilor. sentimentelor. 


A decora (din latinescul decorare) înseamnă a împodobi o clădire, o cameră, 
un perete, un obiect, o suprafaţă etc. cu diverse obiecte, zugrăveli, ornamente etc. 
destinate să le înfrumuseţeze. Oamenii au decorat cu diverse motive (liniare, 
punctiforme, astrale, geometrice, vegetale, animale etc.) cu precădere vestimentația şi 
tot ce ţine de lumea obiectelor textile şi cea a obiectelor de uz casnic, unelte, utilaje. 

Metoda, jocul constă în decorarea (plasarea pe, în) lucrurilor , fiinţelor, ideilor 
şi sentimentelor cu alte lucruri , ființe, sentimente, idei. De exemplu ne putem 
propune decorarea sentimentului de iubire cu diverse „motive” (forme, culori, cuvinte, 
semne, simboluri) sau a fricii, a unei flori, a cerului, a apei, a unui nor, a nopţii sau a 
ideii de adevăr, infinit, libertate, Dumnezeu. Sau de ce nu a unor obiecte, fenomene 


sau produse: asfaltului carosabil, focului, apei etc. 

Jocul acesta al decorării uneori chiar a unei pete de culoare sau a unei forme 
geometrice (cerc, cub etc.) facilitează, activează subiecţilor mecanismele implicate în 
crearea unor posibile câmpuri metaforice, simbolice, ale unor ființe, lucruri, idei, 
sentimente. Metoda activează cu precădere gândirea analogică. 

50. Metoda cartofului. 

Fiecare subiect are un cartof. Intervenind asupra lui cu diferite instrumente, 
elemente (cuţit, pensulă, culoare etc.) cartoful va fi transformat în altceva decât ceea 
ce este el. Nu se va ţine cont de funcția lui (aliment). El poate fi transformat în diferite 
obiecte prin eliminare sau prin secționare şi recompunere ori în diferite ființe inclusiv 
prin adăugare de elemente culoare linii, puncte, pete etc. 

Variante: cartoful poate fi înlocuit cu un măr, castană, bostan, păstaie, morcov, 
cutie de carton, lingură de lemn, pantof etc. 

Pe lângă libertatea ce o presupune (se poate face orice) această metodă solicită 
punerea în valoare a calităților obiectului, schimbarea funcției sale solicitând şi 


imaginaţia constructivă. 


51. Metoda rotirii planşei în jurul centrului ei sau lumea pe dos. 

Este o metodă care facilitează / forţează ruperea / slăbirea relaţiilor spaţio - 
temporale fireşti, normale între lucruri ființe şi tărâmuri (subteran, terestru, acvatic, 
aerian, cosmic) şi crearea unui spaţiu poetic, oniric, irațional. Metoda constă în 
desenarea, pictarea unor fiinţe lucruri, plante, obiecte, medii, elemente pur plastice la 
sugestia profesorului, rotind mereu planşa în direcția acelor de ceasornic sau invers cu 
90 sau 180 de grade. De exemplu: se sugerează desenarea unei ființe iubite; rotire 90°; 
pictarea unor forme instabile (lichide, gazoase, difuze etc.); rotire 90°; desenarea a 
două obiecte, unul din proximitate al doilea fiind foarte departe; rotire 180°; pictarea 
unor urme — drum lăsate de o ființă care s-a deplasat prin spațiul hârtiei; rotire 90°; 
completarea lucrării din rațiuni compoziționale (relația plin — gol, aglomerat — 
disperat etc.) cu alte forme sau pur şi simplu cu elemente plastice (linii, pete, culori, 
puncte). Se cere apoi să se delimiteze cerul de pământ cu o linie (nu neapărat dreaptă). 
Rezultă o lume iraţională, absurdă, jucăuşă, onirică. Se solicită în final traducerea, 
transpunerea imaginii plastice în discurs poetic (versuri, proză lirică). 

Variante: 

- se desenează, se pictează elemente alese la întâmplare dintr-un dicționar 


enciclopedic deschis aleatoriu; 

- lucrarea plastică o dată terminată poate fi cântată (apelând la sunete şi la zgomote 
care pot fi produse cu aparatul verbomotor, cu mâinile şi picioarele) sau dansată, 
mimată cu tot corpul sau numai cu braţele. 

Metoda facilitează şi realizarea unor punți, corespondențe între exprimarea 
plastică, poetică, muzicală (sonoră) şi gestică, pantomimică. Metoda e şi un bun 
exercițiu în vederea unui proces invers: transpunerea limbajului poetic, muzical, 
gestic în limbaj plastic. 


52. Metoda spațiului limitat. 


Metoda constă în imaginarea sau delimitarea reală a unui spaţiu limitat şi 
urmărirea (imaginară sau chiar reală) evenimentelor posibile sau reale care se pot sau 
chiar se desfăşoară în acel spaţiu timp de o oră, o zi, o săptămână etc. De exemplu ne 
imaginăm tot ce se poate petrece timp de câteva ore într-un spațiu restrâns de asfalt 
perceput dintr-un demisol printr-un ochi de geam; sau tot ce se petrece cu spațiul 
palmei subiectului sau altei persoane timp de o zi. Cele imaginate sau efectiv văzute 
se combină într-o compoziție plastică. 

Variante: 

Spațiile delimitate pot fi: o curte interioară, o cameră, un hol, talpa pantofului, 
retina, masa etc. 

Cele observate efectiv într-un spațiu ales pot fi consemnate, descrise, povestite 
ŞI în scris; se poate întocmi un mic jurnal cuprinzând schiţe, desene şi descrieri ale 
celor observate care apoi vor constitui documentaţia pentru lucrarea plastică propriu — 
zisă. 

Metoda presupune printre altele şi efortul traducerii evenimentelor succesive 
în imagine simultană. 

53. Metoda ieşirii din Eu” (Transpoziţia). 

Este o metodă dificilă bazată pe concentrarea / focalizarea asupra unui element 
exterior şi uitarea de sine. Încearcă să contribuie la dezvoltarea percepţiei alocentrice, 
de fapt a imaginației alocentrice prin încercarea de transpunere empatică în alte ființe, 
plante sau chiar obiecte. Metoda constă în imaginarea subiectului că se transpune 
intelectiv şi empatic în ceva din afara sa: furnică, piatră, floare, pisică, scaun etc. şi în 
încercarea de a vedea lumea aşa cum o percepe furnica, piatra, floarea etc. Este o 
metodă dificilă pentru că presupune uitarea de sine, apelul la sugestii exterioare şi 
interioare inconştiente sau subconştiente. 


54. Metoda memoriei lucrurilor. 

Metoda constă în imaginarea / acceptarea că şi lucrurile, celelalte elemente din 
realitate au memorie. Aşadar vorbim de memoria frunzei, copacului, lingurii, norului, 
palmei, uşii etc. Deci subiectul este pus în situația de a-şi imagina ce a înregistrat în 
memoria sa o masă, un câmp, o fereastră, o frunză, o bancă, o şapcă etc. construind 
câmpuri plastice în care se îmbină amintirile înregistrate plastic de elementul 
respectiv. Este o metodă care pune accentul pe relaționarea elementelor din realitate, 
pe ciocnirile, legăturile, vizibile şi invizibile dintre acestea şi lumea înconjurătoare. Ea 
se bazează pe faptul că peste tot găsim urme / informaţii ale evenimentelor la care a 


participat direct şi frunza şi uşa şi masa etc. 


55. Metoda (jocul) ambalajelor. 


Ambalajul este o haină, o cutie, un recipient care închide sau cuprinde un 
produs ce trebuie vândut, deci cumpărat de oameni; el, ambalajul, trebuie să atragă, să 
convingă, să fascineze, să seducă cumpărătorul. Se spune că reclama e sufletul 
comerțului. Ambalajul este reclama pe care şi-o face singur produsul expus pentru 
vânzare. Ambalajul prezintă conținutul (produsul) cât mai atrăgător, arătând calitățile, 
noutatea etc. folosindu-se de imagini (semne iconice, indiciale, simboluri, semne pur 
plastice), cuvinte, anumite materiale (hârtie, carton, plastic, textile, metal, lemn, sticlă 
etc.), substanţe olfactive, sunete etc. 

Jocul constă (propune) crearea unor „ambalaje? speciale pentru „produse 
speciale”: ambalaj pentru gândire rigidă, creativitate, imaginaţie, iubire, infinit, 
sensibilitate, cer, Duh, lumină, noapte, poiană, iarnă, ciripit etc. Metoda solicită 
subiectul să relaționeze anumite materiale, forme tridimensionale, culori, cuvinte, 
idei, semne iconice, simboluri cu diferite idei, sentimente, realități într-un spațiu 
imaginar simbolic. De asemeni el este solicitat să gândească în spiritul relației 
interior — exterior, ambalajul fiind exteriorul interiorului (produsului). 


56. Metoda privirii prin gaura cheii. 


Prin gaura cheii se priveşte „pe ascuns” pentru a se vedea ce se întâmplă, ce se 
află dincolo de uşă, unde nu se poate intra din diverse motive. Niciodată prin gaura 
cheii nu se vede tot ce află dincolo, înăuntru ci doar fragmentar, restul trebuind 
completat, continuat imaginar. Metoda, jocul constă în schimbarea găurii cheii cu alte 


ăuri: privesc prin ochi şi „văd? ce se întâmplă în suflet, privesc în inimă, prin 
2 > 

fereastră, prin cer, prin apă, prin piatră etc. Metoda forțează deschiderea şi activarea 
gândirii imaginative. 

57. Oximoronul vizual — plastic 

Oximoronul este un procedeu stilistic, întâlnit în literatură, care constă în 
asocierea a două cuvinte care au sensuri contrare. lată câteva exemple din literatură: 
„Zăpada roşie”, „odihna obosită”, „spaima îndrăzneață”, „dureros de dulce”, 
„păcătoase sfinte”, „noapte luminoasă”, „curat - murdar”, „râsu — plânsu”, etc. 
Metoda în sens plastic constă în asocierea şi / sau aglutinarea unor forme sau elemente 
opuse, contradictorii. De exemplu se aglutineză rotundul cu ascuţitul (un măr cu un 
ac, o sferă cu o rădăcină ramificată), masivul cu plăpândul (un cub cu o petală, un 
fluture cu o piesă metalică gigantică), plinul cu golul, rarefiatul cu densul, condensatul 


(nor de piatră), înăuntrul cu afarul etc. In domeniul exploatării culorii: mireasa neagră, 


soarele albastru sau negru, zăpada roşie, galbenă etc. 


Metode colective (Fig. 54-63) 


58. Metoda deplasării planşelor 

Lucrările plastice realizate prin această metodă sunt imagini realizate de 5-10 
subiecţi. Fiecare subiect desenează / pictează 2-3 elemente (la o temă dată sau liberă) 
apoi planşele se rotesc deplasându-se de la un subiect la altul; mereu se desenează / 
pictează alte 2-3 elemente pe planşa primită. După 3-4 deplasări, sau mai multe, 
lucrările se definitivează de către subiecţii la care au ajuns. Este o metodă care-l pune 
pe subiect mereu în alte situaţii, cerându-i o rapidă adaptare la noua planşă şi găsirea 
unor soluţii, elemente plastice care să se integreze în configuraţia existentă. Este o 
metodă care îi ţine pe subiecți în alertă şi îi determină să gândească rapid, să găsească 
soluţii pe care să le transpună în fapte plastice efective; mecanismele psihice sunt 
intens şi rapid implicate în facerea imaginilor plastice. Ultimul act — definitivarea 
ultimei lucrări primite, este o liniştire, temperare care îi permite fiecărui subiect 
participant o orchestrare / armonizare definitivă a imaginii plastice. 

59. Metoda stârvului sublim 

Este un joc / desen colectiv (3 — 6 subiecţi) inventat de suprarealişti. El constă 
în aglutinarea unor forme / desene realizate de subiecţi diferiți fără să se ştie ce a 
desenat cel dinainte (se împătureşte hârtia în aşa fel încât să rămână doar două sau trei 
linii de care să se lege desenul următor). La sfârşit se despătureşte hârtia apărând un 


„stârv sublim” — un desen mai mult sau mai puţin straniu care aglutinează în ființa sa 

forme de obiecte, fragmente de animale, păsări, oameni etc. Este o metodă care 
exploatează hazardul aglutinărilor insolite. 

Variante: - subiecţii care au realizat desenele aglutinate pot trata apoi cromatic 
împreună întreaga lucrare 

- formatul hârtiei împăturite poate fi diferit (dreptunghi alungit, disc etc.) 

- cele 4-6 desene aglutinate pot fi transpuse sau realizate direct pe un cub mare 


din carton. 


60. Metoda viziunii totale asupra obiectului. 

Metoda constă într-o unificare sau alăturare / compunere de procedee şi tehnici 
(nu doar plastice) care încearcă să surprindă, să adune şi să traducă cât mai multe 
aspecte ale obiectului respectiv refăcând astfel globalitatea sa. De exemplu se 
porneşte de la un măr real, se surprinde şi se transpune plastic forma, culoarea, 
textura, greutatea, mirosul, umbrele, structura internă, etc.; se descrie obiectul, se 
defineşte se analizează din punct de vedere ştiinţific apoi se face o incursiune în 
simbolistica aderentă şi în poetica aferentă. Se pot face fotografii, colaje, modelaje în 
lut, construcţii structurale din sârmă etc. Apoi toate aceste date, studii, construcţii, 
texte, fotografii etc. vor fi organizate, grupate într-o miniexpoziție sau o mică carte. 

Obiectele abordate pot fi foarte diferite: fructe, seminţe, lingură, sticlă, scaun, 
om, copac, iarbă, piatră, oglindă, farfurie, pantaloni, pălărie, pahar, cleşte, ceas etc. 

Subiecţii pot aborda toți acelaşi obiect sau fac echipe de câte 3-5 şi abordează 
obiecte diferite. 

Variantă: în loc de obiecte propriu-zise se pot aborda elemente sau culori: 
valuri, vântul, sunetul, albastrul, roşul, țărână, foc, lapte etc. 

Metoda presupune un travaliu mai îndelungat şi de aceea e bine să se lucreze 
în echipe de 3-5 subiecţi. Metoda încearcă să fructifice teritorii interdisciplinare, 
multidisciplinare precum şi relaţia ştiinţă - artă. Metoda are ca finalitate organizarea 
unei expoziţii în care sunt alăturate viziuni plastice, ştiinţifice (botanică, chimie, fizică 
etc.), poetice etc. Abordarea artistică şi ştiinţifică (observare, descriere, consemnare, 
măsurare, etc.) va fi un bun prilej de descoperire, sesizare a diferenţelor şi 


asemănărilor dintre cele două tipuri de abordări. 


Metode de încifrare, descifrare a personalității 


61. Detectivul plastic 

Metoda poate fi aplicată elevilor mari (clasele VIII - XII) sau studentilor şi 
constă în construirea portretului (temperament, caracter, sensibilitate, preferinţe etc.) 
unui subiect numai după unele semne plastice şi numai după unele afirmaţii scrise. 
Coordonatorul jocului (profesorul) numerotează planşele albe ale subiecților (fiecare 
va reţine numărul său) aceştia nescriindu-şi numele. Apoi subiecţii sunt solicitați să 
facă diverse lucruri pe planşele lor : 

-  Desenaţi un obiect care vă place. 

-  Desenaţi o plantă care vă place. 

- Scrieți sub formă de două trei cuvinte (cel mult o propoziţie foarte scurtă) ce 
problemă presantă vă preocupă în prezent. 

- Ce culoare vă place cel mai mult? 

-  Desenaţi cu ochii închişi un cub sau un cilindru. 

- Despre ce aţi vrea să ştiţi mai multe? 

-  Desenaţi un obiect din proximitate şi unul îndepărtat în spaţiu. 

- Ce aţi alege: natura sau muzica? 

-  Desenaţi un fragment, o parte din corpul uman. 

- Scrieți trei cuvinte, primele care vă vin în minte fără să va gândiţi la ceva anume. 

-  Desenează-ți mâna dreaptă sau mâna stângă. 

Se pot născoci şi alte sarcini. Apoi se strâng planşele şi se redistribuie în aşa 
fel încât fiecare subiect să primească altă planşă. Pornind de la datele, urmele, 
semnele de pe planşă, subiecţii vor face portretul psihic al autorului căutând să 
întrevadă cât mai multe aspecte ale personalității acestuia. Apoi se citesc portretele 
construite iar autorii planşelor confirmă sau infirmă interpretările primite. Metoda 
încearcă să-i pună pe subiecţi în situaţia de a descoperi în semnele plastice, în spatele 
lor, în expresivitatea acestora, în cele scrise o personalitate, un suflet, un caracter, o 
ființă umană cu calități şi slăbiciuni, cu sensibilități, predispoziţii şi tendinţe diferite. 
Ea îl ajută pe fiecare să îi cunoască pe ceilalți şi pe sine prin interpretarea 
expresivității şi prin proiectarea proprie în atmosfera planşei, a desenelor şi corelarea 
cu afirmaţiile scrise. 

Variante: - aceeaşi planşă poate fi descifrată de 3-4 subiecți pe rând; când vor 
fi prezentate cele 3-4 variante de „portrete psihice” vor fi relevate puncte comune şi 
diferite de interpretare. 

- se pot constitui grupe de 3-5 care descifrează împreună mai multe planşe 


construind portretele psihice ale autorilor. 

62. Metoda scrierii (scrisorii) plastice. 


Metoda este oarecum inspirată din scrierile ideografice. Pentru a comunica, 
noi ne folosim, printre altele, de scrieri alfabetice şi ideografice. Şi popoarele 
alfabetice se folosesc foarte mult de ideograme; ele se găsesc din abundență în 
aeroporturile şi şoselele internaţionale, sensul lor fiind limpede pentru oricine, 
indiferent de limba maternă. Ideograma oferă mai multe informații de la prima privire 
şi într-un spațiu mai mic decât forma lineară alfabetică de scriere, care trebuie să fie 
pronunțată pentru a fi înţeleasă (Alan W. 1996). Urechea nu poate detecta în acelaşi 
timp atâtea variabile ca şi ochiul pentru că sunetul este o vibraţie mai lentă decât 
lumina. Scrierea alfabetică este o reprezentare a sunetelor pe câtă vreme ideograma 
reprezintă ceea ce se vede şi, în plus reprezintă lumea direct — nefiind un semn pentru 
nişte sunete care alcătuiesc numele unui lucru. Dar pe lângă avantajele utilitariste ale 
ideogramei, mai există şi frumuseţea ei formală. Pornind de la aceste considerente (şi 
de la scrierea chineză) metoda ne provoacă să povestim, să descriem experienţe şi 
trăiri umane proprii folosindu-ne nu de litere, cuvinte şi propoziţii ci de nişte 
simboluri, semne plastice, ideograme, construite de noi. De exemplu putem povesti 
plastic desfăşurarea unei zile din viaţa noastră. Cum procedăm? Sintetizăm faptele, 


gândurile sentimentele, stările, atmosfera etc. mai întâi sub forma unor cuvinte: 


Am făcut Am simțit A fost Spatii/ loc 
am mâncat Oboseală rece pe câmp 
am citit plăcere frig în parc 
am gândit Plictiseală cald în casă 
am studiat durere soare la şcoală 
am desenat Curiozitate ploaie în autobuz 
am dormit frică întunecat în pod 
m-am spălat Nelinişte umed pe pod 
am visat Bucurie sufocant în avion 
am umblat tristețe pustiu în apă 
m-am jucat Uimire umed în peşteră 
am vorbit etc. etc. în vis 

etc. etc. 


Apoi căutăm pentru fiecare cuvânt care exprimă ce am făcut, ce am simțit, 


cum a fost, locul etc., un semn plastic, un simbol nonfigurativ, figurativ sau de ambele 
tipuri, deci ideograme. Practic construim, inventăm un sistem de ideograme. Apoi cu 
aceste semne / simboluri plastice construim / povestim o lucrare, o zi, o săptămână. 


Semnele pot fi aşezate, înşirate într-o ordine liniară (scrisoare) sau nonliniară, simetric 

sau asimetric, sau pur şi simplu aleator. Se poate sublinia prin culoare sau prin 
pondere vizuală anumite aspecte 

Variantă: un grup de subiecți negociază, construind împreună semne, 
simboluri plastice, ideograme pentru cuvinte alese; apoi fiecare singur sau în grupe de 
3-4 realizează „o scrisoare plastică” în care se povesteşte o zi din viața personală sau 
din cea comună. 

Metoda solicită, activează mecanismele mentale implicate în construirea 
semnelor, simbolurilor vizuale, mecanisme care combină linii, culori, forme, direcţii, 
texturi, intensităţi, contraste, ritmuri, idei, semnificaţii posibile, simetrii, asimetrii, 
închideri, deschideri, implozii, explozii, opacități, transparenţe, emoţii, stări, 
sentimente, energii, echilibre, dezechilibre cu alte cuvinte gândirea nonliniară 
(analogică). Construirea acestor semne, simboluri plastice, ideograme este un foarte 
bun exercițiu de activare a potențialului creativ prin ieşirea din paradigma imaginii 


perceptive care stă la baza celor mai multe construcţii plastice noncreative, anoste, 


repetitive, bazate pe mimetism. 


63. Masca proprie 

Măştile sunt o născocire umană străveche, stranie, care puteau avea diferite 
funcţii: rituale (funerare, festive, războinice), spectaculare (purtate de bufoni sau de 
actori, măşti de deghizare purtate la carnaval) şi magice (de iniţiere, apotropaice, 
exorciste, medicale). 

Materialele prime folosite în confecționarea măştilor sunt foarte diverse: 
argilă, lemn sau scoarță de copac, oase îmbinate, pietre prețioase, piele, sticlă, 
teracotă, țesături, combinații vegetale, metale, combinaţii eterogene (sârmă, frunze 
uscate, păr, câlți, mătase de porumb, strujeni etc.) Şi mai nou tatuaje direct pe față sau 
numai vopsirea feţei (sulemenirea) cum vedem tot mai des în tribunele stadioanelor. 

Confecţionarea de măşti pentru diferite ocazii, folosind orice fel de materiale, 
poate îmbrăca forma unor experimente plastice inedite. 

În Roma antică, fiecare familie de vază lua masca mortuară a oricărui defunct 
din membrii săi, păstrând masca acestor rude apropiate ca pe nişte chipuri ale 
strămoşilor în perimetrul casei în dulapuri speciale. Oameni angajaţi de familie (de 
obicei actori profesionişti) însoțeau, cu aceste măşti pe faţă, orice cortegiu funerar, 
mortul fiind însoţit simbolic, pe ultimul drum, de strămoşii săi. 

Pornind de la ideea de mască şi de la multiplele funcții posibile putem imagina 


multiple abordări creative. 

Metoda pe care o prezentăm ne propune ceva inedit: construirea propriei măşti 
cu ajutorul unor fâşii înguste şi scurte de pansament ghipsat. După ce li se explică 
subiecţilor aspectele tehnice ale realizării măştilor (felul cum se vor umezi fâşiile de 
pansament ghipsat şi cum se vor aplica pe față, lăsând neacoperite buzele, nările şi 
orbitele cu ochii) se trece la realizarea lor efectivă. Câte doi subiecți îşi vor face pe 
rând măştile. După întărirea lor se scot cu grijă de pa faşă şi se mai întăresc, dacă e 
nevoie cu alte fâşii ghipsate. Apoi măştile pot fi colorate şi expuse fie cu partea 
convexă, fie cu partea concavă. Măştile proprii pot fi modificate cromatic, decorate 
transmițând expresiile dorite de subiect. 

Variante: - subiecţii sunt solicitați să modifice cromatic şi expresiv măştile în 
sensul dorit de ei; 

- subiecţii sunt solicitaţi să modifice expresiv măştile în sensul îmbătrânirii lor; 
- subiecţii pot folosi măştile într-un spectacol acțiune, în care fiecare poartă propria 
mască modificată, amplificată expresiv prin culoare şi elemente grafice. 

64. Metoda anotimpului — mască 

Subiecţii primesc hârtii de desen A4 care au pe spate desenat schematic o 


mască (vezi figura de mai Jos). 


> 
INSA 


După ce vor plia hârtia împărțind-o în două vor putea picta pe partea nedesenată, doar 
pe o jumătate de coală, un anotimp. Anotimpul ales de subiect va fi redat doar prin 
culorile caracteristice sub formă de pete (nu vor fi forme iconice), fie în tempera, 
guaşe sau acuarelă; apoi hârtia va fi din nou pliată presându-se petele de culoare între 
cele două jumătăţi prin frecare şi apăsare, obținându-se pete dispuse simetric. Până ce 
se usucă planşele se discută cu subiecții despre ce au gândit şi au simțit fiecare când 
au pictat anotimpul ales (ce reprezintă albastrul, albul, griul colorat, roşul etc.). După 
ce s-au uscat bine planşele se pliază din nou şi se rupe sau se decupează cu grijă forma 
nasului, a gurii şi a ochilor, rămânând în locul lor nişte goluri. Anotimpul, suprafața 


pictată cu ajutorul petelor va avea o anumită expresivitate cromatică şi gestică care se 

va transforma într-o mască anotimp. Subiecţii îşi vor pune măştile pe faţă şi vor 
improviza o interpretare a acestora — gestică, pantomimică, sonoră, muzicală sau 
literară (vor face nişte mişcări sugestive, vor emite sunete / melodii sau vor rostii 
cuvinte / versuri care să fie în consonanță cu cromatica anotimpului mască). Rând pe 
rând fiecare îşi va juca rolul măștii sale în faţa celorlalți. 

Variante: - vor ieşi în față şi-şi vor juca rolul împreună măştile legate de vară 
apoi cele legate de iarnă etc. 

- se expun 30-40 de dreptunghiuri mici colorate în diverse nuanţe, intensități. 
Subiecţii le grupează în 6-10 configurații cromatice care vor sugera anumite stări 
sufleteşti: tristețe, bucurie, calm, agitaţie, tinereţe, revoltă etc. Apoi pe o planşă A4 se 
pictează starea alesă de subiect folosind grupa de culori care o sugerează. În prealabil 
fac masca schematică pe partea cealaltă a hârtiei. Până se usucă culorile, subiecții 
concep un mic scenariu de jucare a stării respective (fiecare separat sau 2-3 
împreună). Apoi urmează interpretarea măştilor stări. 

Metoda le dă posibilitatea subiecților să se exprime prin mai multe modalități 
şi limbaje (cromatice, sonore, gestuale şi dramatice) şi să încerce o corelare a 
acestora. De asemenea ea solicită, activează potenţialul creativ interartistic (apelând la 
forme de expresie diferite) şi inteligența emoţională (subiectul se produce în faţa 


celorlați şi se transpune empatic cât de cât în masca — stare sufletească). 


Metode structural — obiectuale 

65. Construcţii fără sfârşit 

În cadrul activităţilor plastice cu subiecţi de diferite vârste, se pot iniţia jocuri, 
elaborări plastice desfăşurate în tridimensional, activându-se şi dezvoltându-se 
inteligenţa spaţială. 

Astfel se pot iniția elaborări de structuri spațiale modulate care pot fi 
continuate la nesfârşit căpătând configurații din cele mai variate şi imprevizibile. 
Aceste structuri spațiale se pot construi pe baza unor moduli — tetraedru, octaedru, 
icosaedru etc. — folosind materiale simple: scobitori, prenandez sau lut. Scobitorile, 
pentru a da nastere la tetraedre care se dezvolta unele din altele , pot fi lipite cu 
prenandez sau alte solutii rapide ori pot fi prinse in mici bile sau cubulete de lut. Când 
sunt întărite structurile astfel realizate pot fi colorate (monocromie). Ele pot fi expuse 


Jos sau suspendate în aer. 


66. Instalaţii cu pietre 

Se strâng pietre de diferite forme şi mărimi eventual şi culori, texturi variate. 
Cele mai la îndemână sunt pietrele de râu mai ales din zonele de munte. După ce sunt 
curățate şi spălate ele pot fi folosite ca atare în starea lor naturală exploatându-se 
plastic calitățile lor intrinseci sau pot fi pictate / colorate în sens decorativ / abstract 
sau iconic în culori de ulei sau tempera cu aracet. Se pot face grupe de 3-10 subiecţi 
care vor realiza compoziţii / instalaţii împreună după anumite idei cât mai ingenioase 
(combinând pietre de diferite mărimi şi anumite calități cromatice şi texturale în 
diferite aranjamente spațiale: liniare, tip labirint, curbe, spiralice, mixte, relativ 
iconice etc.). După realizarea lor instalaţiile respective pot fi aranjate / expuse în 
spaţii deschise (curți, holuri, curți interioare, parcuri etc.). Se pot realiza instalaţii 
unice, mai ample cu 30 — 100 de pietre. 

Realizarea unor instalații din pietre şi expunerea lor în spații deschise, le dă 
posibilitatea subiecților să intervină creativ în diferite ambianţe, cu precădere în sens 
armonic sau potenţând anumite direcţii, sensuri, expresivităţi ale spaţiului respectiv. 

67. Metoda muchiilor curbe 

În mod obişnuit obţinem în cazul îndoirii hârtiei, muchii drepte. Origami se 
bazează cu precădere pe jocul muchiilor drepte şi al suprafeţelor de diferite forme şi 
mărimi rezultate prin diferite îndoiri ale hârtiei respective. Dar hârtia poate fi îndoită 
în aşa fel încât să obţinem muchii curbe. Iniţial pe suprafeţele de hârtie de diferite 
forme şi mărimi (dreptunghiulare, pătrate, discuri etc.) apăsăm liniile curbe (viitoarele 
muchii curbe) cu unghia sau cu un obiect nemetalic (lemn, os) neascuţit, în aşa fel 
încât acesta să nu se taie sau să nu se perforeze. Apoi cu grijă, cu degetele ambelor 
mâini se îndoaie hârtia pe urmele apăsate cu unghia sau alte instrumente; prima 
îndoitură în jos, următoarea în sus şi din nou în jos etc. această lege trebuie respectată 
căci altfel din cauza unor tensiuni apar zbârcituri urâte pe planurile hârtiei respective. 
Suprafeţele de hârtie albă sau colorată, îndoite pe liniile curbe respective se 
transformă în reliefuri cu muchii curbe jucăuşe şi versanți mai înguşti sau mai largi 
care sunt accentuaţi de jocul de lumini şi umbre. Pot fi grupate în fel şi chip diferite 
astfel de mici reliefuri obținându-se adevărate panouri decorative. 

Variante: Mai multe suprafeţe astfel reliefate uşor şi având aceleaşi 
dimensiuni, pot fi lipite / cuplate dând naştere la corpuri tridimensionale cu 
suprafețele plasticizate expresiv. 


68. Structuri liniare tridimensionale 

Suntem obişnuiţi să trasăm, să ne jucăm cu linii drepte, trasate de diferite 
instrumente (creion, pix, cărbune, carioca, stilou, pensulă cu vârf etc.) pe suprafeţe de 
obicei plane. Dar cu liniile ne putem juca şi în tridimensional. Să ne gândim la 
construcții spațiale realizate din sârmă moale sau din scobitori. Dar putem realiza 
structuri liniare spațiale (într-un spațiu tridimensional) într-un cub ale cărui muchii 
sunt metalice, cu ajutorul firelor textile. Sau structuri spaţiale liniare cu fire de cabluri 
de diferite grosimi îmbrăcate în fire de lână, bumbac etc. aceste structuri cu cabluri 
îmbrăcate de diferite grosimi şi culori, pot avea desfăşurări, organizări spaţiale 
tridimensionale foarte diverse şi complexe, calme, centripete, centrifuge, explozive, 
ondulate etc. Subiecții având posibilități de permutări, combinaţii creative 
nenumărate. 


69. Structurii de linii şi puncte atârnate 


Structurile spațiale realizate din baghete, tije, fire (cabluri) etc. se întâlnesc la 
tot pasul în construcţii (arhitectură) de-a lungul istoriei umane, ilustrând 
ingeniozitatea, puterea creativă a omului (Mario S. 1983). Aici se propune utilizarea 
unor baghete sau tije de lemn precum şi a unor fire de aţă şi lut în sens pur artistic. 
Avem nevoie de 2-5 bețe / tije de lemn, fire de bumbac sau lână, lut, tempera şi 


imaginaţie cât mai multă. Beţele pot fi grupate / legate în cruce sau alte aranjamente. 


XA XZA M 


Apoi aranjamentele din bețe pot fi îmbrăcate în fire de lână de o singură culoare sau 
altfel. De aceste bețe grupate se atârnă diferite fire de aţă în aranjamente cât mai 
ingenioase. Pe aceste fire de aţă legate şi grupate cât mai interesant de bețele 
îmbrăcate în fire de lână, sunt apoi plasate bile, cubuleţe, cilindri etc. mai mici sau 
mai mari, mai deşi sau mai rari de lut moale. Aceste corpuri de lut foarte mici, mici, 
mari etc. pot fi colorate, obținându-se structuri / candelabre deosebite compozițional şi 


cromatic. 


70. Jocul poliedrelor regulate. 

Formele geometrice bidimensionale şi mai cu seamă cele tridimensionale 
(corpurile geometrice) au o anumită rigurozitate, regularitate, precizie ele emanând o 
frumuseţe „rece”. Simpla desfăşurare a corpurilor geometrice regulate (cub, sferă, 
cilindru, con etc.) şi construirea lor dintr-o bucată de hârtie constituie o provocare şi o 
experiență vizual — plastică interesantă, captivantă şi cu consecințe formative 
incontestabile. Jocul acesta porneşte şi se bazează de la / şi pe cele cinci poliedre 
regulate cunoscute din antichitatea greacă: tetraedrul, cubul, octaedrul, icosaedrul şi 
dodecaedrul. Cele cinci corpuri care în Grecia antică simbolizau focul, pământul, 
aerul, apa şi cosmosul (Florica C. 1985 ), sunt formate dintr-un număr de feţe, 
triunghiuri echilaterale, pătrate sau pentagoane, ele fiind cunoscute ca cele cinci 
corpuri platonice. Leonardo da Vinci, pornind de la corpurile platonice a construit 
două poligoane semiregulate şi un dodecaedru stelat etc. (Ghyka M. 1981). Jocul 
propune subiecţilor construirea din hârtie sau carton a mai multor poliedre regulate 
(pe baza unor şabloane construite prin desfăşurarea poliedrelor de către aceeaşi 
subiecţi) care apoi pot fi cuplate în aranjamente compoziționale diferite. Aceste 
aranjamente spaţiale de poliedre regulate de diferite dimensiuni pot fi colorate 
(monocrom sau în diferite game majore, minore, simple, complexe etc.). 

Variante: -se pot realiza panouri decorative 

- se pot realiza sculpturi abstracte (machete); 
- corpuri cu suprafeţe jucate în stil op art 
- se pot realiza structuri perforate. 

71. Construcţii cu suprafață continuă.(reoarhitectura). 

Printre configurațiile spațiale stranii, cu proprietăţi deosebite se numără şi 
inelul Möbius, de fapt o panglică răsucită având o singură suprafaţă şi studiată de 
matematicianul şi astronomul A. F. Möbius (Roman P. 1991) în 1865. Pe baza 
inelului Möbius şi a variantelor sale s-a dezvoltat un domeniu al structurilor sau 
configurațiilor neorientabile numit reoarhitectură (în greceşte „rheo” înseamnă a 
curge), care semnifică o arhitectură fluentă, deschisă, crescând continuu şi nelimitat 
spre cele trei direcții spațiale, într-o expansiune de tip cristalin (Roman P. 1991). De 
traseele enigmatice, cu evident caracter „entrelacs” — ist a fost atras şi Leonardo da 
Vinci care a desenat tot felul de încolăciri de frânghii aşezate astfel încât să umple un 
cerc. 

Revenind la aceste suprafeţe ciudate derivate din inelul lui Möbius, numite 


„configurații formative neorientabile”, mai trebuie să spunem că ele se pot dezvolta în 

forme plane sau fibrate şi că în neorientabilitate axa este dizolvată, existând echilibru 
dar nu axe. Alte caracteristici ciudate ale acestor forme este faptul că au o singură 
muchie şi o singură față. Prin diferite transformări topologice se ajunge de la 
suprafete tip inel Möbius (deci curbe) la configurații cu fețe poligonale (vezi 
imaginile de mai jos). 

Pornind de la aceste module (sunt repertorii de astfel de module cu suprafeţe şi 
muchii continue - Roma T. 1991) li se propune subiecților să realizeze un număr de 
10 — 15 sau mai multe bucăţi pornind de la unul sau două modele) din hârtie sau 
carton colorate care apoi sunt asamblate în structuri tridimensionale complexe. 

Variante: - cu aceste module subiecţii pot construi machete de construcții 
arhitectonice moderne, oraşe spaţiale etc. 

- pornind de la aceste module subiecţii sunt solicitaţi să construiască 


spațial din sârmă moale doar muchiile continue ale acestora. 


Alte metode 
72. Metoda listelor 


Este o metodă de relaţionare aleatorie, forţată între elemente, idei, obiecte, 
funcţii, calităţi, culori etc. Este o metodă care ne poate scoate din criza de inspiraţie în 
cazul în care vrem sau trebuie să realizăm o lucrare plastică cu a anumită temă 
(spoturi publicitare, reclame la anumite produse etc. ). Pe o coloană aşzăm sub formă 
de cuvinte —elemente, forme, calitati etc. legate de tema iar pe a doua coloana insiram 
ce ne vine in minte tot sub forma de cuvinte (substantive, verbe, adjective etc.). De 
exemplu in vederea realizarii unei lucrari plastice cu tema „Păstrarea curată a naturii” 
în vederea participării la un concurs internaţional, subiectul poate întocmi următoarele 


liste de cuvinte: 


I II 

natură Alb 

copaci transparent 
iarbă negru 

râuri curat 

Mare greu 

Lac uşor 

ploaie zbârcit 

Aer murdar 
munți uscat 

flori sârmă ghimpată 
păsări gunoaie 
Peşti amestec 

Om dezordine 
cuie 
cenuşă 
armonie 
dezastru 
roată etc. 


Apoi se ia fiecare element din prima coloană (elemente legate de tema lucrării) 
şi se asociază, în pofida lipsei aparente a vreunei corespondențe sau legături, rând pe 
rând cu elemente din coloana a doua. Se ia, să zicem iarba din prima coloană (din 
exemplul de mai sus) şi se combină sub formă de schiţe cromatice / formice rând pe 
rând cu elementele din coloana a doua (se introduce iarba în / pe alb, negru sau 
invers, se zbârceşte iarba, se aglutinează cu sârma ghimpată, se transformă în cuie, 
cenuşă etc.). Din numeroasele schițe, soluţii mai simple, mai complexe se aleg cele 
mai ingenioase şi cu posibile emanaţii simbolice şi se recombină, prelucrează plastic 
şi se realizează în final pe baza lor lucrarea plastică finală. Se pot realiza mai multe 
variante de lucrări. Metoda ajută la deblocarea / stimularea imaginaţiei, apelând şi la 
hazard, pentru emiterea de soluţii posibile. 

73. Ce pot face cu cinci elemente 

Este o metodă care porneşte de la un număr de elemente exterioare subiectului. 
Aceste elemente pot fi plastice dar şi de altă natură (cuvinte, idei, sunete, mirosuri 
etc.). 


Se pot da sau se pot alege, de exemplu, cinci elemente plastice: 


a) o linie curbă b) formă de cal 
o pată roşie formădevaluri 
un punct negru formă de scaun 
un pătrat formă de nori 
o frunză ritm de creştere 


Se pune apoi întrebarea: ce pot face cu aceste elemente? Cum pot opera cu ele, ce 
operaţii plastice — formice, cromatice, compoziționale — pot aplica asupra lor? În 
spațiul dat (suprafaţa de hârtie) le pot combina, aşeza în diverse poziţii, configurații; 
le pot micşora, mări, multiplica, suprapune, intersecta, aglutina (vezi procedeele 
combinatorice). Cu ajutorul lor (varianta a) pot construi semne iconice (un copac, un 
animal, un om, un nor sau o floare etc.). Pot construi „monştri plastici” — pătratul 
plânge şi cad din el lacrimi de puncte; linia curbă dansează cu pătratul; pata roşie 
înghite o frunză şi un punct; din pata roşie cresc în sus şi în jos puncte, linii curbe, 


pătrate, frunze, etc. 

De asemeni cu aceste elemente se pot construi diferite scenarii / poveşti 
secvențiale pe suprafaţa de hârtie împărțită în diferite sectoare / rețele reprezentând 
diferite medii (zi, noapte, cer apă etc) 

Variante: 

- cele cinci elemente pot fi toate semne iconice (cal, scaun, nori, frunze, vioară); 

- cele cinci elemente pot fi simboluri (crucea greacă, sferă, anh, urobros, coasă); 

- cele cinci elemente pot fi semne pur plastice (o pată albastră, o linie modulată, o 
panglică oranj, un punct, o linie curbă) sau combinaţii ale acestora (cal, uroboros, 
pată roşie, fruntză, ritm de creştere) etc. 

- sau se solicită folosind cele cinci elemente date şi o serie de operaţii plastice, să se 
sugereze melancolie sau altceva. 

Metoda solicită subiectul să-şi activeze setul de proceduri, de operaţii plastice 
de care dispune pentru a le aplica elementelor date pentru a construi configurații 
plastice inedite, originale. 

74. Metoda ochilor închişi 

Este o metodă în care se exploatează hazardul, întâmplarea. Se cere subiecților 
să deseneze cu creionul sau cu alt instrument, cu ochii închişi 3-5 elemente figurative 
libere sau legate de o temă dată. Apoi se exploatează suprapunerile, întretăierile şi se 
adaugă alte elemente. Se pot din nou desena, tot cu ochii închişi, alte elemente iconice 
sau pur plastice (pete de culoare, linii etc.). 

75. Metoda preşului. 

Este o metodă simplă cu rezultate imediate şi de multe ori hazlii. Se bazează 
pe înlocuiri de elemente într-o situaţie dată. Subiecţii desenează un om care bate un 
covor. Li se cere să înlocuiască covorul rând pe rând cu altceva sau să înlocuiască 
instrumentul de bătut (omul bate televizorul, un ziar, un nor etc.). 

Variante: bătutul preşului poate fi înlocuit cu altă acțiune umană: săpatul 
pământului, spălatul rufelor, cântatul la un instrument, mersul pe bicicletă etc. 


76. Metoda plinului care devine gol. 


Se desenează / pictează / modelează fie după obiecte expuse fie în funcţie de o 
anumită temă dată, 3-4 elemente formice care se impun, din punct de vedere vizual ca 
plin în compoziție. Apoi se cere să se modifice compoziţia în aşa fel încât plinul să 
devină gol iar golul (spaţiu dintre forme) să devină plin. 


77. Metoda peisajului — portret 

Se expun şi se analizează trei patru reproduceri de artă cu peisaje realizate în 
diferite paradigme formice şi spaţiale (realistă, cubistă, poitilistă, expresionistă). Se 
cere pornind de la unul sau două peisaje alese de fiecare subiect în parte, să se 
realizeze 1-2 portrete care să reia mijloacele plastice şi paradigma formică şi spaţială 
respectivă. 

Variante: se porneşte de la 4-5 naturi moarte şi se solicită realizarea unui 
peisaj; se porneşte de la 4-5 portrete şi se solicită realizarea unei naturi statice. 


78. Metoda formelor decupate. 


Subiecţii primesc 1-3 forme abstracte, mai mult sau mai puțin geometrice, 
decupate din hârtie, carton sau modelate în lut sau cioplite în lemn etc. Aceste forme 
pot fi rotunde, unghiulare, ramificate, mixte etc. Pornind de la formele date, subiecţii 
sunt solicitați să le transforme în realități figurative prin pictare, desenare pe 
suprafețele lor (fără decupare). 

Variante: - subiecții aduc orice obiecte (cutii, haine, căni, borcane, sticle etc.) 
pe care le modifică pictând, lipind, legând etc. diferite materiale (hârtie, sfoară, 
capace, hârtie etc.). 

79. Origami abstract. 

După ce s-au învăţat şi s-au executat formele de bază în arta plierii hârtiei 
(Zülal A. — S. 1998) şi s-au exersat suficiente figurine animaliere, florare, obiectuale 
se poate trece la origami abstract. Fiecare subiect îşi alege o formă de bază. Pornind 
de la această formă de bază se încearcă prin îndoiri diferite să se construiască forme 
tridimensionale abstracte (nonfigurative). Se pot încerca 3-7 variante începând de la 
aceeaşi formă de bază sau de la forme de bază diferite. 

Variantă: se pot realiza în jur de o sută de figuri abstracte de mărimi diferite 
care apoi pot fi înşirate pe aţă şi întinse în aer în exterior sau în interior. 

80. Metoda maşinii. 

Maşina, maşinăria este o construucție a minţii omeneşti care fie mânuită, 
condusă de om sau teleghidată, mai nou programată, execută, realizează ceva pentru 
oameni: sapă, transportă, taie fotografiază, spală, sudează, cântă etc. Subiectului i se 
cere să-şi imagineze şi să construiască plastic maşini, maşinării cărora să li se dea 
întrebuințări, sarcini mai rare, mai deosebite: maşină pentru transformat pietrele în 
pâine, maşină de transformat apa în raze de soare, maşină de scos cutremurul din 


pământ, maşină de transformat armele în gumă de mestecat, maşină de transformat 

teroriştii în îngeri etc. Este o metodă care permite o folosire mai liberă a mijloacelor 
de limbaj plastic. 

Variantă: subiecţii pot fi solicitați să construiască maşinării tridimensionale 
folosind diferite obiecte şi materiale (în sensul obiectelor suprarealiste, Cathrin K. L. 
2004). 

81. Metoda firului de aţă. 


Este o metodă prin intermediul căreia obținem foarte uşor diferite forme 
aleatorii, de multe ori de o frumuseţe stranie, muzicală. Avem nevoie de coli de hârtie 
de desen de diferite mărimi, de guaşe, acuarele, tempera sau tuş, cerneală etc. şi de 
fire de aţă de 20-50 de cm. Se încarcă firul de aţă de culoare cu ajutorul unei pensule 
apoi se aşază într-o formă oarecare pe suprafața unei hârtii care se acoperă cu o altă 
hârtie de aceeaşi mărime (poate fi o coală îndoită în două suprafeţe suprapuse). Apoi 
se presează cu o palmă hârtia de deasupra în timp ce se trage încet aţa dintre cele două 
suprafețe de un capăt cu cealaltă mână. Când se desfac cele două coli de hârtie vor 
apărea două forme identice. Aceste forme pot fi lăsate ca atare sau pot fi prelucrate 
plastic intervenind cu alte elemente plastice. 

Variantă: pe aceleaşi coli de hârtie se pot realiza mai multe asemenea forme 
care se vor suprapune, intersecta; ele pot fi realizate în culori diferite; 

- hârtia pe care se aşează aţa îmbibată în culoare poate avea forma unui disc cu 
un mic orificiu în centru; capătul aţei de care vom trage va fi trecut prin acest orificiu; 
după ce se aşează aţa pe toată suprafața rotundă aceasta se îndoiae uşor, se presează şi 
se trage uşor firul prin orificiu; apare o singură formă dezvoltată în jurul orificiului. 

82. Jocul literelor. 

Pornind de la diverse scrieri, alfabete, literele sau un grup de litere vor fi 
transformate în semne plastice folosind tehnici grafice, culoare sau colajul. Literele 
luate în sine au o anume expresivitate şi frumuseţe vizual — plastică: unele sunt zvelte, 
jucăuşe, altele închise etc. Ele vor fi transformate în semne plastice de dimensiuni 
mari, grupate în fel şi chip sau cuvinte jucate etc. 

Variante: se alege un cuvânt scurt (casă, tablou, poiană etc). care se înscrie 
într-un format gen tablă de şah la început corect apoi literele vor fi mereu modificate 
plastic. 

- se alege un cuvânt şi cu literele transformate plastic se realizează compoziții 


unice. 

83. Jocul statuii mişcătoare. 


Jocul propune subiecţilor exersarea transpunerii corporal — empatice în diferite 
stări. Se fixează un postament pentru statuie — un scaun, o masă sau pur şi simplu o 
hârtie aşezată pe jos. Apoi rând pe rând subiecţii se vor urca pe postament şi se vor 
transforma într-o statuie veselă, tristă, gânditoare, hazlie, obosită, visătoare etc. 
Variante: se pot iniția grupuri statuare (2-3 subiecți); 

- statuia poate fi vie însă fără să se dezlipească de postament; 
- subiecții vor propune rând pe rând statuii să fie cuminte, obraznică, veselă etc. 

84. Odiseea celor trei elemente plastice 

Metoda propune subiecţilor alegerea a trei personaje plastice (forme, culori, 
linii, pete etc.) nonfigurative. După ce fiecare subiect şi-a desenat / pictat personajele 
(o pată albastră, un triunghi, o linie curbă modulată, jumătate de cerc, o pată roşie, un 
punct, o formă abstractă etc.). poate începe călătoria. Li se propune subiecților să-şi 
imagineze că personajele lor participă la o călătorie, aventură care este descrisă pe 
scurt de propunător sau este inventată de fiecare subiect separat. Aventura se poate 
desfăşura în spaţii şi locuri cât mai diferite de cele fireşti. Vor rezulta nişte lucrări 
concepute secvențial sau nu. 

Variantă: - se pot realiza mici cărți cu 5-10 scene — desene precum şi cu un 
mic text. 

- se pot realiza benzi desenate. 

Exemplu de povestire (scenariu): cei trei eroi intră într-o pădure albastră 
străbătută de urlete roşii. O străbat speriaţi fiind nevoiţi să se lupte cu şapte forme / 
bestii ascuțite şi ramificate; obosiţi se aruncă într-o apă galbenă, transparentă din care 
ies radical transformați şi încing un chef de pomină. 

85. Metoda regresiei plastice în copilărie. 

Subiecţilor li se propune să se gândească la copilăria proprie, la casa, strada, 
prietenii de joacă din vremea respectivă. Apoi într-o atmosferă calmă, caldă, de uşoară 
reverie, li se sugerează (prin intonaţii sugestive) să deseneze strada, casa, diferite 


obiecte din copilărie fără să se gândească prea mult asupra felului cum desenează: 


295 


„„„ desenez colegii de joacă şi pe mine fără să iau creionul de pe hârtie. 
Desenez obiecte şi ființe întâlnite în copilărie fără să le supun unor reguli 
perspectivice sau compoziționale, aşa cum îmi vin în minte, cât mai simplu, cu cât 
mai puţine detalii... 

cele mai îndrăgite persoane, obiecte, ființe din copilărie la desenez 
sintetic, ... le reduc la forme generale, celulare... fac desene descriptive ale unor 
mişcări din copilărie (legănatul, zborul albinei etc.) 

Fac cocoloaşe de linii şi pete de culoare cu pensula, resimţind din plin plăcerea 
mişcărilor libere nesupuse nici unei restricţii şi eliberatoare de tensiuni şi energii care 
curg ca un şuvoi vesel... 

% 

Noi ne-am jucat şi ne jucăm în continuare cu aceste metode, impreună cu elevi 
de vârste foarte diferite, cu studenți viitori profesori de educaţie plastică, cu 
educatoare, învăţătoare şi profesori de educaţie plastică, descoperind împreună noi 
variante, noi fațete amuzante, noi aspecte ludice experimentând idei noi născocite de 
foarte mulți copii, tineri, oamni maturi cu tendințe creative, ludice sau găsite în 
diverse domenii, activități umane şi adaptate specificului activităților plastice. Aceste 
metode, jocuri vizual — plastice şi probabil altele care va să vină, activează diverse 
mecanisme şi procese psihice implicate în creaţie, activizând resursele interne ale 
subiecţilor şi punându-i mereu în situaţii inedite, surprinzătoare, hazlii, lărgindu-le, 
schimbându-le mereu modalitatea de abordare, punctul dominat de vedere, algoritmii 
proprii de realizare, structurare a imaginilor plastice fizice redându-le, credem noi, 
celor mai mulți bucuria plăcerii de a se juca desenând şi pictând, combinând şi 
modificând, străbătând liber zone şi spaţii, teritorii şi tărâmuri nenumărate. 

Prin specificul său de activitate concretă, în care interferăm sensibil cu materii 
şi materiale, şi în acelaşi timp spiritual — estetică, în care simțim expresivități diferite 
şi interferăm / aderăm cu / la semnificaţii, simboluri, armonii sau tensiuni solare sau 
nocturne, prin conlucrarea tuturor instanțelor personalității atât a celor conştient — 
voluntare cât şi a celor inconştient automate, prin registrul larg de manifestare ludică 
ce-i este propriu, activitatea vizual — plastică desfăşurată cu subiecţi de diferite vârste, 
medii şi pregătire, stimulează resursele proprii lăsându-i fiecăruia sentimentul unei 


depline libertăți. 

Învăţarea creativă, reînvăţarea creativă, inclusiv a adulţilor se poate realiza şi 
prin intermediul activităților vizual — plastice realizate în şcoli, cluburi, ateliere 


deschise etc. 

13. INTEGRAREA DEMERSULUI MONODISCIPLINAR 
INTR-UN MEDIU INTERDISCIPLINAR. 


13.1 Imaginea şi timpul 

13.2 Imageria stiintifica şi artele vizuale 

13.2.1 Explorarea formelor in stiinta contemporana si artele vizuale 

13.3 Desenele copiilor, ale bolnavilor psihici si imaginile artistice-plastice. 
13.4 Jocul si educatia vizuala. 


13.1 IMAGINEA ȘI TIMPUL (mic eseu superconcentrat) 


IMAGINEA 
e Imaginea poate fi definită ca “spaţiu dintre”sau ca medium, ca 


intermediar între om şi real (fotografie, imagine perceptivă, imagine 
onirică, operă picturală/sculpturală etc.).Imaginea prin mediumitatea sa 

extraordinară poate lega lumi diferite : interiorul cu exteriorul, realul cu 
imaginarul, materia cu spiritul, viaţa cu moartea, conştiinţa cu 
inconştientul, lucrurile cu ideile, pe om cu Dumnezeu, maleficul cu 

beneficul, existentul cu inexistentul, trecutul cu prezentul, prezentul cu 

viitorul, viitorul cu trecutul etc. Cu precădere se vorbeşte şi s-a studiat 
foarte mult despre relaţiile imaginii cu spaţiul, despre sisteme 

perspectivice care structurează spațiul imaginii dar, în schimb, foarte 

puțin despre relaţiile cu timpul. 
Noi vom aborda (hic et nunc), pe scurt, unele aspecte ale relaţiilor dintre 
imaginile/reprezentările vizual-plastice . şi timpul. 


TIMPUL (relativ, absolut) 


e Newton: un mediu infinit, alcătuit din momente identice 
e Elcxistă independent de evenimentele pe care le adăposteşte 
e Relativitatea condiţionează spaţiul şi timpul de proprietăţile, relaţiile şi 
comportamentul obiectelor şi evenimentelor. 
e Fizicienii vorbesc de trei “timpuri” : 


- timpul newtonian 
- timpul relativist 
- timpul lumii microscopice a particulelor elementare. 
Ca fiinţe umane suntem modelate (mental şi existenţial) pe timpul 
clasic newtonian, acelaşi timp care reglementează activităţile noastre cotidiene. 
Acest timp îl considerăm “real”. Unităţile acestui timp cronologic sunt secunda, 
minutul, ora etc. 
e Dar timpul subiectiv? Care este unitatea sa? Tot secunda. Dar pentru 
intervale care depăşesc 6 secunde apar discrepanțe între timpul psihologic 
şi 

cel fizic. 

e Bergson face distincţia între timpul trăit şi cel spațializat.Ştiinţa 
spaţializează timpul care este exteriorizat şi măsurabil.După Bergson 
există o ipostază a timpului pur calitativă, sub forma duratei fără trecut, 
prezent şi viitor, cu o existenţă pur interioară.Dicteul psihic la 
suprarealişti încerca să surprindă această durată pură. 


IMAGINEA (caracteristici) : 


e  Interioritate/exterioritate 
e Ubicuitatea 
e Simetrică/asimetrică 
e Induce în percepţie una sau mai multe direcții 
e Anizotropică sau izotropică 
e Este legată de spaţiu, obiecte şi mişcare 


TIMPUL (caracteristici) : 

e  Interioritate/exterioritate 
e Ubicuitatea 
e Asimetric 
Are o direcţie unică 
e Anizotropic 
e Este legat de spaţiu şi mişcare 


Consideraţiile despre imagine şi timp pot fi organizate cu ajutorul triadelor : 
Imagine : 
e Mimesis — abstracţie - informal 


e Perceptie-memorie-imaginatie 


Timp : 
e Simultaneitate-succesiune- durată 


e [recut-prezent-viitor 


Dacă suprapunem triadele subliniate: 


trecut - prezent - viitor (timp) 
memorie - perceptie - iamginatie (imagine) 


observăm o relaționare şi condiţionare între cele două fenomene, timp și 
imagine, de unde rezultă trei ipostaze ale imaginii : 

- imaginea ca amintire (trecut,memorie) 

- imaginea ca percepţie (prezent, imagine perceptiva) 

- imaginea ca invenţie/anticipaţie (viitor, imaginatie/anticipatie). 


Imaginea ca amintire : 


e Stocare/înregistrare a unor obiecte/fenomene care au fost 
e Se scufundă sau iese din timpul trecut 
e 


Imaginea perceptivă : 
e Ca percepţie imediată, aici şi acum, a obiectelor şi fenomenelor, este 
simultană cu timpul prezent. 


e impresionism, instantaneul fotografic, pictura ultra-rapidă. 


Imaginea ca invenţie : 
Construcţie originală, ca anticipație, explorează timpul viitor 


e Trecut -prezent -viitor (timp) 
e Memorie — percepţie — imaginatie (imagine) 

Rezultă că imaginea e una din posibilităţile omului de a se deplasa vizual — 
mental prin timp. 


TIMP - MIŞCARE - IMAGINE 


O altă relaţionare interesantă între timp şi imagine, cu consecinţe fascinante 
pentru trăirea psihică, poetică a omului, este prin intermediul mişcării. 


Timpul şi mişcarea : 


e Aristotel: timpul este numărul mişcării. 
e Sf. Augustin: timpul este imaginea mobilă a veşniciei. 
e Leibniz: timpul este o ordine a succesiunilor. 
Măsurăm timpul cu ajutorul mişcării şi mişcarea cu ajutorul timpului. 


Imaginea şi mişcarea : 


e Imagini statice (picturi, desene, sculpturi). 
e Imagini dinamince (care induc iluzia mişcării în structurile perceptive: 
op-art şi filmul). 
e Imagini care efectiv se mişcă (arta cinetică). 
e 


Imaginea, mişcarea şi timpul : 


e Dupăceau reuşit să redea iluzia spațiului tridimensional în imaginea 
bidimensională, artiştii au inventat soluţii şi pentru sugerarea timpului. 
e spaţiul — timp 4 dimensiuni 
Vezi CUBISMUL. 


Manipularea timpului (la nivel perceptiv, psihic) : 


e Comprimarea timpului (creşterea unei plante) 
e Dilatarea timpului (imaginea unor fenomene ultrarapide) 
e Derularea timpului înapoi (film) 
e 
CONCLUZII : 

e Fie internă sau externă, artistică sau tehnică, imaginea ne dă posibilitatea 
să ne jucăm cu timpul, să-l explorăm, să-l simţim şi să-l trăim mai intens, 
să ne bucurăm sau să ne speriem de fiinţa sa stranie, să-l percepem şi să-l 

înțelegem şi din perspectivă psiho-estetică. 

13.2.  IMAGERIA ŞTIINŢIFICĂ ŞI ARTELE VIZUALE 


Lui Klee îi plăcea să privească la microscop secţiuni de plantă, 
ori tot felul de ţesături vii sau moarte. Era un pasionat colecţionar 
de fosile. El se întreba dacă microscopia şi paleontologia sunt 
ocupaţii potrivite pentru un artist; credea că ele pun în mişcare 
imaginaţia artistului. Urmele acestor forme apar în lucrările lui 
(Edgar Wind 1979). Lucrările abstracte ale lui Kandinsky „ne fac să 
ne gândim când la spaţiul în care se mişcă stelele, când la cel pe 
care ni-l relevă microscopul, dar care se situează amândouă atât de 
mult în afara experienţelor noastre curente încât ne apar ca 
imaginare” (Joseph-Emile Muller 1963). Klee, un împătimit al liniei ca 
mijloc de expresie, susţine că artistul trebuie să studieze linia în 
structurile materiale ale naturii, ţesăturile umane, substanţa osoasă, 
fibrele musculare (Marcel Brion 1972). 

Despre relaţia dintre ştiinţă şi artă s-a vorbit şi s-a scris mult. 
Sunt multe aspecte care interesează problema raporturilor dintre 
cele două domenii: relaţia cu realul, limbajul ştiinţific - limbajul 
artistic, metode specifice, finalităţi, obiective etc. Pe noi ne 
interesează aici o singură problemă: relaţii posibile între imaginea 
ştiinţifică şi imaginile artistice. Sau altfel spus ce au în comun şi ce 
au diferit cele două tipuri de imagini, căci să nu uităm, de exemplu 
că desenul ca de altfel şi fotografia (mecanică, digitală) sunt atât 
mijloace, medii cu virtuţi artistice cât şi metode de cercetare 
ştiinţifică. Avem apoi atâtea desene şi numeroase fotografii care au 
şi virtuţi artistice şi valoare ştiinţifică. Pe de altă parte o paralelă 
între imaginile vizual-plastice artistice şi cele ştiinţifice ne relevă 
specificul artisticului sau „contaminarea” acestuia benefică sau nu 
de către experienţa ştiinţifică. Stim că în mod tradiţional deosebirea 
dintre artă şi ştiinţă a fost relevată prin intermediul distincţiei dintre 
invenţie şi descoperire. 

A inventa înseamnă a da la iveală ceva care nu a existat 


anterior; a descoperi înseamnă a pune în evidenţă un fapt, un 

obiect, un fenomen, o relaţie sau o lege care oricum exista, 
funcţiona, fără însă a se cunoaşte aceasta (Marcus S. 1989). 
Aplicând cele două procese, operaţii - a inventa/a descopri la 
analiza comparativă a imaginilor vizual-plastice artistice şi 
produselor imageriei ştiinţifice, ce putem constata? Radiografia , 
imaginea radioscopică, radiografia digitală, tomografia, ecografia, 
imaginea prin rezonanţă magnetică precum şi desenul, pictura, 
fotografia artistică mecanică sau digitală, imaginea procesată pe 
computer sunt invenţii, deci creaţii de obiecte (concrete sau 
abstracte) care n-au preexistat autorului lor. O deosebire importantă 
dintre invenţia tehnică şi cea artistică-plastică constă în stricta 
corelaţie a celei dintâi cu descoperirea ştiinţifică, opusă corelaţiei 
mai slabe, mai indirecte şi controversate a celei de a doua cu orice 
tip de descoperire. Cu toate acestea uneori arta este aproape 
nemijlocit condiţionată de anumite descoperiri ştiinţifice (Marcus S. 
1989). Este suficient să amintim în acest sens impresionismul şi 
neoimpresionismul care s-au bazat pe unele tehnici care au devenit 
posibile datorită unor descoperiri în domeniul chimiei, opticii şi 
percepţiei culorilor. O altă deosebire importantă este faptul că 
descoperirea este supusă unor constrângeri de natură obiectivă 
incomparabil mai severe decât cele care condiţionează o invenţie. 
Deşi invenţia artistică este cea mai ludică şi mai liberă ea nu stă sub 
semnul haoticului şi arbitrarului (ne referim la creaţia autentică). 
Dar, probabil cea mai izbitoare deosebiri între cele două tipuri 
de invenţii, este caracterul material al obiectelor create de tehnică, 
opus caracterului ficțional al obiectelor artistice-plastice. Am putea 
spune că imaginile artistice-plastice sunt făcute pentru ele însele, 
finalitatea fiind imaginile propriu zise. În cazul imageriei ştiinţifice 
imaginile sunt realizate în vederea depistării stării reale, cât mai 
obiective a cea ce se află în spatele ei (ţesut, tumora, organ, etc.). 
Desigur şi imaginea artistică are în spatele ei ceva, şi ea se naşte 
din ceva. Şi în cazul imaginii artistice-plastice şi în cazul imaginii 


ştiinţifice, imaginea este imaginea cuiva, a ceva. Niciodată nu este 

o imagine în sine, născută din nimic oricât ar fi de minimală, de 
abstractă; ea are întotdeauna ceva în spatele ei sau anterior 
construirii sale. Şi cea mai spontană, neelaborată imagine artistică- 
plastică (gestualism, tasism, mâzgăleală ultrarapidă) are în spatele 
ei o stare psihică, emoţională, o intenţie mai mult sau mai puţin 
coagulată, o tensiune, un comportament motor în care se întrevăd 
cel puţin anumite trăsături temperamentale. 

Imaginile vizual-plastice artistice (sunt şi imagini vizual- 
plastice naturale - vezi umbrele, oglindirile) au fost şi sunt create de 
om fie manual, fie cu ajutorul unor aparate fie folosind ambele 
modalităţi. Despre interferența dintre mijloacele optice (camera 
obscură, camera lucidă, aparatul de fotografiat, etc.)şi cele manuale 
însoţite de fenomenul de eyeballing va fi vorba în capitolul 3.9. De 
altfel imaginea tehnică (din care face parte şi fotografia artistică, 
fotografia ştiinţifică, imagistica medicală etc.) obţinută pe baza unor 
principii, descoperiri ştiinţifice şi prin invenţia unor aparate (aparate 
de fotografiat, microscop, lunetă, telescop, aparatul Röntgen, sistem 
radioscopic modern, tomograful, IRM, ecograful etc.) a influenţat 
artele vizuale sub diverse forme multe din ele necercetate, 
necunoscute, artiştii descoperind noi aspecte ale lumii invizibile 
până atunci, noi texturi şi expresivităţi, care le-au inflamat 
imaginaţia. Oamenii de ştiinţă folosesc imaginile în spiritul preciziei 
cu care acestea le relevă anumite aspecte ale structurilor 
materiale, biologice pe care le studiază. Artiştii folosesc imaginile la 
care au acces pentru a-şi construi propriile imagini artistice sub 
zodia imaginației. Şi totuşi, cât e de ciudat că nici unul dintre biologii 
care-i arătau lui Klee preparaţiile lor la microscop nu s-a gândit să-i 
folosească mâna abilă şi sensibilă pentru înregistrarea acestor 
structuri în sensul ştiinţei, în loc să-l lase să hoinărească în joacă 
printre ele numai în imaginaţie (Edgar W. 1979). Sculpturile şi 
desenele lui Henty Moore sugerează că a fost fascinat de geologie; 
ar fi fost plăcut şi interesant să-l fi văzut într-un contact strâns cu 


cei ce explorează din interes profesional formele vulcanice, ori 

diferite tipuri de stratificare, dar pesemne că aşa ceva ar fi trecut 
drept un sacrilegiu, pentru că se presupune că artistul se angajează 
în cercetare numai de dragul metaforei. Pictorul Yves Klein era 
interesat de cosmogonie, geografie şi botanică, imaginile sale 
picturale în relief, albastre, cu cratere lunare, formele de  bureţi 
submarini etc fiind edificatoare în acest sens. Geologii vorbesc de o 
estetică a cristalelor şi rocilor, savanții descoperă mereu şi aspecte 
estetice în imaginile ştiinţifice relevate prin diferite metode. 


13.2.1. EXPLORAREA FORMELOR ÎN ŞTIINŢA CONTEMPORANĂ 
ŞI ARTELE VIZUALE 


Ne-am obişnuit să vedem în preocupările esenţiale ale ştiinţei 
moderne două direcţii: infinitezimalul şi necuprinsul (infinitul mic şi 
infinitul mare). Dar în ultimele decenii ale secolului al XX-lea pe care 
tocmai l-am încheiat, au luat avânt o serie de cercetări coagulate 
sub forma unor „teorii morfologice” pe care unii autori le-au 
catalogat drept „revoluţia morfologică” (Alain B. 1993). Noile teorii 
(teoria fractalilor, teoria catastrofelor, teoria structurilor disipative, 
teoria haosului şi a atractorilor stranii, sinergetica) vin cu un limbaj 
propriu, destinat descifrării şi  raţionalizării lumii mişcătoare a 
formelor. Despre ce ne vorbesc aceste teorii? Ele nu ne vorbesc 
despre quarci, fermioni, bosoni sau alte obiecte mai mult sau mai 
puţin ezoterice care populează universul fizicii atomice, nici despre 
stele neutronice, pulsari sau  quasari, specifice astrofizicii, ci, 
oarecum simplu şi firesc, despre lumea pe care o locuim, despre 
lumea vizibilă cu ochiul liber, o lume la scara noastră. Aceste teorii 
se ocupă de fenomene familiare nouă, precum forma pe care o iau 
norii sau munţii, aspectul ţărmurilor curgerea  învolburată a unui 
torent, crăpăturile dintr-un zid vechi, căderea unei frunze veştejite, 


spuma unei halbe de bere, unduirile fumului de ţigară, zig-zagul 

fulgerului, etc. Prin aceste teorii, savanții şi gânditorii ce aparţin 
orientării morfologice, refuză o abordare exclusiv tehnicistă şi 
utilitaristă a naturii, promovând în schimb un respect al lumii aşa, 
cum este, o lume din care noi înşine facem parte. Ei nu caută să 
manevreze realul într-un anumit scop, ci preţuiesc mai mult 
cunoaşterea pură dezinteresată, simpla plăcere de a cunoaşte de 
dragul cunoaşterii, înţelegerea proceselor care conduc la apariţia şi 
evoluţia formelor din universul nostru cotidian. Ne invită să ne 
lăsăm  fascinaţi de bogăţia şi complexitatea formelor şi a 
metamorfozelor lor. Întrezărim aici „contaminări estetice” venite 
parcă dinspre universul artelor. 

Teoriile morfologice nu se implică în cursa spre construcţii 
gigantice (telescoape, acceleratoare de particale) care obsedează 
ştiinţa contemporană atât în investigarea infinitului mare cât şi în 
cea a infinitului mic. Lumea teoriilor morfologice nu este nici cea a 
înspăimântătoarelor găuri negre situate la hotarele Universului, nici 
cea a fenomenelor cu existenţă efemeră sau chiar ipotetică pe care 
le studiază fizica particulelor; este o lume care se plasează între 
aceste extreme, în zona intermediară care constituie locul existenţei 
omului. Obiectele teoriilor morfologice fac parte din lumea noastră, 
din lumea pe care o percepem direct, nemijlocit. Pentru a le sesiza 
nu este nevoie de utilizarea unei aparaturi costisitoare şi sofisticate, 
trebuie să deschidem ochii şi să privim „cu naivitate” lumea pe care 
o descoperim. Este lumea sclipitoare şi pestriță a formelor şi 
calităţilor palpabile, a percepţiei imediate, în care trăim şi murim 
(Prigogine 1986). Este un univers eterogen, plin de calităţi distincte 
şi de potenţiale surprize. Această redescoperire a lumii vii, umane, 
care ne redă un cosmos apropiat şi familiar, include unele aspecte 
strâns legate: reabilitarea percepției,  elogierea diversității, 
reacomodarea cu complexitatea. 

Fără doar şi poate teoriile morfologice au înraurit într-un fel 


sau altul, artele vizuale, prin aplecarea lor asupra formelor vizibile, 


305 


prin modelarea unor structuri morfologice, prin circumscrierea 


problemelor esenţiale ale apariţiei, menţinerii şi dispariţiei formelor. 
* 
Teoriile morfologice caută să descrie şi, pe cât posibil, să 


explice apariţia, menţinerea şi dispariţia formelor, încearcă 
înţelegerea genezei şi stabilităţii lor, într-o multitudine de domenii. 
Mandelbrot (1989) afirmă că numeroase forme din natură sunt atât 
de neregulate şi fragmentate încât, în comparaţie cu Euclid, natura 
are un nivel mai înalt, dar şi calitativ diferit, de complexitate. 

Formele sunt permanent schimbătoare, variate, diverse şi par 
să dejoace orice tentativă de modelare cât de cât precisă. Dacă 
există câteodată asemănări între unele fiinţe, ce pot avea oare în 
comun, de pildă, forma unei pietre şi cea a unui copac, cea a unui 
animal şi cea a unei plante, cea a unui produs tehnic sau artistic şi 
cea a unei fiinţe? În ceea ce priveşte diversitatea formelor este 
evident că aceasta nu poate fi analizată decât limitat, deoarece 
forma este însăşi libera diversitate (Bachelard). Forma este 
esențialmente deformabilă. Ea pare să scape oricărei definiţii. Fără 
îndoială, pot fi stabilite principii de simetrie sau corespondenţă care 
să permită reducerea şi raţionalizarea acestei diversităţi. Forma 
este, de fapt şi aici e toată problema, o noţiune fundamental 
calitativă. Nu este o mărime asemenea masei, vitezei, temperaturii. 
Nu poate creşte sau scădea. Nu i se cunoaşte un principiu de 
conservare, precum cel al energiei sau mişcării. Nefiind 
cuantificabilă, forma pare să sfideze orice încercare de investigaţie 
ştiinţifică precisă. Cel puţin aşa susţin cei care pretind că ştiinţa 
este exclusiv cantitativă. 

Pentru René Thom(1975) o formă se distinge, se separă de un 
fond, un spaţiu - suport (un spaţiu substrat) a cărui aparenţă 
fenomenologică variază în funcţie de punctul considerat. Dacă 
fondul este perfect omogen, uniform, sau dacă proprietăţile sale se 
modifică în mod continuu, nu există morfologie. Pentru apariţia unei 


forme este nevoie de o discontinuitate în proprietăţile calitative ale 

suportului. Ceea ce este propriu formei, spune Thom, este faptul că 
se exprimă printr-o discontinuitate a mediului. Forma se desprinde 
întotdeauna de un fond, exprimând prezenţa unei discontinuități a 
proprietăţilor mediului. Opoziția continuu/discontinuu stă de fapt la 
baza percepţiei noastre naive asupra lucrurilor şi a lumii. Ea reface 
distincţia gestaltistă între fond (continuitate)şi formă 
(discontinuitate). 

Teoria fractalilor studiază o anumită familie de forme, pe cele 
„fractale”. Fractal înseamnă fragmentat, fracţionat, neregulat, 
întrerupt. În general, teoria fractalilor este o teorie a fracturatului, a 
zdrobitului, a granularităţii şi deseminării, a porozităţii. Formele cu 
care se ocupă sunt caracterizate printr-o complexitate intrinsecă, de 
o neregularitate fundamentală, ce se manifestă la toate scările de 
observaţie. Cubismul, mai ales cel analitic, nu sparge forma în 
bucăţi, nu zdrobeşte în fragmente obiectele de unde aspectul de 
geam plesnit? 

În sens intuitiv „fractalul” este o structură geometrică ori un 
obiect natural care combină următoarele caracteristici: 

a. Părţile au aceeaşi formă sau structură ca şi întregul, 
chiar şi în cazul când acestea au scări diferite, putând fi 
uşor deformaţi; 

b. Forma sa este fie extrem de neregulată, fie extrem de 
întreruptă sau fragmentată, oricare ar fi scara la care se 
face examinarea ; 

c. Conţine „elemente distructive”, ale căror scări pot fi 
foarte variate şi care acoperă o gamă largă (Mandelbrot 
1989). 

Mandelbrot numeşte fractalul un set matematic sau un obiect 
concret a cărui formă este extrem de neregulată şi/sau fragmentată 
pe toate dimensiunile. Se vorbeşte de fractali naturali şi artificiali 
(ferigi, tărmuri, fulgi de zăpadă etc. şi curba lui Van Koch, sita lui 
Sierpinski, seturi Mandelbrot, seturi lulia etc.). 

Matematica  fractală permite cuantificarea dimensiunilor 
norilor, a valurilor, a turbulenţelor aeriene, a unui cocoloş de hârtie, 
a craterelor lunare, dispunerea străzilor unei metropole , forma unui 
râu, sistemul de vene şi artere al corpului uman etc. 

Teritorii cum ar fi cel natural, care până în anii 1970 păreau 
iremediabil dezordonate, definitiv aleatorii, se îmblânzesc prin 
eforturile conjugate ale matematicienilor, chimiştilor, fizicienilor şi 
biologilor şi, sub calculul riguros al dimensiunilor fractale pe care le 
conţin, încep să fie percepute coerent în geometria lor 
evanescentă , dar totuşi stabilă (Manolescu 2003). 

O dimensiune fractală se situează undeva între două 
dimensiuni „normale” - de exemplu între linie şi suprafaţă există 
coasta Marii Britanii sau tăietura unei conopidesecţionate, adică 
nişte curbe atât de sinuoase încât dau impresia că umplu o 
suprafaţă. Cuantificarea acestor curbe şi materializarea grafică a 
cuantificării se bazează în primul rând pe înţelegerea relaţiei dintre 
dimensiune şi gradul de umplere a spaţiului, ceea ce echivalează cu 
exploatarea ştiinţifică a unei probleme de perspectivă. De aceea, 
raportul dintre formă şi distribuţie este esenţial în grafică, de 
exemplu pentru înţelegerea majorităţii litografiilor lui Escher, care 
se definesc prin ambiguitate dimensională şi polisemie 
perspectivală la fel ca unele romane postmoderne (Manolescu 
2003). Datorită faptului că nu are aplicaţii matematice „practice” şi 
propune o apropiere de lumea reală bazată mai mult pe înțelegerea 
jocului formelor şi mai puţin pe dominarea realului prin cifre şi 
statistici, teoria fractală poate fi considerată o teorie aproape 
poetică (Manolescu 2003). 

Investigând lumea fractalilor, Mandelbrot vorbeşte despre 
„frumuseţea ei plastică” şi despre „o nouă formă de artă minimală 
geometrică”, recunoscându-i poeticitatea şi interacţiunile cu arta 
realistă sau abstractă; matematicianul Martin  Golubitsky şi 
fotograful Michael Field au realizat un album în care fractalii sunt 

asociaţi sau descoperiţi în arta islamică a simetriei - tapiserii, 
vitralii, ceramică. 

Dimensiunea efectivă a unui obiect concret nu este 
dimensiunea reală, ci cea a figurii geometrice care-l reprezintă cel 
mai bine la scara de observaţie considerată. Această noţiune 
(dimensiunea) nu este intrinsecă, ea nu se ataşează obiectului, ci 
unei baze pragmatice şi subiective: ea are de-a face cu gradul de 
rezoluţie. Să luăm un exemplu, un ghem de sfoară cu diametrul de 
10 cm, având sfoara de 1 mm grosime. De la 10 m ghemul este 
asimilabil cu un punct (dimensiunea sa efectivă este nulă); observat 
mai de aproape (de la 10 cm), ghemul este reprezentat printr-o bilă 
tridimensională (dimensiunea sa efectivă este 3); pe măsură ce ne 
apropiem, dimensiunea efectivă a ghemului se schimbă: la o 
distanţă de 10 mm acesta este perceput ca un ansamblu de fire, 
putând fi identificat cu o linie (dimensiunea sa efectivă este 1); la o 
distanţă de 0,1 mm firul este perceput ca un obiect cilindric şi totul 
devine tridimensional (dimensiunea efectivă este 3). La scară 
microscopică, ghemul se reduce la o mulţime finită de atomi 
punctiformi şi redevine 0 dimensional (dimensiunea sa efectivă este 
nulă). Dimensiunea efectivă a unui obiect oarecare nu are o valoare 
fixă. Ea este dată de condiţiile de observare şi „nu încetează să se 
schimbe”. Noţiunea de dimensiune efectivă permite să se dea un 
conţinut concret la ceea ce înseamnă un obiect fractal. Un obiect 
natural va fi definit ca fractal în cazul în care dimensiunea efectivă, 
într-o anumită regiune a lui, este „fie o fracţie, fie un întreg 
„anormal”,descriptibil printr-o formă neregulată sau fărâmiţată. 
Aceasta înseamnă, în particular, că în natură nu există obiecte 
fractale în sine, ci numai la o anumită scară de observaţie 
determinată: văzut de pe Sirius, de exeplu, mai mult ca sigur că 
relieful terestru nu este fractal. Problema dimensiunii efective a 
obiectelor în funcţie de condiţiile de observare s-a pus şi se pune şi 
în artele vizuale şi a dat naştere la diferite sisteme perspectivice în 


pictură iar în film la diferite planuri (general, de ansamblu, 

american, italian, prim plan, gros plan, etc.). Schimbarea unghiului 
de vedere dar mai ales a distanţei de la care e percepută sau 
imaginată realitatea vizuală-plastică are consecinţe determinante 
asupra configurației imaginii plastice efective. Perspectivele 
proxemice (taşistă, entrelacs, microscopică) au deschis artiştilor noi 
orizonturi vizual-plastice dându-le posibilitatea să descopere noi 
fațete expresive ale existentului. 

Teoriile morfologice nu caută să reducă formele şi nici să le 
deducă din procese elementare interne sau externe, ci le privesc ca 
pe nişte realităţi autonome, independente de natura forţelor care le- 
au dat naştere. Aceste teorii susţin că evoluţia formelor ascultă de 
legi precise, distincte de cele care guvernează comportamentul 
naturii (materia are legile ei, forma are alte legi). Ideea autonomiei 
lumii formelor,  intuită şi de Aristotel este în epicentrul multor 
abordări artistice contemporane. Cu siguranţă mişcarea numită 
land art (earth art) apărută la sfârşitul anilor '60 în cadrul 
preocupărilor pentru ambianţă (în care artistul acţionează asupra 
„fizionomiei” unor forme de relief punându-i în valoare calităţile 
vizual-plastice  modificând-o sau  populând-o cu anumite 
repere/semne ale intervenţiei sale, nu este străină de spiritul 
cercetărilor morfologice descrise. De altfel artiştii aparţinând acestei 
direcţii vădesc intenţia de a-şi reafirma unitatea cu natura în care 
trăim şi cu forţele sale. Este şi o reacţie împotriva artificializării, prin 
excese tehnologice a mediului ambiant. 

De asemenea hiperrealismul care pune în valoare aparențele 
lumii vizibile - adică ceea ce se oferă nemijlocit observaţiei sau 
înregistrării conştiincioase a aparatului de fotografiat- descoperind 
aspecte vizual-plastice fascinante în sine, nu are legături, influenţe 
ascunse cu dezvoltarea teoriilor morfologice? 

Teoria haosului studiază cu predilecție formele neregulate sau 
haotice. Formele neregulate şi procesele haotice abundă în natură. 
Atmosfera terestră este însufleţită de mişcări convective mai mult 


sau mai puţin violente (uragane, vârtejuri, tornade). Un curs de apă 

nu are niciodată o viteză uniformă, ci este învolburat din cauza 
obstacolelor. O frunză care se desprinde nu cade în linie dreaptă, ci 
după o traiectorie sinuoasă şi complexă. Încă din 1965 Theodore 
Schwenk, cercetător în domeniul haosului acvatic şi aerian, sugera 
existenţa unei geometrii naturale, umane şi cosmice a formelor 
regulate în imprecizia lor: „Plantele reprezintă sisteme vasculare 
prin care apa, sângele şi pământul, curg într-o interdependenţă vie 
cu atmosfera. Laolaltă, pământul, lumea plantelor şi atmosfera 
alcătuiesc un singur mare organism, prin care apa curge la fel ca 
sângele unui organism viu” (Schwenk, 1976). 

Formele neregulate, haotice au invadat şi artele plastice în 
special pictura: tehnicile pop şi op art, arta brută a lui Dubuffet, anti- 
forma şi land art, arta minimală americană vor fi tot atâtea mişcări 
care, până la arta conceptuală a anilor 1970, vor exploata toate 
felurile de forme, de materii şi obiecte. Problema dimensiunii 
efective a obiectelor în funcţie de condiţiile de elaborare se 
regăseşte şi în abordarea artei ca „operă deschisă”: o operă din 
secolul al XX-lea care nu „reprezintă nimic” poate fi „construită în 
mod ambiguu şi poate fi văzută divers conform unghiului din care o 
priveşti"(Umberto Eco 1996), ea este „deschisă”. Potrivit imaginii 
literare a labirintului lui Jorge Luis Borges (1999), creaţia artistică 
este o rezervă de forme şi de ficțiuni, unde spectatorul vine să se 
rătăcească şi să construiască la infinit sensuri posibile. Pentru unii 
cercetători, între structura internă a urechii umane , tăietura în 
sceţiune a unor fructe exotice, spiralele melcilor şi ale galaxiilor, 
geometria solului crăpat de secetă şi a mătăsii -broaştei dintr-o 
baltă, ramificarea copacilor şi a râurilor există o legătură precisă, 
bazată pe reciclarea infinită a unui număr finit de tipare. 

Vorbind despre formele expresive care se regăsesc în 
alcătuirea artei moderne, Titus Mocanu (1973) susţine că în fond, 
întreaga mişcare a artei este, într-un fel, un proces necontenit de 
plăsmuire a unor noi forme şi o încercare de a se trece, de la 


vizibilul constatat şi aparent, către  invizibilul de profunzime sau 

chiar în direcţia posibilului intuit abia în perspectivă. Desigur 
această viziune liniară este simplistă şi oarecum triumfalistă ea 
minimalizând reluările şi adâncirile cu noi mijloace şi din perspective 
noi a unor intuiţii mai vechi şi de asemenea uitând existenţa unei 
viziuni ciclice asupra istoriei, existenţei. Un lucru e evident, 
indiferent din ce perspective am privi faptele, cercetarea, 
explorarea, înţelegerea, utilizarea formelor în ştiinţă, filozofie şi 
arată nu se face izolat, autonom; între diferitele abordări a lumii 
formelor (naturale, artificiale, artistice) există influenţe reciproce, 
canale de comunicaţie văzute şi nevăzute, impulsuri, tendinţe care 
circulă prin interstiţiile complexe, complicate care constituie lumea 
actuală. O abordare creativă a problematicii imaginii în general dar 
mai ales a imaginii în activităţile vizual-plastice nu poate să nu ţină 
cont şi de aceste aspecte care îmbogăţesc cu siguranţă strategiile 
didactice creative. 


13.3 VISUL ŞI ARTA SUPRAREALISTĂ 


Artiştii, creatorii de imagini (pictori, graficieni, cineaşti, artişti fotografi etc.) 
s-au inspirat şi se inspiră mereu din diverse surse interne, externe, sociale, culturale, 
spirituale etc., surse care sunt coagulate sub formă de idei, cuvinte, sunete, melodii, 
mirosuri, gusturi dar mai cu seamă sub formă de imagini (mintale, artistice). 

Principala sursă pentru crearea noilor imagini sunt imaginile existente (operele 
de artă plastică — picturi, desene, sculpturi, fotografii; imageria ştiinţifică, afişe, 
timbre, ilustraţii, coperte de cărți, pelicule cinematografice, imagini video, imagini 
digitale, imagini naturale, umbre, oglindiri; imagini mintale — percepții, reprezentări, 
imagini onirice, halucinaţii patologice etc.). Cu alte cuvinte am putea spune că artiştii 
nu se inspiră din realiate ci din imaginile realităţii. Psihologic vorbind, sistemul 
cognitiv utilizează două tipuri de reprezentări: simbolice (imagini, conţinuturi 
semantice — concepte, aserțiuni şi reţele propoziţionale, scheme cognitive, scenarii 
cognitive, raționamente) sau subsimbolice (pattern-uri de acţiune ale rețelelor 


neuronale). Desigur sistemul cognitiv uman în rezolvarea problemelor cu care se 

confruntă foloseşte toate informaţiile de care dispune, pe care le prelucrează. Logic 
este să ne aşteptăm ca, creatorii de idei filozofice să se inspire în primul rând (să 
pornească de la) din ideile filozofice elaborate, cercetătorii din domeniul psihologiei 
să pornească de la lucrări / cercetări psihologice existente, creatorii de imagini să se 
inspire în primul rând din lumea imaginilor. Şi cum lumea imaginilor este complexă şi 
relațiile artiştilor plastici cu aceste „fiinţe” ciudate sunt complexe. Cu siguranță artiştii 
plastici existând şi lucrând într-un anumit mediu cultural, spiritual, artistic, politic, 
social sunt structurați şi în funcție de schimburile informaționale, de resursele 
informaționale cu care vin în contact. Este dificil, aproape imposibil de realizat studii 
de „arheologie psihologică” din prisma creativităţii, în sensul depistării tuturor 
surselor / informațiilor externe, interne, a componentelor, strategiilor şi paradigmelor 
cu care / în care sunt elaborate, imaginate, construite imaginile plastice fizice la 
diverşi artişti sau direcţii / curente artistice. Nici nu avem asemenea pretenţii. Dar 
credem că se pot schița pe baza analizei operelor plastice, a diferitelor studii (critice, 
estetice de istoria şi teoria artei, filozofice, psihologice etc.) existente, unele 
relaționări specifice între / dintre anumite direcții sau curente artistice şi anumite 
tipuri de imagini. În acest sens vom analiza în continuare relaţiile dintre curentul 
artistic numit suprarealism şi imaginile onirice. 

Suprarealismul, născut în împrejurările tragice ale războiului din 1914 — 1918, 
cu unele rădăcini in dadaism, sub influenţa psihanalizei freudiene a epocii, va exalta 
facultățile subconştiente manifestate în fenomenele onirice sau delirante ale 
alienaților. De altfel doi dintre promotorii de căpetenie ai mişcării aveau o formaţie 
psihiatrică: Andre Breton şi Louis Aragon (Biberi, 1973), cunoscuţi ca mari poeți 
suprarealişti împreună cu Paul Eluard. 

Să vedem ce face pictorul suprarealist, cum îşi construieşte imaginea plastică. 
Pictorul suprarealist nu mânuieşte forme plastice — reducându-le la o sumă de linii, 
culori, pete umbre şi lumini asemeni impresioniştilor, postimpresioniştilor, cubiştilor 
— ci imagini, de cele mai multe ori cu un accentuat caracter iluzoriu. Aceste imagini 
sunt imagini ale lucrurilor din lumea exterioară. Dar pictorul suprarealist va opera 
asupra acestor imagini; operaţia sa va consta în reunirea acestor imagini în mod 
surprinzător, insolit, în scopul de a deconcerta lumea exterioară. În scopul de a disloca 
imaginile lumii exterioare din locurile pe care se obişnuiseră să le ocupe (Cassou, I. 
1971). Pictorul suprarealist face astfel posibilă întâlnirea umbrelei şi maşinii de cusut 


pe o masă de disecție. Cităm acum dintr-un studiu cognitiv asupra visului 

(Montangero 1999, p. 73-74): „nu putem nega faptul că experienţa perceptivă 
furnizează elementele visului”; „imagistica visului reutilizează procese ale percepţiei 
vizuale”; „visul nu seamănă cu un act perceptiv”; „anumite conţinuturi imagistice sunt 
foarte legate de percepție, în timp ce altele țin de o imagistică mentală ghidată de alte 
procese cognitive”; „reziduurile de experiența perceptivă ar furniza configurații şi 
anumite elemente precise în timp ce un mod de construcție mai schematic ar alcătui 
imagini şi scheme în totalitatea lor”; „reprezentările onirice se sprijină pe ansamblul 
cunoştinţelor noastre mai mult decât pe percepţie şi sunt în legătură cu capacitățile 
noastre de a elabora imagini; procesele de elaborare a visurilor nu vizează , precum 
percepția, să informeze, cât mai fidel posibil, în legătură cu datele ambiente ci să 
creeze date faptice şi originale”; „în afară de aspectul constructiv şi original, 
reprezentările din timpul somnului frapează prin extrema lor varietate”; „un ultim 
aspect al reprezentărilor onirice este economia de mijloace cu care acestea se 
realizează — a semnifica mult cu puţine mijloace pare a fi regula de bază a producției 
onirice”. 

Dacă pentru Courbet percepţia coincidea cu realitatea, artistul suprarealist nu 
mai vede lumea din afară aşa cum aceasta apare tuturor oamenilor; el se citeşte pe sine 
prin mijlocirea spectacolului lumii. Suprarealistul reface realul după modele trăite în 
stări de vis: astfel apar pe pânză înfățișări plastice neaşteptate, haotice sau fragmentare 
şi de multe incongruente care adesea induc în sensibilitatea contemplatorului stări de 
inconfort, nelinişte şi spaimă, surpriză şi şoc emotiv, perplexitate, senzație de 
„niciodată văzut”, de paramnezie şi vertij, suscitând amintiri emotive de vis rău, de 
halucinaţii, percepute în timpul aţipirii şi în semi — somn (Biberi 1973). Artistul 
suprarealist se foloseşte de anumite „trucuri” (principii, tehnici, mijloace cum le 
numeşte Alfred H. Barr citat de Gustav Rene Hocke, 1973) întâlnite şi în arta 
fantastică, în Dada: 1. tablou simplu, compus; 2. tablou dublu; 3. lucrarea cooperatistă 
(da mai mulți artişti); 4. perspectivă fantastică; 5. însuflețirea lucrurilor neînsuflețite; 
6. metamorfoză; 7. izolarea unor fragmente anatomice; 8. îmbinarea lucrurilor 
incoerente; 9. minuni şi anomalii; 10 abstracții organice; 11. construcții fantastice; 12. 
imagini onirice; 13. crearea „haosului evocator”; 14. desen şi pictură automată şi 
cvasiautomată; 15. compoziţii întâmplătoare; 16. frotaj; 17. colaj; 18. combinațiuni de 
lucruri reale şi pictate; 19. „ready made”; 20 „ready made” corectat; 21. obiecte 


dadaiste şi suprarealiste. 

Dar ce este visul ca proces cognitiv? Visul este simularea realistă a unei lumi 
fictive, în sensul că se prezintă celui care visează ca un ansamblu de percepții şi de 
cunoştinţe sigure (Montangero 1999). Nu face oare acelaşi lucru şi pictorul 
suprarealist — simularea realistă a unei lumi fictive? Schițăm în continuare o paralelă 
între imaginile onirice şi imaginile suprarealiste, între procesele onirice şi procesele 
derulării creaţiei suprarealiste, paralelă în care, asemeni unui joc de puzzle, piesele 


aşezate ne vor da o imagine a interferenţei celor două universuri. 


IMAGINI ONIRICE 

PROCESE ONIRICE 

Importanța gândirii „nedirijate”, imagistică şi fantezistă. 
Nu sunt total hotice şi bizare 


Spaţiu în care realitatea şi iluzia se confundă. 


Tendinţa de integrare a elementelor eteorgene. 

Visul conţine elemente surprinzătoare, bizarerii. 

Revelă partea noastră de umbră şi haos, partea noastră de lumină şi de fantezie, ca şi 
legile de funcţionare spontană a spiritului uman. 

Imaginile onirice se coagulează în urma unor operaţii: selecția, modificarea, fuziunea 
sau integrarea, simbolizarea. 

Modificarea / transformarea este adesea rezultatul unei juxtapuneri de elemente 
existente; modificările cele mai curente: amplificări, diminuări, opoziții. 


Fuziunea sau integrarea — proces convergent care fuzionează elementele selecționate 


(„de la mai mulţi la unul”); condensare, aglutinare: conţinuturi care ar trebui să 
rămână separate se pot amesteca. Fuziunea creează totalități convingătoare şi nu 
petice. 

IMAGINI SUPRAREALISTE 

PROCESE SUPRAREALISTE 

Gândirea nedirijată manifestată ca dicteu psihic. 

Suprarealistul se foloseşte numai de imagini şi rămâne în planul imaginilor (recurgând 
chiar la aparatul de fotografiat sau va combina ansambluri de imagini preexistente 


Max Ernst). 

Alăturarea spontană de obiecte sau imagini; reunirea acestor imagini într-un mod 


surprinzător, insolit. 


Suprarealistul reface realul după modele (scheme) trăite în stări de vis. 

El fructifică această zonă nocturnă interioară, populată cu spaime, dezastre, stări 
depresive dar străbătute şi de ironie, ludic, humor, absurd. 

Suprarealitatea (un nou regim de realitate) se realizează prin stabilirea de raporturi 
inedite, de corespondențe relevante între lucruri, prin mijlocirea juxtapunerilor, 
aglutinărilor de imagini şi de obiecte disparate, de „întâlniri” întâmplătoare, 
neverosimile între fapte şi obiecte. 

Breton propunea în 1924 fabricarea şi punerea în circulaţie a obiectelor apărute în vis 


(scopul urmărit: obiectivarea activității de vis, trecerea ei în realitate). 


Regularizarea_secvențială: curgerea unor secvenţe care dau impresia de urmări care 
sunt din când în când întrerupte de „rupturi”. Regularizarea secvențială caută să 
mențină coerenţa reprezentărilor prin diferite tipuri de conexiuni. 

Mulţi specialişti sunt convinşi de caracterul simbolic al visului; alţii se îndoiesc. 

La originea visului ar fi o activitate aleatoare a creirului (Hobson, 1992). 


Visurile ar fi o îngrămădire de informaţii superflue de care trebuie să ne debarasăm. 


Procesele onirice nu au alt scop decât de a organiza elemente de memorie ce au fost 
activate fără o regulă coerentă. Această organizare vizează reprezentarea 
conținuturilor care sunt simulări credibile ale lumii cunoscute şi care formează 
înlănțuiri plauzibile (Foulkes 1978). Deci procesele de elaborare a visurilor ar avea o 


funcție sintactică, fără scop semantic. 


* Cum se formează visele, cum funcționează gândirea (mintea) în timpul somului. 
Suprarealismul apelează la lumea visului, la orizontul lumii infantile, la hazard şi 


improvizație, la universul primitivului, la capacităţile imaginative ale omului. 


Suprarealismul se serveşte de imaginea exactă a obiectelor realităţii în scopul de a 


distruge realitatea. 


316 


Pictura metafizică italiană (Giorgio de Chirico) care se intersectează pînă la 


suprapunere cu suprarealismul, respectă aparenţa obiectelor așa cum o respectă visul, 


dar, ca şi visul, procedează la apropieri necuviincioase şi tulburătoare între ele. 


Arta suprarealistă a lui Dali utilizează tot aparatajul psihanalitic, figurează fetişismele 
obsesionale, serveşte de eşapament pentru impulsurile erotice secrete, asociază şi 
interpretează delirurile, organizează (de fapt dezorganizează) întâmplările obiective. 
Ea realizează un univers inexistent, eliberat, uşurat, plin de satisfacția spiritului. 

* Cum se formează imaginile plastice suprarealiste, cum funcționează gândirea 


(mintea) în timpul elaborării acestora. 


Memoria şi asociaţia de idei — explicația psihologică a visului după Freud. Procesul de 
transformare a semnificaţiilor care se află la originea visului (condensarea, 
figuralitatea, dramatizarea). Visul — expresia pulsiunilor ascunse şi nu a unei forme de 


gândire. Întoarcerea la trecut - la perioada infantilă (Freud, 1967). 


Observaţia psihologică arată că atunci cînd gândirea îşi urmează liber cursul, fără. 
ajustare la exigente actuale, ea are tendința de a produce reprezentări în registrul 


imagistic, având adesea un caracter fantezist, cu condensări şi alte bizarerii. (aceste 
reprezentări pot fi uşor tratate drept metafore). Aceste particularități ale gândirii apar 
în cercetările asupra reprezentărilor din starea de veghe şi de odihnă sau în cele 


privind imaginile din momentul adormirii. 


În gândirea imagistică a visului putem vedea un exemplu al unui mod de gândire 
spontan şi mai degrabă primitiv care se impune în lipsa controlului acomodator. (Jung 
C.G. 1963, Paiget J. 1945, Montangero 1989). 

În timpul veghei oamenii au o lume comuna ; dormind, fiecare om are o lume proprie 
(Aristotel 1969). 

Opera de artă trebuie să iasă cu totul din limitele omeneşti: bunul simţ şi logica vor 
lipsi din ea. Astfel, ea (opera de artă) se va apropia de vis şi de mentalitatea infantilă 


(Chirico G. 1976). 

Suprarealismul ca mişcare artistică s-a vrut un automatism psihic pur, prin intermediul 
căruia se propune exprimarea fie verbală, fie în scris, sau în orice altă manieră, 
funcționarea reală a gândirii. Dicteu al gândirii, în absenţa oricărui control exercitat de 
rațiune, în afara oricărei preocupări estetice sau morale. Suprarealismul se bazează pe 
încrederea în realitatea unor anumite forme de asociaţii trecute cu vederea până la el, 


în atotputernicia visului, în jocul dezinteresat al gândirii. 
Exprimând în esență viaţa onirică şi procesele automatice ale subconştientului, 


suprarealiştii au transpus implicit în opere partea cea mai ireductibil personală a ființei 


lor. 

Imaginea se constituie din producțiile unei fantezii hrănite din contactul cu 
realitate; în această fantezie ce pare un amestec de realitate şi vis, visul apare ca un 
moment de suspensie a reziduurilor memorie, ca stare în care relațiile existente între 
părți ale realităţii concrete sunt, pentru o clipă abolite, în favoarea unei ordini poetice. 
Sub această ordine publică, surprinzătoare, neliniştitoare, fascinantă dar de multe ori 
înspăimântătoare, iraţională stau şi imaginile plastice elaborate de artiştii suprarealişti. 

Cu siguranță universul straniu dar în acelaşi timp fascinant al viselor va 
continua să exercite influenţe mai mult sau mai puţin vizibile asupra artiştilor creatori 


de imagini vizual plastice sau poetice. 


Parcurgând o anumită bibliografie necesară schițării relaţiilor dintre vis şi arta 
suprarealistă am fost surprinşi şi stimulați de unele asemănări între o metodă de 
cercetare a elaborării imaginii vizual plastice pe care o practicăm de vreo patru ani şi 
„metoda cognitiv - clinică” de studiere a visului elaborată de Montangero (1999). 
Prezentăm în continuare cele două metode, tot în paralel, ca în final să le ilustrăm cu 


exemple concrete. 


e O metodă de studiu a visului 


(„metoda cognitiv clinică” Montangero 1999) 


Ea are drept obiectiv studiul conţinuturilor şi al proceselor de cunoaştere implicate în 


VIS. 

Metoda constă din patru secvenţe: 

1. Descrierea visului (relatarea nocturnă după trezire; descrierea de a doua zi). 

2. Căutarea amintirilor sau a reziduurilor de elemente trăite. 

3. Elaborarea rezumatului şi a schemei secvențiale. Pe baza rezultatelor 
obținute în partea 1 experimentatorul redactează un rezumat al fiecărei scheme din 
vis şi elaborează o schemă secvenţială, decupând povestirea în unități de diverse 
grade şi semnalând eventualele rupturi . 

4. Reformularea în termeni generici. 

Se prezintă subiectului schema secvenţială şi rezumatul, întrebându-l dacă ele 


corespund experienţei onirice şi se introduc eventuale modificări. 


e O metodă de studiu a procesului de elaborare a imaginii vizual — plastice 


Are ca obiectiv studiul procesualității elaborării imaginii vizual plastice şi a 
structurilor mintale implicate. Metoda se bazează pe rezolvarea unei probleme 
plastice şi pe protocolul gândirii cu voce tare. 

1. Subiectul primeşte problema plastică, o rezolvă şi imediat consemnează în scris 
etapele rezolvării (mentale si plastice - fizice) şi toate sursele utilizate. 

2. Experimentatorul, pe baza descrierii rezolvării problemei plastice, stabileşte 
secvențele procesului (mental şi fizic - plastic) şi felul acestora (concept, proceduri, 
inteligență emoţională, intuiție, gândire simbolică, strategii compoziționale, muzeul 
imaginar). 

3. Subiectul examinează structura  secvenţială şi specificul fiecărei modalități 
(concept, procedură etc.) şi eventual aduce precizări, modificări. 


4. Se rezumă procesul, sursele, procedurile şi tendinţele stilistice. 


Exemplul A. Rezumatul visului lui I. şi a schemei secvențiale (Montangero I. 1999) 

S. (persoana care a avut visul) zboară în micul său avion deasupra munţilor şi 
vede schiori izolați, în toate direcţiile. / S aterizează pe un ghețar şi este convins că 
deține soluția care ar permite schiorilor să nu se rătăcească. / Apoi el se găseşte în fața 
unui magazin de sport în care socrul unui prieten îl acuză pe acesta. / Prietenul răspunde 
cu vehemenţă, / apoi observând că S îi priveşte, închide uşa magazinului, care era 
deschisă. / Tatăl şi fiul continuă să se certe şi, / la un moment dat, se prefac că boxează. S 
îi priveşte prin vitrină şi încearcă un sentiment de compasiune pentru prietenul său. / S 
părăseşte acest loc, se plimbă prin sat şi se duce la patinoar. / Priveşte o patinatoare care 
face o săritură dificilă datorită sfaturilor pe care el i le-a dat. Patinatoarea îsi ia avânt, se 
înalță în aer, se învârte repede, apoi cade din nou pe gheaţă lăsând o urmă. Aceste 
diverse mişcări sunt însoţite de muzică ce se schimbă la fiecare parte a mişcării. / S, 
foarte mulțumit, se duce către un teleferic pentru a merge la restaurantul situat în vârful 
muntelui. / El ştie că prietena sa urcă muntele de cealaltă parte şi că se vor întâlni sus. 

Pe baza rezumatului visului se realizează schema secvențială a acestuia. Fiecare 
căsuță corespunde unei unități narative. Cifrele din căsuțe corespund la trei niveluri 


distincte: situaţiile (prima cifră a numerotaţiei), activitățile (a doua cifră) şi momentele 


activității (a treia cifră). S este subiectul experienţei. 


SCENARIU 1.1 S. zboară deasupra muntelui. 1” schiori 
rătăciți 


1.2 S. aterizează pe un ghețar. 


RUPTURĂ 
CAUZALITATE 2.1 în magazin socrul acuză. 2” S. priveşte 
PSIHOLOGICĂ cu compasiune 


2.2 prietenul obiecteză 
2.3.1 Prietenul îl vede pe S 
2.3.2 Prietenul închide uşa 


2.4Cearta continuă. 


2.5 Ei simulează o partidă de box. 


PLAUZIBIL 


3. S pleacă. 
PLAUZIBIL 
4. S se uită la patinatoare. 4.1 Ea îşi ia avânt. 
DESCOMPUNERE 4.2 Ea se înalță la cer. 
4.3 Ea se învârte 
4.4 Ea cade din nou 
PLAUZIBIL 
5. S va lua un teleferic. 5” Prietena urcă pe cealaltă 


parte a muntelui. 


Reformularea în termeni generici: fiecare element principal este reformulat, 
înlocuind termenul original prin clasa înglobantă, funcția sa ori impresia care descrie cel 
mai bine elementul (se face de către subiect ajutat de către experimentator). Scena în care 
survolaţi muntele? — seninătate, control. Mă duc unde vreau, îmi face plăcere. 

Scena disputei — este o altercație, este voința deliberată a unui sacru, a unei figuri 


paterne ... etc. 


Exemplul B Imaginea realizată de A.M.M. si descrierea procesualităţii elaborării acesteia 
şi a surselor de inspirație. 
„Având in vedere că am ales să reprezint starea de „mister” primul element pe care l-am 
desenat a fost scaunul; i-am exagerat puțin caracterul pentru că sunt deja sătulă de tipul 
ăsta de scaun pe care-l desenez de ani de zile sub fundul modelelor de la atelier. Dar pe 
de altă parte îmi şi place forma respectivă, am ajuns să văd imaginea acestui tip de scaun 
ca arhetipul SCAUNULUI. În timp ce desenam scaunul, nu mă gândeam decât că vreau 
să-l termin mai repede, ca să ajung la desenatul cuielor, fapt care-mi face o deosebită 
plăcere. 

De asemenea când desenam scaunul mă gândeam că pentru mine el dă o profundă 
impresie de mister ciudat dacă pot să spun aşa, eu l-aş aşeza în galeria simbolurilor 
masonice, alături de compas şi echer. De asta este în centrul paginii. Următoarea chestie a 


fost desenarea formei de nor stilizat care deja inevitabil m-a dus cu gândul la Magritte (şi 


nu invers). Cam la atât m-am gândit în momentul desenării lui; urmează calul; eu nu prea 
le am cu caii, nici tehnic nici afectiv, deci m-am gândit la celebra imagine a visului lui 
Dali, se şi vede asta, cred. Oricum, ca simbolistică, mi-au trecut prin cap mai ales 
considerațiile lui Gilbert Durand despre cal, ca simbol chtonian, şi cu atât mai mult mi se 
pare că se integrează temei desenului (- „mister”). De asta l-am si colorat în negru. 

A urmat reprezentarea „ritmului de creştere” care nu ştiu exact la ce se referă, dar 
uitându-mă la ce am desenat până în acel moment, nu am putut să mi-l reprezint altfel 
decât o scară care creşte / descreşte (depinde de perspectivă) progresiv. Cred că ăsta e 
singurul element al desenului care nu mi-a produs nici un fel de trăire spiritual / afectivă, 
nu ştiu de ce, fiindcă am mai multe vise cu scara, e ciudat, nu? 

Formele de val le-am desenat gândindu-mă la MARE, eterna mea iubire unde 
merg cel puțin o dată pe an, altfel nu se poate.” 

Pe baza acestei descrieri a procesului de elaborare mental şi fizic — plastic a 
imaginii s-a realizat următoarea diagramă care surprinde secvențele derulării procesului şi 
sursele folosite de subiect în rezolvarea problemei plastice primite. Problema constă în: 

- realizarea unei imagini plastice care să sugereze una din următoarele stări — melancolie, 
mister, muzicalitate — pornind de la următoarele date: 

- formă de cal 

- formă de scaun 

- formă de nori 


- formă de valuri şi ritm de creştere. 


DIAGRAMA REALIZĂRII LUCRARII PLASTICE „MISTER” 

Deşi este o temă seducătoare, relaţia dintre vis şi artă ( vezi Biberi I. 1971, Didier 


A. 2004 )dintre structurile subconştiente / inconştiente implicate în elaborarea viselor şi 
structurile subconştiente dar şi conştiente implicate în elaborarea imaginilor artistice 
(vizual — plastice, poetice, muzicale etc.) depăşeşte cadrul tezei noastre. Reţinem, din 
punct de vedere a stimulării creativităţii, faptul că experiențele inedite, poetice, uneori 
bizare din activitățile onirice ale minţii umane pot fi exploatate benefic prin sugestiile, 
„rezolvările poetice” pe care le conţin. Un exemplu de exploatare a sugestiilor onirice 


este suprarealismul. 


13.4. DEZVOLTAREA SENSIBILITĂȚII ARTISTICE A ELEVILOR PRIN 
ÎNVĂŢARE INTEGRATĂ 


În 12 ianuarie 2007 cei de la „Washington Post” s-au gândit să facă 
un experiment sociologic : l-au pus pe Joshua Bell - unul din marii 
violonişti ai lumii - să cânte incognito pentru nişte mărunţiş aruncat 
într-o cutie, într-o staţie de metrou din Washinton. Îmbrăcar în blugi şi 
cămaşă, cu o şapcă de baseball pe cap, Joshua Bell a cântat patruzeci 
şi ceva de minute cu un Stradivarius din 1713, şase piese magistrale 
de Bach şi de Schubert. După calculele celor de la „Washington Post”, 
care au filmat tot „concertul”, pe lângă Bell au trecut 1070 de 
persoane. Dintre aceştia, doar 27 i-au dat bani, majoritatea fără săse 
oprească din mers. S-au oprit să-l asculte doar 6 persoane şi un singur 
trecător la recunoscut. Acest experiment poate fi interpretat şi ca o 
evaluare a interesului pentru muzică dar, mai ales, ca o evaluare a 
sensibilităţii artistice a populaţiei de rând din capitala Statelor Unite. 
Probabil că dacă în locul lui Joshua Bell ar fi fost un artist celebru care 
ar fi pictat, rezultatul ar fi fost aproximativ acelaşi. Este o stare de fapt 
normală, firească sau o situaţie care să ne sperie, să ne pună pe 
gânduri? Ce implicaţii are, poate avea sensibilitatea artistică în rândul 


oamenilor, în relaţiile dintre ei, în atitudinea lor faţă de mediu, 
societate şi valorile acesteia? Întrebări grele dar cu siguranţă 
importante pentru noi toţi, dar mai ales pentru cei implicaţi în educaţia 
artistică. 

Pentru că sensibilitatea artistică este implicată atât în exprimarea 
artistică cât şi în receptarea artei, noi ne vom concentra aici nu atât 
asupra problemelor de fond - ce este sensibilitatea artistică şi ce rost 
are ea în viaţa umană - ci asupra unui aspect pragmatic, 
psihopedagogic şi esenţial din perspectivă educaţională - cum putem 
dezvolta sensibilitatea artistică a elevilor? 

Sensibilitatea şi fenomenul de integrare 


Sensibilitatea este definită în tratatele de psihologie ca fiind 
facultatea de a simţi, de a reacţiona la excitaţii, de a-şi modifica starea 
iniţială sub acţiunea unui agent exterior (culoare, contur, sunet, 
textură, mişcare, ritm etc.); acuitate a simţurilor, capacitate de reacţie 
afectivă, intensitate afectivă, emotivitate; excitabilitate mai mică sau 
mai mare a unui sistem senzorial; capacitatea de a răspunde la o 
intensitate mică a stimulării; ansamblu al funcţiilor de detecție şi de 
discriminare ale caracteristicilor fizice s-au chimice ale stimulilor. 

Receptorii sunt specializaţi să răspundă la semnale specifice (lumină, 
culoare, sunet etc.), deci are loc o codare calitativă. Dar aceeaşi 
receptori sunt apți să codeze parametri cantitativi de intensitate ai 
stimulului prin gradarea potenţialului lor generator şi prin frecvenţa 
influxurilor nervoase pe care le declanşează. Aceste două coduri, 
spaţial şi temporal (codare nervoasă a informaţiei), sunt utilizate în 
discriminarea stimulilor astfel detectaţi. Discriminarea le vizează 
natura modalităţii (sunet, lumină, textură etc.), intensitatea, poziţia, 
întinderea şi durata (elemente esenţiale în expresivitatea artistică din 
cadrul mai multor arte). Detectarea şi discriminarea caracteristicilor 
calitative şi cantitative ale stimulilor foloseşte căi de conducere şi 
centre de proiecţie specifice a influxurilor nervoase de la receptori; 
între aceste căi de conducere a influxurilor nervoase de la receptori şi 
între diferitele centre de proiecţie corticală au loc o serie de 
interacțiuni care pot modifica mai mult sau mai puţin emisia originală a 
receptorilor (fenomene de convergenţă, de integrare a unor 
caracteristici elementare de la acelaşi stimul sau stimuli diferiţi, într-o 
reprezentare mai elaborată/complexă - de exemplu ritmul). Acest 
fenomen de integrare nu vizează numai mozaicul de semne ale unui 
stimul sau stimuli diferiţi ci cuprinde şi informaţiile referitoare la 
activităţile pe care le declanşează sau urmele lăsate de experienţe 
anterioare. Acest fenomen de integrare, vizibil de la nivelul recepţiei 
senzoriale, este extrem de important în strategia privind dezvoltarea 
sensibilităţii artistice la elevi.Dacă fenomenul de integrare se 
manifestă şi la nivelul percepţiei senzoriale cu atât mai mult el poate fi 
prezent/se manifestă în receptarea estetică a operelor de artă. De aici 


şi ideea dezvoltării sensibilităţii artistice a elevilor cu precădere prin 
învăţare integrată şi nu prin învăţare specializată, ţinând cont şi de 
faptul că marea lor majoritate vor fi receptori/contemplatori de artă. 


Sensibilitatea artistică şi dezvoltarea ei. 


În artă, sensibilitatea este înţeleasă ca şi capacitate de a transmite, 
de a provoca emoţii artistice; de asemeni şi ca receptivitate artistică. 
Reţinem deci faptul că sensibilitatea artistică este implicată atât în 
exprimarea artistică cât şi în receptarea artei. Din aceste constatări 
rezultă că sensibilitatea artistică se dezvoltă atât prin implicarea 
elevului în activităţi de exprimare proprie prin diferite modalităţi 
artistice, cât şi prin activităţi de contemplare/ascultare a diferitelor 
opere de artă. Dar indiferent de aceste două aspecte - 
exprimare/contemplare—sensibilitatea artistică poate fi dezvoltată prin 
două strategii : 

m în cadrul fiecărei discipline artistice (literatură, muzică, arte 

plastice); 

m prin diferite modalităţi de învăţare integrată. 
Dacă în sensibilitatea artistică sunt implicate mai multe simţuri şi ea se regăseşte atât în 
exprimare cât şi în receptare în toate artele, înseamnă că se pot face corelaţii, conexiuni, 
transcodări, integrări, care sunt de fapt, elemente, aspecte, strategii ale învăţării integrate. 

Noi am experimentat împreună cu studenţii de la Universitatea de Artă şi Design din 

Cluj-Napoca, în cadrul seminariilor de Didactica educaţiei plastice şi practicii 
pedagogice, următoarele corelaţii, conexiuni, transcodări, integrări în vederea dezvoltării 

E gesturi - linie 

N gust - reprezentare plastică (linie, culoare, pată) 

Mm sonoritatea cuvintelor - reprezentare plastică (linie, pată, formă) 

E secvențe muzicale - transcodare plastică (linie, culoare, pată, puncte) 

N desene - cuvinte (descriere, versuri, comentariu) 

N personaj şosetă (pictură, gest, muzică, voce umană/cuvinte, dans). 


Gest - linie. 


Ce legături, ce corelaţii există, putem stabili între gest şi linie ca modalitate de expresie 
plastică? Într-o clasificare pragmatic — executorie şi didactică a ipostazelor liniei, pe 
lângă linia ca element de sine stătător, ca ornament, ca elemnt de construire a formei sau 
ca element de structurare a suprafeţei, apare şi linia ca gest. Gestul este o mişcare sau 
nemişcare a unei ființe sau lucru, mişcare determinată de o energie lăuntrică sau 
exterioară. Să ne gândim la chircirea vreascurilor sau hârtiei sub acțiunea flăcărilor sau la 
zbârlirea de frig a omului sau la gesturile de lehamite ale mâinii.Gestul ar fi starea 
interioară a unei ființe sau a unui lucru (stare determinată de conjugarea acestora cu 
lumea, cosmosul) exprimată înafară printr-o mişcare totală sau fragmentară. Trasarea, 
desenarea, scrierea liniilor se face prin mişcare, prin mişcarea mâini care ţine un creion, o 
pensulă etc., această mişcare, acest dans desfăşurându-se pe un suport. Indiferent dacă 


linia descrie o formă reală (mişcare descriptivă) sau are o desfăşurare în sine, liberă, ca în 
primele reprezentări plastice ale copilului, ea se încarcă de mişcare, de energie, ea este 
gest. Gestul linear are însă o autonomie expresivă, distinct perceptibilă de obiectul căruia 
îi circumscrie hotarele spațiale. Cu alte cuvinte, gesturile ca mişcare, precum şi ca 
scriere/reprezentare lineară, deci ca gesturi lineare, pot fi_făcute, văzute şi simţite moi. 
tari, aspre, apăsate, nervoase, agitate, blânde, nepăsătoare, obraznice, cursive, sacadate, 
monotone, repetite, ruginite, încremenite, virile, vîscoase, săltăreţe, nesigure, alunecoase, 
tăioase, incisive, ezitante, rotunde, unghiulare, calde, reci etc., aspecte esenţiale pentru 
cea ce numim sensibilitate artistică. În exerciţiile iniţiate împreună cu studenţii şi elevii, 
am ales, din multitudinea de gesturi regăsite la obiecte, ființe, fenomene, oameni, 
gânduri, stări, sentimente doar şase gesturi-stări exprimate prin adjectivele moale, agitat, 
nepăsător, obraznic, încet şi grăbit. 

Subliniem faptul că prin prezentarea subiecților a stimulilor verbali şi nu a unor 
fragmente imagistice (fotografii, secvențe filmice) s-a încercat evitarea tendinței de 
copiere/imitare a gestului vizionat şi concentrarea pe trăirea şi simţirea cu precădere 
kinestezică.Comparând exprimările subiecților putem constata anumite caracteristici 
structurale simţite şi transcodate plastic : ritm, enrgie, formă a gestului, desfăşurare şi 
poziție spațială etc. Aceste caracteristici structurale se regăsesc în aproape toate artele, ele 
fiind esenţiale în exprimarea artistică şi contemplarea estetică şi, pe cale de consecință, în 
dezvoltarea sensibilităţii artistice a elevilor.Transcodarea poate fi făcută şi invers 
reprezentare plastică — gest cu mâna sau cu tot corpul. 


Gust - reprezentare plastică 


Senzaţiile de gust şi miros sunt mai vechi, filogenetic vorbind, decât cele de auz şi văz şi 
sunt intim legate de hrană. Transcodările unor senzații de gust şi miros în reprezentări 
plastice (linii, pete, puncte, culori, forme) sensibilizează elevii prin integrarea unor 
stimuli diferiți dar mai ales prin activarea/integrarea urmelor lăsate de experienţele 
anterioare. 

Sonoritatea cuvintelor - reprezentare plastică 


PEET 


- sonoritatea unor cuvinte reale, cu sens, transcodată în semne plastice; 


- sonoritatea unor cuvinte inventate, fără sens, transcodată în semne plastice. 


pen 
epeh, 


[ML di 
lund 


Se observă că 
transcodarea plastică a sonorității cuvintelor cu sens este influențată de semantismul acestora. 
eficientă prin folosirea unor cuvinte fără sens, deci inventate, la care iese în evidență expresia 
sonoră care este mai aproape de culoare, stare, emoție, ritm, energie. 

4. Secvente muzicale - reprezentare plastică 
Transcodarea unor foarte scurte secvențe muzicale, aparținând diverselor stiluri, în expresivități 
lineare, cromatice este un demers mai complex. Fragmentul muzical trebuie transcodat plastic 
concomitent cu audiția sa; el poate fi produs de unul, două sau mai multe instrumente; apoi 
melodia are două elemente structurale - ritmul şi linia melodică; linia melodică este influenţată 
de raporturile dintre înălțimile succesive şi sensul lor ascendent sau descendent. Mai intervine şi 
amplitudinea tonurilor muzicale. Pot fi toate aceste caracteristici sonore/muzicale transpuse în 


modalităţi plastice? 


Dacă privim şi analizăm comparativ reprezentările plastice a şase secvenţe muzicale de către 
doi subiecţi constatăm câteva lucruri : 

- intensităţi, forțe diferite ale liniilor; 

- desfăşurări spaţiale orizontale, oblice, crescătoare, descrescătoare, comlexe, câmpice; 

- o anumită formă (curbă, dreaptă, zigzagată, complexă); 

= ritmuri diferite; 

- aceste elemente structurale le-am regăsit şi în jocul gest-linie plastică. 

Perceperea acestor caracteristici structurale şi sugerarea lor cu ajutorul liniilor plastice de 
diferite calităţi contribuie din plin la sensibilizarea elevilor. În cazul transcodării unor secvenţe de 
muzică clasică în culoare , în cazul unor elevi de clasa a V-a, ne surprind rafinamentul, armonia 
acestora deşi specificul vârstei sunt culorile vii, puternice, uneori chiar violente. Rezultă că 


sensibilitatea cromatică poate fi dezvoltată prin asocieri cu muzica. 


5. Desene - cuvinte (descriere, versuri, comentarii) 


Transcodarea unui desen în versuri poate fi facilitată dacă desenul este mai poetic. Noi am 
experimentat , în acest sens, metoda rotirii planşei în jurul centrului ei sau lumea pe dos, varianta 
cu ochii închişi (vezi Cioca V. 2007).Privind desenele şi mai ales citind versurile unor elevi de 


clasa a V-a rămânem surprinşi de capacitatea lor de reacție afectivă şi de intensitatea acesteia. 

6. Personaj şosetă (pictură, gest, muzică, cuvinte, dans 


O activitate complexă în care elevii au fost puşi în situaţia să se exprime prin mai multe 
modalităţi artistice a fost crearea şi jucarea unui personaj şosetă. Elevii au realizat fiecare un 
personaj dintr-o şosetă (fie cu ochi, nas, gură sau pur şi simplu un personaj culoare) iar apoi 
aceste personaje au conversat, dansat şi cântat. 

IV. Concluzii 

Sensibilitatea artistică se dezvoltă cu precădere în viziune integrată prin : 

- transcodări dintr-o modalitate de expresie în altă modalitate; 

- jucarea unor modalități de expresie complexe (animaţie, teatru, film) în care sunt 
implicate forma, culoarea, mişcarea, sunetul, muzica, cuvântul, vocea umană, lumina etc.; 


- vizionarea şi analiza interactivă a unor modalităţi de expresie complexe : teatru, operă, 


film. 


Societatea nu poate deveni mai umană fără sensibilizarea artistică a membrilor săi. 

13.5. JOCUL SI EDUCATIA VIZUALA 


____ Principalele activități umane, ontogenetic vorbind, sunt jocul, învăţarea didactică, munca 
productivă şi creaţia. Activitatea, într-o accepțiune foarte largă, este o relaţie între organism şi 
mediu (natural,social şi cultural în cazul oamenilor), în care au loc un consum energetic, cu o 
finalitate adaptativă. Învăţarea, care este una dintre formele activității umane, reprezintă o 
relaționare între celce învaţă şi mediul natural/social/cultural, relaţie în care persoana depune un 
efort, consumă energie fizică şi mintalăpentru a şti şi înțelege mai mult, pentru a putea face mai 
mult şi mai bine, deci pentru a se adapta solicitărilor realităţii. Indiferent de tipul de activitate, 
subliniem faptul că este vorba de o relaţie/corelatie dintre exterior şi interior, activitatea fiind 
întotdeauna rezultanta acestei corelaţii chiar dacă uneori punem accentul pe mediul intern sau pe 
cel extern (vezi şi „ființele gregoriene” care importă uneltele minții din mediul cultural 
înconjurător, în Dennett C.D.,1998, Tipuri mentale, Humanitas). 

Aceste patru forme de activitate esenţiale în dezvoltarea ontogenetică şi istorică a omului nu 
sunt pure, ele având atât componente mintale, interne cât şi componente materiale, exterioare; 
apoi fiecare dintre ele au ceva din celelalte : jocul conţine şi elemente de învăţare sau de creaţie, 
munca poate avea momente de creaţie, creaţia are momente ludice dar este şi muncă perseverentă 
etc. Asemanarile, deosebirile, corelatiile, transferurile existente intre cele patru activitati umane 
esentiale, sunt numeroase si extrem de importante pentru multe domenii si pot fi abordate din 
multe puncte de vedere. Pe noi ne intereseaza aici mai cu seama implicarea jocului in creatie si 
învăţare, mai precis în educaţia vizuală, considerând, parafrazându-l pe Freud, că jocul (asemeni 
visului care este calea regală spre inconştient) este calea regală spre creativitate. Nu întâmplător 
jocul este cel mai frecvent definit prin contrast cu munca, considerată ca o activitate impusă şi 


controlată (vezi Grand Dictionnaire de la Psychologie, Larousse, Paris, 1999). În acelaşi dictionar 


se menţionează faptul că jocul este o activitate gratuită, repliată asupra sa prin faptul că este 
declanşată de o motivaţie intrinsecă, foarte puţin întărită de stimulări externe şi nu are nevoie de 
întăriri exterioare pentru a se desfăşura. De aceea jocul procură plăcere celui care îl exercită. 
Motivația intrinsecă şi plăcerea sunt două aspecte psihologice esenţiale ale jocului care împreună 
cu întreținerea constantă a reflexului libertăţii, îi conferă acestuia, după Huizinga ( ) 
faptul de a fi drept una dintre elementele spirituale fundamentale ale vieții. De aceea axa joc- 
libertate-creatie/creativitate este una din axiomele educației artistice/vizuale. Pentru a înțelege 
demersul nostru psihopedagogic pe tărâmul educației vizuale concentrat în sintagma jocul de-a 
arta va trebui mai întâi să ne aplecăm asupra ființei jocului, spre a-i înțelege atât cât putem 
virtuțile proprii care-l recomandă ca şi cale regală spre artă şi libertate interioară mai cu seamă pe 


tărâm educaţional. 


Jocul pare a fi înainte de toate o manifestare a libertăţii : este nevoia ființei umane (şi a 
gândului) de a hoinării în direcţii stabilite numai de curiozitatea şi imaginaţia sa (Solomon 
Marcus, 2003). 

Orice proces de învăţare presupune şi un caracter ludic. Jocul constituie o admirabilă modalitate 
de a-i face pe elevi să participe activ la procesul de învăţare.Elevul se găseşte aici în situaţia de 
actor, de protagonist şi nu de spectator, ceea ce corespunde foarte bine dinamismului gândirii, 
imaginației şi vieţii lui afective, unei trebuinţe interioare de acţiune şi afirmare (Bruner ].). 

Toate forţele corporale şi facultăţile noastre mentale, instinctele şi apetiturile ca şi sentimentele 
cele mai înalte contribuie fie la conservarea individului, fie la menţinerea speciei. Doar două 
activități fac excepţie de la această regulă, fiindu-şi conexe prin însăşi eliberarea lor de sub 
autoritatea necesităţii : arta şi jocul. Arta şi jocul sunt, aşa zicând, luxul vieţii. Am putea clasifica 
arta ca un tip de joc (Spencer). 

Pentru Schiller, omul e în chip deplin om numai când se joacă. Faptul că atunci când ne jucăm, 
când intrăm cu toată ființa în joc, suntem în chip deplin oameni, este susținut şi de trăsăturile 
principale ale jocului, scoase la lumină cu limpezime matematică de Solomon Marcus din 
celebrul studiu a lui Huizinga ( Homo ludens) : 

- libertate; 

- situare în afara vieţii curente(de multe ori derizorii), deci un fel de evadare, eliberare; 
- capacitate de a-l absorbi pe jucător; 


- caracter gratuit (nu satisface o nevoie umană fundamentală imediată); 
- activitate care se constituie într-un scop în sine; 
- destindere, ca urmare a alternativei la viaţa cotidiană; 


- în manifestările sale superioare, semnifică, celebrează ceva, îşi are loc în sfera sărbă- 
torilor şi a cultului, în aceea a sacrului; 
- dezinteres, situare dincolo de interesele materiale; 
- desfăşurare în interiorul unor frontiere temporale; 
- odată jucat, devine formă de cultură care se păstrează în amintire ca o creaţie spiritu- 
ală; 
- poate fi oricând repetat; 
- limitare spaţială prestabilită, material sau imaginar (arena, tabla de şah, cercul magic, 
templul, scena, ecranul, tribunalul, catedra) 
- crează ordine şi este ordine; 
- aspirație spre frumos (factori estetici: tensiune, echilibru, balansare, contrast, variaţie, 
înlănţuire, deznodământ, ritm, armonie, farmec); angajează, captivează; 
- tensiune determinată de incertitudine, şansă; 
- reguli imperioase şi indiscutabile; violarea lor duce la distrugerea jocului; 
- tendinţa de constituire în grupuri (asociaţii, cluburi, societăţi, federații, uniuni etc. ale 
celor care practică un anumit Joc); 
- facultatea de a fi un altul, ca tendinţă spre mister, mascaradă, prin deghizare, travesti, 
mască etc; 
- caracter de luptă pentru ceva sau reprezentare a ceva; 
- sacralitate; 
- capacitate de reprezentare, figurare, acompaniere a unor evenimente cosmice; 
- include destinul de a fi o jucărie a Divinităţii; 
- acces la zonele supreme ale spiritului; 
- implicare în acţiunile sacre ale popoarelor primitive; 
- numitor comun al lumii copilăriei şi al lumii popoarelor primitive; 
- coexistenţă a caracterului hieratic şi a caracterului ludic în domeniul sacrului. 
Chiar şi o simplă trecere în revistă a acestor caracteristici ale jocului (asupra cărora ar 
merita să medităm toți cei care lucrăm în universul educaţional) îi dezvăluie fiinţa 
complexă şi multiplele virtuţi formative. Dintre caracteristicile enumerate mai sus, am 
reține pentru aportul lor benefic în stimularea creativității, următoarele : 
- libertate; 
- capacitate de a-l absorbi pe jucător; -- 


----.-.. destindere, ca urmare a alternativei la viața cotidiană; 


- dezinteres, situare dincolo de interesele materiale; 

- aspirație spre frumos; 

- tensiune determinată de incertitudine, şansă; 

- facultatea de a fi un altul, ca tendință spre mister, mascaradă, prin deghizare, travesti, 
mască etc; 

- caracter de luptă pentru ceva sau reprezentare a ceva; 

- sacralitate (ideea apartenenței noastre la un cosmos, adică la o ordine sacră); 

- acces la zonele supreme ale spiritului. 

Analiza psihologică a văzutr în joc un soi de transfer de energie psihică, fie că aceasta se 
schimbă între doi jucători, fie că ia transmite viață obiectelor (păpuşi, trenuleț etc.). Să te 
joci cu ceva înseamnă să te dăruieşti obiectului cu care te joci : jucătorul îşi investeşte 
propriul libido în lucrul cu care se joacă. Jocul surescită imaginația şi stimulează 


emotivitatea. Cu alte cuvinte jocul devine o acțiune magică ce trezeşte viaţa legând 
fantezia de realitate. Psihiatria se interesează cu predilecție de efectul produs de joc 
asupra jucătorilor : activitate fizică sau mentală ce produce celui care o practică 
destindere şi plăcere. De aceea probabil jocul constituie forma de activitate specifică 
pentru copil şi hotărâtoare pentru dezvoltarea lui fizică şi psihică normală. În actul 
învățării plăcerea resimțită de elev este factor motivant care face ca efortul să nu fie 
resimţit. Starea de destindere/eliberarea de stress pe care le induc activitățile ludice şi 
plăcerea resimţită sunt aspecte psihice benefice pentru abordarea creativă a actului 
didactic. Probabil ar fi cazul să ne interogăm mult mai des ca educatori — oare activitățile 
plastice declanşate/propuse/coordonate de noi, induc plăcere şi destindere în elevi? Dacă 
cele două stări psihice sunt activate/induse, elevii se exprimă mai liber şi mai deschis. 

Din perspectivă psihopedagogică merită să ne aplecăm şi asupra relațiilor posibile 
dintre joc şi realitate, joc şi gândire, joc şi artă, joc şi imaginație/imaginar. Ne putem 
întreba, de pildă, ce tipuri de gândire presupun şi îl stimulează jocurile? După Solomon 
Marcus jocul/jocurile presupun şi dezvoltă următoarele tipuri de gândire : 

- logică 

- combinatorică 

-  probabilistă 

-  algoritmică 

-  inductivă 

- analogică 

- lingvistică 

- imagistică 

- intuitivă 

- spațială 
Gândirea, subliniază acelaşi autor, înaintează prin joc, de la cunoscut la necunoscut, de la 
previzibil la imprevizibil, de la sigur la problematic, de la nimereală la strategie. Altfel 
spus, jocul este o modalitate agreabilă de exersare, dezvoltare, structurare a diferitelor 
tipuri de gândire. Amintim aici şi relația dintre găndirea rațională — gândirea laterală — 
creativitate şi implicarea lor în diferite jocuri didactice. 

Plină de consecințe didactice poate fi şi relația dintre joc şi realitate. Cât de mult se 
apropie sau se depărtează de viaţa propriu-zisă jocul, ştiut fiind faptul că i se atribuie 
acestuia şi tendința de evadare şi caracterul de gratuitate ? Dacă prin joc omul evadează 
din lumea reală, din real în interiorul unor frontiere temporale (nici un joc uman nu se 
desfăşoară la infinit) pentru a se destinde, pentru a scăpa temporar de presiunile vieții 
cotidiene, asta înseamnă că sunt suspendate toate legăturile/relațiile cu realul, jocul ţinând 
de domeniul irealului ? Roger Caillois ( ) defineşte jocul ca o activitate fictivă 
(jocul presupune o conştiinţă specifică a unei realităţi secunde sau de pură irealitate în 
raport cu viața curentă). Într-un studiu privind arta lui Mondrian ( ), Victor Ieronim 
Stoichiţă nuanţează specificul jocului în câmpul relaţiilor sale cu realul şi irealul : „În joc 
— încă de la începuturile culturii umane, când el îşi găsea manifestarea supremă în rit — se 
propune o acţiune existenţială de integrare a irealului în real şi a realului în ireal, de 
întrepătrundere între realitatea profană şi idealitatea sacră”. Deci natura/specificitatea 
jocului nu ar ține nici de realitate şi nici de irealitate; jocul este o acţiune, o modalitate de 
pătrundere în ireal/imaginar/ideal, de ieşire din real, de întrepătrundere a celor două 
tărâmuri, de armonizare a celor două universuri. Probabil în acest sens jocul este 


creatorul culturii şi nu sursa ei. Jocul ar fi un fel de poartă galactică : el ne ajută şi ne 
pregăteşte când suntem copii (dominați de dorinţe, capricii, spontaneitate) să intrăm în 
real (material, social, politic etc.) şi să ieşim din acesta când suntem maturi (angajaţi într- 
o activitate repetitivă), dominați de obiectivitate şi de logică. Prin joc copilul devine 
treptat matur iar maturul reintră în libertatea şi spontaneitatea copilului. Şi totuşi jocul e 
mai mult decât o poartă de intrare şi ieşire în/din real/ireal. 

Personalitatea se exprimă în marea majoritate a cazurilor mai liber şi deschis în joc 
decât în cadrul altor activităţi. Jocul a putut ajuta pe om să descopere arta (Tudor Vianu) 
şi libertatea. Ceea ce alătura arta jocului sunt regulile şi libertatea. „Arta e un joc, iar 
jocurile au regulile lor”, spunea Mondrian (V.I.Stoichiţă ). Arta e un fel de joc secund, 
Jocul prim fiind însăşi Lumea. Dar dacă „jocul Lumii”este guvernat de legi/reguli pe care 
în mare parte nu le ştim încă, jocul de-a arta/jocul cu arta , în schimb se desfăşoară în 
mare parte după reguli/principii construite/inventate de oameni. Consecința : în jocul de-a 
arta/jocul cu arta, libertatea de mişcare e mult mai mare; deci jocul de-a arta e un bun 
prilej de exersare/explorare/descoperire a libertății interioare. După cum am văzut mai 
sus, din perspectivă pedagogică, jocul e folosit ca o modalitate de seducţie pozitivă a 
copilului/elevului în vederea transformării/formării lui ca viitor matur/cetățean cu 
anumite calităţi/competenţe. Din perspectivă psihologică, jocul e folosit ca o modalitate 
terapeutică de vindecare, reducere a exceselor de obiectivitate, raționalitate în cazul 
omului matur. Considerăm , fără să minimalizăm aceste două virtuți ale jocului ca 
activitate umană din preocupările psihopedagogilor şi psihoterapeuţilor, că principala sa 
virtute este libertatea, cel puţin din perspectiva creativităţii. În joc intru doar dacă vreau şi 
când vreau; mă joc doar dacă vreau şi dacă îmi face plăcere. Liiceanu susţine că „jocul 
este garanție palpabilă şi întreținere constantă a reflexului libertății, nu doar libertate 
căutată, promisă, propusă sau visată”. Libertatea de a visa, libertatea de a combina, de a 
pune împreună lucrurile cele mai disparate, de a modifica dimensiuni/proporții /culori 
/caractere, libertatea de a deforma etc. este cosubstanțială jocului de-a arta. Jocul de-a 
arta/jocul cu arta întreține reflexul libertății interioare care riscă mereu să se piardă sub 
presiunile exercitate de societate şi instituţiile sale. 


13.6. FOTOGRAFIA ŞI PICTURA 


Fotografia ca imagine mecanică / chimică sau digitală este un univers complex, 
fascinant care se intersectează cu pictura, ştiinţa, politica, istoria, moda, presa, etc. Deşi 
în repetate rânduri a fost prezisă dispariția fotografiei, în special după apariția televiziunii 
mai apoi după apariţia imaginilor video, ea continuă să însoțească omul în diversele sale 
activități, deplasări, aventuri, într-o versiune din ce în ce mai automatizată şi dând naştere 


unei practici din ce în ce mai spontane. 


Ca artă (după unii a 8 - a) fotografia este dominată de două genuri: reportajul 
(fotografia documentară) şi portretul. Greu se mai poate face o delimitare între lumea 
artei şi cea a comandei, adică lumea exprimării personale care moşteneşte unele tradiţii 
legate de istoria picturii şi lumea artei decorative: publicitate, modă, ilustrație (Bauret G. 
1992). Fotografiile sunt peste tot prezente: în albume, ziare, cărți, vitrine, pancarte, pe 
pereţi, cutii de ambalaje, cutii de conserve, afişe etc. Pentru cei mai mulţi dintre oameni 
fotografiile reprezintă stări de lucruri care ne vin din lumea reală şi sunt înfăţişate / 
reținute pe suprafeţe; ele reprezintă însuşi lumea. Deşi fotografia a devenit direct 
prelucrabilă şi memorată de către tehnologia electromagnetică (computerizată) ea este 
încă în mare parte o foaie volantă, arhaic lipită de hârtie sau alt material, amintind de 
legarea de perete a vechilor imagini (ca pictura din peşteri, sau ca frescele din biserici). 
Fotografia ca imagine tehnică nu a apărut dintr-o dată. Ea are ca precursori umbra, 
camera obscură, camera lucidă şi ca soră mai veche, pictura. În complexa şi celebra 
cercetare privind redescoperirea tehnicii pierdute a vechilor maeştri (pictori), David 
Hockney (2001) pe baza cercetării unor picturi din diferite perioade (1400 - 2000), a unor 
izvoare scrise precum şi a unor experimente personale (cu oglinda concavă, camera 
obscură) susţine că imaginile (picturile) au fost realizate prin două modalități: 

- imagini realizate cu ajutorul lentilelor si oglinzilor (deci cu ajutorul unor mijloace 
optice); 
- imagini realizate doar cu ajutorul ochilor şi a mâinii (eyeballing). 

Cu alte cuvinte artiştii, creatorii de imagini au apelat când la mijloace optice 
(camera obscură, camera lucidă) plus mână şi ochi, fie numai la ochi şi mână (pictorul 
priveşte modelul şi desenează, mutând mereu ochii de pe obiect / model pe hârtie şi 
invers), cele două modalități mergând împreună fie în paralel, fie intersectându-se, fie 
îndepărtându-se una de alta, fie interferându-se amestecându-se (vezi şi schema nr. ). 
Totul este aşa de combinat din punct de vedere istoric încât avem tendinţa sa considerăm 
pictura şi fotografia ca participând împreună la acelaşi elan creator, la aceeaşi căutare de 
ordin vizual (Bauret G. 1992). Revenind la cercetările lui Hockney şi la schema schițată 
de el rezultă că timp de patru secole metoda eyeballing a urmat îndeaproape metoda 
bazată pe lentile (lentile plus oglindă), toţi artiştii încercând în diverse grade şi cu diverse 


rezultate să redea efectul naturalistic, asemănarea imaginilor cu realitatea bazate pe 


lentile / oglinzi (camera obscură, camera lucidă), remarcându-se în anumite momente 
(Leonardo, Rafael, Michelangelo, Caravagio Rembrandt etc.). Apoi vine invenţia ce 
fixează imaginea optică pe un suport cu ajutorul unor substanţe chimice — fotografia. Nu 
mai era nevoie de mâna artiştilor; acum pictura avangardistă (începând cu impresioniştii) 
caută să se distingă de imaginea obţinută cu ajutorul lentilelor. Aşa se naşte arta modernă, 
pictorii privind şi în afara Europei, spre Orientul îndepărtat descoperind moduri 
alternative de a vedea. Dar, potrivit lui Hockney, lentilele, prin fotografie rămân 
dominante, devenind în final film şi televiziune. Distanţa dintre cele două modalități 
(lentile şi eyeballing) se lărgeşte, cubismul fiind primul stil ce sugerează o nouă 
paradigmă de reprezentare a lumii, departe de realismul / naturalismul lentilelor. În jurul 
anilor 1930, filmele sunt peste tot cu imaginile în mişcare care par şi mai reale, naturale; 
este de altfel perioada când arta modernă suferă atacurile cele mai dure (în special din 
partea lui Hitter, Stalin şi Mao, toți cerând imagini naturaliste bazate pe lentile şi 
folosindu-le pentru a-şi consolida puterea). Apoi vine era computerului care manipulează 
imaginea  (prelucrând-o,  modificând-o, spiritualizând-o) care devine numerică, 
apropiindu-se, după Hockney, de desen şi pictură încă o dată. 

Camera obscură, camera lucidă, inventată de opticianul, fizicianul, chimistul, 
psihologul William Hyde Wollaston şi patentată în decembrie 1806, este un instrument 
optic (elementul central este o prismă cu două suprafeţe reflectorizate la 135° care-i 
permite desenatorului să proiecteze imaginea modelului pe suprafața de desen şi să vadă 
creionul cu care marchează principalele repere formice ale imaginii reflectate (David 
H.2001). Camera lucidă, ca şi aparatul fotografic, oferea pictorilor posibilitatea de a 
reține şi, mai ales de a surprinde detalii care-i puteau scăpa ochiului. Mari personalități 
ale artei sau slujit de ele, într-un fel sau altul, de-a lungul timpului (vezi schema lui 
Hockney). Diirer, Leonardo da Vinci s-au folosit de variante ale camerei obscure; 
Michelangelo rămâne la eyeballing. Camera obscură împreună cu oglinzi şi lentile (Fig. 
50) se foloseşte tot mai mult, culminând la Caravagio când brusc se răspândeşte 
naturalismul. Apoi, prin invenția fotografiei (1839) apare o anumită derută în rândul 
artiştilor, unii folosindu-se de noua descoperire alții văzând în ea o ameninţare pentru 
pictură. Astfel Degas mânuia cu pasiune aparatul fotografic. Cezanne, în elaborarea 


tabloului „Le cinque baigneuses”, a făcut, pe lângă numeroase schiţe, şi o serie de 


fotografii în micul port L'Estaque de lângă Marsilia (Catinca M. 1986). Este celebră 
fotografia făcută de Monet, probabil prin 1893: lac cu nuferi; umbra chipului său apare pe 
undele lacului — autoportretul integrat în fotografia lacului cu nuferi. Această fotografie 
(probabil prima în care apare umbra celui care fotografiază plutind pe apă) ca de altfel şi 
seria de „Nuferi”, un fel de peisaje cu apă care sunt adevărate experimente vizual — 
plastice apelând la manualitate dar şi la aparatul de fotografiat. Aceste imagini / peisaje 
nu au nici orizont, nici cer; ele nu sunt peisaje în adevăratul sens al cuvântului. Suprafața 
picturii se confundă cu suprafața apei; iar exteriorul (copac, cer, om) nu este prezent în 
imagine decât în măsura în care este absorbit de efectul oglinzii. Observatorul, privitorul 
lucrării nu se află în fața peisajului, ci se apleacă peste oglinda apei, transformată astfel în 
„pictură”. De altfel şi critica vremii remarca ciudăţenia acestor lucrări: „Nuferii sunt aşa 
cum indică pictorul, chiar peisaje cu apă; dar acea apă conţine cerul... această oglindă 
conţine cerul, norii, copacii, toată verdeaţa şi tremurul frunzelor. Totul se reflectă in ea, 
se rezumă în ea, se dizolvă în ea” (Sarradi E., în Journal des Debats, citat de Stoichiţă V. 
E. 2000). În fotografia cu nuferii Monet îşi înscrie propria umbră pe suprafaţa 
reprezentării sub aspectul figurativ şi paradoxal al unui dublu simbol: simbol al prezenței 
/ simbol al evanescenței. Umbra lui Monet vesteşte primatul modern al privirii asupra 
mâinii (ajutat de aparatul fotografic). Paradigma narcisistă a mimesului occidental este 
înlocuită cu elogiul oriental al evanescenţei umbrei. Monet contemplă oglinda apei (cu 
nuferi, cer, copaci oglindiți, umbra proprie) pentru a urmării „visul său de formă şi 
culoare aproape până la anihilarea propriei sale individualități în eterna nirvana a 
lucrurilor pe cât de schimbătoare pe atât de imuabile” (Stoichiţă V. E. 2000). Are loc, în 
cazul lui Monet, un fel de fuziune între imaginea umbră, imaginea obâglindire, imaginea 
retiniană şi imaginea fotografică. Intuitiv şi experimental artistul tinde să construiască 
imagini plastice prin contopirea datelor de mai multe tipuri de imagini, descoperind un 
element structural transferabil — pixelii de culoare, saturație, strălucire, ceea ce 
prefigurează pictura abstractă şi fotografia (imaginea) digitală. Această descompunere 
nirvanică a conţinuturilor obiectuale l-a frapat pe Kandinsky în faţa uneia dintre „căpiţele 
de fân” ale lui Monet. „Că era vorba despre o căpiţă de fân, am aflat din catalog — scrie 
Kandinsky. Eu singur nu am putut-o recunoaşte. Această nerecunoaştere îmi era penibilă. 


In afară de aceasta eram de părere că pictura nu are dreptul să picteze atât de neclar. Intr- 


un fel nelămurit, simţeam că din acel tablou lipseşte obiectul. Şi mi-am dat seama cu 
uimire şi deconcertare că tabloul nu numai că e convingător, dar că se întipăreşte în 
memorie cu stăruință şi îmi apare în fața ochilor mereu, pe neaşteptate şi cu toate 
detaliile. Toate acestea mi se păreau atunci nelămurite şi nu eram în stare să trag nici cele 
mai simple concluzii dintr-o asemenea întâmplare. Asupra unui lucru însă eram complet 
edificat, asupra uriaşei puteri a paletei, pe care nu o cunoscusem până atunci şi care 
întrecea toate visurile mele” (Rewald, I. 1974). Putem spune că într-un fel Kandinsky 
avea terenul pregătit pentru descoperirea / invenţia artei abstracte, a imaginii abstracte. 

Revenind la aparatul fotografic, la mica cameră obscură de obținut imagini este 
semnificativ faptul că deşi acesta a fost gândit pentru artă (Nicephore Niepce căuta un 
procedeu de reproducere a desenelor, fără intervenţia mâinii) el este însă o creație a 
ştiinţei (opticii şi chimiei). Fotografia, această scriere de lumină, avea să se interfereze şi 
cu arta devenind ea însăţi artistică dar şi cu ştiinţa, devenind un important instrument de 
cercetare ştiinţifică (e suficient să ne gândim la fotografiile aeriene, astronomice la cele 
realizate în cosmos de sondele spaţiale, la fotografiile în infraroşu, la microfotografii la 
radiografii, sonografii, la cele cu rezonanță magnetică etc). Încă prin 1859, Baudelaire 
(1971), într-un articol celebru, îi prezicea fotografiei o carieră strălucită în slujba ştiinţei 
dar îi contesta valoarea artistică şi penetrarea ei în artă. Istoria a confirmat prima 
previziune a marelui poet dar a infirmat-o pe a doua. 

Fotografia sub diversele ei modalități tehnice a fost folosită, exploatată, 
perfecționată atât în domeniul cercetării ştiinţifice (etnologie, biologie, medicină, 
geografie, geologie, astronomie, astrofizică etc.) cât şi în domeniul artistic (fotografia 
artistică, cinematografia, televiziunea, arta modernă, grafica publicitară etc.). In acest 
context al relațiilor fotografiei cu arta (pictura) merită să menționăm alte două poziţii a 
doi pictori celebri — Delacriox şi Ingres. Delacroix n-a fost speriat de concurența 
fotografiei şi de dispariţia picturii (el bazându-se în crearea imaginii pe imaginație şi pe 
eyebelling), ba mai mult credea că imaginile obţinute cu ajutorul noului procedeu, pot fi 
folosite la verificarea desenelor. În schimb, Ingres (care se pare că folosea camera lucidă 
în realizarea portretelor) participând pe 19 august1839 la şedinţa solemnă la Academia de 
Ştiinţe a Franţei unde au fost prezentate mai multe dagherotipuri (fotografii realizate de 


Daguerre) ar fi şoptit, la sfârşit, unui prieten „foarte frumos, dar să nu mai spunem la 


nimeni”, imaginându-şi o ameninţare iminentă a picturii din partea fotografiei (Catinca, 
M. 1986). Probabil dezinteresul pentru redarea exactă, naturalistă a artistului a fost întărit 
şi de apariţia în perioada 1839 -1870 şi consolidarea pe parcurs a personajului necunost 
până atunci: fotograful cel care face imagini folosindu-se de lentile, aparate şi substanțe 
chimice şi care s-a arătat gata să-şi asume anumite sarcini care le reveniseră până de 
curând doar pictorilor. Fotograful pune stăpânire pe portret, ba mai mult, tot ce aparține 
realităţii sensibile devine obiectul curiozității sale şi el se străduie s-o fixeze în imagini şi 
s-o multiplice. Fotografia se consacră explorării lumii exterioare fiind în măsură să o 
reproducă, dând dovadă de o obiectivitate pe care pictura n-a atins-o nicicând. Şi totuşi 
arta plastică a fost influențată de fotografie chiar şi după explozia noii tehnici de a fixa 
imagini dacă ne gândim la hiperrealism care e un fel de fuziune între imaginea obiectivă 
(fotografică) şi imaginea vizuală perceptivă. 

Fotografia mai aduce ceva inedit în câmpul imaginii create de om, instantaneul, 
clipa. Fotografia este o urmă a ceea ce nu se va putea repeta în esenţă niciodată (Barthes 
R. 1980). Timpul îşi vede de mersul lui, lăsând asupra oamenilor şi lucrurilor, urmele 
trecerii sale încetul cu încetul. Fotografia se prezintă omului ca un mijloc excepțional, 
deşi cu siguranţă derizoriu, de a rezista trecerii timpului, un mijloc, cu atât mai derizoriu 
de rezistenţa în fața dispariției, a morţii (vocația cinematografică este aproape aceeaşi cu 
deosebirea că pune mai mult în valoare o acţiune decât o exitență). Deja la sfârşitul 
secolului al XIX — lea se poate fotografia orice căci sensibilitatea filmelor se va 
îmbunătăţii deoarece timpul de expunere e redus în mod progresiv la o miime de secundă, 
de unde şi numele de „instantaneu” folosit mult timp pentru fotografie. Aria fotografiei 
se diversifică în particular datorită noilor materiale optice, ce permit din punct de vedere 
vizual, mărirea distanţei, sau, din contră, apropierea de subiect fără a se deplasa (datorită 
obiectivelor cu distanţe focale diferite şi a teleobiectivelor). Unghiul larg şi panoramica 
aduc modificări imaginii asupra lumii în comparație cu câmpul tradițional al ochiului 
uman. De asemeni în domeniu măririi şi micşorării fotografia îşi va aduce contribuția la 
dezvoltarea şi comunicarea cunoaşterii ştiinţifice (vezi de exemplu imageria medicală). 
Subliniem de asemeni valoarea de document a fotografiei, indiferent că imaginea este 
argintată sau digitală. În acest sens este suficient să amintim fotoreporterii de război care 


au surprins scene din războiul Crimeii (1855), războiul de secesiune din S. U. A., 


războiul de independenţă din 1877 etc. (Carol Popp Szathmary născut la Cluj, pictor şi 
fotograf este se pare printre pionierii fotoreporterilor de război, participând la războiul 
Crimeii şi mai apoi la cel din 1877). De asemeni fotografia a fost un instrument din 
marile expediţii geografice, etnologice începând cu a doua jumătate a secolului al XIX - 
lea , căci oamenii de ştiinţă au văzut în fotografie imediat un document sigur, detaşat de 
orice emoție. Fotografia reţine imagini — document înfățişând vestigii arheologice, peisaje 
din cele mai inaccesibile zone terestre, omul şi practicile sale sociale şi culturale în cadrul 
diferitelor comunități, monumentele cele mai importante, străzile cu oameni obişnuiţi, 
evenimentele (strada fiind ca o scenă de teatru care îl va fascina mereu pe spectatorul — 
fotograf şi pe care se joacă zi şi noapte tot felul de scenarii, triste sau vesele). 

Istoria fotografiei este aceea a unei arte care s-a constituit din genurile moştenite 
de la pictură: natura moartă, nud, portret, peisaj. Fotografia străzii cu teatrul său este un 
întreg, creat din piesele sus amintite. Se pare că folosirea orizontală a cadrului aparatului 
(în special de format 24 / 36) permite operarea cu multă uşurinţă a unui decupaj al acestei 
realități care este strada (Bauret G. 1992). Astfel că în istoria fotografiei strada devine 
repede un spațiu privilegiat care se pretează compozițiilor celor mai diverse, ca şi când 
viața modernă, aşa cum se manifestă ea în oraş, nu şi-ar fi găsit până acum o transpunere 
potrivită în pictură. E adevărat că pictorii impresionişti au încercat să traducă atmosfera 
urbană, dar fotograful, prinzând momentul şi jucând pe mobilitatea sa şi a aparatului nu 
percepe doar o formă sau un edificiu; el reține în acelaşi timp o situaţie, o întâlnire între 
personaje prin ceea ce aceasta are trecător şi arată ceea ce ochiului neantrenat îi scapă 
când merge pe stradă. Unii fotografi sunt interesaţi mai ales de mişcarea subiectelor 
umane şi de semnificația raporturilor lor, alţii se consacră simplei compoziţii a imaginilor 
pornind de la liniile, formele şi materialele arhitecturale, de la urbanism, în ceea ce 
acesta are mai structurat sau dimpotrivă mai anarhic. Vorbind despre relaţiile fotografiei 
cu ştiinţa sau arta , nu trebuie să uităm că primii fotografi au fost cercetători înainte de a 
fi artişti. Primii fotografi încearcă înainte de toate să perfecționeze o tehnică şi progresul 
în acest domeniu are ca scop aprofundarea cunoaşterii unui subiect: fotografia este strâns 
legată de observaţie, iar observaţia este una dintre bazele demersului ştiinţific. Să ne 
amintim de cercetarea mişcării omului şi calului de la sfârşitul secolului al XIX-lea 


realizată prin descompunerea mişcării acestora graţie secvențelor de imagini foarte 


apropiate în timp. Aşa a fost lămurită printre altele enigma galopului calului, datorită 
inventării de câtre Marey a puştii fotografice (1882) care permitea fixarea detaliilor pe 
care ochiul nu ajunsese să le vadă până atunci. Apoi pe măsură ce se perfecționează 
aparatul de fotografiat (scurtarea extremă a timpului de expunere şi utilizarea blitzului 
ultrarapid, ambele elemente fiind perfect simultane) ni se dezvăluie realități vizuale 
fascinante, poetice chiar, până atunci pentru noi invizibile (imaginea picăturii de lapte în 
contact cu suprafaţa acestui lichid, evoluția fantastică a păsărilor în zbor, mişcări 
ultrarapide a unor ființe sau fenomene etc.). Dacă mecanica opturării şi chimia 
suprafețelor sensibile reduce considerabil timpul de expunere, fotografii dispun în 
domeniul opticii de noi mijloace care le permit cercetarea / explorarea infinitului mare ca 
şi a infinitului mic, ceea ce înseamnă contribuții importante în astronomie, fizică, 
biologie, microbiologie, medicină etc. dar şi extinderea fără limite a biosferei umane şi 
descoperirea deci a noi aspecte vizual —plastice la care nu avem acces decât subliminal. 
Miniaturizarea tehnicii fotografice permite de mulți ani explorarea fotografică a 
interiorului corpului uman viu, relevând pentru nespecialişti forme abstracte, uneori 
fantastice, halucinante (adevărate cataclisme digestive, furtuni respiratorii, peisaje 
microbiologice uimitoare). În ce măsură aceste experienţe, cercetări, explorări cu caracter 
ştiinţific în esență dar indiscutabil şi cu virtuţi artistice au influenţat artele plastice, 
literatura etc.? Cu siguranță descompunerea mişcării într-o succesiune de instantanee a 
influenţat futurismul curent artistic care a fost atras, fascinat de mişcare, viteză, maşini; 
fotografiile aeriene (luate din zborul avionului de la diferite înălţimi) i-a relevat pictorului 
futurist noi aspecte şi viziuni asupra realității terestre. Lărgind considerabil „peisajul 
lumii” mari şi mici, descoperind noi aspecte la care nu aveam acces vizibil înainte, făcând 
vizibile aspecte ultrarapide, infinit de mici sau sufocant de mari, fotografia, cu caracterul 
ei uneori suprarealist sau hiperrealist, alteori fantastic, ireal a influențat cu siguranță 
tendințele artiştilor spre suprarealism, abstracționism informal, geometric, liric, gestual, 
hiperrealism, expresionism abstract etc. din zbuciumatul secol XX abia încheiat. Cu 
siguranță, prin faptul că se pretează la manipulări, montaje, trucaje, dând naştere la 
imagini şi mai tulburătoare, care ar putea foarte bine aminti de cele din vise fotografia a 
stârnit un viu interes şi din partea suprarealiştilor. Fotograful şi artistul Man Ray a lăsat 


imagini despre care am putea spune că sunt cu totul fabricate (razogramele). De altfel 


diferenţele, schimburile, influențele reciproce dintre fotografie şi pictură sunt mereu 
prezente într-o pulsație imprevizibilă (Hockney a reuşit în mare parte s-o facă vizibilă 
după cum am văzut). Astfel la sfârşitul secolului al XIX-lea s-a remarcat maniera 
pictorialistă în fotografie, apoi în primele decenii ale secolului XX pictura a preluat de la 
fotografie descompunerea mişcării, montajul, trucajul; în anii '80 ai secolului abia 
încheiat acelaşi David Hockney, pictor, desenator, fotograf, a întreprins cercetări pe 
imaginea fotografică multiplă inventând un fel de puzzle care amestecă mai multe 
perspective, ceva asemănător cubismului analitic (Bauret G. 1992). Andy Warhal a 
practicat fotografia pentru a o deturna apoi tehnic şi plastic spre pictură; pentru el 
fotografia nu era decât un pretext. Sunt de asemeni semnificative relațiile fotografiei cu 
instalațiile şi acțiunile (performance) ca activități / manifestări, direcţii artistice: 
fotografia este o mărturie a acestor acțiuni împreună cu imaginea video, esențialul fiind 
mai ales ideea de a păstra o urmă pentru posteritate din ceva perisabil sau efemer, ce nu 
se produce din nou niciodată. Tot în acest context, de exemplu, Christian Baltannski se 
prezintă drept un pictor care utilizează fotografia. Este interesant dacă punem problema 
în termenii relaţiei tehnoştiință — artă, cum o imagine mecanică / chimică îi relevează 
omului aspecte pe care nu le seizează altfel şi pe care artistul le exploatează în construirea 
imaginilor sale (extinderea instrumentelor, mijloacelor cognitive în afara creierului uman, 
fenomen remarcat de cognitivişti se manifestă şi în domeniul artistic). 

Introducerea fotografiei în laboratoare a dezvăluit ştiinţei, dar nu numai ei, taine 
şi frumuseți ascunse vederi. Structurile ascunse în cel mai amorf cristal apăreau asemenea 
unor vibrante arhitecturi gotice; într-un strop de apă de mlaştină se deschidea un peisaj 
hieratic, animat de stranii vietăți. Prin intermediul fotografiei s-a demonstrat mai 
convingător decât în zeci de pagini de tratate că imaginația naturii este infinită, uneori 
părând mai surprinzătoare decât cea umană (vezi Callois R. 1974). Oare întâmplător 
întâlnim similitudini izbitoare între structurile artistice abstracte (lirice, geometrice, 
informale, expresioniste etc) şi anumite structuri naturale? Sunt binecunoscute 
transcodările lui Țuculescu din microbiologie în pictură (aşa zişii licurici plastici — 
virgulițele, semnele x, punctele, ochii etc) nu numai cele din scoarțele oltenești. Lumea 
subacvatică, lumea cosmică, microstructurile viului fotografiate în interior, toate pulsând 


de viaţă, de forme şi culori uimitoare ne dezvăluie prin intermediul imaginilor faptul că 


„universul nu este doar mai bizar decât îl gândim noi ci este şi mai bizar decât il putem 
imagina” (Haldane, citat după Catinca M. 1896). Fotografia în infraroşu a devenit un 
dictate de radiaţiile termice. Cu aerofotografia în infraroşu se descoperă străvechi cetăţi 
ascunse sub pământ; pădurile îşi dezvăluie toată gama de esențe, frunzele reflectând 
diferit radiaţiile. 

Fotografia este în sine o tehnică dar şi un limbaj şi acest limbaj are mai multe 
forme şi mai multe aplicaţii: de la fotografia ştiinţifică, documentară, jurnalistică, de 
modă până la cea artistică. Sub numele de fotografie se aliniază tot felul de practici foarte 
diverse. Fotografia, împreună cu celelalte imagini tehnice (filmul, imaginea video, 
imaginea sintetizată de calculator, imageria ştiinţifică etc.) a extins, a complexificat 
videosfera umană împreună cu imaginile tradiționale (normale) cu care se intersectează 
mereu influenţându-se reciproc. Ponderea imaginilor tehnice (mecanice, chimice, 
electronice, digitale etc.) în ambianța vizuală şi culturală umană este tot mai mare. Omul 
trăieşte, simte gândeşte tot mai mult în funcție de imaginile create de el. Toate imaginile 
tehnice contemporane ne înconjoară pentru a structura magic „realitatea” noastră şi 


pentru a o schimba într-un scenariu global de imagini (Vilem F. 2003). 


13.7. IMAGINEA FILMICĂ 


Imaginea filmică (cinematografică) este complexă ea având 
coagulate în fiinţa ei elemente vizuale (mişcare lumină, culoare, 
textură, spaţialitate) elemente sonore (vocile actorilor, zgomote, 
muzică) şi elemente narative. Cinematograful este un mijloc de 
exprimare artistică, adică de descriere a mişcării, a luminii, a sunetelor 
dar şi a tăcerilor, totul brodat pe o anumită liniaritate narativă. De fapt 
filmul este construit dintr-o succesiune de imagini „lipite” unele de 


altele, (în fapt o mulţime de fotograme) discontinuitatea fiind una din 


caracteristicile acestei arte care s-a născut dintr-o imagine tehnică 
(datorită inventării puştii fotografice). 

Filmul ne-a îmbogăţit nu numai cunoştinţele, dar şi experienţa de 
viaţă, dându-ne posibilitatea să vedem mişcări care altfel ar fi prea 
rapide sau prea încete pentru puterea noastră de a le percepe. Dacă 
ritmul de filmare este mai lent decât cel de proiectare (dacă se 
filmează de exemplu numai câte un cadru pe oră sau pe zi), acţiunea 
redată pe ecran se accelerează şi putem efectiv vedea ceea ce altfel 
am putea doar reconstitui mental (creşterea ierbii, a unui copac etc.). 
Dacă în schimb filmarea se face cu viteză mare, la proiectare putem 
vedea cum un glonţ străbate încet un panou de lemn. Filmarea cadru 
cu cadru ne-a dezvăluit că orice comportament organic se distinge prin 
gesturi expresive, semnificative, pe care înainte le consideram un 
atribut al omului şi animalelor (Arnheim 1979). Activitatea unei plante 
agăţătoare nu este o simplă deplasare în spaţiu . vedem tulpinile 
căutând în jur, şovăind, întinzându-se şi, în sfârşit, agăţându-se de un 
obiect convenabil (asemeni unui alpinist) cu exact felul de mişcări care 
trădează neliniştea, dorinţa şi satisfacția împlinirii (Arnheim 1979). 

A vorbi despre film, despre complexa imagine filmică (a unui 
fragment de film) înseamnă a transcoda ceea ce ţine de vizual 
(descrierea obiectelor filmate - personaje, decoruri, peisaje, animale 
etc - a culorilor, a mişcărilor - personajelor, camerei de filmat, a 
luminii, cadrajului şi a planurilor), de filmic (montajul imaginilor), de 
sonor (muzică, zgomote, accente, calitatea şi tonalitatea vocilor). 
Cinematograful, cum era de aşteptat, a asimilat substanţa altor 
mijloace de exprimare anterioare lui, ca de exemplu literatura, arta 
grafică (benzile desenate), spectacolele pe scenă etc. La începuturile 
sale cinematograful a fost asociat în Statele Unite cu circul, cabaretul, 
vodevilul, cu alte show - uri; în Franţa cu „cafe concert-ul”, în Marea 
Britanie cu lanterna magică iar în ţările mediteraneene cu teatrul de 


umbre; în Japonia cu kabuki sau cu shimpa (Leutrat I.L. 1992). 


Georges Melies, regizorul care produce primele filme de ficţiune în care 

aplică o serie de trucaje ingenioase (asta se întâmpla prin anii 1896) 

era de fapt prestidigitator şi conducea un teatru specializat în numere 

de iluzionism şi prestidigitaţie. 

Cinematograful s-a intersectat de-a lungul timpului cu diverse 
arte, cu diverse tendinţe. De exemplu „Cabinetul doctorului Caligari” 
film de Robert Wienne din 1919, nu se inspiră atât din literatură ci mai 
cu seamă din pictură (expresionism), el părând a fi mai degrabă filmul 
scenografilor şi machiorilor (Rusan R. 1984). La începuturile sale 
spaţiul filmic era structurat pe conceperea ecranului ca o scenă de 
teatru sau music - hall, camera fiind reglată din punctul de vedere al 
publicului în raport cu ecranul. Deci cinematograful aşa zis primitiv, se 
baza pe experienţa vizuală a spectatorului din sala de teatru. Primele 
filme erau realizate într-un singur plan (o vedere cum se spunea la 
începuturile secolului XX). Discontinuitatea sau mai exact non - 
continuitatea cinematografului primitiv erau date de: 

-  non-omogenitatea: filmele earu construite din tablouri, separate 
prim mari elipse narative pe care intertitlurile abia reuşeau să le 
umple ele nefiind neapărat un liant narativ logic foarte strâns cu 
imaginile, decorurile naturale şi pânzele pictate care se succedau 
oarecum neglijent, greşelile de legătură între două imagini (falsele - 
racorduri) fiind abundente; 

-  non-închiderea: copiile erau vândute şi nu închiriate, utilizatorii 
puteau schimba locul unor secvenţe sau planuri, tăia bucăţi dintr-un 
film, ele devenind astfel structuri deschise; 

-  non-linearitatea: se observă numeroase exemple de salturi în timp 
de la o scenă la alta sau de la un plan la altul pe peliculele 
începuturilor (ceea ce în cinematograful clasic ar fi considerat un 
fals racord temporal). 

Începând de prin anii 1915, sub influenţa „marilor forme 
romaneşti” ale secolului al XIX - lea, şi datorită spiritului creator a lui 


Griffith precum şi raţionalizării producţiei de filme în marile studiouri de 

la Hollywood, imaginea filmică, ca modalitate de expresie va deveni 

treptat clasică fiind supusă clarităţii, omogenităţii, liniarităţii, coerenţei 
povestirii şi impactului dramatic. 

Continuitatea narativă a derulării imaginilor filmice, sub influenţa 
romanului, va fi elaborată treptat pe baza următoarelor principii: 

- omogenizarea  semnificativului vizual (decoruri, lumini) şi a 
semnificativului narativ (relaţii, intertitluri / imagini, jocul actorilor, 
unitatea scenariului, istorie, profil dramatic, tonalitatea 
ansamblului) şi apoi a semnificativului audio vizual, (sincronismul 
imaginii şi a sunetelor - cuvinte, zgomote, muzică); 

-  linearizare, prin modul de a lega un plan cu cel următor (legătură în 
mişcare, legătură pe privire, legătură pe sunet; ulterior vocile, off, 
dialogurile, muzica devin mijloace puternice de linearizare a 
discursului / imaginii cinematografice , Francis V. 1993). 

Influenţa structurală a romanului asupra cinematografului se 
vede şi în mobilitatea, supleţea din ce în ce mai mari ale punctului de 
vedere: camera nu se mai mulţumeşte să înregistreze scena din 
exterior (din locul spectatorului din primele rânduri) ea putând să 
ocupe locul unui personaj sau al altuia şi să facă să alterneze punctele 
de vedere ale acestora cu cele ale „Marelui Pictor”. Tot lui Griffith îi 
datorăm montajul alternat şi tehnica insert-ului, acest prim plan de 
detaliu, care în dinamica unei scene, dă o informaţie importantă 
spectatorului subliniind impactul dramatic al imaginii / acţiune. Din 
imagine dominant tehnică la început şi considerată o nouă metodă de 
cercetare ştiinţifică, imaginea  filmică se va transforma treptat. 
Cronofotografia cum a fost numită posibilitatea de a face vizibilă 
mişcarea ultrarapidă sau extrem de înceată de către Marey, îl va face 
pe Albert Londe, însărcinat de Charcot să conducă laboratorul de 
fotografie medicală de la Salpetriere, să recunoască cinematografului 


doar calitatea de accelerare sau încetinire care făceau vizibile mişcări 


ce altminteri scăpau ochiului (Leutrat I.L 1992). Walter Benjamin 
(apud. Leutrat I.L 1992) face o observaţie uluitoare scriind că 
cinematograful „ne deschide experienţa inconştientului vizual, aşa cum 
psihanaliza ne descoperă inconştientul instinctiv” (vezi şi Vasile Dem 
Zamfirescu 1998, 2001, Opre A. 2002). 

Filmul, ceea ce am putea numi succesiune rapidă de fotograme 
(minimum 24 pe secundă), se transformă treptat sub influenţa când a 
picturii, când a teatrului dar mai ales a structurii romanului secolului al 
XIX devenind treptat o nouă formă de expresie, poate cea mai 
complexă (a 7- a artă) unde se înlănţuie mişcare, obiecte, culoare, 
lumină, atmosferă, voci, zgomote, muzică toate brodând o naraţiune. 


În structurarea filmului clasic vor domina scena (durata proiecției) şi 


secvenţa (ansamblul de planuri, prezentând o puternică unitate 
narativă) separate / legate prin fisurile de demarcaţie nete (fundalul 
negru, fundalul înlănţuit). Din punct de vedere formal, filmul este o 
succesiune de tranşe de timp şi de tranşe de spaţiu aspect determinat 
de imaginea mişcării care se desfăşoară în timp real (modificabile prin 
viteza mişcării şi montaj) „in spatii diferite (modificabile si ele prin 
miscarea camerei , montaj etc.). De aceea, în practica cotidiană a 
producţiei unui film, ultimul stadiu al scenariului este decupajul: 
operaţie care constă în a decupa, (tăia) o acţiune / povestire în planuri 
şi în secvenţe înaintea turnării. Din această decupare în planuri şi 
secvenţe rezultă ceea ce se cheamă relaţia de continuitate - 
discontinuitate în derularea imaginii  filmice. Continuitatea şi 
discontinuitatea derulării imaginii filmice rezultă din racordarea sau 
lipsa de racordare spaţială şi temporală dintre planuri. Racordarea 
dintre planuri deci efectul de continuitate poate fi realizat la nivelul 
obiectelor, la nivelul spaţiului (racorduri de privire, de direcţie, de 
poziţie a obiectelor, fie a personajelor), la nivelul spaţiului - timp. Fiind 
o imagine a mişcării efective nu doar a dinamicii ca în pictură, 


imaginea filmică încorporează în fiinţa sa şi timpul ca durată, ea 


desfăşurându-se şi în timp la fel ca muzica nu doar în spaţiu ca pictura 
sau sculptura. În privinţa spaţiului, treptat creatorii de imagini filmice 
au înţeles că singurul spaţiu al cinematografului este acela al ecranului 
şi că acesta este infinit manipulabil printr-o serie întreagă de spaţii 
reale posibile şi că dezorientarea spectatorului este unul din 
instrumentele fundamentale ale cineastului. În acest sens este 
benefică compararea, asemănarea dintre procedeul descoperit de 
Eisenstein - o serie de planuri succesive arătând acelaşi subiect sub 
unghiuri diferite - şi cubism. În diverse studii de instrumente cu coarde 
realizate de Juan Gris în jurul anului 1912 se observă un motiv central 
compus din trei „gros planuri” (Burch N. 1986). Influenţa reciprocă 
dintre fotografie, film şi pictură este şi mai evidentă la Marcel 
Duchamps, la lucrările sale din 1911: este vorba despre portretele 
surorilor sale, o compoziţie în care capetele fără trup sunt văzute de 
două ori, de fiecare dată din acelaşi unghi (Grigorescu D. 1972). De 
altfel însuşi Duchamps va mărturisi mai târziu că cinematograful şi 
fotografiile suprapuse îi demonstrează posibilitatea de a combina 
diferite unghiuri de perspectivă într-un singur tablou (Duchamps M. 
1958). Referitor la celebra lucrare „Nud coborând scara”, Duchamps 
elaborase viziunea sa asupra mişcării, pornind de la premisele cubiste, 
dar mai ales de la o concepţie foarte personală a integrării mişcării în 
pictură, întemeiată în mare măsură pe tehnica cinematografului, pe 
care artistul o studia, pe atunci, cu foarte mult interes (Lebel R. 1959). 
Prin anii 1920 - 1923 găsim la Eisenstein în racordarea planurilor o 
viziune asemănătoare, el arătând acelaşi obiect din unghiuri diferite. 
Succesiunea pe ecran a două planuri arătând două puncte de vedere 
ale aceluiaşi „câmp” (subiect) relevă diferenţe şi similitudini creind un 
joc de tensiuni care dă naştere „poeziei filmice”. Organizarea plastică 
vizuală din plan în plan poate fi făcută nu doar prin „tăieturi clare” ci şi 
prin „efectul dizolv”. Desigur sunt şi legături, racorduri între planuri 


dinamice, jonglând cu schimbări de direcţii şi de viteze. Cineaştii au şi 


alte mijloace de exprimare pe lângă cele menţionate: profunzimea 
planurilor, unghi şi înălţime ale camerei şi subiecţilor, durata planului. 
În afara acestor parametri ce ţin mai ales de decupaj , întâlnim printre 
mijlocele de expresie filmice şi nişte parametri fotografici dihotomici - 
clarul şi neclarul, contrastul şi tonalitatea, alb - negrul şi fotografia 
color. Exploatarea clarului şi neclarului (prin site difuzoare sau prin 
plăci frecate cu vazelină), montaj accelerat, ralenti-uri, supraimprimări, 
simple sau multiple, trecere la negativ, jocuri de motive vizuale şi alte 
resurse filmice sunt convocate şi exploatate de către „impresioniştii 
francezi” ai anilor '20, pentru a compune „simfonii vizuale şi ritmice” în 
încercarea de a elibera noua artă de teatru şi roman „şi a o transforma 
în „cinematograful pur” sau „muzica ochilor”” 
G.1.1993). 


Influenţa pictorilor şi a arhitecţilor asupra filmului expresionist 


(Francis V. Anne 


german (1907 - 1926) se manifestă prin recurgerea la decoruri ireale 
sau monumentale şi în munca de compoziţie a imaginilor filmice: 
opoziții puternice între umbre şi lumini, stilizare, spaţiu picturalizat şi 
teatralizat fără limită. Este un cinematograf al „viziunilor” şi 
„halucinaţiilor” opus radical realismului şi verosimilului. Machiajul, 
costumele şi jocul actorilor (elemente teatrale) participă împreună cu 
celelalte mijloace menţionate mai sus, la crearea unui univers artificial, 
halucinant, tulburător cu mesaje labirintice, creaturi neobişnuite 
(somnambuli, manechini, roboţi, Golem, doctori criminali, dubluri etc.). 
De altfel filmul negru, de groază va fi marcat peste timp de 
experienţele expresionismului german. 

Demne de semnalat sunt interferenţele dintre film şi mişcările 
dadaiste şi suprarealiste din anii 1920 - 1930. Astfel în Germania sunt 
încercări de compoziţii vizuale centrate pe forme abstracte în mişcare 
(Simfonie diagonală, Eggeling 1923) sau pe ritmuri pure (seria Ritmuri, 
Rihter 1921 - 1926). Dadaiştii francezi rămân în film figurativi iar 


mişcarea este exploatată cu resurse ale montajului, ale 


supraimprimării şi prin diverse trucaje vizuale. Ei se joacă cu imagini 
şoc, cu montajul accelerat. Suprarealiştii (Buñuel şi Dali - Câinele 
andaluz, 1928) nu ascultă de logica povestirii clasice, cultivă rupturile, 
onirismul, imaginile mentale, confuzia între subiectivitate şi 
obiectivitate, viziunile agresive dezvoltând o suită de stări de spirit 
care se deduc una din alta. Cinematograful modern îţi găseşte originile 
în Europa de după război, cu neorealismul italian. Prin anii 1950 - 
1960, cinematograful poate dialoga de la egal la egal cu celelalte arte, 
teatrul, pictura şi mai ales literatura. Cinematograful modern e definit, 
de multe ori, prin inversarea termenilor din definirea filmului clasic: 
refuzul profunzimii, al linearităţii, al unei anumite dramaturgii, al 
iluminării şi al jocului actoricesc, insistenţă pe momente goale, pe 
gesturi fără finalitate, instaurarea unei temporalităţi necoerente, 
utilizarea unor racorduri false etc. (Leutrat |. L. 1992). Într-o 
caracterizare mai precisă, faţă de modelul clasic, filmul modern se 
caracterizează: 

- prin povestiri mai laxe, mai puţin legate organic, mai puţin 
dramatizate, comportând momente goale, lacune, probleme 
nerezolvate, scopuri câteodată deschise sau ambigue; 

- prin personaje mai puţin net desenate, adesea în criză (criză a 
cuplurilor, criză psihologică), puţin înclinate către acţiune; 

- prin procedee vizuale sau sonore deranjând frontierele dintre 
subiectivism (al personajului, al autorului) şi obiectivitate (a ceea ce 
este arătat): vise, halucinaţii, fantasme, amintiri, alternate brusc cu 
imagini ale „prezentului obiectiv” (vezi Fellini, Bergman, Saura toţi 
precedaţi de Buñuel); amestec de stil documentar sau reportaj cu o 
filmare de ficţiune mai clasică (Godard); manipulări temporale 
producând spectatorilor efecte de confuzie între prezent, trecut şi 
timp imaginar (Resnais); 

- printr-o prezenţă puternică a autorului, a mărcilor sale stilistice, a 


privirii sale asupra personajelor şi a istoriei pe care o povesteşte; 


comentariu narativ (vocile off la Truffaut), mişcări de aparat, rupturi 
stilistice bruşte (Godard), prim - planuri inexistente, planuri lungi 
fixe (Bergman); 

- printr-o anumită tendinţă spre reflexivităţi, adică spre a vorbi 
despre sine despre cinema, despre filme, despre reprezentare şi 
despre arte, despre relaţii între imagine, imaginar şi real, despre 
creaţie (vezi Fellini „8 2 ”, Truffaut „Noaptea americană”, Godard 
„Dispreţul”, Antonioni „Profesiunea: reporter” etc.). De unde un gust 
pronunţat pentru citări directe (filme în film) sau indirecte (secvenţe 
inspirate şi alte secvenţe) şi, la anumiţi cineaşti pentru căutări 
formale exaltând cinematograful pentru el însuşi - Antonioni, 
Godard (Francis, V. Anne, G.L. 1993). 

Observăm din această caracterizare a cinematografului modern 
că imaginea filmică este un precipitat în care se amestecă elemente 
aparţinând imaginii perceptive, onirice, halucinatorii, mintale, imagini 
gata făcute (influenţa anilor '20 etc.), imagini tehnice brute, imaginii 
prelucrate, astfel încât frontierele dintre subiectivitate şi obiectivitate 
(dintre imaginile mintale, modelările mintale şi umwelt) se disipează. 

În privinţa relaţiilor şi influențelor expresiei cinematografice cu 
alte modalităţi de expresie, clasificarea / departajarea făcută de Aumat 
J. (1989) ni se pare relevantă: există o linie de cineaşti, o linie Keaton - 
Tati - Dreyer, care au făcut din mişcare, gestică, încetinire sau viteză, 
fizionomie sau chiar timp, preferându-le altora, formula în sine a 
filmului; am putea să-i etichetăm „cineaşti - coregafi”, după cum au 
fost botezați „cineaşti pictori”, cineaştii cadrului şi ai punctului din care 
se filmează (de la Bresson la Eisenstein) şi după cum am putea rezerva 
numele de „regizori de scenă” celor (filiaţia Renoir - Ford - Griffth) ce 
lucrează la aranjări axiale şi la jocul din afara câmpului şi regăsesc 
pictura în moştenirea dramatică comună. La această clasificare s-ar 
putea adăuga „cineaşti graficieni”, aceia ai liniei şi ai aparenţei, 


anumite mişcări ale camerei fiind ca o caligrafie al cărei traseu, pentru 


a fi perceput, trebuie să facă obiectul unei transpoziţii în corpul său sau 
în spiritul spectatorului (Leutrat |. L. 1992). 

Fotograful a dat naştere cineastului care ştie să reproducă sau să 
producă mişcarea şi să redea astfel mişcarea cea mai directă a vieţii. 
Ceea ce tabloul nu poate decât să sugereze, cinematograful 
înfăţişează. În loc de o singură scenă el ne face să vedem o acţiune 
lungă şi complexă. Stăpân al mişcării, stăpân al timpului ca şi al 
spaţiului la cu totul alt nivel decât pictura, cinematografului îi este mai 
uşor să povestească întâmplări şi să reprezinte, în manieră naturalistă, 
realistă, impresionistă, onirică, fantastică etc. orice fel de subiecte. 

Psihanaliza şi cinematograful au pornit la drum, practic, în 
acelaşi timp. A fost remarcată adesea, analogia între poziţia 
spectatorului la cinematograf şi în şedinţa de hipnoză. Fascinaţia 
imaginii filmice continuă asupra oamenilor doar că ea s-a mutat treptat 
din sălile de cinema în intimitatea apartamentului prin intermediul 
noilor tehnologii (TV, video, computer). Fascinaţia psihanalizei s-a 
diminuat dar nu a dispărut ca viziune psihologică asupra omului. 
Amândouă au modificat mai mult sau mai puţin viziunea noastră 


asupra lumii şi asupra noastră ca fiinţe umane. 


